
Tom Sawyeri seiklused 


EESSÕNA 


Suurem osa siin raamatus kirjapandud seiklustest on tõesti juhtunud; mõned nendest on mu 
enda elamused, teised poiste omad, kes olid mu koolivennad. Huck Finn on võetud elust; Tom 
Sawyer samuti, kuid mitte üksikisiku järgi; ta on kombinatsioon kolme poisi karakteristikast, keda 
ma tundsin, ja kuulub seepärast arhitektuuri segastilli. 

Ebausk, mida siin on puudutatud, valitses läänes üldiselt laste ja orjade hulgas selle loo ajajärgul, 
see tähendab, kolmkümmend või nelikümmend aastat tagasi. 

Kuigi mu raamat on mõeldud peamiselt poiste ja tüdrukute 
meelelahutuseks, loodan, et seda ei lükka tagasi ka mehed ja 
naised, sest minu plaani kuulus püüda täisealistele meeldivalt 
meelde tuletada, mis nad olid kord ise, kuidas nad tundsid, 
mõtlesid ja rääkisid ja missugustest kummalistest ettevõtetest nad 
mõnikord osa võtsid. 


Hartford, 1876 Autor 


1 PEATÜKK 


«Tom!» 

Ei mingit vastust. 

«Tom!» 

Mingit, vastust. 

«Huvitav, kus see poiss peaks olema. Kuule, Tom!» 

Vana daam tõmbas prillid alla ja vaatas üle nende toas ringi; siis lükkas ta nad üles ja 
vaatas nende alt. Ta vaatas harva või mitte kunagi nii väikest asja nagu poiss läbi prillide, 
sest need olid ta pühapäevaprillid, tema südameuhkus, ja ta kandis neid «stiili», mitte vaja- 


duse pärast; niisama hästi oleks ta võinud näha läbi paari ahjusiibri. Ta näis hetke nõutuna 
ja ütles siis, mitte ägedalt, kuid küllalt valjusti, et mööbel oleks võinud seda kuulda: «Noh, 
kui ma su kätte saan, ma .. .» 

Ta ei lõpetanud, sest oli parajasti kummargil ja tonksis /uuavarrega voodialust — ja iga 
tõuke järel oli vaja hinge tõmmata. Kuid ta ei toonud päevavalgele midagi peale kassi. 

«Niisugust poissi ei ole ma veel näinud!» 

Ta läks avatud uksele ja seisis lävel, vaadeldes rohtukasvanud tomatitaimede ridu, mis 
moodustasid aia. Tomi polnud kusagil. Niisiis kõrgendas ta häält, et see kaugemale kostaks, 
ja hüüdis: 

«Tom, uu!» 

Kerge kähin tema selja taga, ja ta pöördus just õigel hetkel, et ühel poisijõmpsikal kuuest 
kinni haarata ning tema põgenemist takistada. «Nojah! Et mul see sahver varem meelde ei 
tulnud! Mis sa seal tegid?» 

«Ei midagi.» 

«Ei midagi! Vaata oma käsi ja vaata oma suud. Millega sa need ara määrisid?» 

«Ma ei tea, tädi.» 

«Aga mina tean. See on moos, vaat mis see on. Kümme korda olen ma sulle öelnud, et 
kui sa moosi rahule ei jäta, saad naha peale. Anna vits siia!» 

Vits juba tõusis. Seisukord oli meeleheitlik. 

«Oh! Vaata selja taha, tädi!» 

Vana daam pöördus kähku, kähmas seelikusaba pihku, et seda hädaohust päästa, ja samal 
hetkel andis poiss jalgadele valu, ronis üle kõrge plangu ning kadus selle taha. Tädi Polly 
seisis hetke hämmastunult ja hakkas siis tasa naerma. 

«Pagana poiss! Kas ma iial midagi ei õpi? Kas ei ole ta mulle küllalt niisu-guseid 
vempe mänginud, et peaksin teda juba läbi nägema! Kuid vanad narrid on kõige suuremad nar- 
rid. Öeldakse ju, et vana koer ei õpi enam uusi trikke. Aga, heldeke, tal on need ju iga päev 
uued, ja kuidas sa tead, mis tulemas on? Ta nagu teab, kui kaua ta mind piinata võib, enne 
kui mul kops üle maksa läheb, ja ta teab ka, et kui ta mu käest hetkeks pääseb või mind naerma 
suudab ajada, siis on kõik jälle hea ja ma ei tee talle 

midagi. Ma ei täida oma kohust selle poisi vastu, jumalatõsi, taevas teab seda. Hoia 
vitsa ja riku last, nagu tarkuseraamat ütleb. Teen pattu ja kogun kannatusi meile mõlemale, 


tean seda. Poiss on riukaid täis, aga, armas taevas, ta on ju mu oma õndsa õe laps, vaene 
poisu, ja mul ei ole kuidagi südant teda lüüa. Iga kord, kui ta karistamata jätan, vaevab 
mind südametunnistus; ja iga kord, kui teda löön, on mu vana süda peaaegu lõhkemas. Olgu 
pealegi, naisest sündinud inimese elu on lühike ja täis muret, nagu pühakiri ütleb, ja ma 
usun, et see nii on. Ta teeb täna pärast lõunat poppi, ja karistuseks selle eest olen ma 
lihtsalt kohustatud teda homme tööle sundima. On küll väga karm teda laupäeval, kus 
kõik poisid on vabad, tööle panna, aga ta vihkab tööd rohkem kui midagi muud ja ma pean 
ometi veidigi oma kohust täitma, muidu saadan lapse hukatusse.» 

Tom tegi tõesti poppi ja tal oli, väga lõbus. Ta jõudis tagasi koju just parajaks ajaks, et 
aidata neegripoisil Jimil järgmiseks päevaks puid saagida ja enne õhtusööki halgusid 
peeneks lõhkuda — vähemalt oli ta õigel ajal kohal, et Jimile oma seiklusi jutustada, kuna 
Jim tegi kolmveerandi tööst. Tomi noorem vend (või õigemini poolvend) Sid oli oma tööga 
(pilbaste korjamisega) juba valmis, sest ta oli vaikne poiss ja tal polnud tülikaid 
seiklejakalduvusi. Sel ajal kui Tom õhtust sõi, igal võimalikul juhul suhkrut näpates, esitas 
tädi Polly talle salakavalaid ja väga sügavamõttelisi küsimusi, sest ta tähtis teda 
paljastavaile avaldustele ahvatleda. Nagu paljud teised lihtsameelsed hinged, nii oli ka 
tädi Polly endast sel meelitaval arvamusel, et tal on annet peeneks, salapäraseks 
diplomaatiaks, ja ta armastas oma kõige läbipaistvamaid sepitsusi sügava kavaluse imedeks 
pidada. 

«Tom, koolis oli kaunis palav, eks olnud?» 

«Mah.» 

«Väga palav, eks?» 

«M-jah.» 

«Kas sul ei tulnud tuju suplema minna, Tom?» 

Tomi läbistas väike kartus, mingisugune ebameeldiv kahtlus. Ta uuris tädi Polly 
nägu, kuid see ei öelnud talle midagi. Niisiis ütles ta: 

«Ei, hm — noh, mitte just väga.» 

Vana daam sirutas käe, katsus Tomi särki ja sõnas: 

«Aga praegu sul polegi liiga soe.» 

Ja tal oli hea meel, et ta oli avastanud, et särk oli kuiv, ilma et keegi oleks aru saanud, 
et ta just seda oligi teada tahtnud. Kuid Tomil oli nüüd selge, kustpoolt tuul puhub. Niisiis 
ennetas ta tädi arvatava järgmise käigu. 

«Mõned meist pumpasid endale vett pähe — minu pea on veel praegu märg. Katsu!» 


Tädi Polly tundis tuska, et ta oli selle kaudse tõenduse kahe silma vahele jätnud ja et ta 
polnud seda kavalust kasutanud. Siis tuli tal uus mõte: 

«Tom, ega sa ei tarvitsenud pumba all särgi kraed lahti rebida, mille ma kinni 
õmblesin? Tee kuuenööbid lahti!» 

Tomi näolt kadus murepilv. Ta avas kuue. Särgi krae oli korralikult kinni õmmeldud. 

«Tont võtaks! Noh, olgu peale. Ma olin kindel, et sa poppi tegid ja suplemas käisid. 
Kuid ma andestan sulle, Tom, usun, sa oled selline kass, kes on kord juba oma käpad 
kõrvetanud, nagu öeldakse. Oled parem, kui sa välja näed — seekord.» 

Tädi Polly oli pooleldi kurb, et tema teravmeelsus polnud märki tabanud, ja pooleldi 
rõõmus, et Tom oli ometi kord kogematagi kuulekalt käitunud. 

Kuid Sidney ütles: 

«Noh, minu arvates õmblesid sa tema krae valge niidiga kinni, see seal on aga must.» 

«Muidugi õmblesin valge niidiga! Tom!» 

Kuid Tom ei hakanud järge ootama. Uksest välja lipates ütles ta: 

«Siddy, selle eest sa alles saad!» 

Kindlas kohas uuris Tom kahte suurt nõela, mis olid tema kuue revääri pistetud ja 
mille ümber oli niiti keritud, ühele valget, teisele musta. Ta mõtles: 

«Tädi poleks seda kunagi märganud, kui Sid poleks öelnud. Pagan võtaks, vahel 
õmbleb ta valgega, vahel mustaga. Ta võiks tõesti ühe või teise juurde jääda, nii ei suuda 
seda keegi meeles pidada. Aga Sid saab selle eest nahatäie, see on kindel!» 

Tom ei olnud linnakeses eeskujulik poiss. Kuid ta tundis eeskujulikku poissi väga hästi 
ja vihkas teda. 

Juba paari minutiga või isegi varem oli ta kõik oma mured unustanud. Mitte 
sellepärast, et tema mured oleksid talle karvavõrdki kergemad või vähem kibedad tun- 
dunud kui mehe mured mehele, vaid sellepärast, et uus võimas huvi surus nad seks 
korraks tagaplaanile ja tõrjus nad tema mõtteist välja — samuti nagu täiskasvanu unustab 
oma õnnetused uute ettevõtete ärevuses. See uus huvi oli uudne kõrgelthinnatud 
vilistamiskunst, mille ta oli äsja ära õppinud ühelt neegrilt ja mida ta nüüd segamatult 
soovis harjutada. See meenutas linnu vidistamist, sulakõlalist lõõritamist, kusjuures keele 
otsaga tuli kiiresti suulage puudutada. Lugeja arvatavasti mäletab, kuidas seda tehakse, 
kui ta on kunagi poisike olnud. Usinus ja hool kandsid varsti vilja, ja Tom sammus 
tänavat mööda, suu täis helisid ja süda tulvil tänutunnet. Ta tundis end nagu täheteadlane, 
kes on uue planeedi avastanud. Mis puutub aga tõsisesse, sügavasse, puhtasse rõõm, siis 


oli see poisil kahtle-mata suurem kui täheteadlasel. 

Suveõhtud on pikad. Polnud veel pime. Korraga kat-kestas Tom vilistamise. Tema ees 
oli võõras poiss, veidi suurem kui tema. Iga uustulnuk, ükskõik millises vanuses või 
kummast soost, oli vaeses St. Petersburgi linnakeses tähelepandavaks harulduseks. See 
poiss oli hästi riietatud — liiga hästi äripäeva kohta. See oli lihtsalt hämmastav. Tema 
müts oli tore,, sinine kinninööbitud kuub uus ja puhas, samuti püksid. Tal olid kingad 
jalas, ja ometi oli alles reede. Ta kandis isegi heledast laiast paelast kaelasidet. Üldse 
oli tal linlase välimus, mis ärritas Tomi. Mida rohkem Tom seda hiilgavat imet vahtis, 
seda rohkem krimpsutas ta nina selle toreduse peale ja seda viletsamana tundus talle tema 
oma riietus. Kumbki poiss ei kõnelnud. Kui üks liikus, siis liikus ka teine, kuid ainult 
kulgemisi, sõõris. Nad hoidsid kogu aeg nägu näo, silm silma vastu, viimaks ütles Tom: 

«Ma võin sulle naha peale anda!» 

«Tahaksin näha, kuidas sa seda teed.» 

«Aga ma saan sellega hakkama.» 


«Ei, sa ei saa.» 

«Jah saan.» 

«Ei saa.» 

«Ma saan.» 

«Sa ei saa.» 

«Saan.» 

«Ei saa.» 

Ebamugav vaikus. Siis küsis Tom: 

«MIS su nimi on?» 

«See pole vist sinu asi.» 

«Hästi, siis ma teen selle oma asjaks.» 

«Miks sa siis ei tee?» 

«Kui sa veel palju räägid, siis teen.» 

«Palju — palju — palju! Noh, tee nüüd!» 

«Ah, sa arvad, et oled kole kange, jah? Võiksin su ka siis läbi klobida, kui mul teine käsi on 
selja taha seotud, kui ma ainult tahaksin.» 

«Miks sa siis ei tee seda? Sa ainult räägid, et võid seda teha.» 

«Noh, teen kah, kui sa mind narrid.» 

«Oi jah, olen küllalt inimesi niisuguses pigis näinud.» 

«Ninatark! Arvad, et oled suur asjamees, jah? Eh, missugune kübar!» 

«Eks sa puuduta seda kübarat, kui ta sulle ei meeldi. Katsu ta peast maha lüüa; klobin läbi 
igaühe, kes söandab katset teha.» 

«Valelik!» 

«Ise oled valelik.» 

«Oled valelik riiukukk ega julge peale hakata.» 

«Kõtt! käi minema!» 

«Kuule, kui sa veel palju lobised, siis virutan sulle kiviga pähe.» 

«Ohoh, näe kus virutaja!» 

«Jah, virutan.» 

«Miks sa siis ei tee seda? Sa ainult ähvardad teha. Miks sa ei viruta? Sellepärast, et sa 
kardad.» 

«Ma ei karda.» 

«Kardad.» 

«Ei karda.» 

«Kardad.» 

Jälle vaikus. Jälle põrnitsemine ja teineteise ümber 

keerlemine. Nüüd olid nad õlg õla vastas. Siis ütles Tom: 

«Käi siit minema!» 

«Käi ise!» 

«Mina ei lähe.» 

«Mina ka mitte.» 

Nii nad seisid seal, kummalgi üks.jalg viltu vastu maad toetatud, teineteist kõigest 
jõust tõugates ja vihaselt põrnitsedes. Kuid kumbki ei saanud teisest jagu. Pika rabeluse 
järel, mis pani mõlemad õhetama, lõdvendasid nad valvsalt ning ettevaatlikult pingutust ja 
Tom ütles: 

«Sa oled argpüks! Kaeban su peale oma suurele vennale: tema võib su oma väikese 
sõrmega maha lüüa, ja ma ütlen talle, et ta seda teeks.» 

«Arvad, et ma su suurt venda kardan? Minul on palju suurem vend kui sinu oma, ja ta 
võib sinu venna üle selle aia visata.» (Mõlemad vennad olid välja mõeldud.) 

«See on vale.» 

«Sinu sõnad ei tee seda veel valeks.» 


Tom tõmbas suure varbaga joone tolmu sisse ja ütles: 

«Katsu sellest üle astuda, ja ma soen sind nii, et sa ei suuda enam püsti tõusta. Igaüks, 
kes riskib seda teha, on lambavaras.» 

Võõras poiss astus kähku üle joone ja ütles: 

«Sa lubasid mind ju sugeda, eks näis, kas tuled toime » 

«Ara trügi siia, ole parem ettevaatlik.» 

«Noh, sa kelkisid, et annad naha peale — miks sa ei tee seda?» 

«Kirevase päralt, vean kahe tsendi peale kihla, ma teen seda.» 

Võõras poiss võttis taskust kaks vaskraha ja pakkus neid pilkavalt Tomile. 

Tom lõi need maha. 

Järgmisel hetkel veeresid ja rabelesid mõlemad poisid teineteisest kinni hoides nagu kassid 
sopas; ühe minuti kestel kitkusid ja rebisid nad teineteist juustest ja riietest, tagusid ja 
küünistasid teineteise nina ning 

katsid end tolmu ja ausäraga. Siis võttis segadus kindla kuju, ja võitlusmöllust kerkis esile 
Tom, istudes kaksi-ratsa võõra poisi otsas ja tagudes teda rusikatega. 

«Ütle «küllalt»!» karjus ta. 

Poiss püüdis ainult lahti rabelda. Ta nuttis, peamiselt 


vihast. 
«Ütle «küllalt»!» Ja materdamine käis edasi. 
Lõpuks kuuldus võõralt poisilt allasurutult «küllalt», ja Tom laskis tal tõusta, öeldes: «See on 
sulle õpetuseks. Teinekord vaata ette, keda sa narrima tikud.» 
Võõras poiss läks ära, puhastades riideid tolmust, nuuksudes ja nuusates. Aeg-ajalt 
vaatas ta tagasi, raputas pead ja ähvardas, mida ta kõik teeb Tomile «järgmine kord, kui 
ta tema kätte saab». Tom ainult irvitas seepeale ja pöördus ülevas meeleolus minema. Niipea 
kui ta oli keeranud selja, kahmas võõras poiss maast kivi, virutas talle sellega abaluude 
vahele ja pistis siis ise antiloobi kürusega plagama. Tom ajas reeturit taga kuni selle 
koduni ja sai niiviisi teada, kusta elas. Ta seisis seepeale veidi aega värava juures, 
vaenlast välja kutsudes, kuid vaenlane näitas talle ainult lõustu läbi akna ega võtnud 
väljakutset vastu. Viimaks ilmus vaenlase ema, nimetas Tomi halvaks, õelaks, 
vulgaarseks lapseks ja käskis tal ära minna. Tom läkski ära, kuid tõotas selle poisiga veel 
arveid õiendada. 

Ta jõudis sel õhtul kaunis hilja koju, ja kui ta ettevaatlikult läbi akna sisse ronis, leidis ta 


eest varitseja oma tädi näol; ja kui tädi nägi, millises seisukorras olid Tomi riided, tegi ta 
vankumatu otsuse muuta poisi laupäevane puhkeaeg sunnitööga vangistuseks. 


2 PEATÜKK 


Laupäeva hommik oli kätte jõudnud ja kogu suvine maailm oli särav, värske ja täis elurõõmu. 
Igas südames helises laul, ja kui süda oli noor, siis tungis hein huultele. Igas näos oli rõõmu 
jaigas sammus kergust. Akaatsiad õitsesid ja õite lõhn täitis õhku. Cardiffi küngas, 
künkatagune kõrgustik, haljendas tai- 

mestikust ja oli küllalt kaugel, et paista igatsetud maana, unelev, rahuküllane, meelitav. 

Tom ilmus kõnniteele lubjaämbri ja pikavarrelise pintsliga. Ta silmitses planku, ja rõõm kadus 
loodusest ning sügav kurbus asus tema hinge. Kolmkümmend jardi üheksa jala kõrgust planku! 
Elu tundus Tomile tühjana ja olemasolu lausa koormana. Ohates kastis ta pintsli värvi sisse ja 
tõmbas sellega ülemist lauda mööda; kordas seda operatsiooni; tõmbas veel korra; võrdles tühist 
'lubjatud riba kaugeleulatuva lupjamata plangupinnaga ja istus löödult tünni otsa. Väravast 
tuli Jim, plekkämber käes, kareldes ja «Buffalo neiusid» lauldes. Linnakaevult vee toomine oli 
Tomi meelest alati vastik töö olnud, kuid nüüd ei tundunud see talle enam nii. Talle meenus, et 
kaevul oli ikka seltskonda. Valged, mulatid ja neegripoisid ning -tüdrukud ootasid seal alati 
järjekorda, puhkasid, vahetasid mänguasju, tülitsesid, lõid lahingut, tegid nalja. Ja tal tuli veel 
meelde, et kuigi kaev oli ainult sada viiskümmend sammu eemal, ei jõudnud Jim veeämbriga 
kunagi enne tundi tagasi; isegi siis pidi keegi talle harilikult järele minema. Tom ütles: 

«Kuule, Jim! Ma ton vee ara, kui sa niikaua värvid.» 

Jim raputas pead ja. ütles: 

«Ei saa, mässa Tom. Vanaproua ütles, et pean vett tooma minema ja mitte kellegagi aega 
viitma Ta arvas juba, et mässa Tom hakkab peale käima, et ma tema eest värviksin, ja seepärast 
käskis ta mul otsekohe minna ja oma töö ära teha — ta lubas ise värvimise järe!e valvata.» 

«Oh, ära pane tähelegi, mis ta ütles, Jim. Niiviisi ta räägib alati. Anna ämber — olen ühe 
minuti pärast tagasi. Tema ei saa sellest teadagi.» 

«Ma ei tohi, mässa Tom. Vanaproua lööb mul pea otsast maha. Tõepoolest.» 

«Tema! Ta ei löö kunagi kedagi, koputab ainult sõrmkübaraga pähe, ja kes hoolib sellest, ma 
tahaksin teada. Ta ähvardab hirmus palju, kuid ähvardamie ei tee,haiget — igatahes mitte 


siis, kui ta ise ei nuta. Jim, annan suue marmorkuuli. Annan sulle valge kuuli.» 
Jim lõi kõhklema. 

«Valge kuuli, Jim, ja see on uhke asi.» 

«Heldeke, see on imetore asi, ma tean. Aga, massa Tom, ma kardan nii väga 
vanaprouat.» 

Ent Jim oli ainult inimene — kiusatus oli liiga suur tema jaoks. Ta pani ämbri maha ja 
võttis valge kuuli. Järgmisel hetkel lidus ta oma ämbriga ja kipitava kuklaga tänavast alla, 
Tom värvis suure hooga ja tädi Polly lahkus tegevusväljalt, peos tuhvel ja silmts võidurõõm. 

Kuid Tomi energial ei olnud pikka püsi. Ta hakkas mõtlema, missuguseid lõbustusi ta 
oli kavatsenud selleks päevaks, ja tema mured mitmekordistusid. Varsti mööduvad siit 
vabad poisid kergejalgselt igasugustele veetlevatele retkedele ja nad heidavad palju nalja 
tema kulul sellepärast, et ta peab töötama, — juba see mõte põletas Tomi tulena. Ta 
kraamis välja oma maise vara ja silmitses seda — mänguasju, kuulikesi, igasugust rämpsu. 
Sellest piisas võib-olla tasuks mõne töövahetuse eest, kuid seda oli vähe isegi pooletunnilise 
täieliku vabaduse ostmiseks. Niisiis pani Tom oma varanatukese tasku tagasi ja loobus 
mõttest poisse ära osta. Sel süngel ja lootusetul hetkel tuli talle äkki hea mõte, lausa 
inspiratsioon. Ta võttis pintsli ja hakkas rahulikult töötama. Varsti ilmus nähtavale Ben 
Rogers, just see poiss, kelle pilget ta oli kartnud. Beni kõnnak oli hüplev ning tantsisklev 
— selge tõendus, et tema süda oli kerge ja ootused roosilised. Ta sõi õuna ja laskis aeg- 
ajalt kuuldavale pika meloodilise huilge, millele järgnes sügavatooniline pimm-põmm, 
pimm-põmm, sest ta kujutas endast aurikut. Lähemale jõudes vähendas ta kurust, astus 
keset tänavat, kallutas end tugevasti paremale poole ja pöördus raskelt, kogu pidulikkuse ja 
tseremoniaalsusega, sest ta oli «Suur Missouri» ja pidi üheksa jalga sügaval vees istuma. 
Ta oli ühtaegu laev, kapten ja mäsinatelegraaf, niisiis pidi ta ennast kujutama omaenda 
tormitekil käske andmas ja neid täitmas. 

«Stop, sir! Ting-a-ling-ling.» Laev jäi peaaegu seisma ja pöördus aegamisi kõnnitee 
poole. «Tagasikäik! Ting-a-ling-ling!» Käsivarred tõmbusid sirgeks ja laskusid jäigalt 
külgi mööda alla. «Tagasi tüürpoordi! Ting-a- 

ling-ling! Tšuu! Tšuu-uu-tšuu!» Parem käsi tegi vahepeal suuri sõõre, sest see kujutas endast 


suurt laeva-ratast, «Tagasi pakpoordi! Ting-a-ling-ling! Tšuu-tš-tšuu-tšuu!» Vasak käsi 
hakkas sõõre tegema. 

«Stop, tüürpoord! Ting-a-ling-ling! Stop, pakpoord! Edasi jüürpoordi! Stop! Aeglaselt 
keerata! Ting-a-ling-ling! Tšuu-uu-uu! Raaköis välja! Kähku! Noh — välja köiega, mis te 
seal teete? Heitke silmus selle kännu otsa! Nüüd silla juurde — las käia! Masinad seisma, 
sir! Ting-a-ling-ling!» 

«St! Sšt! St!» (Sügavust mõõtes.) 

Tom jätkas värvimist, pööramata vähematki tähelepanu aurikule. Ben vahtis hetke ja ütles 
siis: 

«Hei! Sa oled ankrusse pandud, mis?» 

Ei mingit vastust. Tom vaatles oma viimast pintslitõmmet kunstniku silmaga; siis veel - 
üks kerge tõmme, ja ta uuris uuesti tagajärge. Ben astus ta kõrvale. Tomi suu jooksis vett 
õuna järele, kuid ta ei katkestanud tööd. Ben ütles: 

«Hallo, vanapoiss; pandi tööle või?» 

«Ah, sina oled, Ben! Ma ei pannud tähelegi.» 

«Kuule, ma lähen ujuma. Kas sina ei tahaks ka? Aga sa teed muidugi parema meelega 
tööd, eks ole? No muidugi!» 

Tom silmitses viivu poissi ja küsis: 

«Mida sa nimetad tööks?» 

«Noh, kas see ei ole siis töö?» 

Tom hakkas uuesti värvima ja tähendas hooletult: 

«Võib-olla on, võib-olla ei ole. Tean ainult, et see on Tom Sawyeri maitse järgi.» 

«Oh, mine nüüd, sa ei taha ometi öelda, et see sulle meeldib?» 

Pintsel liikus edasi. 

«Meeldib? Noh, ma ei tea, miks ei peaks see mulle meeldima. Seda ei juhtu ju iga päev, et 
üks poiss saab planku värvida.» 

See näitas asja hoopis uues valguses. Ben jättis õuna-söömise. Tom tõmbas oma pintslit 
suurejooneliselt edasi-tagasi, astus sammu tahapoole, et tulemusi vaadelda, parandas pisut 
siin ja seal ja silmitses uuesti arvustavalt. Ben jälgis iga liigutust, tema huvi kasvas 

järjest, töö hakkas talle ikka enam meeldima. Viimaks ütles ta: 
«Kuule, Tom, las ma värvin ka natuke.» 
Tom kaalutles; kavatses juba nõustuda, kuid muutis siis meelt: «Ei, ei; arvan, see ei lähe, 


Ben. Saad aru, tädi Polly on väga nõudlik selle aia suhtes — just siin, tänava pool, tead. 
Kui see oleks õuepoolne plank, siis ei oleks ei mul ega ka tädil midagi selle vastu. Aga sel- 
lele plangule paneb ta suurt röhku, see tuleb väga hoolikalt teha. Arvan, tuhande, võib-olla 
ka paari tuhande poisi hulgas ei leidu ühtegi, kes oskaks teha seda nii, nagu vaja.» 

«Ei — kas tõesti? Oh, kuule, lase mind ainult proovida, ainult natuke. Mina sinu asemel küll 
laseksin, Tom» 

«Ben, lubaksin hea meelega, indiaani ausõna, aga tädi Polly — jah, Jim tahtis seda teha, kuid 
tädi ei lasknud. Sid tahtis, ta ei lasknud ka Sidi. Näed nüüd, missuguses pigis ma olen! Kui sa 
hakkaksid seda planku värvima ja midagi läheks viltu ...» 

«Oh, lollus; olen hästi ettevaatlik. Las ma nüüd proovin. Kuule, ma annan sulle oma õuna 
südame.» 

«Noh, hea küll. Ei, Ben, see ei lähe siiski. Kardan...-» 

«Annan sulle terve õuna!» 

Tom loovutas pintsli tõrksa ilme, kuid rõõmsa südamega. Ja sel ajal kui äsjane aurik «Suur 
Missouri» töötas ja päikese käes higistas, istus tagasitõmbunud kunstnik sealsamas kõrval 
varjus tünni otsas, kõlgutas jalgu, mugis õuna ja sepitses plaani teiste lihtsameelsete 
püüdmiseks. Neist polnud puudust — iga natukese aja pärast juhtus poisse mööda minema; nad 
tulid pilkama, kuid jäid värvima. Selleks ajaks, kui Beni isu täis sai, oli Tom järjekorra heas 
korras oleva paberlohe eest Billy Fisherile kaubelnud; ja kui viimasel küllalt sai, ostis Johnny 
Miller eesõiguse kärvanud roti ja nööri eest, millega seda võis vibutada; ja nii edasi ja nii edasi, 
tund tunni järel. Ja kui saabus pärastlõuna, ujus Tom, hommikune vaene vilets poiss, sõna 
tõsises mõttes külluses. Tal oli peale eelmainitud esemete kaksteist marmorkuuli, üks parmupilli 
poolik, tükike sinist pudeliklaasi, mille läbi võis vaadata, lõngapool, võti, mis ühtki lukku ei ava- 

nud, tükk kriiti, klaasist karavinikork, üks tinasõdur, paar konnapoega, kuus paukkompvekki, 
ühe silmaga kassipoeg, vasest ukselink, koera kaelarihm — ainult ilma koerata, noapea, neli 
apelsinikoore tükki ja lagunenud aknaraam. Ta oli veetnud aega väga lõbusasti ja jõude suures 
seltskonnas ja plank oli kolmekordselt värvitud! Kui värv poleks otsa lõppenud, siis oleks ta 
kõik poisid linnakeses pankrotti viinud. 

Tom pidi endale tunnistama, et maailm ei olegi lõpuks nii tühine. Ta oli enesele teadmata 
avastanud tähtsa seaduse inimese tegevuses, ja.nimelt: et panna meest või poissi mõnda asj-a 
ihaldama, on ainult vaja see asi raskesti kättesaadavaks teha. Kui Tom oleks olnud suur ja tark 
filosoof, nagu seda on selle raamatu kirjutaja, siis oleks ta taibanud, et töö on see, mida inimene 


on kohustatud tegema, ja lõbu see, mida ta ei ole kohustatud tegema. Ja see oleks aidanud tal 
aru saada, miks kunstlillede valmistamine või sõtkeveski ümberajamine on töö, kuna keegli 
veeretamine või Mont Blanc'i otsa ronimine on ainult lõbu. Inglismaal on rikkaid džentlmene, 
kes juhivad neljahobusetõlda kakskümmend või kolmkümmend miili päevas suvisel ajal, sest 
see eesõigustatud lõbu maksab neil ränka raha, aga kui neile selle eest tasu pakutaks, siis 
muutuks see tööks ja nad loobuksid sellest. 


3. PEATÜKK 


Tom ilmus tädi Polly ette, kes istus avatud akna all mugavas tagatoas, mis oli ühtlasi 
magamistuba, söögituba ja raamatukogu. Mahe suveõhk, segamatu vaikus, lillelõhn ja 
mesilaste uinutav sumin olid avaldanud oma mõju, ja tädi Polly tukkus oma kudumistöö köhal, 
sest tal polnud mingit seltsilist peale kassi, ja seegi magas tema süles. Prillid olid kindluse 
mõttes üles hallidele juustele lükatud. Ta oli arvanud, et Tom on muidugi ammu putket teinud, 
ja oli seepärast üllatatud, kui poiss end nii kartmatult jälle tema meelevalla alla andis. Tom 
küsis: 

«Kas ma tohin nüüd mängima minna, tädi?» 

«Mis, juba? Kui palju sa ära tegid?» 

«Kõik on tehtud, tädi.» 

«Tom, ära valeta mulle. Ma ei salli seda.» 

«Ei valeta, tädi; kõik on valmis.» 

Tädi Pollyl oli vähe usku sellisesse tõendusse. Ta läks ise välja vaatama; ja ta oleks rahul 
olnud, kui kakskümmend protsenti Tomi kinnitusest oleks tõele vastanud. Kui ta aga leidis, 
et terve plank oli mitte ainult iprvitud, vaid hoolikalt kolmekordse värvikorraga käetud ja 
isegi - plangu alla maapinnale valge triip tõmmatud, siis oli tema imestus peaaegu 
kirjeldamatu. Ta ütles: 

«Ma ei oleks kunagi uskunud! Sedac peab ausalt tunnistama: sa vöid töötada, kui sa ainult 
tahad, Tom.» Kuid siis kahandas ta kütust, lisades: «Aga ma pean ütlema, seda juhtub küll 
väga harva, et sa tahad. Hüva, mine siis ja mängi, kuid vaata, et sa õigel ajal tagasi tuled, 
muidu saad naha peale.» 

Tädi Polly ofi nii vaimustatud Tomi hiilgavast saavutusest, et ta poisi sahvrisse viis, eriti 


ilusa õuna valis ja selle talle andis moraalijutluse saatel sellest, millise täiendava väärtuse ja 
maitse omandab ausa pingutusega teenitud tasu. Ja sellal, kui ta lõpetas sobiva pühakirja- 
sõnaga, «õngitses» Tom endale ühe koogi. 

Siis lippas ta välja ja silmas Sidi, kes hakkas parajasti üles minema välistrepist, mis viis 
tagumistesse ruumidesse teisel korral. Mullakamated olid käepärast, ja silmapilkselt oli 
õhk neid täis. Neid vuhises nagu rahet 
Sidi ümber, ja enne kui tädi Polly jõudis üllatusest toibuda ning appi tõtata, oli kuus või 
seitse mätast märki tabanud, Tom aga üle plangu kadunud. Värav oli küll olemas, kuid Tomil 
ei olnud harilikult kunagi aega seda käsutada. Tema süda oli nüüd rahul, sest Sidile oli kätte 
makstud selle eest, et ta tädi tähelepanu oli mus.-tale niidile juhtinud ja temale, - Tomile, 
häda kaela saatnud. 

Tom läks majade ümbert ringi ja jõudis välja porisele kõrvaltänavale tädi lehmalauda taga. 
Nüüd oli ta väljaspool tabamis- ja karistusohtu ning seadis sammud avaliku väljaku poole, kus 
poiste kaks «sõjaväge» pidid täna lahingut lööma, nagu oli kokku lepitud. Tom oli ühe armee 
kindral, Joe Harper, tema südamesõber, teise. Need kaks suurt komandöri ei pidanud endale 
seisusekohaseks — isiklikult võitlusest osa võtta — see sobis rohkem väiksematele vendadele 
—, vaid istusid koos kõrgendikul ja juhtisid lahinguoperatsioone ad jutantide kaudu antud 
käskude teel. Tomi armee saavutas pikaajalise ja ägeda lahingu järel hiilgava võidu. Siis loeti 
surnud üle, vahetati vangid, lepiti kokku järgmise kokkupõrke tingimuste suhtes ja määrati 
kindlaks vajaliku lahingu päev, mispeale armeed rivistusid ja minema marssisid, kuna Tom 
üksi kodu poole pöördus. Möödudes jnajast, kus elas Jeff Thatcher, nägi ta aias üht võõrast 
tütarlast, veetlevat väikest sinisilmalist olendit heledate, kahte pikka palmikusse punutud 
juustega, valge suvekleit seljas ja tikitud püksikesed jalas. Äsja-kroonitud kangelane langes 
ühegi pauguta. Endine lemmik Amy Lawrence kadus ta südamest ega jätnud endast isegi 
mälestust järele. Tom oli arvanud, et armastab teda hullupööra; ta oli pidanud oma kirge 
jumaldamiseks, ja ennäe! see oli ainult vilets kaduv kiindumus. Ta oli kuude kaupa Amyt 
võita püüdnud ja alles nädal tagasi oM tüdruk talle oma poolehoidu tunnistanud; ta oli olnud 
kõige. õnnelikum ja uhkem poiss maailmas ainult seitse lühikest päeva, ja nüüd, ainsa 
hetkega, oli Amy tema süda- 

mest läinud nagu juhuslik võõras, kelle külaskäik on tehtud. 


Tom jumaldas seda uut inglit vargse pilguga, kuni nägi, et see oli teda märganud. Siis teeskles 
ta, nagu poleks tal aimugi tüdruku sealolekust, ja hakkas igasuguseid mõttetuid poisikeselikke tempe 
demonstreerima, et tüdrukus imetlust äratada. Ta jätkas seda veidrat tembutamist tükike aega, kuni 
ta keset üht ohtlikku võimlemisetendust pilgu aeda heitis ja nägi, et väike tüdruk pöördus maja 
poole. Tom astus aia juurde ja nõjatus nukralt selle vastu, lootes, et teine veel viivitab. Tüdruk 
seisatas hetke trepil ja liikus siis ukse poole. Tom ohkas sügavalt, kui tüdruk jala lävele pani, kuid 
siis lõi tema nägu särama, sest enne kui tüdruk majja kadus, viskas ta ühe aedkannikese üle aia. 
Poiss jooksis sinna ja peatus paari jala kaugusel õiest, tõstis käe varjuks silmade ette ja hakkas 
piki tänavat alla vaatama, nagu oleks ta seal midagi huvitavat avastanud. Siis võttis ta maast 
õlekõrre ja katsus seda, pea kuklas, ninal tasakaalus hoida; seejuures ühele ja teisele poole liikudes 
ligines ta vähehaaval kannikesele; lõpuks peatus ta paljas jalg õiel, painduvad varbad haarasid 
sellest kinni ja ta keksles oma aardega minema ning kadus nurga taha. Kuid ainult hetkeks, seniks, 
kuni ta jõudis õie oma kuue hõlma alla kinnitada, südame, võib-olla ka kõhu lähedale, sest tema 
teadmised anatoomias ei olnud eriti kindlad ja väga täpne polnud ta samuti. 

Nüüd tuli ta tagasi ja jäi aia aarde kuni videvikuni, demonstreerides endist viisi oma kunsttükke. 
Kuid tüdruk ei näidanud end enam, kuigi Tom lohutas end veidi lootusega, et ta on mõne akna 
lähedal ja näeb tema lugupidamisavaldusi. Viimaks läks ta vastumeelselt koju, vaene pea täis 
nägemusi. 

Kogu õhtusöögi kestel oli ta nii heas tujus, et tädi imestas, «mis sellele lapsele sisse on läinud». 
Ta sai Sidi loopimise pärast tublisti tõrelda, kuid ei paistnud sellest põrmugi hoolivat. Ta katsus 
otse tädi nina all suhkrut näpata, sai selle eest sõrmedele ja ütles: 

«Tädi, Sidi sa ei löö, kui tema suhkrut võtab.» 

«Sid ei piina inimest ka niiviisi, nagu sina seda teed. Sina oleksid alati suhkru kallal, kui ma valvel 
ei oleks.» 

Varsti astus tädi Polly kööki ja Sid, õnnelik oma puutumatuses, sirutas käe suhkrutoosi järele 
võidurõõmuga, mis oli Tomile peaaegu talumatu. Kuid Sidi sõrmed vääratasid ja toos kukkus ning 
purunes. Tom oli ülimas vaimustuses, sellises vaimustuses, et ta taltsutas isegi oma keelt ja vaikis. 
Ta tõotas endale, et ta ei lausu sõnagi, isegi siis mitte, kui tädi sisse tuleb, vaid istub täiesti 
vaikselt, kuni tädi küsib, kes selle pahanduse tegi; siis ta ütleb, ja midagi ei või olla magusamat 
maailmas kui näha, kuidas see pailapse eeskuju «saab». Ta oli nii tulvil juubeldust, et suutis end 
vaevu taltsutada, kui vana daam tagasi tuli ja kudude ees seisatas, heites vihavälke üle prillide. 
Tom ütles endale: «Nüüd läheb lahti!» Ja järgmisel hetkel oli ta siruli põrandal! Vägev käsi 
tõusis uueks löögiks, kui Tom hüüdis: 

«Pea ometi, miks sa mind lööd? Sid tegi selle kätki!» 

Tädi Polly peatus kohmetuses ja. Tom ootas lohutavat kahetsust. Ent kui tädi jälle sõnad suhu 
sai, ütles ta ainult: 


«Mh! Noh, sulle ei olnud see lops kah ülearu. Sina tegid minu äraolekul kindlasti mõne teise 
jultunud tembu.» 
Siis hakkas teda südametunnistus piinama ja ta soovis midagi head ning 'hella öelda; kuid ta arvas, 
et seda oleks võetud tunnistamisena, et ta oli ülekohtune olnud, ja seda ei lubanud distsipliin. 
Niisiis oli ta vait ja jätkas mureliku südamega oma toimetusi. Tom mossitas nurgas ja suurendas 
mõttes oma häda. Ta teadis, et südames oli tädi tema ees põlvili, ja see teadmine pakkus talle 
mõrudat rahuldust. Ta otsustas, et ei anna mingit märku, ei pane midagi tähele. Ta tundis, et talle 
läbi pisarateloori langes aeg-ajalt igatsev pilk, kuid ta ei teinud sellest väljagi. Ta kujutles end 
haigena, suremas, ja tädi kum-mardumas tema köhale, anudes ainsatki andestavat sõna, kuid tema 
pöörab näo seina poole ja sureb seda ütlemata. Ah, mis tädi siis tunneks? Ja ta kujutles end jõe 
äärest koju toodavat surnuna, kiharad kõik märjad, vaesed käekesed igaveseks liikumatud, valutav 
süda rahu leidnud. Kuidas tädi end tema peale heidab, kuidas tema pisarad ojana voolavad ja 
huuled jumalat paluvad, et see talle tagasi annaks tema poisi, ja ta ei tee talle iial, iial 

enam ülekohut! Kuid tema, Tom, lebab seal külmana, kahvatuna ja liikumatuna — vaene väike 
kannataja, kelle mured on lõppenud. Nende unistuste paatos erutas nii väga Tomi tundeid, et ta 
pidi korduvalt neelatama — miski pigistas kurgus; ja ta silmad ujusid vees, mis voolas 
pilgutamise juures alla ja tilkus nina otsast maha. Ja nii tore oli see oma murede hellitamine, et 
ta ei oleks võinud taluda, kui mingi ilmalik lõbu või närvidele käiv rõõm oleks seda seganud; 
see oli liiga püha säärase kokkupuute jaoks. Ja kui siis täditütar Mary tantsiskledes sisse tuli, täis 
ülekeevat rõõmu, et jälle kodu nägi pärast igipikka ühenädalast külaskäiku maal, tõusis Tom ja 
läks pilvises sünguses välja ühest uksest, kuna Mary tõi laulu ning päikesepaiste sisse teisest. 
Ta hulkus ringi, hoidudes eemale poiste tavalistest koosviibimiskohtadest, ja otsis üksildasi kohti, 
mis olid kooskõlas tema meeleoluga. Palkidest parv jões meelitas teda, ja ta istus selle 
kaugemale äärele ning silmitses sünget laia veepinda, soovides, et ta võiks uppuda korraga ja 
teadvuseta, ilma et tarvitseks läbi teha looduse poolt määratud ebamugavat rutiini. Siis meenus 
talle tema õis. Ta võttis selle välja, närtsinud ja muljutud õiekese, ja see suurendas võimsalt tema 
kurblikku õndsustunnet. Ta mõtles, kas tema tunneks talle kaasa, kui ta teaks. Kas ta nutaks ja 
sooviks, et tal oleks õigus käed tema kaela ümber panna ja teda lohutada? Või pöörduks ta 
külmalt kõrvale nagu muu tühi maailm? See kujutlus valmistas nii meeldivat kannatust, et ta 
selle mõttes ikka ja jälle uuesti läbi elas, üha uues ja erinevas valguses, kuni oli selle lõimelõnga- 
deni ära kulutanud. Viimaks tõusis ta ohates ja sammus pimedusse. Kella poole kümne või 
kümne paiku jõudis ta tühjale tänavale, kus elas tema jumaldatud tundmatu. Ta peatus viivu; 
ükski hääl ei ulatunud tema kuulatavasse kõrva, ainult maja teisel korral langes ähmane 
küünlavalgus ühe akna eesriidele. Kas pühapaik oli seal? Ta ronis üle aia ja puges vargsi läbi 
põõsaste selle akna alla. Kaua ja liigutatult vaatas ta selle poole üles; siis heitis ta akna alla 
selili maha, käed risti rinnal, hoides oma armetut närbunud õiekest. Nii tahtis ta surra — väljas 


külmas maailmas, ühegi varjuta tema kodutu pea köhal; ükski sõbralik käsi ei pühi surmahigi ta 
laubalt, 

ükski armastav nägu ei kummardu kaastundlikult tema kohale, kui suur surmaheitlus algab. Ja 
nii näeb tema teda, kui ta vaatab välja rõõmsasse hommikusse, — ja oh, kas valab ta ainsatki 
pisarat tema vaesele elutule kehale, kas ta rinnast tõuseb ühtegi tasast ohet, kui ta näeb, et 
rõõmus noor elu on nii julmalt hävitatud, nii enneaegselt maha niidetud? ... 

Aken avanes; teenija ebakõlaline hääl rüvetas pühalikku rahu ja -veejuga ujutas üle 
maaslamava; märtri maised jäänused! 

Lämbuv kangelane kargas kergendava turtsatusega jalule; miski lendas summutatud sajatuse 
saatel vihisedes läbi õhu, järgnes puruneva klaasi klirin, ja üks väike ähmane kogu vilksas üle 
aia ning sööstis pimedusse. 

Veidi hiljem, kui Tom magamaminekuks lahtiriietatult küünlajupi valgusel oma märgi riideid 
silmitses, ärkas Sid; ent kui tal oligi mingi tume kavatsus mõistaandvaid vihjeid teha, siis 
otsustas ta ümber ja pidas suu, sest Tomi silmis oli midagi ähvardavat. Tom puges voodi, ilma 
et oleks end veel palvetamisega vaevanud, ja Sid pani selle vahelejätmise tallele. 


4. PEATÜKK 


Päike tõusis vaikse maailma köhale, saates oma kiiri nagu õnnistades alla rahulikule külale. 
Pärast hommikusööki pidas tädi Polly perekondlikku jumalateenistust. See algas palvega, mille 
alusmüüriks olid tüsedad lademed pühakirjatsitaate, ühendatud algupäraste mõttemõlgutuste 
õhukese mördikihiga. Selle ehitise tipult esitas ta nagu Siinai mäelt käreda peatüki Moosese 
käsuseadusest. 

Siis pani Tom endale nii-öelda vöö vööle ja hakkas salme pähe tuupima. Sid oli oma osa juba 
mitu päeva tagasi ära õppinud. Tom koondas kogu oma energia viie salmi päheõppimiseks, ja ta 
valis need mäejutlusest, sest ta ei leidnud kuskilt lühemaid salme. 

Poole tunni möödudes oli Tomil oma õppetükist ebamäärane üldine kujutlus, kuid mitte ka 
rohkem, sest tema vaim rändas inimese kogu avaral mõtteväljal ja käed tegelesid tähelepanu 
segavate meelelahutustega. Mary 

võttis ta raamatu, et jälgida õppetüki esitamist, ja Tom püüdis läbi udu teed leida. 
«Ondsad on ee... ee...» 
«Vaimust...» 


«Jah — vaimust; õndsad on vaimust... ee... ee...» 

«Vaesed ...» 

«Vaesed; õndsad on vaimust vaesed, sest npmad .. . nemad...» 

«Nende...» 

«Sest nende. Õndsad on vaimust vaesed, sest nende.. . päralt on taevariik. Õndsad on need, kes 
kurvad, sest nemad ... nemad ...» 

«P...» 

«Sest nemad ... ee...» 

«Pe...» 

«Sest nemad pe... oh, ma ei tea, mis sõna see on!» 

«Peavad!» 

«Oh, peavad! Sest nemad peavad.. . sest nemad peavad ... ee ... ee... peavad kurvad ... ee... 
ee ... õndsad on need, kes peavad ... need, kes ... ee ... need, kes peavad kurvad olema, sest 
nemad peavad ... ee... peavad mida? Miks sa mulle ette ei ütle, Mary? Miks sa nii alatu tahad 
olla?» 

«Oh, Tom, sa vaene puupea, ma ei õrrita ju sind. Seda ma ei teeks. Sa pead uuesti õppima. Ära 
heida meelt, Tom, sa saad sellega hakkama. Ja kui sa valmis oled, annan sulle midagi väga 
ilusat! Ole nüüd hea poiss.» 

«Hea küll! Mis see on, Mary? Ütle, mis see on?» 

«Pole tähtis, Tom. Sa tead, et kui ma ütlen «ilus», siis on see ilus.» 

«Kindlasti on, Mary. Hea küll, võtan selle siis uuesti käsile.» 

Ja Tom võttiski «selle uuesti käsile»; ja uudishimu ning oodatava tasu kahekordse surve all 
töötas ta sellise innuga, et saavutas hiilgava tagajärje. 

Mary andis talle tuliuue «Barlow»-noa, mille hind on kaksteist ja pool tsenti; ja Tomi keha 
läbis rõõm, mis vapustas teda pealaest jalatallani. Tõsi, nuga ei lõiganud midagi, kuid ta oli ehtne 
Barlow, ja see oli kujuteldamatult tähtis, olgugi et see, kust läänepoisid üldse selle mõtte võtsid, et 
selline relv võis asja kahjuks ka järele 

tehtud olla, on sügav saladus ja võib-olla jääbki selleks. Tom lõpetas kapi täkkimise uue noaga ja 
kavatses kirjutuslaua kallale asuda, kui teda kutsuti ümber riietuma pühapäevakooli jaoks. 

Mary andis talle plekk-kausiga vett ja tüki seepi ja ta läks õue ning pani kausi väikesele pingile. 
Siis kastis ta seebi vette ja pani kõrvale, kääris varrukad üles, valas vee tasakesi maha, astus 
kööki ja hakkas ukse taga rippuva käterätikuga usinasti nägu pühkima. Kuid Mary võttis 
käterätiku ära ja ütles: 

«Kas sul häbi ei ole, Tom? Sa ei tohi nii halb poiss olla. Vesi ei tee sulle haiget'.». 

Tomil oli veidi piinlik. Pesukauss täideti uuesti, ja seekord seisis Tom selle ees pisut aega julgust 


kogudes, tõmbas siis sügavasti hinge ja alustas. Kui ta varsti kööki astus, mõlemad sumad kinni, ja 
kobades käterätikut otsis, tilkus tema näolt ausa tõendusena seebist vett. Ent kui ta käterätiku tagant 
jälle nähtavale ilmus, ei saanud temaga siiski veel rahule jääda, sest puhas territoorium lõppes 
maskitaoliselt lõua ja põskede juures; all-ja teispool seda joont oli must niisutamata pind, mis 
laius eest alla ja kõrvale ümber kaela. Mary võttis ta nüüd käsile, ja kui ta valmis sai, võis Tomi 
täitsameheks ja vennaks pidada: ta oli ühesuguse nahavärviga, ja tema tihedad juuksed olid 
korralikult kammitud, lühikesed kiharad jätsid meeldiva, sümmeetrilise üldmulje. (Salaja püüdis 
Tom suure töö ja vaevaga onja kiharaid silendada ja litsus juuksed tugevasti vastu pead, sest tema 
arvates olid lokid naiselikud ning tema omad täitsid ta elu kibedusega.) Siis tõi Mary välja ta 
ülikonna, mida kahe aasta jooksul oli käsutatud ainult pühapäeviti. Seda ülikonda nimetati lihtsalt 
tema «teisteks riieteks», — niisiis teame nüüd ka Tomi garderoobi suurust. Tüdruk «seadis ta 
korda» seejärel, kui ta oli riietunud: nööpis tema korraliku pintsaku kurguni kinni, keeras laia 
särgi-krae õlgadele, puhastas teda harjaga ja kroonis kirju õlgkübaraga. Tom nägi nüüd välja 
äärmiselt korralik ja kohmetu, ja ta tundiski end nii ebamugavalt, nagu ta välja nägi, sest kogu 
tema riietuses oli midagi kitsenda-vat ja puhast, mis temas tuska tekitas. Ta lootis, et Mary kingad 
unustab, kuid ka see lootus läks tühja: Mary 

võidis neid põhjalikult rasvaga, nagu see oli kombeks, ja tõi nad talle kätte. Tom kaotas 
kannatuse ja ütles, et teda sunnitakse alati seda -tegema, mida ta ei taha teha. Kuid Mary 
vastas keelitavalt: 

«Palun, Tom, ole hea poiss.» 

Niisiis tõmbas Tom urisedes kingad jalga. Mary oli peagi valmis, ja kolm last läksid 
pühapäevakooli, kohta, mida Tom kõigest hingest vihkas, Sid ja Mary aga armastasid. 

Pühapäevakoolis olid tunnid kella üheksast poole üheteistkümneni ja siis jumalateejjistus. 
Kaks last jäid alati vabatahtlikult jutlust kuulama ja kolmas jäi ka alati — mõjuvamail 
põhjustel. Kiriku kõrgete seljatugedega kõvad pingid mahutasid umbes kolmsada inimest; hoone 
oli väike ja lihtne, torni aset täitis mingisugune männilaudadest kast. Tom jäi uksel paar 
sammu maha ja kõnetas üht pühapäevariietuses seltsilist: 

«Kuule, Bill, kas sul on kollane pilet?» 

«Jah.» 

«Mis sa tahad selle eest?» 

«Mis sa annad?» 

«Tüki lagritsat ja õngekonksu.» 

«Näita.» 

Tom näitas. Asjad olid rahuldavad ja vahetasid omanikku. Siis kauples Tom paari valge 
kuuli eest veel kolm punast piletit ja mõne pisiasja eest paar sinist. Ta varitses ka teisi poisse, 
kui need tulid, ja jätkas kümme või viisteist minutit iga värvi piletite ostmist. Siis astus ta 


kirikusse puhaste ja kärarikaste poiste ja tüdrukute salgaga, sammus oma istekohale ja alustas 
tüli esimese ettejuhtuva poisiga. Õpetaja, tõsine vanem mees, segas end vahele; kui ta siis 
selja keeras, tutistas Tom järgmises pingis istuvat poissi, oli aga oma raamatusse süvenenud, 
kui poiss ümber pöördus. Siis torkas ta teist poissi nõelaga, et kuulda, kuidas see «ai!» ütleb, ja 
sai jälle õpetajalt noomida. Kogu Tomi klass oli justkui ühe vitsaga löödud: rahutu, kärarikas 
ja tülikas. Kui neil tuli vastata, siis ei teadnud keegi oma salme hästi ja kogu aeg pidid teised 
ette ütlema. Siiski rühiti kuidagi läbi, ja igaüks sai oma tasu väikeste siniste piletite näol, 
millele olid trükitud pühakirjasõnad; iga kähe päheõpitud salmi 

eest sai ühe sinise pileti. Kümme sinist piletit võrdusid ühe punasega ja need võis selle vastu 
vahetada; kümme punast piletit võrdusid ühe küllasega; kümne kollase pileti eest andis 
inspektor õpilasele väga lihtsas köites piibli (mis maksis tol heal ajal nelikümmend tsenti). Kui 
paljudel minu lugejaist jätkuks usinust ja püsivust kähe tuhande salmi päheõppimiseks, isegi 
Dore piibli eest? Ometi oli Mary sel viisil kaks piiblit omandanud; see oli kaheaastase 
kannatliku töö vili. Ja üks saksa päritoluga poiss oli saanud neli või viis piiblit. Kord ütles ta 
peast kolm tuhat salmi vahetpidamata; kuid see pingutus oli liiga suur tema vaimsetele 
võimetele ja sellest päevast peale ei olnud ta idioodist palju parem — tõsine õnnetus koolile, 
sest pidulikel juhtudel, külaliste ees, oli inspektor alati selle poisi välja kutsunud ja lasknud tal 
(nagu Tom ütles) «laiutada». Ainult vanemad õpilased suutsid oma pileteid hoida ja niikaua 
selle igava töö juures püsida, kuni nad piibli said. Seepärast oli selle autasu andmine 
harukordne ja tähelepanuväärne sündmus; edukas õpilane oli sel päeval nii tähtis ja 
silmapaistev, et iga teise õpilase rinnas lõi leegitsema uus auahnuselõke, mis kestis sageli paar 
nädalat. Võib-olla polnud Tomi vaimne kõht iial tõsiselt selle autasu järele isu tundnud, kuid 
kahtlemata oli- ta kogu oma olemusega juba ammu seda au ja hiilgust ihaldanud, mis sellega 
kaasas käis. 

Määratud ajal tõusis inspektor kantsli ees püsti, käes suletud lauluraamat, mille rahele oli 
pistetud esimene sõrm, ja nõudis tähelepanu. Kui pühapäevakooli inspektor oma tavalist väikest 
kõnet peab, siis on lauluraamat tema käes niisama vajalik nagu vältimatu noodileht laulja käes, 
kes seisab kontserdilava esiplaanil ja laulab soolot, kuigi jääb saladuseks, mispärast see 
vajalik on, sest niihästi lauluraamatut kui noodilehte ei käsuta vaene kannataja kunagi. 
Inspektor oli kõhn kolmekümne viie aastane mees punaka kitsehabeme ja lühikeste punakate 
juustega. Ta kandis kõva püstkraed, mille ülemine äär ulatus peaaegu kõrvadeni ja mille teravad 
nurgad kooldusid ettepoole samal kõrgusel suunurkadega — tara, mis sundis otse ette vaatama 
ja kogu kehaga pöörduma, kui oli vaja kõrvale vaadata. Lõug toetus lopsakale kae-lasidemele, 
mis oli pikk ja lai nagu pangatäht ja mille 

— kannatuse ja vaeva vili, mille noormehed saavutasid, istudes tundide kaupa seina vastu 
surutud varvastega. Mister Walters oli välimuselt väga tõsine ja südame poolest väga siiras 
ning aus. Ta austas nii väga pühi asju ja kohti ja eraldas neid nii väga ilmalikest asjadest, et 
tema pühapäeva-kooli-hääl oli omandanud talle enesele märkamatult isesuguse intonatsiooni, 
mis puudus täiesti äripäevil. Ta algas järgnevalt: 

«Nüüd, lapsed, ma soovin, et istuksite nii sirgesti ja kenasti, kui suudate, ja pühendaksite 
Ihulle paar minutit kogu oma tähelepanu. Nii juba läheb. Nii peavad head väikesed poisid ja 
tüdrukud ikka istuma. Näen, et üks väike tüdruk vaatab aknast välja; kardan, ta arvab vist, et 
ma olen seal kusagil väljas, võib-olla puu otsas ja pean linnukestele kõnet. (Heakskiitev 
naerukihin.) Tahaksin teile öelda, kui hea meel on mul näha nii palju rõõmsaid puhtaid 
näokesi sellises köhas nagu siin, kuhu olete kogunenud õppima, kuidas õiglased ja head olla.» 

Ja nii edasi ja nii edasi. Pole mõtet kogu kõnet kirja panna. See oli selline kõne, mis ei 
muutu ja on seega tuttav meile kõigile. 

Viimast kolmandikku kõnest segasid taasalanud võitlused ja muud meelelahutused teatud 
pahade poiste hulgas, samuti nihelemine ja sosistamine, mis levisid'-"üle terve ruumi, uhtudes 
isegi niisuguste eraldatud ja kindlate kaljude aluseid, nagu Sid ja Mary. Kuid siis lakkas äkki 
mister Waltersi hääle vaibumisega igasugune müra, ja kõne lõpp võeti vastu-vaikse 
tänupuhanguga. 

Palju sosistamist oli põhjustanud enam-vähem haruldane sündmus — külaliste sissetulek. 
Need olid: advokaat Thatcher, keda saatsid väga nõrk ja elatanud rauk, uhke tüse keskealine 
mees terashallide juustega ja väärikas daam, kes oli kahtlemata viimase naine. Daamil oli 
käekõrval laps. Tom oli rahutu olnud, täis erutust, tuska ja südametunnistuse piinagi: ta ei 
suutnud Amy Law-rence'ile silma vaadata, tema hella pilku taluda. Aga kui ta nägi seda 
väikest uustulnukat, hakkas tema hing kõhe õndsusest leegitsema. Järgmisel hetkel «näitas» 
ta end kõigest väest: togis ja karvustas poisse, tegi grimasse, 

ühe sõnaga — kasutas iga võtet, mis võis üht tüdrukut kütkestada ja tema heakskiitu teenida. 
Tema juubeldust segas ainult üks tume täpp: mälestus tema alandusest selle ingli aias, kuid 
selle jälje liivas uhtusid varsti minema õnnelained, mis sealt nüüd üle voogasid. 

Külalised juhatati kõige kõrgemaile aukohtadele ja niipea kui mister Walters oli oma kõne 
lõpetanud, esitles ta neid koolile. Selgus, et keskealine mees oli äärmiselt tähtis isik, ei keegi 
muu kui maakonna kohtunik, kõige kõrgem olend, keda need lapsed olid kunagi näinud. Neid 
huvitas, millisest materjalist see mees oli tehtud, ja pooleldi soovisid teda möirgamas kuulda 
ning pooleldi kartsid, et ta seda teeb. Ta tuli Constantinople'ist, mis oli kaksteist miili eemal, 
niisiis oli ta reisinud ja maailma näinud, needsamad silmad olid näinud maakonna kohtu- 
hoonet, millel öeldi plekk-katus olevat. Aukartusest, mida need mõtisklused sisendasid, andsid 


tunnistust paljuütlev vaikus ja vahtivate silmade read. See oli suur kohtunik Thatcher, nende 
oma advokaadi vend. Jeff Thatcher läks otsekohe ettepoole, et näidata oma lähedust suure 
mehega ja lasta end tervel koolil kadestada. Tema hingele oleks olnud muusika teiste 
sosistamist kuulda. 
«Vaata teda, Jim! Ta läheb sinna. Vaata ometi! Ta kavatseb talle kätt anda; nüüd surub ta 
tema kätt. Pagana pihta, kas sa ei sooviks Jeff olla?» 
Mister Walters hakkas «end näitama» igasuguste ametlike askelduste ja toimetustega, «andes 
käske, tehes otsuseid, ja-gades juhtnööre siin-seal ja igal pool, kus võimaluse leidis. 
Raamatukoguhoidja «näitas end» sellega, et jooksis kaenlatäie raamatutega sinna-tänna ja tekitas 
rohkesti segadust, millest putukväikesed võimud lõbu tunnevad. Noored naisõpetajad «näitasid 
end», kummardudes leebelt õpilaste köhale, kes olid asja kõrvakiilu saanud, tõstes kenasti 
hoiatava sõrme halbade väikeste poiste poole ja silitades hellalt heade poiste päid. Noored 
meesõpetajad «näitasid end» kergete noomituste ja teiste väikeste autoriteediväljendustega ning 
hoolika distsipliinipidamisega. Ja enamik õpetajaid nii mees- kui naissoost leidis tegevust 
raamatukogu kallal kantsli juures; ja see oli toiming, mida tuli sooritada ikka paar või kolm 
korda (seejuures väga pahasena näides). Väikesed tüd- 

rukud «näitasid end» mitmel viisil ja väikesed poisid «näitasid end» sellise agarusega, et õhk oli 
paks paberkuulidest ja kemplusmüdinast. Ja kõige selle kohal istus suur mees, naeratades 
majesteetlikult, kohtuniklikult kogu majale ja soojendades end omaenda suuruse päikeses, sest ka 
tema «näitas end». Puudus ainult üks asi, mis oleks mister Waltersi vaimustuse teinud täielikuks, 
ja nimelt juhus piiblit autasuks anda ning ünt imelast näidata. Mitmel õpilasel olid mõned kollased 
piletid, kuid kellelgi polnud neid vajalikul määral, nagu ta oli parimate õpilaste hulgas järele 
päridesjdndlaks teinud. Ta oleks andnud ei tea mis, et too saksa poiss oleks jälle terve mõistuse 
juures köhal olnud. 

Ja nüüd, hetkel, kus igasugune lootus oli kadunud, astus Tom Sawyer ette üheksa kollase, üheksa 
punase ja kümne sinise piletiga ning nõudis piiblit! See oli välk selgest taevast. Walters polnud 
sellest allikast lähema kümne aasta jooksul sooviavaldust oodanud. Kuid möödapääsu polnud: siin 
olid garanteeritud tšekid ja neil oli oma nimiväärtus. Tom paigutati seepärast kõrgemale köhale, 
kohtuniku ja teiste äravalitute juurde, ja peakorter teatas suurest uudisest. See oli viimase kümne 
ühele kõrgusele ja koolil oli ühe ime asemel vahtida kaks. Poisse näris kõiki kadedus, kuid kõige 
kibedamat piina kannatasid need, kes liiga hilja taipasid, et nad ise olid soodustanud selle vihatud 
hiilguse saavutamist, müües pileteid Tomile selle varanduse eest, mille ta oli värvimiseesõiguse 
müügiga kokku kuhjanud. Nad põlastasid iseendid, et olid lasknud end salakavalast rebasest haneks 
püüda. 

Autasu anti Tomile kätte nii suure tundeküllusega, nagu inspektor suutis antud olukorras esile 


manada, kuid õige hoog nagu puudus, sest instinkt ütles vaesele mehele, et siin oli mingisugune 
saladus, mis ei kannatanud võib-olla hästi päevavalgust. See oli ju lihtsalt pöörane, et see poiss oli 
kogunud oma varasalve kaks tuhat vihku pühakirjatarkust, — juba üks tosin oleks kahtle-mata 
ületanud tema võimed. Amy Lawrence oli uhke ning õnnelik ja püüdis teha kõik, et Tom näeks seda 
tema näost; kuid Tom ei vaadanud tema poole. Amy imestas, 

muutus pisut rahutuks; siis tekkis tume kahtlus ja kadus, kuid tõusis jälle. Amy valvas; üks vargne 
pilk ütles talle kõik, ja siis lõhkes tema süda, ta oli armukade ning vihane, pisarad ilmusid ja ta 
vihkas kõiki, Tomi, nagu ta arvas, kõige rohkem. 

Tomi esitleti kohtunikule, kuid tema keelepaelad olid kinni, ta suutis vaevalt hingata, süda 
võbises — osalt selle mehe määratu tähtsuse pärast, kuid peamiselt sellepärast, et ta oli tüdruku isa. 
Ta oleks meeleldi maha heitnud ja teda kummardanud, kui oleks pime olnud. Kohtunik pani käe 
Tomi pea peale, nimetas teda tubliks väikeseks meheks ja päris; mis tema nimi on. Poiss kogeles, 
ahkis ja sai lõpuks sõna-suust. 

«Tom.» 

«Oh, ei, mitte Tom, vaid —» 

«Thomas.» 

«Jah, nii on õige. Arvasin, et võib-olla on veel midagi. Väga hea. Aga sul on ju vist veel ka teine 
nimi ja sa ütled mulle selle, eks ole?» 

«Ütle džentlmenile oma teine nimi, Thomas,» õpetas Walters, «ja ütle «sir». Sa ei tohi 
viisakaid kombeid unustada.» 

«Thomas Sawyer — sir.» 

«Nii! Hea poiss! Tubli poiss. Tubli, mehine väikemees. Kaks tuhat salmi on suur hulk — väga, 
väga suur hulk. Ja sa ei kahetse kunagi, et oled vaeva näinud neid õppides, sest teadmised on 
rohkem väärt kui midagi muud maailmas; need ongi, mis teevad inimese kuulsaks ja heaks. Sinust 
endast saab ükskord suur ja hea mees, Thomas, ja siis sa vaatad tagasi ja ütled: «Selle kõige eest 
võlgnen tänu oma poisikesepõlve väärtuslikele pühapäevakooli eelistele; selle kõige eest võlgnen 
tänu oma kallitele õpetajatele, kes õpetasid mind õppima; selle kõige eest võlgnen tänu heale 
inspektorile, kes julgustas mind ja valvas minu järele ja andis mulle ilusa piibli, toreda, uhke 
piibli, mille võin alatiseks endale jätta; selle kõige eest võlgnen tänu õigele kasvatusele!» Seda sa 
ütled, Thomas; ja sa ei vahetaks neid kaht tuhat .salmi siis mingi varanduse vastu — ei, tõesti ei 
vahetaks. Ja nüüd, kui sul midagi selle vastu ei ole, ütled ehk mulle ja sellele daamile midagi, mis sa 
oled õppinud, — ei, tean, 

et sul ei ole midagi selle vastu, sest me oleme uhked väikeste poiste peale, kes õpivad. Kindlasti 


tead sa kõigi kaheteistkümne apostli nimed. Kas sa ei nimetaks mulle kaht esimest?» 

Tom oli seni lolli näoga kuue nööpi keerutanud. Nüüd ta punastas ja vaatas maha. Mister 
Waltersi süda läks külmaks. Ta ütles endale: «Pole võimalik, et see poiss oskaks vastata ka kõige 
lihtsamale küsimusele, — miks kohtunik teda ometi küsis?» Kuid ta tundis end kohus-tatud 
olevat ütlema: 

«Vasta härrale, Thomas, ära karda.» 

Tom vaikis endiselt. 

«Olen kindel, et sa mulle ikka ütled,» sõnas daam. «Kahe esimese apostli nimed olid . ..» 

«Taavet ja Koljat!» 

Tõmbame halastuse pärast eesriide selle stseeni lõpu ette. 


5 PEATÜKK 


Kell pool üksteist hakkas väikese kiriku ragisev kell lööma ja rahvas hakkas kogunema hommikusele 
jumalateenistusele. Pühapäevakooli õpilased valgusid kirikus laiali ja võtsid istet omaste kõrval 
pinkidel, et järelevalve all olla. Tuli tädi Polly, ning Tom, Sid ja Mary istusid tema juurde. Tom 
paigutati vah«käigu-poolsesse pingiotsa, et ta oleks võimalikult kaugel avatud aknast ja ahvatlevaist 
suvepiltidest väljas. Rahvahulk täitis löövid. Tulid: elatanud ja puudustkannatav postkontoriülem, 
kes oli kord paremaid päevi näinud; linnapea abikaasaga — sest linnakesel oli muu ülearuse 
hulgas ka linnapea; rahukohtunik; Douglase lesk, nägus, peen ja neljakümneaastane, helde, 
heasüdamlik hing ja jõukas, tema maja künkal oli ainus palee linnas, ja kõige külalislahkem ning 
kaugelt kõige pillavam pidustuste suhtes, millega St. Petersburg võis kiidelda; küürus ja auväärt 
major Ward ja missis Ward; advokaat Riverson, uus silmapaistev isik, kaugemalt pärit; siis 
linnakese iludus, kel-lele järgnes parv batisti ja paeltega ehitud noori südamemurdjaid; siis kõik 
linna noored ametnikud üheskoos, sest nad olid seisnud eeskojas ja imenud oma jalutuskeppide 
nuppe, moodustades libedate, lollakalt naerata- 

vate austajate sõõri, kuni viimane neiu oli «läbi kadalipu» jooksnud; ja kõige lõpuks tuli 
musterpoiss Willie Mufferson, hoolitsedes nii tähelepanelikult oma ema eest, nagu oleks see lihvitud 
klaasist. Alati saatis ta ema kirikusse minekul ja oli kõigi emandate uhkus. Kõik poisid,vihkasid 
teda, sest ta oli nii hea, ja pealegi seati teda neile alatasa eeskujuks. Tema tagumisest taskust 
rippus välja valge ninarätik — juhuslikult, nagu ikka pühapäeviti. Tomil ei olnud ninarätikut ja ta 
vaatas poistele, kel see õli, kui saksikutele. Et kogudus oli nüüd täielikult koos, helises kell veel 
kord viivitajate ja ümber-uitajate manitsuseks, ja siis valitses kirikus pühalik vaikus, mida segasid 
ainult koori itsitamine ja sosistamine galeriil. Koor itsitas ja sosistas alati kogu juma- 
lateenistusaja. Oli kord üks kirikukoor, kes polnud halvasti kasvatatud, kuid ma olen unustanud, 
kus see oli. See oli palju aastaid tagasi, ja ma mäletan sellest üsna vähe, kuid arvan, et see oli 
kusagil võõral maal. 


Õpetaja nimetas laulu ja luges selle ette tundeküllaselt, erilise rõhuga, mis selles maanurgas 
väga meeldis. Tema hääl algas keskmiselt helikõrguselt ja ronis järjest ülespoole, kuni jõudis 
teatud punktini, kus ta tugevasti viimast sõna rõhutas, ja hüppas siis järsku alla nagu hüppelaualt. 

Teda peeti imetlusväärseks ilulugejaks. Kirikuringkonna «seltskondlikel koosviibimistel» paluti 
teda alati luuletusi ette kända; ja kui ta oli lõpetanud, tõstsid daamid käed ja lasksid need abitult 
rüppe langeda, pööritasid silmi ja vangutasid päid, snis pidi tähendama: «Sõnad ei suuda seda 
väljendada! See on liiga ilus, liiga ilus selle sureliku maailma jaoks.» 

Kui laul oli lauldud, muutus auväärt mister Sprague kuulutustahvliks ja luges ette pika rea 
teadaandeid koosolekute, ühingute ja muu sellise kohta, kuni näis, et see kestab viimsepäeva 
kõuekärgatuseni, — veider komme, mis püsib Ameerikas isegi suurlinnades veel praegusel 
ajalehtede külluse ajajärgul. On ju sageli nii, et mida vähem üks traditsiooniline komme on 
õigustatud, seda raskem on sellest vabaneda. 


Ja siis õpetaja palvetas. See oli hea, suuremeelne palve ja väga üksikasjaline; selles paluti kiriku 
eest ja kiriku väikeste laste eest, linnakese teiste kirikute eest; linnakese enda eest; krahvkonna 
eest; osariigi eest; osariigi ametnike eest; Ühendriikide eest; Ühendriikide kirikute eest; kongressi 
eest; presidendi eest; valitsusametnike 


38 


eest; vaeste meremeeste eest, keda vintsutas tormine meri; miljonite rõhutute eest, kes ägasid 
Euroopa monarhiate ja idamaa despotismi kanna all; nende eest, kel on valgust ja häid sõnumeid, 
kuid kel pole siiski silmi nägemiseks ega kõrvu kuulmiseks; paganate eest kaugeil meresaartel; ja 
lõpuks paluti, et see, mida õpetaja kavatses öelda, leiaks kuulmist ning poolehoidu ja langeks 
seemnena viljakandvale maale ning annaks õigel ajal tänuliku, hea lõikuse. Aamen. 

Järgnes riiete kahin, seisev kogudus võttis istet. Poiss, kelle elukäigust see raamat jutustab, ei 
tundnud rõõmu palvest; ta ainult talus seda —-.kui ta niigi palju suutis. Ta oli kogu aeg kärsitu. 
Ta jälgis ebateadlikult palve üksikasju — sest ta ei kuulanud, kuid tundis selle sisu ja vaimuliku 
tavalist esitamiskäiku — ja kui sellele terake uut sisse põimiti, avastas tema kõrv selle kohe ja kogu 
tema loomus pani seda pahaks; ta pidas juurdelisamist ülekohtuseks ja nurjatuks. Palve kestel oli 


üks kärbes Tomi ette pingi seljatoele istunud ja piinas tema hinge sellega, et hõõrus rahulikult 
oma jalgu üksteise vastu; haaras nendega peast kinni ja nühkis seda nii tugevasti, et see näis 
keha küljest peaaegu eralduvat ja käel peene niidina nähtavale ilmus; kraapis tagumiste jalgadega 
oma tiibu ja silus neid .keha ligi, nagu oleksid nad kuuehõlmad; ühe sõnaga, tegi kogu oma tualetti 
nii rahulikult, nagu oleks ta teadnud, et tal pole midagi karta. Ja tal polnud tõesti midagi karta; 
sest nii väga kui Tomi käed sügelesidki selle järele, et teda kinni püüda, ta ei julgenud seda teha: 
ta uskus, et tema hing hukkub otsekohe, kui ta teeb midagi niisugust palvetamise ajal. Kuid 
lõpplause lähenedes hakkas ka ta käsi koolduma ja ettepoole hiilima; ja niipea kui «aamen» oli 
öeldud, oli kärbes sõjavang. Tädi märkas seda ja sundis teda oma vangi vabastama. 

Pastor luges teksti ja esitas siis ühetoonilise suminaga oma jutluse, mis oli nii igav, et paljud 
pead hakkasid ükshaaval noogutama. Ja ometi oli see jutlus, mis jagas piiramatul määral tuld ja 
väävlit ja vähendas äravalitute hulga nii väikese pereni, et seda tasus vaevalt päästa. Tom loendas 
jutluse lehekülgi; pärast kirikut teadis ta alati, mitu lehekülge jutlus pikk oli, kuid harva 

teadis ta sellest midagi muud. Seekord oli ta siiski veidi aega tõsiselt huvitatud. Pastor 
maalis suurejoonelise ja liigutava pildi maailma rahvaste kogunemisest tuhandeaastasesse 
rahuriiki, kus lõvi ja tall lebavad kõrvuti ja väike laps juhib neid. Kuid selle suure vaatepildi 
paatos ja moraal ei avaldanud poisile mingit mõju; ta mõtles ainult peategelase silmapaistvale 
osale pealtvaatava rahva ees; tema nägu lõi selle mõtte juures särama ja ta ütles endale, et ta 
sooviks meeleldi see laps olla, kui lõvi on taltsas. 

Tema kannatused algasid uuesti, kui kuiv arutlus jätkus. Korraga meenus talle üks aare ja 
ta võttis selle välja. See oli kohutavate sarvedega suur must sitikas, «näpitssitikas», nagu 
Tom teda nimetas. Ta oli pistongi-karbis. Esimene asi, mis sitikas tegi, oli see, et ta Tomi 
sõrmest kinni napsas. Järgnes loomulik raputus, sitikas paisati vahekäiku ja langes selili 
põrandale, kuna kannatada saanud sõrm poisi suhu läks. Sitikas lamas abitult jalgu siputades 
maas, võimetu ümber pöörduma. Tom vaatles teda ja igatses tema järele, kuid ta oli kätte- 
saamatus kauguses. Teised inimesed, keda jutlus ei huvitanud, leidsid sitikas meelelahutust ja 
vaatasid teda samuti. 

Parajasti lähenes üks ümberuitav puudel laisal sammul, kurva südamega, roidunud suvisest 
pehmusest ja rahust; tüdinud vangistusest, õhaffes vahelduse järele. Ta silmas sitikat; longus 
saba kerkis ja hakkas liputama. Puudel uuris saaki, kõndis selle ümber ringi; nuusutas seda 
ohutust kaugusest; käis veel kord ringi; muutus julgemaks ja nuusutas lähemalt; tõstis siis 
huule ja napsas ettevaatlikult sitika järele, kuid ei saanud teda kätte; tegi uue katse ja veel ühe; 
hakkas asjast lõbu tundma, laskus kõhuli, sitikas käppade vahel, ja jätkas oma katseid; lõpuks 
tüdis sellest, muutus ükskõikseks ning hajameelseks. Tema pea hakkas noogutama, koon vajus 


vähehaaval üha allapoole ja puudutas viimaks vaenlast, kes sellest kinni haaras. Kuuldus 
terav haugatus, puudel raputas pead ja sitikas lendas paar sammu eemale ning kukkus jälle 
selili. Lähemad pealtvaatajad vappusid tasasest sisemisest naerust, mitmed näod kadusid 
lehvikute ja ninarätikute varju ja Tom oli üpris õnnelik. Koer oli 

lolli näoga ja arvatavasti ka tundis end lollina, kuid tema südames tärkasid vimm ja 
kättemaksuiha. Niisiis läks ta sitika juurde ja hakkas teda ettevaatlikult uuesti ründama, 
hüppas talle igast küljest kallale, maandudes esimeste käppadega temast tolli kaugusel, napsas 
hammastega veelgi ligemalt ja raputas pead, nii et kõrvad lotendasid. Kuid veidi aja pärast 
tüdis Ja jälle, püüdis lõbustada end ühe kärbsega, ei leidnud selles aga meelelahutust, jälgis, 
nina põrandal, üht sipelgat, kuid tüdis varsti ka sellest, haigutas, ohkas, unustas sitika täiesti ja 
istus sellele peale! Kostis metsik valukisa, ja puudel pistis plagama vahekäiku mööda; kilav 
klähvimine jätkus ja koergi lidus edasi; ta jooksis altari eest läbi, sööstis alla teist käiku pidi, 
uksest mööda, täites kisaga terve kiriku; tema hirm kasvas ühes jooksuga, kuni ta lõpuks 
paistis vaid karvase komeedina, mis liikus oma orbiidis valguse hiilguse ja kiirusega. Viimaks 
lahkus märatsev kannataja oma jooksurajalt ja kargas oma peremehe sülle; viimane viskas ta 
aknast välja, mispeale hädakisa kiiresti nõrgenes ja kaugusse kadus. 

Selle aja peale punetasid kõik kirikulised ning olid lämbumas tagasihoitud naerust, ja jutlus 
oli jõudnud surnud punkti. Nüüd algas ettekanne uuesti, kuid see arenes loiult ja peatustega, 
puudus igasugune võimalus seda mõjuvaks teha, sest isegi kõige tõsisemad tundeavaldused 
võeti pidevalt vastu allasurutud riivatu naeru-turtsatusega mõne kaugema pingi seljatoe varjus, 
nagu oleks vaene pastor midagi erakordselt naljakat öelnud. Terve kogudus tundis tõsist 
kergendust, kui see raske katsumus möödas oli ja õnnistussõnad kõlasid. 

Tom Sawyer läks koju päris rõõmsalt, mõeldes endamisi, et jumalateenistusega võib rahul 
olla, kui selles on pisut vaheldust. Ainult üks mõte rikkus tema meeleolu: ta oli nõus, et koer 
tema näpitssitikaga mängis, kuid ta ei pidanud sugugi õiglaseks, et ta selle ära viis. 


6. PEATÜKK 


Esmaspäeva hommik leidis Tom Sawyeri õnnetuna. Esmaspäeva hommik leidis ta alati 
niisugusena, sest siis algas uus nädal aeglast kannatamist koolis. Tom alustas seda päeva 
tavaliselt sooviga, et vahepealset puhkepäeva poleks olnud, sest see tegi vangistusse ja 
ahelaisse mineku veel palju vastumeelsemaks. 

Tom lebas mõtiskledes. Korraga turgatas talle pähe, et hea oleks, kui ta oleks haige, siis võiks 
ta koju jääda. See kujutas endast nõrka võimalust. Ta sõelus oma keha läbi. Mingit haigust ei 
leidunud ja ta uuris uuesti. See 


kord arvas ta voolmesümptoome leidvat ja hakkas neid lootusrikkalt ergutama. Kuid need 
nõrgenesid varsti ja kadusid siis hoopis. Ta mõtiskles edasi. Siis äkki avastas ta midagi. Üks 
tema ülemine hammas oli lahti. See oli õnn. Ta kavatses juba oigama hakata «stardiks», nagu 
ta seda nimetas, kuid siis meenus talle, et kui ta selle argumendiga lagedale ilmub, siis tõmbab 
tädi hamba välja ja see teeb valu. Seepärast otsustas ta hamba esialgu varuks jätta ja edasi 
otsida. Tükk aega ei leidnud ta midagi, kuid siis tuli talle meelde, et ta oli kuulnud arsti 
kõnelevat ühest tõvest, mis pani haige kaheks või kolmeks nädalaks voodisse ja ähvardas talt 
ühe sõrme 

röövida. Niisiis tõstis poiss innukalt oma haige varba lina alt välja ja uuris seda. Kuid nüüd ei 
teadnud ta vajalikke sümptoome. Asi näis siiski katsetamisväärt olevat, ja Tom hakkas agaralt 
oigama. 

Kuid Sid magas rahulikult edasi. 

Tom oigas valjemini ja kujutles, et hakkab varbas valu tundma. 

Mingit tagajärge Sidi juures. 

Tom hingeldas juba pingutusest. Ta puhkas veidi, ajas end siis puhevile ja tõi kuuldavale rea 
suurepäraseid oigeid. 

Sid norskas edasi. 

Tom ärritus. Ta ütles: «Sid, Sid!» ja raputas teda. See teguviis mõjus hästi ja Tom hakkas 
uuesti oigama. Sid haigutas, sirutas end, toetus siis nohinal küünamnukile ja hakkas Tomi 
vahtima. Tom oigas edasi. Sid ütles: 

«Tom! Kuule, Tom!» 

Mingit vastust. 

«Kuule, Tom! Tom! Mis sul on, Tom?» Ja Sid raputas teda ning vaatas talle ärevusega näkku. 

«Oh, ära tee, Sid,» oigas Tom. «Ara raputa mind.» 

«Mis sul on siis, Tom? Ma kutsun tädi.» 

«Ei maksa. See läheb võib-olla vähehaaval üle. Ära kutsu kedagi.» 

«Aga ma pean! Ära oiga nii, Tom, see on hirmus. Kui kaua see sul juba on?» 

«Mitu tundi. Oohh! ära liiguta nii, Sid. Sa tapad mu.» 

«Tom, miks sa mind varem ei äratanud? Oh, Tom, ära oiga! See ajab mul kananaha ihule. 
Tom, mis sinuga siis on?» 

«Annan sulle kõik andeks, Sid. (Oie.) Kõik, mis sa mulle kunagi oled teinud. Kui mind enam 
ei ole...» 

«Oh, Tom, sa ei hakka ometi surema? Ära sure, Tom. Oh, ära sure! Võib-olla... » 

«Annan kõigile andeks, Sid. (Oie.) Ütle neile seda, Sid. Ja, Sid, anna mu aknaraam ja ühe 
silmaga kass sellele uuele tüdrukule, kes linna on tulnud, ja ütle talle .. .» 

Kuid Sid oli kähmanud oma riided ja läinud. Tom kannatas nüüd tõsiselt, nii hästi töötas tema 


kujutlusvõime, ja oiged olid omandanud seetõttu päris loomuliku kõla. 

Sid tormas trepist alla ja hüüdis: 

«Oh, tädi Polly, tule! Tom hakkab surema!» 

«Surema?» 

«Jah. ära enam oota, tule ruttu!» 

«Lori! Ma ei usu seda!» 

Kuid ta jooksis siiski üles, Sid ja Mary kännul. Ja isegi tema nägu muutus kahvatuks ning 
huuled värisesid. Voodi ette jõudes hingeldas ta: 

«Sina, Tom! Tom, mis sul viga on?» 

«Oh, tädi, ma...» 

«Mis sul viga on — kus sul valutab, laps?» 

«Oh, tädi, mu haige varvas on kärbunud!» 

Vana daam vajus toolile ja naeris, siis nuttis, siis tegi mõlemat korraga. See toibutas teda ja ta 
ütles: 
«Tom, kuidas sa mind ehmatasid! Nüüd jäta see lollus ja kõbi voodist välja.» 

Oiged lakkasid ja valu kadus varbast. Poiss tundis end pisut lollina ja ütles: 

«Tädi Polly, see näis ära tulevat ja tegi hirmsat valu. Ma ei pannud hammast enam 
tähelegi.» 

«Hammas, tõesti! Mis su hambaga siis on?» 

«Üks hammas on lahti ja valutab päris pööraselt.» 

«No jäta juba, ära hakka jälle oigama. Tee suu lahti. Jah, üks hammas liigub tõesti, kuid 
sellepärast ef hakka sa veel surema. Mary, too mulle siidlõnga ja üks tuline tukk köögist.» 

Tom ütles: 

«Oh, palun, tädi, ära tõmba seda hammast välja, ta ei valutagi enam. Ma ei liiguta end üldse, 
kui ta veel valutab. Pai tädi, ära tõmba, ma ei tahagi koolist koju jääda.» 

«Ah ei tahagi, tõesti? Niisiis oli kõik see jant sellepärast, et sa lootsid koju jääda ja kalale 
minna? Tom, Tom, ma armastan sind nii väga, ja sina püüad igapidi oma üleannetustega 
minu vana südant murda.» 

Selle aja peale olid hambaraviriistad köhale toodud. Vana daam kinnitas siidlõnga ühe otsa 
silmusena Tomi hamba ümber ja sidus teise voodiposti külge. Siis haaras ta tulise tuki ja 
torkas sellega poisile peaaegu näkku. Hammas kõlkus äkki voodiposti küljes. 

Kuid kõik kannatused leiavad hüvitust.. Kui Tom pärast hommikusööki kooli läks, kadestas 
teda iga poiss, keda ta kohtas, sest tühi koht ülemises hammastereas võimaldas tal uuel ning 
imetlusväärsel moel sülitada. Ta ümber kogunes terve kari poisse, kes sellest demonst- 
ratsioonist huvitatud olid. Üks, kes oli endale sõrme lõiganud ja siiani imetluse ning austuse 
keskpunktiks olnud, leidis end nüüd äkki jüngriteta ja aupaistest paljaks pöetuna. Tema süda 
oli raske, ja ta tähendas põlastusega, mida ta ise küll ei tundnud, et see pole midagi — niiviisi 


sülitada nagu Tom Sawyer. Kuid üks teine poiss ütles seepeale: «Hapud viinamarjad!» ja 
esimene eemaldus troonilt tõugatud kangelasena. 

Veidi aja pärast kohtas Tom juhuslikult linnakese noort paariat Huckleberry Finni, kohaliku 
joomari poega. Kõik linnakese emad vihkasid ja kartsid Huckleberryt kõigest hingest, sest ta 


oli laisk, korratu, lihtlabane ja 

halb poiss — ja kõik nende lapsed imetlesid teda, tundsid lõbu tema keelatud seltskonnast ning 
soovisid temasarnased olla. Tom oli teiste korralike poistega selle poolest ühel pulgal, et ta 
Huckleberryt tema hiilgava — väljatõugatu-seisundi pärast kadestas ja et tal kõvasti keelatud oli 
temaga mängida. Seepärast ta mängis Huckleberryga iga kord, kui avanes juhus. Huckleberry 
kandis alati täiskasvanute äravisatud riideid ja need lipendasid ning rippusid pidevalt räbalais 
tema ümber. Tema kübar oli määratu suur vare poolkujulise auguga ääres; kuub, kui ta seda 
üldse kandis, ulatus peaaegu kandadeni ja selle tagumised nööbid olid tükk maad allpool 

selga; pükse hoidis ülal ainult üks traksiharu; püksitagumik rippus kotina alla ega sisaldanud 
midagi; narmendavad sääred, kui nad polnud üles keeratud, lohisesid poris. Huckleberry tuli ja 
läks, millal soovis. Ilusa ilmaga magas ta majatreppidel, halva ilmaga tühjades vaatides; ta ei 
tarvitsenud kooli ega kirikusse minna, kedagi peremeheks nimetada või kellegi sõna kuulda: ta 
võis kalastama ja ujuma minna, millal ja kus ta soovis, ja jääda niikauaks, kui talle meeldis; 
keegi ei keelanud tal kakelda; ta võis õhtuti niikaua ülal olla kui heaks arvas; ta oli alati 
esimene poiss, kes käis kevadel palja jalu, ja viimane, kes sügisel jalatsid tarvitusele võttis; 
tal 

polnud kunagi vaja end pesta ega puhtaid riideid selga panna; ta oskas suurepäraselt vanduda. 
Ühe sõnaga, sel poisil oli kõik, mis elu väärtuslikuks teeb. Nii mõtles iga vaevatud, kammitsetud, 


korralik poiss St. Petersburgis. Tom hõikas romantilist väljatõugatut: 
«Hallo, Huckleberry!» 
«Hallo, hallo, eks tule vaata, kuidas see sulle meeldib.» 
«Mis sul seal on?» 
«Kärvanud kass.» 
«Las ma vaatan, Huck. Heldus, ta on päris kange. Kust sa selle said?» 
«Ostsin ühelt poisilt.» 
«Mis sa maksid?» 
«Andsin ühe sinise pileti ja põie, mille sain tapamajast.» 
«Kust sa sinise pileti said?» 
«Ostsin kaks nädalat tagasi Ben Rogersilt võruveeretamiskepi eest.» 


«Kuule, Huck, milleks saab kärvanud kassi kasutada?» 

«Milleks? Soolatüügaste arstimiseks.» 

«Tõesti? Tean selleks midagi paremat.» 

«Vean kihla, et sa eitea. Mis see on?» 

«Noh, mäda kännu vesi.» 

«Mäda kännu vesi! Mina ei annaks lõngaotsagi selle eest.» 

«Ei annaks? Oled sa seda kunagi proovinud?» 

«Ei ole. Aga Bob Tanner on.» 

«Kes sulle ütles?» 

«Noh, tema rääkis Jeff Thatcherile ja Jeff rääkis Johnny Bakerile ja John-ny rääkis Jim 
Hollisele ja Jim rääkis Ben Rogersile ja Ben rääkis ühele neegrile ja see neeger rääkis minule. 
Nüüd tead!» 

«See ei tähenda veel midagi. Nad kõik valetavad. Vähemalt kõik peale neegri, teda ma ei 
tunne. Kuid ma ei ole veel näinud neegrit, kes ei valetaks. Lollus puha! Ütle nüüd mulle, 
kuidas Bob Tanner seda tegi, Huck.» 

«Noh, ta pistis käe mäda kännu sisse, kus oli vihmavett.» 

«Päeva-ajal?» 

«Muidugi.» 

«Näoga kännu poole?» 

«Jah. Vähemalt ma arvan nii.» 

«Ütles ta seejuures midagi?» 

«Eiusu, et ütles; ma ei tea.» 

«Ahhaa! Räägi siis soolatüügaste arstimisest kännuveega nii lollil viisil! Nii pole sellest 
muidugi mingit abi. Sa pead minema üksi keset metsa, kus tead veega kännu olevat, ja just 
keskööl seisad seljaga kännu poole, pistad käe vette ja ütled: 


«Odraivad, odraivad, maisijahu kliid, kännuvesi, võta rninu soolatüükad siit!» 


ja siis astud ruttu, silmad kihni, üksteist sammu eemale, keerad end kõhn korda ringi ja lähed 
koju, ilma et kellegagi sõna räägiksid. Sest kui sa räägid, siis kaob nõidus.» 

«Jah, see kõlab küll usutavalt; aga Bob Tanner ei teinud nii.» 

«Ei, sir, võib kihla vedada, et ta ei teinud; sest temal on siin linnas kõige rohkem 
soolatüükaid; ja tal poleks neid ühtegi, kui ta teaks, kuidas kännuveega ümber käia. Mina olen 
niiviisi oma kätelt kaotanud tuhandeid soolatüükaid, Huck. Mängin nii palju konnadega, et 
mul on alati palju tüükaid. Mõnikord hävitan neid oaga.» 

«Jah, uba on hea. Mina olen ka neid oaga ära võtnud.» 

«Ah oled? Kuidas sina seda teed?» 


«Võtad oa ja teed ta pooleks, lõikad siis soolatüügast, nii et sellest verd tuleb, teed ühe 
oapoole veriseks, kaevad augu ja matad selle oapoole vanakuu ajal keskööl ristteel rnaha, teise 
poole aga põletad ara. See oatükk, millele verd peale pandi, hakkab tõmbama ja tõmbama, 
püüdes teist poolt enda juurde tõmmata, ja aitab nii verel soolatüügast ära tõmmata, ja see 
tulebki varsti ära.» 

«Jah, just nii, Huck, just nii seda tehakse, Aga parem on veel, kui matmise ajal öeldakse: 
«Uba maha, tüügas ära! ära tule mind enam piinama!» Nii teeb Joe Harper, ja tema on peaaegu 
Coonville'is ära käinud ja igal pool mujal. Aga ütle, kuidas sa arstid neid kärvanud kassiga?» 

«Noh, võtad kassi ja lähed enne keskööd surnuaeda, kohta, kuhu on maetud mõni kuri inimene. 

Ja kui siis kesköö kätte jõuab, tuleb sinna kurat, võib-olla ka kaks või kolm, aga sa ei näe neid, 

võid kuulda ainult midagi 

tuuletaolist või kuuled neid ka kõnelemas; ja kui nad seda surnut hakkavad ära viima, virutad 
sa oma kassi nendele järele ja ütled: «Kurat korjuse järel, kass kuradi järel, soolatüükad 
kassi järel, mina olen teist lahti!» See kaotab viimse kui tüüka.» 

«Kõlab tõenäoliselt. Kas sa oled seda kunagi proovinud, Huck?» 

«Ei ole, aga vanaema Hopkins rääkis mulle.» 

«Siis peaks see õige olema, sest räägitakse, et ta on nõid.» 

«Räägitakse! Ma tean, et ta on nõid, Tom. Ta nõidus taadi ara. Taat ise ütleb seda. Ta tulnud 
ühel päeval sealt mööda ja näinud, et eit nõiub teda. Siis võtnud ta kivi, ja kui eit poleks kõrvale 
põiganud, oleks ta teda tabanud. Noh, ja samal ööl veeres ta purjus peaga ühe kuuri pealt alla, 
kus ta magas, ja murdis käeluu.» 

«Kui hirmus! Kuidas ta teadis, et eit teda nõiub?» 

«Issand, taat saab sellest otsekohe aru. Ta ütleb, et kui sulle üksisilmi otsa vahitakse, siis 
see inimene nõiub sind, pealegi, kui ta seejuures pomiseb. Sest kui ta pomiseb, siis loeb ta 
tagurpidi Issameiet.» 

«Ütle, Huck, millal sa tahad kassiga proovida?» 

«Täna öösel. Arvan, et nad tulevad täna öösel vana Hoss Williamsi järele.» 

«Aga ta maeti ju laupäeval. Kas nad teda juba laupäeva öösel ära ei viinud?» 

«Mis lollust sa nüüd räägid? Kuidas said nad enne kesköod nõiduda? Ja siis algas ju 
pühapäev. Ei usu, et kuradid pühapäeviti palju ümber hulguvad.» 

«Sellele ma ei mõelnud. Jah, muidugi. Kas sa lubad mul kaasa tulla?» 

«Loomulikult — kui sa ei karda.» 

«Kardan! Pole seda moodi. Kas sa näud?» 

«Jah, ja sina näu vastu, kui saad. Viimane kord lasksid sa mind niikaua näuguda, et vana 
Hays viskas mind kiviga ja ütles: «Pagana kassinäru!» Seepeale virutasin talle tellise 
aknasse — aga ära sa räägi.» 

«Ei räägi. Ma ei saanud tol ööl näuguda, sest tädi valvas mind; kuid seekord ma näun. 


Kuule, Huck, mis see sul on?» 
«Ei midagi, ainult puuk.» 

«Kust sa ta said?» 

«Metsast.» 

«Mis sa tahad ta eest?» 

«Ma ei tea. Ma ei taha teda müüa.» 

«Hea küll. See on niikuinii väga pisike puuk.» 

«Oh; igaüks võib puuki maha teha, kui see tema oma ei ole. Mina olen selle puugiga väga 
rahul. Ta on minu jaoks hea küllalt.» 

«Ah, puuke on palju. Ma võiksin saada neid tuhandeid, kui tahaksin.» 

«Miks sa siis ei taha? Sest. sa tead väga hästi, et sa ei saa. See on õige varane puuk; esimene, 
keda ma sel aastal olen näinud.» 

«Kuule, Huck, ma annan sulle oma hamba tema eest.» 

«Näita.» 

Tom võttis taskust tüki paberit ja harutas selle lahti. Huckleberry vaatles hammast ihaldavalt. 
Kiusatus oli liiga suur. Lõpuks küsis ta: 

«Kas ta on ehtne?» 

Tom tõstis huule ja näitas tühja kohta. 

«Noh, hea küll, kaup on koos,» ütles Huckleberry. 

Tom sulges puugi pistongikarpi, mis veel hiljuti oli olnud näpitssitika vanglaks, ja poisid 
lahkusid, tundes end kumbki rikkamana kui enne. 

Jõudnud väikese omaette seisva koolimajani, astus Tom kärmesti sisse, nagu keegi, kes on 
kõige ausamalt rutanud. Ta riputas kübara varna ja istus asjaliku agarusega oma kohale. Suurel 
pilbaspõhjaga tugitoolil trooniv õpetaja tukkus, suigutatud ühetoonilisest õppimis-suminast. 
Tomi tulek äratas ta. 

«Thomas Sawyer!» 

Tom teadis, et tema terve nime nimetamine tähendas halba. 

«Sir!» 

«Tule siia. Noh, sir, miks sa jälle hiljaks jäid nagu harilikult?» 

Tom kavatses juba vales väljapääsu otsida, kui silmas äkki kaht pikka kollast juuksepalmikut alla 
rippuvat selga mööda, mille ta armastuse elektrilisel mõjul ära tundis. Ja selle olendi kõrval oli 
klassis ainus vaba kõht tüdrukute poolel. Ta ütles otsekohe: 

«Jäin Huckleberry Finniga juttu ajama!» Õpetaja pulss jäi seisma ja ta jõllitas abitult. 
Õppimissumin lakkas; õpilased imestasid, kas see hulljulge poiss on aru kaotanud. Õpetaja 
küsis: 


«Sina — mis sa tegid?» 
«Jäin Huckleberry Finniga juttu ajama.» Neist sõnadest ei võidud valesti aru saada. 
«Thomas Sawyer, see on kõige hämmastavam ülestunnistus, mis ma olen iial kuulnud; joonlaud 
on liiga väike karistus selle häbematuse eest. Võta kuub ara.» 

Õpetaja käsi töötas kuni väsis ja vifcakimp oli märksa kahanenud. Siis järgnes käsk: 

«Nüüd, sir, mine istu tüdrukute hulka! Ja olgu see sulle hoiatuseks.» 
Klassis tekkinud naerukihin näis poisi kohmetuks tegevat, kuid tegelikult olid selles rohkem 
süüdi jumaldav aukartus tundmatu ebajumala ees ja kartlik rõõm oma hea õnne üle. Ta istus 
männipingi servale ja tüdruk tõmbus pead selga visates temast järsult eemale. Klassis müksati 
üksteist, paigutati silmi ja sosistati, kuid Tom istus vaiksett, käed pikal madalal laual, ja näis 
raamatut uurivat. Vähehaaval pöördus tähelepanu temalt kõrvale ja sumbunud õhku täitis peagi 
jälle tavaline sumin klassis. Nüüd hakkas poiss tüdrukule vargseid pilke heitma. Tüdruk märkas 
seda, kirtsutas. nina ja keeras väheseks ajaks pea kõrvale. Kui ta ettevaatlikult jälle näo tagasi 
pööras, lebas tema ees üks virsik. Ta lükkas selle ara; Tom pani tasakesi tagasi; ta lükkas selle 
uuesti kõrvale, kuid vähem vaenulikult, Tom pani virsiku kannatlikult jälle endisele köhale ja 
siis jättis tüdruk selle sinna. Tom kritseldas oma tahvlile: «Palun, võta — mul on veel.» 
Tüdruk heitis pilgu kirjutatule, kuid ei andnud mingit märku. Nüüd hakkas poiss midagi 
tahvlile joonistama, varjates oma tööd vasaku käega. Veidi aega ei teinud tüdruk sellest 
väljagi, kuid siis hakkas tema inimlik uudishimu avalduma vaevalt märgatavate tunnusmärkide 
kaudu. Poiss töötas näilikult midagi märkamata edasi. Tüdruk tegi ebamäärase katse vaadata, 
kuid poiss ei reetnud millegagi, et ta sellest teadlik oli. Lõpuks andis tüdruk alla ja sosistas 
kõhklevalt: «Las ma vaatan.» 

Tom paljastas osaliselt kõleda karikatuuri kähe katuseviiluga majast, mille korstnast tõusis 
korgitsakujuline suits. Tüdruku huvi selle töö vastu hakkas tõusma ja ta unustas kõik muu. 
Kui joonis oli valmis, vaatas ta seda viivu ja sosistas siis: 

«Kena; tee üks mees kah.» 

Kunstnik maalis eesõue mehe, kes sarnanes kraanaga. Ta oleks võinud majast üle astuda. 
Kuid tüdruk ei olnud ülemäära kriitiline; ta oli koletisega rahul ja sosistas: 

«See on ilus mees. Joonista nüüd mind tulemas.» Tom joonistas liivakella, selle otsa täiskuu, 
lisas õlekõrretaolised käed-jalad ja varustas harevil sõrmed tohutu lehvikuga. Tüdruk 
ütles: 

«Kui kena; tahaksin, et ka mina oskaksin joonistada.» 

«See on kerge,» sosistas Tom vastu. «Ma õpetan sind.» 

«Oh, tõesti? Millal?» 

«Keskpäeval. Kas sa lähed koju lõunale?» 

«Ma jään siia, kui sina jääd.» 


«Hästi, tehtud. Mis su nimi on?» 

«Becky Thatcher. Ja sinu oma? Oh, ma tean. Thomas Sawyer.» 

«See on mu nimi, kui ma kolki saan. Kui ma hea poiss olen, siis olen Tom. Sina hüüa mind 
Tomiks, eks ole?» 

«Jah.» 


Nüüd hakkas Tom midagi tahvlile kritseldama, varjates seda tüdruku eest. Seekord ei olnud, 
aga tüdruk enam tagasihoidlik. Ta palus näha. 

«Oh, see pole midagi,» ütles Tom. 

«On küll.» 

«Ei ole; sa ei taha seda näha.» 

«Tahan, tõesfi tahan. Palun, näita mulle.» 

«Sa räägid edasi.» 

«Ei räägi — tõesti, tõesti ja veel kord tõesti ei räägi.» 

«Sa ei räägi kellelegi? Niikaua kui elad?» 

«Ei, ma ei räägi kunagi kellelegi. Näita nüüd.» 

«Oh, sa eitaha näha!» 
«Kui sa minuga niiviisi ümber käid, siis vaatan ise, Tom...» ja tüdruk pani oma väikese käe 
Tomi käele. Tekkis väike võitlus; Tom teeskles tõsist vastupanu, 

kuid laskis oma käe vähehaaval kõrvale tõrjuda, kuni nähtavale ilmusid sõnad: «Ma armastan 
sind.» 

«Oh, sa paharet!» Ja tüdruk andis Tomi käele terava laksu, kuid punastas ja näis siiski head 
meelt tundvat. 

Just sel tähtsal hetkel tundis poiss, kuidas saatusji-kud sõrmed tasakesi tema kõrvast kinni 
võtsid ja teda ülespoole tõmbasid. Niiviisi talutati ta läbi klassitja paigutati tema oma pinki kogu 
kooli naerukihina pipardatud tule all. Siis seisis õpetaja mõne hirmsa hetke tema kõrval ja liikus 
lõpuks sõna lausumata oma trooni poole. Aga kuigi Tomi kõrv kipitas, tema süda hõiskas. 

Kui klass rahunes, tegi Tom ausa katse õppida, kuid tema sisemuses valitses liiga suur segadus. 
Lugemis-tunnis ei pidanud ta järge kinni ja ajas kõik segi, maateaduse tunnis muutis järved 
mägedeks, mäed jõgedeks ja jõed mandriteks, nii et maailma loomise eelne käos oli jälle käes, 
õigekirjutuse tunnis ei saanud ta hakkama rea kõige lihtsamate sõnadega, ja ta lõpetas püstiseis- 
misega ning pidi ära andma tinamedali, mida oli uhkeldades kandnud mitu kuud. 


7. PEATÜKK 


Mida kindlamini Tom püüdis oma tähelepanu raamatu sisule koondada, seda rohkem tema mõtted 
rändasid. Seepärast loobus ta sellest lõpuks ohke ja haigutusega. Talle näis, et lõunane vaheaeg 


ei tule kunagi. Õhus valitses täielik vaikus, polnud tuulehingustki. See oli uniseist kõige unisem 
päev. Kahekümne viie õppiva lapse uinutav pomin rahustas hinge nagu mesilaste suminas peituv 
võlu. Eemal lõõmavas päikesepaistes kerkisid Cardiffi künka maherohelised veerud läbi virvendava 
palavusloori, millele kaugus andis lilla värvingu. Mõned linnud hõljusid laiskadel tiibadel kõrgel 
õhus, muidu polnud näha ühtegi elavat olendit peale mõne lehma, ja needki magasid. 

Tomi süda ihkas vabadust või mõnda huvitavat tegevust, et igavat aega otsa saada. Ta käsi 
rändas taskusse, ja nägu lõi särama kergendustundest, mis oli tänupalve, kuigi ta ei teadnud seda. 
Siis ilmus pistongi- 

karp vargsi nähtavale. Tom vabastas puugi ja pani ta pikale madalale koolilauale. Loomake 
säras sel hetkel arvatavasti samuti palvelisest tänutundest, kuid see oli enneaegne; sest kui ta 
hakkas tänulikult eemalduma, tõkestas Tom tal nööpnõelaga tee ja sundis teda uut suunda, võtma. 

Tomi südamesõber istus tema kõrval, kannatades samuti nagu Tom oli kannatanud ja oli otsekohe 
sügavasti ja tänulikult huvitatud sellest meelelahutusest. See südamesõber oli Joe Harper. Kaks 
poissi olid suured sõbrad terve nädala ja lahinguks valmistunud vaenlased laupäeviti. Joe võttis 
kuuekäänisest nööpnõela ja hakkas vangi dresseerimisel abistama. See sport muutus iga hetkega 
huvitavamaks. Varsti ütles Tom, et nad segavad teineteist ja kumbki ei saa puugist täit lõbu 
tunda. Seepärast pani ta lauale Joe tahvli ja tõmbas selle keskele ülalt alla joone. 

«Nüüd,» ütles ta, «niikaua kui ta on sinu poolel, võid sina teda juhtida ja mina jätan ta 
rahule, kui sa lased ta aga minu poolele tulla, siis pead sina ta rahule jätma seni, kui ma suudan 
takistada teda üle minemast.» 

«Hea küll, las käia. Pane ta liikuma.» 

Puuk pääses varsti Tomi käest ja ületas ekvaatori. Joe kimbutas teda veidi aega, siis pääses ta 
minema ja läks tagasi üle joone. Operatsioonibaas vaheldus sageli. Sellal kui üks poiss vaevas puuki 
sügava huviga, vaatas teine niisama suure huviga pealt; kaks pead kummardusid koos tahvli 
kohale ja kaks hinge olid tuimad kõige muu vastu. Puuk proovis üht, teist ja kolmandat suunda ja 
oli niisama erutatud ning irevil nagu poisid ise, kuid mitu korda, kui tal võit oli juba nii-öelda 
käega katsutav ja Tomi sõrmed kihelesid tegevuse järele, juhtis Joe nööpnõel putuka osavalt 
kõrvale ja hoidis ta oma valduses. Viimaks ei suutnud Tom seda enam taluda. Kiusatus oli liiga 
suur. Ta sirutas käe ja aitas oma nõelaga kaasa. Joe vihastas kõhe. Ta ütles: 

«Tom, sa jätad ta rahule.» » 

«Tahan teda ainult veidi ergutada, Joe.» 

«Ei, see ei ole aus; jäta ta rahule.» 

«Ma ei puuduta teda ju palju.» 


«Ma ütlen sulle, jäta ta rahule!» 


«Ei jäta!» 

«Sa jätad — ta on minu poolel.» 

«Kuule, Joe Harper, kelle puuk see on?» 

«Pole minu asi, kelle oma ta on; ta on minu poolel, ja sina ei puuduta teda.» 

«Noh, ma teen seda siiski. See on minu puukja ma teen temaga, mis ma ainult tahan!» 

Kohutav hoop langes Tomi õlale ja teine samasugune Joe õlale; ja kähe minuti kestel lendas 
tolmu kahest kuuest ning kogu klass tundis sellest lõbu. Poisid olid olnud liialt oma tegevusse 
süvenenud, et märgata vaikust, mis oli tekkinud klassis veidi aega enne seda, kui õpetaja tuli 
kikivarbail läbi ruumi ja peatus nende juures. Ta oli jälginud tükk aega etendust, enne kui ta sel- 
lesse oma osaga vaheldust tõi- Kui algas lõunavaheaeg, jooksis Tom Becky Thatcheri juurde ja 
sosistas talle kõrva: 

«Pane kübar pähe ja tee, nagu läheksid koju; tänavanurgal jää teistest maha, keera 
põiktänavasse ja tule tagasi. Mina lähen teist teed ja tulen samuti sinna.» 

Niisiis läks üks ühe salga õpilastega ja teine teisega. Veidi aja pärast kohtusid mõlemad 
põiktänava lõpus, ja kui nad tagasi koolimajja jõudsid, oli see täiesti nende päralt. Nad istusid 
kõrvuti, võtsid tahvli ette, Tom andis Beckyle krihvli ja hoidis tema kätt, seda juhtides, ja nii loodi 
uus hämmastav maja. Kui huvi kunsti vastu hakkas haihtuma, alustati vestlust. Tom ujus 
õndsuses. 

«Kas sa armastad rotte?» küsis ta. 

«Ei, ma vihkan neid!» 

«Noh, mina ka — elavaid. Aga ma mõtlen surnud rotte, mida saab nööriga pea ümber ringi 
vuhistada.» 

«Ei, ma ei hooli siiski palju rottidest. Mis aga minule meeldib, see on närimiskummi!» 

«Oh, seda ma arvan. Kahju, et mul praegu ei ole ühtegi tükki.» 

«Tõesti? Minul on. Lasen sind seda veidi aega närida, aga sa pead ta mulle tagasi andma.» 

See oli mõnus, niisiis närisid nad seda kordamööda ja kõlgutasid jalgu vastu pinki suures 
rahulolus. 

«Kas sa oled kunagi tsirkuses käinud?» päris Tom. 

«Jah, olen, ja papa viib mu sinna jälle mõnikord, kui ma hea laps olen.» 

«Mina olen kolm või neli korda tsirkuses käinud — palju kordi. Kirik ei ole midagi tsirkuse 
kõrval. Tsirkuses on kogu aeg midagi näha. Mina hakkan tsirkuse-klouniks, kui suureks saan.» 

«Oh, kas tõesti? See on tore. Nad on nii kenasti kõik kirjuks tehtud.» 

«Jah, seda küll. Ja nad saavad ränka raha — enamasti terve dollari päevas, nagu Ben Rogers 
räägib. Ütle, Becky, kas sa oled kunagi kihlatud olnud?» 

«Mis see on?» 


«Noh, kihlatud, et mehele minna.» 

«Ei ole.» 

«Kas sa sooviksid olla?» 

«Ma arvan küll. Ei tea. Mis moodi see on?» 

«Mis moodi? Ei mingit moodi. Sa ütled lihtsalt ühele poisile, et sa ei taha iial kedagi teist 
peale tema, iial, iial, iial, ja siis te suudlete, ja see on kõik. Igaüks võib seda teha.» 

«Suudelda? Misjaoks suudeldakse?» 

«Noh, tead, see on — noh, nii tehakse alati.» 

«Igaüks?» 

«Nojah, kõik, kes teineteist armastavad. Kas sa mäletad, mis ma tahvlile kirjutasin?» 

«J-jah.» 

«Mis see oli?» 

«Ma ei ütle sulle.» 

«Kas mina ütlen sulle?» 

«J-jah, aga mõni teine kord.» 

«Ei, praegu.» 

«Ei, mitte praegu — homme.» 

«Oh, ei, praegu, palun, Becky. Ma sosistan, ma sosistan üsna tasa.» 

Becky kõhkles. Tom pidas vaikimist nõusolekuks, pani käsivarre tema piha ümber ja sosistas üsna 
tasa, suu tema kõrva juures. 

Ja lisas siis: 

«Nüüd sosista seda mulle — just niisama.» 

Becky tõrkus veidi ja ütles siis: 


«Pööra nägu kõrvale, nii et sa ei näe, siis ma ütlen. 

Aga sa ei tohi kunagi kellelegi rääkida — kas lubad, Tom? Sa eiräägi, eks ole?» 

«Ei, tõesti, tõesti, ma ei räägi. Noh, nüüd, Becky.» 

Ta pööras näo kõrvale. Becky kummardus areldi lähemale, kuni tema hingeõhk puudutas Tomi 
kiharaid, ja sosistas: 

«Ma — armastan — sind!» 
Siis kargas ta püsti ja jooksis laudade ja pinkide vahel ringi, Tom järel, ning põgenes viimaks ühte 
nurka, peites näo oma valgesse põllekesse. Tom võttis tal kaela ümbert kinni ja palus: 

«Nüüd, Becky, on kõik tehtud — kõik möödas peale suudluse.' ära karda — see ei ole midagi. 
Palun, Becky.» 


Ja ta püüdis põlle ja käsi näo eest ära tõmmata. 


Tüdruk andis vähehaaval järele ja langetas käed; rabelusest õhetav nägu tuli nähtavale ja 
alistus. Tom suudles punaseid huuli ja ütles: 

«Nüüd on kõik tehtud, Becky. Ja pärast seda, sa tead, ei tohi sa iial armastada kedagi peale 
minu ega tohi iial abielluda kellegi teisega peale miny, tial, iial ja igavesti. Kas lubad?» 

«Jah, ma ei armasta iial kedagi teist peale-sinu, Tom, ega abiellu iial kellegi teisega peale 
sinu, ja sina ei tohi ka iial abielluda kellegagi peale minu.» 

«Muidugi. Loomulikult. See on osa sellest. Ja alati kooli tulles või koju minnes sa pead käima 
minuga, kui keegi ei näe, ja kõigis mängudes sina valid minu ja mina valin sinu, sest nii on see 
kombeks, kui kihlatud ollakse.» 

«See onnii kena. Ma ei ole sellest midagi enne kuulnud.» 

«Oh, see on väga lõbus. Kui mina ja Amy Lawrence...» 

Tüdruku suured silmad ütlesid Tomile, et ta oli teinud vea, ja poiss vaikis kohmetult. 

«Oh, Tom! Siis ei ole mina esimene, kellega sa kihlatud oled!» 

Tüdruk hakkas nutma. Tom ütles: 

«Oh, ära nuta, Becky. Ma ei hooli temast enam.» 

«Jah, hoolid, Tom! Sa tead, et hoolid.» 

Tom püüdis käsivart tema kaela ümber panna, kuid tüdruk lükkas ta eemale, pööras näo seina 
poole ja nuttis edasi. Tom proovis uuesti, öeldes seejuures rahustavaid sõnu, kuid tõugati jälle 
tagasi. Siis ärkas poisis uhkus, ta sammus eemale ja läks välja. Ta seisis veidi aega tänaval, 
rahutu ning erutatud, ja vaatas aeg-ajalt ukse poole, lootes, et Becky kahetseb ja tuleb teda otsima. 
Kuid tüdruk ei tulnud. Siis hakkas Tomil ebamugav, ta kartis, et ta polnud toiminud õigesti. See 
nõudis ränka heitlust, et uuesti lähenemiskatseid teha, kuid ta võttis end kokku ja läks sisse. 
Becky seisis ikka veel nurgas, nägu seina poole pööratud, ja nuuksus. 

Tomi südant läbistas piste. Ta läks tüdruku juurde ja seisis viivu, teadmata täpselt, kuidas 
alustada. Siis ütles ta kõheldes: 

«Becky, ma... ma ei hooli kellestki peale sinu.» 

Mingit vastust, ainult nuuksed. 

«Becky,» jätkas Tom anuvalt. «Becky, kas sa ei ütle mulle midagi?» 

Suurenev nuuksumine. 

Tom võttis välja oma suurima aarde, kaminavõre 
vasknupu, sirutas käe sellega tüdruku ette, nii et ta võis 
seda näha, ja ütles: 

«Palun, Becky, kas sa võtaksid selle endale?» 

Tüdruk lõi nupu põrandale. Siis marssis Tom majast välja ja kaugele üle küngaste, otsustades 
sel päeval mitte enam kooli tulla. Äkki tekkis Beckys kuri kahtlus. Ta jooksis uksele; Tomi ei 
olnud näha; ta jooksis maja taha mänguplatsile; Tomi polnud ka seal. Siis hüüdis ta: 


«Tom! Tule tagasi, Tom!» 

Ta kuulatas teraselt, kuid vastust ei tulnud. Tema ainsaiks seltsilisteks olid vaikus ja üksindus. 
Niisiis istus ta maha ja nuttis jälle ning tegi endale etteheiteid. Selle aja peale hakkasid 
õpilased tagasi tulema, ja Becky pidi peitma oma muret teiste eest, vaigistama oma murtud 
südant ning turjale, võtma .risti pika, kurva, valusa pärastlõuna näol, ümberringi võõrad, kelle 
hulgas ei olnud ühtegi, kellega oma kurvastust jagada. 


8. PEATÜKK 


Tom põikas siin ja seal kõrvaltänavaisse, kuni oli eemal tagasitulevate õpilaste teest, ja lonkis siis 
tusatujus edasi. Ta läks paar-kolm korda üle väikese oja, sest noorte hulgas valitses ebausk, et 
veest üleminek teeb jälgimise võimatuks. Pool tundi hiljem kadus ta Douglase maja taha 
Cardiffi künka tipul, kust eemal tema seljataga orus asetsev koolimaja oli vaevalt veel nähtav. Ta 
läks tihedasse metsa, jätkas oma sihitut matka selle südameni ja istus kähara tamme varjus 
samblale. Polnud vähimatki tuulehõngu, elutu keskpäe- 

vane leitsak oli vaikima pannud isegi lindude laulu, loodus lebas unetarretuses, mida ei seganud 
mingi hääl peale juhusliku rähni kauge toksimise, ja see näis veelgi süvendavat valitsevat 
vaikust ning üksindustunnet. Poisi süda oli täis kurbust, tema tunded olid täielikus kooskõlas 
jümbrusega. Ta istus kaua, küünarnukid põlvedel ja lõug kätel, ning mõlgutas mõtteid. Elu 
paistis talle paremal juhul ainult vaevana, ja ta peaaegu kadestas Jimmy Hodges'i, kes oli sellest 
äsja pääsenud. Ta mõtles, et väga mõnus võis olla lamada ja suikuda ja unistada ikka ning 
igavesti, kuna tuul sosistab puudes ning hellitab rohtu ja lilli kalmul, ja pole enam iial vaja 
millegi pärast muret ega 'kurvastust tunda. Kui tal oleks ainult hea tunnistus pühapäevakoolist, 
siis võiks ta vabalt kaduda ja kõigel oleks lõpp. Nüüd veel see tüdruk. Mis oli ta talle teinud? Ei 
midagi. Tal olid kõige paremad mõtted olnud ja teda oli kõheldud nagu koera — nagu tõelist 
koera. Becky kahetseb kord — võib-olla siis, kui on liiga hilja. Ah, kui ta võiks surra ainult 
ajutiselt! 

Kuid nooruse elastset südant ei saa kaua hoida surve all. Tom hakkas peagi enesele 
märkamatult maise elu askeldustesse tagasi triivima. Mis oleks, kui ta keeraks nüüd selja ja 
käoks salapäraselt? Kui ta läheks ära — üpris kaugele, tundmatuile maadele, merede taha, ega 
tuleks kunagi enam tagasi! Kuidas tunneks end Becky siis? Talle meenus mõte klouniks hakata, 
kuid see tekitas temas nüüd ainult vastikust. Sest kergemeelsus, naljad ja kirjud klounihilbud 
tundusid solvamisena, kui nad sundisid end peale vaimule, mis hõljus ebamäärases ülevas 
romantika valdkonnas. Ei, temast saab sõdur, ja ta tuleb tagasi paljude aastate pärast, sõjaretked 
läbiteinud ja kuulsusega kroonitud mehena. Ei, veel parem, ta ühineb indiaanlastega ja kütib 
piisoneid, tallab sõjateed Kaug-Lääne mäestikes ja ääretuil teedeta lagendikel ja tuleb kord 


kauges tulevikus tagasi suure pealikuna, sulgedega ehitud ning jubedalt värvitud, tormab ühel 
unisel suvehommikul äkki verd tarduma paneva sõjakisaga pühapäevakooli ja rebib kõigi oma 
praeguste seltsiliste silmad pärani rahuldamatust kadedusest. Aga ei, oli midagi veelgi toredamat 
kui 

see. Ta hakkab mereröövliks! Just! Nüüd oli ta tulevik tema ees avatud ja säras kujuteldamatus 
hiilguses. Tema nimi on tuntud kogu maailmas ja paneb inimesed 

värisema! Kui uhkesti künnab ta tantsisklevaid voogusid oma pika madala musta kiirlaevaga 
«Tormivaim», mille vööris lehvib tema kohutav lipp! Ja oma kuulsuse tipul ilmub ta äkki 
kodulinna, astub uhkelt kirikusse, üleni pruuniks põlenud ning tormidest vintsutatud, mustas 
sametvammuses ja -pükstes, üle põlve ulatuvais saabastes, punase särbiga, vöö vahel läikivad 
püstolid, puusal veretöödest roostetanud nuga, lajal pehmel kübaral õõtsuvad suled, must lipp 
surnupealuu ja ristamisi asetatud sääreluudega lahti rullitud, ja kuuleb enese 
ümber tõusvat vaimustatud sosinat: «See on mereröövel Tont Sawyer, Lõuna-Ameerika 
põhjaranniku ja Karaiibi mere must tasuja!» 

Jah, asi oli otsustatud; tema karjäär oli kindlaks määratud. Ta põgeneb kodust ja asub 
sellele teele. Ta läheb juba järgmisel hommikul. Seepärast tuleb nüüd alustada 
ettevalmistusi. Ta korjab oma varanduse kokku. Tom läks lähedal lebava pehkinud puu 
juurde ja hakkas selle ühe otsa all oma Barlow noaga kaevama. Varsti puudutas nuga 
õõnsalt kõmisevat puud. Ta pistis käe auku ja ütles mõjuvalt järgmised nõiasõnad: 

«Mis ei ole siia tulnud, tulgu! Mis on siin, jäägu siia!» 

Siis kraapis ta mulla kõrvale ja nähtavale tuli männipuust kastike. Ta võttis selle välja. 
See oli nägus väike varalaegas laudpõhja ja -külgedega. Kastis lebas rnar-morkuulike. 
Tomi imestus oli piiritu! Ta kratsis hämmeldunult pead ja ütles: 

«Noh, see ületab juba kõik!» 


Siis viskas ta kuulikese tusaselt ära ja seisis viivu mõtiskledes. Asi seisis selles, et siin oli 
äpardunud üks ebausukomme, mida Tom ja tema kaaslased olid alati vääramatuks 
pidanud. Kui üks kuulike teatud vajalike lausumissõnadega maha maeti, kaheks nädalaks 
mulda jäeti ja siis nende sõnadega, mis Tom oli asja öelnud, uuesti välja võeti, siis leiti, et 
kõik kuulikesed, mis kunagi olid kaotatud, olid vahepeal sinna kogunenud, ükskõik kui 
kaugel nad üksteisest olid olnud. Kuid nüüd oli see asi tegelikult ja kahtlemata äpardunud. 
Tomi 

kogu usuhoone oli alusmüürini kõigutatud. Ta oli korduvalt kuulnud selle katse õnnestumisest, 
mitte kunagi aga selle luhtumisest. Talle ei tulnud meeldegi, et ta ise oli mitu korda varem 


katsetanud, kuid polnud hiljem kunagi peidukohta üles leidnud. Ta murdis veidi aega pead selle 
asja kallal ja jõudis lõpuks otsusele, et mõni nõid on end vahele seganud ja võlu murdnud. 
Soovides selles punktis selgusele jõuda, otsis ta ümberringi, kuni leidis liivase köha, kus oli 
väike lehtrikujuline süvend. Ta heitis maha, pani suu süvendi juurde ja hüüdis: 


«Liivikas, liivikas, ütle, mis ma teada tahan! Liivikas, liivikas, ütle, mis ma teada tahan!» 


Liiv hakkas liikuma, peagi ilmus nähtavale väike must põrnikas ja kadus siis jälle hirmunult. 

«Ta ei tohi öelda! Niisiis oli see nõia töö. Ma teadsin seda.» 

Täiesti teadlik, et nõidade vastu on asjatu võidelda, alistus ta lootusetult. Kuid siis turgatas talle 
pähe, et asja äravisatud kuulike võiks ju niisama hästi ka tema valduses olla, ja ta hakkas seda 
seepärast kannatlikult otsima, ent ei leidnud. Nüüd läks ta tagasi oma varalaeka juurde ja seadis 
end täpselt samasse asendisse, nagu oli seisnud, kui'ta kuuli ära viskas. Siis võttis ta teise 
marmorkuuli taskust ja viskas selle samuti ara, öeldes: 

«Vend, mine otsi oma vend üles!» 

Ta jälgis kuuli kukkumist, läks sinna ja vaatas. Kuid kuul oli kas lähemale või kaugemale 
kuRkunud, niisiis proovis ta veel kaks korda. Viimane vise oli tagajärjekas: kaks marmorkuuli 
lebasid ühe jala kaugusel teineteisest. 

Just sel hetkel kõlas rohelise metsavõlvi all nõrk mängupasuna hüüd. Tom viskas kuue ja püksid 
maha, muutis traksid vööks, lükkas pehkinud puutüve taga oksad kõrvale, paljastades algelise vibu 
ja noole, puust mõõga ja plekkpasuna, haaras need esemed ja sööstis minema palja jalu ning 
lehviva särgiga. Ta peatus varsti suure jalaka all, puhus vastusignaali ja hakkas siis kikivarball, siia 
Ja sinna piiludes edasi minema, hüüdes tasakesi oma kujutletavaile kaaslastele: 

«Pidage, mu vahvad poisid! Jääge peitu, seni kui puhun.» 

Nüüd ilmus nähtavale Joe Harper, niisama õhuliselt riietatud ja hoolikalt relvastatud nagu 
Tom. Tom hüüdis: 

«Pea! Kes tuleb siia Sherwoodi' metsa minu loata?» 

«Guisborne'i Guy ei vaja kellegi luba! Kes oled sina, et sa... etsa.. .» 

«.. Julged niisuguseid sõnu öelda,» aitas Tom järele, sest nad kõnelesid «raamatu 
sõnadega», mälu järgi. 

«Kes oled sina, et sa julged niisuguseid sõnu öelda?» 

«Mina, tõepoolest! Olen Robin Hood, nagu sinu vilets korjus varsti teada saab.» 

«Sa oled siis tõesti see kuulus lindprii? Lahendan hea meelega sinuga sellest lõbusast metsast 
läbikäimise küsimuse. Sea end valmis!» 

Nad võtsid oma puumõõgad, viskasid muu koli maha, asusid vehklemisasendisse, jalg jala 
vastu, ja alustasid tõsist, hoolikat võitlust, «kaks üles ja kaks alla». Siis ütles Tom: 

«Nüüd, kui sul on asi juba selge, pane hoogu juurde!» 

Ja nad «panid hoogu juurde», lõõtsutades ja higistades raskest tööst. Mõne aja pärast ütles 
Tom: 


«Kuku maha! Kuku nüüd! Miks sa ei kuku?» 

«Ma ei taha! Miks sa ise ei kuku? Sina jääd alla.» 

«See ei tähenda midagi. Mina ei tohi kukkuda. Raamatus pole nii. Raamatus seisab: «Siis lõi 
ta ühe tagantkäe-löogiga vaese Guisborne'i Guy maha!» Sa pead ümber keerama ja laskma 
endale selga lüüa.» 

Sellele autoriteetsele põhjendusele ei saanud vastu vaielda, niisiis pöördus Joe ümber, sai 
hoobi ja langes. 

«Nüüd pead sa laskma mul sind tappa,» ütles Joe. «See on õiglane.» 

«Ma ei või ju seda. Raamatus ei ole nii.» 

«Aga see on alatu. Muud midagi.» 

«Kuule, Joe, sa võid olla munk Tuck või Muck 


! Poisid mängivad Robin Hoodi. Hood on legendaarne kuju inglise rahvalauludest, kes röövis 
ainult rikkaid ja jagas saaki vaestega. Tema elukohaks oli Sherwoodi mets. Guy Guisborne oli 
rüütel, kes kohtus Hoodiga. Toim. 

möldripoeg ja mu nuiaga maha lüüa. Või ma olen Nottinghami šerifi' ja sina ole veidi aega 
Robin Hood ja tapa mu ara.» 

Sellega võis rahul olla, ja niisiis teostati need seiklused. Siis sai Tom jälle Robin Hoodiks ja 
pidi hooletusse jäetud haava tõttu reetliku nunna süü läbi verest tühjaks jooksma. Joe, kes 
kujutas endast tervet salka nutvaid röövleid, vedas ta lõpuks kurvalt metsa ja andis vibu tema 
nõrkadesse kätesse, mispeale Tom. ütles: «Kuhu see nool langeb, sinna mata vaene Robin Hood 
rohelise metsa alla.» Siis laskis ta noole lendu, vajus tagasi ja oleks surnud, kuid et ta nõgesepõõ- 
sasse langes, siis hüppas ta laiba kohta liiga elavalt jalule. 

Poisid riietusid, peitsid oma sõjavarustuse ja lahkusid metsast, kahetsedes, et polnud enam 
röövleid, ja arutades, mida küll kaasaegne tsivilisatsioon arvab teinud olevat nende kadumise 
hüvitamiseks. Nad arvasid, et nad oleksid pigem ühe aasta Sherwoodi metsas röövleiks kui kogu 
eluaeg Ühendriikide presidendiks. 


9. PEATÜKK 


Tom ja Sid saadeti sel õhtul nagu harilikult kell pool kümme magama. Nad lugesid oma palved ja 
Sid uinus varsti. Tom lebas ärkvel ja ootas rahutu kannatamatu-sega. Kui talle tundus, et päev 
peaks hakkama juba koitma, kuulis ta kella kümme löövat! See ajas meeleheitele. Ta oleks 
viselnud ja vähernud, nagu tema närvid nõudsid, kuid ta kartis, et võib äratada sellega Sidi. 


Niisiis lebas ta vagusi ja vahtis pimedusse. Kõik oli kohutavalt vaikne. Vähehaaval hakkasid 
sellest vaikusest eralduma tasased, vaevu kuuldavad hääled. Kella tiksumine hakkas end 
teatavaks tegema. Vanad aampalgid hakkasid salapäraselt praksuma. Trepiastmed nagisesid 
tasakesi. Nähtavasti olid vaimud liikvel. Tädi Polly toast kuuldus korrapärane tasane norin. Ja 
nüüd 


! Seriff — kohtunik. Legendi järgi olevat Hood poonud ülekohtuse Nottinghami šerifi. 
Toim. 

algas kilgi tüütu sirtsumine, kelle asukohta ühegi inimese leidlikkus ei oska kindlaks määrata. Siis 
ajas toonesepa jube tiksutamine seinas voodi peatsi kohal Tomile judinad peale — see tähendas, et 
kellegi elupäevad olid loetud. Siis tõusis öisesse õhku kauge koera ulumine, millele vastas nõrgem 
ulumine veel kaugemalt. Tom oli ahastuses. Viimaks ei kahelnud ta enam, et aeg oli seisma 
jäänud ja alanud igavik; ta vajus kõigest hoolimata poolunne; kell lõi üksteist, kuid ta ei kuulnud 
seda. Ja siis kostis äkki kõige kurblikuni näugumine, segunedes Tomi ebamäärase unenäoga. Akna 
avamine naabruses häiris tema und. Hüüe «Kõtt, kurivaim!» ja tühja pudeli klirin vastu tädi 
kuuri seina tõid ta täiesti ärkvele. Hetk hiljem oli ta riides ja aknast väljas, ronimas neljakäpukil 
veranda katust mööda. Ta r näugus oma teekonnal paar korda ettevaatlikult. Siis hüppas ta kuuri 
katusele ja sealt maha. Huckleberry Finn ootas oma kärvanud kassiga. Poisid asusid teele ja 
kadusid pimedusse. Poole tunni möödudes kõndisid nad juba kalmistu pikas rohus. 

See oli lääne tüüpi vanamoeline kalmistu. Ta asetses künkal, umbes poolteist miili linnast 
eemal, ja teda piiras logisev puuaed, mis oli kohati sissepoole, kohati väljapoole längus, kuid ei 
seisnud kusagil püsti. Rohi ja umbrohi lokkasid üle kogu käimistu. Kõik vanad hauad olid sisse 
vajunud. Polnud ühtegi hauakivi; ümmarguse otsaga, ussidest puretud mälestustahvlid olid 
kallakil haudade köhal, otsides asjatult tuge. «Pühendatud — selle ja selle — mälestusele» oli 
nendele kord kirjutatud, kuid enamikul nendest ei oleks suudetud seda enam lugeda, isegi kui seal 
valge oleks olnud. 

Tasane tuul oigas puude okstes ja Tom kartis, et need võivad olla surnute hinged, kes 
kaebavad rahurikkumise pärast. Poisid kõnelesid vähe ja ainult sosinal, sest aeg, koht ja 
valitsev pühalikkus ning vaikus mõjusid neisse rõhuvalt. Nad leidsid värske mullakünka, mida 
olid otsinud, ja seadsid end sisse kolme jalaka varjus, mis kasvasid kobaras paari sammu kaugusel 
hauast. 

Nad ootasid vaikides oma arust kaua aega. Öökulli kauge huikamine oli ainus hääl, mis segas 
surmavai- 

kust. Tomi mõtted muutusid rusuvaks. Ta pidijuttu algatama. Niisfis ütles ta sosinal: 
«Hucky, kas sa usud, et surnutele meie siinolek meeldib?» 
Huckleberry sosistas: 
«Tahaksin seda ise ka teada. Siin on kuidagi kole pühalik, kas pole?» 
«Vean kihla, et on.» 
Järgnes kaunis pikk vaikus, mille kestel poisid endamisi seda küsimust arutasid. Siis sosistas 
Tom: 
«Kuule, Hucky, mis sa arvad, kas Hoss Williams kuuleb meie juttu?» 
«Muidugi kuuleb. Vähemalt tema vaim kuuleb.» 
Viivu pärast ütles Tom: 
«Oleksin pidanud mister Williams ütlema. Kuid ma ei mõelnud midagi halba. Kõik nimetavad 
teda Hossiks.» 
«Surnud ei saa ju liiga nõudlikud olla selle suhtes, kuidas nendest räägitakse, Tom.» 
See mõjus pidurdavalt ja kõnelus soikus jälle. 
Korraga haaras Tom kaaslase käsivarre ja ütles: 
«SSI» 
«Mis on, Tom?» Ja poisid surusid end põksuva südamega teineteise vastu. 
«Šš! Jälle! Kas sa ei'kuulnud?» 
«Ma ...» 
«Noh! Nüüd sa kuuled!» 
«Issand, Tom, nad tulevad! Nad tulevad tõesti. Mis me teeme?». 
«Ei tea. Arvad, et nad meid näevad?» 
«Oh, Tom, nad näevad pimedas niisama hästi nagu kassid. Poleks ma parem tulnud!» 
«Oh, ära karda. Ma ei usu, et nad meid tülitavad. Me ei tee ju midagi halba. Kui oleme täiesti 
vaiksed, siis võib-olla nad ei märkagi meid.» 
«Ma püüan, Tom, kuid, issand, ma värisen üleni.» 
«Kuula!» 
Poisid kummardusid ettepoole ja hingasid vaevalt. Tasane häältesumin kostis kalmistu kaugemast 
otsiast. 
«Vaata! Näe, seal!» sosistas Tom. «Mis see on?» 
«See on põrgutuli. Oh, Tom, see on kole.» 
Ebamäärased kogud lähenesid läbi pimeduse, kõigu- 
65 


tades vanamoelist plekklaternat, mis heitis maapinnale loendamatu hulga väikesi valgustäppe. 
Siis sosistas Huckleberry võbisedes: 


«Need on kuradid, see on kindel. Kolm tükki! Issake, Tom, oleme kadunud! Kas sa 
oskad palvetada?» 


«Ma.katsun, aga ära karda. Nad ei tee meile midagi. «Nüüd lähen mina magama, teen ...»» . 

«Sšb 

«Mis on, Huck?» 

«Need on inimesed! Igatahes üks nendest. See on vana Muff Potteri hääl.» 

«Ei või olla — kas tõesti?» 

«Vean kihla, et on. ära end liiguta. Ta pole nii terane, et ta meid märkaks. Purjus vist, nagu 
harilikult, — neetud päevavaras!» 

«Hea küll, ma olen vagusi. Nüüd nad seisavad, otsivad. Ei leia. Tulevad jälle. Nüüd nad 
arutavad ägedalt. Jälle rahulikud. Jälle ägedad. Hästi ägedad. Nad on seekord tublisti võtnud. 
Kuule, Huck, tunnen teise mehe häält; see on Indiaani Joe.» 

«See ta on — neetud segavereline! Parema meelega sooviksin, et need kuradid oleksid. Mis 
nad kavatsevad siin teha?» 

Sosin vaibus nüüd täiesti, sest kolm meest olid hauani jõudnud ja seisid mõne jala kaugusel 
poiste peidupaigast. 

«Siin see on,» ütles kolmas hääl; ja selle omanik tõstis laterna, mis valgustas nüüd noore dr. 
Robinsoni nägu. 

Potter ja Indiaani Joe tassisid kanderaarni, millel olid köis ja paar labidat. Nad viskasid 
oma koorma maha ja hakkasid hauda lahti kaevama. Arst pani laterna haua peatsisse ja tuli 
siis ning istus jalaka alla, toetudes seljaga vastu puud. Ta oli nii ligidal, et poisid oleksid või- 
nud teda puudutada. 

«Rutake, mehed!» ütles ta tasa. «Kuu võib iga silmapilk välja tulla.» 

Mehed urisesid midagi vastuseks ja jätkasid kaevamist. Mõni aeg polnud midagi muud 
kuulda kui labidate kriginat, mis pildusid mulda ja liiva hauast välja. See oli väga 
ühetooniline. Viimaks lõi labidas kõmatades vastu puusärki ja paari minuti pärast olid mehed 


67 


selle maapinnale vinnanud. Nad kangutasid labidaga kaane lahti, tõstsid laiba välja ja 
viskasid mütsatades maha. Kuu ujus välja pilvede tagant ja valgustas kah-vatut nägu. 
Kanderaam seati valmis, laip asetati sinna peale, kaeti vaibaga ja seoti köiega raami külge'. 
Potter võttis suure taskunoa, lõikas ripneva köieotsa ära ja ütles: 

«Nüüd on see neetud töö tehtud, kondisaagija! Laduge veel viis välja või ta jääb siia.» 

«Õige jutt!» tähendas Indiaani Joe. 

«No kuulge, mis see siis tähendab?» küsis arst. «Te nõudsite oma tasu ette ja ma maksin 
leile.» 

«Jah, ja te olete veel rohkemgi teinud,» ütles Indiaani Joe, lähenedes arstile, kes oli püsti 
tõusnud. «Viis aastat tagasi te kihutasite mu ühel õhtul oma isa köögist välja, kui tulin 


süüa paluma, ja ütlesite, et ma ei ole ausa mõttega sinna tulnud. Ja kui ma siis vandusin, et 
maksan teile kas või saja aasta pärast selle eest kätte, laskis teie isa mu kui hulguse vangi 
panna. Kaste arvasite, et ma olen selle unustanud? Indiaanlase veri ei voola mu soontes 
asjata. Nüüd olete mul käes ja nüüd õiendame oma arved!» 

Nende sõnade juures ähvardas ta arsti rusikaga näkku. Arst tõstis äkki käe ja lõi lurjuse 
pikali. Potter laskis noa langeda ja hüüdis: 

«Kuulge, kuidas te tohite mu semu lüüa!» Järgmisel hetkel oli ta arstist kinni haaranud ja 
mõlemad rabelesid kõigest jõust, trampides rohtu ja kiskudes mulda üles oma kandadega. 
Indiaani Joe kargas jalule, silmad vihast leekimas, kähmas Potteri noa ja hiilis nagu kass 
küürutades võitlejate ümber, otsides soodsat juhust. Äkki rebis arst end lahti, haaras raske 
mälestustahvli Williamsi haua peatsist ja virutas sellega Potteri jalust maha. Seda hetke 
käsutas segavereline ja torkas noa käepidemeni noormehele rinda. Arst vaarus ja kukkus 
pooleldi Potteri peale, ujutades ta üle verega, ja samal 


! Potter ja Joe kaevasid doktorile laiba hauast välja. Tol ajal oli religioossete eelarvamuste pärast 
keelatud uurida anatoomiat inimese laipade kaudu ja seepärast pidid arstid tegema seda salaja. 
Toim. 

hetkel varjasid pilved jubeda vaatepildi ning kaks hirmunud poissi ruttasid pimedusse. 

Kui kuu uuesti välja tuli, seisis Indiaani Joe kahe kogu juures ja vaatles neid. Arst.pomises 
midagi arusaamatut, hingas paar korda sügavalt ja jäi vait. Mes-tiits urises: 

«Arve on õiendatud, pagan sind võtate.» 

Siis röövis ta laiba paljaks, pani seejärel saatusliku noa Potteri paremasse kätte ja istus 
kaaneta puusärgile. Kolm, neli, viis minutit möödusid, siis hakkas Potter end liigutama ja 
oigama. Tema käsi sulgus noa ümber, ta tõstis selle, vaatas ja viskas jubedusvärinaga maha. Siis 
ajas ta end istukile, lükates korjuse kõrvale, vahtis esiteks seda ja heitis siis segase pilgu 
ümberringi. Tema silmad kohtusid Joe omadega.. 

«Issand, mis siin juhtus, Joe?» küsis ta. 

«Räbal lugu,» vastas Joe end liigutamata. «Miks sa seda tegid?» 

«Mina? Mina pole midagi teinud!» 

«Kuule, niisuguse jutuga ei jõua sa kaugele.» 

Potter värises ja muutus kahvatuks. 

«Arvasin, et olen kaineks saanud. Ma ei oleks tarvitsenud täna õhtul juua. Aga mul on pea 
ikka veel kirju — hullemini kui siiatulekul. Kõik on udune; ei mäleta peaaegu midagi. Ütle 
mulle, Joe — ausalt, vanapoiss, — kas mina tegin seda? Ma ei kavatsenud seda; vannun oma 


hinge ja au juures, ei kavatsenud. Räägi mulle, kuidas see juhtus, Joe. Oh, see on kole! Ja ta 
oli nii noor ja andekas.» 

«Noh, te olite käsitsi koos, tema andis sulle mälestustahvliga ja sina kukkusid maha. Ja siis 
ajasid sa end vaarudes ja tuigerdades üles, haarasid noa ja torkasid talle parajasti kerre, kui ta 
sulle teise hirmsa hoobi andis; ja siin sa siis lamasid oimetuna nagu puutomp seniajani.» 

«Oh, ma ei teadnud, mis ma tegin. Tõesti, surgu ma siinsamas, kui teadsin. See on kõik viski 
ja erutuse.süü, ma arvan. Ma ei ole kunagi elus nuga tarvitanud, Joe. Olen kakelnud, kuid 
mitte kunagi noaga. Kõik võivad seda tunnistada. Joe, ära räägi kellelegi! Ütle, et sa ei räägi, 
Joe, ole hea mees. Olen sind alati hoidnud, Joe, 

ja sinu eest ka välja astunud. Käs sa ei mäleta? Sa ei räägi, eks ole, Joe?» Ja vaene mees langes 
põlvili tuima mõrvari ette, pannes paluvalt käed kokku. 

«Ei, sa oled alati minu vastu aus ja õiglane olnud, Muff Potter, ja ma ei jäta sind hädas maha. 
Nii, see on öeldud nii ausalt, nagu üks mees võib öelda.» 

«Oh, Joe, sa oled ingel. Õnnistan sind selle eest niikaua kui elan.» Ja Potter hakkas nutma. 

«Tule nüüd, aitab juba. Praegu pole aeg töinata. Sina mine seda teed ja mina lähen seda. Hakka 
nüüd liikuma, ja ära jäta jälgi maha.» 

Potter hakkas sörkides minema, kuid tema samm muutus varsti jooksuks. Segavereline seisis ja 
vaatas talle järele, pomisedes: 

«Kui ta on hoobist nii uimane ja rummist nii segane, nagu näis olevat, siis ei tule tal nuga enne 
meelde, kui ta on nii kaugel, et ei julge sellele üksi enam niisugusesse kohta järele tulla — 
argpüks!» 

Kaks või kolm minutit hiljem olid mõrvatud mees, vaibaga käetud laip, kaaneta kirst ja avatud 
haud ainult kuu valve all. Ka vaikus oli jälle täielik. 


10. PEATÜKK 


Kaks poissi aina lendasid linna poole, hirmust keeletud. Nad vaatasid aeg-ajalt areldi üle õla 
tagasi, nagu kartes, et neid taga aetakse. Iga känd, mis pimedusest nende teele kerkis, paistis 
inimesena ning vaenlasena ja sundis neid hinge kiniii pidama; ja kui nad mõnest väljaspool 
linna asetsevast majast mööda ruttasid, näis unest äratatud õuekoerte haukumine nende jalgadele 
lausa tiivad andvat. 

«Kui me ainult vana parkalitöökojani jõuaksime, enne kui kokku variseme!» sosistas Tom 
hingeldamise vahel. «Ma ei pea enam kaua vastu.» 

Huckleberry vali ähkimine oli ainsaks vastuseks. Poisid kinnitasid pilgu oma lootuste eesmärgile 
ja pingutasid jõudu selle saavutamiseks. Nad jõudsid üha lähemale, kuni sööstsid lõpuks avatud 
uksest rinnu sisse ja langesid kaitsvas pimeduses tänutundes ning puru- 

väsinult põrandale. Vähehaaval muutus nende pulss aeglasemaks ja Tom sosistas: 

«Huckleberry, mis sa arvad, mis sellest välja tuleb?» 

«Kui doktor Robinson sureb, siis tuleb vist poomine.» 

«Kas tõesti arvad?» 

«Noti, ma tean seda, Tom.» 

Tom mõtles veidi ja küsis siis: 

«Kes seda räägib? Meie?» 

«Mis juttu sa ajad? Kui siis midagi juhtub ja Indiaani Joe võllast pääseb, siis tapab ta meid 
varem või hiljem, see on niisama kindel nagu see, et me praegu siin oleme.» 

«Just sedasama mõtlesin ka mina, Huck.» 

«Kui keegi räägib, las siis Muff Potter teeb seda, kui ta nii loll on. Ta on selleks harilikult 
küllalt purjus.» 

Tom ei vastanud, vaid mõtles edasi. Siis sosistas ta: 

«Huck, Muff Potter ei tea seda. .Kuidas saab ta rääkida?» 

«Kuidas ei tea?» 

«Ta sai ju just enne seda hoobi, kui Indiaani Joe seda tegi. Arvad, et ta midagi nägi? Arvad, et ta 
teadis midagi?» 

«Pagana pihta, täiesti õige, Tom!» 

«Ja pealegi, kuule — võib-olla see hoop tegi ta vagaseks!» 

«Ei, vaevalt küll, Tom. Ta oli purjus, ma nägin seda; ja pealegi on ta alati purjus. Noh, ja kui 
minu taat täis on, siis võid talle kas või kirikuga pähe virutada, sa ei saaks tal ikkagi hinge 
välja. Ta ütleb seda ise. Samuti on muidugi ka Muff Potteriga. Aga kui inimene jumala-kaine 
on, siis võiks ehk selline hoop ta tappa; ei tea.» 

Pärast järjekordset mõtlikku vaikust ütles Tom: 

«Hucky, kas sa oled kindel, et suudad suud pidada?» 

«Tom, me peame suud pidama. Sa tead seda. See indiaani kurat uputaks nii sinu kui ka rminu 
niisama rahulikult nagu kaks kassipoega, kui me sellest piiksataksime ja kui ta siis võlla ei 
tõmmataks. Kuule, Tom, võtame ja vannume teineteisele — seda me peame tegema —, vannume, 
et peame SUU.» 


«Olen nõus, Huck. Nii on kõige parem. Anname käe ja vannume, et me .. .» 

«Oh, ei, seda on vähe. See kõlbab ainult väikeste tühiste asjade puhul, eriti tüdrukutega, sest 
nemad ei pea niikuinii sõna, vaid lobisevad kõik välja, kui vihastavad; kuid niisuguse tähtsa 


asja puhul tuleb kirjutada. Ja verega.» 

Tom kiitis selle mõtte kogu oma olemusega heaks. Selles oli midagi sügavat, tumedat ja 
aukartustäratavat; kellaaeg, asjaolud ja ümbrus olid sellega kooskõlas. Ta võttis puhta 
männilaastu, mis lebas maas kuupaistel, otsis taskust tükikese punast kriiti, nihutas end kuu- 
valgusse ja krftseldas vaevaliselt järgmised read, kusjuures ta iga tähte nii-öelda maalis, 
surudes keele tugevasti hammaste vahele: 

«Huck Finn ja Tom Sawyer vanuvad et nad peavad suu selle üle ja nad soovivad et nad 
langeksid surnult maha oma jälgedesse kui nad iial lobisevad ja kõduneksid.» 

Huckleberry oli täis imetlust Tomi kirjaosavuse ja suurepärase sõnastuse üle. Ta võttis 
otsekohe kuuehõlmast nööpnõela ja tahtis seda kätte torgata, kuid Tom ütles: 

«Pea! Ära tee seda! Nööpnõel on vasest. Tal võib vaserooste peal olla.» 

«Mis vaserooste?» 

«See on mürk. Vaat mis see on,. Eks sa, neela seda kord natuke alla, küll siis näed.» 

Tom harutas ühe oma nõela küljest niidi lahti, ja kumbki poiss torkas nõelaga oma 
pöidlasse ja pigistas tilga verd välja. 

Mitme pigistuse järel sai Tom oma nimetähed valmis, kusjuures ta kasutas sulena oma 
väikest sõrme. Siis näitas ta Huckleberryle, kuidas H ja F kirjutatakse, ja vanne oli täielik. 
Nad matsid laastu jubeda tseremoonia ja nõiasõnadega seina aarde, mis pidi tähendama, et 
nende keeli siduvad köidikud olid luku taha pandud ja võti ära visatud. 

Üks kogu ronis vargsi sisse ühest august lagunenud hoone teises otsas, kuid nad ei 
märganud seda. 

«Tom,» sosistas Huckleberry, «kas see hoiab meid igavesti rääkimast — alati?» 

«Muidugi hoiab. Ükskõik mis juhtub, me peame vait 

olema. Muidu langeksime surnult maha — kas sa siis eitea?» 

«Jah, arvan, et see ikka nii on.» 

Nad sosistasid veel veidi aega. Korraga hakkas üks koer väljas kaeblikult uluma — umbes 
kümne jala kau-gusel 'nendest. Poisid haarasid heitunult teineteisest kinni. 

«Kumba meist ta mõtleb?» ähkis Huckleberry. 

«Ei tea. Piilu läbi prao. Ruttu!» 

«Ei, sina, Tom!» 

«Ma ei saa — ma ei julge, Huck!» 

«Palun, Tom. Kuule, juba jälle!» 

«Oh, issand, tänan sind!» sosistas Tom. «Tunnen seda häält. See on Bull Harbison! .» 

«Oh, kui hea! Ütlen sulle, Tom, olin surmahirmus. Oleksin võinud ükskõik mille peale kihla 
vedada, et see on hulkuv koer.» 

Koer ulus jälle. Poiste südamed vajusid uuesti saapa-säärde. 


«Oh, heldus! See ei ole Bull Harbison!» sosistas Huckleberry. «Vaata, Tom!» 

Tom alistus hirmust võbisedes ja pani silma prao juurde. Tema sosin oli vaevalt kuuldav, 
kui ta ütles: 

«Oh, Huck, see on hulkuv koer!» 

«Ruttu, Tom, ruttu! Kelle peale ta ulub?» 

«Küllap vist meie mõlema peale, Huck, — oleme ju koos.» 

«Oh, Tom, usun, oleme kadunud hinged. Arvan, et pole mingit kahtlust, kuhu mina lähen. Olen 
nii halb olnud.» 

«Tont võtaks! See tuleb sellest, et tehakse poppi ja kõike muud, mida keelatakse teha. Oleksin 
võinud hea poiss olla, nagu Sid, kui oleksin katsunud — kuid ei, muidugi mitte. Aga kui ma 
seekord veel pääsen, siis ma ei puudu enam kunagi pühapäevakoolist!» 

Ja Tom hakkas nina tõmbama. 


«Sina halb!» Ja Huckleberry hakkas samuti nina tõmbama. «Pagana pihta, Tom Sawyer, sa 
oled lihtsalt kulla- 


! Kui mr. Harbisonil oleks olnud ori, nimega Bull, siis oleks Tom rääkinud sellest kui 
«Harbisoni Bullist»; kuid sellenimeline poeg või koer oli «Bull Harbison». 

tükk minu kõrval. Oh, issand, issand, issand, kuima ainult poolgi seda oleksin, mis sina.» 

Tom võpatas ja sosistas: 

«Vaata, Hucky, vaata! Ta on seljaga meie poole!» 

Hucky vaatas rõõmsa südamega. 

«Tõepoolest, pagan võtaks! Kas varem ka?» 

«Jah. Kuid mina, loll, ei mõelnud sellele. Oh, see on tore, tead. Aga keda ta nüüd võiks 
mõelda?» 

Ulumine kätkes. Tom teritas kõrvu. 

«Sš! Mis see on?» sosistas ta. 

«Kõlab nagu . .. nagu sea röhkimine. Oh — keegi norskab, Tom.» 

«Tõesti? Kus köhas, Huck?» 

«Arvan, et seal teises otsas. Igatahes kõlab nii. Taat magas seal vahel sigadega seltsis, aga 
taevas hoidku, kui tema norskab, siis liiguvad kõik asjad. Pealegi ei usu ma, et ta veel kunagi siia 
linna tuleks.» 

Poistes ärkas. uuesti seiklusvaim. 

«Huck, kas sa julged kaasa tulla, kui mina ees lähen?» 


«Pole suuremat lusti, Tom. Kui see on äkki Indiaani Joe!» 

Tom vabises. Kuid siis kasvas kiusatus jälle suureks ja poisid otsustasid riskida, tingimusel, 
et nad annavad jalgadele valu, kuinormn lakkab. Niisiis hiilisid nad teineteise kannul kikivarvul 
ruumi teise otsa. Kui nad olid jõudnud umbes viie sammu kaugusele norskajast, astus Tom 
kuivanud oksale ja see murdus terava praksatusega. Mees ägas, liigutas end veidi, ja kuuvalgus 
langes tema näole. See oli Muff Potter. Poiste südamed olid seisatanud ja kehad samuti, kui mees 
end liigutas, kuid nüüd kadus nende hirm. Nad pugesid kikivarvul läbi lagunenud laudseina 
välja ja peatusid veidi kaugemal, et lahkumise eelpaar sõna vahetada. Pikk kaeblik ulgumine 
tõusis jälle öisesse õhku. Poisid pöördusid ja nägid koera mõne jala kaugusel sellest köhast, kus 
lamas Potter; koer oli näoga Potteri poole ja tema nina osutas taevasse. 

«Oh, heldus, see on tema!» hüüdsid mõlemad poisid nagu ühest suust. 

«Kuule, Tom, räägitakse, et üks hulkuv koer olevat tulnud ja ulunud kesköö paiku Johnny 
Milleri maja juu- 

res, umbes kaks nädalat tagasi; ja samal õhtul olevat ka öösorr seal posti otsas istunud ja kisanud; 
ja seal pole veel keegi surnud.» 

«Jah, ma tean seda. Ja usun, et keegi ei ole surnud. Aga kas ei kukkunud Gracie Miller just 
järgmisel laupäeval köögis tulle ega põletanud end hirmsasti ära?» 

«Jah, kuid ta ei ole surnud. Ta on koguni paranemas.» 

«Olgu; ootame, näeme. Ta on niisama kindlasti kadunud, nagu Muff Potter on surmale 
määratud. Seda räägivad neegrid, ja nemad teavad niisuguseid asju kõige paremini, Huck.» 

Siis lahkusid nad mõtteid mõlgutades. 

Öö oli juba peaaegu möödas, kui Tom oma magamistoa aknast sisse puges. Ta riietus suurima 
ettevaatusega lahti ja jäi magama, õnnitledes ennast, et keegi tema kõrvalhüppest ei teadnud. Tal 
ei olnud aimugi, et tasakesi nahisev Sid oli ärkvel, ja seda juba tund aega. 

Kui Tom ärkas, oli Sid juba riietunud ja läinud. Valguses ja õhus tundus midagi hilist. Tom oli 
hämmastunud. Miks polnud teda nagu harilikult hüütud, kiusatud, kuni ta jalad alla sai? See mõte 
täitis teda halva aimusega. Viie minutiga oli ta riides ja all, tundes end haigena ja unisena. 
Perekond istus veel lauas, kuid oli hommikueine lõpetanud. Polnud ühtegi etteheidet, kuid kõik 
silmad vaatasid kõrvale; oli vaikne ja kuidagi pühalik, mis tekitas süüdlase südames külmatunde. 
Ta istus lauda ja püüdis näida lõbusana, aja see oli vaevaline töö; ta ei saanud vastuseks 
ainustki naeratust. Tom jäi vait ja laskis oma südame saapasäärde vajuda. 

Pärast sööki viis tädi ta kõrvale ja Tom muutus peaaegu rõõmsaks lootuses, et ta peksa saab. Kuid 
seda ei tulnud. Tädi nuttis ja küsis, kuidas ta võib niisugune olla ja tema vanale südamele valu 
teha. Lõpuks käskis ta Tomil samal viisil jätkata, ennast hävitada ning tema hallid juuksed 

murega hauda saata, sest polevat enam mõtet teda parandada püüda. See oli hullem kui tuhat 
nahatäit ja Tomi hing oli nüüd haigem kui tema ihu. Ta nuttis, palus andestust, lubas ikka ja 


jälle end parandada ja -sai siis loa minna. Kuid ta tundis, et oli saavutanud ainult pooliku 
andeksandmise ja jalule seadnud vaid nõrga usalduse. 

Ta lahkus tädi juurest liiga õnnetuna selleks, et soovida isegi Sidile kätte maksta, niisiis oli 
viimase kiire põgenemine õuevärava kaudu ülearune. Ta läks kooli süngena ning kurvana ja 
võttis oma nahatäie koos Joe Harperiga eelmisel päeval popitegemise eest vastu inimese 
ilmega, kel on suuremad mured ja kes on täiesti tuim selliste pisiasjade vastu. Siis istus ta 
oma kohale, pani küünarnukid lauale, toetas lõua kätele ja vahtis seina kivise pilguga täis 
kannatust, mis on jõudnud viimse piirini ega saa enam edasi minna. Tema küünarnukk surus 
mingi kõva eseme vastu. »Tüki aja pärast muutis ta aeglaselt ja kurvalt asendit ning võttis 
ohates selle eseme kätte. See oli paberis. Ta harutas paberi lahti. Pikk, veniv, sügav ohe, ja tema 
süda lõhkes. See oli tema vaskne kaminavõrenupp! Viimane koormale lisatud sulg murdis 
kaameli selgroo. 


11. PEATÜKK 


Keskpäeva paiku elektriseeris äkki kogu linna kohutav uudis. Kuigi siin veel telegraafist ei 
unistatudki, lendas sõnum inimeselt inimesele, salgast salgani, majast majja peaaegu 
telegraafilise kiirusega. Muidugi laskis kooliõpetaja sel pärastlõunal lapsed koju; linn oleks 
saanud temast imeliku arvamuse, kui ta ei oleks seda teinud. Mõrvatu juurest oli leitud verine 
nuga, ja keegi oli tunnistanud selle Muff Potteri omandiks -— nii käis jutt. Ja räägiti, et keegi 
hiline külaelanik oli näinud Potterit kella ühe või kahe paiku öösel end ojas pesemas ja et 
Potter oli teda märgates otsekohe minema hiilinud, — kahtlased asjaolud, eriti pesemine, mis 
polnud Potteri harjumuseks. Samuti räägiti, et kogu linn oli läbi tuhnitud seda «mõrvarit» 
otsides (rahvas ei ole laisk tunnistusi sõeluma ja otsust tegema), kuid et teda ei suudetud leida. 
Ratsanikud olid välja saadetud kõigile teedele igas suunas, ja šeriff oli kindel, et ta tabatakse 
enne õhtut. 

Kogu linnarahvas ruttas surnuaia poole. Tomi südamevalu kadus ja ta ühines rongkäiguga, mitte 
et ta oleks tuhat korda meelsamini mujale läinud, vaid et mingi- 

sugune jube seletamatu võluvägi tõmbas teda sinna: poole. Jõudnud sinna hirmsasse kohta, puges 
ta oma väikese kehaga läbi rahvahulga ja nägi sünget pilti. Talle tundus, nagu oleks igavik 
möödunud sellest ajast, kui ta viimati seal oli olnud. Keegi näpistas teda käsivarrest. Ta pöördus 
ja tema pilk kohtas Huckleberry oma. Siis vaatasid mõlemad kähku mujale ja mõtlesid, kas 
keegi oli lugenud midagi nende vastastikusest pilgust. Kuid kõik kõnelesid omavahel ja olid 
süvenenud jubedasse vaatepilti endi ees. 


«Vaene mees!» — «Vaene, noormees!» — «See peaks olema õpetuseks hauarüüstajatele!» — 
«Muff Potter kõigub selle eest võllas, kui ta tabatakse!,» Sellised märkused kõlasid 
ümberringi, ja pastor ütles: «See oli jumala kohus, tema käsi oli siin mängus.» 

Äkki läbistas külm judin Tomi pealaest jalatallani, sest tema pilk oli langenud Indiaani Joe 
tuimale näole. Sel hetkel hakkas rahvahulk liikuma ja rüselema ning kostis hüüdeid: «See on 
tema! See on tema! Ta tuleb ise siia!» 

«Kes? Kes?» küsis paarkümmend häält. 

«Muff Potter!» 

«Hallo, ta peatus! Vaadake ette, ta pöördub tagasi! Ärge laske teda ära lipata!» 

Puude otsa roninud inimesed Tomi pea köhal vastasid, et ta ei püüagi põgeneda, seisvat seal 
kõheldes ja kohmetunult. 

«Põrgulik häbematus!» tähendas üks juuresolija. «Tahtis tulla ja rahulikult oma tööd vaadata 
—ei lootnud inimesi eest leida.» 

Rahvahulk andis nüüd teed ja šerifftuli tähtsa näoga, talutades Potterit käsivarrest. Vaese 
mehe nägu oli kurnatud, silmist paistis hirm. Mõrvatu ees seistes värises ta paralüütiliselt, 
pani käed näo ette ja puhkes nutma. 

«Ma ei teinud seda, sõbrad,» nuuksus ta, «ausõna, ma eiteinud seda.» 

«Kes on sind süüdistanud?» hüüdis üks hääl. 

See lask näis märki tabavat. Potter tõstis näo ja vaatas liigutava lootusetusega ümberringi. Ta 
silmas Indiaani Joe'd ja hüüdis: 

«Oh, Indiaani Joe, sa lubasid ju mulle, et sa iial. ..» 

«Kas see on teie nuga?» ja šeriff torkas järsku noa Potteri silme ette. 

Potter oleks kukkunud, kui teda .poleks toetatud ja maha istuma pandud. Siis ütles ta: 

«Miski ütles mulle, et kui ma tagasi ei tule ja seda .. .» ta vabises, heitis siis lõdvalt, löödult 
käega ja lisas: «Räägi neile, Joe, räägi — pole enam mingit mõtet vaikida.» 

Huckleberry ja Tom seisid nüüd tummadena ja kuulasid suuri silmi, kuidas kivise südamega 
valetaja rahulikult oma tunnistuse andis. Nad ootasid iga hetk jumala välku selgest taevast 
mehe pea peale langevat ja imestasid, et see niikaua viibis. Ja kui ta oli lõpetanud ja oli ikka veel 
elus ning terve, siis kahanes ja kadus nende kõhklev tung oma vannet murda ja vaese petetud 
vangi elu päästa, sest see nurjatu valetunnistaja oli end ju ilmselt saatanale müünud, ja 
vahelesegamine sellisele võimule kuuluva isiku asjadesse oleks olnud saatuslik. 

«Miks sa ära ei läinud? Miks sa veel siia tahtsid tulla?» küsis keegi. 

«Ma ei võinud parata — ei saanud selle vastu,» oigas Potter. «Ma tahtsin ära joosta, kuid 
jalad justkui ei kandnud mujale kui siia.» Ja ta hakkas jälle nuuksuma. 

Indiaani Joe kordas oma tunnistust niisama rahulikult veidi hiljem laiba kindlakstegemise 
juures vande all; ja poisid, nähes, ei talle ikka veel välku pähe ei langenud, leidsid sellest 


kinnitust oma usule, et Joe oli end kuradile müünud. Ta oli nüüd nende silmis muutunud 
kõige huvitavamaks hukatusttoovaks isikuks, keda nad kunagi olid näinud, ja nad ei suutnud 
oma võlutud pilku tema näolt kõrvale pöörata. Nad otsustasid endamisi teda öösel soodsal 
võimalusel valvata, lootuses pilku heita ta hirmsale peremehele. 

Indiaani Joe aitas mõrvatu keha tõsta ja äraviimiseks vankrile paigutada; ja võbisevas 
rahvahulgas sosistati, et haavast tuli veidi verd! Poisid arvasid, et see õnnelik asjaolu juhib 
kahtluse õigesse suunda, kuid pettusid, sest mitmed külaelanikud tähendasid: 

«Laip oli kolme jala kaugusel Muff Potterist, kui verd tilkus.» 

Tomi hirmus saladus ja näriv südametunnistus sega- 

sid tema und terve nädal pärast seda sündmust, ning ühel päeval ütles Sid hommikusöögi 
ajal: 

«Tom, sa vähkred ja räägid nii palju unes, et hoiad mind pool ööd ärkvel.» 

Tom kahvatas ja langetas pilgu. 

«See on halb tundemärk,» ütles tädi Polly tõsiselt. «Mis sul südamel on, Tom?» 

«Ei midagi. Ma ei tea midagi olevat.» Kuid poisi käsi värises nii, et ta kohvi maha loksutas. 

«Ja sa räägid igasugust lollust,» jätkas Sid. «Eile öösel sa ütlesid: «See on veri, see on veri, 

näe mis see on!» Sa ütlesid seda mitu korda. Ja siis sa ütlesid: «Ärge piinake mind nii — ma 
räägin kõik.» Mida sa räägid? Mis sa tahad rääkida?» 

Kõik ujus Tomi silme ees. Pole teada, mis oleks võinud veel juhtuda, kuid õnneks kadus 
murepilv tädi Polly näolt ja ta tuli Tomile appi, ilma et oleks seda ise teadnud. Ta ütles: 

«Ah! Seda teeb kõik see hirmus mõrv. Ma näen seda ka ise praegu igal öösel unes. 
Mõnikord näen unes, et see olen mina, kes seda tegi.» 
Mary ütles, et temaga on sama lugu. Sid näis rahule jäävat. Tom kadus omaste hulgast nii 
kiiresti kui sai seda teha kahtfust aretamata, ja pärast seda kaebas ta nädal otsa hambavalu ning 
sidus ööseks lõualuud kinni. Tal polnud aimugi, et Sid öösiti valvas, sageli tema sideme 
kõrvale nihutas, siis küünarnukile toetudes mõnikord tükk aega kuulas ja pärast sideme jälle 
endisele köhale tõmbas. Tomi südamemure hakkas aegamisi haihtuma, hambavalu muutus 
tülikaks ja heideti kõrvale. Kui Sidil tõesti korda läks Tomi katkendlikust sonimisest midagi 
järeldada, siis hoidis ta selle enese teada. Tomile tundus, nagu ei saaks tema koolikaaslastel, 
kunagi villand eeluurimiskohtu istungite pidamisest surnud kasside puhul, millega tal tema 
mure pidevalt meeles hoiti. Sid pani tähele, et Tom ei esinenud neil istungitel kunagi uurijana, 
kuigi tal oli muidu harjumuseks igas ettevõttes juhtivat osa etendada; samuti pani ta tähele, et 
Tom ei esinenud kunagi tunnistajana — ja see oli kummaline. Ja Sidil ei jäänud kähe silma 
vahele ka see tõsiasi, et Tom nende kohtupidamiste suhtes märgatavat vastu- 
79 


meelsust ilmutas ja neist igal võimalikul juhul kõrvale hoidus. Sid imestas, kuid ei öelnud 
midagi. Kuid isegi uurimiskohtupidamised kadusid viimaks moest ja lakkasid piinamast Tomi 
südametunnistust. 

Peaaegu iga päev või ülepäeviti varitses Tom sel mureajajärgul soodsat võimalust, et väikese 
võretatud vanglaakna taha minna ja «mõrvarile» lohutuseks mõnda pisiasja viia, mis ta sai 
muretseda. Vangla oli armetu väike telliskivist ubrik linna serval soos ja sinna polnud ühtegi 
valvurit määratud; tegelikult juhtus ka harva, et seal keegi istus. Need annetused kergendasid 
suurel määral Tomi südametunnistuspiina. Linnaelanikel oli tuline soov Indiaani Joe'd 
laibaröövimise eest omakohtu teel karistuseks tõrvaga kokku määrida ning sulgedega katta ja ta 
Imnast välja ajada, kuid tema iseloom oli nii hirmuäratav, et kedagi ei leidunud, kes oleks jul- 
genud seda asja algatada, ja nii jäigi see soiku. Ta oli eeluurimisel alustanud oma tunnistust 
ettevaatlikult võitluse kirjeldamisega, mainimata sellele eelnenud hauarüüstamist; = seepärast 
peeti kõige targemaks seda asja kohtus praegu mitte üles tõsta. 


12.PEATÜKK 


Üks põhjusi, miks Tomi mõtted tema salamurelt olid kõrvale kaldunud, oli see, et ta oli 
leidnud midagi uut ja kaaluvat, mille vastu huvi tunda. Becky Thatcher ei käinud enam koolis. Tom 
oli võidelnud mõne päeva oma uhkusega ja katsunud tüdruku peale vilistada, kuid ei suutnud. Ta 
leidis end sageli õhtuti tema isa maja ümber luusimas ja tundis end väga õnnetuna. Becky oli 
haige. Kuita äkki sureb! See mõte oli piinav. Tom ei tundnud enam huvi ei sõja ega isegi 
mereröövlite vastu. Elu oli kaotanud igasuguse võlu, järele oli jäänud vaid õudus. Ta pani oma 
veeretamisvõru ja palli kõrvale, need ei valmistanud talle enam mingit rõõmu. Tädi oli mures; ta 
hakkas proovima poisi juures igasugu arstimeid. Ta oli üks neid inimesi, kes usuvad sõgedalt kõiki 
patenteeritud arstimeid ja uusi paranemis- ning ravimeetodeid. Ta oli põline katsetaja neis 
asjus. Kui sel alal ilmus midagi 

uut, siis oli ta otsekohe õhinal seda proovimas; mitte iseenda kallal, sest ta ei olnud kunagi haige, 
vaid mõne teise juures, ke.s juhtus käepärast olema. Ta oli kõigi «Tervise» nime all ilmuvate 
perioodiliste trükitoodete ja frenoloogiliste pettuste tellija, ja seepühalik võhiklus, millest, need 
ajakirjad kubisesid, oli vesi tema veskile. Kõik see loba, mida nad sisaldasid õhupuhastuse 
kohta ja kuidas magama minna ja kuidas tõusta, mida süüa ja mida juua, kui.palju liikuda, . 
millises meeleolus end hoida ja millist riietust kända, oli tema jaoks evangeelium, ja ta ei 
märganud kunagi, et tema käesoleva kuu terviseajakirjad tavaliselt kõ'ik eelnenud kuu nõuanded 
ümber lükkasid. Ta oli lihtsameelne ning aus ja seepärast oli teda kerge petta. Ta korjas kokku 
oma šarlataansed ajakirjad ja arstimid ja — metafooriliselt öeldes — ratsutas niiviisi 


surmaga relvastatult oma valgel hobusel, põrgu tema kannul. Kuid ta ise ei kahelnud kunagi 
selles, etta oli kannatavatele naabritele maskeeritud tervise-ingel ja Gileadi palsam. 

Sel ajal oli. veega ravimine veel uudne ja Tomi halb tervislik seisund oli tädile ootamatu 
õnnejuhtun. Ta viis poisi igal hommikul päikesetõusu ajal puukuuri ja ujutas ta üle külma 
veega; seejärel hõõrus ta teda käterätikuga, mis oli kare nagu viil, ja tõi ta niiviisi jälle meele- 
märkusele; siis mässis ta tema märga linasse ja pani tekkide alla, kusta pidi lamama 
niikaua, kuni taomahinge puhtaks higistas ja «selle kollaeed plekid läbi pooride välja 
tulid», nagu Tom ütles. 

Kuid kõigest sellest hoolimata muutus poiss ikka kurvameelsemaks, kahvatumaks ja 
rusutumaks. Tädi võttis abiks kuumad vannid, dušid jauhtumised. Poissjäi endiselt süngeks 
nagu surnuvanker. Tädi lisas vesiravile kergekaerajahudieedi jarakuplaastrid. Ta arvestas 
poisi vastuvõtuvõimet nagu kruusi mahutavust ja täitis ta iga päev šarlataansete kõikeravivate 
arstimitega. 

Tom oli muutunud selle aja peale tagakiusamise suhtes ükskõikseks. See nähtus täitis 
vana daami südame masendusega. See ükskõiksus tuli iga hinna eest hävitada. Ta kuulis 
sellal esmakordselt «valuvaigistajast». Otsekohe telüs ta seda hea hulga. Ta maitses seda ja 
tema süda täitus tänutundest. See oli lihtsalt tuli vedelal 

kujul. Ta jättis vesiravi ja kõik muu ning rajas oma lootuse valuvaigistajale. Ta andis seda 
Tomileteelusikatäie ja jälgis suurima ärevusega tagajärge. Tema mure haihtus otsekohe ja 
hing oli jälle rahul, sest «ükskõiksus» oli hävitatud. Poiss ei oleks võinud ka siis tormilisemat, 
elavamat huvi osutada, kui talle oleks tuli alla tehtud. 

Tom tundis, et oli aeg ärgata. Selline elu võis oma hävinud seisundis ju küllalt romantiline 
olla, kuid viimasel ajal oli selles liiga vähe tundeid ja liiga palju segavat mitmekesisust. 
Niisiis sepitses ta mitmesuguseid plaane enda päästmiseks ja otsustas lõpuks teeselda, nagu 
meeldiks talle valuvaigistaja. Ta nõudis seda nii sageli, et muutus sellega tüütavaks, ja tädi 
käskis tal lõpuks seda ise võtta ning teda rahule jätta. Kui tegemist oleks olnud Sidiga, siis 
poleks mingid kahtlused tädi rõõmu seganud, aga et see oli Tom, siis jälgis ta salaja 
rohupudelit. Ta leidis, et arstim tõesti vähenes, kuid tal ei tulnud mõttessegi, et poiss ravis 
sellega pragu elutoa põrandas. 

Ühel päeval, kui Tom kavatses praole parajasti jälle annuse arstimit anda, tuli tädi 
kollane kass nurru lüües, silmitses ahnelt teelusikat ja ilmutas soovi sellest maitsta. Tom ütles: 

«Ära küsi, kui sa seda ei taha, Peeter.» Kuid Peeter andis mõista, et ta tahab. 

«Parem mõtle järele.» 

Peeter jäi oma otsuse juurde. 

«Sa tahtsid seda, ja ma annan sulle, sest mina ei ole kade; aga kui sa leiad; et see sulle 
ei maitse, siis ära süüdista selles kedagi peale iseenda.» 


Peeter oli päri, niisiis avas Tom tema suu ja valas sinna valuvaigistajat. Peeter hüppas paari 
jala kõrgusele õhku, tõstis siis sõjakisa ja hakkas tuba mööda ringi tormama, põrgates vastu 
mööblit, ajades lillepotid ümber ja tekitades üldist segadust. Seejärel tõusis ta tagumistele 
jalgadele ja kargles ringi meeletus rõõmus, pea tahapoole käänatud ja valju häälega oma 
vaigistamatut õnne kuulutades. Siis kihutas ta jälle toasringi, külvates oma teele segadust ja 
hävitust. Tädi Polly astus sisse just parajal ajal, et näha, kuidas ta veel paar kahekord- 

set kukerpalli laskis ja siis vägeva lõpphurraaga läbi avatud akna purjetas, kaasa viies viimased 
lillepotid. Vana daam seisis imestusest kivistunult ja piilus üle prillide; Tom lebas põrandal 
ja ähvardas naerust lämbuda. 

«Tona, pagana pihta, mis sel kassil ometi viga on?» 

«Mma ei tea, tädi,» ähkis poiss. 

«Ma pole niisugust asja enne näinud. Mis teda nii kargama pani?» 

«Tõesti ma ei tea, tädi Polly. Kassid kargavad ikka nii, kui neil on hea tuju.» 

«Või nii?» Tädi toonis oli midagi, mis pani Tomi kartma. 

«Jah'm. See tähendab, ma arvan seda.» 

«Sa arvad?» 

«Jah'm.» 

Vana daam kummardus ja Tom jälgis teda kartliku huviga. Liiga hilja taipas ta tädi 
mõttekäiku. Voodieesriide alt paistis reetliku teelusika vars. Tädi Polly võttis lusika ja näitas 
seda Tomile. Poiss võpatas ning langetas pilgu. Tädi Polly sakutas teda tavalisel viisil kõr- 
vust ja andis talle sõrmkübaraga paar kõlavat vopsu vastu lagipead. 

«Noh, sir, miks sa tahtsid seda vaest tumma looma niiviisi piinata?» 

«Tegin seda kaastundest, sest tal ei ole ju tädi.» 

«Ei ole tädi! Sina tobu! Mis see asjasse puutub?» 

«Väga palju. Sest kuital oleks tädi, siis oleks see ise teda seestpoolt kõrvetanud. Ta oleks 
tema sisikonna niisama tundetult ära kõrvetanud, nagu oleks ta inimene olnud!» 

Tädi Polly tundis äkki pistet südames. See näitas asja uues valguses; mis oli julmus kassi 
vastu, võis olla julmus ka poisi vastu. Ta muutus pehmemaks, tal oli kahju. Tema siirdad läksid 
veidi niiskeks ja ta pani käe Tomi pea peale ning ütles leebelt: 

«Mõtlesin kõige paremat, Tom. Ja, Tom, see tegi sulle head.» 

Tom vaatas üles tädi näkku ja tema tõsidusest piilus vaevu märgatav kelmus, kui ta vastas: 


«Tean, et sa mõtlesid kõige paremat, tädike, ja seda 

mõtlesin ka mina Peetriga. See tegi temale head. Ma ei ole kunagi näinud teda nii kenasti ringi . 
» 

«Oh, käi minema, Tom, enne kui mind jälle vihastad. Ja katsu, kas sa saad kordki hea poiss 
olla, ja rohtu ei tarvitse sa ka enam võtta.» 

Tom jõudis varakult koolimajja. Pandi tähele, et see kummaline asi juhtus viimasel ajal iga 
päev. Ja nagu viimasel ajal tavaliselt, nii konutas ta ka täna õuevärava juures, selle asemel et 
kaasõpilastega mängida. Ta ütles, et ta on haige, ja ta näiski haigena. Ta püüdis teeselda, nagu 
vaataks ta igale poole, ainult mitte sinna, kuhu ta tegelikult vaatas, — tänavale. Nüüd ilmus 
Jeff Thatcher nähtavale ja Tomi nägu selgines; ta vaatas veel viivu ja pöördus siis kurvalt 
kõrvale. Kui Jeff Thatcher pärale jõudis, kõnetas Tom teda ja juhtis jutu ettevaatlikult nii, et 
see pakkus soodsaid võimalusi Beckyt mainida, kuid see mõtlematu poiss ei hakanud õnge. 
Tom valvas ja valvas, elavnedes lootusrikkalt iga kord, kui mõni lehviv kleidike silmapiirile 
kerkis, ja vihates selle omanikku, niipea kui selgus, et see ei ole oodatav. Viimaks ei ilmunud 
enam ühtegi kleidikest ja Tom vajus lootusetult norgu, läks tühja klassi, istus pingile ja oli 
valmis kan-natama. Siis sisenes väravast veel üks kleit ja Tomi süda tegi suure hüppe. 
Järgmisel hetkel oli ta väljas ja müras nagu indiaanlane: kisas, naeris, aias poisse, taga, hüppas 
elu ning käsi-jalgu kaalule pannes üle aia, laskis hundiratast, seisis pea peal — tegi kõiki 
vägitükke, mida oskas välja mõelda, ja jälgis seejuures kogu aeg vargsi, kas Becky Thatcher 
seda tähele paneb. Kuid tüdruk eiolnud nähtavasti sellest kõigest üldse teadlik; ta ei 
vaadanud sinnapoolegi. Kas oli see võimalik, et Becky ei märganud tema sealolekut? Ta viis 
oma tegevusvälja tüdruku vahetusse lähedusse, ligines sõjakisaga, haaras ühe poisi mütsi ja 
viskas koolimaja katusele, tormas läbi poiste salga,-paisates nad igale poole laiali, ja kukkus 
ise siruli otse Becky jalgade ette, peaaegu tedagi pikali viies. Seepeale pöördus 'tüdruk, nina 
püsti, ümber ja Tom kuulis teda ütlevat: «Mh! Mõned inimesed arvavad, et nad on hirmus 
toredad — alatasa uhkeldavad!» 


Tomi paled hakkasid õhetama. Ta tõusis maast ja hiilis-rusutult ning löödult minema. 

13. PEATÜKK 


Tomi otsus oli nüüd tehtud. Ta oli morn ja meeleheitel. «Olen hüljatud, sõpradeta poiss,» ütles 
ta endale, «keegi ei armasta mind.. Kui nad teada saavad, milleni nad on mind viinud, võib-olja on 
neil siis kahju. Ma püüdsin õiglane olla ja edasi jõuda, kuid nad ei lasknud. Paistab, et nad 
tahavad minust igati lahti saada, olgu siis nii. Süüdistagu nad ennast siis tagajärgede pärast — 
miks ei peaks nad seda tegema? Mis õigus on hüljatul kaevata? Jah, nad on mind lõpuks 
niikaugele viinud; ma hakkan roimarielu elama. Pole teist teed.» 


Vahepeal oli ta juba kaugele alla heinamaale jõudnud ja tunni algust kuulutav kell kõlas 
ainult nõrgalt tema kõrvu. Ta nuuksus nüüd, mõeldes, et ta ei kuule kunagi, kunagi enam seda 
vana tuttavat kõla. See oli väga karm saatus, kuid see oli talle peale sunnitud; etta oli 
välja külma maailma aetud, siis pidi ta alistuma, kuid ta andestas neile. Nuuksed muutusid 
nüüd valjemaks ja sagedamaks. 

Just sel hetkel kohtas ta oma hinge vandekaaslast Joe Harperit, kalgi pilguga silmis ja 
nähtavasti suure ning sünge otsusega südames. Ilmselt oli siin «kaks hinge üheainsa 
mõttega». Tom äigas varrukaga üle silmade ja hakkas nutuselt seletama midagi otsusest 
põgeneda kõdust, kus teda kõneldi karmilt ning osavõtmatult, välja suurde maailma ja mitte 
kunagi «enam tagasi tulla. 

Lõpuks avaldas ta lootust, et Joe teda eiunusta. 

Kuid selgus, et just samasugust soovi oli Joe kavatsenud avaldada Tomile ja et ta oli teda 
sel eesmärgil otsima tulnud. Erna oli peksnud teda sellepärast, et ta pidi olema mingisuguse 
kreemi ära joonud, mida ta polnud üldse maitsnud ja millest ta midagi ei teadnud; oli selge, 
et ema oli tüdinud temast ja soovis, et ta ära läheks; kuiasi niiviisi oli, siis eijäänud tal muud 
üle kuialistuda; loodetavasti on ema õnnelik ja ei kahetse kunagi, et ta oli ajanud oma vaese 
poisi välja kurja maailma kannatama ja surema. 

Nukral meelel edasi minnes tegid kaks poissi uue lepingu: seista teineteise kõrval ning olla 
vennad ja mitte kunagi lahku minna, kuni surm päästab nad nende 

muredest. Siis hakkasid nad plaane sepitsema. Joe soovis hakata erakuks, elatuta leivakoorukestest 
kauges koopas ja surra kunagi külma, puuduse ja mure kätte, kuid ära kuulanud Tomi, möönis, et 
roimarielul on mõningaid silmapaistvaid paremusi, ja oli nõus mereröövliks hakkama. 

Kolme milli kaugusel St. Petersburgist, kus Mississipi jõgi oli veidi üle miili lai, oli jões pikk 
kitsas metsaga kaetud saar madala leetega ülemises otsas. See sobis hästi kohtumispaigaks. 
Saarel ei elanud inimesi; ta asetses jõe teise kalda lähedal tiheda metsa vastas, kuhu eksis harva 
inimese jalg. Niisiis valiti uueks eluasemeks Jacksoni saar. Kes mereröövlite ohvrid pidid olema, 
seda eitulnud poistel mõttessegi. Siis otsisid nad Huckleberry Finni üles ja viimane ühines nendega 
otsekohe, sest talle olid kõik karjäärid võrdsed; ta oli selles suhtes ükskõikne. Seejärel läksid nad 
lahku, et kohtuda uuesti üksildases kohas jõe ääres, kaks miili linnast ülalpool, oma eelistatud 
kellaajal, see tähendab keskööl. Seal oli väike palkidest parv, mille nad kavatsesid saagiks võtta. 
Igaüks pidi kaasa tooma õngi, nööri ja niipalju toidukraami, kui sai varastada kõige tumedamal 
ning salapärasemal viisil — nagu see sobis röövlitele. Veel enne õhtut oli neil kõigil korda 
läinud rõõmu tunda jutu levitamisest, et väga varsti linn «kuuieb midagi». Kõiki, kes said 
kuulda seda ebamäärast ennustust, manitseti «vait olema ja ootama». 

Kesköö paiku saabus Tom keedusingi ja mõne pisiasjaga ning peatus tihedas võsas ühel 
järsakul, kust avanes vaade kohtumispaigale. Öö oli tähevalge ja väga vaikne. Võimas jõgi laius 


nagu uinuv ookean. Tom kuulatas viivu, kuid ükski hääl ei seganud vaikust. Siis vilistas ta tasa, 
selgesti. Sellele vastati kallaku alt. Tom vilistas veel kaks korda; signaalidele vastati samal viisil. 
Siis hüüdis ettevaatlik hääl: 

«Kes seal kõnnib?» 

«Tom Sawyer, Lõuna-Arneerika põhjaranniku ja Karaiibi mere Must Tasuja. Nimetage omad 
nimed.» 

«Huck Finn, Punakäsi, ja Joe Harper, Merede Hirm.» 

Tom oli võtnud need nimed oma lemmikkirjandusest. 

«Hästi. Öelge parool.» 

Kaks kähedat häält sosistasid üheaegselt öövaikusse ühe ja sama hirmsa sõna: 
«Veri!» 


Nüüd viskas Tom oma singi järsakuveerult alla ja järgnes ka ise, kusjuures said teataval määral 
kannatada nii tema nahk kui ka riided. Järsakult viijs alla jõe aarde küll mugav teerada, kuid see 
ei pakkunud ju raskusi ja ohtu, mida mereröövlid nii väga hindavad. 

Merede Hirm oli kaasa toonud terve seakülje ja ränka vaeva näinud selle kohaletoimetamisega. 
Finn Punakäsi oli näpanud keedupoti ja hülga poolkuivanud lehttubakat, ja peale selle kaasa 
toonud mõned mõned maisitõlvi- 
kud piipude tegemiseks, kuigi teised mereröövlid peale tema ei suitsetanud ega «närinud». Lõuna- 
Ameerika põhjaranniku ja Karaiibi mere Must Tasuja ütles, et ilma tuleta ei saa kuidagi teele 
asuda. See oli tark mõte, sest tikud olid linnakeses tollal peaaegu tundmatud. Ühel suurel parvel 
umbes sada sammu ülalpool nägid nad tuld hõõgumas, ja nad hiilisid sinna ning näppasid 
endile ühe tuki. Sellest teekonnast tegid nad suure seikluse, öeldes iga natukese aja pärast «tss» 
ja peatudes äkki, sõrm suu ees, haarates kujuteldavate pistodade järele ja andes õudsel sosinal 
käske, et kui «vaenlane» end liigutab, siis «virutada talle kuni käepidemeni», sest «surnud 
vaikivad». Nad teadsid väga hästi, et parvemehed 
olid kõik all linnas kas laoplatsidel või pummeldamas, kuid seepärast ei tarvitsenud nad veel oma 
ettevõtet mitteröövellikult teostada.  » 

Viimaks lükati parv kaldast eemale Tomi komando all, kuna Huck oli tagumise ja Joe esimese 
aeru juures. Tom seisis keset laeva kortsus kulmul, käed risti rinnal, ning jagas tasase, range 
sosinaga käske. 

«Loovida, vastu tuult!» 

«Jah, jah, sir!» 

«Tasa, tasa-aa-a!» 

«Just nii, tasa, sir!» 

«Natuke järele anda!» 


«Tehtud, sir!» 

Et poisid parve rahulikult ja ühtlaselt jõe keskele juhtisid, siis oli kahtlemata selge, et need 
käsud olid antud 

vaid «stiili» pärast ja et nendega midagi erilist ei mõeldud. 

«Mis purjed tal praegu peal on?» 

«Alumised, topselid ja jaagerpuri, sir!» 

«Tõmmake ülemised praampurjed juurde! Kuus meest üles fokkmasti! Ruttu!» 

«Jah, jah, sir!» 

«Suurpuri valla! Soodid ja prassid! Noh, poisid!» 

«Jah, jah, sir!» 

«Pärituult — otse pakboordi! Valmis olla, kui laine tuleb! Pakboordi, pakboordi! Noh, mehed! 
Korraga! Tasa-a!» 

«Just nii, tasa, sir!» 

Parv jõudis jõe keskele; poisid keerasid ta pärivoolu ja panid aerud kõrvale. Vesi ei olnud kõrge, 
seepärast oli voolu kiirus ainult kaks või kolm miili tunnis. Järgneva kolmveerandtunni jooksul ei 
vahetatud peaaegu sõnagi. Nüüd möödus parv eemalasetsevast -kodulinnast. Paar-kolm vilkuvat 
tulukest näitasid, kus ta rahulikult uinus tumeda avara tähtedega ehitud veevälja taga, aimamata, 
milline suursündmus oli teoksil. Must Tasuja seisis ikka veel ristipandud käsi, heitis viimse pilgu 
oma endiste rõõmude ja hiljutiste kannatuste paigale ning soovis, et «tema» näeks teda nüüd väljas 
tormisel rnerel kartmatult hädaohule ja surmale silma vaatamas, kibeda naeratusega huulil oma 
hukatusele vastu minemas. Ta kujutlusvõimel oli kerge Jacksoni saart väljapoole linnakese 
nägemiskaugust viia ja seepärast heitis ta sellele oma «viimse pilgu» murtud ja rahuldatud süda- 
mega. Ka teised mereröövlid heitsid viimseid pilke; ja nad vaatasid nii kaua, et oleksid peaaegu 
lasknud end voolul saare piirkonnast mööda viia. Kuid nad märkasid siiski õigel ajal ohtu ja -tulid 
selle kõrvaldamisega toime. Kella kahe paiku öösel jäi parv paarisaja jardi kaugusel saarest 
madalikule kinni ja nad kahlasid edasi-tagasi, kuni kõik kraam oli maale viidud. Parve varustuse 
hulka kuulus muuseas üks vana puri ja selle laotasid nad telgina põõsaste vahele oma toidutagavara 
kaitseks; ise aga kavatsesid nad ilusa ilmaga lageda taeva all magada, nagu see lindpriidele sobib. 

Nad tegid tule suure mahalangenud puu kõrvale, kahe- 

või kolmekümne sammu kaugusel pimedas metsapõues, küpsetasid pannil sealiha õhtusöögiks ja 
tarvitasid selle juurde poole kaasavõetud leivatagavarast. Niiviisi vabalt ning algeliselt 
pidutseda uurimata ja asustamata saare põlismetsas, kaugel inimeste elukohtadest, tundus toreda 
meelelahutusena, ja nad ütlesid, et nad iial enam tsivilisatsiooni juurde tagasi ei pöördu. 
Leegitsev tuli valgustas nende nägusid ning heitis punakat helki metsatempli sammastüvedele, 


läikivale lehestikule ja looklevaile vääntaimedele. Kui viimane krõbe lihatükk oli pannilt kadunud 
ja viimane leivaportsjon alla needitud, sirutasid poisid end rahulolevalt rohule. Nad oleksid 
võinud jahedama köha valida, kuid nad ei tahtnud loobuda sellisest romantilisest lõbust, nagu 
loitev laagrituli. 

«Kas pole tore?» küsis Joe. 

«Uhke,» vastas Tom. 

«Mis ütleksid poisid, kui nad meid näeksid?» 

«Mis nad ütleksid? Noh, nad oleksid valmis surema selle eest, et siin olla, — eh, Hucky?» 
«Arvan samuti,» ütles Huckleberry, «igatahes mina olen rahul. Ma ei soovi midagi paremat. 
Harilikult ei saa ma kunagi kõhtu täis, ja peale selle ei saa siin keegi tulla inimest lööma ning 

narrima.» 

«See elu on mulle justkui loodud,» sõnas Tom. «Pole tarvis hommikul tõusta, pole tarvis 
kooli minna ega pesta ega muid niisuguseid lollusi teha. Näed, Joe, mereröövel ei tarvitse 
midagi teha, kui ta kaldal on, kuid erak, tema peab palju palvetama, ja igatahes pole tal niiviisi 
alati üksi olles kuigi lõbus.» 

«Jah, õigus küll,» vastas Joe, «aga tead, ma ei mõelnud palju selle üle. Nüüd, kus ma 
mereröövlielu olen proovinud, meeldib mulle palju rohkem mereröövel olla.» 

«Muidugi,» ütles Tom, «tänapäeval ei hakka inimesed palju enam erakuks, nagu nad tegid 
seda vanal ajal, aga mereröövlist peetakse alati lugu. Ja erak peab magama kõige kõvemal 
köhal, mis ta leiab, peab kotiriided selga panema ja tuhka pea peale raputama, väljas vihma käes 
seisma ja...» 

«Miks ta kotiriided selga paneb ja tuhka pea peale raputab?» päris Huck. 

«Ma ei tea. Aga ta peab seda tegema. Erakud teevad 

90 


ikka nii. Sina peaksid ka seda tegema, kui sa erak oleksid.» 

«Tühja ma teeksin!» ütles Huck. 

«No mis sina siis teeksid?» 

«Ei tea. Aga seda ma küll ei teeks.» 

«Aga, Huck, sa peaksid. Kuidas sa sellest mööda pääseksid?» 

«Ma lihtsalt ei kannataks seda. Ma jookseksin ara.» 

«Jookseksid.ära! Noh, oleksid küll tore erakuvusserdis. Sa oleksid neile häbiks.» 

Punakäsi ei vastanud, sest tal oli paremat .teha. Ta oli ühe maisitõlviku tühjaks uuristanud, 
kinnitas nüüd selle külge roogvarre, laadis ta tubakat täis, surus tulise söe peale ja puhus õhku 
lõhnava suitsupilve. Ta otse ujus mõnulevas rahulolus. Teised mereröövlid kadestasid teda 
selle suursuguse pahe pärast ja otsustasid salaja selle varsti selgeks õppida. Siis küsis Huck: 

«Aga mida peavad mereröövlid tegema?» 


Tom seletas: 

«Oh, neil on tore elu: nad vallutavad laevu ja põletavad neid, röövivad raha ja matavad selle 
oma saarel kõledatesse kohtadesse, kus vaimud ja muud säärased olendid seda valvavad, ja 
tapavad kõik laeval — sunnivad üle parda merre hüppama.» 

«Ja toovad naised saarele,» täiendas teda Joe, «naisi nad ei tapa.» 

«Ei,» möönis Tom, «naisi nad ei tapa — nad on liiga suuremeelsed selleks. Ja naised on ka 
alati ilusad.» 

«Ja kas nad ei kanna kõige toredamaid riideid! Oh, jah! Puha kuld ja hõbe ja teemandid,» 
ütles Joe vaimustatult. 

«Kes?» küsis Huck. 

«Mereröövlid muidugi.» 

Huck silmitses meelehettlikult oma riideid. 

«Arvan, et mina küll ei ole mereröövli moodi riides,» ütles ta kahetseva paatosega hääles, 
«aga mul pole teisi.» 

Kuid teised poisid lohutasid teda, et küllap toredad riided tulevad peagi, kui nad oma 
seiklusi alustavad. Nad tegid talle selgeks, et tema viletsad närud on esialgu head küllalt, 
ehkki rikkad mereröövlid alustavad tavaliselt korraliku riietusega. 

Vähehaaval vaibus jutt ja väikeste kodutute laugudele hakkas hiilima uni. Piip pudenes maha 
Punakäe sõrmede vahelt ja ta vajus puhta südametunnistusega ning väsinud inimese unne. 
Merede Hirm ja Lõuna-Aafrika põhjaranniku ning Karaiibi mere Must Tasuja eijäänud nii 
ruttu magama. Nad lugesid oma õhtupalve pikali olles ja omaette, sest polnud ju ühtegi 
mõjuvõimsat isikut, kes oleks sundinud neid põlvitama ja valjusti palvetama. Tegelikult ei 
kavatsenud nad üldse palvetada, kuid nad kartsid korraga niikaugele minna, sest sellega 
võisid nad äkilise ja erilise piksenoole taevast alla, kutsuda. Siis olid nad peaaegu juba 
magama jäämas, kui tuli segaja, mis eitahtnud neile rahu anda. Seeoli südametunnistus. Neis 
tekkis ebamäärane kartus, et nad ei olnud õigesti tekiud kodunt ära joostes; seejärel meenus 
neile varastatud liha ja siis algas alles õige piin. Nad püüdsid sellest lahti saada, 
meenutades südametunnistusele, et nad olid korduvalt maiustisi ja õunu näpanud; kuid südame- 
tunnistust ei saanud rahustada selliste nõrkade väidetega. Lõpuks näis neile, et sellest tõrksast 
tõsiasjast ei. saa mööda minna: maiustiste võtmine oli vaid «näppamine», kuna liha, singi ja 
muu väärtusliku võtmine oli selge vargus — ja selle vastu oli isegi käsk piiblis. Seepärast 
otsustasid nad endamisi, etniikaua kuinad mere-röövliametit peavad, ei tohi seda enam 
vargusega rüvetada. Seepeale tegi südametunnistus vaherahu ja kummaliselt järjekindlusetud 
mereröövlid jäid rahulikult magama. 


14.P-EATÜKK 


Hommikul ärgates imestas Tom, kus ta oli. Ta tõusis istuli, hõõrus silmi ja vaatas 
ümberringi; siis alles taipas. Oli jahe hall köidik ja metsa sügav kõikevaldav vaikus hingas 
mugavat rahu. Ükski leht ei liikunud, ükski hääl ei seganud suure looduse mõtiskelu. 
Lehtedel ja rohul pärlendasid kastetilgad. Tuleaset kattis valge tuha-kiht ja peen sinine 
suitsuriba tõusis otse õhku. Joe ja Huck magasfd veel. Nüüd hüüdis eemal metsas üks lind; 
teine vastas; siis hakkas rähn toksima. Vähehaaval helenes jahe hommikuhallus ja niisama 
vähehaaval rohkene- 

sid hääled ning ärkas elu. Loodus raputas une maha, pustas tööd ja avas mõtisklevale poisile 
oma imed. Roheline ussike ronis üle kastese lehe, tõstis aeg-ajalt kaks kolmandikku oma 
kehast õhku ning «nuusutas ümberringi» ja jätkas siis teekonda, sest ta «mõõtis», nagu Tom 
ütles. Kui ussike omal tahtel tema poole ronis, istus ta liikumatult nagu kivi, ja tema lootused 
tõusid ja vajusid selle järgi, kas ussike temale lähenes või mujale näis tahtvat pöörduda. Ja 
kui viimane lõpuks, kõverdunud keha õhus, ühe piinarikka hetke aru pidas ja siis otsustavalt 
Tomi jalale ronis ning üle selle teed jätkas, oli Tom kõigest südamest rõõmus, sest see 
tähendas, et ta saab uue ülikonna — vähemagi- kahtluseta, mereröövli toreda ülikonna. Nüüd 
ilmus rodu sipelgaid, teadmata õieti, kust kohast, ja asus tööle; üks neist maadles südikalt 
surnud ärnblikuga, kes oli viis korda temast suurem, ja sikutas teda üles kännu otsa. 
Pruunitäpiline lepatriinu ronis peadpööritavas kõrguses rohulible otsas ja Tom kummardus 
tema juurde ning ütles: 


«Lepatriinu, lepatriinu, lenda ära koju, kodus on sul tulekahju, lapsed üksipäini.» 


Lepatriinu laotas tiivad laiali ja lendas asja järele vaatama, mis poissi sugugi ei üllatanud, 
sest ta teadis juba ammu, et see putukas oli väga kergeusklik tulekahjude suhtes, ta oli 
korduvalt tema lihtsameelsust proovinud. Siis tuli üks ümmargune mardikas ja Tom puudutas 
teda, et näha, kuidas ta jalad keha ligi tõmbab ja teeskleb, nagu oleks ta surnud. Linnud 
sädistasid selle aja peale juba kõigest jõust. Irvräästas, põhjapoolsete osariikide pilkaja, 
lendas puu otsa Tomi pea köhal ja hakkas ülilõbusas tujus oma naabreid järele ahvima. Siis 
laskus kilava häälega ähk sinise leegina välgatades alla, istus peaaegu poisi käeulatuses 
oksale, kallutas pea ühele küljele ja silmitses võõraid elava uudishimuga. Hall orav ja üks 
suurem rebasetaoline loomake ruttasid mööda, tõustes aeg-ajalt istukile, et poisse silmitseda 
ja nende peale turtsuda, sest metsikud olendid polnud arvatavasti kunagi varem inimesi näinud 
jateadsid vaevalt, kas neid karta või m'tte. Kogu loodus oli nüüd täiesti ärkvel ja liikvel, 
pikad päikesekiired tungisid lähedal ja kaugel 

läbi tiheda lehestiku ja mõned liblikad ilmusid hõljudes tegevuspaika. 

Tom äratas teised mereröövlid; varsti tormasid kõik kisaga minema ja paari minuti pärast, 
heitnud riided seljast, ajasid üksteist taga ning kõmistasid üksteise otsa madalas selges vees 
valgel liivajoomel. Nad ei tundnud mingit igatsust väikese linna järele, mis uinus eemal 
majesteetliku vetevälja taga. Juhuslik voolus fõi kerge veetõus oli ära viinud nende parve, kuid 
see ainult rõõmustas neid, sest parve kaotus oli nagu silla põletamine nende ja tsivilisatsiooni 
vahel. 

Nad tulid laagrisse tagasi imevärsfetena, rõõmsatena ja näljastena. Varsti leegitses jälle 
laagrituli. Huck avastas ligidal selge külma veega allika; poisid tegid laiadest tamme- ja 
hikkoripuulehtedest torbikud ning leidsid, et säärase metsiku laane võluga magustatud vesi 
võib väga hästi kohvi asendada. Kui Joe hakkas hommikusöögiks liha lõikama, palusid Tom 
ja Huck teda veidi oodata.. Nad sammusid paljutõotavasse kääru jõe kaldal ja heitsid õnged 
vette. Peaaegu otsekohe oli neil vaevatasu käes. Joe ei jõudnud veel kärsituks muutuda, kui 
nad olid juba tagasi paari ilusa ahvena ja ühe väikese merehundiga — toiduvaru, millest 
piisas tervele perekonnale. Nad praadisid kala sealihaga ja olid üllatatud: ükski kala polnud 
neile kunagi varem nii hästi maitsenud. Nad ei teadnud, et mida kiiremini mageda vee kala 
pärast püüki tulele pannakse, seda maitsvam ta on; samuti ei tulnud neil mõttessegi, millise 
kastme moodustavad selle juurde värskes õhus magamine, liikumine, suplemine ja tubli annus 
nälga. 

Pärast hommikusööki lesisid nad varjus, kuna Huck suitsetas, ja läksid siis metsa 
uurimismatkale. Nad sammusid lõbusas tujus üle pehkivate puurontide, läbi tiheda võsa, mööda 
pühaliktösistest metsakuningatest, mis kandsid ladvast maani rippuvaid regaale 
viinamarjaväätide näol. Aeg-ajalt sattusid nad mugavaisse nurgakestesse, mis olid kaetud 
rohuvaibaga ja ehitud lilledega. 

Nad leidsid väga palju, mille üle rõõmu tunda, kuid eimidagi, mille üle imestada. Nad 
avastasid, et saar oli umbes kolm miili pikk ja veerand miili lai ja et ta oli lähimast kaldast 
lahutatud ainult vaevalt kahesaja jardi 

laiuse veeribaga. Nad käisid iga tunni järel suplemas ja jõudsid alles pärast lõunat laagrisse 
tagasi. Kalaleminekust ei tulnud midagi välja, sest nad olid liiga näljased, kuid nad sõid 
tublisti külma sinki ja heitsid siis vilusse juttu ajama. Kuid vestlus rauges varsti ja soikus siis 
hoopis. Metsas valitsev pühalik vaikus ja üksindustunne hakkasid poistele mõju avaldama. Nad 
vajusid mõtteisse. Mingisugune ebamäärane igatsus puges nende hinge. Varsti hakkas see kuju 
võtma — see oli tärkav kojuigatsus. Isegi Finn Punakäsi unistas oma majatreppidest ja tühjadest 
vaatidest. Kuid nad kõik häbenesid oma nõrkust ja kellelgi polnud julgust .oma mõtteid 


väljendada. 

Juba tükike aega olid poisid ebateadlikult kuulnud mingit iseäralikku müra kauguses, nagu 
kuuldakse mõnikord kellatiksumist, ilma et seda tähele pannakse. Kuid nüüd muutus 
salapärane müra selgemaks ja sundis end tähele panema. Poisid võpatasid, vaatasid üksteisele 
otsa ja jäid kuulama. Järgnes pikk vaikus, sügav ja segamatu. Siis kostis kaugusest sügav tume 
kõmin. 

«Mis see on?» hüüdis Joe sosinal. 

«Ei tea,» vastas Tom samuti sosinal. 

«See on äike,» ütles Huck aukartlikul toonil, «sest äike...» 

«Vait!» ütles Tom, «kuula — ära räägi.» 

Nad ootasid, nagu neile tundus, igaviku, siis segas pühalikku vaikust sama tume kõmin. 

«Lähme vaatama.» 

Poisid kargasid jalule ja ruttasid linnapoolsele kaldale. Põõsaste oksi kõrvale painutades 
piilusid nad välja jõele. Umbes ühe miili kaugusel linnakesest triivis väike auru-praam 
pärivett. Tema lai tekk näis otse kubisevat inimestest. Praami ümbruses sõudis või triivis 
voolus palju aerupaate, kuid poisid ei saanud aru, mis nendes olevad inimesed tegid. Korraga 
purskas praami küljest välja suur valge suitsujuga, ja kui see laiali valgudes pilvena õhku 
tõusis, kandus kuulajateni sama tume kõmin. 

«Nüüd ma tean!» hüüdis Tom. «Keegi on uppunud!» 

«Jah,» ütles Huck, «seda tehti ka mullu suvel, kui Bill Turner uppus. Nad põmmutavad 
suurtükki vee peal, see tõstab laiba üles. Jah, ja nad panevad leivaviilukatesse elavhõbedat ja 
lasevad need vette, ja kui kusagil peaks 

mõni uppunu olema, siis ujub see just sinna kohta ja jääb seal seisma.» 

«Jah, olen sellest kuulnud,» sõnas Joe. «Huvitav, kuidas leib niiviisi mõjub.» 

«Oh, see pole üksnes leib,» ütles Tom, «arvan, siin on peaasi see, mis leiva peale enne 
vettepanekut lausutakse.» 

«Aga selle peale ei lausuta midagi,» tähendas Huck. «Olen ise näinud; midagi ei lausuta.» 

«Noh, see on igatahes imelik,» ütles Tom. «Aga võib olla tehakse seda salaja. Muidugi 
salaja. Igaüks võib seda arvata.» 

Teised poisid arvasid, et Tomil pidi õigus olema, sest ühelt asjatundmatult leivatükilt, mis 
polnud varustatud nõiasõnadega, ei võinud ju oodata eriti arukat tegutsemist, kui ta oli välja 
saadetud sellise tähtsa ülesandega. 

«Pagana pihta, küll ma tahaksin praegu seal olla!» ütles Joe. 

«Mina ka,» tähendas Huck. «Annaksin palju selle eest, et teada saada, kes see on.» 

Poisid kuulasid ja vaatasid edasi. Korraga turgatas Tomi pähe valgustav mõte ja ta hüüdis: 

«Poisid, ma tean, kes on uppunud! Meie!» 


Nad tundsid end otsekohe kangelastena. See oli hiilgav triumf! Neid leiti puuduvat; neid 
leinati; nende pärast tunti südamevalu; valati pisaraid, tärkasid süüdistavad mälestused neile 
vaestele kadunud poistele tehtud ülekohtust, tunti asjatut kahetsust ja südametunnistuspiina; ja 
mis kõige toredam: kadunud olid kogu linna kõneaineks ja kõik poisid kadeestasid neid, 
niipalju kuiasi puutus sellesse pimestavasse kuulsusse. See oli uhke. Maksis siiski mereröövel 
olla. 

Videviku saabumisel läks aurupraam tagasi oma tavalisele tööle ja paadid kadusid. 
Mereröövlid pöördusid tagasi laagrisse. Nad juubeldasid uhkusest oma uue tähtsuse ja selle 
hiilgusliku tülina üle, mis nad tekitasid. Nad õngitsesid kalu, valmistasid õhtusööki ja sõid, ja 
siis hakkasid nad arutama, mis nende kodulinna rahvas mõtleb ja neist räägib. Pildid, mis nad 
endile maalisid linnakese üldisest kurvastusest nende pärast, väärisid nende seisukohast 
vaatamist. Aga kui öövarjud nad oma hõlma võtsid, vaibus pikapeale jutt ja nad istusid tulle 

vahtides, kuna mõtted rändasid nähtavasti mujal. Ärevusoli nüüd kadunud ja Tom ja Joe 
pidid paratamatult mõtlema teatud isikutele kodus, kes selle toreda vembu üle niisama 
palju rõõmu eitundnud kui nemad. Tärkasid halvad aimused; poisid muutusid murelikuks ja 
õnnetuks; paar korda ohkasid nad ebateadlikult. Pikapeale söandas Joe areldi «katsesarve» välja 
sirutada kaudse küsimusega, kuidas teised vaatavad tsivilisatsiooni juurde tagasiminekule — 
«mitte kohe praegu, vaid ...» 

Tom sulges ta suu hävitava pilkega. Huck, kes seni oli erapooletu, ühines Tomiga, ja 
kõhkleja ruttas kähku «seletust andma» ja oli rõõmus, et pääses kimbatusest ainult väikese 
argpüksliku kojuigatsuse plekiga. Mäss summutati sedapuhku edukalt. 

Öö süvenedes hakkas Huck noogutama ja varsti seejärel norskama. Joe järgis tema eeskuju. 
Tom lebas veidi aegaliikumatult käsipõsakil, silmitsedes tähelepanelikult mõlemat. Viimaks 
tõusis ta ettevaatlikult põlvili ja hakkas hubiseval laagritulepaistel midagi otsima. Ta uuris 
mitut valget õhukest poolsilindrikujulist sükomoorikoore tükki ja valis neist lõpuks kaks, mis 
näisid talle sobivatena. Siis põlvitas tatule kõrvale ja kritseldas vaevaliselt mõlemale 
midagi oma punase kriidiga; ühe keeras ta kokku ja pani oma kuuetasku, teise aga Joe 
kübarasse, mille nihutas veidi kaugemale selle omanikust. Peale selle pani ta kübarasse mõned 
peaaegu hindamatu väärtusega kooiipoisiaarded, muuhulgas tüki kriiti, kummipalli, kolm 
õngekonksu ja ühe seda sorti kuulikese, mida tunti «ehtkristallina». Siis hiilis ta kikivarvul 
ettevaatlikult läbi metsa, kuni oli kindel, et ta viibis väljaspool kuuldekaugust, ja pistis siis 
otseteed jooksu liivamadaliku poole. 


15. PEATÜKK 


Mõni minut hiljem oli Tom madalas vees ja kahlas Illinoisi kalda poole. Enne kui vesi 


vööni ulatus, oli tal poolteed juba seljataga. Nüüd eivõimaldanud vool enam kõndida, niisiis 
sukeldus ta julgesti, etkatta ülejäänud sada jardi ujudes. Taujus põiki vastu voolu, ometi 
kandis see teda kiiremini allapoole, kui ta oli arvanud. Viimaks 

jõudis ta siiski kalda lähedale ja laskis end voolust edasi viia, kuni leidis madala köha, kus ta 
välja ronis. Ta pistis käe tasku, leidis kooretüki alles olevat ja suundus siis nirisevate riietega 
piki kallast metsa mööda linnakese poole. Veidi enne kella kümmet jõudis ta lagendikule linna 
serval ja silmas auruparve kõrge käida ja puude varjus. Kõik oli vaikne vilkuvate tähtede all. 
Tom laskus tähelepanelikult ümberringi vaadates kaldasfalla, libises vette, tegi kolm-neli 
tõmmet ja ronis lootsikusse, mis täitis päästepaadi ülesandeid parve päras. Tom peitis end 
pingi alla ja hakkas hingeldades ootama. Nüüd tilises mõrane kell ja kellegi hääl andis käsu 
«ära sõita». Paar minutit hiljem kerkis paadi nina kõrgele parve joomes, reis oli alanud. Tom 
rõõmustas oma õnne üle, sest ta teadis, et see oli sel õhtul parve viimane reis. Pika 
kaheteistkümne või viieteistkümne minuti järel jäid rattad seisma, Tom libises üle paadi serva 
ja ujus pimeduses kaldale, väljudes veest viiskümmend jardi linnast eemal, kus polnud 
juhuslike ümberuttajate ohtu. Ta jooksis läbi tühjade kõrvaltänavate ja leidis end varsti tädi 
õuetara taga. Ta ronis sellest üle, lähenes majakesele ja vaatas sisse elutoa aknast, sest seal 
põles tuli. Toas istusid tädi Polly, Sid, Mary ja Joe Harperi ema ja kõnelesid omavahel. Nad 
istusid voodi juures, mis asetses nende ja ukse vahel. Tom läks ukse juurde ja hakkas tasakesi 
linki tõstma; siis surus ta kergesti uksele ja see andis järele; ta lükkas ettevaatlikult edasi, 
värisedes iga kord, kui uks kääksatas, kuni arvas, et ta saab põlvili läbi ronida; siis. pistis ta 
pea sisse ja hakkas ettevaatlikult ronima. 

«Miks see küünal nii vilgub?» küsis tädi Polly. Tom kiirendas edasiliikumist. «Uks on 
vist lahti, ma arvan. Nojah, muidugi lahti. Nüüd pole imelikel asjadel üldse lõppu. Mie, pane 
uks kinni, Sid.» 

Tom jõudis just õigeks ajaks voodi alla kaduda. Ta lamas ja «puhkas» veidi aega, siis ronis 
edasi, kuni võis peaaegu tädi jalga puudutada. 

«Aga nagu ma ütlesin,» sõnas tädi Polly, «ta polnud halb poiss, ainult nii-öelda üleannetu. 
Lihtsalt kergemeelne ja tuisupäine, teate. Ta ei olnud rohkem vastutusvõimeline kui varss. Ta ei 
soovinud iial kellelegi kurja ja 

ta oli kõige parema südamega poiss, kes kunagi on elanud ...» ja ta hakkas nutma. 

«Just samasugune oli minu Joe — alati üleannetust täis ja valmis igasugusteks 
koerustükkideks, aga ta oli nii omakasupüüdmatu ja lahke poiss, nagu võib üldse olla. Ja 
issanda heldus, kui ainult mõelda, et ma peksin teda selle kreemi pärast, sest ma olin täiesti 
unustanud, et viskasin selle ise välja, sest see oli hapuks läinud, ja nüüd ma ei näe teda enam 


kunagi siin maailmas, ei kunagi, kunagi, kunagi, vaene, ülekohtuselt kannatanud poiss!» Ja 
missis Harper nuuksus nii, nagu oleks tema süda lõhkemas. 

«Loodan, et Tomil on seal parem, kus ta nüüd on,» ütles Sid, «aga kui ta oleks mõnes asjas 
mõistlikum olnud...» 

«Sid!» Tom tundis vana daami vihast pilku, kuid ta ei näinud seda. «Mitte üht sõna minu 
Tomi vastu, nüüd, kus teda enam pole! Jumal hoolitseb tema eest, ära sina tema pärast muretse, 
sir. Oh, missis Harper, ma ei tea, kuidas ma temata läbi saan, ma ei tea, kuidas ma temata läbi 
saan! Ta oli mulle nii suureks lohutuseks, kuigi ta mu vana südant piinas.» 

«Issand on andnud, issand on võtnud, issanda nimi olgu kiidetud! Aga see on nii raske — 
oh, see on nii raske! Alles möödunud laupäeval paugutas minu Joe just minu nina all pistongiga 
ja ma andsin talle niisuguse lopsu, et ta käpuli kukkus. Ma eiteadnud siis aimatagi, kui varsti — 
oh, kui ta seda veel kord teeks, ma kaisutaksin ja õnnistaksin teda selle eest.» 

«Jah, jah, jah, tean väga hästi, mida te tunnete, missis Harper, tean täpselt, mida te tunnete. 
Alles eile lõunaajal valas mu Tom kassile valuvaigistajat suhu ja ma arvasin tõesti, et loom 
viib terve maja laiali. Ja jumal andku mulle andeks, ma klobisin Tomi pead sõrmkübaraga, 
vaene poiss, vaene surnud poisike! Aga tema on nüüd kõigist kannatustest pääsenud. Ja 
viimased sõnad, mis ma temalt kuulsin, olid etteheitvad ... » 

Kuid see mälestus oli liiga palju vanale daamile, ta varises täiesti kokku. Tom tõmbas ka ise 
nüüd nina, ja rohkem haledusest iseenda kui kellegi teise vastu. Ta kuulis, kuidas Mary nuttis 
ja aeg-ajalt tema kohta mõne 

hea sõna ütles. Ta hakkas enesest paremini mõtlema kui kunagi varem. Tädi kurbus liigutas teda 
siiski niivõrd, ettal tekkis soov voodi alt välja hüpata ja teda rõõmuga üle ujutada, samuti 
meeldis tema olemusele väga kogu asja lavaline toredus, kuid ta sai endast võitu jaoli vait. Ta 
kuulas edasi, ja pikapeale selgus talle kõnelusest, etalgul oli arvatud neid suplemisel 
uppunud olevat; siis oli väike parv puudu leitud; seejärel olid mõned poisid rääkinud 
kadunute tõotusest, et küla varsti «midagi kuuleb»; targad pead olid sellest ja teisest järeldusi 
tehes otsusele jõudnud, etpoisid on parvega plehku pannud ja kerkivad varsti silmapiirile 
lähemas linnakeses pärivoolu; kuid lõuna paiku oli parv leitud Missouri kaldalt, viis või kuus 
miili linnast allpool, ja siis oli lootus kadunud; poisid pidid uppunud olema, muidu oleks nälg 
nad õhtuks koju ajanud, kui mitte varem. Arvati, etlaipade otsimine polnud ainult sellepärast 
tagajärgi andnud, etpoisid olid uppunud keset jõge, sest vastasel juhul oleksid nad kui head 
ujujad kaldale pääsenud. Oli kesknädala õhtu. Kuiuppunuid kuni pühapäevani eileitud, siis 
tuli jätta kõik lootused ja hingepalve kavatseti pidada pühapäeva hommikul. Tomil jooksid 
judinad iileihu. 

Missis Harper soovis nuuksudes head ööd ja valmistus minema. Ühise meeleliigutuse mõjul 
langesid kaksleinavat naist teineteisele kaela ja kgrgendasid oma südant pisaratega. Siis 
lahkuti. Tädi Polly oli Sidile ja Maryle head ööd soovides palju õrnem kui tavaliselt. Sid nohi- 


ses veidi, Mary aga väljus kibedasti nuttes. 

Tädi Polly langes põlvili ja palvetas Tomi eest nii liigutavalt, nii härdast! ja niisuguse 
piiritu armastusega sõnades ja vanas varisevas hääles, et Tom ujus pisarais ammu enne seda, kui 
ta oli lõpetanud. 

Ta pidi veel tükk aega paigal olema seejärel, kui tädi oli sängi läinud, sest vana daami 
rinnast tõusid aegajalt valusad hüüatused ja ta keerasrahutult ühelt küljelt teisele. Kuid 
lõpuks jäi ta vagusi, ainult oigas veel veidi unes. Nüüd puges poiss tasakesi voodi alt välja, 
tõusis pikkamisi püsti ja vaatles magajat, varjates käega küünlavalgust. Tema süda oli tulvil 
kaastunnet vanakese vastu. Ta võttis taskust sükomoorikoore ja pani küünla kõrvale. Kuid siis 
tuli tal midagi meelde ja ta viivitas 

mõtlikult. Nüüd selgines tema nägu, nagu oleks ta õnneliku lahenduse leidnud; ta pani koore 
kähku tagasi tasku, kummardus ning suudles närtsinud huuli ja hiilis siis kõhe vargsi välja, 
sulgedes ukse enda järel. 

Ta läks kõrvalist teed mööda tagasi parve peatuskohale, ei leidnud seal kedagi liikvel ja astus 
julgesti parvele, teades, et seal pole kedagi peale valvuri, kes puges alati kohe põhku ja magas 
nagu ebajumalakuju. Siis päästis ta paadi lahti, lipsas sinna sisse ja, hakkas ettevaatlikult 
vastu voolu sõudma. Umbes miili kaugusel külast juhtis ta paadi põiki üle jõe, töötades tublisti 
aerudega. Ta jõudis täpselt mäabumiskohale teisel kaldal, sest see töö oli talle tuttav. Tal oli 
tungiv tahtmine paati kaaperdada, sest seda võis laevaks ja seega mereröövli seaduspäraseks 
saagiks pidada, kuid ta teadis, et seda hakatakse hoolikalt otsima ja et see võib lõppeda 
nende avastamisega. Seepärast astus ta kaldale ja sammus metsa. Siin istus ta maha ja puhkas 
tükk aega, võideldes aeg-ajalt pealetikkuva unega, ja jätkas siis väsinult teekonda laagri poole. 
Öö lähenes lõpule. Kuita saare köhale jõudis, oli päevjuba köitnud. Ta puhkas jälle, kuni 
päike oli üsna kõrgel ja kuldas oma hiilgusega suurt jõge, siis sukeldus ta vette. Veidi hiljem 
peatus ta veest nõretades laagri sissekäigul ja kuulis Joe'd ütlevat: 

«Ei, Tom on ustav poiss, Huck, ja tuleb tagasi. Ta ei jookse ara. Ta teab, et see oleks autu 
tegu mereröövli seisukohalt, ja Tom on liiga uhke niisuguseks asjaks. Talon midagi teoksil. 
Huvitav, mis nimelt.» 

«Igatahes need asjad on meie, eks ole?» 

«Peaaegu, kuid mitte vee! praegu, Huck. Kirjas on. öeldud, et nad on meie, kui ta 
hommikusöögiks tagasi ei ole.» 

«Aga ta on!» hüüdis Tom toreda dramaatilise efektiga, astudes tähtsalt laagriplatsile. 

Rikkalik hommikueme sealihast ja käiast oli varsti valmis, ja kui poisid selle kallale asusid, 
jutustas (ja ilustas) Tom neile oma seiklusi. See oli edevalt uhke ja hooplev kangelaste 
seltskond, kui jutustus lõpule jõudis. Siis puges Tom varjulisse kohta, et lõunani magada, kuna 


teised mereröövlid kalastamiseks ja ümbruse uurimiseks valmistusid. 

16. PEATÜKK 


Pärast lõunat läks kogu salk leetele kilpkonnamune otsima. Nad torkisid ringi kõndides kepiga 
liiva, ja kui leidsid pehme koha, põlvitasid maha ja hakkasid kätega kaevama. Mõnest august 
leidsid nad viiskümmend kuni kuuskümmend muna. Need olid täiesti ümmargused ja valged, veidi 
väiksemad kui kreeka pähklid. Sel õhtul oli neil tore munaroog, samuti reede hommikul. Pärast 
hommikusööki läksid nad kisades ja hullates randa, ajasid üksteist taga, pildudes järk-järgult 
riideid seljast, kuni olid alasti, ja jätkasid siis pillerkaaritamast madalas vees liivajoomel, kus tugev 
voolus neil sageli jalad alt ära viis ja lõbu veelgi suurendas. Aeg-ajalt kogunesid nad jälle ja 
hakkasid üksteisele vett näkku pritsima, lähenedes veidihaaval piisavalingu eest korvalepööratud 
näoga. Järgnes suur rabelus, kuni tugevam oma naabri vee alla surus, ja siis kadusid kõik vette 
valgete säärte ja jalgade segadikus ja tõusid uuesti, puhudes, puristades, naerdes ning õhku 
ahmides ühel ja samal ajal. 

Kui kõik olid täiesti väsinud; joosti veest välja, piku-tati kuival kuumal liival ja kaeti end 
sellega; siis mindi jälle vette ja endine etendus algas otsast peale. Viimaks tuli neile pähe, et 
nende nahk on väga sarnane ihuvärvi trikooga; niisiis tõmbasid nad liivale sõõri ja etendasid 
tsirkust — kolme klouniga, sest keegi ei olnud nõus seda uhket ametit oma kaaslasele loovutama. 

Seejärel tõid nad oma kuulikesed lagedale ja mängisid mitmesuguseid mänge, kuni see 
meelelahutus igavaks .muutus. Siis läksid Joe ja Huck veel kord suplema, kuid Tom ei julgenud, 
sest ta avastas, et ta oli pükse maha visates oma pahkluu ümbert maha raputanud ka latsutaja mao 
hammastest kee, ja imestas, et tal polnud vees seni krampe tulnud selle saladusliku nõidusvahendi 
kaitseta. Ta ei julgenud enne vette minna, kui oli leidnud oma talismani, ja selleks ajaks olid teised 
poisid väsinud ja tahtsid puhata. Nad läksid ükshaaval laiali, vajusid norgu ja vaatasid igatsevalt 
üle laia jõe päikesepaistes tukkuva linnakese poole. Tom leidis, et ta oli kirjutanud suure varbaga 
liivale «Becky»; ta kustutas selle ja vihastas enda peale oma nõrkuse pärast. Kuid ta kirjutas selle 

siiski uuesti, ei saanud midagi parata. Kustutas jälle ja päästis end kiusatusest sellega, et ajas 
teised poisid kokku ja ühines nendega. 

Kuid Joe meeleolu oli peaaegu päästmatult langenud. Tal oli selline kojuigatsus, et suutis seda 
vaevalt taluda. Pisarad tungisid vägisi silmi. Ka Huck oli kurvameelne. Tom oli rusutud, kuid 
püüdis seda hoolega varjata. Tal oli saladus, mida ta pidas enneaegseks avaldada, aga kui see 
mässuline norumeeleolu varsti ei kadunud, siis pidi ta sellega välja tulema. Ta ütles suurt lõbusust 
teeseldes: 

«Poisid, vean kihla, et siin saarel on varemgi mereröövleid olnud. Me uurime saare uuesti läbi. 
Nad on siia kuhugi varandusi peitnud. Mis te ütlete, kui toome päevavalgele mõne pehkinud kästi, 


täis kulda ja hõbedat, eh?» 

Kuid need sõnad tekitasid ainult nõrka vaimustust, mis kustus ühegi vastuseta. Tom katsus paari 
teise ahvatlusega, kuid ka neil polnud edu. Asi näis lootusetuna. Joe istus sünge näoga ja urgitses 
kepiga liiva. Viimaks ütles ta: 

«Ah, poisid, teeme sellele lõpu. Ma tahan koju minna. See on nii igav.» 

«Oh ei, Joe, pikapeale hakkab sulle siin meeldima,» vastas Tom. «Mõtle ainult, kui tore on siin 
kala püüda.» 

«Ma ei hooli kalapüügist. Tahan koju minna.» 

«Aga Joe, kuskil mujal pole nii head supluskohta.» 

«Suplemine pole midagi väärt; ma» ei hooli sellest miskipärast, kui pole kedagi keelamas. Ma 
mõtlen koju minna.» 

«Oh, lollus! Sa oled ka titake! Tahad vist ema näha.» 

«Jah, ma tahan ema näha, ja sina tahaksid ka, kui sul oleks ema. Ma ei ole sugugi rohkem tita 
kui sa ise.» Ja Joe tõmbas nina. 

«Hea küll, laseme selle viripilli koju ema juurde, eks ole, Huck? Vaene väikseke, või tema 
tahab ema näha! Las ta siis läheb. Sinule meeldib siin, eks ole, Huck? Meie jääme siia, kas pole 
tõsi?» 

«Ja-h,» venitas Huck igasuguse elavuseta. 

«Ma ei kõnele sinuga enam kunagi, niikaua kui elan,» ütles Joe tõustes. «Tead siis nüüd!» Ja ta 
läks tusaselt kõrvale ning hakkas riietuma. 

«Kes sellest hoolib?» ütles Tom. «Keegi ei tahagi seda. Mine koju ja lase end välja naerda. Oled 
küll tore mereröövel. Meie Huckiga ei ole viripillid. Meie jääme siia, eks ole, Huck? Las ta läheb, 
kui tahab. Arvan, et saame vahest tematagi hakkama.» 

Kuid Tomi süda polnud siiski rahul ja ta vaatas erutatult, kuidas Joe mornilt riietus. 
Ebamugav oli ka see, et Hucknii igatsev-nukralt Joe ettevalmistusi jälgis janii pahaendeliselt 
vaikis. Nüüd hakkas Joe ühegi lahkumissõnata Illinoisi käida poolekahlama. Tomi südidus langes. 
Ta vaatas Huckile. Huck gi kannatanud seda pilku välja ja lõi silmad maha. Siis ütles ta: 

«Mina tahan kaära minna, Tom; siin hakkas niikuinii igavaks minema ja nüüd on asi veel hullem. 
Lähme ka, Tom.» 

«Mina ei lähe; teie võite kõik minna, kui tahate. Mina jään.» 

«Tom, mina lähen siiski.» 

«Hästi, lase jalga — kes sind keelab?» 

Huck hakkas oma laialipillatud riideid kokku korjama. Ta ütles: 


«Tom, sooviksin, et sina ka tuleksid. Mõtle järele. Me ootame sind kaldal.» 


«Noh, siis võite pagana kaua oodata.» 

Huck hakkas kurvalt minema ja Tom vaatas talle järele, südames tungiv soov oma uhkus alla 
suruda ja kaasa minna. Talootis, etpoisid peatuvad, kuid nad kahlasid aeglaselt edasi. Tomile 
tundus äkki, et kõik oli nii tühjaks ja vaikseks muutunud. Tapidas viimse võitluse oma uhkusega, 
sööstis siis kaaslastele järele ja karjus: 

«Oodake! Oodake! Tahan teile midagi öelda!» 

Poisid peatusid nüüd ja pöördusid ümber. Kui Tom nende juurde jõudis, hakkas ta oma saladust 
avaldama. Nadkuulasid algul tusaselt, kuni viimaks aru said, kuhupoole Tom tüüris. Siis tõstsid 
nad heakskiitvat sõjakisa ja ütlesid, et see on «tore» ja et kui ta seda neile varem oleks öelnud, siis 
poleks nad minema hakanudki. Tomandis oma vaikimise kohta usutava seletuse, kuid selle 
tegelikuks põhjuseks oli olnud kartus, et isegi see saladus ei suuda neid enam kaua tema juures 
hoida, ja see- 

pärast oli ta kavatsenud seda viimase meelitusvahendina varuks jätta. 

Poisid tulid rõõmsalt tagasi ja jätkasid hoogsalt oma meelelahutusi, lobisedes seejuures kogu 
aeg Tomi hämmastavast plaanist ning imetledes selle geniaalsust. Pärast maitsvat lõunasööki, mis 
koosnes munast ja käiast, kuulutas Tom, ettatahab nüüd suitsetama õppida. Joe haaras sellest 
ideest kinni ja ütles, etkatema tahab proovida. Niisiis valmistas Huck piibud ja täitis need. 
Algajad polnud varem muud suitsetanud kui viina-marjaväätidest tehtud sigareid, mis keele 
kibedaks tegid ja mida igatahes mehiseks ei peetud. 

Nüüd sirutasid nad end pikali, toetusid küünarnukkidele ja hakkasid ettevaatlikult, nõrga 
usaldusega popsutama. Suitsul oli vastik maitse janad läkastasid veidi, kuid Tom ütles: 

«Oh, see on junii lihtne! Oleksin ma seda teadnud, siis oleksin selle ammu ära õppinud.» 

«Mina samuti,» tähendas Joe. «See pole ju midagi.» 

«Jah,» ütles Tom, «olen sageli vaadanud inimesi suitsetamas ja mõelnud: «Kui mina ka 
oskaksin!» Kuid ma eiarvanud kunagi, etselle ära õpin. Just nii seeoli, eks ole, Huck? Sa oled ju 
kuulnud mind nõnda rääkimas, kas pole, Huck? Las Huckütleb, kas olen.» 

«Jah, mitukümmend korda,» vastas Huck. 

«Muidugi,» ütles Tom, «oh, sada korda. Ükskord seal all tapamaja juures. Kas sa ei maiata, 
Huck? Bob Tanner oli seal ja Johnny Miller ja Jeff Thatcher, kui ma seda ütlesin. Kas sa ei 
mäleta seda, Huck?» 

«Jah, mäletan küll,» vastas Huck. «See oli päev pärast seda, kui kaotasin ühe valge kuulikese, 
—eli, seeoli päev enne seda!» 

«Nojah, ma ütlesin ju,» sõnas Tom. «Huck mäletab seda.» 

«Usun, etvõiksin päev otsa piipu suitsetada,» ütles Joe. «Minul eipane seesüdant pööritama.» 


«Minul ka mitte,» ütles Tom, «mina võiksin terve päev suitsetada, aga ma vean kihla, et Jeff 
Thatcher ei võiks.» 
«Jeff Thatcher! Oh, tema oleks paari mahvi järel pikali. Las katsub korra, küll siis näeb!» 


105 


«Kindlasti oleks pikali, ja Johnny Miller — tahaksin näha Johnny Millerit kordki proovimas.» 

«Oh, mina kah,» ütles Joe. «Vean kihla, et Johnny Miller ei saaks sellega hakkama. Üksainus 
väike mahv, ja ta oleks valmis.» 

«Päris kindel, Joe. Kuule, tahaksin, et poisid meid praegu näeksid.» 

«Mina kah!» 

«Kuulge, poisid, ärge rääkige sellest midagi, ja kord, kui nad kõik koos on, astun ma sinu 
juurde ja ütlen: «Joe, kas sul piip on kaasas? Tahaksin suitsetada!» Ja sina vastad kuidagi 
hooletult, nagu ei oleks see midagi: «Jah. Mul on mu vana piip kaasas ja üks teine ka, aga mu 
tubak pole kõige parem.» Ja mina ütlen: «Oh, pole viga, kui ta on ainult küllalt kange.» Ja siis sa 
võtad piibud välja ja me paneme nad üsna rahulikult põlema, las nad siis vaatavad.» 

«Oi, see on tore, Tom; kahju, et seda ei saa praegu teha!» 

«Jah, kahju! Ja kui me ütleme, et õppisime seda siis, kui mereröövlid olime, kuidas nad siis 
soovivad, et oleksid meiega kaasas olnud!» 

«Oh, võin kihla vedada, et soovivad!» 

Nii arenes jutt edasi. Kuid siis hakkas see lonkama ja muutus katkendlikuks, Pausid, 
rohkenesid: sülitamine sagenes imestusväärselt. Iga poorike poiste suukoopas muutus purskkaevuks; 
nad jõudsid vaevalt küllalt kiiresti keelealust keldrit tühjendada, et üleujutust vältida, osa 
vedelikku voolas kõigist pingutustest hoolimata kõrist alla ja iga kord'järgnesid sellele öögatused. 
Mõlemad poisid olid nüüd kahvatud ja viletsa välimusega. Joe piip pudenes maha jõuetute 
sõrmede vahelt. Tomi oma järgnes” Mõlemad purskkaevud töötasid metsiku hooga ja mõlemad 
pumbad tühjendasid kõigest jõust suukoobast. Joe ütles nõrga häälega: 

«Olen kaotanud oma noa. Arvan, et pean seda otsima minema.» 

Tom ütles värisevail huulil ja vaevaliselt sõnu väljendades: «Tulen appi otsima. Sina mine seda 
teed ja mina vaatan seal allika ümbruses. Ei, sul ei maksa tulla, Huck, küllap leiame isegi.» 

Niisiis istus Huck uuesti maha ja ootas terve tunni. Siis hakkas tal igav ja ta läks oma kaaslasi 
otsima. Nad oli teineteisest eemal metsas, mõlemad väga kahvatud, mõlemad peaaegu unehõlmas. 
Kuid mõningad asitõendid teatasid talle, et kui neil oli midagi viga olnud, siis olid nad nüüd 
sellest vabanenud. 


Sel õhtul ei olnud nad söögiajal eriti jutukad; nad olid kuidagi tagasihoidlikud; ja kui Huck 
pärast sööki piipu tegi ja ka neile pakkus, ütlesid .nad ei, nad ei tundvat end kõige paremini — 
vististi olevat nad lõunaajal midagi söönud, mida nad ei suutnud seedida. 


17. PEATÜKK 


Joe ärkas kesköö paiku ja hõikas -poisse, õhus oli midagi rusuvat, mis näis halba ennustavat. Poisid 
istusid üksteise ligidale ja otsisid tulelt sõbralikku seltsi, 

kuigi liikumatu õhu tuim elutu palavus oli lämmatav. Nad istusid vaikselt, kuulatasid ning ootasid. 
Väljaspool tulekuma oli kõik sügava pimeduse hõlmas. Korraga sähvatas värisev helk, mis valgustas 
hetkeks ebamääraselt lehestikku ja kustus siis. Järgnesid teised, veidi heledamad sähvatused. Siis 
jälle üks. Siis läbis puuoksi nõrk oie, poisid tundsid oma palgeil kerget tuuleõhku ja võpatasid, 
kujutelles, et öövaim oli mööda läinud. Jälle vaikus. Äkki muutis ebamaine välgatus öö päevaks, 
näidates üksikult ning selgesti iga väikest.rohuliblet, mis kasvas nende jalgade ees. Ta valgustas 

ka kolme valget ehmunud nägu. Tugev kõuekärgatus veeres raksatades üle taevalaotuse ja kadus 
sünge mürinaga kauguses. Vilu tuulepuhang pani sahisema kõik lehed ja puistas tuha helvestena 
tuleaseme ümber laiali. Uus ere välgatus valgustas metsa ja sellele järgnes otsekohe kärgatus, mis 
näis purustavat puude ladvad otse poiste peade kohal. Nad surusid end sellele järgnenud pilkases 
pimeduses hirmunult üksteise vastu. Mõned suured vihmapiisad langesid krabinal lehtedele. 


«Ruttu, poisid, lähme telki!» hüüdis Tom. 
Nad kargasid üles ja komberdasid pimeduses üle juurte ning läbi vääntaimede igaüks ise 
suunas. Raevu- 

kas tormi-iil mühises läbi puude, pannes oma teel kõik 

vinguma. Oks pimestav välgusähvatus järgnes teisele, üks kõrvulukustav kõuekärgatus teisele. 
Ja nüüd hakkas vihma voolama nagu oavarrest ja tõusev torm kihutas seda laiade ojadena mööda 
maapinda. Poisid hüüdsid üksteist, kuid tuulekohin ja kõuekärgatused matsid nende hääled 
täielikult enda alla. Lõpuks jõudsid nad siiski üksteise järel telgi varju, lõdisedes külmast ja 
hirmust ning nõrisedes veest, kuid hädas seltsilisi omada oli juba midagi, mille eest võis tänulik 
olla. Nad ei saanud omavahel kõnelda, sest vana puri plaksus nii metsikult, isegi kui muu müra 
oleks kõnelemist võimaldanud. Torm aina tugevnes, ja viimaks rebis puri end kinnitiste küljest 
lahti ja läks iilingus lennates minema. Poisid haarasid üksteisel kätest ja jooksid komistades 
ning muhke saades suure tamme varju jõe kaldal. Nüüd oli võitlus täies hoos. Taevas leegitsevale 
lakkamatute välgusähvatuste all paistis kõik teravajooneliselt ja varjudeta - selguses; 
painduvad puud, voogav jõgi, lainetel õõtsuvad valged vahutordid ja kõrged järsakud teisel 


pool jõge vilksatasid läbi ruttavate pilverüngaste ja viltu langeva vihma-loori. Iga natukese aja 
pärast alistus mõni hiigelpuu võitluses ja langes raginal nooremate puude vahele. Raugematu 
kõuemürin prahvatas nüüd kõrvulukustavate = kärgatustega, mis olid järsud, teravad ja 
kirjeldamatult kohutavad. Torm saavutas haripunkti ühes võrratus jõupingutuses, mis näis 
tahtvat saarekest tükkideks rebida, teda ära põletada, puulatvadeni vette uputada, minema 
puhuda ja iga elavat olendit kurdiks teha — seda kõike ühel ja samal hetkel. See oli koduta 
noortele metsik öö väljas viibimiseks. 

Kuid lõpuks oli lahing läbi, väed taandusid järjest nõrgenevate ähvarduste ja urinatega ja 
rahu hakkas jälle valitsema. Poisid läksid kaunis kartlikult tagasi laagrisse, kuid seal leidsid 
nad siiski midagi, mille eest võis tänulik olla: vana sükomooripuu, nende magamisasemete vari, 
oli nüüd purustatud, piksest hävitatud, ja nemad polnud katastroofi ajal selle all olnud. 

Kõik oli laagris läbimärg, ka laagrituli oli kustunud, sest noorpõlvele omase hoolimatusega 
polnud poisid vihma vastu mingisuguseid ettevaatusabinõusid tarvitu- 

sele võtnud. See pani neid jahmatama, sest nad olid läbi ligunenud ja külmetasid. Nad 
hädaldasid tublisti, kuid siis avastasid, et tuli oli sööbinud nii sügavale suure palgi alla, 
mille varju ta oli tehtud (sinna, kus palk oli kõrgemal maapinnast, jättes enda alla tühja 
köha), et ta oli umbes kämbla laiuselt vihmast puutumata jäänud. Nad töötasid kannatlikult, ja 
lõpuks läks-neil teiste palkide alt korjatud pilbaste ja koore abil korda tuli jälle lõkkele 
puhuda. Siis kuhjasid nad sellele kuivanud oksi peale, kuni tekkis loitev tuleriit, ja olid 
jäjle rõõmsad. Nad kuivatasid oma keedetud sealiha ja -korraldasid pidusöömingu, misjärel 
istusid tule juures ja arutasid ning ülistasid oma kesköist seiklust hommikuni, sest ümberringi 
polnud ühtki kuiva kohta magamiseks. 

Kui päike hakkas oma kuri alla poiste peale saatma, muutusid nad uniseks, läksid jõe aarde 
liivaseljandikule ja heitsid magama. Põletav päike ajas nad pikapeale jalule ja nad asusid 
mornilt hommikueinet valmistama. Pärast sööki tundsid nad end roidunutena ning kangetena 
ja neis tärkas jälle väike kojuigatsus. Tom märkas selle tunnuseid ja püüdis mereröövleid 
lõbustada niipalju kui suutis. Kuid need ei hoolinud ei kuulikestest, ei tsirkusest, ei 
suplemisest ega millestki muust. Ta meenutas neile veetlevat saladust ja manas sellega esile 
ühe rõõmukiire. Selle kestusel jõudis ta neis uue plaani vastu huvi äratada. See uus plaan oli 
mereröövli elukutse ajutiseks kõrvale heita ja vahelduseks indiaanlasteks hakata. See idee 
meeldis kõigile. Ei kestnud kaua, kui nad olid juba alasti ning pealaest jalatallani musta 
mudaga vöödiliseks võõbatud nagu sebrad, kõik mõistagi pealikud, ja tormasid läbi metsa inglise 
asundust ründama. 


Pikapeale eraldusid nad kolme vaenulikku suguharru, sööstsid oma peidukohtadest hirmsa 
sõjakisaga üksteise kallale jatapsid ning skalpeerisid üksteist tuhandete kaupa. See oli verine 
päev ja järelikult ka rahuldav. 

Õhtusöögi ajaks kogunesid nad laagriplatsile, näljased ja õnnelikud. Kuid nüüd kerkis üles 
raskus: vaenulikud indiaanlased ei võinud sõbralikult koos leiba murda, kui enne polnud rahu 
tehtud, ja seeoli lihtsalt võimatu rahupiipu suitsetamata. Ühestki muust protse- 

duurist polnud nad kunagi kuulnud. Kaks metslast soovisid peaaegu, et nad oleksid mereröövliks 
jäänud. Kuid teist teed ei olnud, niisiis nõudsid nad nii rõõmsa näoga, kui suutsid teha, piipu ja 
tõmbasid sellest järgemööda nagu kord ja kohus oma mahvi. 

Ja ennäe! Nad rõõmustasid, et olid hakanud metslasteks, sest nad olid sellega midagi võitnud: 
nad leidsid, et võisid nüüd veidi suitsetada, ilma et oleksid tarvitsenud kadunud nuga otsima 
minna; nad ei jäänud enam nii haigeks, et oleksid tõsist vaeva tundnud. Muidugi ei jätnud nad 
seda paljutõotavat algult püüdlikkuse puuduse tõttu edasi arendamata. Ei, nad harjutasid pärast 
õhtusööki ettevaatlikult ning päris heade tagajärgedega ja veetsid niiviisi võidurõõmsa õhtu. Nad 
olid oma uue saavutuse üle uhkemad ja õnnelikumad, kui nad oleksid olnud kuue indiaani 
suguharu skalpeerimise ja nülgimise üle. Jätame nad suitsetama, lobisema ja hooplema, sest meil 
ei ole neid praegu enam vaja. 


18. PEATÜKK 


Väikeses linnas aga ei olnud sel rahulikul laupäeva pärastlõunal mingit lõbu. Harperid ja tädi 
Polly perekond riietusid suure kurvastusega ja pisaraterohkelt leinariideisse. Ebatavaline vaikus 
valitses linnakeses, kuigi see oli tõepoolest niigi küllalt vaikne. Elanikud õiendasid oma asju 
hajameelselt ja kõnelesid vähe, kuid ohkasid sageli. Lastele tundus see puhkepäev koormana. 
Nende meelelahutustes ei olnud hoogu ja nad loobusid neist vähehaaval. 

Becky Thatcher luusis pärast lõunat nukralt tühjas kooliõues, kuid ta ei leidnud sealt 
midagi lohutavat. Ta kõneles endaga: 

«Oh, kui mul ainult tema vasest kaminavõrenupp alles oleks! Nüüd aga ei ole mul temast 
mingit mälestust.» Ja ta surus tagasi väikese nuuksu. 

Siis ta seisatas ja ütles endale: 

«See oli just siin. Oh, kui see veel kord juhtuks, ma ei ütleks enam nii, ei ütleks seda mingi 
hinna eest! Kuid nüüd on ta läinud; ma ei näe teda iial, iial, iial enam.» 

See mõte viis ta meeleheitele ja ta läks ara, pisarad veeresid tema palgeid mööda alla. Siis läks 
mööda salk poisse ja tüdrukuid, Tomi ja Joe mängukaaslasi. Nad seisatasid, vaatasid üle püstaia 


ja kõnelesid aukartlikul toonil, kuidas Tom oli teinud seda ja seda viimane kord, millal oad teda 
olid näinud, ja kuidas Joe oli öelnud seda ja teist tühiasja (mis oli täis hirmsat eelaimust, nagu 
nad nüüd selgesti taipasid!), ja iga kõneleja näitas täpselt köha, kus kadunud poisid olid 
seisnud tol korral, ja lisas siis midagi taolist: «Ja mina seisin just nii — täpselt niisama nagu 
praegu, ja nagu oleksid sina tema, nii lähedal olin talle, ja tema naeratas, just niiviisi, ja siis 
nagu läks minust midagi üle, midagi — noh, õudset, tead; muidugi ei osanud ma siis aimatagi, 
mis see tähendas, aga nüüd ma saan aru!» 

Siis vaieldi selle üle, kes oli surnud poisse kõige viimati elus näinud, ja nii mitmed 
pretendeerisid sellele kurvale aule, esitades tõendusi, mida tunnistajad enamvähem kinnitasid. 
Ja kui jõuti lõplikult otsusele, kes olid lahkunuid viimastena näinud ja nendega viimseid sõnu 
vahetanud, siis omandasid need õnnelikud mingisuguse pühaliku tähtsuse ja kõik teised vahtisid 
ning kadestasid neid. Üks vaene poiss, kel polnud mingit muud hiilgust ette tuua, meenutas 
kaunis ilmse uhkusega: 

«Aga mina sain kord Tom Sawyeri käest peksa.» 

Kuid see aupaiste taotlus ebaõnnestus. Seda võis öelda suurem osa poisse, mis tegi selle au 
liiga odavaks. Salk liikus edasi, kadunud kangelasi ikka veel aukartlikult meelde tuletades. 

Kui järgmisel hommikul pühapäevakoolis tunnid lõppesid, hakkas tavalise kellahelina asemel 
kostma hingekella lööke. Oli väga vaikne pühapäev ja leinahelid olid kuidagi kooskõlas 
looduse mõtliku vaikusega. Linnakese elanikud hakkasid kirikusse kogunema, viivitades hetke 
esikus, et sosinal mõtteid vahetada kurva sündmuse üle. Kuid kirikus polnud mingit sosistamist; 
ainult riiete leinav kahin segas vaikust, kui naised oma kohtadele läksid. Keegi ei mäletanud, 
millal väike kirik varem nii täis oli olnud. Viimaks tekkis väike vaheaeg, ootlik vaikus, ja 
siis astus tädi Polly sisse Sidi ja Mary saatel ja siis Harperi perekond, kõik sügavas leinas. 
Terve kogudus, 

ka vana õpetaja, tõusis aupaklikult ja seisis, kuni leinajad olid esimesel pingil istet võinud. 
Järgnes uus üldine vaikus, mille sekkaaeg-ajalt kostsid tagasihoitud nuuksud, siis laotas 
õpetaja oma käed laiali ja palvetas. Seejärel lauldi liigutav laul, millele järgnes jutlus teemal 
«Mina olen ülestõusmine ja elu». 

Jutluse kestel maalis vaimulik nii kauneid pilte kadunud poiste meeldivusest, veetlevast 
iseloomus ja haruldasest andekusest, etiga kohalviibija temaga mõttes nõustus ja 
südametunnistuspiina tundis meeldetuletades, et oli nende vooruste suhtes varem alati 
kangekaelselt pime olnud ja vaestes poistes niisama kangekaelselt ainult vigu ning puudusi 
näinud. Pastor jutustas lahkunute elust ka nii mõnegi liigutava lookese, mis valgustasid nende 
meeldivat, suuremeelset iseloomu, ja inimesed taipasid nüüd selgesti, kui õilsad ja ilusad olid 
need vahejuhtumid, ning meenutasid kurvastusega, ettollal, kui need asetleidsid, olid need 
tundunud lihtsalt ulakusena, mis täiesti piitsa väärisid. Kogudust valdas pateetilise kõne 
jätkudes üha rohkem liigutus, kuni lõpuks kogu rahvahulk kokku varises ja nutvate leinajatega 


ühise meeleheitlikult nuuksuva koori moodustas, kuna jutlustaja ka ise oma tunnetele voli andis 
ning kantslis nutma hakkas. 

Nüüd tekkis rõdul kahin, mida, aga keegi ei märganud. .Hetk hiljem kääksus kiriku uks; 
pastor tõstis pisarais silmad taskurätikust ja seisis nagu kinninaelutatult! Algul järgnes üks, siis 
teine silmapaar pastori pilgule, ja siis tõusis terve kogudus justkui ühe aje mõjul ja vahtis, 
kuidas kolm surnud poissi lähenesid marssides vahekäiku mööda, Tom kõige ees, tema järel Joe 
ja siis Huck, kes lotendavais kaltsudes areldi teistele järele hiilis. Nad olid kasutamata rõduosas 
peidus olnud ja omaenda matuse-kõnetkuulanud! 

Tädi Polly, Alary ja Harperid langesid taasleitutele kaela, lämmatasid neid suudlustega ja 
pomisesid tänusõnu, kuna vaene Huck seisis kohmetult ja piinlikkust tundes, teadmata 
täpselt, mida teha võikuhu peita endnii paljude vaenulikkude silmade eest. Ta kõhkles ja tah- 
tis siis minema hiilida, kuid Tom haaras temast kinni ja ütles: 

«Tädi Polly, see ei ole õiglane. Keegi peab ka Hucki nähes rõõmu tundma.» 

«Ja tunneb kah! Olen rõõmus, et näen teda, vaene emata poiss!» Ja see hellus ning tähelepanu, 
millega tädi Polly Hucki üle puistas, tegid viimase veel kohmetumaks, kui ta oli enne. 

Äkki hüüdis pastor nii valju häälega kui suutis: 

««Võta nüüd issandat, vägevat kuningat, küta» — laulgem! Ja laulgem kogu südamega!» 

Ja nad laulsid. Vana kiituslaul paisus ning tõusis võidutseva hooga, ja sellal, kui see pani 
kõikuma sarikad, vaatas mereröövel Tom Sawyer kadetsevat noorust enda ümber ja tunnistas 
oma südames,-et see oli kõige uhkem hetk tema elus. 

Kui «ninapidi veetud» kogudus kirikust välja vooris, ütlesid inimesed, et nad on peaaegu 
valmis laskma end jälle narriks teha, et kuulda veel kord rahvast niiviisi seda vana kiituslaulu 
laulmas. 

Tom sai sel päeval rohkem mükse ja suudlusi (vastavalt tädi Polly vahelduvale tujule) kui 
varem terve aasta jooksul; ja ta teadis vaevalt, kummad neist väljendasid rohkem tänutunnet 
jumala ja armastust tema enda vastu. 


19. PEATÜKK 


See oligi Tomi suur saladus — kavatsus tagasi koju minna kaasmereröövlitega ja 
omaeneste leinajumalateenistusest osa võtta. Nad olid laupäeva õhtul videvikus palgil 
Missouri kaldale sõudnud ja viis-kuus miili külast allpool maabunud, peaaegu koiduni linna 
ääres metsas maganud, siis kõrvalisi tänavaid, mööda kirikusse hiilinud ja rõdul lagunenud 
pinkide vahel oma une lõpetanud. 

Esmaspäeval hommikusöögilauas olid tädi Polly ja Mary väga armsad Tomi vastu ja väga 
tähelepanelikud tema soovide suhtes. Kõnelus oli ebatavaliselt elav. Selle kestel ütles tädi 


Polly: 


«Noh, ma ei ütle, et see ei olnud tore nali, Tom, kõiki peaaegu terve nädal kannatada lasta, et 
ainult teil, poistel, hästi lõbus oleks, kahju ainult, et sa võisid nii 

kõva südamega olla ja mind nii väga kannatada lasta. Kui sa said palgiga üle jõe oma 
lemajumalateenistusele tulla, siis oleksid sa võinud ka tulla ja mulle kuidagi märku anda, et sa 
ei ole surnud, vaid ainult ära jooksnud.» 
«Jah, seda sa oleksid küll teha võinud, Tom,» sõnas Mary, «ja ma usun, et sa oleksid seda 
ka teinud, kui see oleks sulle meelde tulnud.» 
«Kas oleksid, Tom?» küsis Tädi Polly, kusjuures tema nägu lõi lootusrikkalt särama. «Ütle, 
kas sa oleksid seda teinud, kui see oleks sulle meelde tuinud?» 
«Ma... tõesti, ma eitea. See oleks kõik ära rikkunud.» 
«Tom, ma arvasin, et sa mind niipalju armastad,» ütles tädi Polly kurval toonil, mis tekitas 
poisis ebamugava tunde. «Ka see oleks midagi olnud, kui sa oleksid minust niipalju hoolinud, 
et oleksid sellele mõtelnud, isegi kui sa seda ei teinud.» 
«Ei, tädike, see ei tähenda midagi,» ütles Mary Tomi kaitseks. «Tom on juba kord 
niisugune tuisupea: tal on alati nii kiire, et ta ei mõtle üldse millelegi.» 
«Seda halvem. Sid oleks mõelnud. Ja Sid oleks ka tulnud ja seda teinud. Tom, sa mõtled 


veel järele ühel päeval, kui juba hilja on, ja soovid, et oleksid minust veidi rohkem hoolinud, 
kui see sul nii kerge oli.» 


«Aga, tädike, sa tead, et ma tõesti hoolin sinust,»'ütles Tom. 
«Teaksin seda paremini, kui sa rohkem sellele vastavalt ka tegutseksid.» 


«Soovin nüüd, et ma oleksin sellele mõtelnud,» ütles Tom kahetsevalt, «aga igatahes nägin 
ma sind unes. See on ka midagi, eks ole?» 


«Seda pole küll palju — kass võib ka niipalju, kuid parem siiski kui mitte midagi. Mis sa 
unes nägid?» 


«Kesknädala öösel ma nägin unes, et sina istusid seal voodi juures, Sid istus puudekasti 
juures ja Mary tema kõrval.» 


«Noh, nii see oligi. Nii me istusime alati. Olen rõõmus, et su unenäod vähemalt niigi palju 
meie eest hoolitsesid.» 


«Ja ma nägin unes, et Joe Harperi ema oli siin.» 

«Ta oligi siin! Kas sa veel midagi nägid?» 
«Oh, palju. Kuid nüüd on see nii udune.» 
«Katsu meelde tuletada; kas sa ei saa?» 


«Mul tuleb ette, nagu oleks tuul... tuul puhunud ja... ja...» 


«Kalsu veel meelde tuletada, Tom! Tuul puhus tõesti ja ... noh!» 
Tom surus üheks ärevaks hetkeks sõrmed vastu laupa ja ütles siis: 


«Nüüd tuli meelde! Nüüd tuli meelde! Tuul kustutas küünla!» 

«Taevas halasta! Edasi, Tom, edasi!» 

«Ja mulle tundub, nagu oleksid sina öelnud: «Uks on vist... »» 

«Edasi, Tom!» 

«Las ma mõtlen natuke — ainult natuke. Oh, jah, sa ütlesid, et uks on vististi lahti.» 

«Nii tõesti nagu ma siin istun, seda ma ütlesin. Kas ei öelnud, Mary? Räägi edasi!» 

«Ja siis... ja siis .. . noh, ma ei ole kindel, aga ma justkui mäletan, et sa käskisid Sidil minna 
jä aan] 

«Noh? Noh? Mis ma käskisin tal teha, Tom? Mis ma tal käskisin teha?» 

«Sa käskisid ... sa... Oh, sa käskisid tal selle kinni panna!» 

«Issanda heldus! Ma ei ole oma elupäevil niisugust asja kuulnud! Öeldagu veel, et unenäod ei 
tähenda midagi. Sereny Harper peab kuulma seda veel enne, kui ma ühe tunni vanemaks saan. 
Tulgu ta siis veel lagedale oma lobaga ebausust. Räägi edasi, Tom!» 

«Oh, nüüd mäletan ma kõike selgesti. Siis sa ütlesid, et ma ei olnud halb poiss, ainult 
kergemeelne ja tuisupäine ja mitte rohkem vastutusvõimeline kui .. . kui arvan, see oli vist varss 
või midagi niisugust.» 

«Nii see oli! Helde jumal! Edasi, Tom!» 

«Ja siis sa hakkasid nutma.» 

«Seda ma tegin. Seda ma tegin. Ja mitte esimest korda. Ja siis?» 

«Siis hakkas missis Harper nutma ja ütles, et Joe olevat täpselt samasugune olnud, ja ta 
kahetses, et oli 

peksnud teda kreemi pärast, mille ta oli ise välja visanud...» 

«Tom! Sul oli vaim peal! See oli prohvetlik ennustus . . . vaat mis see oli! Helde taevas! Räägi 
edasi, Tom!» 

«Siis ütles Sid... ta ütles...» 

«Eiusu, et ma midagi ütlesin,» tähendas Sid. 

«Jah, sa ütlesid, Sid,» tähendas Mary. 

«Pidage suu ja laske Tomil rääkida! Mis ta ütles, Tom?» 

«Ta ütles... arvan, ta ütles, et loodetavasti on mul seal parem, kuhu ma olen läinud, aga kui 
ma oleksin mõnikord mõistlikum olnud...» 

«No vaata, kas kuuled nüüd? Need olid just tema sõnad!» 

«Ja sina käskisid tal õige karmilt vait olla.» 
«Tegin seda tõesti! Siin pidi üks ingel olema. Siin kusagil oli üks ingel!» 
«Ja missis Harper rääkis sulle, kuidas Joe oli teda pistongiga ehmatanud, ja sina rääkisid 


Peetrist ja valuvai-gista[ast .. » 

«Tõsi, nii tõesti kui ma elan!» 

«Ja siis oli palju juttu jõe traalimisest meie otsimisel ja leinajumalateenistusest pühapäeval, 
Ja siis te missis Harperiga kaelustasite teineteist ning nutsite ja ta läks ära.» 

«See oli.just nii! See oli just nii, nii tõesti kui ma siin istun. Tom, sa ei oleks võinud seda ka 
siis täpsemalt jutustada, kui sa oleksid seda pealt näinud! Ja mis siis? Edasi, Tom.» 

«Siis sa palvetasid minu eest — nägin sind ja kuulsin iga sinu sõna. Ja siis sa heitsid 
magama ja mul oli sinust nii kahju, et võtsin ja kirjutasin sükomoorikoorele: «Me ei ole 
surnud — oleme ainult mereröövliteks hakanud,» ja panin selle lauale küünla kõrvale. Ja sul 
oli nii hea nägu, kui sa seal magasid, et ma kummardusin ja sind huultele suudlesin.» 

«Kas tõesti, Tom? Tegid sa seda tõesti? Annan sulle kõik andeks selle eest!» Ja tädi Polly 
kaisutas Tomi nii tormiliselt, et see tundis end kõige süüdlasema kelmina. 

«See oli ju väga kena, kuigi see oli ainult — unenägu,» ütles Sid endale kuuldavalt. 

«Ole vait, Sid! Inimene teeb unes just sedasama, mida ta teeks ärkvel olles. Siin on üks suur 
milumi õun, mille ma sinu jaoks hoidsin, Tom, kui sind veel peaks leitama. Ja nüüd minge kooli. 
Olen tänulik heldele jumalale, meie kõikide isale, et sain su tagasi. Tema on kannatlik ja 
arrmuline nende vastu, kes temasse usuvad ja tema sõna kuulevad, kuigi taevas teab, et mina seda 
ei vääri. Aga kui ainult need, kes seda väärt on, tema õnnistuse osaliseks saaksid ja kui tema käsi 
ainult neid raskustest üle aitaks, siis' oleks vähe neid, kes siin maailmas naerataksid või tema 
rahuriiki pääseksid, kui algab pikk öö. Minge nüüd, Sid, Mary, Tom, tehke, et te kaote, olete 
mind küllalt kaua tülitanud.» 

Lapsed läksid kooli ja vana daam tõttas missis Harperi juurde, et võita tema realismi Tomi 
imelise unenäoga. Sid pidas paremaks mitte väljendada mõtet, mis mõlkus tal peas kodunt 
lahkumisel. See mõte oli: 

«Kaunis kahtlane... nii pikk unenägu ja mitte ainustki eksitust!» 

Milliseks kangelaseks oli Tom nüüd saanud! Ta ei käinud enam hüpeldes ega kepseldes, vaid 
liikus väärikal, uhkel sammul, nagu see sobis mereröövlile, kes teab, et kõigi pilgud on temale 
pööratud. Ja nii see ka oli: Tom püüdis küll teeselda, nagu ei näeks ta neid pilke ega kuuleks neid 
märkusi, mis teda saatsid, kuid need olid talle nagu söök ja jook. Väiksemad poisid käisid tema 
kannul, olles uhked, et neid tema seltsis nähti ja et ta neil seda lubas, justkui oleks ta trummilööja 
rongkäigu eesotsas või elevant linna saabuvas loomaaias. Tema enda suurused poisid teesklesid, 
nagu ei teakski nad, et ta oli ära olnud, kuid neid näris siiski kadedus. Nad oleksid andnud kõik 
tema tõmmu, päikesest pruunistunud naha ja särava kuulsuse eest; ja Tom ei oleks kumbagi 
loovutanud isegi tsirkuse eest. 

Koolis pöörasid lapsed temale ja Joele nii palju tähelepanu ja nende silmist paistis nii paljuütlev 
imetlus, et kaks kangelast peagi talumatult upsakaks muutusid. Nad hakkasid näljastele 


kuulajatele oma seiklusi jutustama, kuid ainult hakkasid, sest sellistel asjadel ei saanudki lõppu 
olla nende kujutlusvõime juures, mis varustas neid nii rikkalikult materjaliga. Ja kui nad lõpuks 
117 

veel oma piibud lagedale tõid ja muretult popsutades ringi kõndisid, olid nad oma hiilguse 
tipul. 

Tom otsustas, et ta saab nüüd ilma Becky Thatcherita hakkama. Kuulsusest piisas. Ta kavatses 
elada kuulsusele. Nüüd, kus ta väljapaistev oli, soovis ehk Becky temaga ära leppida. Hästi, las 
soovib — küllap näeb siis, et tema, Tom, võib niisama ükskõikne olla nagu mõned teised inimesed. 
Nüüd saabuski Becky. Tom tegi, nagu ei näeks ta teda. Ta läks kõrvale, liitus ühe poiste ja 
tüdrukute salgaga ja hakkas juttu ajama. Varsti-märkas ta, et Becky õhetava näoga ja sädelevate 
silmadega edasi-tagasi jooksis, teeseldes, nagu ajaks ta kaasõpilasi taga, ja kilkavalt naeris, kui ta 
mõne neist kinni püüdis. Kuid ta märkas ka, et tüdruk tabas nad alati just tema läheduses ja et ta 
heitis seejuures teadliku pilgu tema suunas. See rahuldas täielikult Tomi pahelist edevust ja selle 
asemel et teda võita, õhutas teda veel rohkem nina püsti tõstma ning veel hoolikamalt varjama, et ta 
tüdruku sealviibimisest teadlik oli. Viimaks loobus Becky tembutamisest ja kõndis kõheldes ringi, 
ohates paar korda ja vaadates vargsi, igatsevalt Tomi poole. Siis pani ta tähele, et Tom kõneles 
Amy Lawrence'iga rohkem kui kellegi teisega. Ta tundis teravat pistet südames ja muutus 
otsekohe rahutuks ning murelikuks. Ta tahtis ära minna, kuid tema jalad olid reetlikud ja kandsid 
ta selle asemel Tomi salga juurde. Ta kõnetas teeseldud elavusega üht tüdrukut, kes seisis peaaegu 
Tomi kõrval: 

«Ah, Mary Austin, sa paha tüdruk, miks sa pühapäevakooli ei tulnud?» 

«Ma olin seal — kas sa ei näinud mind?» 
«Ei! Kas sa tõesti olid? Kus sa istusid?» 
«Olin miss Petersi klassis, nagu alati. Ma nägin sind.» 
«Nägid? Naljakas, et ma sind ei näinud. Tahtsin rääkida sinuga väljasõidust.» 
«Oh kui tore! Kes selle korraldab?» 
«Mamna lubas minu jaoks korraldada.» 
«Kui kena! Loodan, et ta lubab ka mind kaasa tulla.» 
«Lubab küll. Lõbusõit korraldatakse minule. Ta kutsub kõiki, keda ma tahan, ja ma tahan sind.» 

«See on nii kena.- Millal see on?» 

«Varsti. Võib-olla koolivaheajal.» 

«Oh, kui tore! Kas sa kutsud kõik poisid ja tüdrukud?» 

«Jah, igaühe, kes on mu sõber — või tahab olla,» ja Becky .heitis põgusa pilgu Tomile, kuid 
viimane jutustas parajasti Amy Lawrence'ile hirmsast tormist saarel ja kuidas pikne oli suure 
sükomooripuu «puha pilpaiks» purustanud, kuna tema «seisis kolme sammu, kaugusel». 

«Oh, kas mina ka tohin tulla?» küsis Gracie Miller. 


«Jah.» 

«Ja mina?» küsis Sally Rogers. 

«Jah.» 

«Ja mina ka?» päris Susy Harper. «Ja Joe?» 

«Jah.» 

Ja nii edasi rõõmsa käteplaksutuse saatel, kuni terve salk oli palunud kutset peale Tomi ja Amy. 
Siis pöördus Tom külmalt kõrvale, ikka veel jutustades, ja viis Amy kaasa. Becky huuled värisesid 
ja ta silmadesse tungisid pisarad; ta varjas neid tunnuseid sunnitud lõbususega ja lobises edasi, 
kuid väljasõit ja samuti kõik muu oli kaotanud nüüd veetluse. Ta lahkus salga juurest esimesel 
võimalusel, puges peitu ja — nagu õrnem sugu ütleb — «nuttis end välja». Siis istus ta mornilt, 
solvatud uhkusega, kuni kell helises. Seepeale tõusis ta püsti, silmis kättemaksuiha, raputas 
juukse-palmikud selja taha ja ütles endale, et ta nüüd teab, mis teeb. 

Vahepeal jätkas Tom oma flirti Amyga rõõmutsevas rahulolus iseendaga. Ta kõndis ringi Beckyt 
otsides, et teda selle etendusega piinata. Viimaks silmas ta tüdrukut, kuid nüüd äkki langes Tomi 
meeleolu-baromeeter. Becky istus mugavalt väikesel pingil koolimaja taga ja vaatas Alfred 
Temple'iga pildiraamatut; ja nii süvenenud olid nad sellesse ja nende pead nii ligistikku raamatu 
kohal, et nad ei paistnud märkavat midagi muud maailmas. Armukadedus pani Tomi soontes vere 
keema. Ta hakkas iseennast vihkama, et polnud käsutanud juhust, mida Becky oli pakkunud 
leppimiseks. Ta nimetas end lolliks ja kõigeks muuks, mis talle parajasti meelde tuli. Ta oleks 
nutta võinud tusa pärast, Amy jätkas õnne- 

likult lobisemist, kui nad edasi jalutasid, sest tema süda laulis, kuid Tomi keel oli kaotanud 
liikumisvõime. Ta ei kuulnud üldse, mis Amy rääkis, ja kui tüdruk aegajalt ootavalt peatus, suutis 
ta vaid kohmakalt nõusoleva vastuse kogelda, mis oli sageli täiesti ebakohane. Ta tüüris ikka ja 
ikka jälle koolimaja taha, et kõrvetada oma silmamune vihatava vaatepildiga. Ta ei võinud sinna 
midagi parata. Ja see tegi ta otse hulluks, kui ta nägi või arvas nägevat, et Becky ei märganud 
üldse tema olemasolu elavate riigis. Kuid Becky nägi teda siiski; ja ta teadis ka, et võidab lahingu, 
ning oli rõõmus, nähes Tomi kannatamas, nagu tema oli kannata-nud. Amy õnnelik vadistamine 
muutus talumatuks. Tom andis mõista, et tal on midagi teha, et seda peab tegema ja aeg kaob. 
Asjata! Tüdruk siristas edasi. Tom mõtles: «Oh, pagan võtaks, kas ma ei saa temast kunagi 
lahti?» Viimaks kuulutas ta, et ta peab oma asjad ära õiendama. Amy ütles lihtsameelselt, et ta 
«ootab» pärast tunde, ja Tom ruttas minema, vihates teda selle lubaduse pärast. 
«Iga teine poiss!» mõtles Tom hambaid kiristades. «Iga teine poiss linnas, ainult mitte see 

Saint Louisi ninatark, kes arvab, et ta käib nii peenelt riides ja on aristokraatia. Oh, pole viga. 

Ma nüpeldasin sind esimesel päeval, mil sa siia linna tulid, mu härra, ja ma nüpeldan sind 

veelgi! Oota ainult, kuni ma su kätte saan! Siis võtan ja ...» 

Ja ta hakkas kujutletavat poissi kolkima — tagus rusikatega õhku, muljus ja peksis 
jalgadega. 


«Oh, said nüüd, kas said? Sa ütled «küllalt», jah? Noh, hea küll, olgu see sulle õpetuseks!» 

Nii lõppes kujutletav kolkimine Tomi rahuldusega. 

Keskpäeval põgenes ta koju. Tema südametunnistus ei suutnud enam välja kannatada Amy 
tänulikku õnne ja tema armukadedus ei suutnud taluda teist hingepiina. Becky jätkas 
Alfrediga piltide vaatamist, aga kui minutid möödusid ja ühtki kannatavat Tomi nähtavale ei 
ilmunud, hakkas tema võidurõõm tuhmuma ja huvi piltide vastu kadus. Järgnesid tõsidus ja 
hajameelsus ja siis melanhoolia. Paar korda teritas ta kõrvu, kuuldes samme, kuid see oli vale 
lootus: Tom ei tulnud. 

Lõpuks oli ta täiesti õnnetu ja kahetses, et oli niikaugele läinud. Kui vaene Alfred märkas, et ta 
teda teadmatul põhjusel kaotama hakkas, ja alatasa hüüdis: «Oh, siin on tore pilt! Vaata seda!», 
kaotas ta viimaks kan-natuse ja ütles: «Oh, ära tüüta mind! Ma ei hooli neist!», puhkes nutma, 
tõusis ja sammus minema. 

Alfred järgnes talle ja püüdis teda lohutada, kuid ta ütles: 

«Mine ära ja, jäta mind rahule. Ma vihkan sind!» 

Poiss peatus, imestades, mis ta võis teinud olla, sest tüdruk oli öelnud, et ta tahab kogu 
lõunavaheaja pilte vaadata. Becky sammus nuttes edasi. Siis läks Alfred mõtlikult tühja 
koolimajja. Ta tundis end alandatuna ja oli vihane. Tõtt polnud raske aimata: tüdruk oli käsutanud 
teda lihtsalt oma huvides, et lahutada oma vimma Tom Sawyeri vastu. Alfred ei vihanud Tomi see- 
pärast sugugi vähem, kui ta sellele mõttele tuli. Ta soovis, et saaks selle poisi kuidagi kimbatusse 
saata, ise seejuures palju riskimata. Tema pilk langes Tomi õigekirja-õpikule. Siin oli soodne 
juhus. Ta avas rõõmuga raamatu pärastlõunase õppeülesande köhalt ja valas leheküljele tinti. 

Becky, kes vaatas parajasti tema selja taga aknast sisse, nägi seda ja läks end teatavaks 
tegemata edasi. Ta seadis nüüd sammud kodu poole kavatsusega Tom üles otsida ja talle asjast 
teatada. Tom oleks tänulik ja nende muredel oleks lõpp. Kuid enne kui ta poolele teele jõudis, 
muutis ta meelt. Mõte Tomi käitumisest, kui ta oma väljasõidust kõneles, tuli tagasi ja täitis teda 
põletava häbiga. Ta otsustas Tomi peksa lasta rikutud õigekirja-õpiku pärast ja teda pealekauba 
veel igavesti vihata. 


20, PEATÜKK 


Tom jõudis koju sünges meeleolus, ja juba tädi esimesed sõnad tõendasid, et tal ei ole väljavaateid 
muredest lahti saada. 

«Tom, ma tahaksin sul elusalt naha maha võtta.» 

«Mis ma olen siis teinud, tädike?» 
«Noh, oled küllalt teinud. Siin ma lähen nüüd Sereny 

Harperi juurde nagu vana narr, lootes, et saan teda uskuma panna kõike seda loba sinu 
unenäost, aga ennäe imet! — Joe on talle rääkinud, et sa tol õhtul olid siin ja kuulasid kogu 
meie juttu pealt. Tom, ma ei tea, mis peab saama poisist, kes teeb niiviisi. Mul on nii halb 
mõelda, et sa võisid lasta mind Sereny Harperi juurde minna ja end narriks teha, ilma et 
oleksid sõnagi 

öelnud.» 

See valgustas asja uuest küljest. Hommikune kavalus oli seni Tomi meelest tore ja väga 
leidlik nali. Nüüd aga tundus see talle alatuna ja närusena. Poiss laskis pea norgu ega osanud 
esialgu midagi vastata. Siis ütles ta: 

«Tädike, kahetsen, et tegin seda; aga ma ei mõelnud järele.» 

«Oh, laps, sa ei mõtle kunagi. Sa ei mõtle kunagi muule kui oma vallatustele. Sellele sa 
võisid mõelda, kuidas Jacksoni saarelt öösel siia tulla ja meie kurvastuse üle naerda, ja sa 
võisid mõelda, kuidas mind narriks teha oma valega unenäost, aga sellele sa ei mõelnud, et 
meile kaasa tunda ja meid kurvastusest päästa.» 

«Tädike, tean nüüd, et see on alatu, aga ma ei tahtnud alatu olla, tõesti ei tahtnud. Ja 
pealegi ei tulnud ma sellel ööl siia teie üle naerma.» 

«Milleks sa siis tulid?» 

«Tahtsin sulle öelda, et me ei ole uppunud ja et sa ei muretseks meie pärast.» 

«Tom, Tom, oleksin kõige tänulikum hing siin maailmas, kui ma võiksin uskuda, et sul 
tõesti see hea kavatsus oli, aga sa tead ise, et sul seda polnud, ja mina tean seda samuti, Tom.» 

«Tõesti, tõesti oli, tädike. Jäägu ma siiasamasse paika, kui ei olnud.» 

«Oh, Tom, ära valeta, ära tee seda. See teeb asja ainult sada korda halvemaks.» 

«See ei ole vale, tädike; see on tõsi. Tahtsin, et sa ei kurvastaks — ainult sellepärast 
tulingi.» 

«Annaksin terve maailma, et võiksin seda uskuda; see teeks sul palju patte jälle heaks, 
Tom. Oleksin peaaegu rõõmus, et sa ära jooksid ja nii paha poiss olid. Kuid 

see ei ole võimalikesest miks sa mulle siis ei öelnud, laps?» 

«Saad aru, tädike, kui te hakkasite leinajumalateenistusest kõnelema, tekkis mul äkki mõte, et 
tuleme linna ja peidame end kirikusse, ja ma ei raatsinud kuidagi seda lõbu rikkuda. Niisiis 
panin koore tagasi tasku ja olin vait.» 

«Mis koore?» 

«Koore, mille peale kirjutasin sulle, et oleme mereröövliks läinud. Soovin nüüd, et sa oleksid 
ärganud, kui sind suudlesin, tõesti soovin.» 

Karmid jooned tädi näos pehmenesid ja tema silmist paistis äkiline õrnus. 

«Kas sa tõesti suudlesid mind, Tom?» 


«Aga muidugi.» 

«Kas sa oled selles kindel, Tom» . 

«Jah, olen, tädike, täiesti kindel.» 

«Miks sa mind suudlesid, Tom?» - 

«Sellepärast, et armastasin sind nii väga, ja sa oigasid magades ja mul oli nii kahju.» 

Need sõnad kõlasid tõena. Vana daam ei suutnud tagasi hoida hääle värinat, kui ta ütles: 

«Suudle mind veel, Tom! Ja nüüd mine kooli ja ära tülita mind enam.» 

Niipea kui Tom oli läinud, jooksis ta kapi juurde ja võttis välja kuueräbala, mida Tom oli 
kandnud mereröövlina. Kuid siis ta peatus, kuub käes, ja ütles endale: 

«Ei, ma ei julge. Vaene poiss, arvan, ta valetas, kuid see on õnnistatud, õnnistatud vale, 
selles.on niipalju lohutust. Ma loodan, et jumal — ma tean, et jumal andestab talle, sest see oli 
poisist nii heasüdamlik, et ta seda ütles. Aga ma ei taha teada saada, et see on vale. Ma ei 
vaata.» 

Ta pani kuue ära ja seisis viivu mõtiskledes. Kaks korda sirutas ta käe uuesti rõiva järele ja 
kaks korda pidurdas end. Siis söandas ta seda veel kord ja seekord julgustas ta end mõttega: «See 
on hea vale, see on hea vale, ma ei lase end sellest kurvastada.» Siis otsis ta kuue taskus. Hetk 
hiljem luges ta läbi voolavate pisarate Tomi kooretükki ja ütles: 

«Nüüd võiksin poisile andeks anda ka miljon pattu!» 

21. PEATÜKK 


Tädi Polly käitumises, kui ta suudles Tomi, oli midagi, mis poisi halva tuju minema pühkis ning ta 
jälle muretuks ning õnnelikuks tegi. Teel kooli oli tal õnn kohata Becky Thatcherit Aasa tänava 
alguses. Meeleolu määras alati Tomi teguviisi. Hetkegi kõhklemata jooksis ta tüdruku juurde ja ütles: 


«Olin täna väga alatu, Becky, ja mul on nii kahju. Ma ei tee enam kunagi, kunagi niiviisi, 
niikaua kui ma elan. Palun, lepime ära, jah?» 
Tüdruk seisatas ja vaatas talle põlglikult näkku: 

«Oleksin teile tänulik, kui te iseenesega tegemist teeksite, mister Thomas Sawyer. Ma ei kõnele 
kunagi enam teiega.» 

Ta viskas pea selga ja läks edasi. Tom oli nii üllatatud, et ta ei taibanud isegi öelda «kel sest 
kahju on, preili Ninatark?», kuni paras aeg selle ütlemiseks oli möödas. Niisiis ei öelnud ta 
midagi. Kuid maruvihane oli ta siiski. Ta astus tusaselt kooliõue, soovides, et Becky oleks poiss, 
ja kujutledes, kuidas ta teda siis nüpeldaks. Samal hetkel sattus ta Beckyga kokku ja heitis talle 
möödudes terava märkuse. Tüdruk paiskas talle samasuguse tagasi ja vihane lahkuminek oli 
täielik.. Becky jõudis oma ägedas meelepahas suuri vaevu tundide alguse ära oodata, nii 
läbematult soovis ta näha Tömi peksasaamist rikutud õigekirja-õpiku eest. Kui tal oligi veel 


kavatsus olnud Alfred Temple'it välja anda, siis oli Tomi solvav märkus selle täielikult tema 
peast peletanud. 

Vaene tüdruk, ta ei teadnud, kui ligidal ta ise oli hädale. Kooliõpetaja, mister Dobbins, oli 
rahuldamata auahnusega keskikka jõudnud. Tema suurimaks sooviks oli doktoriks saada, kuid 
vaesus oli otsustanud, et temast ei pea saama midagi kõrgemat kui külakooliõpetaja. Iga päev 
võttis ta oma laua sahtlist salapärase raamatu ja süvenes sellesse vahetevahel, kui klassil polnud 
õppetükke üles ütelda. Ta hoidis seda raamatut luku taga. Koolis ei olnud ühtegi poisijõmpsikat, 
kes poleks igatsenud sellesse pilku heita, kuid seda juhust ei tulnud kunagi. Igal poisil ja 
tüdrukul oli selle raamatu 

124 


sisu kohta oma teooria, kuid ükski teooria ei sarnanenud teisega, ja polnud mingit võimalust selles 
asjas faktideni tungida. Möödudes nüüd õpetaja lauast, mis asetses ukse ligidal, märkas Becky, 
et võti oli sahtlil ees. See oli väärtuslik hetk. Becky vaatas ümberringi, leidis end üksi olevat, ja 
järgmisel hetkel oli raamat tal käes. Pealkiri, mingisuguse professori «Anatoomia», ei öelnud talle 
midagi, niisiis hakkas ta raamatut lehitsema. Ta sattus kohe nägusalt graveeritud ja värvitud esi- 
lehele — inimese keha kujule. Sel hetkel langes vari leheküljele: Tom Sawyer astus uksest sisse ja 
silmas pilti. Becky kahmas raamatu, et seda kinni lüüa, ja käristas seejuures õnnetuseks pildiga 
lehekülje keskkohani pooleks. Ta viskas köite sahtlisse, keeras selle lukku ja purskas häbi ning 
viha pärast nutma. 

«Tom Sawyer, sa oled nii alatu, kui ainult olla võib: sa hiilid teisele järele ja vaatad, mis ta 
vaatab.» 
«Kuidas võisin mina teada, et sa midagi vaatad?» 

«Sul peaks häbi olema, Tom Sawyer; sa tead, et sa minu peale kaebad; ja, oh, mis pean ma 
tegema, mis pean ma tegema! Ma saan peksa, ja ma pole veel kunagi koolis peksa saanud.» 

Siis põrutas ta oma väikese jalaga vastu maad ja ütles: 

«Ole pealegi nii alatu, kui tahad. Mina tean ka midagi, mis juhtub. Oota aga, küll sa näed! Alatu, 
alatu, alatu!» Ja ta sööstis uue nutuhooga klassist välja. 

Tom seisis paigal, täiesti hämmeldatud sellest kal-laletungist. 
Siis ütles ta endale: 
«Küll võib üks tüdruk loll olla. Ei ole kunagi koolis peksa saanud! Päh, mis tähendab peks! 
Niisugused need tüdrukud on — õrna naha ja ara südamega. Noh, mina muidugi ei lähe vanale 
Dobbinsile selle lollikese peale kaebama, sest temaga saab arveid õiendada ka teisel teel, mis ei 
ole nii alatu, aga mis sellest kasu on? Vana Dobbins küsib, kes tema raamatu kätki rebis. Keegi 
ei vasta. Siis teeb ta nii, nagu alati: küsib esiteks ühelt, seejärel teiselt, ja kui ta õige tüdrukuni 
J6uab, siis teab ta seda ilma ütlemata. Tüdrukute näod reedavad neid alati. Neil pole mingit 
selgroogu. Ta saab peksa. Jah, Becky Thatcher on pigis, sellest pole min- 

git pääsu.» Tom mõtiskles selle üle viivu ja lisas siis: «Siiski, hea küll! Ta soovis mind 
näha samasuguses kimbatuses — las higistab nüüd ise!» 

Tom liitus väljas hullavate õpilaste karjaga. Veidi aja pärast saabus kooliõpetaja ja tunnid 
algasid. Tom ei tundnud erilist huvi õpingute vastu. Iga kord, kui ta heitis luurava pilgu 
tüdrukute poolele, tegi Becky nägu talle muret. Arvestades kõiki asjaolusid, ei tahtnud ta 
tüdrukule kaasa tunda, ja ometi ei saanud ta midagi selle vastu. Ta ei suutnud esile manada 
mingit rõõmu, mis oleks tõesti seda nime väärinud.»Siis avastati õige-keele-õpiku määrimine, 
ja Tomi meeled-mõtted olid seejärel tükk aega tegevuses omaenda asjadega. Becky ärkas oma 
mureletargiast ja osutas suurt huvi asja arenemise vastu. Becky ei arvanud, et Tom pääseb 
kimbatusest väitega, nagu poleks ta tinti raamatule pillanud, ja tüdrukul oli õigus. Eitamine 
tegi asja Tomile veel halvemaks. Becky oli oletanud, et ta on rõõmus selle üle, ja püüdis 
uskuda, et ta ongi rõõmus, kuid leidis, et ta ei ole selles kindel. Kui asi läks hoopis halvaks, 
oli tal tung üles tõusta ja Alfred Temple'it välja anda, kuid ta võttis end kokku ja oli vait, 
mõeldes endamisi: «Tema ütleb kindlasti, et mina pildi kätki rebisin. Ma ei ütle sõnagi, 
olgu kas või tema elu kaalul!» 

Tom võttis nahatäie vastu ja liks oma kohale tagasi, kuid sugugi mitte masendatult, sesl ta 
pidas võimalikuks, et ta oli vallatust tehes ise kogemata õpikule tinti pillanud. Ta oli 
eitanud seda vaid vormi pärast ja et see oli kombeks, ja oli põhimõtte pärast eituse juurde 
jäänud. 

Möödus terve tund. Õpetaja istus tukkudes oma troonil ja õhk oli täis uinutavat 
õppimissuminat. Pikapeale ajas mister Dobbins end sirgu, haigutas, keeras siis sahtli lukust 
lahti ja sirutas käe raamatu järele, kuid näis kõhklevat, kas võtta see välja või mitte. 
Enamik õpilasi vaatas ükskõikselt üles, kuid kaks nende hul gast jälgisid tema liigutusi 
suurima tähelepanuga. Mister Dobbins lehitses raamatut veidi aega hajameelselt, võttis selle 
siis välja ja seadis end toolil seda lugema. 

Tom heitis pilgu Beckyle. Sellist vaadet, nagu oli sel hetkel Beckyl, oli ta näinud ühel 
tagaaetud ja abitul 

jänesel, kelle pähe šihiti püssiga. Otsekohe unustas ta oma riiu tüdrukuga. Ruttu, midagi pidi 
tegema, ja pealegi jalamaid! Kuid just hädaohu lähedus halvas tema leidlikkust. Hea! Tal tuli 
üks idee! Ta jookseb ja haarab raamatu, hüppab uksest välja ja põgeneb! Kuid ta kõhkles 
hetke enne selle otsuse teostamist ja kaotas selleks võimaluse: õpetaja avas köite. Kui 
möödalastud võimaluse veel tagasi saaks! Liiga hilja, nüüd ei saa Beckyt enam päästa, ütles 
Tom endale. Järgmisel hetkel vaatas õpetaja kordamisi laste otsa. Kõik langetasid silmad 
tema pilgu ees; selles oli midagi, mis täitis isegi süütud kartusega. Tekkinud vaikuses võis 
lugeda kümneni; õpetaja kogus oma viha. Siis küsis ta: 


«Kes rebis selle raamatu katki?» 

Mingit häält. Oleks võinud kuulda nõela kukkumist. Vaikus kestis; õpetaja otsis nägu näo 
järel süütunnuseid. 

«Benjamin Rogers, kas sina tegid seda?» 

Eitus. Uus paus. 

«Joseph Harper, kas sina?» 

Jälle eitav vastus. Tomi rahutus kasvas üha suuremaks juurdluse pikaldase piina all. 
Õpetaja silmitses uurivalt poiste ridu, mõtles veidi ja pöördus siis tüdrukute poole. 

«Amy Lawrence?» 

Pearaputus. 

«Gracie Miller?» 

Sama märguanne. 

«Susan Harper, kas sina tegid seda?» 

Jälle eitus. Järgmine tüdruk oli Becky Thatcher. Tom värises ärevuse ja seisukorra 
lootusetuse pärast pealaest jalatallani. 

«Rebecca Thatcher . . .» (Tom vaatas tüdruku näkku; see oli hirmust valge) — «kas sina 
rebisid ... ei, vaata mulle otsa (Becky käed tõusid paluvalt) kas sina rebisid katki selle 
raamatu?» 

Üks mõte lendas välkkiirelt läbi Tomi aju. Ta kargas püsti ja hüüdis: 

«Mina tegin seda!» 

Klass vahtis pärani silmi, hämmeldatud sellest uskumatust sõgedusest. Tom seisis viivu, et 
oma laialival- 

gunud võitneid koguda. Ja kui ta läks oma karistust vastu võtma, tundusid talle see üllatus, 
tänulikkus, jumaldus, mis paistsid vaese Becky silmist, küllaldase tasuna saja nahatäie eest. 
Vaimustatud omaenda vägiteo hiilgusest, kannatas ta häält tegemata välja kõige armutuma 
peksu, mida isegi mister Dobbins oli iial jaganud, ja võttis ükskõikselt vastu ka lisakaristuse, 
käsu kaheks tunniks pärast, teiste vabanemist istuma jääda, sest ta teadis, kes teda väljas ootab, 
kuni tema vangistus lõpeb, ega pea seda igavat aega raisatuks. 

Sel õhtul magama minnes haudus Tom kättemaksu Alfred Temple'ile, sest Becky oli 
häbenedes ja kahetsusega jutustanud talle kõik, ta ei unustanud seejuures ka omaenese 
reetlikkust. Kuid isegi kättemaksuiha pidi varsti maad andma meeldivamaile mõtetele, ja kui 
Tom viimaks uinus, helisesid tema kõrvus nagu läbi une Becky viimased sõnad: 

«Tom, kuidas sa võisid nii suuremeelne olla!» 


22. PEATÜKK 


Koolivaheaeg lähenes. Alati range õpetaja muutus veel rangemaks ja nõudlikumaks, sest ta soovis, 
et kool eksamipäeval hiilgaks. Tema kepp ja joonlaud olid nüüd harva tegevuseta, eriti väiksemate 


õpilaste hulgas. Ainult kõige suuremad poisid ja noored kaheksateistkümne-kahekümneaastased 
daamid pääsesid peksust. Mister Dobbinsil oli ka väga valus käsi, sest kuigi tema pea oli paruka all 
täiesti paljas ja läikiv, oli ta ainult keskikka jõudnud ja tema lihastes polnud märgata mingit 
nõrkust. Suurpäeva lähenedes ilmus kogu temas peituv türannia päevavalgele. Ta näis tundvat . 
kättemaksurõõmu isegi kõige väiksemate üleastumiste karistamisest. Selle tagajärg oli, et kõige 
väiksemad poisid veetsid oma päevi hirmus ning kannatuses ja öid kättemaksu haududes. Nad ei 
jätnud kasutamata ühtegi juhust õpetajale halba teha. Kuid jäme ots oli kogu aeg viimase käes. 
Karistus, mis järgnes igale edukale kättemaksuaktile, oli nii mõjuv ja vägev, et poisid taandusid 
alati lahinguväljalt täiesti lööduina. Viimaks asutasid 

poisid vandeseltsi ja sepitsesid plaani, mis tõotas hiilgavat võitu Nad pühendasid asjasse 
sildimaalri poja, rääkisid sellele oma plaamst Ja palusid temalt abi. Poisil olid omad põhjused 
rõõmustamiseks, sest õpetaja oli tema perekonnas kostil ja oli poisile küllalt põhjust andnud 
vihkarniseks. Õpetaja abikaasa pidi mõne päeva pärast maale külla sõitma ja nii polnud .plaani 
teostamisel karta mingit segamist. Õpetaja valmistus tähtsateks sündrnusteks ette alati sel viisil, 
et uimastas end tublisti alkoholiga, ja sildimaalri poeg ütles, et kui koolmeister on 
ekamineerimispäeva õhtul parajasse vormi jõudnud ja oma toolil tukub, siis «korraldab ta asja», 
äratab õpetaja õigeaegselt ja ruttab kooli. 

Oodatud huvitav sündmus saabus määratud ajal. Kell kaheksa õhtul oli koolimaja heledasti 
valgustatud ja lehtedest ning lilledest pärgade ja vanikutega ehitud. õpetaja troonis poodiumil oma 
suurel toolil, selja taga klassitahvel. Ta näis kaunis pehme olevat. Kolmel pingireal mõlemal 
pool ja kuuel otse tema ees istusid linnakese tähtsaid isikud ja õpilaste vanemad. Temast 
vasakul, linnakodanike pinkide taga, oli ruumikas ajutine lava, kus istusid õpilased, kes pidid osa 
võtma õhtustest ettekannetest: talumatu ebamugavuseni puhtaks pestud ia riietatud- väikesed poisid, 
kohmakad suured poisid, lumehangedena valendavad tüdrukud ja noored daamid lõuendbatistis ja 
musliinis, silmatorkavalt teadlikud oma paljaist käsivartest, vanaemade põlistest ehetest. 
roosadest ja sinistest lintidest ja juustesse pistetud lilledest. Kogu ülejäänud kooliruumi täitsid 
ettekandeist rnitte osa võtvad õpilased. 

Ettekanded algasid üks pisike poiss tõusis püsti ja deklareeris arglikult: «Ei lootnud te, et 
väike mees võiks seista laval rahva ees» jne., saates oma sõnu piinlikult täpsete ja kramplike 
liigutustega, nagu oleks võinud teha masin, — eeldades, et see masin ei ole päris korras. Kuid ta 
jõudis õnnelikult lõpuni, ehkki suure hirmuga, ja sai tugevate kiiduavalduste osaliseks, kui tegi oma 
mehaanilise kummarduse ja läks tagasi oma kohale. 

Häbeliku näoga tüdrukuke pudistas «Maryl oli väike tall» jne., tegi kaastundmust äratava 
reveransi, sai oma 

tasu käteplagina näol ja võttis õhetades ning õnnelikuna istet. 


Tom Sawyer astus ette iseteadva julgusega ja alustas hoogsalt, suurepärase viha ning pöörase 
žestikulatsioo-niga kustutamatut ja hävitamatut kõnet «Andke mulle vabadus või andke mulle 
surm», kuid varises kokku keset ettekannet. Teda haaras järsku kole lambipalavik, tema põlved 
värisesid ja ta. tundis end lämbuvat. Tõsi, publiku sümpaatia tema vastu oli ilmne, kuid fakt oli 
ka, et publik vaikis, mis oli juba halvem kui see sümpaatia. Õpetaja kortsutas kulmu ja see tegi 
õnnetuse täielikuks. Tom võitles veel veidi ja taandus siis lõplikult lööduna. Kuuldus nõrka 
käteplaginat, kuid see vaikis peagi. 

Järgnesid «Poiss seisis loitval laevalael», «Assüürlased tulid» ja teised deklamatsioonipärlid. Siis 
tulid lugemispalad ja õigekirjavõistlus. Väikesearvuline ladina keele klass retsiteeris auga oma 
ettekanded. Õhtu tähtsaim, iseloomustav osa oli õnnelikult läbi, nüüd algasid noorte daamide 
algupärased «kompositsioonid». Nad astusid kordamööda lava äärde, köhatasid, tõstsid oma 
käsikirja (nägusa paelaga seotud) ja hakkasid lugema, pöörates kramplikult tähelepanu 
«ilmekusele» ja interpunktsioonile. Teemad olid samad, mida taoliste sündmuste puhul olid 
valgustanud juba nende emad, vanaemad ja kahtlemata kõik nende naissoost esivanemad kuni 
ristisõdadeni. Nende hulka kuulusid «Sõprus», «Mälestused möödunud päevist», «Usk ajaloos», 
«Unistuste maa», «Kultuuri eelised», «Poliitilise valitsuse vormid; võrdlused ja vastandamised», 
«Melanhoolia», «Lapsearmastus», «Südame igatsused» jne. jne. 

Üks domineerivaid jooni neis kirjandites oli rõhutatud melanhoolia; teine — peente keelendite 
pillav ohtrus; kolmas — tendents kõrvupidi sisse tirida eriti hinnatud sõnu ja lauseid, kuni need 
olid täiesti ära kulutatud. Ja üks iseärasus, mis neile oma pitseri vajutas ja neid moonutas, oli 
igavene ning väljakannatamatu moraalijutlus, mis liputas oma kõverat saba iga kirjandi lõpus. 
Ükskõik millist ainet ka käsitleti, seda püüti ajusid pingutades sellisesse valgusse väänata, et 
moraalne ja religioosne vaim võis vaadelda seda meeleülendusega. 

Nende moraalijutluste ilmsest ebasiirusest ei piisanud selle kombe väljatõrjumiseks koolidest, sellest 
ei piisa ka tänapäev ja võib-olla mitte kunagi, niikaua kui maailm püsib. Kogu meie maal pole 
ühtegi kooli, kus noored neiud ei tunneks end kohustatud olevat lõpetama oma kirjandeid 
moraalijutlusega; ja te leiate, et kõige kergemeelsema ja kõige vähem uskliku koolitüdruku 
moraalijutlus on alati kõige pikem ja kõige rangemalt jumalakartlik. Kuid küllalt sellest. Inetu 
tõde on vastumeelne. Pöördume tagasi «eksamineerimise» juurde. Esimene etteloetud kirjand kandis 
pealkirja «Kas see on siis Elu?». Võib-olla suudab lugeja välja kannatada kat-kendi sellest. 

«Millise rõõmsa meeleliigutusega vaatab noor hing igapäevase elu teedel vastu mõnele oodatud 
pidustusele! Kujutlus maalib roosilisi rõõmupilte. Vaimus näeb himukas moekummardaja end 
piduliste hulgas «kõigi tähelepanu keskpunktis». Tema graatsiline kogu lumivalges rüüs keerleb 
rõõmsa tantsu labürindis; tema silm on kõige säravam, tema samm kõige kergern lõbusas 
seltskonnas. Selliseis rneeldivais kujutelmades libiseb aeg kiiresti mööda ja saabub igatsetud tund, kus 
ta võib astuda paradiislikku maailma, millest ta oneietanud nii helgeid unistusi. Kui 


muinasjutulisena paistab kõik tema vaimustatud silmale! Iga uus vaatepilt on veetlevam eelmisest. 
Kuid mõne aja pärast leiab ta, et selle kauni välimuse taga on kõik tühine; meelitused, mis kord 
tema hinge rõõmustasid, haavavad nüüd tema kprvu; ballisaal on kaotanud oma veetluse; ja rikutud 
tervisega ning kibestunud südamega tõmbub ta tagasi, veendunud, et maised lõbud ei suuda 
rahuldada tema hinge igatsusi!» 

Ja nii edasi ja nii edasi. Lugemise ajal kuuldus aegajalt heakskiitvat suminat, mida saatsid 
sosistatud hüüatused: «Kui kena!», «Kui väljendusrikas!», «Nii õige!» jne., ja kui ettekanne oli 
lõppenud eriti vägeva moraalijutlusega, järgnes vaimustatud aplaus. 

Siis tõusis sale, kurvameelne tüdruk «huvitavalt» kahvatu näoga, mis tuleb arstirohtudest ja halvast 
seedimisest, ja luges ette «poeemi». Kahest salmist piisab. 

«Missouri neiu hüvastijätt Alabamaga. 


Alabama, ela hästi! Kuis armas mull' sa! 

Ent siiski nüüd pean ma sust lahkuma! 

Kurb, jah, kurb on sust mõeldes mu süda, mu hing 
ja mälestustulvas mul paisub rind! 

Olen rännanud läbisu metsad ja maad, 

olen lugend ja uidand Tallapoosa ra'al, 

olen kuulanud Talassee*d kohamas eel 

ja koidukiirt oodanud Coosa jõe veel. 


Ei häbene igatsust südame sees, 

ei punasta sellest, et silmad mul vees; 
kust lahkun, ei ole ju võõras see pind, 
ei võõraste järele õhka mu rind. 

Ma leidsin siit kodu, mul oli siin hea, 
su mägesid, orge ei näe ma niipea; 

ja mulda on maetud mu süda, mu tete!, 


Alabama, kui leiad end maha must jäet!» 


Neid peaitkuulajaid oli vähe, kes teadsid, mis «tete» tähendab, kuid poeem oli sellegipärast 
väga rahuldav. 


Järgmisena ilmus tõmmu, mustasilmaline ja mustajuukseline neiu, vaikis ühe mõjuka viivu, 
tegi siis traagilise näo ja hakkas mõõdukal toonil lugema: 


«Nägemus.» 


Pime ja tormine oli öö. Taevase trooni ümber ei vilkunud ainsatki tähte. Ainult raske kõue 
sügavad intonatsioonid vibreerusid pidevalt kõrvus, kuna kõhutavad välgud sähvisid vihaselt 
läbi taeva pilviste tubade, justkui põlastades seda võimu, mille kuulus Franklin* oli saavutanud 
nende hirmuvalitsuse üle! Isegi tormikad tuuled tulid üksmeelselt oma salapäraseist kõdudest 
ja märatsesid ringi, nagu soovides veelgi suurendada vaatevälja metsikust. Sellisel tunnil, nii 
pimedal, nii õudsel, ihkas mu hing inimese poolehoidu; kuid selle asemel 


1 pea (prants. k.). 
2 Ameerika riigitegelane ja füüsik, keda ameeriklased peavad piksevarda leiutajaks. Toim. 

Mu kallim sõber, "nõuandja, trööstija ja juht, 


mu mure-rõõm ja rõõmu-öndsus tuli nagu täht. 


Ta liikus nagu need säravad olendid, keda romantikud ja noored näevad oma kujutluste Eedeni 
päikesepaistelistel teedel; nagu iluduskuninganna, keda ehib vaid tema ülim kaunidus. Nii pehme 
oli tema samm, et seda ei olnud üldse kuulda, ja kui tema õrn puudutus poleks tekitanud maagilist 
värinat, siis oleks ta; nagu teised tagasihoidlikud iludused märkamatult minema libisenud. Tema 
ilmes oli kummaline kurbus nagu jäised pisarad jõulukuu rüül, kui ta osutas võitlevaile elemen- 
tidele väljas ja käskis mind vaadelda kaht minu ette ilmunud olendit.» 

See luupainaja võttis enda alla umbes kümme lehekülge käsikirja ja lõppes sellise 
mittepresbüüterlaste kõiki lootusi hävitava jutlusega, et sai esimese auhinna. Seda kirjandit peeti 
õhtu parimaks saavutuseks. Linnapea pidas autorile auhinda üle andes sooja kõne, milles ta ütles, 
et see teos on «kõige väljendusrikkam asi, mida ta on kunagi kuulnud, ja et isegi Daniel Webster 
võiks sellele uhke olla». 

Olgu möödaminnes tähendatud, et nende kirjandite arv, kus sõna «kaunis» kasutati eriti ohtralt 
ja inimese elamustest kõneldi kui «elu leheküljest», vastas tavalisele keskmisele. 

Seejärel pani õpetaja, kes oli juba peaaegu leebuseni pehmeks jäänud, tooli kõrvale, keeras 
auditooriumile selja ja hakkas klassitahvlile Ameerika kaarti joonistama, et õpilasi maateaduses 
eksamineerida. Kuid oma ebakindla käega ei tulnud ta joonistamisega hästi toime, ja ruumi läbis 
tagasihoitud naerukihin. Õpetaja taipas, milles asi seisis, ja püüdis viga parandada. Ta pühkis 
jooned ära ja tõmbas uued, kuid nüüd moonutas ta neid veel rohkem ja naerukihin müütus 
valjemaks. Õpetaja pööras nüüd kogu tähelepanu oma tööle, nagu oleks ta otsustanud end sellest 
lõbususest mitte segada lasta. Ta tundis, et kõigi silmad olid temale suunatud, ja arvas, et tema 


töö nüüd edeneb; kuid ometi jätkus naerukihin, isegi ilmselt kasvades. Ja selleks oli ka põhjust. 
Õpetaja pea köhal oli luuk, mis avanes üles ärklituppa, ja sel- 

lest luugist ilmus nähtavale kass, rippudes nööri otsas, mis oli tagumiste jalgade kohalt tema keha 
ümber seotud. Ka kassi pea oli räbalaga kinni seotud, et ta ei saaks karjuda. Aegamisi alla 
laskudes käänas ta end kord ülespoole ja lõi küüned nööri, pöördus siis jälle allapoole ja küünistas 
kompamatut õhku. Naerukihin muutus valjemaks ja valjemaks. Kass oli nüüd kuue tolli kaugusel 
töösse süvenenud õpetaja peast; veel veidi allapoole, jata haaras meeleheitlikult küüntega kinni 
õpetaja parukast, ning samal hetkel tõmmati ta ühes oma trofeega üles ärklituppa! Eredalt jõi 
särama õpetaja paljas pealagi, sest maalripoiss oli selle üle kullanud! See tõi koosviibimisele 
lõpu. Poisid olid kätte maksnud. Koolivaheaeg oli saabunud. 


Märkus: Ülaltoodud «kirjandid» on muutmatult võetud raamatust, mis kannab pealkirja 
«Proosat ja luulet ühelt lääneosariigi daamilt», kuid nad on loodud täpselt koolitüdruku mustri järgi 
ja seepärast palju õnnestunumad, kui võiks olla ükski jäljendus. 


23. PEATÜKK 


Tom astus uude «Karskuskadettide» seltsi, olles kütkestatud selle «regaalide» välisest hiilgusest. 
Ta lubas maha jätta suitsetamise, tubakanärimise ja vandumise niikauaks, kui on seltsi liige. Kuid 
nüüd tegi ta uue avastuse, nimelt, et lubada midagi mitte teha on kindlam abinõu maailmas panna 
inimest soovima just seda teha. Tom tundis varsti piinavat soovi juua ja vanduda. See soov 
muutus nii tugevaks, et ainult lootus näidata end kord oma punase särbiga hoidis teda seltsist 
välja astumast. Neljas juulil ligines, kuid Tom loobus varsti sellest mõttest, loobus enne, kui oli 
kandnud oma iket nelikümmend kaheksa tundi, ja rajas oma lootused vanale Frazerile, 
rahukohtunikule, kes oli nähtavasti surmavoodis ja kellele oli oodata kindlasti suuri matu- 


1 ühendriikide rahvuspüha. 4. juulil, 1776. a. kuulutasid kolm-teist Inglismaast sõltunud 
asumaad end Ameerika Ühendriikide nime all iseseisvaks. Toim. 


134 


seid, sest ta oli ju' nii kõrge ametnik. Kolm päeva oli Tom väga huvitatud kohtuniku tervisest ja 
osutas uudishimu selle suhtes. Mõnikord tõusid tema lootused kõrgele, nii kõrgele, et ta söandas 
oma «regaalid» välja võtta ja neid peegli ees proovida. Kuid kohtuniku tervislik seisund oli otse 
masendavalt rnuutlik. Viimaks teatati, et ta on paranemas, ja siis, et ta saab terveks. Tom oli 
pettunud ja ka veidi solvatud. Ta esitas kõhe lahkumisavalduse, ja samal ööl tabas kohtunikku 
uus haigushoog ning ta suri. Tom otsustas, et ta enam kunagi niiviisi inimesi ei usalda. Matused 


olid toredad. Noored karsklased paradeerfsid nii nooblilt, et äsjane liige pidi peaaegu kadedusest 
lõhkema. 

Kuid Tomoli siiski jälle vaba poiss; see oli ka midagi. Ta võis nüüd juua ja vanduda, kuid 
leidis oma üllatuseks, et ta seda ei soovi. See lihtne tõsiasi, et ta seda võis, hävitas soovi ja 
röövis asjalt võlu. 

Varsti avastas Tom imestusega, et igatsetud koolivaheaeg hakkas juba pisut igavaks muutuma. 

Ta proovis päevaraamatut kirjutama hakata, kuid kolme päeva jooksul ei juhtunud midagi, ja 
seepärast loobus ta sellest ettevõttest. 

Esimene neegrite laulukoor tuli linna ja tekitas sensatsiooni. Tom ja Joe Harper korjasid kokku 

salga artiste ja olid mõni päev õnnelikud. 

Isegi kuulsusrikas neljas juuli äpardus teataval määral, sest sadas tugevasti vihma; seapärast 
polnud rongkäiku, ja ka suurim mees maailmas (Tomi arvamuse järgi), mister Benton, 
Ühendriikide ametrs olev senaator, valmistas ränga pettumuse, sest ta ei olnud kahtkümmend 
viit jalga pikk ega küündinud isegi selle lähedale. 

Tuli tsirkus. Kolm päeva pärast seda mängisid poisid tsirkust vanadest põrandavaipadest 
telkides — sissepääs poistele kolm nööpnõela, tüdrukutele kaks —,, siis oli neil ka 
tsirkusemängimisest isu täis. 

Tulid frenoloog ja hüpnotiseerija ning läksid jälle, ja linnakeses oli seejärel veel igavam ning 
rusuvam. 

Korraldati mõned poiste ja tüdrukute koosviibimised, kuid neid oli nii vähe ja nad olid nii 
lõbusad, et tegid piinava tühjuse vahepeal veel piinavamaks. 

Becky Thatcher oli läinud suvevaheajaks koju, Constantinople'isse, oma vanemate 
juurde, niisiis polnud elul mingit heledat külge. 
Jube mõrvasaladus valmistas lakkamatult muret. See oli tõeline vähktõbi oma püsivuse ja 
piina poolest. 
Siis tulid leetrid. 


Kaks nädalat lebas Tom voodivangistuses, surnuna maailmale ja selle sündmustele. Ta oli 
väga haige, teda ei huvitanud miski. Kuita viimaks jälle jalule sai ja jõuetuna linnas ringi 
liikus, oli seal iga asja ja olendiga kurb muutus aset leidnud. Oli toimunud «ärkamine», ja kõik 
olid «usklikuks» muutunud; mitte ainult täiskasvanud, vaid isegi poisid ja tüdrukud. Tom 
liikus ringi lootusetus lootuses ainustki õnnistatud patust nägu näha, kuid kõikjal sai talle osaks 
pettumus. Ta leidis Joe Harperi testamenti uurimas ja pöördus nukralt kõrvale sellest rusuvast 
vaatepildist. Ta otsis üles Ben Rogersi ja leidis selle vaimuliku sisuga raamatute korviga vaeseid 
külastamas. Ta püüdis kinni Jim Hollise, kes juhtis tema tähelepanu sellele, et tema hiljutised 
leetrid olid olnud väärtuslikuks õnnistuseks hoiatusena. Iga poiss, keda ta kohtas, lisas oma osa 
tema masendusele, ja kui ta lõpuks meeleheitele aetuna otsis pelgupaika Huckleberry Finni 


rinnalt ja pühakirjatsitaadiga vastu võeti, siis murdus tema südtft ja ta hiilis koju ning puges 
sängi, aru saades, et kogu linnas oli ainult tema üksi jäädavalt ja igavesti kadunud hing. 


Sel ööl tõusis hirmus torm suure vihmavalingu, kohutavate kõuekärgatuste ja pimestavate 
välgusähvatustega. Tom peitis pea teki alla ja ootas hirmuga oma otsa, sest ta ei kahelnud 
põrmugi, et kogu see segadus oli tema pärast. Ta uskus, et ta oli taevaste võimude kannatuse 
viimse piirini viinud ja et see oli nüüd tagajärg. Talle oleks võib-olla ülearuse toredusena 
ja laskemoona raiskamisena tundunud tappa üht mardikat suurtükiväepatarei tulega, kuid 
selles ei leidnud ta midagi ebakohast, et temasuguse putuka hävitamiseks maapinnalt tekitati 
selline kulukas äikesetorm. 


Vähehaaval hakkas maru raugema ja vaibus oma ülesannet sooritamata. Poisi esimene 
impulsiivne mõte oli 

tänulik olla ja meelt parandada, kuid siis otsustas ta oodata, — sest võib-olla ei tulegi enam 
tormi. 

Järgmisel päeval olid arstid jälle kohal: Tom oli uuesti haigestunud. Kolm nädalat, mis ta 
nüüd voodis veetis, tundusid terve igavikuna. Kui ta lõpuks jälle voodist tõusis, oli ta vaevalt 
tänulik oma pääsemise eest, mõeldes, kui üksildane, sõpradeta ja mahajäetud ta oli. Ta lonkis 
ükskõikselt läbi linnakese ja leidis Jim Hollise kohtunikku etendamas noortekohtus, kes arutas 
ühe kassi mõrvaasja tema ohvri, linnu, juuresolekul. Joe Harperi ja Huck Finni leidis ta ühes 
põiktänavas varastatud melonit söömas. Vaesed poisid, ka nemad olid nagu Tomgi uuesti 
«haigestunud». 


24. PEATÜKK 


Viimaks pandi unine õhkkond liikvele ja õige tugevasti. Mõrv tuli kohtus arutusele. See muutus 
otsekohe linnakese põnevaks jutuaineks. Tom ei pääsenud sellest kuskil. Iga viide mõrvale ajas 
talle judinad peale, sest tema rahutu südametunnistus ja kartused panid ta peaaegu uskuma, et 
need märkused tehti tema kuuldes «katseks». Ta ei taibanud küll, kuidas võidi aimata, et ta 
mõrvast midagi teab, kuid siiski ei suutnud ta end nende juttude keskel mugavalt tunda. Need 
ajasid talle kogu aeg külmavärinad ihule. Ta kutsus Hucki kõrvalisse kohta, et temaga kõnelda. 
Tundus kuidagi kergendusena oma keelepaelad veidikeseks lahti päästa ja murekoor-mat 
kaaskannatajaga jagada. Pealegi tahtis ta veenduda, kas Huck on sõna pidanud ja vaikinud. 

«Huck, käs sa oled sellest kunagi kellelegi kõnelnud?» 

«Millest?» 

«Tead küll, millest.» 

«Oh, muidugi ei ole.» 


«Ühtegi sõna?» 

«Jumala tõsi, mitte ühtainsatki sõna. Miks sa küsid?» 

«Noh, ma kartsin.» 

«Me ei elaks ju kahte päevagi, Tom Sawyer, kui sellest teada saadaks. Sa tead seda isegi.» 
Tomi süda muutus kergemaks. Veidi aja pärast küsis ta: 

«Huck, keegi ei saaks sind rääkima panna, mis sa arvad?» 

«Mind rääkima panna? Kui ma tahaksin, et see segavereline kurat mu ära uputaks, siis saaks 
mind rääkima panna. Muidu mitte.» 

«Noh, siis on kõik korras. Arvan, et meil pole midagi karta, niikaua kui suu peame. Aga 
vannume siiski veel kord, siis on kindlam!» 

«Olen nõus.» 

Niisiis andsid nad õudustäratava pühalikkusega uue vande. 

«Mis linnas räägitakse, Huck? Olen hirmus palju kuulnud.» 

«Räägitakse? Noh, ikka Muff Potter, Muff Potter, Muff Potter kogu aeg. See paneb mind järjest 
higistama, nii ettahaksin end kuhugi ära peita.» 

«Minuga on just samasugune lugu. Arvan, et ta on kadunud mees. Kas sul pole temast mõnikord 
kahju?» 

«Peaaegu alati — peaaegu alati. Ta ei ole ju midagi väärt, aga ta ei ole ka kunagi kellelegi midagi 
halba teinud. Ainult õngitseb natuke, et viinaraha saada, ja hulgub palju ringi. Aga, issand, seda 
teeme ju kõik, vähemalt suurem osa meist, palvevennad ja teised niisugused. Kuid ta on hea mees, 
andis mulle kord pool kala, kui kahele süüa ei jätkunud; ja ta on mind mitu korda aidanud, kui hädas 
olin.» 

«Minule on ta paberlohesid parandanud ja õngi nööri otsa pannud, Huck. Tahaksin, et me ta sealt 
välja saaksime.» 

«Me ei saa ju teda sealt välja, Tom. Ja pealegi poleks sellest mingit kasu; ta püütaks jälle kinni.» 

«Jah, seda küll. Aga ma ei kannata, et nad teda niiviisi teotavad, kui ta ei ole üldse ... seda 
teinud.» 

«Mina samuti mitte. Issand, nad ütlevad, et ta on kõige verejanulisem lurjus meie maal, ja 
imestavad, et ta ei ole juba varem üles poodud.» 

«Jah, nii nad räägivad kogu aeg. Nad lubasid ta isegi lintsida, kui ta peaks vabaks saama.» 

«Ja seda nad ka teeksid.» 

Poisid kõnelesid pikalt ja laialt, kuid see rahustas neid vähe. Videviku saabudes luusisid nad väikese 
üksildase 

vangimaja ümbruses, võib-olla ebamäärases lootuses, et juhtub midagi, mis päästab neid murest. 
Kuid midagi ei juhtunud. Õnnetust vangist polnud nähtavasti huvitatud ükski ingel ega haldjas. 

Poisid tegid, mis nad olid sageli varemgi teinud: läksid võretatud akna alla ja andsid 
Potterile tubakat ja tikke. Potteri kong asetses alumisel korral ja vanglas polnud mingit valvet. 

Vangi tänulikkus annetuste eest oli alati nende südametunnistust piinanud — seekord lõikas 
see sügavamale kui kunagi varem. Nad tundsid end kõige suuremate argpükside ja reeturitena, 
kui Potter ütles: 

«Teie olete väga head minu vastu olnud, poisid, paremad kui keegi teine siin linnas. Ja ma ei 
unusta seda, ei. Ma ütlen endale tihti: «Olen kõigil poistel paberlohesid ja muid asju 
parandanud ja nendele näidanud, kus head õngitsemiskohad on, ja nende vastu nii sõbralik olnud 
kui sain, ja nüüd nad on kõik unustanud vana Muffi, kui ta hädas on; aga Tom ja Huck — nemad 
eiunusta teda,» ütlen ma endale, «ja mina ei unusta neid!» Jah, poisid, olen teinud hirmsa asja 
— purjus ja segase peaga, teisiti ei oska ma seda seletada, ja nüüd pean ma selle eest kõlkuma, 
ja see on ka õige. Õige ja parem ka, arvan; igatahes loodan seda. Hea küll, jätame selle jutu. Ma 
eitaha, et teie tunneksite end halvasti; olete ,minu vastu sõbralikud olnud. Aga mis ma tahan 
öelda — ärge teie end kunagi purju jooge, siis ei satu te ka siia. Pöörake end veidi õhtu poole; 
jah, nõnda; nii lohutav on näha sõbralikke nägusid, kui inimene on niisuguses hädas, ja keegi ei 
tule sind vaatama peale teie. Head, sõbralikud näod, head sõbralikud näod. Ronige teineteise 
kukile, las ma puudutan teid. Nii! Andke kätt — teie omad mahuvad trellide vahelt läbi, minu 
oma on liiga suur. Väikesed käed, ja nõrgad — aga nad on Muff Potterit väga palju aidanud ja 
aitaksid veelgi, kui saaksid.» 

Tom läks õnnetuna koju ja nägi sel ööl hirmsaid unenägusid. Teisel ja kolmandal päeval lonkis 
ta kohtuhoone ümber. Poiss tundis peaaegu vastupandamatut tungi sisse minna, kuid sundis end 
välja jääma. Huckiga oli sama lugu. Nad hoidusid hoolega teineteisest eemale. Mõlemad 
läksid aeg-ajalt ära, kuid sama sünge võlu tõi 

nad peagi jälle tagasi. Tom hoidis kõrvad lahti, kui kohtusaalist väljus pealtkuulajaid, kuid 
kuulis ainult kurvastavaid uudiseid; võrk tõmbus üha armutumalt koomale vaese Potteri ümber. 
Teise päeva õhtul räägiti külas, et Indiaani Joe on oma tunnistuses kindel ning kõikumatu ja et 
pole vähematki kahtlust selle suhtes, milline tuleb kohtuotsus. 

Tom oli sel õhtul kaua väljas ja tuli läbi akna tuppa. Ta oli hirmsasti erutatud. Möödus mitu 
tundi, enne kui ta magama jäi. Järgmisel hommikul kogunes terve linn kohtuhoone juurde, sest 
sellest tõotas kujuneda tähtis päev. Täistuubitud kohtusaalis oli võrdselt mõlema soo 
esindajaid. Pika ootamise järel ilmusid vandemehed ja asusid oma kohtadele; veidi hiljem 
toodi sisse aheldatud Potter, kahvatu ja kurnatud, ara, lootusetu pilguga, ja pandi istuma kohta, 
kus kõik uudishimulikud silmad võisid teda vahtida; niisama silmapaistev oli Indiaani Joe, kes 
paistis tuimana, nagu alati. Tekkis uus vaheaeg, siis ilmus kohtunik ja šeriff kuulutas kõhtu 
avatuks. Järgnesid harilik sosistamine advokaatide vahel ja paberikrabin. Need üksikasjad ja 


viivitused tekitasid ettevalmis-tusõhkkonna, mis oli samavõrd mõjuv kui põnev. 

Nüüd kutsuti ette tunnistaja, kes tõendas, et ta oli näinud Muff Potterit end ojas pesemas 
mõrva avastamise päeva varasel hommikutunnil ja et Potter oli kohe ära jooksnud. Mõne 
küsimuse järel ütles süüdistaja: 

«Esitage tunnistajale küsimusi.» 

Vang tõstis hetkeks silmad, kuid langetas jälle pilgu, kui tema kaitsja ütles: 

«Mul pole küsimusi esitada.» 

Järgmine tunnistaja tõendas noa leidmist laiba kõrvalt. Süüdistaja ütles: 

«Esitage tunnistajale küsimusi.» 

«Mul pole küsimusi esitada,» vastas Potteri advokaat. 

Kolmas tunnistaja vandus, et ta oli sageli näinud seda nuga Potteri käes. 

«Esitage tunnistajale küsimusi.» 

Potteri kaitsja keeldus teda küsitlemast. 

Kuulajate näod hakkasid väljendama pahameelt. Kas see advokaat kavatses tõesti oma 
kaitsealust surma saata, ilma et oleks katsetki teinud teda päästa? 

Mitu inimest tunnistas Potteri süüdlaslikku käitumist, kui ta mõrvakohale toodi. Nad lahkusid 
tunnistajate pingist, ilma et kaitsja oleks neid ristküsitlenud. 

Usaldustäratavad tunnistajad tõid üksikasjaliselt esile kõik kaebealusele kahjulikud asjaolud tol 
hommikul surnuaial, mida kõik kohalviibijad nii hästi mäletasid, kuid Potteri advokaat ei esitanud 
ühelegi tunnistajale ristküsirnusi. Pealtkuulajate hämmeldus ja rahulolematus väljendusid 
nurisevas pominas, mis kutsus välja noomituse kohtunikulauast. Nüüd ütles süüdistaja: 

«Kodanike vande all antud tunnistuste põhjal, kelle lihtsad sõnad on kõigiti usaldusväärsed, 
oleme igasuguse kahtluseta kindlaks teinud, et selle hirmsa mõrva on korda saatnud õnnetu vang 
süüpingis. Loeme asjaarutamise lõpetatuks.» 

Vaese Potteri rinnast tõusis oie; ta kattis näo kätega ja õõtsutas end tasakesi edasi-tagasi, kuna 
kohtusaalis valitses piinlik vaikus. Paljud mehed olid liigutatud ja paljude naisse kaastundmust 
tunnistasid pisarad. Kaitsja tõusis ja ütles: 

«Teie kõrgeausus! Oma märkustes asjaarutamise avamisel andsime mõista oma kavatsust 
tõestada, et meie kaitsealune sooritas selle jubeda teo vastutusvõimetus seisundis — pimeda 
joomahullustuse mõjul. Me oleme oma kavatsust muutnud; me ei käsuta seda vastuväidet. 
(Kohtusekretärile ) Kutsuge Thomas Sawyer.» 

Kõigi saalisolijate näod väljendasid arusaamatust ja hämmastust, kaasa arvatud isegi Potteri 
oma. Kõik silmad jälgisid imestuse ja huviga Tomi, kui see tõusis ja tunnistajate pinki asus. 
Poiss näis kaunis ärritatuna, sest ta tundis suurt hirmu. Ta vannutati. 

«Thomas Sawyer, kus sa olid 17. juunil kesköö paiku?» 

Tom heitis pilgu Indiaani Joe raudsele näole ja tema keel ei kuulanud sõna. Saalisolijad 


kuulasid hinge kinni pidades, kuid sõnad ei tahtnud tulla. Mõne hetke pärast sai poiss siiski pisut 
jõudu tagasi ja suutis sellest niipalju oma häälde panna, et osa kohalviibijaist võis kuulda: 
«Kalmistul!» 
«Veidi valjemini, palun. ära karda. Sa olid ...» 
«Kalmistul.» 

Põlglik muie libises üle Indiaani Joe näo. 

«Kas sa olid kuskil Horse Williamsi haua läheduses?» 

«Jah, sir.» 

«Räägi natuke valjemini. Kui lähedal sa sellele olid?» 

«Niisama lähedal nagu praegu teile.» 

«Kas.sa olid peidus või mitte?» 

«Olin peidus.» 

«Kus?» 

«Jalakate all haua kõrval.» 

Indiaani Joe võpatas vaevu märgatavalt. 

«Kas sul oli keegi veel kaasas?» 

«Jah, sir. Läksin sinna koos...» 

«Oota — oota üks hetk. Sinu kaaslase nimi pole praegu tähtis. Me kutsume ta ette parajal ajal. 
Kas te viisite sinna midagi?» 

Tom kõhkles ja näis kohmetuna. 

«Räägi välja, poisu, ära karda. Tõtt austatakse alati. Miste viisite sinna?» 

«Ainult ühe ... ühe ... surnud kassi.» 

Tekkis naerukihin, mille kõhus kõhe summutas. 

«Me toome siia selle kassi luukere. Nüüd, mu poiss, jutusta meile kõik, mis juhtus; jutusta 
täiesti vabalt, oma sõnadega, ära midagi vahele jäta ja ära karda.» 

Tom alustas, esiteks kogeldes, kuid sattus siis pikkamööda hoogu ja sõnad voolasid üha 
vabamalt. Veidi aja pärastei olnud midagi kuulda peale tema hääle; kõik pilgud olid temasse 
kiindunud; kohalviibijad rippusid ammuli sui.ja vaevu hingates tema sõnade küljes, tähele 
panemata aega, kaasa kistud jutustuse õudsest võlust. Tagasihoitud ärevus saavutas haripunkti, 
kui poiss ütles: «Ja kui doktor virutas hauatahvliga ja Muff Potter kukkus, kargas Indiaani Joe 
noaga juurde ja...» 

Prauh! Välkkiiresti sööstis mestiits akna juurde, paisates kõrvale kõik, kes teda takistada 
püüdsid, ja oli läinud! 


25. PEATÜKK 


Tom oli jälle hiilgav kangelane — vanade lemmik, noorte kadeduse objekt. Tema nimi sai isegi 
surematuks trükimusta läbi, sest linnakese ajaleht ülistas teda. Mõned 

uskusid koguni, et ta saab veel presidendiks, kui ta võllasse ei satu. 

Nagu tavaliselt ikka, võttis muutlik, järelemõtlematu maailm Muff Potteri oma rinnale ja 
hellitas teda niisama ohtralt, nagu enne oli teda teotanud. Kuid säärane käitumine on maailmale 
auks, ja seepärast pole hea selle üle 
nuriseda. 

Need päevad olid Tomile hiilguse- ja rõõmupäevad, ööd aga olid täis koledusi. Indiaani Joe 
täitis kõiki tema unenägusid ja alati ähvardasid tema silmad hukatusega. Vaevalt suutis mingi 
kiusatus poissi pärast videviku saabumist majast välja meelitada. Vaene Huck oli niisama 
haletsemisväärses seisundis ja täis hirmu, sest Tom oli jutustanud kögu loo advokaadile suure 
kohtupäeva eelõhtul ja Huck kartis hirmsasti, et tema osa selles asjas kuidagi teatavaks saab, 
kuigi Indiaani Joe põgenemine oli päästnud ta ebameeldivast tunnistusest kohtu ees. Advokaat 
oli küll vaesele poisile lubanud asja salajas hoida, aga mis sellest? Sest ajast, kui vaevav 
südametunnistus oli ajanud Tomi öösel advokaadi juurde ja välja kiskunud kardetava loo tema 
huulte vahelt, mis olid pitseeritud kõige süngema ja kõledama vandega, oli Hucki usaldus 
inimsoo vastu peaaegu kadunud. 

Päeval tegi Muff Potteri tänulikkus Tomi õnnelikuks, et ta oli rääkinud, kuid öösiti soovis 
ta, et ta oleks suu pidanud. Mõnikord ta kartis, et Indiaani Joe'd ei saada kätte, teinekord ta 
kartis jälle, et ta tabatakse. Tal oli kindel tunne, et ta ei saa kunagi rahulikult hingata, enne kui 
see mees on surnud ja ta tema laipa näinud. 

Tabamise eest lubati tasu, kogu ümbrus otsiti läbi, kuid Indiaani Joe'd ei leitud. St. Louisist 
tuli kohale üks neid kõiketeadvaid ja aukartustäratavaid imesid, detektiiv, nuuskis ringi, 
raputas pead, tegi targa näo ja saavutas selle hämmastava tagajärje, milleni selle tsunfti liikmed 
tavaliselt jõuavad, see tähendab, «ta leidis jälje». Kuid «jälge» ei saa mõrva eest üles puua, ja 
seepärast tundis Tom end pärast seda, kui detektiiv oli oma töö lõpetanud ja ära sõitnud, 
niisama ebakindlalt nagu enne. 

Päevad venisid, pikkamisi mööda, ja iga kaduv päev jättis maha veidi kergendatud 
kartusekoorma. 

26. PEATÜKK 


Iga loomulikult areneva poisi elus tuleb kord aeg, kus tal on pöörane soov kuhugi minna ja peidetud 
varandust otsida. Ühel päeval tekkis Tomil järsku see soov. Ta läks linna Joe Harperit otsima, kuid ei 
leidnud teda. Siis läks ta Ben Rogersi juurde, see oli läinud kätele. Viimaks kohtas ta juhuslikult 
Huck Finn Punakatt. Huck oli sobiv kaaslane. Tom viis ta kõrvalisse kohta ja pühendas asjasse. Huck 
oli nõus. Huck oli alati nõus osa võtma igast ettevõttest, mis pakkus meelelahutust ega nõudnud 
kapitali, sest tal oli koormavas ülikülluses seda sorti aega, mis ei ole raha. 

«Kus me kaevama hakkame?» küsis Huck. 

«Oh, ükskõik kus.» 

«Kas seda on siis igale poole peidetud?» 

«Ei, muidugi mitte. See on väga iseäralikesse kohtadesse peidetud, Huck, — mõnikord saartele, 
mõnikord pehkinud kastides kuhugi kuivanud puu alla, just sinna, kuhu keskööl langeb selle puu 
murtud ladva vari, kuid enamasti majades, kus kummitab, põranda alla.» 

«Kes seda peidab?» 

«Noh, röövlid muidugi — kes siis sinu arvates? Pühapäevakooli inspektorid või?» 

«Ma ei tea. Mina küll varandust ei peidaks, kui mul seda oleks. Ma raiskaksin selle ära ja 
elaksin lõbusasti.» 

«Mina ka; aga röövlid ei tee nii, nad peidavad selle alati ära ja jätavad sinnapaika.» 

«Kas nad sellele hiljem järele ei tule?» 

«Ei, nad kavatsevad küll tulla, kuid unustavad harilikult märgid või surevad. Igatahes on 
varandus kaua aega peidus ja roostetab. Ja siis leiab keegi vana kolletanud paberi, mis talle 
peidukoha kätte juhatab, — paberi, mida tuleb nädal otsa uurida, sest seal on peaasjalikult 
ainult märgid ja hieroglüüfid.» 

«Hiero — mis asjad?» 

«Hieroglüüfid — pildid ja nõnda edasi, tead, mis pealtnäha midagi ei tähenda.» 

«Kas sul on siis mõni niisugune paber, Tom?» 

«Ei ole.» 

«No kuidas sa siis märgid üles leiad?» 

«Mul pole vajagi märke. Nad matavad varanduse alati majja, kus kummitab, või saarele või 
kuivanud puu alla, mille üks raagus oks välja ulatub. Noh, oleme Jacksoni saart juba veidi 
uurinud ja me võime kunagi veel sinna minna; ja siis on ju Vaikse Maja jõe ääres see vana maja, 
kus kummitab, ja raagus puid on küllalt — igavene hulk.» 

«Kas nende kõigi alla on varandust peidetud?» 
«Mis sa nüüd räägid! Ei!» 
«Kuidas sa siis tead, missuguse alt tuleb otsida?» 


«Kõigi alt.» 

«Aga, Tom, see kestaks ju terve suve.» 

«Mis sellest? Kujuta ette, et leiad vaskkatla, kus on sada dollarit, kõik roostetanud ja 
läikivad, või kõdunenud kasti, täis teemante. Mis sa selle kohta ütled?» 

Hucki silmad hakkasid hiilgama. 

«Tore, sellest oleks mulle ülearu küllalt. Sa anna mulle ainult sada dollarit, teemante ma ei 
tahagi.» 

«Hea küll. Aga mina küll teemante ära ei põlga. Mõned nendest maksavad kakskümmend 
dollarit tükk. Niisuguseid leidub vaevalt, mille väärtus on kuus penni või üks dollar.» 

«Nonoh! Kas tõesti?» 

«Muidugi — kõik võivad sulle seda öelda. Kas sa pole ühtegi teemanti näinud?» 

«Ei mäleta olevat.» 

«Oh, kuningatel on neid hunnikute viisi.» 

«Ma ei tunne ühtegi kuningat, Tom.» 

«Seda ma arvan. Aga kui sa Euroopasse läheksid, seal näeksid neid terve karja ringi 
hüppamas.» 

«Kas nad hüppavad?» 

«Hüppavad? Tobu! Ei!» 

«Aga miks sa siis ütlesid, et hüppavad?» 

«Lollus! Ma tahtsin öelda, et sa näeksid neid, muidugi mitte hüppamas — milleks peaksid nad 
seal hüppama? Mõtlesin, et sa näeksid neid — igale poole laiali pillatult, tead. Nagu see vana 
küürakas Richard.» 

«Richard? Mis ta teine nimi oli?» 

«Tal polnudki teist nime. Kuningatel on ainult eesnimi.» 

«Tõesti?» 

«Tõepoolest, ainult eesnimi.» 

«Noh, olgu, kui see neile meeldib; aga mina küll ei tahaks kuningas olla, nii et mul ainult 
eesnimi oleks nagu neegril. Aga kuule, kus sa kõigepealt mõtled kae-vata?» 

«Ma ei tea. Mis sa arvad, kui võtaksime käsile selle vana kuivanud oksaga puu teisel pool 
Vai.kse Maja jõge, künkal?» 

«Olen nõus.» 

Niisiis muretsesid nad ühe vana kirka ja labida ja alustasid oma kolmemillilist teekonda. Nad 
jõudsid pärale higistena ning hingeldades ja heitsid maha lahedal kasvava jalaka varju, et puhata 
ja suitsetada. 

«See meeldib mulle,» ütles Tom. 

«Mulle ka.» 


«Kuule, Huck, kui me siit varandust leiame, mis sa kavatsed oma osaga teha?» 

«Noh, söön iga päev pirukat ja joon klaasi soodavett ja lähen igasse tsirkusse, mis linna tuleb. 
Vean kihla, et mul on väga lõbus.» 

«Aga kas sa ei kavatse osa ka tagavaraks jätta?» 

«Tagavaraks? Misjaoks?» 

«Noh, et hiljem oleks, millest elada.» 


«Oh, sel pole mõtet. Taat tuleb ühel päeval siia linna tagasi ja lööb oma küüned sinna sisse, kui 
ma ei jõua seda enne ära tarvitada; ja võid kindel olla, et tema teeb kiiresti puhta töö. Mis sa 
mõtled oma osaga teha, Tom?» 


«Mina ostan uue trummi ja ehtsa mõõga, ja punase kaelarätiku, ja buldogi kutsika, ja abiellun.» 
«Abiellud!» 

«Just nii.» 

«Tom, sa... sa oled ju hulluks läinud.» 

«Oota, küll sa näed.» 


«Noh, see oleks kõige sõgedam temp, mis sa võiksid teha, Tom. Minu taati-memme tead ju. 
Aina tüli! Nad tülitsesid kogu aeg. Mäletan väga hästi.» 


«See ei tähenda midagi. Tüdruk, kellega kavatsen abielluda, ei tülitseks.» 
«Tom, arvan, nad on kõik ühesugused. Nad kõik soe- 

vad mehi. Mõtle selle üle veel järele. Ütlen sulle, see on tõesti parem. Kes see plika on?» 

«See ei ole üldse plika, see on neiu.» 

«Minu arvates on see ükskõik. Mõni ütleb «neiu», mõni «plika» — mõlemal on õigus. Olgu 
kuidas on, aga mis ta nimi on, Tom?» 

«Küll ma sulle ükskord ütlen, praegu mitte.» 

«Hea küll, olgu nii. Ainult kui sa abiellud, siis jään veel üksildasemaks.» 

«Ei, sa eijää. Sa tuled minu juurde elama. Nüüd maast lahti ja hakkame kaevama.» 

Nad töötasid ja higistasid pooltundi. Mingit tagajärge! Nad töötasid veel pool tundi. Jälle 
tagajärjeta. Huck küsis: 

«Kas nad selle alati nii sügavale matavad?» 

«Mõnikord, mitte alati. Harilikult mitte. Arvan, et me ei ole õigele kohale sattunud.» 

Niisiis valisid nad uue köha ja hakkasid otsast peale. Töö edenes aegamisi, kuid nad jõudsid 
siiski edasi. Mõni aeg kaevati vaikides. Viimaks toetus Huck labidale, pühkis varrukaga higipiisk 
laubalt ja küsis: 

«Kus sa mõtled siis kaevama hakata, kui sellega valmis oleme?» 

«Arvan, et võtame käsile selle vana puu Cardiffi künkal, lese maja taga.» 

«See oleks päris sobiv koht. Aga kas lesk meil varandust käest ära ei võta, Tom? See on tema 


maa peal.» 
«Tema võtab ara! Katsugu seda teha. Kes niisuguse peidetud varanduse leiab, sellele see ka 
kuulub. Pole tähtis, kelle maal see on.» 
See oli rahuldav seletus. Töö läks edasi. Mõne aja pärast ütles Huck: 
«Tont võtaks, oleme vist jälle valele köhale sattunud. Mis sa arvad?» 
«Vaga imelik, Huck. Ma ei saa sellest aru. Mõnikord segavad end nõiad vahele. Arvan, et võib- 
olla praegugi seisab asi selles.» 
«Lollus! Nõidadel ei ole päevaajal mingit võimu.» 
«Õige küll. Muleitulnud seda meelde. Oh, ma tean nüüd, milles viga seisab! Kui lollid me 
oleme! Enne 

tuleb kindlaks teha, kuhu langeb oksa vari keskööl, ja sealt tuleb kaevata!» 

«Pagana pihta, siis oleme kogu selle töö asjata teinud. Nüüd, tont võtku, peame öösel tagasi tulema. 
See on kole pikk tee. Kas sa pääsed välja?» 

«Vean kihla, et pääsen. Me peame seda juba täna öösel tegema, sest kui keegi juhtub neid auke 
nägema, siis teab ta otsekohe, milles asi seisab, ja hakkab ise otsima.» 

«Hea küll, ma tulen õhtul sinna ja näun.» 

«Hästi. Peidame riistad põõsastesse.» 

Öösel olid poisid määratud ajal kohal. .Nad istusid oodates puu varjus. See oli üksildane koht ja 
ka kellaaeg oli vanade traditsioonide järgi pühalik. Vaimud sosistasid kähisevates lehtedes, 
kodukäijad varitsesid pimedais nurkades, kaugelt kostis koera madal haukumine, millele öökull 
vastas hauataguse häälega. Poisid olid kogu selle salapärasuse mõju all ja kõnelesid vähe. Viimaks 
arvasid nad, et kell peab olema kaksteist, märkisig ära koha, kuhu langes puu vari, ja alustasid 
kaevamist: Nende lootus hakkas tõusma, huvi kasvas ja usinus pidas sellega sammu. Auk muutus 
järjest sügavamaks. Kuid iga kord, kui kirka lõi millegi kõva vastu ja nende südamed rõõmust 
hüppasid, sai neile osaks ainult uus pettumus. See olipaljalt kivi või puutükk. 

Viimaks ütles Tom: 

«Sellest pole mingit käsu, Huck, oleme jälle valel kohal.» 

«Aga see ei või vale koht olla. Panime varju täpselt tähele.» 

«Tean, kuid siin on veel teine asi.» 

«Mis nimel!?» 

«Me ainult arvasime õige aja olevat. See võis väga hästi hiljem või varem olla.» 

Huck laskis labida langeda. 

«Jah,» ütles ta. «See on see häda. Me peame selle asja jätma. Me ei tea kunagi, millal on õige aeg, 
ja pealegi on see kõik liiga jube siin selkellaajal, kus nõiad ja vaimud ringi luusivad. Mul on tunne, 
nagu oleks keegi kogu aeg mu selja taga, ja ma kardan ümber pöörduda, sest võib-olla on teised ees 
parajat aega ootamas. Ma lõdisen üleni sellest ajast peale, kui siia jõudsime.» 

«Minuga on umbes sama lugu, Huck. Nad panevad peaaegu alati, kui nad varandust puu alla 
matavad, mõne surnu kaasa seda valvama.» 

«Issand!» 

«Jah, panevad küll. Olen seda alati kuulnud.» 

«Tom, mulle ei meeldi hästi niisuguses köhas ringi kolada, kus surnud on. Nendega tuleb 
kindlasti pahandust.» 

«Ka minul eimeeldi neid tülitada, Huck. Kujuta ette, kui see siin oma kolba välja pistaks ja 
midagi ütleks!» 
«Jäta, Tom! See on jube.» 

«Muidugi jube, Huck. Ma ei tunne end sugugi mugavalt.» 

«Kuule, Tom, lähme siit ära ja katsume kuskil mujal.» 

«Hea küll, arvan ka, et see on mõistlikum.» 

«Kuhu me läheme?» 

Tom mõtles viivu ja ütles siis: 

«Majja, kus kummitab. See on õige koht.» 

«Pagan võtaks! Mulle ei meeldi niisugused majad, Tom. Need on ju veel palju hullemad 
kui surnud. Surnud inimesed räägivad võib-olla, aga nad ei hiili sulle surilinas lähedale, 
kui sa tähele ei pane, ega vaata sul järsku üle õla ega kirista hambaid, nagu vaimud teevad. Ma 
ei suudaks niisugust asja väjja kannatada, Tom, keegi ei suudaks.» 

«Jah; aga, Huck, vaimud rändavad ainult öösel ringi, nad ei takista meid kaevamast seal 
päeva-ajal.» 

«Seda küll. Aga sa tead väga hästi, et inimesed ei lähe ei päeval ega öösel'selle vaimude 
maja ligidale.» 

«Noh, see on rohkem küll sellepärast, et nad ei taha minna niisugusesse kohta, kus on 
inimene tapetud. Kuid selle maja juures ei ole ju öösiti kunagi midagi nähtud — ainult sinakat 
valgust akna taga vilkumas, ei mingit tõelist vaimu.» 

«Kui sa juba niisugust sinakat valgust näed vilkumas, Tom, siis võid kihla vedada, et seal on 
ka vaimud üsna ligidal. See on selge. Sest sa tead ju, et keegi peale vaimude niisugust valgust 
ei käsuta.» 

«Jah, seda küll. Aga igatahes päeva-ajal nad välja eitule, mis on meil siis karta?» 

«Noh, olgu siis. Võtame käsile selle vaimude maja, kui sa soovid, aga ma arvan, et see on 
ohtlik.» 

Nad olid hakanud vahepeal künkast alla minema. Keset orgu nende ees seisis kuupaistes maja, 
kus «kummitas», täiesti eraldi. Tara oli ammu kadunud maja ümbert, vääntaimed looklesid isegi 


trepil, korsten ähvardas kokku variseda, aknaklaasid puudusid ja üks katusenurk oli sisse vajunud. 
Poisid vaatasid maja veidi aega, endamisi lootes näha sinist valgust aknast mööda vilksatamas, 
pöördusid siis tasakesi kõneldes, nagu see sobis sel kella-ajal ja selle's ümbruses, kaugele 
hüvakule, et tontlikust majast võimalikult eemale hoiduda, ja sammusid kodu poole läbi metsa, mis 
kaunistas Cardiffi künka tagakülge. 


27. PEATÜKK 


Järgmisel päeval lõuna paiku ilmusid poisid kuivanud puu juurde oma tööriistade järele. Tom 
kibeles salapärasesse majja minna; Huck soovis ilmselt sedasama, kuid ütles äkki: 
«Kuule, Tom, kas sa tead, mis päev täna on?» 
Tom loetles mõttes möödunud nädalapäevi ja tõstis siis jahmatunult pilgu: 
«Heldus! Seda ei tulnud mulle meeldegi, Huck!» 
«Mulle ka mitte, aga nüüd äkki turgatas mulle pähe, et täna on reede.» 
«Pagan võtaks, inimene peab alati ettevaatlik olema, Huck. Oleksime võinud räbalasse 
seisukorda sattuda, kui oleksime niisuguse asja reedel ette võtnud.» 
«Võinud sattuda! Ütle parem, et oleksime kindlasti sattunud! Võib-olla on ka õnnelikke päevi, 
aga reede seda küll ei ole.» 
«Iga loll teab seda. Ei usu, et sina oled esimene, kes selle avastas, Huck.» 
«Noh, ma ei öelnudki, et olen, eks ole? Ja reedene päev üksi pole veel kõik. Nägin öösel 
hirmus halba und — nägin unes rotte.» 
«Tõesti? See tähendab kindlasti häda. Kas nad kaklesid?» 
«EL» 

«Noh, see on hea, Huck. Kui nad ei kakle, siis tähendab see ainult, et häda on ligidal, tead. 
Nüüd peame ainult hästi ettevaatlikud olema ja sellest kõrvale hoiduma. Me jätame täna selle 
asja ja hakkame mängima. Kas sa tead Robin Hoodi, Huck?» 

«Ei. Kes see Robin Hood on?» 

«Ta oli üks tähtsam ja üks parem rnees, kes kunagi on Inglismaal elanud. Ta oli röövel.» 

«Tore! Kahju, et see mina ei olnud. Keda ta röövis?» 

«Ainult šeriffe, ja piiskoppe, ja rikkaid inimesi, ja kuningaid ja teisi niisuguseid. Vaestel ei 
teinud ta aga kunagi liiga. Neid ta armastas. Ta jagas nendega alati täiesti ausalt oma saaki.» 

«Ta pidi siis tore mees olema.» 

«Vean kihla, et oli, Huck. Oh, ta oli kõige õilsam inimene, kes kunagi on elanud, praegu pole 
enam niisuguseid inimesi, võin sulle öelda. Ta võis iga mehe Inglismaal läbi peksta, üks käsi 
selja taha seotud; ja ta tabas oma jugapuuvibuga alati kümnetsendilist poolteise miili kauguselt.» 

«Mis see jugapuuvibu on?» 

«Ma ei tea. See on muidugi mingisugune vibu. Ja kui ta münti ainult äärest tabas, siis istus ta 


maha ja nuttis, ja kirus. Mängime Robin Hoodi, see on tore mäng. Ma õpetan sind.» 

«NÕUS.» 

Niisiis mängisid nad Robin Hoodi kogu pärastlõuna, heites aeg-ajalt igatseva pilgu alla 
salapärasele majale ja vahetades mõne märkuse homsete väljavaadete ja võimaluste kohta. Kui 
päike hakkas läände vajuma, asusid nad koduteele põiki üle pikkade puuvarjude ja kadusid 
peagi Cardiffi künka metsadesse. 

Laupäeval varsti pärast keskpäeva olid poisid jälle kuivanud puu juures. Nad suitsetasid ja 
lobisesid vilus ja kaevasid siis veel pisut viimases augus, mitte just suures lootuses, vaid lihtsalt 
sellepärast, et Tom ütles, et olevat palju juhtumeid, kus inimesed olid jätnud kaeva-mise kuue 
tolli kaugusel varandusest, ja siis oli keegi teine tulnud ja üheainsa labidatorkega selle üles 
keeranud. Seekord asi äpardus siiski, ja poisid viskasid oma 

tööriistad õlale ning lahkusid selle teadmisega, et nad ei olnud õnnega nalja teinud, vaid olid 
täitnud kõik nõuded, mis kuuluvad varandusejahi juurde. 

Kui nad maja juurde jõudsid, milles «kummitas», oli seal kõrvetava päikese all valitsevas 
surmavaikuses midagi, nii õudset ning üleloomulikku ja. köha üksilduses ning mahajäetuses midagi 
nii rusuvat, jet nad kartsid hetke majja minna. Siis hiilisid nad ukse juurde ja piilusid areldi sisse. 
Nad nägid krohvimata seintega, põrandata, rohuga üle kasvanud tuba, vana kaminat, klaasita 
aknaid, lagunenud treppi. Igal pool rippus narmendavaid ja mahajäetud ämblikuvõrke. Nad 
astusid nüüd tasakesi, põksuva südamega sisse, kõneldes ainult sosinal, kõrvad kikkis, et 
vähematki kähinat tabada, lihased pingul, valmis koheseks taganemiseks. 

Veidi aja pärast vähendas kohaga tutvumine nende kartust ja nad uurisid ümbrust arvustavalt 
ning huviga, imetledes omaenese julgust ja samuti imestades selle 
üle. Siis tahtsid nad ülemist korda vaadata. See oli küll nagu taganemistee äralõikamine, kuid üks 
julgustas teist, ja muidugi võis sel ainult üks tagajärg olla: nad viskasid oma tööriistad nurka ja 
läksid trepist üles. Ülal olid 
kõikjal samad kõdunemistunnused. Ühes nurgas avastasid nad salapärasust tõotava kapi, kuid see 
tõotus oli petlik: kapis polnud midagi. Nüüd olid nad jälle julged 
ja enesekindlad. Nad kavatsesid parajasti alla minna ja tööle hakata, kui... 

«Tss!» ütles Tom. 

«Mis on?» sosistas Huck hirmust kähvatades. 

«Tss! Seal! Kas kuuled!» 

«Jah! Oh, heldus! Laseme jalga!» 

«Ole vait! ära liiguta end! Nad tulevad otse ukse poole.» 

Poisid heitsid pikali põrandale, surudes silma vastu oksaauku põrandalauas, ja jäid hirmus ning 

ärevuses ootama. 


«Nad peatusid ... ei, tulevad. Seal nad on. Ära sosista enam ühtegi sõna, Huck. Issand, kui ma 
ometi väljas oleksin!» 

Kaks meest astusid majja. Kumbki poiss ütles enesele; 

«Vana kurttumm hispaanlane, kes hiljuti paar korda linnas käis. Teist pole kunagi varem 
näinud.» 

«Teine» oli kaltsudes räpane mees kaunis ebameeldiva näoga. Hispaanlasel oli seljas serape'; tal 
olid valged kohevad vurrud, sombrero alt ulatus välja pikk valge põskhabe ja ta kandis rohelisi 
prille. Kui nad sisse tulid, kõneles «teine» tasase häälega; nad istusid maha, näoga ukse poole, 
toetudes vastu seina, ja kõneleja jätka% juttu. Tema käitumine muutus vabamaks ja sõnad 
selgemaks, kui ta edasi kõneles. 

«Ei,» ütles ta, «olen selle üle järele mõelnud ja see ei meeldi mulle. See on ohtlik.» 

«Ohtlik!» urises «kurttumm» hispaanlane poiste suureks üllatuseks. «Piimahabe!» 

Seda häält kuuldes võpatasid poisid ja neil jäi hing kinni. See oli Indiaani Joe hääl! Veidi aega 
valitses ruumis vaikus. Siis ütles Joe: 

«Mis võib veel ohtlikumat olla kui oli see töö seal ülal... ja pealegi ilmaaegu!» 

«See oli teine asi. Eemal jõe ääres, ja mitte ühtegi maja ligidal. Seda ei saada igatahes kunagi 
teada, et me mitu korda katset oleme teinud, enne kui see meil õnnestub.» 

«Ja mis on veel ohtlikumat kui päeva-ajal siia tulla? Igaüks kahtlustaks meid, kes meid näeks.» 

«Tean seda. Kuid pärast seda lolli tegu polnud ju ühtegi teist kohta käepärast. Tahan siit urkast 
ära minna. Tahtsin juba eile, aga polnud mõtet katsudagi siit välja pääseda, niikaua kui need 
neetud poisijõmpsikad seal ülal künkal, kust kõik näha oli, mängisid.» 

«Need neetud poisijõmpsikad» võpatasid jälle selle märkuse mõjul ja mõtlesid, milline õnn see oli, 
et neile oli reedene päev meelde tulnud ja et nad olid otsustanud ühe päeva oodata. Nad soovisid 
südames, et nad oleksid oodanud terve aasta. Mehed kraamisid nüüd veidi toidupoolist välja ja 
einetasid. Pika ja mõtliku vaikuse järel ütles Indiaani Joe: 

«Kuule, sõber, sa mine jõge mööda tagasi üles sinna, kust tulid. Oota seal, kuni ma endast 
teatan. Ma kasu- 

! Avar mantel. Toim. 

tan juhust ja vaatan veel kord siin linnas ringi. Me teeme selle «ohtliku» töö siis, kui olen veidi 
ringi luuranud ja kui mulle näib, et olukord on meile soodus. Ja siis Texasesse! Me läheme sinna 
koos!» 

See oli rahuldav. Seepeale hakkasid mõlemad mehed haigutama ja Indiaani Joe ütles: 

«Olen surmani väsinud! Sinu kord on valvata.» 

Ta tõmbus õlgedel kerra ja hakkas varsti norskama. Kaaslane raputas teda paar korda, mispeale 


ta vagusi jäi. Siis hakkas ka valvur tukkuma; tema pea vajus üha madalamale; varsti norskasid 
mõlemad mehed. 

Poisid tõmbasid sügavasti riing tänulikult hinge. Tom sosistas: 

«Nüüd on paras aeg — tule!» 

Huck vastas: «Ma ei julge ... ma suren, kui nad ärkavad.» 

Tom käis peale, Huck punnis vastu. Lõpuks tõusis Tom aegamööda ning ettevaatlikult ja hakkas 
üksi minema. Kuid juba tema esimesel sammul kääksus logisev põrand nii kõhutavalt, et ta 
hirmust peaaegu surnuna uuesti pikali vajus. Teist katset ta enam ei teinud. Poisid lebasid ja 
lugesid venivaid minuteid, kuni neile näis, et ajal on lõpp ja isegi igavik muutub juba halliks. 
Viimaks märkasid nad rõõmuga, et päike on loojumas. 

Nüüd lakkas üks norin. Indiaani Joe tõusis istuli, vaatas ümberringi, muigas mõrudalt oma 
kaaslase üle, kelle pea oli põlvedele vajunud, äratas ta jalatõukega ja ütles: 

«Kuule! Sa oled valvur, eks ole? Aga pole viga ... midagi pole juhtunud.» 

«Heldus! Kas ma magasin?» 

«Oh, kõvasti. Meil on juba varsti aeg liikuma hakata, vennas. Mis me teeme selle väikese 
saagiga, mis meil järele on jäänud?» 

«Ei tea, arvan, et jätame siia, nagu alati. Pole mõtet seda kaasa tassida, enne kui lõunasse 
läheme. Kuussada viiskümmend hõbedas annab ikka kanda.» 

«Noh, hea küll. Võib ju veel kord siia tulla.» 

«Muidugi, aga siis juba öösel, nagu varemgi. See on parem.» 

«Jah, aga kuule, võib-olla läheb tükk aega, enne kui leian paraja juhuse selleks tööks; midagi 
võib juhtuda, 

see siin pole just kõige parem koht; matame ta korralikult maha — ja hästi sügavale.» 

«Hea mõte,» ütles Joe kaaslane, sammus üle toa, põlvitas maha, eemaldas *kärnina tagumisest 
seinast ühe kivi ja tõstis välja koti, mis meeldivalt kõlises. Ta võttis kotist mõnikümmend dollarit 
endale janiisama palju Indiaani Joe jaoks ja ulatas siis koti viimasele, kes oli nüüd põlvili 
nurgas ja kaevas oma jahinoaga auku. 

Poisid unustasid silmapilk kõik oma kartused, kõik oma hädad. Ahnel pilgul jälgisid nad iga 
liigutust. Õnn! Selle hiilgus oli väljaspool igasugust kujutlust! Kuuesajast dollarist piisas, et 
pool tosinat poissi rikkaks teha! Siin oli varandusejaht kõige paremate väljavaadetega — polnud 
mingit tülikat teadmatust, kus kaevata. Poisid müksasid teineteist kogu aeg — paljuütlevad 
müksud on kergesti arusaadavad, sest need tähendasid lihtsalt: «Oh, kas sa ei rõõmusta nüüd, et me 
siin oleme!» 

Joe nuga põrkas millegi vastu. 

«Nonoh!» ütles ta. 

«Mis seal on?» küsis tema kaaslane. 


«Poolmädanenud laud — ei, kast vististi. Kuule, tule, aita mind, vaatame, mis siin on. Ma lõin 
augu juba sisse.» 

Ta pistis käe kasti -ja tõmbas jälle välja. 

«Inimene, see on raha!» 

Mõlemad mehed silmitsesid peotäit raha. See oli kuld. Poisid olid niisama erutatud kui mehed 
ise ja nijsama rõõmsad. 

Joe kaaslane ütles: 

«Teeme kiiresti! Teisel pool kaminat on nurgas rohus üks vana roostetanud kirka, silmasin seda 
minut tagasi.» 

Ta jooksis nurka ja tõi poiste kirka ja labida. Indiaani Joe võttis kirka, vaatas seda arvustavalt, 
raputas pead, pomises midagi endamisi ja hakkas sellega siis töötama. 

Kast oli varsti välja kaevatud. See ei olnud väga suur, kuid oli rauaga üle löödud ja nähtavasti 
väga tugev olnud, enne kui ajahammas oli jõudnud teda pureda. Mehed silmitsesid varandust veidi 
aega-Õndsas vaikuses. 

«Siin on tuhandeid dollareid, vennas,» ütles Indiaani Joe. 

«Räägiti ju, et Murreli jõuk ühel suvel siin ümbruses töötas,» vastas võõras. 

«Tean seda,» ütles Indiaani Joe, «ja see siin näib seda kinnitavat.» 

«Nüüd ei tarvitse sa enam seda asja ette võtta.» 

Segavereline kortsutas kulme ja ütles: 

«Sa ei tunne mind. Vähemalt ei tea sa kogu seda lugu. See ei ole paljas röövimine — see on 
kättemaks!» ja mehe silmis süttis õel tuluke. «Vajan selle juures sinu abi. Kui see on tehtud, siis 
— Texasesse. Mine koju oma Nance”i ja laste juurde ja oota seal, kuni ma teatan.» 

«Hea küll, kui sa nii tahad. Mis me teeme sellega siin, ka» matame uuesti maha?» 

«Jah.» (Metsik rõõm ülal.) «Ei, suure Sachemi' nimel, ei!» (Suur pettumus ülal.) «Oleksin 
peaaegu unustanud. Selle kirka küljes on värsket mulda!» (Poisid kangestusid hirmust.) 
«Misjaoks on siin üldse kirka ja labidas? Kust tuleb see värske muld nende küljes? Kes tõi 
nad siia — ja kuhu nad on läinud? Kas sa kuulsid kedagi, nägid kedagi? Mis! See uuesti maha 
matta, et nad tuleksid ja värskelt kaevatud mulda näeksid? Seda ei ole — seda ei ole. Me viime 
selle minu koopasse.» 

«No muidugi! Et me kohe sellele ei tulnud. Sa mõtled numberüht?» 

«Ei, number kaht, risti all. Esimene koht on halb, liiga käidav.» 


«Hästi. On juba küllalt pime, võime minema hakata.» 

Indiaani Joe tõusis püsti ja piilus ettevaatlikult kõigist akendest välja. Siis ütles ta: 

«Kes võis need riistad siia tuua? Mis sa arvad, kas nad võiksid ülal olla?» 

Poistel jäi hing rindu kinni. Indiaani Joe pani käe oma jahinoale, seisis viivu kõheldes ja 
pöördus siis trepi poole. Poisid mõtlesid kapile, kuid jalgades polnud jõudu. Sammud lähenesid 
nagisedes treppi mööda. Talumatult meeleheitlik seisukord äratas poiste halvatud otsustusvõime 
—nad kavatsesid juba kappi söösta, kui 


Sachem — indiaanlaspealik, tähtis isik. Toim. 

kostis pehkinud laudade ragin ja Indiaani Joe prantsatas põrandale trepirusude keskele. Ta ajas 
end kirudes püsti, kuna tema kaaslane tähendas: 

«Mis on nüüd sellest kõigest käsu? Kui keegi oli siin ja kui ta on seal ülal, las jääb sinna, 
kellele see korda läheb? Kui ta tahab alla hüpata ja pigisse sattuda — kes on selle vastu? 
Veerandtunni pärast on pime, jälgigu meid siis, kes tahab; olen sellega päri. Arvan, et ükskõik 
kes need riistad ka siia tõi, ta märkas meid ja pidas vaimudeks, kuraditeks või millekski muuks 
niisuguseks. Vean kihla, et ta veel praegu lidub.» 

Joe urises midagi, kuid nõustus siis sõbraga, et ülejäänud päevavalgust tuleb käsutada 
äramineku ettevalmistuseks. Varsti seejärel pugesid nad süvenenud videvikus majast välja ja 
suundusid oma väärtusliku kastiga jõe poole. 

Tom ja Huck tõusid nõrkadena, kuid suure kergendusega, ja vahtisid neile järele läbi 
pragude seinapalkide vahel. Järgneda? Nemad küll mitte! Nad olid rahul, et pääsesid kaela 
murdmata jälle maapinnale ja võisid üle künka linna poole kõmpida. Nad ei kõnelnud palju, 
nad olid selleks liiga vihased iseendile — vihased õnnetule juhule, et nad olid labida ja 
kirka sinna toonud. Vastasel korral poleks Indiaani Joe'l mingit kahtlust tekkinud. Ta oleks 
hõbeda ühes kullaga sinna maha matnud ja ootama jätnud, kuni tema kättemaksuhimu oli 
rahuldatud, ja siis oma kurvastuseks avastanud, et raha on kadunud. õnnetu, õnnetu asi, et nad 
need riistad sinna tõid! Nad otsustasid silmad lahti hoida, kui see hispaanlane peaks linna 
tulema kättemaksuvõimalusi uurima, ja jälgida teda «number kaheni», olgu see kus tahes. 
Siis aga tuli Tomi pähe äkki kohutav mõte: 

«Kättemaks? Mis siis, kui ta mõtleb meid, Huck?» 

«Oh, ära räägi,» ütles Huck peaaegu minestades. 

Nad arutasid seda asja põhjalikult ja kaldusid linna jõudes uskuma, et ta võis mõelda 
kedagi teist, vähemalt, et ta võis mõelda üksnes Tomi, sest ainult Tom oli tema vastu 
tunnistanud. 

Väga, väga väike lohutus oli see Tomile, et ta viibis üksi hädaohus! Kaaslane oleks selles 
suureks kergenduseks olnud, mõtles ta. 

28. PEATÜKK 


Päevane seiklus piinas sel ööl tugevasti Tomi unenägudes. Neli korda oli see suur varandus tal käes 
ja neli korda muutus see tema sõrmede vahel mitte millekski, kuni uni taganes ja ärkvelolek tõi tagasi 
tema õnnetuse karmi tõe. Kui ta hommikul voodis lesides oma suure seikluse üksikasju meelde tuletas, 
tundusid need kummaliselt ähmastena ja kaugetena, nagu oleksid nad kuskil teises maailmas või väga 
ammu juhtunud. Siis tekkis tal mõte, et suur seiklus ise pidi samuti unenägu olema! Selle poolt oli 
väga tugev argument, nimelt — rahahulk, mida ta oli näinud, oli liiga suur selleks, et tõeline olla. 
Ta polnud kunagi viitkümmend dollaritki ühes hunnikus näinud, ja nagu kõik temavanused ja tema 
seisusest poisid, nii arvas ka tema, et kõik viited «sadadele» ja «tuhandetele» olid vaid 
luulelennulised kõnekäänud ja et niisuguseid summasid polnud maailmas olemaski. Ta polnud veel 
hetkekski oletanud, et kellelgi võis olla puhtas rahas säärane suur summa nagu sada dollarit. Kui 
tema kujutlusi peidetud varandusest oleks analüüsitud, siis oleks avastatud, et need koosnevad peo- 
täiest hõbedastest kümnepennistest ja vakatäiest ebamääraseist hiilgavaist ja käegakatsumatuist 
müntidest. 

Kuid need seikluse üksikasjad muutusid tunduvalt selgemaks ja teravamaks, kui ta nende 
üle.kauem järele mõtles; viimaks käidus ta arvamisele, et see ehk lõpuks siiski unenägu ei olnud. 
Selles tuli selgusele jõuda. Ta otsustas kiiresti oma hommikusöögi alla neelata ja Hucki otsima 
minna. 

Huck istus ühe lameda paadi serval, sulistas hajameelselt jalgadega vees ja näis väga 
kurvameelsena. Tom .otsustas lasta Huckil seiklusest juttu teha. Kui ta seda eiteinud, siis 
tähendas see, et kogu seiklus oli ainult unenägu. 

«Hallo, Huck!» 

«Hallo, Tom!» 

Minut vaikust. 

«Tom, kui me oleksime need neetud riistad kuivanud puu juurde jätnud, siis oleksime raha kätte 
saanud. Oh, kas see pole hirmus!» 

«See ei olnud siis unenägu, see ei olnud unenägu. Ma peaaegu soovisin, et see unenägu oleks 
olnud. Tõepoolest soovisin.» 

«Mis ei olnud unenägu?» 

«Noh, see eilne asi. Ma peaaegu arvasin, et oli.» 

«Unenägu! Kui see trepp poleks kokku langenud, küll sa siis oleksid näinud, kuivõrd see 
unenägu oli! Nägin terve öö unes, et see seotud silmaga hispaania kurat mulle kallale kippus. Et 
ta mädaneks!» 


«Ei, mitte, et ta mädaneks. Et me ta üles leiaksime! Rahale jälile saaksime!» 

«Tom, me ei leia teda kunagi. Inimesel avaneb ainult üks kord võimalus niisugust rahahunnikut 
omandada, ja see võimalus on meil möödas. Tunneksin end igatahes õige räbalast!, kui teda 
näeksin.» 

«Noh, mina ka; aga ma tahaksin teda siiski näha ja teda jälgida — tema number kaheni.» 

«Number kaks! Jah, see'p see on. Mõtlesm selle üle järele, aga ma ei oska sellest midagi arvata. 
Mis sina arvad selle olevat?» 

«Ei tea. See on liiga salapärane. Kuule, Huck, võib-olla on see maja number!» 

«Heldus! — Ei, Tom, see ta küll ei ole. Ja kui on, siis mitte meie viletsas linnakeses. Siin polegi 
numbreid.» 

«Jah, seda küll. Las ma mõtlen natuke. Kuule, see on toa number — kuskil võõrastemajas, 
tead!» 

«Oh, see ta on! Siin on ainult kaks võõrastemaja. Me saame selle varsti teada.» 

«Jää siia, Huck, kuni ma tagasi tulen.» 

Tom kadus'kiiresti, sest ta ei soovinud end eriti näidata Hucki seltsis avalikes kohtades. Ta oli 
ära pooltundi. Ta avastas, et paremas võõrastemajas oli toas number kaks juba kauemat aega 
elanud üks noor advokaat ja elas seal veel praegugi. Lihtsamas võõrastemajas oli number kaks 
ümbritsetud saladusega. Võõrastemajapidaja väike poeg ütles, et see olevat alati lukus ja et ta 
polevat kunagi näinud sinna kedagi sisse minevat Või sealt välja tulevat muul ajal kui öösel; ta ei 
teadnud sellele asjaolule mingit erilist põhjust; oli küll selle vastu veidi huvi tundnud, kuid see 
huvi oli nõrk; oli tegelnud 

selle saladusega peamiselt kujutluses, arvates, et selles toas kummitab; oli märganud seal 
valgust eelmisel ööl. 

«Niipalju ma sain teada, Huck. Arvan, et see ongi see number kaks, mida otsime.» 

«Mina arvan sedasama, Tom. Mis sa kavatsed nüüd teha?» 

«Las ma mõtlen.» 

Tom mõtles tükk aega. Siis ütles ta: 

«Ma räägin sulle. Selle number kähe tagauks on sama, mis avaneb väikesele umbtänavale 
võõrastemaja ja vana. lagunenud telliskivilao vahel. Nüüd korja kokku niipalju uksevõtmeid 
kui leiad ja mina näppan, kõik tädi omad, ja esimesel pimedal ööl läheme ning proovime neid. 
Ja pea meeles, et sa Indiaani Joe'd tähele paneksid, sest ta ütles ju, et kavatseb veel kord tulla 
linna luurama, kas ei avane võimalust kättemaksuks. Kui sa teda näed, siis jälgi teda, ja kui ta 
ei lähe sinna number kahte, siis ei ole see õige koht.» 

«Issake, ma ei tahaks teda üksi jälgida.» 
«See on kindlasti öösel. Võib-olla ta ei märka sind üldse, ja kui märkabki, võib-olla ta ei 


mõtle sellest midagi.» 


«Hea küll, kui hästi pime on, siis ma ehk jälgin teda. Aga eitea... eitea. Ma püüan 
igatahes.» 

«Mina igatahes jälgin teda, kiu' pime on, Huck! Ta võib ju avastada, et ta ei saa kätte 
maksta, ja läheb siis otsekohe raha järele.» 

«See on tõsi, Tom, see on tõsi. Ma jälgin teda, kindlasti jälgin!» 

«See on juba mõistlik jutt! ära sina araks muutu, Huck, siis ei muutu ka mina.» 


29. PEATÜKK 


Samal õhtul olid Tom ja Huck valmis oma julgeks ettevõtteks. Nad luusisid võõrastemaja 
ümbruses, kuni kell oli üheksa läbi; üks valvas veidi eemalt umbtänavat, teine võõrastemaja ust. 
Keegi ei tulnud umbtänavasse ega lahkunud sealt; ükski hispaanlase sarnane mees ei astunud 
sisse võõrastemaja uksest ega väljunud 

sellest. Öö tõotas selge ja valge olla, seepärast läks Tom koju, leppinud Huckiga kokku, et kui 
hiljem siiski küllalt pimedaks läheb; siis tuleb Huck ja «näub», mispeale ta välja hiilib, et 
võtmeid proovida. Kuid öö jäi selgeks, ja Huck lõpetas kella kaheteistkümne paiku valvamise 
ning läks magama ühte tühja suhkrutünni. 

Teisipäeval polnud poistel samuti õnne. Ka kesknädalal mitte. Kuid neljapäeva öö tõotas 
paremaks kujuneda. Tom lipsas varakult välja tädi vana plekklaternaga ja suure käterätikuga 
selle valguse varjamiseks. Ta peitis laterna Hucki suhkrutünni, ja valve algas. Üks tund enne 
keskööd suleti võõrastemaja ja selle tuled (ainsad lähemas ümbruses) kustutati. Hispaanlast 
polnud näha olnud. Keegi polnud põiktänavasse tulnud ega sealt lahkunud. Kõik tõotas head. 
Valitses sügav pimedus, vaikust segas aeg-ajalt ainult kauge kõuekõmin. 

Tom süütas tünnis oma laterna ning mähkis ta hoolikalt käterätikusse, ja kaks seiklejat 
hiilisid pimedas võõrastemaja poole. Huck jäi valvama ja Tom suundus teed kobades 
põiktänavasse. Järgnes ärev ootusaeg, mis lasus tinaraskena Hucki meeleolul. Ta hakkas 
soovima, et näeks laternavalgust, — see hirmutaks küll teda, kuid ütleks talle vähemalt, et Tom 
oli veel elus. 

Tundus, nagu oleks Tom lahkunud mitme tunni eest. Kindlasti oli ta minestanud; võib-olla oli 
ta surnud; võibolla oli tema süda lõhkenud hirmust ja ärevusest. Oma rahutuses liikus Huck 
põiktänavale tkka lähemale, kar-tes igasuguseid hirmsaid asju ja oodates iga hetk mingisugust 
katastroofi, mis võtab tal hinge välja. Polnud küll palju enam võtta, sest ta suutis hingata ainult 
sõrmkübaratäite kaupa ja tema meeletult pekslev süda ähvardas varsti seisma jääda. Äkki 
välgatas valgus ja Tom sööstis suure hooga temast mööda. 

«Jookse!» hüüdis ta. «Jookse oma elu hinna eest!» 

Ta ei tarvitsenud seda teist korda öelda, ühest piisas. Huck lendas juba kolmekümne- või 
neljakümnemiililise tunnikiirusega, enne kui hoiatust oleks jõutud korrata. Poisid peatusid 
alles vana mahajäetud tapamaja juures linnakese teises otsas. Vaevalt olid nad jõudnud sinna 


varju pugeda, kui puhkes torm ja vihma hakkas valama ojana. Niipea kui Tom sai jälle hingata, 
ütles ta: 

«Huck, see oli kole! Proovisin kaht võtit nii tasa kui sain, aga nad tegid niipalju kära, et mul 
jäi peaaegu hing kinni, nii hirmunud olin. Nad poleks igatahes selle luku jaoks kõlvanud. Noh, 
ilma et oleksin teadnud, mis teen, surusin käepidemele, ja uks läks lahti! See polnudki lukus! 
Pugesin sisse ja tõmbasin käterätiku ära, ja ... sa suure Caesari vaim!» 

«Mis oli? Mis sa nägid, Tom?» 

«Huck, peaaegu oleksin Indiaani Joe käe peale astunud!» 

«Tõsi?» 

«Jah. Ta oli pikali põrandal ja põõnas, sama vana side silma peal ja käed laiali.» 

«Issake, mis sa siis tegid? Kas ta ärkas?» 

«Ei, ei liigatanudki. Vist oli purjus. Haarasin ainult käterätiku ja tulin!» 

«Mul poleks käterätikut meeldegi tulnud!» 

«Minul küll. Tädi oleks mulle tubli nahatäie andnud, kui oleksin selle ära kaotanud.» 

«Kuule, Tom, kas nägid seda kasti?» 

«Huck, ma ei hakanud üldse ringi vaatama. Ma ei näinud kasti, ma ei näinud risti. Nägin ainult 
pudelit ja plekktopsi Indiaani Joe kõrval põrandal! Jah, ja ma nägin toas kaht vaati ja veel palju 
teisi pudeleid. Saad sa nüüd aru, kuidas on lood selle salapärase toaga?» 

«Kuidas?» 

«Noh, seal kummitab viski! Võib-olla on kõigis alkoholita võõrastemajades säärane tuba, eh, 
Huck?» 

«Arvan, et võib olla küll nii. Kes oleks niisugust asja mõelnud? Aga kuule, Tom, praegu oleks 
just paras aeg see kast ära tuua, kui Indiaani Joe on purjus.» 

«Arvad sa? Eks sa katsu!» 

Huck võbises. 

«Ei, arvan, et parem mitte.» 

«Mina arvan ka, Huck. Üksainus pudel Indiaani Joe kõrval — seda on vähe. Kui seal oleks 
kolm olnud, siis oleks ta küllalt purjus ja ma teeksin seda.» 

Järgnes pikk mõtlik vaikus, siis ütles Tom: 

«Kuule, Huck, jätame selle asja niikauaks, kuni teame, et Indiaani Joe'd seal ei ole. Nii on see 
liiga kardetav. Kui me igal öösel valvame, siis näeme surmkindlasti, 

kui ta kord välja tuleb, ja siis toome selle kasti välkkiiresti ära.» 
«Hästi, olen nõus. Valvan terve öö ja ma teen seda iga öö, kui sina teed kõik muu.» 
«Hea küll, ma teen. Sa tarvitsed ainult Hooperi tänavale tulla ja näuguda, ja kui ma magan, 


viska veidi kruusa vastu akent, küll ma siis ärkan.» 

«Tehtud, jääb sellega!» 

«Torm on möödas, Huck, ja ma lähen koju. Paari tunni pärast hakkab valgeks minema. Sa 
lähed tagasi ja valvad niikaua, eks ole?» 

«Ütlesin, et teen seda, Tom, ja teen ka. Valvan seda võõrastemaja iga öö, kas või terve aasta 
läbi. Magan kogu päeva ja valvan kogu öö.» 

«Tubli. Kus sa kavatsed magada?» 

«Ben Rogersi heinaküünis. Ta lubab seda, ja tema isa neeger — onu Jake — lubab samuti. 
Tassin alati onu Jake'ile vett, kui ta soovib, ja iga kord, kui küsin, annab ta mulle midagi 
süüa, kui tal on võimalik. See on väga hea neeger, Tom. Ta hoiab mind, sest ma ei käitu 
kunagi nii, nagu oleksin temast kõrgemal. Mõnikord istun maha ja söön koos temaga. Aga sa 
ei tarvitse sellest rääkida. Kui inimene hirmus näljane on, siis peab ta vahel midagi niisugust 
tegema, mida ta harilikult ei teeks.» 

«Noh, kui mul sind päeval vaja pole, Huck, siis lasen sind magada. Ma ei tule sind 
segama. Niipea kui öösel midagi lahti on, jookse kohe minu juurde ja näu.» 


30. PEATUKK 


Esimene asi, mis Tom reede hommikul kuulis, oli rõõmustav uudis: kohtunik Thatcheri 
perekond oli möödunud õhtul tagasi linna jõudnud. Nii Indiaani Joe kui ka varandus nihkusid 
hetkeks teisele kohale ja Becky kerkis poisi huvimaailmas esiplaanile. Ta külastas Beckyft, ja 
nad veetsid väga lõbusasti aega oma koolikaaslastega «löö mind priiks» ja pimesikku 
mängides. Päev lõpetati ja kroontti eriti rahuldaval viisil: Becky käis emale peale, et ta määraks 
ammulubatud ja ikka edasilükatud väljasõidu järgmisele päevale, ja ema oli nõus. Lapse 

rõõm oli piiritu ja Tomi oma mitte palju mõõdukam. Kutsed saadeti laiali enne päikese 
loojumist, ja otsekohe haaras linnakese noorperet ettevalmistuse ning rõõmsa ootuse palavik. 
Ärevus aitas Tomil kaunis hilise kella-ajani ärkvel püsida. Tal oli kindel lootus, et kuuleb 
Hucki näugumist ja saab varanduse kätte, et üllatada sellega järgmisel päeval Beckyt ja 
väljasõidust osavõtjaid, kuid ta pettus. Sel ööl ei tulnud mingit signaali. 

Viimaks saabus hommik, ja kella kümneks-üheteist-kümneks kogunes kohtunik Thatcheri maja 
juurde elav ning lõbus seltskond. Kõik oli väljasõiduks valmis. Vanemail inimestel polnud 
viisiks noorte väljasõite oma juuresolekuga rikkuda. Lapsed arvati küllalt kaitstud olevat 
mõningate noorte kaheksateistkümne-aastaste daamide ja umbes kahekümne kolme aastaste 
noorhärrade tiiva all. Väljasõiduks oli tellitud vana aurupraam, ja varsti liikus lõbus, 
toidukorvidega koormatud salk peatänavat mööda jõe poole. Sid oli haige ja pidi sellest lõbust 


ilma jääma! Mary jäi koju talle seltsiks. Missis Thatcheri viimased sõnad Beckyle olid: 

«Te jõuate tagasi hilja. Võib-olla on parem, kui jääd ööseks mõne tüdruku juurde, kes elab 
parvesilla lähedal, laps!» 

«Siis ma jään Susy Harperi juurde, mamma.» 

«Väga hea. Ole siis viisakas laps ja ära tee teistele tüli.» 

Teel ütles Tom Beckyle: 

«Kuule, ma ütlen sulle, mis me teeme. Selle asemel, et Harperite juurde minna, ronime üles 
künkale ja jääme Douglase lese juurde. Tal on jäätist! Tal on seda peaaegu iga päev — ilmatu 
palju. Ja ta on kole rõõmus, kui me sinna läheme.» 

«Oh, see on tore!» 

Kuid siis mõtles Becky hetke ja lisas: 

«Aga mis ütleb mamma?» 

«Kuidas ta seda teada saab?» 

Tüdruk arutas seda asja mõttes ja ütles kõheldes: 

«Arvan, et see ei ole õige, aga...» 

«Ah... lollus! Sinu ema ei saa sellest teada, ja mis on selles siis halba? Ta soovib ainult, et 
sa kindlas köhas oleksid; ja ma vean kihla, et ta oleks soovitanud sulle 

sinna minna, kui ta oleks selle peale tulnud. Kindlasti oleks!» 

Douglase lese kuulus külalislahkus oli ahvatlev sööt. See ja Tomi keelitlused saavutasid 
viimaks võidu. Otsustati öisest kavast mitte kellelegi midagi öelda. 

Siis meenus Tomile, et just sel ööl võis Huck tulla ja märku anda. See mõte kahandas tublisti 
tema ootusõhinat. Ometi ei suutnud ta loobuda lõbusast külaskäigust lesk Douglase juurde. Ja miks 
peakski ta sellest loobuma, mõtles ta, eelmisel ööl ei antud signaali, miks võis seda siis sel ööl 
rohkem oodata? Lõbus õhtu» milles polnud gkahtlust, kaalus üles varanduse, mille kättesaamine 
oli veel kahtlane; ja nagu poiss kunagi, otsustas ta alistuda tugevamale ajele ning sel päeval 
rahakastile mitte enam mõelda. 

Kolm miili linnast allpool peatus aurupraam metsaga kaetud oru kohal ja seoti kinni. 
Noortehulk vooris kaldale, ja varsti kajasid metsad ja kaljused kõrgendikud eemal ja lähedal 
hüüdeist ja naerust. Kõik mitmekesised naha kuumaksajamise ja endaväsitamise viisid prooviti 
läbi, enne kuiuitajad vastutusvõimelise isuga varustatult vähehaaval tagasi laagrisse 
kogunesid, ja siis algas heade roogade hävitamine. Pidusöögile järgnesid kosutav puhkus ja 
jutuajamine kaharate tammede varjus. Siis hüüdis keegi: 

«Kes soovib koopasse minna?» 

Kõik soovisid. Muretseti hulk küünlaid, ja kohe algas üldine lippamine mäest üles. Koopa suu, 
A tähe kujuline avaus, oli kõrgel mäeveerul. Raske tammepuust uks oli riivistamata. Selle taga 
oli väike kamber, külm nagu jääkelder, mille seinad loodus ise oli voolinud massiivsest 
lubjakivist, mis oli kasteniiske külmast higist. Romantiline ning salapärane oli seista siin 


sügavas pimeduses ja vaadata välja päikesepaistes säravasse rohelisse orgu. Kuid see sügav mulje 
kadus peagi ja vallatamine algas uuesti. Niipea kui süüdati mõni küünal, tormati selle omaniku 
kallale; järgnes heitlus ja vapper vastupanu, kuid varsti oli küünal maha löödud või ära puhutud, 
ja siis kostis rõõmus naerulagin ning algas uus jaht. Kuid igal asjal on lõpp. Vähehaaval liikus 
rongkäik järsult allapoole laskuvat peakäiku mööda edasi, küünlatulukeste 

rea valgustades ährriaselt kõrgeid kaljuseinu peaaegu kuni nende ühinemise punktini kuuekümne 
jala kõrgusel. See peakäik oli ainult kaheksa või kümme jalga lai. Iga paari sammu järel harunesid 
kummalegi poole kõrged ning veel kitsamad lõhed, sest McDougali koobas oli tegelikult vaid 
määratu suur kõverate käikude labürint, kus käigud jooksid risti-rästi üksteisest läbi ega viinud 
kuhugi välja. Räägiti, et siin lõhede ja kuristike rägastikus võis rännata päevi ja öid, ilma et koopa 
lõppu jõutaks, võis minna allapoole ja allapoole, üha sügavamale maa sisse, ja midagi ei 
muutunud: labürint labürindi all, ja kõik lõputud. Keegi ei «tundnud» koobast. See oli võimatu asi. 
Enamik noormehi tundis üht osa sellest, ja harilikult ei juletud sellest tuntud osast palju 
kaugemale minna. Tom Sawyer tundis koobast niisama palju nagu kõik teised. 

Seltskond liikus peakäiku mööda umbes kolmveerand miili, siis hakkasid rühmad ja paarid 
kõrvalkäikudesse lipsama, jooksid süngeis käikudes edasi ja üllatasid üksteist kohtades, kus käigud 
jälle ühinesid. Rühmad võisid üksteisest ligikaudu pool tundi eemal hoiduda, ilma et oleksid 
lahkunud «tuntud» piirkonnast. 

Vähehaaval hakkasid salgad üksteise järel koopa suu juurde tagasi pöörduma, hingeldades, 
rõõmsad, pealaest jalatallani rasvatilkadega ja saviga määritud ja üpris rahul õnnestunud 
väljasõiduga. Nad imestasid, et nad polnud aega tähelegi pannud ja et õhtu oli peaaegu käes. 
Praamikell oli neid juba pool tundi kutsunud. Kuid selline päeva lõpp oli siiski romantiline ja 
seepärast rahuldav. Kui aurupraam oma ülemeeliku koormaga jõevoolu suundus, ei kahetsenud 
keegi raisatud aega, välja arvatud sõiduki kapten. 

Huck oli juba valvamas, kui praami tuled vilkudes sadamasillast mööda libisesid. Ta ei kuulnud 
pardalt mingit häält, sest noored olid nüüd vaiksed ja tuimad, nagu tavaliselt kõik surmani 
väsinud inimesed. Ta imestas, mis paat see võiks olla ja miks see sadamasilla juures ei peatunud, 
kuid siis ei mõelnud ta enam selle üle ja koondas tähelepanu oma ülesandele. Öö muutus pilviseks 
ning pimedaks. Kell lõi kümme, sõidukite müra lakkas, laialipuistatud tuled hakkasid kustuma, kõik 
üksikud 

teekäijad kadusid, küla vajus unne, jättes väikese valvuri üksi vaikuse ja vaimudega. Kell sai 
üksteist ja võõrastemajas kustutati tuled. Nüüd oli igal pool pime. Huck ootas enda arvates 
ilmatu kaua aega, kuid midagi ei juhtunud. Tema usk hakkas nõrgenema. Kas oli sellest kasu! Kas 
poleks õigem käega lüüa ja magama minna? 

Tema kõrvu tungis mingi müra. Silmapilk oli kogu tema tähelepanu valvel. Umbtänavale 
avanev uks ettevaatlikult. Huck kargas telliskivilao nurga Järgmisel hetkel ruttasid temast 
mööda kaks meest, ühel näis midagi kaenla all olevat. See pidi olema kast! Niisiis kavatsesid 
nad varanduse ära viia. Kas nüüd Tomi kutsuma? See oleks mõttetus — mehed kaoksid vahepeal 
ühes kastiga ja siis ei leiaks neid enamkunagi. Ei, ta jääb nende kännule ja järgneb neile; 
pimeduse kaitse all võib-olla ei märgata teda. Niiviisi endamisi arutades astus Huck nurga 
tagant välja ja hiilis meestele järele, kassitaoliselt, palja jalu, hoidudes nendest niikaugel, et teda 
ei nähtaks. 

Mehed läksid jõeäärset tänavat mööda kolm tänava vahet ülespoole ja pöördusid siis 
vasakule põiktänavasse. Siis läksid nad otse edasi, kuni jõudsid Cardiffi künka poole viiva 
teeni, ja pöördusid sinna. Nad möödusid peatumata vana ueilslase' majast poola! mäeveerul ja 
roniisid ikka ülespoole. Tubli, — mõtles Huck — nad matavad ta vanasse kivimurdu. Kuid nad ei 
peatunud ka kivimurru kohal. Nad läksid edasi, mäetippu, pöördusid kitsale rajale kõrgete 
parkmullapuupõõsaste vahel ja kadusid korraga pimedusse. Huck otsustas nüüd vahemaad 
vähendada, sest nad ei võinud teda näha. Ta järgnesneile veidi aega joostes; tasandas siis 
sammu, kartes. et jõuab liiga kiiresti edasi; sammus veel tükikese teed ja peatus siis; kuulatas; 
ei mingit häält, mingit, ainult oma südame põksumist arvas Huck kuulvat. Teispool mäge 
huilgas öökull — halbaennustav hääl! Kuid ühtegisammupolnud kuulda. Taevas, kas oli siis 
kõik kadunud? Ta pidi juba tuuletiivul edasi lendama, kui keegi vaevalt nelja jala kaugusel 
temast köhatas! Hucki süda kargas 


! Wales (ueils) — hertsogkond Inglismaal. Toim. 

kurku kuid ta neelas selle jälle alla. Siis seisis ta värisedes nagu oleks teda haaranud korraga 
terve tosin palavikku, ja nii nõrgana, et ta arvas end kindlasti ümber kukkuvat. Ta teadis, kus ta 
oli. Ta teadis, et ta seisab viie sarnmu kaugusel tarast, kust algas lesk Douglase krunt. «Väga 
hea,» mõtles ta, «las matavad ta siia, siit pole raske leida.» 

Nüüd kostis tasane hääl, väga tasane, Indiaani Joe oma: 

«Pagan võtaks, tal on võib-olla külalised; maja on valgustatud, kuigi aeg on hiline.» 


«Ma ei näe mingit valgust.» 

See oli võõra mehe hääl, sama mehe, kes oli vanas majas olnud. Külm värin läbistas Hucki 
südame — see oligi siis «kättemaks»! Ta mõtles jooksu pista, kuid siis meenus talle, et lesk 
Douglas oli tema vastu korduvalt lahke olnud. Ja võib-olla kavatsesid need mehed teda tappa. 
Temas tärkas soov leske hoiatada, kuid tatundis, ettal ei jätku selleks julgust — mehed 
võisid tulla ja ta kinni püüda. Kõike seda ja veel rohkem mõtles Huck lühikesel hetkel võõra 
märkuse ja Indiaani Joe vastuse vahel, kes ütles: 

«Sul on põõsas ees. Vaat siit — nüüd näed, eks ole?» 

«Jah. Arvan, et seal on tõesti külalised. Parem jätame selle.» 

«Jätanme, kui ma just kavatsen siit maalt igaveseks lahkuda! Võib-olla eitule meil selleks 
üldse enam juhust. Ütlen sulle veel kord, nagu ma olen sulle juba öelnud — ma ei hooli tema 
rahast, võid selle endale saada. Kuid tema mees on toores minu vastu — mitu korda, ja mis 
peaasi tema mees oli see rahukohtunik, kes mu hulkumise pärast puuri pistis. Ja see pole veel 
kõik! See pole miljondikku osagi kõigest! Ta laskis mind kantsikuga peksta! Kantsikuga peksta 
vangla ees nagu mõnda neegrit, kogu linnarahva ees! Kantsikuga peksta! Kas saad aru? Tema 
pääses minu käest, sest ta suri, kuid ma maksan selle eest kätte tema naisele!» 

«Oh , ära tapa teda! ära tee seda!» 

«Tappa? Kes rääkis midagi tapmisest? Ma tapaksin tema mehe, kui ta elaks, kuid mitte teda. 
Kui naisele tahetaks kätte maksta, siis ei tapeta teda — päh! Nai- 

sel rikutakse tema välimus . .. lõhestatakse . ninasõõrmed, täkestatakse kõrvad nagu emisel!» 

«Jumala pärast, see...» 

«Hoia oma arvamine endale! See on sulle kõige kasulikum. Ma seon ta voodi külge. Kui ta verest 
tühjaks jookseb, on's see minu süü? Mina igatahes ei nuta sellepärast. Sõber, sina aitad mind selles 
asjas —»minu pärast, selleks sa siin oledki, võib-olla ma ei tule üksi toime. Kui sa tõrgud, siis tapan 
su! Saad aru? Ja kui ma pean tapma sinu, siis tapan ka tema, ja siis, ma arvan, ei saa keegi iial teada, 
kelle töö »ee on.» 

«Noh, kui see tuleb teha, hakkame siis peale. Mida rutem, seda parem — ma võbisen üle terve 
keha.» 

«Praegu peale hakata, kui külalised seal on? Kuule, ma hakkan sind kahtlustama. Ei, me ootame, 
kuni valgus kustub. Aega on küllalt.» 

Huck aimas, et nüüd järgneb vaikus, mis oli veel koledam kui igasugused tapmisjutud, ja astus 
seepärast ettevaatlikult tagasi. Balansseerinud hetke ebakindlalt ühel jalal, kusjuures ta pidi peaaegu 
ümber kukkuma, esiteks ühele, siis teisele poole, asetas ta teise jala tasakesi ja kindlalt tahapoole. 
Siis astus ta teise sammu niisama ettevaatlikult ja niisama suure riisikoga, siis veel ühe ja veel ühe, 
kuni tema jala all praksatas üks oksake! Tema hing jäi kinni ja ta kuulatas», Ei mingit häält — 
vaikus oli täielik. Hucki kergendus oli piiritu. Nüüd pöördus ta parkmullapuupõõsaste varjus ümber 


— pöördus aeglaselt ja hoolikalt, nagu oleks ta laev olnud — ja astus siis kähku, kuid ettevaatlikult 
edasi. Kivimurru kohale jõudes tundis ta end väljaspool ohtu viibivat ja andis jalgadele valu. 
Allapoole, üha allapoole viis kure jooks, kuni ta ueilslase majani jõudis. Ta põrutas uksele, ja varsti 
ilmusid akendele vanamehe ja tema kahe tugeva poja pead. 

«Mis müra see on? Kes seal lõhub? Mis sa tahad?» 

«Laske mind sisse — ruttu! Küll ma räägin kõik.» 

«Kes sa oled?» 

«Huckleberry Finn. Ruttu, laske mind sisse!» 

«Huckleberry Finn, tõepoolest! See ei ole küllnimi, mis avaks palju uksi! Aga laske ta sisse, poisid, 
vaatame, milles asi seisab.» 

«Palun, ärge kellelegi öelge, et mina seda rääkisin,» olid Hucki esimesed sõnad, kui ta sisse 
lasti. «Palun, ärge öelge, nad tapaksid mu kindlasti, aga lesk on mõnikord minu vastu hea olnud ja 
ma tahaksin rääkida — ma räägin, kui te lubate, et te kellelegi ei ütle, et see mina olin.» 

«Püha Jüri nimel, tal on tõesti midagi ö.elda, muidu ta ei käituks niiviisi!» hüüdis vanamees. 
«Lase kuulda, poiss, keegi ei räägi siin midagi välja.» 

Kolm minutit hiljem olid vanamees ja tema kaks poega hästi relvastatult teel mäe otsa. Kui nad 
kikiyarvul, relvad käes, parkmullapõõsaste vahele pöördusid, ei läinud Huck nendega kaugemale 
kaasa. Ta peitis end kaljurahnu taha ja jäi kuulatama. Järgnes pikk, pinev vaikus, siis kärgatasid 
äkki paugud ja kostis karjatus. Huck ei jäänud lähemaid üksikasju ootama. Ta kargas püsti ja 
jooksis künkast alla nii kiiresti kui tema jalad kandsid. 


31. PEATÜKK 


Koit oli pühapäeva hommikul vaevalt kumama hakanud, kui Huck ronis mäeveeru mööda üles ja 
koputas tasakesi vana ueilslase uksele. Majaelanikud magasid, kuid öise äreva sündmuse tõttu oli 
nende uni ülierk. Läbi akna kostis hüüd: 

«Kes seal on?» 

Hucki hirmunud hääl vastas tasa: 

«Palun, laske mind sisse! See on ainult Huck Finn!» 

«See nimi avab siin ukse päeva-ajal ja öösel. Tule sisse, poiss, ja tere tulemast!» 

Need olid võõrad sõnad hulkuja poisi kõrvadele, ja kõige meeldivamad, mis ta iial oli kuulnud. 
Ta ei mäletanud, et talle oleks kunagi öeldud kahte viimast sõna. 

Uks avati kiiresti ja ta astus sisse. Talle pakuti istet, kuna vanamees ja tema kaks pikka poega 
kähku riietusid. 

«Nüüd, mu poiss, ma loodan, et oled tublisti näljane, sest hommikusöök on valmis, niipea kui 
päike tõuseb, ja veel särtsuvalt tuline — võid selles kindel olla. Me poistega lootsime, et sa öösel 
tagasi tuled ja siia jääd.» 

«Mu! oli kole hirm ja ma jookski ara,» vastas Huck. «Ma pistsin plagama, kui püstolid 
paukusid, ja jooksin kolm miili ühtejärge. Tulin nüüd siia, et kõigest lähemalt kuulda, ja ma 
tulin sellepärast enne päevavalgust, et ma ei taha nende saatanatega kokku sattuda, isegi kui nad 
surnud oleksid.» 

«Vaene poiss, sa näed tõesti välja, nagu olejas sul raske öö seljataga, kuid siin on säng sinu 
jaoks pärast seda, kui sa söönud oled. E1, nad ei ole surnud, poisu, meil on päris kahju sellest. Me 
teadsime sinu kirjelduse põhjal täpselt, kus me nad kätte saame» niisiis hiilisime kikivarvul 
edasi, kuni olime nendest umbes viieteistkümne jala kaugusel — pime nagu keldris oli seal 
põõsaste vahel — ja siis äkki tundsin, et mul tuleb aevastus. Häbematu halb õnn! Püüdsin seda 
küll tagasi hoida, kuid asjata — see pidi tulema ja tüli! Olin kõige ees, püstol laskevalmis, ja kui 
need lurjused mu aevastuse peale kähinal teerajalt jooksu pistsid, hüüdsin: «Tuld, poisid!» ja 
tulistasin kähina suunas. Sama tegid poisid. Kuid nad lidusid juba, need kaabakad, ja meie 
neile järele läbi metsa. Arvan, me ei tabanud neid üldse. Nad lasksid kumbki ühe paugu, enne 
kui plehku pistsid, kuid nende kuulid vihisesid mööda ja ei teinud meile mingit häda. Kui me 
nende jooksmist enam ei kuulnud, jätsime tagaajamise järele, läksime alla linna ja ajasime 
kons-taabjid üles. Need kogusid salga mehi ja läksid jõekallast valvama. Niipea kui valgeks 
läheb, otsib šeriff meestega metsad läbi. Minu poisid lähevad ka kaasa. Oleks hea, kui meil 
oleks neist lurjustest umbkaudne kirjeldus; sellest oleks palju abi. Aga ma arvan, poisu, sa ei 
näinud vist pimedas, mis nägu nad olid?» 

«Oh, jah, nägin neidall linnas ja järgnesin neile.» 

«Tore! Kirjelda neid, kirjelda neid, mu poiss!» 

«Üks neist on see vana kurttumm hispaanlane, kes siin paar korda ringi liikus, ja teine 

on toore näoga, kaltsudes...» 

«Sellest aitab, poiss, me tunneme neid mehi! Kohtasin neid kord lese maja taga metsas, ja nad 
hiilisid kohe minema. Minge nüüd, poisid, ja teatage šerifile; süüa saate homme hommikul!» 

Ueilslase pojad lahkusid kohe. Kui nad toast väljusid, hüppas Huck püsti ja hüüdis: 

«Oh, palun, ärge rääkige kellelegi, et see olin mina, kes nende peale kaebas. Oh, palun!» 

«Hea küll, kui sa seda soovid, Huck, aga su tegu väärib tunpustust.» 

«Oh, ei, ei! Palun, ärge rääkige!» 

Kui noormehed olid läinud, küsis vana ueilslane: 

«Nad ei räägi ja mina ei räägi, kuid miks sa ei taha, et sellest teada saadakse?» 

Huck ei tahtnud pikemalt seletada, ütles ainult, et ta teab juba liiga palju ühest neist 
meestest ja eitaha miski hinna eest maailmas, et see mees teada saaks, et tema, Huck, temast 
midagi teab, sest siis tapetaks ta kindlasti. 


Vanamees tõotas veel kord saladust hoida ja küsis: 

«Kuidas sa selle peale tulid, poisu, et neid mehi jälgida? Kas nad paistsid sulle 
kahtlastena?» 

Huck vaikis, sepitsedes ettevaatlikult vastust. Siis ütles ta: 

«Vaadake, olen üks raiskuläinud poiss, vähemalt kõik ütlevad nõnda, ja ma ei saa midagi selle 
vastu — mõnikord ei saa ma magadagi, kui sellele mõtlen ja arutan, kuidas teistviisi elama 
hakata. Nii oli ka eile öösel. Ma ei saanud magada, ja niisiis lonkisin kesköö paiku tänavaid 
mööda ja mõtlesin selle kõige üle järele, ja kui ma selle vana lagunenud telliskivilao juurde 
jõudsin seal alkoholita võõrastemaja kõrval, siis toetasin seljaga vastu müüri ja hakkasin uuesti 
mõtlema. Noh, ja just siis läksid need kaks selli minust mööda mingisuguse pakiga kaenla all, ja 
ma arvasin, et nad on selle varastanud. Üks neist suitsetas ja teine tahtis tuld; nad peatusid otse 
minu ees, sigarid valgustasid nende nägusid, ja ma nägin, et suurem oli kurttumm hispaanlane, 
tundsin ta kõhe ära valgetest vurrudest ja seotud silmast, ja teine oli üks punase näoga kaltsudes 
mees.» 

«Kas sa nägid siis sigarivalgusel ka tema kaltsusid?» 

See küsimus pani Hucki hetkeks kohmetuma. Siis vastas ta: 

«Noh, ma ei tea, aga kuidagi ma justkui nägin.» 

«Siis nad läksid edasi ja sina ...» 

«Järgnesin neile, jah. Nii see oli. Tahtsin näha, mis 

lahti on, nad hiilisid nii salapäraselt. Püsisin nende kännul kuni lese aiamulguni, seisin seal 
pimedas ja kuulsin, kuidas kaltsudes mees lese eest palus, kuid hispaanlane vandus, et rikub tema 
näo, nagu ma juba rääkisin teile ja teie kahele...» 

«Mis! Kurttumm ütles seda kõike?» 

Huck oli teise hirmsa vea teinud! Ta püüdis küll igati ettevaatlik olla, et vanamees ei saaks 
mingit märku sellest, kes see hispaanlane tegelikult oli, ometi näis tema keel otsustanud olevat 
teda kõigist püüdeist hoolimata hätta saata. Ta tegi mitu katset kimbatusest välja rabelda, kuid 
vanamehe silm valvas teda pidevalt, ja ta tegi vea vea järel. Viimaks ütles ueilslane: 

«Poisu, ära karda mind, ma ei puudutaks miski hinna eest maailmas juuksekarvagi su peas. Ei; 
ma kaitseksin sind — ma kaitseksin sind. See hispaanlane ei ole kurttumm, sa rääkisid selle 
kogemata välja, ja nüüd ei saa sa seda enam tagasi ajada. Sa tead sellest hispaanlasest midagi, 
mida satahad saladuses hoida. Usalda mind, ütle mulle, mis see on, ja usalda mind — ma ei anna 
sind ära.» 

Huck vaatas hetke vanamehe ausatesse silmadesse, kummardus siis ettepoole ja sosistas talle 
kõrva: 

«See ei ole hispaanlane, see on Indiaani Joe!» 

Ueilslane pidi peaaegu toolilt püsti kargama. Viivu pärast ütles ta: 

«Nüüd on kõik selge. Kui sa rääkisid kõrvade täkestamisest ja sõõrmete lõhestamisest, siis 


arvasin, et oled selle ise jutu kaunistamiseks välja mõelnud, sest valged inimesed ei maksa niiviisi 
kätte. Kuid indiaanlane! See on hoopis iseasi.» 

Hommikusöögi ajal jätkus jutuajamine ja vanamees ütles selle kestel, et kõige lõpuks, enne 
magamaminekut, oli ta koos poegadega laterna valgusel taravärava ümbruses järele vaadanud, kas 
ei leidu seal verejälgi. Neid nad polnud näinud, kuid olid leidnud koguka kompsu ... 

«Mida!» 

Kui see sõna oleks välk olnud, ka siis ei oleks see võinud rabavama äkilisusega Hucki kahvatunud 
huulte vahelt välja lennata. Pärani silmi, hinge kinni pidades 

ootas ta vastust. Ueilslane võpatas ja vahtis teda omakorda — kolm sekundit — viis sekundit — 
kümme — ja vastas siis: 

«Murdvarga tööriistu. Aga mis sul on?» 

Huck vajus tasa, kuid sügavalt hinge tõmmates tagasi toolile, südames kirjeldamatu 
kergendustunne. Ueilslane silmitses teda tõsiselt, uudishimulikult, ja ütles viimaks: 

«Jah, murdvarga tööriistu. See näib sulle suureks kergenduseks olevat. Aga mis sind nii 
ehmatas? Mis . sina arvasid meid leidnud olevat?» 

Huck oli kimbatuses. Ta tundis endal uurivat pilku ja oleks andnud kõik usutava vastuse eest. 
Kuid tal ei tulnud midagi meelde. Uuriv pilk puuris end sügavamale ja sügavamale — mõttetu 
vastus turgatas Hucki pähe, polnud aega seda kaaluda, ja niisiis väljendas ta selle ebakindlalt, hea 
õnne peale: 

«Pühapäevakooli raamatud võib-olla.» 

Vaene Huck oli liiga õnnetu, et naeratada, kuid vanamees naeris valjusti ja rõõmsalt, nii et 
kogu tema keha vabises peast jalgadeni, ja ütles lõpuks, et selline naer olevat säästetud raha, sest 
see mõjuvat paremini kui kõik arstide pillid. Siis lisas ta: 

«Vaene poiss, sa oled kahvatu ja kurnatud; oled päris haige. Pole ime, et sa veidi segane ja 
tasakaalust väljas oled. Aga see läheb mööda. Puhkus ja uni teevad su loodetavasti jälle terveks.» 
Huck oli pahane iseendale, et ta oli säärane hani olnud ja nii kahtlast ärevust ilmutanud, sest ta oli 
juba lese taraväravas roimarite juttu kuuldes kõrväle heitnud mõtte, et võõrastemajast kaasatoodud 
pakk võis rahakast olla. Kuid ta oli ainult mõelnud, et see pole rahakast, kindlasti ta seda ei 
teadnud, ja seepärast oli vihje leitud pakile liiga palju tema enesevalitsusele. Üldiselt aga oli ta 
rõõmus selle väikese vahejuhtumi üle, sest nüüd teadis ta kindlasti, et see pakk ei olnud see 
pakk, ja nõnda oli tema süda rahul ning enesetunne kõige mõnusam. Nüüd näis kõik tõepoolest 
õiges suunas minevat: varandus pidi veel number kahes olema, mehed tabatakse juba samal päeval 
ja pannakse pokri ja tema võib Tomiga öösel kulla ära tuua igasuguse vaeva või kartuseta, et 
keegi tuleb segama. 

isegi kaudselt viimase öö sündmustega seotud olla. Ueilslane laskis sisse mõned daamid ja 
härrad, nende hulgas ka Douglase lese, ja nägi seejuures, et linnaelanikke vooris salkade kaupa 
mäest üles taraväravat vaatama. Uudis oli niisiis juba levinud. 

Ueilslane pidi jutustama külalistele öisest sündmusest. Lesk avaldas siiralt tänu oma 
päästmise eest. 

«Ärge rääkige sellest sõnagi, proua, on keegi, kellele te võlgnete võib-olla rohkem tänu kui 
minule ja mu poistele, kuid ta ei luba oma nime avaldada. Kui teda poleks olnud, siis ei oleks ka 
meid seal olnud.» 

«Muidugi tekitas see nii suurt uudishimu, et peaasi selle kõrval peaaegu varju jäi. Kuid 
ueilslane laskis oma külalisi uudishimus vaevelda ja nende kaudu kandus see laiali kogu 
linnas, sest ta keeldus oma saladust avaldamast. Kui kõik muu oli teada saadud, ütles lesk: 

«Jäin voodis lugedes magama ega kuulnud kogu sellest kärast midagi. Miks te ei tulnud ja 
mind üles ei ära-tanud?» 

«Arvasime, et asi pole seda väärt. Polnud tõenäoline, et need mehed tagasi tuleksid, sest neil ei 
olnud ju enam tööriistu, ja mis mõtet oleks olnud siis teid äratada ning surmani hirmutada? Minu 
kolm neegrit valvasid kogu öö teie maja. Nad tulid just praegu tagasi.» 

Ilmus uusi külalisi, ja kogu lugu tuli veel paar tundi ikka uuesti jutustada. 

Suvisel koolivaheajal ei olnud pühapäevakooli, kuid kõik olid juba varakult kirikus. Erutavat 
sündmust sõeluti põhjalikult. Pärast jutlust astus kohtunik Thatcheri abikaasa missis Harperi 
kõrvale, kes rahvahulgas ukse poole liikus, ja küsis: 

«Kas minu Becky kavatseb terve päeva magada? Ma arvasin juba, et ta on surmani väsinud.» 

«Teie. Becky2» 

«Jah,» vastati üllatatud pilguga. «Kas ta siis teie juures ei ööbinud?» 

«Ei» 

Missis Thatcher kähvatas ja vajus pingile parajasti, 

kui tädi Polly sõbrannaga elavalt vesteldes mööda läks. Tädi Polly ütles: 

«Tere hommikust, missis Thatcher. Tere hommikust, missis Harper. Minu poiss on kaduma 
läinud. Arvan, et Tom jäi ööseks teie juurde — ühe juurde teist. Ja nüüd kardab ta kirikusse 
tulla. Ma pean temaga veidi arveid õiendama.» 

Missis Thatcher raputas nõrgalt pead ja kahvatas veel rohkem. 

«Ta ei olnud meie juures,» ütles missis Harper, kes hakkas juba rahutuks muutuma. Tädi 
Polly näkku ilmus märgatav kartus. 

«Joe Harper, kas sa nägid täna hommikul minu Tomi?» 

«EL» 


«Millal sa teda viimati nägid?» 

Joe püüdis meelde tuletada, kuid ei teadnud kindlasti öelda. Kirikust väljujad olid peatunud. 
Kuuldus sosistamist, kõik näod väljendasid käärivat rahutust. Küsitleti ärevusega lapsi ja noori 
õpetajaid. Kõik vastasid, et nad polnud märganud, kas Tom ja Becky olid tagasisõidul praamil, 
sest oli juba pime, ja kellelgi ei tulnud mõttessegi järele uurida, kas keegi puudub. Uks 
noormees pahvatas lõpuks välja oma kartuse, et nad on ikka veel koopas! Missis Thatcher 
minestas; tädi Polly hakkas nutma ja käsi ringutama. 

Sõnum rändas suust suhu, salgast salka, tänavast tänavasse; ja viie minuti pärast heliseksid 
kellacl metsikult ning kogu linn oli jalul! Cardiffi künka vahejuhtum muutus otsekohe 
tähtsusetuks, murdvargad unustati, hobused saduldati, paadid varustati meeskondadega, 
aurupraam telliti välja, ja enne kui kohutav uudis oli pool tundi vanaks saanud, kihutasid 
kakssada inimest maanteed ja jõge mööda koopa poole. 

Kogu pärastlõuna näis linnake tühjana ja väljasurnuna. Paljud naised külastasid tädi Pollyt ja 
missis Thatcherit ning püüdsid neid lohutada. Nad nutsidki koos nendega ja see oli veel parem 
kui sõnad. 

Terve igava öö ootas linnake uudiseid, aga kui viimaks hommik köitis, saabus ainult sõnum: 
«Saatke veel küünlaid ja saatke toitu.» Missis Thatcher oli peaaegu hullumas ja tädi Polly 
samuti. Kohtunik Thatcher saatis 

koopast lootustäratavaid ja julgustavaid teateid, kuid need ei tähendanud tõelist rõõmu. 
Vana ueilslane tuli koju koiduajal, küünlarasvaga üleni koos, saviga määritud ja peaaegu välja 
kurnatud. Ta leidis Hucki voodis, kuhu ta oli magama pandud, palavikus sonimas. Arstid olid kõik 
koopas, seepärast tuli Douglase lesk ja võttis haige oma hoole alla. Ta lubas poisi heaks teha kõik, 
mis võimalik, sest oli ta hea, halb või keskpärane, ta oli siiski jumala loodud ja ühtegi jumala 
loodud olendit ei tohtinud hooletusse jätta, nagu lesk ütles. Ueilslane tähendas, et Huckil on häid 
omadusi, ja lesk vastas: 

«Selles võite kindel olla. See on jumala märk. Ta ei jäta seda panemata. Ta ei tee seda iialgi. 
Ta paneb oma märgi igale olendile, kes tuleb tema käte alt.» 

Varakult enne keskpäeva hakkas kurnatud meeste salku linna tagasi tulema, kuid tugevamad 
linnakodanikud jätkasid otsimist. Ainus uudis, mida kuuldi, oli see, et koopas otsiti läbi ka 
kaugemad osad, kus kunagi varem polnud käidud; et iga nurk ja lõhe kavatseti põhjalikult läbi 
tuhnida; et kus ka käikude rägastikus rännati, kõikjal nähti siin ja seal tulesid vilkumas ja hüüded 
ning püstolipaugud kajasid õõnsalt vastu süngeis käikudes. Ühes kohas, kaugel koopa sellest osast, 
kus turistid harilikult käisid, oli leitud kaljuseinal Ijüünlasuitsuga kirjutatud nimed «Becky» ja 
«Tom» ja sealsamas lähedal rasvaga määrdunud lindike. Missis Thatcher tundis lindi ära ja nuttis 
selle juures. Ta ütles, et see on viimne mälestusese tema lapsest ja et ükski teine mälestus temast 
ei saa kunagi nii kallis olla, sest seda ta oli kandnud viimati enne hirmsat surma. Mõned rääkisid, 
et koopas oli vahetevahel eemal nõrka tulehelki märgatud, mispeale oli puhkenud rõõmuhüüd ja 


kümned mehed olid tormanud kajavat käiku mööda tulukese poole; kuid iga kord oli järgnenud 
kurb pettumus: seal polnud lapsi, see oli vaid otsijate tuli. 

Kolm hirmsat päeva ja ööd venisid mööda igavate tundide kaupa ja linnake vajus lootusetusse 
tuimusse. Keegi ei tundnud millegi vastu huvi. Isegi juhuslik avastus, et «Alkoholita Võõrastemaja» 
peremehel oli majas alkoholi-ladu, ei tekitanud peaaegu mingit elevust, nii ülitähtis 

kui asi iseenesest ka oli. Ühel selgel hetkel üritas Huck ebakindlalt juttu võõrastemajadest ja küsis 
lõpuks, kartes kõige halvemat, kas midagi oli leitud «Alkoholita Võõrastemajast» sestsaadik kui ta 
haige oli. 

«Jah,» vastas lesk. 

Huck, tõusis kohkunud pilguga voodis istuli. 

«Mis? Mis see oli?» 

«Alkohol! Ja võõrastemaja suleti. Heida pikali, laps. Kuidas sa mind ehmatasid!» 

«Öelge mulle ainult üht — ainult üht, palun! Kas Tom Sawyer leidis selle?» 

Lesk purskas nutma. 

«Kuss, kuss, laps, ole vait. Ütlesin sulle juba, et sa ei tohi rääkida. Sa oled väga, väga haige!» 

Niisiis ei leitud midagi peale alkoholi; kulla leidmisel oleks tehtud suurt kära. Varandus oli 
seega läinud — igaveseks kadunud. Aga miks võis lesk küll nutta? Imelik, et ta nuttis. 

Need mõtted läbisid ähmaselt Hucki pead ja väsitasid teda nii, et ta unne vajus. Lesk ütles 
endale: 

«Ta jäi magama, vaeseke. Kas Tom Sawyer leidis selle! Kui keegi vaid leiaks Tom Sawyeri! Ah, 
neid ei ole nüüd enam palju, kel on veel lootust või ka jõudu otsimist jätkata.» 


32. PEATÜKK 


Pöördume nüüd tagasi Tomi ja Becky Juurde väljasõidul. Nad hulkusid koos teistega 
pimedais käikudes, vaadeldes koopa tuntud imesid, mis olid ristitud kaunis liialdatud nimedega, 
nagu «Võõrastetuba», «Katedraal», «Aladini palee» jne. Siis algas peitemäng, ja Tom ja Becky 
võtsid sellest innukalt osa, kuni see pingutus veidi väsitavaks muutus. Siis rändasid nad üht lookle- 
vat käiku mööda edasi, hoides küünlaid kõrgel ja lugedes nimede, kuupäevade, aadresside ja 
motode vassitud võrku, mis oli kaljuseintele maalitud (küünlatahmaga). Ikka edasi liikudes ja 
juttu ajades ei pannud nad tähelegi, et nad viibisid nüüd koopa osas, kus seintel ei olnud sääraseid 
freskomaalinguid. Nad suitsutasid 

omad nimed ühe rippuva kaljuserva alla ja läksid edasi. Nüüd jõudsid nad kohta, kus 
etteulatuvalt kaljurahnult allanirisev ojake, tuues kaasa lubjakivisetteid, oli pikkade sajandite 


kestel moodustanud sätendavast hävimatust kivist pitsilise ja kurrulise Niagara. Tom puges oma 
väikese kehaga selle taha, et valgustada seda tagantpoolt Becky heameeleks. Ta leidis, et kivine 
eesriie varjas looduse poolt kujundatud järsku treppi kitsaste seinte vahel, ja otsekohe haaras teda 
auahnus avastajaks saada. Becky järgnes tema kutsele, nad tegid kaljule tahmaga märgi, millest 
tagasitulekul juhinduda, ja läksid oma uurimisteekonnale. Nad suundusid üht ja teist teed mööda 
kaugele alla koopa salapärasesse sügavusse, tegid jälle märgi ja pöördusid kõrvalkäiku 
uudiseid otsima, millest ülal jutustada. Ühes kohas leidsid nad ruumika koopataolise õõnsuse, 
mille laest rippus alla hulk hiilgavaid inimese jala pikkusi ja jämedusi stalaktiite. Nad 
kõndisid koopa läbi, vaadeldes ning imetledes, ja lahkusid sealt siis, valides ühe käigu paljude 
hulgast, mis sinna suundusid. See viis nad varsti nõidusliku allika juurde, mille bassein oli 
inkrusteeritud sädelevate kristallidega. Allikas oli keset koobast, mille võlvi toetas hulk 
fantastilisi, suurte stalaktiitide ja stalagmiitide ühinemise teel tekkinud sambaid — sajandeid 
kestnud lakkamatu veetilkumise tagajärg. Laes rippusid tohutud kobarad nahkhiiri, tuhanded ühes 
hunnikus; valgus häiris neid, ja nad lendasid sadade kaupa alla, piiksusid ja tungisid ägedasti 
küünalde peale. Tom tundis nende teguviisi ja teadis, milline oht oli sellega seotud. Ta haaras 
Becky käe ja tõmbas ta kiiresti esimesse ettejuhtuvasse käiku, kuid siiski mitte küllalt kiiresti, 
sest koopast väljumisel kustutas üks nahkhiir oma tiivaga Becky küünla. Nahkhiired ajasid lapsi 
tüki maad taga, kuid põgenejad põikasid igasse uude käiku, mis ette juhtus, ja vabanesid lõpuks 
ohtlikest loomadest. Varsti leidis Tom maa-aluse järve, mille tume pind kadus eemal pimedusse. 
Poiss kavatses hakata selle piire uurima, kuid otsustas siis, et parem on enne veidi istuda ja 
puhata. Nüüd alles vajutas ümbruse sügav vaikus esmakordselt oma külmniiske käe laste 
hingele. Becky ütles: 

«Ma ei pannud tähelegi, aga mulle näib, et ma ei ole teisi juba tükk aega enam kuulnud.» 

«Aga mõtle, Becky, oleme nendest palju allpool ja ma ei tea, kui palju põhja, lõuna, ida või 
kus pool see ka on. Me ei võigi neid siia kuulda.» 

Becky muutus murelikuks. 

«Ei tea, kui kaua me siin juba oleme, olnud, Tom. Hakkame parem tagasi minema.» 

«Jah, ma arvan ka. Oleks vist, parem.» 

«Kas sa oskad teed leida, Tom? Minule on küll see kõik üks segipaisatud keerustik.» 

«Arvan, et oskaksin leida, kui poleks ainult neid nahkhiiri. Kui nad meie mõlema küünlad 
kustutavad, siis oleme hirmsas pigis. Otsime mõnda teist teed, et poleks vaja sealt läbi minna.» 

«Hea küll, aga loodetavasti me ei eksi ara. See oleks hirmus!» Ja laps värises, kui ta sellele 
kohutavale võimalusele mõtles. 

Nad astusid ühte käiku ja sammusid vaikides hulk aega, vaadates igasse uude avausse, kas seal 
pole midagi tuttavat; kuid nad olid kõik tundmatud. Iga kord, kui Tom mõnda uut käiku uuris, 
otsis Becky tema näost julgustavat märki, ja Tom tähendas ka lõbusalt: 


«Oh, kõik on korras. See ei ole küll tuttav kõht, aga varsti jõuame õigele teele!» Kuid tema 
lootus kahanes iga uue pettumusega, ja viimaks hakkas ta lihtsalt huupi eri suundades 
kulgevaisse käikudesse pöörduma, meeleheitlikus lootuses tuttavale teele jõuda. Ta ütles ikka 
veel: «Kõik on korras», kuid tema südamel lasus selline tinane hirmukooren, et need sõnad 
olid kaota-nud oma õige kõla ja kostsid, nagu oleks ta öelnud:, «Kõik on kadunud!» Becky 
püsis piinavas kartuses tema kõrval ja püüdis hoolega pisaraid tagasi hoida, kuid need kippusid 
vägisi silma. Viimaks ütles ta: 

«Oh, Tom, olgu pealegi nahkhiired; lähme seda teed tagasi! Mulle näib, et me satume järjest 
rohkem ummikusse!» 

Tom peatus. 

«Kuulame,» ütles ta. 

Sügav vaikus; nii sügav, et isegi nende hingamine oli selgesti kuuldav. Tom hüüdis. Hüüd kajas 
vastu 

tühjades käikudes ja kustus kauguses otsekui tasase pilkava naeruna. 

«Oh, ära hüüa enam, Tom, see on nii kole,» ütles Becky. 

«Kole küll, aga ma hüüan siiski, Becky; võib-olla kuuldakse seda,» vastas Tom ja hüüdis 
uuesti. 

See «võib-olla» oli isegi veel jubedam kui tontlik naer; see tunnistas nii selgesti lootuse kadumist. 
Lapsed seisid ja kuulatasid, kuid vastust ei olnud. Tom pöördus 
kohe tuldud teed tagasi ja kiirustas samme. Juba veidi aja pärast reetis teatav kindlusetus tema 
käitumises Beckyle uue kohutava tõsiasja: Tom ei osanud tagasi 
minna! 

«Oh, Tom, sa ei teinud mingit märki!» 

«Becky, olin nii loll, nii loll! Mul ei tulnud mõttessegi, et peame võib-olla seda teed 
tagasi minema. Ei, ma ei oska tagasi minna. Kõik on segamini,» 

«Tom, Tom, oleme kadunud, oleme kadunud! Me ei pääse üldse välja siit koledast 
kohast! Oh, miks me lahkusime teiste juurest!» 

Becky istus maha ja hakkas nii meeletult nutma, et Tomil tekkis kõhutav mõte, et ta 
sureb või kaotab mõistuse. Ta istus tüdruku kõrvale ja pani käed tema ümber; tüdruk 
peitis näo tema rinnale, surus end tema vastu, valas välja oma hirmu, oma, asjatud 
kahetsused, ja kauge kaja muutis selle kõik pilkavaks naeruks. Tom palus teda julgust 
koguda, kuid tüdruk vastas, et ta ei suuda. Tom hakkas end süüdistama ja needma, et ta 
oli ta säärasesse õnnetusse seisukorda viinud; see mõjus paremini. Becky ütles, et ta püüab 
uuesti loota, et ta tõuseb üles ja järgneb Tomile igale poole, kuhu ta läheb, kui ta ainult 
enam niiviisi ei kõnele. Sest Tom polevat rohkem süüdi kui tema ise. 

Nisiis liikusid nad jälle edasi — sihitult, lihtsalt hea õnne peale, sest kõik, mis nad teha 
võisid, oli liikuda, kogu aeg liikuda. Veidi aja pärast näis lootus jälle elustuvat — mitte, et 


selleks oleks mingit erilist põhjust olnud, vaid ainult sellepärast, et juba lootuse iseloomus on 
alati ellu ärgata, kui just vanadus ja tutvus äpardustega pole temast jõudu välja võtnud. 
Mõne aja pärast võttis Tom Becky küünla ja kustu- 

tas selle. See kokkuhoidlikkus tähendas palju! Sõnu polnud vaja. Becky sai aru, ja tema lootus suri 
jälle. Ta teadis, et Tomil oli taskus terve küünal ja veel kolm või neli juppi; kuid ta pidi kokku 
hoidma. 

Vähehaaval hakkas väsimus end tunda andma. Lapsed püüdsid seda mitte tähele panna, sest 
hirmus oli mõelda istumisele, kui aeg oli nii kalliks muutunud. Liikumine mingisuguses suunas, 
ükskõik millises, tähendas vähemalt edasijõudmist ja võis vilja kanda, kuna istumine tähendas 
surma kutsumist ja selle tuleku kiirustamist. 

Viimaks keeldusid Becky nõrgad jalad teda edasi kandmast. Ta istus maha. Tom jäi tema juurde 
ja nad kõnelesid kodust, sõpradest, mugavaist voodeist ja kõige rohkem — valgusest! Becky nuttis 
ja Tom murdis pead, kuidas teda lohutada, kuid kõik tema julgustused olid juba tuntud ning 
kulunud ja kõlasid pigem pilkena. Väsimus rõhus Beckyt nii raskesti, et ta unne suikus. Tom 
rõõmustas selle üle. Ta istus ning vaatas tema murelikku nägu ja nägi, kuidas see meeldivate une- 
nägude mõjul leebeks ning loomulikuks muutus; vähehaaval tekkis naeratus ja jäi püsima. See 
rahulik nägu tõi veidi rahu ja kergendust ka Tomi hinge ja tema mõtted rändasid kaugele 
möödunud aegade ja uduste mälestuste juurde. Kuna ta istus seal mõtteisse süvenenult, ärkas 
Becky kerge rõõmsa naeruga; kuid see suri kõhe tema huultel, asendudes oigega. 

«Oh, kuidas ma võisin magada! Soovin, et ma ei oleks kunagi, kunagi ärganud! Ei, ei ma ei 
tahtnud seda öelda, Tom! ära vaata nii! Ma ei ütle seda enam.» 

«Mul on hea meel, et sa magasid, Becky. Sa oled nüüd välja puhanud ja me leiame õige tee.» 

«Me võime katsuda, Tom. Kuid ma nägin unes nii ilusat maad. Arvan, me läheme sinna.» 

«Võib-olla, võib-olla ka mitte. Ära nukrutse, Becky, ja lähme katsume jälle õnne.» 

Nad tõusid ja rändasid edasi käsikäes ning lootusetult. Nad püüdsid arvata, kui kaua nad olid 
koopas viibinud. See tundus päevade ja nädalatena, ometi oli selge, et see ei võinud nii olla, sest 
nende küünlad polnud veel lõppenud. 

Tükk aega Hiljem — nad ei teadnud, kui palju — ütles Tom, et nad peavad tasa kõndima ja vee 
tilkumist tähele panema, et mõnda allikat leida. Viimaks nad leidsidki allika, ja Tom leidis, et on 
aeg jälle puhata. Mõlemad olid hirmsasti väsinud, kuid Becky arvas, et ta jõuab veel veidi edasi 
minna. Ta oli üllatatud, kuuldes, et Tom sellega nõus ei olnud. Ta ei suutnud sellest ru saada. 
Nad istusid maha ja Tom kinnitas oma küünla saviga seina külge. Mõtted hakkasid varsti töötama. 
Veidi aega ei lausutud sõnagi. Siis katkestas Becky vaikuse: 


«Tom, ma olen nii näljane.» 

Tom võttis midagi taskust. 

«Kas sa mäletad seda?» küsis ta. 

Becky peaaegu naeratas. 

«See on meie pulmakook, Tom.» 

«Jah, kahju, et ta ei ole vaadi suurune, sest see on kõik, mis meil on.» 

«Ma jätsin selle koogi väljasõidust üle meie jaoks, Tom, et seda öösel padja alla panna 
ja und näha, nagu suured inimesed teevad pulmakoogiga, aga nüüd saab see meie .. .» 

Ta jättis lause pooleli. Tom jagas koogi kaheks ja Becky sõi hea isuga, kuna Tom oma 
osa ainult näkitses. Külma vett oli külluses pidusöögi lõpetamiseks. Viimaks tegi Becky 
ettepaneku edasi liikuda. Tom vaikis hetke ja küsis siis: 

«Becky, kas sa suudad taluda, kui ma sulle midagi ütlen?» 

Becky kähvatas, kuid vastas, et ta arvab suutvat. 

«Hea küll siis, Becky, me peame siia jääma, kus on joogivett. See siin on meie viimne 
küünlajupp!» 

Becky andis voli pisaratele ja hädaldustele. Tom püüdis teda igati lohutada, kuid 
väheste tagajärgedega. Viimaks ütles Becky: 

«Tom!» 

«Jah, Becky?» 

«Meid leitakse puuduvat ja hakatakse otsima!» 

«Jah, muidugi! Kindlasti hakatakse!» 

«Võib-olla otsitakse meid juba praegu, Tom.» 

«Ma arvan ka, et võib-olla otsitakse. Loodan seda.» 

«Millal võidakse'märgata meie puudumist, Tom?» 

«Arvan, et tagasi praami juurde minnes.» 

«Tom, siis võib olla juba pime — kas nad märkavad, et me puudume?» 

«Ei tea. Aga igatahes leiab sinu ema sind puuduvat, niipea kui nad koju jõuavad.» 

Hirmunud pille Becky silmis tõi Tomi arusaamisele, et ta oli vea teinud. Becky ei pidanud ju 
sel õhtul koju minema! Lapsed jäid vait ja vajusid mõtteisse. Varsti tõendas Becky uus 
ahastushoog Tomile, et neil oli ühesugune mõte: pool pühapäeva ennelõunat võis möödas olla, 
enne kui missis Thatcher avastas, et Beckyt missis Harperi juures ei olnud. Lapsed kiindusid 
pilguga küünlajuppi, jälgides, kuidas see aegamisi ja armutult sulas; nägid viimaks ainult poole 
tolli pikkust tahiotsakest; nägid, kuidas nõrk leek tõusis ja vajus, tõusis ja vajus, peenikese 
suitsusamba otsa ronis, hetke selle tipus viibis ja siis — valitses kohutav pilkane pimedus. 

Kui kaua aja pärast Becky pikkamisi arusaamisele jõudis, et ta Tomi käte vahel nuttis, seda ei 
teadnud kumbki öelda. Nad teadsid ainult, et pärast — nagu neile näis — ilmatu pikka 


ajavahemikku ärkasid nad mõlemad sügavast uimastusetaolisest unest ja said jälle teadlikuks 
oma viletsusest. Tom ütles, et nüüd võis olla juba pühapäev või koguni esmaspäev. Ta püüdis 
Beckyt kõnelema panna, kuid tüdruku kurbus oli liiga suur, kõik tema lootused olid kadunud. 
Tont arvas, et nüüd oli nende puudumist juba ammu märgatud ja kahtlemata oli otsimine juba 
alanud. Kui ta nüüd hüüab, võib-olla keegi kuuleb seda. Ta hüüdiski, kuid pimeduses kõlas 
kauge kaja nii jubedana, et ta seda ei korranud. 

Tunnid möödusid, ja nälg tuli jälle vangistatuid piinama. Tomi koogiosast oli pool järel; 
nad jaotasid selle kaheks ja sõid ara, kuid tundsid end veel näljasematena kui enne. Väike 
toidutükike ainult suurendas isu. 

Korraga ütles Tom: 

«St! Kas sa kuulsid?» 

Mõlemad pidasid hinge kinni ja kuulatasid. Kaugu-sest kostis hääl, mis kõlas nagu nõrk, 
vaevu kuuldav hüüe. Tom hüüdis otsekohe vastu, haaras Becky käe ja hakkas käiku mööda 
hääle suunas kobama. Siis kuula- 

tas ta uuesti. Jälle kostis hääl, ja nähtavasti veidi ligemal. 

«Nad on seal!» ütles Tom. «Nad tulevad! Tule, Becky, nüüd on kõik korras!» 

Vangide rõõm oli piiritu. Nad jõudsid siiski aeglaselt edasi, sest käikudes oli palju auke ja 
kuristikke ja nende suhtes tuli ettevaatlik olla. Varsti jõudsidki nad ühe augu äärde ja pidid 
peatuma. See võis kolm jalga, kuid ka sada jalga sügav olla — kõrvalt igatahes mööda ei pääsenud. 
Tom heitis maha ja sirutas käe nii sügavale kui sai. Mingit põhja. Nad pidid sinna jääma g ja 
ootama, kuni otsijad pärale jõuavad. Nad kuulatasid. Kauged hüüded kaugenesid nähtavasti veelgi! 
Veel mõni hetk, ja neid ei olnud üldse enam kuulda. Seda ahastamapanevat õnnetust! Tom karjus 
oma hääle kähedaks, kuid sellest polnud mingit käsu. Ta kõneles lootusrikkalt Beckyga, kuid 
möödus igavikupikkune ootus-aeg ja ühtegi häält polnud enam kuulda. 

Lapsed läksid kobamisi tagasi allika juurde. Aeg venis pikkamisi edasi. Nad magasid jälle ja 
ärkasid näljastena ning õnnetutena. Tom arvas, et pidi juba teisipäev olema. 

Siis tekkis tal üks mõte. Lähedal oli mitu kõrvalkäiku. Selle asemel et siin tegevusetult rusuva 
igavuse all kannatada, võisid nad ju mõnda käiku uurida.. Ta võttis taskust paberlohe nööri, 
sidus selle kaljunurga külge ja hakkas koos Beckyga minema, nööri järk-järgult järele lastes. 
Paarikümne sammu kaugusel lõppes käik kuristikuga. Tom laskus põlvili, kobas käega sügavust 
ja siis nii kaugele ümber nurga, kui küündis. Parajasti, kui ta tegi katset veel veidi kaugemale 
paremale küünitada, ilmus vaevalt kakskümmend jardi eemal kalju tagant nähtavale inimese 
käsi küünlaga! Tom hüüatas rõõmsalt, ja sarnal hetkel järgnes käele selle omanik — Indiaani 
Joe! Tom oli nagu halvatud; ta ei suutnud end liigutada. Järgmisel hetkel tundis ta suurt 
kergendust, sest «hispaanlane» andis jalgadele valu ja kadus vaatepiirilt. Tom imestas, et Joe 
polnud teda häälest ära tundnud, tema juurde tulnud ja teda tapnud kohtus tunnistamise pärast. 
Kuid arvatavasti oli kaja häält moonutanud. Kahtlemata oli see nii, arutas Tom. Hirm oli kõik 

tema lihased nõrgaks teinud. Ta ütles endale, et kui tal jätkub veel jõudu tagasi allika juurde 
minna, siis jääb ta sinna ja miski ei suuda teda enam uurimisretkele meelitada, kus ta Indiaani 
Joe'd võis kohata. Ettevaatuse mõttes ei kõnelnud ta Beckyle sõnagi sellest, mis ta oli näinud, ja 
ütles, et ta oli hüüdnud vaid «hea õnne peale». 

Kuid nälg ja viletsus võidavad pikapeale hirmu. Uus igav ootus allikal ja uus pikk uni tõid 

kaasa muutuse. 
Lapsed ärkasid piinava näljatundega. Tom arvas, et nüüd pidi olema juba kesknädal või 
neljapäev, või isegi reede või laupäev, ja et otsimine oli lõpetatud. Ta pani ette mõnda teist 
käiku uurida. Ta oli valmis Indiaani Joe'd ja kõiki teisi koledusi kohtama. Kuid Becky oli väga 
nõrk. Ta oli langenud mingisugusesse kurba ükskõiksusse ega tahtnud end sellest välja kiskuda 
lasta. 
Ta ütles, et ta ootab nüüd seal, kus ta on, ja sureb — see ei kestvat enam kaua. Tom võivat 
minna paberlohe nööriga ja ümbrust uurida, kui soovib, kuid ta palus, et poiss käiks iga 
natukese aja pärast teda vaatamas ja temaga kõnelemas. Ja ta võttis Tomilt lubaduse, et ta 
viimsel hirmsal tunnil tema juurde jääb ja tema kätt hoiab, kuni kõik on möödas. Tom suudles 
teda, ängistav tunne kurgus, ja teeskles, nagu oleks ta kindel, et leiab otsijad või väljapääsu 
koopast. Siis võttis ta nööri pihku ja läks käpukil kobades ühte käiku, piinatud näljast ja 
peatse lõpu aimusest. 


33. PEATÜKK 


Teisipäeva pärastlõuna saabus ja muutus videvikuks. St. Petersburgi linnake leinas ikka veel. 
Kadunud lapsi polnud leitud. Nende eest oli peetud avalikke palveid ja palju, palju eraviisilisi 
palveid, millesse palvetajad olid pannud kogu oma südame; kuid ikka veel ei tulnud koopast 
rõõmustavat sõnumit. Enamik otsijaid oli otsimisest loobunud ja pöördunud tagasi oma 
igapäevaste toimetuste juurde, öeldes, et ilmselt ei suudeta lapsi iial leida. Missis Thatcher oli 
väga haige ja sonis suurema osa ajast. Räägiti, et oli südantlõhestav näha ja kuulda, kuidas ta 
oma last hüüdis, pea tõstis ja terve minuti 

kuulatas ja siis ofates, väsinult pea jälle padjale pani. Tädi Polly oli vajunud püsivasse 
kurvameelsusse ja tema hallid juuksed olid peaaegu valgeks muutunud. Linnake heitis 
teisipäeva õhtul kurvalt ja lootusetult puhkama. 

Keset ööd hakkasid linnakese kellad äkki metsikult helisema, ja järgmisel hetkel kihasid 
tänavad meeletuist, pooleldi riietatud inimestest, kes karjusid: «Tulge välja! Tulge välja! Nad 
on leitud! Nad on leitud!» Plekkpannid ja sarved toodi appi kellahelinale, rahvahulk koondus 


Ja liikus jõe poole, vastu lastele, keda hõiskavad linnaelanikud vedasid lahtises vankris, piiras 
nad sisse ja saatis neid koduteekonnal, marssides kestvate hõissa-hüüetega suurejooneliselt 
läbi peatänava! 

Linn oli valgustatud; keegi ei läinud enam magama; see oli tähtsaim öö, mille linnake oli 
kunagi läbi elanud. Esimese poole tunni jooksul vooris läbi kohtunik Thatcheri maja terve rodu 
linnaelanikke, kes sülelesid ja suudlesid päästetuid, surusid missis Thatcheri kätt, püüdsid 
kõnelda, kuid ei suutnud, ja lahkusid, puistates igale poole pisaraid. 

Tädi Polly õnn oli täielik ja missis Thatcheri oma peaaegu täielik. Kuid temagi õnn pidi 
täielikuks saama, niipea kui koopasse saadetud käskjalg oli teatanud suurest uudisest tema 
abikaasale. 

Tom lebas sohval, ümbritsetud innukast kuulajaskonnast, ja jutustas läbielatud kummalisest 
seiklusest, ilustades seda paljude rabavate lisandustega ja lõpetades kirjeldusega, kuidas ta 
Becky allikale jättis ja uurimis-teekonnale läks; kuidas ta kahte käiku uuris, minnes niikaugele 
kui paberlohe nöör küündis; kuidas ta kolmandat käiku uuris nööri pikkuselt ja parajasti tagasi 
pöörduda kavatses, kui silmas eemal valguslaiku, mis tundus päevavalgusena; kuidas ta nöörist 
lahti laskis, valguse poole kobas, pea ja õlad väikesest avausest välja pistis ja laia 
Mississipit nägi mööda voolamas! Kui see oleks juhtunud öösel, siis poleks ta valguslaiku 
näinud ja poleks ka seda käiku rohkem uurinud! Ta jutustas, kuidas ta tagasi Becky järele läks 
ja talle head uudist teatas, ja kuidas Becky palus end sääraste asjadega mitte narrida, sest ta 
olevat väsinud, teadvat, et sureb, ja taht- 

vat ka surra. Ta kirjeldas, kuidas ta vaeva nägi, et Beckyt uskuma panna, ja kuidas Becky pidi 
peaaegu rõõmust surema, kui ta oli sinna kohta jõudnud, kus ta tõesti nägi sinakat päevavalguse 
laiku; kuidas ta august välja ronis ja siis Becky välja aitas; kuidas nad seal istusid ja rõõmu pärast 
nutsid; kuidas mõned mehed paadiga 
mööda sõitsid ja kuidas ta neid hüüdis ja neile oma seisukorrast ning näljast jutustas; kuidas mehed 
algul seda pöörast lugu ei uskunud, «sest,» ütlesid nad, «olete viis miili pärivett allpool sellest 
orust, kus koobas on», siis nad aga paati võtsid, ühte majja viisid, neile süüa andsid, kella kahe- 
kolmeni neid puhata lasksid ja siis nad koju tõid. 

Juba enne koitu leiti kohtunik Thatcher ja salkkond temaga kaasas olevaid otsijaid 
koopast üles nööri abil, mille nad olid endi järel lahti kerinud, ja teatati neile suurest 
uudisest. 

Kolm ööd-päeva kannatust ja nälga koopas polnud möödunud jälgi jätmata, nagu Tomile ja 
Beckyle peagi selgus. Nad olid kogu kesknädala ja neljapäeva voodis 
ja nende väsimus ning kurnatus näisid aina kasvavat. Tom ajas end siiski neljapäeval juba jalule, 
käis reedel linnas ja oli laupäeval peaaegu niisama terve nagu enne, kuid Becky ei lahkunud oma 
toast enne pühapäeva ja nägi ka siis välja, nagu oleks ta raske haiguse läbi teinud. 


Tom kuulis Hucki haigusest ja läks teda reedel vaatama, kuid teda ei lastud haigetuppa, 
samuti mitte laupäeval ja pühapäeval. Esmaspäevast peale võis ta iga päev haige juures 
käia, kuid teda hoiatati, et ta ei kõneleks oma juhtumusest ega üldse millestki erutavast. 
Lesk Douglas oli juures, et näha, kas ta sõna kuulab. Kodus kuulis Tom Cardiffi künka 
sündmusest, samuti, et kaltsudes mehe laip oli lõpuks leitud jõest parve peatuskoha 
läheduses; arvatavasti oli ta põgenemiskatse juures uppunud. 

Umbes paar nädalat pärast koopast pääsemist läks Tom jälle Hucki vaatama, kes nüüd oli juba 
küllalt tugev, et erutavat juttu kuulda, ja Tomil oli talle pajatada midagi, mis pidi teda huvitama. 
Tomi tee viis kohtunik Thatcheri majast mööda, ja ta astus sisse Beckyt vaatama. 

Kohtunik ja mõned tema sõbrad hakkasid Tomiga juttu ajama ja üks neist küsis pilkavalt, kas ta 
ei sooviks veel kord koopasse minna. Tom vastas jaatavalt, tal ei olevat midagi selle vastu. 

Kohtunik ütles: 

«Jah, on veel teisigi sinutaolisi, Tom, ma ei kahtle selles põrmugi. Kuid me oleme 
ettevaatusabinõud tarvitusele võtnud. Keegi ei saa selles koopas enam ära eksida.» 

«Kuidas nii?» 

«Ma lasksin koopa suure ukse kahe nädala eest katlarauaga üle lüüa ja kolmekordselt lukustada; ja 
võtmed on minu käes.» 

Tom muutus valgeks nagu lina. 

«Mis sul on, poiss? Ruttu, jookske keegi ja tooge klaas vett!» 

Toodi vett ja pritsiti Tomile näkku. 

«Nii, nüüd on asi jälle korras. Mis sul oli, Tom?» 

«Oh, kohtunik, Indiaani Joe on koopas!» 


34. PEATÜKK 


Mõne mintti jooksul oli uudis levinud ja tosin paate meestega teel McDougäli koopa poole. Varsti 
järgnes neile inimestest tulvil aurupraam. Tom Sawyer oli selles paadis, millega sõitis kohtunik 
Thatcher. Kui koopa uks lahti tehti, avanes esiku hämaruses kurb pilt: Indiaani Joe lebas surnult 
maas, nägu ukse prao vastu surutud, nagu oleks tema igatsev pilk viimse hetkeni vaba välismaailma 
valguse ja rõõmu küljes rippunud. Tom oli liigutatud, sest ta teadis oma kogemusest, kuidas see vilets 
olend oli kannatanud. Tal oli kahju, kuid ometi valdas teda ka suur kergendus- ja julgeolekutunne. 
Alles nüüd sai talle täiel määral selgeks, milline tohutu hirmu-koorem oli lasunud temal sellest 
päevast peale, kui ta oli tõstnud häält selle verejanulise heidiku vastu. 

Indiaani Joe kõrval oli pooleks murtud teraga jahinuga. Ukse jäme aluspalk oli tüütu vaevaga läbi 
lõigatud ja hakitud, pealegi asjatu vaevaga, sest palgi taga moodustas kalju ukse läve, ja säärase 


kõva materjali peale 

nuga ei hakanud; ainus kahjusaaja oli nuga ise. Kuid isegi kui seal kivist takistust poleks olnud, 
oleks vaev ikkagi asjatu olnud, sest kui palk oleks ka terveni ära lõigatud ning eemaldatud, 
Indiaani Joe poleks siiski ukse alt läbi mahtunud, ja ta teadis seda. Niisiis oli ta palki hakkinud 
ainult sellepärast, et midagi teha, et igavust eemale peletada, oma piinavaid mõtteid lahutada. 
Tavaliselt võis esiku pragudes leida pooltosinat küüntejuppi, mis koopaskäijad sinna olid jätnud, 
kuid nüüd ei leidunud seal ühtegi. Vang oli need üles otsinud ja ära söönud. Tal oli korda läinud 
ka paar nahkhiirt kinni püüda ja oli need samuti ära söönud, ainult küüned olid järele jäetud. 
Vaene õnnetu mees oli nälga surnud. Ukse lähedal oli sajandite kestel laest stalaktiidi küljest 
langenud veejilkade toimel kasvanud pikkamööda stalagmiit. Vang oli stalagmiidil otsa ära 
murdnud ja selle aseme'e pannud kivi, kuhu oli uuristanud väikese augu kalli tilga püüdmiseks, mis 
langes iga kahekümne minuti järel kellavärgi sünge korrapärasusega — magussöögilusika-täis 
kahekümmenelja tunni jooksul. See tilgake langes juba siis, kuipüramiidid olid veel uued; kui 
hävis Trooja; kui rajati Rooma; kui Kristus risti löödi; kui William Vallutaja asutas Briti impeeriumi; 
kui Kolumbus merd mööda purjetas; kui veresaun Lexingtonis oli veel «uudis». Ta langeb praegu; 
ta langeb ka siis, kui kõik need sündmused on ajaloo hõlma ja pärimuste hämarusse vajunud, 
pimedasse unustusöösse maetud. Kas igal asjal on oma otstarve ja ülesanne? Kas see tilk langes 
kannatlikult viis tuhat aastat selleks, et olla valmis selle kaduva inimputuka vajaduseks, ja kas 
tal on kümne tuhande aasta pärast mõni teine suur ülesanne sooritada? Pole tähtis. Palju, palju 
aastaid on möödunud sellest, kui õnnetu segavereline õõnestas kivi, et hindamatult kalleid tilku 
koguda, kuid veel tänapäev silmitseb turist kõige kauem seda kaastundmust äratavat kivi ja 
aegamisi langevaid tilku, kui ta tuleb McDougali koopa imesid vaatama. Indiaani Joe peeker 
seisab koopa imede nimestikus esimesel kohal; isegi «Aladini palee» ei suuda temaga võistelda. 
Indiaani Joe maeti koopa suu lähedale, ja inimesi kogunes matusele küll paatidega, küll 
vankritega linnast ja 

kõigist farmidest ning küladest seitsme miili ulatuses ümberringi. Nad võtsid kaasa lapsed ja 
igasugust toidupoolist ja tunnistasid, et neil oli matusel peaaegu niisama lõbus, nagu neil oleks 
olnud poomisel. 

See matus pani seisma ühe asja — Indiaani Joe armuandmispalve saatmise kubernerile. 
Palvekirjale oli juba hulk allkirju kogutud; oli peetud palju -pisaraterohkeid ning ilukõnelisi 
miitinguid ja mingisugune lollide naiste komitee oli otsustanud minna .sügavas leinas, nutu ja 
halinaga kuberneri juurde ja paluda teda halastaja eesel olla ning oma kohuse jalge alla tallata. 
Arvati, et Indiaani Joe on tapnud viis linnakodanikku, aga mis sellest? Kui ta oleks ka saatan ise 
olnud, ikkagi oleks leidunud küllalt nõrgakesi, kes oleksid valmis olnud armuandmispalvele oma 


nime alla kritseldama ja sellele ühe pisara tilgutama oma pidevalt rikkis' ja lekkivast veevärgist. 

Hommikul pärast matust viis Tom Hucki kõrvalisse kohta tähtsaks jutuajamiseks. Huck oli 
vahepeal ueilslaselt ja lesk Douglaselt juba kõik Tomi seikluse üle teada saanud, kuid Tom arvas, 
et üht asja nad polnud talle rääkinud, ja sellest ta tahtvatki nüüd kõnelda. Hucki nägu muutus 
kurvaks. Ta ütles: 

«Ma tean, mis see on. Sa käisid number kahes ega leidnud sealt midagi peale viski. Keegi ei 
öelnud mulle, et see olid sina, aga ma teadsin, et see pidid sina olema, niipea kui kuulsin 
sellest viski asjast: Ja ma teadsin ka, et sa raha ei leidnud, sest muidu oleksid sa ikkagi kuidagi 
minu juurde pääsenud ja mulle teatanud, isegi kui sa teiste ees oleksid suu pidanud. Tom, miski 
ütles mulle kogu aeg, et me seda noosi kunagi kätte ei saa.» 

«Aga, Huck, ega mina seda võõrastemajapidajat üles ei andnud! Sa tead ju, et tema 
võõrastemajas oli kõik korras laupäeval, kui ma väljasõidule läksin, Kas sa ei mäleta, et pidid 
seal sel ööl valvama?» 

«Oh, jah! Aga see on justkui aasta tagasi. Muidugi, see oli samal ööl, kui jälgisin Indiaani 
Joe'd lese krundini.» 

«Sa jälgisid teda?» 

«Jah, aga pea suu. Arvan, et Indiaani Joe'l on sõpru järele jäänud. Ma ei taha, et nad mu elu 
hapuks teeksid 

ja mulle alatuid vempe mängiksid. Kui mind poleks olnud, siis oleks ta nüüd ilusasti 
Texases.» 

Ja Huck jutustas Tomile saladuse kätte all kogu oma seikluse, sest Tom oli kuulnud ainult 
ueilslase osa sellest loost. 

«Noh,» ütles Huck viimaks, tulles tagasi peaasja juurde, «ükskõik kes ka viski number kahest 
üles nuuskis, see näppas ka raha, ma arvan — igatahes meile on see kadunud, Tom.» 

«Huck, see raha ei olnud üldse number kahes!» 

«Mis?» Huck uuris teraselt oma kaa,slase nägu. «Tom, kas sa oled sellele rahale uuesti jälile 
saanud?» 

«Huck, see on koopas!» 

Hucki silmad hakkasid leegitsema. «Ütle seda veel kord, Tom!» 

«Raha on koopas!» 

«Tom — ausõna, on see nali või tõsi?» 

«Tõsi, Huck, nii tõsi nagu üldse võib olla. Kas sa tahad minuga kaasa tulla ja aidata seda ära 
tuua?» 

«Muidugi tahan! Tulen kaasa, kui see on niisuguses kohas, et me sinna tee leiame ja ära ei 
eksi.» 

«Huck, me võime teha seda ilma igasuguse raskuseta.» 


«Tore! Aga miks sa arvad, et raha ...» 

«Huck, oota ainult, kuni me sinna jõuame. Kui me raha ei leia, olen nõus andma stiile oma 
trummi ja kõik, mis mul maailmas on. Tõesti annan, ausõna.» 

«Hea küll, tehtud! Millal sa tahad minna?» 

«Otsekohe, kui sa nõus oled. Kas sa oled küllalt tugev?» 

«Kas see on kaugel koopas? Olen küll juba kolm või neli päeva jalul, aga üle miili ma ei jõua 
käia, Tom, vähemalt ma ei usu, et jõuan.» 

«Sinna on umbes viis miili seda teed, mida igaüks peale minu läheks, Huck, kuid on veel 
teine, hoopis lühem tee, mida keegi peale minu ei tea. Huck, ma viin su paadiga otse selle tee 
juurde. Juhin paadi pärivett sinna ja sõuan ise ka tagasi. Sa ei tarvitse kättki liigutada.» 

«Hakkame kohe minema, Tom.» 

«Hea küll. Peame kaasa võtma veidi leiba ja liha, oma piibud, paar väikest kotti, paar-kolm 
lohenööri ja mõned 

tuletikud, nagu neid moodsaid asju nimetatakse. Ma ütlen sulle, koopas olles kahetsesin mitu 
korda, et mul neid kaasas polnud.» 

Varsti pärast keskpäeva laenasid poisid ühelt kodunt äraolevalt linnakodanikult paadi ja asusid 
kohe teele. Kui nad olid mõned miilid Koopaorust allapoole jõudnud, ütles Tom: 

«Sa näed, see kallas paistab Koopaorust peale igal pool ühesugusena .— ei ühtegi maja, ühtegi 
puuhoovi, aina põõsad. Aga kas sa näed seda valget laiku seal ülal, kus kallas on alla 
varisenud. Noh, see on üks minu tähiseid. Me läheme nüüd kaldale.» 

Nad maabusid. 

«Siit, kus me praegu seisame, Huck, võiksid sa õngeridvaga puudutada seda auku,.kust rna 
välja ronisin. Katsu, kas leiad.» 

Huck otsis kogu ümbruse läbi, kuid ei leidnud midagi. Tom marssis uhkesti ühte tihedasse 
parkmullapuupõõsasse ja ütles: 

«Siin ta on! Vaata, Huck, see on kõige varjatum auk siin ümbruses. Aga ära sellest kellelegi 
kõssa. Olen kogu aeg tahtnud röövliks saada, aga ma teadsin, et mul peab olema üks niisugune 
koht, kuhu võiksin hädakorral varju pugeda. Nüüd on meil niisugune koht, ja me hoiame selle 
saladuses, ainult Joe Harperile ja Ben Rogersile näitame — peab ju olema röövlijõuk, muidu ei 
ole see asi midagi väärt. Tom Sawyeri jõuk -- see kõlab toredasti, eks ole, Huck?» 

«Hästi toredasti, Tom. Ja keda me röövime?» 

«Oh, kõiki. Varitseme teekäijaid — nii see on harilikult kombeks.» 

«Ja tapame neid?» 

«Ei... mitte alati. Peame neid koopas, kuni nad lunaraha muretsevad.» 

«Mis on lunaraha?» 


«Noh, raha. Neid sunnitakse sõpradelt niipalju raha kokku korjama, kui nad saavad, ja kui nad ei 
ole ühe aasta kestel seda muretsenud, siis tapetakse nad. Nii tehakse seda harilikult. Ainult 
naisi ei tapeta. Neid peetakse küll vangis, kuid neid ei tapeta. Nad on alati ilusad ja rikkad ja 
koledasti hirmunud. Neilt võetakse ära kel- 

lad ja väärisasjad, aga nende ees võetakse alati kübar rnaha ja kõneldakse viisakalt. Keegi 
pole nii viisakas kui röövel — võid seda igast raamatust lugeda. Nojah, naised hakkavad 
röövlit armastama, ja kui nad on nädal aega koopas olnud, siis jätavad nad nutu, ja 
seejärel ei saa neist enam lahti. Kui sa nad välja kihutad, pöörduvad nad kohe ümber ja 
tulevad tagasi. Nii on see kõigis raamatutes.» 


«See on ju hästi tore, Tom. Arvan, et see on parem kui mereröövel olla.» 


«Jah, mõnes mõttes on see parem, sest nii oled kodule, tsirkusele ja kõigele muule ligemal.» 


« 

Selle aja peale olid kõik ettevalmistused tehtud ja poisid ronisid auku, Tom ees. Nad 
läksid vaevaliselt tunneli lõpuni, kinnitasid sinna oma kokkujätkatud nöörid ja liikusid 
edasi. Mõne sammuga jõudsid nad allika juurde, ja Tom tundis judinaid üle ihu jooksvat. 
Ta näitas Huckiletahijuppi kalju külge kinnitatud savitükil ja kirjeldas, kuidas nad 
Beckyga olid jälginud küünlaleegi viimset heitlust ja kustumist. 

Poisid hakkasid nüüd sosinal kõnelema, sest ümbritsev vaikus ja süngus mõjusid neisse 
rusuvalt. Nad läksid edasi, astusid peagi Tomi teise käiku ja sammusid seda mööda kuni 
«kuristikuni». Küünlavalgus näitas neile, et see eiolnudki tegelikult kuristik, vaid järsk, 
kakskümmend-kolmkümmend jalga kõrge savinõlvak. Tom sosistas: 

«Nüüd ma näitan sulle midagi, Huck.» 

Ta tõstis küünla kõrgele ja jätkas: 

«Vaata niikaugele nurga taha kui saad. Kas näed? Seal teispool suurel kaljul, 
küünlatahmaga tehtud.» 

«Tom, see on rist!» 

«Ja kus on nüüd number kaks? Risti all, eh? Just sealt nägin Indiaani Joe'd küünlaga 
välja tulemas, Huck!» 

Huck vahtis veidi aega saladuslikku märki ja ütles siis väriseva häälega: 

«Tom, lähme siit ara!» 

«Mis? Ja jätame varanduse siia?» 


«Jah, jätame. Indiaani Joe vaim luusib seal kindlasti ringi.» 


«Ei luusi, Huck, ei luusi. Tema vaim luusib seal ringi, kus ta suri — koopa suu juures, viis miili 
siit eemal.» 

«Ei, Tom, mitte seal. Ta luusib raha ümber. Ma tunnen vaimude harjumusi, ja sina tunned 
samuti.» 

Tom hakkas kartma, et Huckil on õigus. Tema südames tärkasid halvad aimused. Kuid siis 
sähvatas tema pähe üks mõte. 

«Kuule, Huck, oleme täiesti lollid! Indiaani Joe vaim ei tule niisugusesse kotita, kus on rist!» 

Märkus oli tabav. See mõjus. 

«Tom, mul ei tulnud seda meeldegi. Sul oh õigus. See on meie õnn, et seal on rist. Arvan, et 
ronime sinna alla ja hakkame kästi otsima.» 

Tom läks esimesena, sõtkudes alla laskudes savisse astmeid. Huck järgnes. Väikesest kgopast, kus 
asetses suur kalju, avanes neli käiku. Poisid uurisid kolme neist tagajärjetult. Kaljule kõige 
lähemaa käigus leidsid nad väikese süvendi, kuhu olid laotatud mõned tekid. Samas vedelesid vanad 
traksid, singikamarad ja paari-kolme linnu hoolikalt puhtaksnäritud köndid. Kuid rahakasti 
polnud. Poisid otsisid süvendi mitu korda läbi, kuid asjata. Tom sõnas: 

«Ta ütles risti all. Noh, see kõht on kõige rohkem risti all. Kalju enda all see ei või olla, sest see 
on sügaval maa sees.» 

Nad otsisid veel kord igalt poolt ja istusid siis lootusetult maha. Huck ei osanud midagi 
soovitada. Viimaks ütles Tom: 

«Kuule, Huck, selle kalju ühel küljel on savis jalajälgi ja küünlarasva, mujal ei ole. Miks see nii 
on? Vean kihla, etraha on siiski kalju all. Hakkan seal kaevama.» 

«See ei ole halb mõte, Tom!» ütles Huck elavalt. 

Tomi «eht Barlow» oli kohe väljas, ja ta ei olnud kaevanud nelja tolligi, kui nuga põrkas puu 
vastu. 

«Hei, Huck! Kas kuuled?» 

Nüüd hakkas ka Huck kaevama ja kraapima. Varsti paljastati ja eemaldati mõned lauad, mis 
varjasid .kalju alla viivat looduslikku lõhet. Tom ronis auku ja valgustas küünlaga kaljualust 
niikaugele kui küündis, kuid ütles, et lõhe lõppu pole näha, ja tegi ettepaneku seda järele uurida. Ta 
ronis kummargil kalju alla, Kitsas tee 

viis järk-järgult allapoole. Tom läks looklevat käiku möäda edasi, algul hüvakule, siis vasakule, 
Huck tema kännul. Varsti tegi Tom järsu käänaku ja hüüdis: 

«Armas taevas, Huck, vaata siia!» 

See oli tõesti varandusekast, mis asetses seal kenas koopakeses. Samas oli tühi 
püssirohuvaat, paar püssi nahkkottides, kaks või kolm paari vanu mokassiine, üks nahkvöö ja 
muud kolu, tilkuvast veest tublisti läbi ligunenud. 

«Ometi viimaks käes!» ütles Huck, segades käega tuhmunud münte. «Heldus, me oleme 
rikkad, Tom!» 


«Huck, mul oli kogu aeg tunne, et me ta leiame. See on küll liiga ilus, et seda uskuda, aga ta 
o nmeil käes! Kuule, ei maksa siin aega raisata, viime ta välja. Las ma katsun, kas jõuan 
teda tõsta.» 

Kast kaalus umbes viiskümmend naela. Tom jaksas teda küll jõudu pingutades tõsta, kuid ei 
jaksanud kanda. 

«Seda ma arvasin,» ütles ta. «Panin juba seal vanas majas tähele, et nad kandsid teda, nagu 
oleks ta raske olnud. Mul oli õigus, kui mõtlesin, et tarvis oleks väikesed kotid kaasa võtta.» 

Raha oli varsti kottides ja poisid tassisid need üles ristiga kalju juurde. 

«Nüüd toome ka püssid ja teised asjad,» ütles Huck. 

«Ei, Huck, jätame nad sinna. Neid on meil just vaja, kui röövleiks nakkame. Me hoiame 
neid kogu aeg seal ja ka oma orgiad peame seal.» 

«Mis on orgiad?» 
«Ma ei tea. Aga röövlid peavad alati orgiaid ja muidugi peame ka meie neid korraldama. Tule, 
Huck, oleme siin küllalt kaua olnud. Aeg on juba hiline, arvan. Pealegi olen näljane. Me 
sööme ja suitsetame, kui paadis oleme.» 
Nad jõudsid peagi parkmullapuupõõsasse, vaatasid ettevaatlikult välja, leidsid käida tühja 
olevat ja istusid veidi aja pärast juba süües ja suitsetades paadis. Kui päike hakkas 
horisondile liginema, tõukasid nad paadi kaldalt lahti ja asusid teele. Tom sõudis läbi 
õhtuvideviku piki kallast üles, lobisedes lõbusalt Huckiga, ja nad maabusid varsti pärast 
pimeduse tulekut. 

«Nüüd, Huck,» ütles Tom, «peidame raha lese puukuuri lakka. Hommikul tulen sinna, loeme 
ja jagame ta ära, ja siis otsime talle metsas koha, kus teda keegi ei leia. Jää sa rahulikult siia 
valvama, ma jooksen ja toon Benny Taylori väikese vankri. Mul ei lähe minutitki aega.» 

Ta kadus ja tuli varsti tagasi vankriga, pani kaks väikest kotti sinna sisse, viskas mõned 
räbalad peale ja hakkas minema, koormat järel vedades. Ueilslase maja juurde jõudes peatusid 
poisid, et puhata. Parajasti kui nad kavatsesid uuesti liikurrta. hakata, astus ueilslane välja ja 
ütles: 

«Hallo, kes seal on?» 

«Huck ja Tom Sawyer.» 

«Hästi! Tulge kaasa, poisid, te lasete kõiki oodata. Noh, kähku, jookske ees, mina vean teie 
vankrit. Tohoh, see ei olegi nii kerge, nagu võiks arvata. Mis teil siin on, telliskivid või 
vanaraud?» 

«Vanaraud,» vastas Tom. 


«Seda ma arvasin. Poisid siin linnas näevad rohkem vaeva ja raiskavad rohkem aega 
selleks, et valukoja jaoks kuue penni eest vanarauda koguda, kui neil kuluks selleks, et 
hariliku tööga kaks korda niisama palju teenida. Aga niisugune on juba inimese loomus. 
Liikuge kiiremini, liikuge kiiremini.» 

Poisid tahtsid teada, milleks selline rutt. 

«Pole tähtis; küll te näete, kui me Douglase lese juurde jõuame.» 

«Mister Jones, me ei ole ju midagi teinud,» ütles Huck veidi kartlikult, sest ta oli harjunud, 
et teda ülekohtuselt süüdistati. 

Ueilslane naeris. 

«Noh, ma ei tea, Huck, mu poiss. Ma ei tea seda. Kaste ei ole siis lesega head sõbrad?» 

«Oleme küll. Ta on igatahes minu vastu väga hea olnud.» 

«Siis on ju asi korras. Mis sa kardad?» 

Huck ei jõudnud oma aeglase mõtlemise juures sellele . küsimusele veel õiget vastust leida, 
kui ta juba koos Tomiga missis Douglase võõrastetuppa lükati. Mister Jones jättis vankri ukse 
kõrvale ja järgnes neile. 

Tuba oli heledasti valgustatud, ja kõik linnakese vähegi tähtsad isikud olid kohal. Thatcherid olid 
seal, Harperid, Rogersid, tädi Polly, Sid, Mary, õpetaja, ajalehe toimetaja ja palju teisi, ja kõik 
pidulikult riietatud. Lesk võttis poisid nii südamlikult vastu, nagu kaht säärase välimusega poissi 
võis vastu võtta. Nad olid kaetud saviga ja küünlarasvaga. Tädi Polly muutus häbi pärast 
tulipunaseks, kortsutas Tomile kulme ja raputas pead. Kuid keegi ei kannatanud selle pärast siiski 
pooltki niipalju kui poisid ise. Mister Jones ütles: «Tomi ei olnud veel kodus, ja ma arvasin juba, 
et teda kätte ei saa, kuid siis sattusin tema ja Huckiga just oma ukse ees kokku ja tõin nad kohe 
kiiruga kaasa.» 

«Tegite päris õigesti,» vastas lesk. «Tulge kaasa, poisid.» 

Ta viis nad magamistuppa ja ütles: 

«Nüüd peske-endid ja riietuge. Siin on kaks uut ülikonda — särgid, sokid, kõik. Need on 
Hucki omad — ei, mingit tänu, Huck; mister Jones ostis ühe ülikonna ja mina teise. Aga nad 
sobivad teile mõlemale. Pange nad selga. Me ootame. Tulge alla, kui olete end korda seadnud.» 

Siis läks ta ära. 


35. PEATÜKK 


Huck ütles: 

«Tom, me võime plehku.panna, kui nööri leiame. Aken ei ole maast kõrgel.» 

«Lollus! Miks sa tahad plehku panna?» 

«Tead, ma ei ole harjunud niisuguse rahvahulgaga. Ma ei kannata seda välja. Ma ei lähe alla 


nende juurde, Tom.» 
«Oh, tühja kah! See pole midagi. Minul pole kõige vähematki selle vastu. Ma võtan su oma hoole 
alla.» 
Sid ilmus. 
«Tom,» ütles ta, «tädi ootas sind kogu pärastlõuna. Mary pani sinu pühapäevariided valmis, ja kõik 
olid ärevil sinu pärast. Kuule, kas see ei ole rasv ja savi sinu riiete küljes?» 
202 


«Tead, mr. Siddy, sa ära sega end parem teiste asjadesse. Muide, mis trall siin lahti on?» 

«See on jälle üks lese võõruspidu, nagu ta neid ikka korraldab. Seekord on see ueilslase ja tema 
poegade auks, et nad ta tol ööl hädast päästsid. Ja kuule — ma võin teile midagi öelda, kui te 
tahate.» 

«Noh, mis see on?» 

«Vana mister Jones tahab täna õhtul inimesi millegagi üllatada, kuulsin, kui ta sellest päeval 
tädile saladuse kätte all rääkis, kuid ma usun, et see ei ole enam kuigi suur saladus. Kõik teavad 
seda, ka lesk, kuigi ta püüab näidata, nagu ei teaks. Oh, mister Jones nõudis, et Huck peab 
tingimata siin olema, — muidu ta ei saa oma suurt saladust avaldada.» 

«Ms saladust, Sid?» 

«Et Huck jälgis röövleid lese piirini. Arvan, et mister Jones lootis oma üllatusest suure numbri 
teha, aga ma olen kindel, et see kaunis haledasti välja kukub.» 

Sid itsitas väga rahulolevalt. 

«Sid, kas sina selle välja rääkisid?» 

«Oh, pole tähtis, kes see oli. Keegi rääkis, sellest on küllalt!» 

«Sid, siin linnas onainult üks nii alatu inimene, et võis seda teha, ja see oled sina. Kui sina oleksid 
Hucki asemel olnud, siis oleksid sa künkalt alla hiilinud ja poleks kellelegi röövlitest kõssanud. Sa võid 
ainult alatuid tempe teha ja sa ei või näha, et kedagi hea asja pärast kiidetakse. Nii, — mingit tänu, 
nagu, lesk ütleb.» Ja Tom andis Sidile mööda kõrvu ning saatis ta mõne põlvehoobiga uksest välja. 
«Mine nüüd tädile kaebama, kui julged, küll sa siis homme selle eest saad!» 

Mõni minut hiljem istusid lese külalised õhtusöögilauas ja tosin lapsi oli mahutatud samas toas 
väikeste kõrvallaudade taha selle maa ja selle aja kombe järgi. Parajal hetkel pidas mister Jones 
väikese kõne, milles ta tänas leske temale ja tema poegadele osutatud au eest, kuid ütles, et on 
veel keegi, kelle tagasihoidlikkus ... 

Ja nõnda edasi, ja nõnda edasi. Ta avaldas oma saladuse Hucki osast sündmuses nii 
dramaatiliselt, kui ta vähegi oskas, kuid üllatus, mida see tekitas, oli suuremalt osalt teeseldud ja 
mitte nii kärarikas ning tundeküllane, 

nagu see oleks võinud olla õnnelikumas olukorras. Kuid lesk väljendas siiski väga kenasti 
imestust ja külvas Hucki üle nii rohkete kudu- ja tänuavaldustega, et poiss pooleldi unustas 
selle peaaegu talumatu ebamugavuse, mida tekitasid temas uued riided, selles täiesti talumatult 
ebamugavas seisundis, et ta pidi olema kõigi kiituse ja pilkude märklauaks. 

Lesk ütles, et ta kavatseb Huckile oma katuse all kodu anda ning teda koolitada, ja kui tal 
raha jätkub, siis aidata tal mõne lihtsa äri avada. Tomi paras hetk oli saabunud. Ta ütles: 

«Huck ei vaja seda. Huck on rikas!» 

Ainult koosviibijate kõvasti ohjeldatud viisakus hoidis tagasi kohase ja Heakskiitva naeru 
selle lõbusa nalja üle. Kuicl vaikus oli veidi piinlik. Tom katkestas selle. 

«Huckil on raha. Võib-olla te ei usu seda, kuid tal on palju raha. Oh, ärge muiake, ma võin 
teile näidata. Oodake üks hetk.» 

Tom jooksis uksest välja. Koosviibijad vaatasid arusaamatult ning huvitatult üksteisele ja 
siis küsivalt Huckile, kuid selle keelepaelad olid seotud. 

«Sid, mis Tomiga lahti on?» küsis tädi Polly. «Ta ... noh, sellest poisist ei saa kunagi aru. 
Maei.. .» 

Tom astus sisse, vaarudes oma kottide raskuse all, ja tädi Pollyl jäigi lause lõpetamata. Tom 
puistes kollaste müntide hulga lauale ja ütles: 

«Noh, mis ma ütlesin teile? Pool sellest on Hucki ja pool minu!» 

See vaatepilt tegi kogu seltskonna hingetuks. Kõik vahtisid, keegi ei saanud esimesel hetkel 
sõna suust. Siis nõuti ühel häälel seletust. Tom ütles, et ta võib seda anda, ja tegigi seda. Lugu 
oli pikk, kuid äärmiselt põnev. Keegi ei katkestanud jutustuse võlu. Kui Tom oli lõpetanud, 
ütles mister Jones: 

«Arvasin, et valmistan õhtul väikese üllatuse, kuid nüüd ei ole see enam mingi üllatus. 
Praegu kuuldud loo kõrval on see täiesti tühine asi, pean ise tunnistama.» 

Raha loeti üle. Summa ulatus veidi üle kaheteistkümne tuhande dollari. See oli rohkem kui ükski 
kohalolijaist oli kunagi varem korraga näinud, kuigi seal oli mitu isikut, kelle varandus ületas 
selle summa tunduvalt. 

36. PEATÜKK 


Lugeja võib kindel olla, et Tomi ja Hucki ootamatu õnn tekitas vaeses väikeses St. Petersburgi 
linnas suurt ärevust. Nii tohutu summa sularahas näis peaaegu uskumatuna... Sellest kõneldi, seda 
õgiti silmadega, seda ülistati, kuni paljude linnakodanike mõistus lõi vankuma tervisele kahjuliku 
ärevuse pinge all. Kõik «salapärased» majad St. Petersburgis ja ümberkaudseis külades kisti 
laudhaaval maha ja nende alusmüürid kaevati üles peidetud varandusi otsides, ja seda ei teinud 
mitte poisid, vaid mehed, kelle hulgas oli isegi päris tõsiseid, praktilisi mehi. Kuhu Tom ja Huck 


iganes ilmusid, seal meelitati, imetleti ja vahiti neid. Poisid ei mäletanud, et nende märkustel 
oleks varem kaalu olnud; kuid nüüd hinnati ja korrati nende ütlusi; kõike, mis nad tegid, peeti 
kuidagi tähelepanuväärseks; nad olid kaotanud nähtavasti võime midagi harilikku teha või öelda; 
veel enam, isegi nende minevik rehitseti läbi ja leiti, et see kannab silmapaistva algupärasuse 
märke. Linnakese ajaleht avaldas üldjoontes poiste eluloo. 

Lesk Douglas pani Hucki raha kuue protsendiga intresse kandma ja kohtunik Thatcher tegi tädi 
Polly palvel sedasama Tomi rahaga. Mõlemal poisil oli nüüd lihtsalt määratu sissetulek — üks 
dollar igal äripäeval ja pool dollarit pühapäeval. See oli just niisama palju, nagu sai 
kirikuõpetäja — ei, nagu talle lubaji, sest tavaliselt ei läinud tal korda seda kokku korjata. Ühe 
ja veerand dollari eest nädalas võis üht poissi tol vanai lihtsal ajal toita, korteris pidada ja 
koolitada — ja sama raha eest võidi teda ka riietada ja pesta. 

Kohtunik Thatcher oli omandanud suure arvamuse Tomist. Ta ütles, et ükski harilik poiss 
poleks iial osanud tema tütart koopast välja tuua. Kui Becky isale suure saladuse kätte all 
jutustas, kuidas Tom oli temale, Beckyle määratud nahatäie endale võtnud, oli kohtunik ilmselt 
liigutatud; ja kui Becky palus andestada seda hirmsat valet, mis Tom oli rääkinud, et seda 
peksu Becky .õlgadelt oma õlgadele veeretada, ütles kohtunik ägedalt, et see olevat õilis, 
hinnatav ja suuremeelne vale, vale, mis olevat väärt pead tõstma ja ajaloost läbi sammuma rind- 

reas George Washingtoni kiidetud tõega kirve üle!' Becky meelest polnud tema isa kunagi nii 
kõrgena ja toredana paistnud kui sel hetkel, kus ta toas edasi-tagasi sammudes ja jalga vastu 
maad lüües seda ütles. Ta läks otsekohe välja ja rääkis sellest Tomile. 

Kohtunik Thatcher lootis näha Tomi kord suure juristina või suure sõjamehena. Ta lubas 
hoolitseda selle eest, et Tom pääseks rahvuslikku sõjaväeakadeemiasse ja hiljem õpiks edasi riigi 
parimas õigusteaduskoolis, et mõlema karjääri jaoks valmis olla. 

Huck Finni rikkus ja see tõsiasi, et ta Douglase lese kaitse all oli, viisid ta seltskonda — ei, 
vedasid, tõukasid ta sinna, ja tema kannatused olid peaaegu suuremad, kui ta suutis taluda. Lese 
teenijad hoidsid ta puhta ja korralikult riides, kammisid ja harjasid teda ja panid ta iga õhtu 
ebameeldivate linade vahele, millel polnud ühtegi täppi ega plekki, mida ta oleks võinud südame 
vastu suruda ja sõbraks pidada. Ta pidi sööma noa ja kahvliga; pidi käsutama suurätti, tassi ja, 
taldrikut; pidi õppima; pidi kirikus käima; pidi nii viisakalt kõnelema, et tal sõnad suus läägeks 
muutusid; kuhu ta ka pöördus, kõikjal ümbritsesid teda tsivilisatsioonitõkked ja -ahelad, sidudes teda 
käsist-jalust. 

Kolm nädalat kannatas ta vapralt oma viletsust, ja siis leiti ta ühel päeval kadunud olevat. Kaks 
ööd-päeva otsis lesk teda suures mures igalt poolt, inimesed olid väga osavõtlikud; nad otsisid 
kõikjalt, traalisid isegi jõe läbi laipa otsides. Kolmanda päeva varahommikul läks Tom Sawyer 
targalt nuuskima mahajäetud tapamaja taha vanade tühjade vaatide vahele ja leidis ühes neist 
põgeniku. Huck oli seal maganud; ta oli parajasti lõpetanud hommikueine varastatud 


toidunippeist-näppeist ja lesis nüüd mugavalt piipu popsutades. Ta oli kasimata, kammimata ja 
samades vanades kaltsudes, mis olid tei- 


! George Washington (1732—1799) oli Ameerika Ühendriikide esimene president. «Tõde kirve 
üle» on Ameerika lasteraamatuis sageli esinev moraalitsev jutt Washingtoni poolt lapsena 
ülesnäidatud tõemeelest. Isa oli talle kinkinud kirve. Noor poiss raius sellega maha isa armsaima 
õunapuu. Isa pärimise peale tunnistas ta teo kartmatult üles, sest vale tundunud talle 
häbiväärsena. Toim. 

nud ta maaliliseks noil päevil, kuita oli vaba. ning õnnelik. Tomtiris ta vaadist välja, jutustas, 
millist segadust ta oli tekitanud, ja manitses teda koju minema. Hucki näost kadus vaikne 
rahulolu, asendudes nukrusega. Ta ütles: 

«Ära räägi sellest, Tom. Olen seda katsunud ja see ei lähe, see ei lähe, Tom. See ei ole minu 
jaoks, ma ei ole sellega harjunud. Lesk on hea ja sõbralik minu vastu, aga ma ei suuda seda 
eluviisi välja kannatada. Ta sunnib mind igal hommikul ühel ja samal ajal üles tõusma; ta 
sunnib mind pesema; mind kammitakse, nii et rägiseb; ta ei lase mind puukuuris magada; pean 
neid neetud riideid kandma, mis mind lihtsalt lämmatavad; nad 

justkui ei lase isegi õhku läbi; ja nad on nii kõle korralikud, et ma ei julge neis istuda, pikali heita 
ega kuskil püherdada; ma ei ole keldriuksel liugu lasknud enam — noh, aastaid näib olevat 
sellest möödunud; ma pean kirikus käima ja seal higistama, higistama — ma vihkan neid igavaid 
jutlusi! Ma ei tohi seal kärbseid püüda, ei tohi tubakat närida, pean kogu pühapäeva kingi 
kandma. Lesk sööb kella järgi, läheb magama kella järgi, tõuseb kella järgi — kõik sünnib nii 
korrapäraselt, et inimene ei või seda välja kannatada.» 

«Aga kõik teevad niiviisi, Huck.» 

«Tom, see ei muuda asja. Mina ei ote kõik ja mina ei suuda seda kannatada. See on hirmus nii 
seotud olla. Ja süüa saab liiga kergesti — mul ei ole niiviisi enam mingit, huvi söögi vastu. Ma 
pean luba paluma kalaleminekuks; ma pean luba paluma suplemaminekuks — pean lihtsalt igaks 
asjaks luba paluma. Jah, pidin nii viisakalt rääkima, et ma sellest mingit mõnu ei tundnud. 

Pidin iga päev pööningule ronima ja tükk aega sõimama, et maitset suhu saada, muidu oleksin 
ara surnud, Tom. Lesk ei luba mind suitsetada, ei luba karjuda, ei luba haigutada, ei ringutada 

ega sügada teiste ees.» Siis jätkas ta eriti pahaselt ja solvunult: «Ja pagan võtku, ta palvetab kogu 
aeg! Ma ei ole kunagi niisugust naist näinud! Ma pidin jalga laskma, Tom, lihtsalt pidin. Ja 
pealegi algab varsti kool ja ma oleksin pidanud kooli minema; noh, ma ei oleks seda välja 
kannatanud, Tom. Kuule Tom, rikas olla ei olegi nii tore, nagu seda kiidetakse Muudkui vaevle 
ja vaevle, higista ja higista ja soovi, e sa surnud oleksid. Need riided meeldivad mulle, see vaa 


meeldib mulle ja ma ei lahku neist enam kunagi. Tom, ma ei oleks kunagi kogu selle supi sisse 
sattunud, kui polek seda raha olnud. Sa võta nüüd ka minu osa endale ja anna mulle vahel 
kümme tsenti — mitte väga tihti, sest ma ei hooli kõige vähematki asjadest, mis ei ole rasked 
kätte saada, ja mine ning palu mind lese käest vabaks.» 

«Oh, Huck, sa tead, et ma ei või seda teha. See ei ole õige; ja pealegi hakkab sulle see elu 
meeldima, kui sa sellega natuke rohkem harjud.» 
«Meeldima! Jah, niisama nagu mulle meeldiks kuum ahi, kui ma peaksin sellel küllalt kaua 
istuma. Ei, Tom, 

ma ei taha rikas olla ja ma ei taha elada neis neetud lämmatavates majades. Ma armastan metsa, 
Jõge ja vaati ja ma jään nende juurde. Pagan võtku seda kõike! Just siis, kui me saime püssid 
ja koopa ja kõik oli röövimiseks valmis, pidi see loll kupatus vahele tulema ja kõik ära 
rikkuma!» 

Tom kasutas soodsat juhust: 

«Kuule, Huck, rikkus ei takista meid veel röövliteks hakkamast.» 

«E12 Oh, heldus, kas sa mõtled seda tõesti tõsiselt, Tom?» 

«Ni tõsiselt, nagu ma siin istun. Aga, Huck, me ei saa sind röövlijõuku vastu võtta, kui sa 
korralik ei ole.» 

Hucki rõõm oli rikutud. 

«Ei saa mind vastu võtta, Tom? Aga mereröövliks said mind vastu võtta?» 

«Jah, kuid see on teine asi. Röövel on peenem kui mereröövel — nii üldiselt. Enamikus 
"maades on röövlid väga suursugused — hertsogid ja teised niisugused.» 

«Kuule, Tom, kas sa ei ole alati minu vastu sõbralik olnud? Sa ei jäta mind maha, eks ole, 
Tom? Sa eitee seda, eitee ju, Tom?» 

«Huck, ma ei tahaks seda teha ja ma ei teeks ka, aga mis ütleksid inimesed? Nad ütleksid: 
«Ah, Tom Sawyeri jõuk! Kaunis labaseid tüüpe on seal!» Nad mõtleksid sind, Huck. Sulle ei 
meeldiks see, ja mulle ka mitte.» 

Huck oli veidi aega vait, pidades rseendaga võitlust. Viimaks ütles ta: 

«Hea küll, ma lähen üheks kuuks lese juurde tagasi, katsun veel kord ja vaatan, kas ma 
suudan seda välja kannatada, — kui sa mind röövlijõuku vastu võtad, Tom» 

«Hästi, Huck, tehtud! Tule, vanapoiss, ma palun leske, et ta sinu suhtes veidi järele annaks, 
Huck.» 

«Teed sa seda, Tom, teed tõesti? See on hea. Kui ta mõned kõige hullemad asjad ara jätab, 
siis suitsetan salaja, vannun salaja ja ajan kuidagi läbi. Millal sa mõtled röövlijõugu asutada 
ja röövliks hakata?» 

«Oh, otsekohe. Ajame poisid kokku ja korraldame võibolla juba täna õhtul sissepühitsemise.» 


«Mis asja?» 

«Sissepühitsemise.» 

«Mis see on?» 

«See tähendab, et tõotatakse üksteise eest seista, mitte kunagi röövlijõugu saladusi avaldada, 
raiutagu sind kas-või tükkideks, ja tappa igaüks kogu perekonnaga, kes mõnele jõugu liikmele 
halba teeb.» 

«See on tore, see on hästi tore, ütlen sulle, Tom.» 

«Muidugi on. Ja kõik see vandeandmine peab toimuma keskööl kõige üksildasemas, õudsemas 
kohas, mida võib leida, — vana maja oleks kõige parem, aga need on nüüd kõik maha kistud.» 

«Noh, vähemalt keskööl peab see olema, Tom.» 

«Jah, seda küll. Ja vanne tuleb anda surnukirstu peal ja sellele tuleb veregaalla kirjutada.» 

«See on juba midagi väärt! Oh, see on ju miljon korda toredam kui mereröövel olla. Ma jään 
lese juurde, kuni mädanen, Tom. Ja kui ma siis ükskord tõesti vahva röövel olen ja kõik minust 
kõnelevad, siis, arvan, on ka lesk uhke selle üle, et tema mu vihma käest ulualla viis,» 


HUCKLEBERRY FINNI SEIKLUSED 


1. PEATÜKK 


Kui te pole lugenud raamatut nimega «Tom Sawyeri seiklused», siis te ei tunne mind, aga see 
pole tähtis. Tolle raamatu tegi mister Mark Twain ja ta jutustas enamasti tõtt. Mõnikord ta 
liialdas mõnes asjas, kuid enamasti ta rääkis tõtt. Sellest pole midagi. Ma pole kunagi näinud 
kedagi, kes mõnikord ei valetaks, välja arvatud tädi Polly või lesk või ehk Mary. Tädi Pollyst 
— Tomi tädist Pollyst — ja Maryst ja lesest Douglasest — kõigist on tolles raamatus juttu ja 
enamasti üsna õieti; ainult mõnes köhas on liialdatud, nagu ma juba ütlesin. 

Lugu lõpeb tolles raamatus nii, et .Tom ja mina leiame raha, mille röövlid koopasse peitsid, ning 
me saame rikkaks. Me saime kumbki kuus tuhat dollarit — kõik puhtas kullas. See oli kole hunnik 
raha, kui see kõik koos oli. Noh, kohtunik Thatcher võttis raha oma hoolde, pani intresse kandma, ja 
see tõi meile kummalegi terve dollari päevas ümber aasta, — keegi ei oska öelda, mis nii paljuga 
peale hakata. Lesk Douglas pidas mind oma poja eest ja lubas mind tsiviliseerida; aga elu oli ta 
majas kogu aeg ränk, kui mõelda, mis neetud korralik ja viisakas ta oli igas asjas. Ja siis, kui ma 
ei suutnud seda enam kannatada, pistsin plehku. Panin jälle oma vanad närud selga, pugesin oma 
suhkruvaati ning olin vaba ja rahul. Aga Tom Sawyer nuuskis mu üles ja ütles, et ta asutab 


röövlisalga ning ma võiksin selles 

kaasa lüüa, kui lähen tagasi lese juurde ja olen korralik. Ma siis läksin tagasi. 

Lesk nuttis mu pärast, nimetas mind vaeseks kadunud talleks ja andis mulle hulga muid 
nimesid, aga ega ta seda pahas mõttes teinud. Ta pani mulle jälle uued riided selga ning ma ei 
saanud muud kui aina higistada ja jäin üsna kangeks. Noh, siis hakkas kõik jälle otsast peale. 
Lesk helistas enne söömist kella ja sa pidid õigel ajal köhal olema. Kui lauda istusid, siis ei 
võinud kohe 
sööma hakata, vaid pidid ootama, kuni lesk pea longus laskis ja toidu kohal pomises, kuigi sel 
toidul polnud midagi viga. See tähendab, kõik oli korras, ainult iga asi oli omaette keedetud. 
Jätistekausiga on hoopis teine lugu, seal on kõik segamini ning ujub ilusti sousti sees ja maitseb 
paremini. 

Pärast söömist võttis ta oma raamatu ja õpetas mulle Moosese leidmise lugu, ja mul tilkus higi 
seda kõike õppides. Alles pikapeale sain aru, et Mooses oli juba ilmatu hulk aega surnud; siis ma 
temast enam ei hoolinud, sest surnud inimestest ma suuremat ei pea. 

Üsna varsti tuli mul himu suitsetada ja ma küsisin leselt, kas tohin. Aga ta ei lubanud. Ta ütles, 
et see on paha harjumus ja et see on ebapuhas ja et ma pean katsuma seda üldse mitte enam teha. 
Nii teevad mõned inimesed ikka. Teevad maha mõne asja, millest nad ise midagi ei tea. Mind ta 
tüütas Moosesega, kes polnud ta sugulanegi ja kellest ühelgi inimesel mingit kasu polnud, sest ta 
ju oli surnud, aga kui ma tahtsin teha midagi, mis omast köhast on hea, siis ta leidis, et see on 
hiiglasant. Ja ise ta nuuskas tubakat, sellega oli muidugi kõik korras, sest seda tegi ta ise! 


Ta õde, miss Watson, üsna kõhn vanatüdruk prillidega, oli parajasti tulnud tema juurde elama ja 
hakkas mind nüüd aabitsaga pinnima. Ta piinas mind umbes tund aega tublisti, siis tuli lesk ja 
käskis mu vabaks anda. Ma ei oleks suutnud seda kauem kannatada. Siis oli tund aega surmigav 
ja ma ei jõudnud paigal püsida. Miss Watson aina ütles: «Ara topi oma jalgu sinna, 
Huckleberry,» Ja «Ära ole nii küürus, Huckleberry, istu sirgesti,» ja siis varsti jälle: «Ära 
haiguta ega ringuta nii, Huckleberry; kas sa korralikult olla ei saa?» Siis ta 

jutustas mulle kõiksugu asju põrgust ja ma ütlesin, et tahaksin olla seal. Sellepeale läks ta 
pööraseks, aga ma ju ei tahtnud midagi paha öelda. Ma tahtsin ainult minna kuhugi, ma tahtsin 
ainult mingit muutust, ükskõik missugust. Ta ütles, et on patt öelda, mis ma ütlesin; ütles, et tema 
seda ei ütleks mingi hinna eest; ütles, et tema tahab elada nii, et saab taevasse. Noh, ma ei näinud 
mingit kasu selles, kui saaksin sinna, kuhu tema saab; ma siis otsustasin, et ma ei katsugi sinna 
saada. Aga seda ma ei öelnud, sest sellest oleks tulnud ainult pahandust, head mitte midagi. 

Aga ta oli juba kord algust, teinud ja jahvatas edasi ning jutustas mulle taevast kõiksugu asju. 
Ta ütles, et seal pole muud teha kui päev otsa kandlega ringi käia ja igavesti laulda. Sellest ma 


suurt ei hooli. Aga seda ma ei öelnud. Ma küsisin, kas ta' arvab, et Tom Sawyer saab sinna, ja ta 
ütles sügavasti ohates, et kindlasti küll mitte. Mul oli selle üle hea meel, sest ma tahtsin, et me 
temaga kokku jääme. 

Miss Walson järjest näris mu kallal, küll seeoli igav ja tüütav! Õhtu eel kutsusid nad oma 
neegrid tuppa ja pidasid palvetundi, ning siis pidid kõik magama minema. Ma läksin küünlajupiga 
üles oma tuppa ja panin selle lauale. Siis ma istusin toolile akna juurde ja kat-susin mõelda 
millelegi lõbusale, aga asja sestei saanud. Tundsin end nii üksi., et oleksin kõige parema meelega 
tahtnud surnud olla. Tähed paistsid, ja lehed sahisesid puudelatvades nii haledasti, ning eemalt 
kuulsin öökulli — ta kaebas mõne surnu pärast; öösorr Itarjus ja koer .ulgus kellegi pärast, kes 
pidi surema; ning tuul katsus mulle midagi sosistada, aga ma ei saanud aru, mis see oli, 
seepärast jooksid mul külmavärinad üle selja. Siis kuulsin kaugelt metsast niisugust häält, 
mida teeb tont, kuitatahab rääkida sellest, misteda painab, kuid ei suuda rääkida nii, et 
temast aru saadaks, ega saa seepärast hauas rahu ning peab öösiti rändama ja kaebama. Ma läksin 
nii kurvaks ja olin nii hirmunud, etoleksin kangesti taht.nud kedagi endale seltsiliseks. Siis tuli 
äkki ämblik ronides mu õlale ja ma nipsasin ta minema, nii et ta lendas küünlatulle. Enne kui ma 
jõudsin paigalt liikuda, oli ta kägaraks põlenud. Teadsin, 

ilma et keegi oleks mulle seda öelnud, et sel on kole paha tähendus ja et see toob mulle 
õnnetust; olin seepärast suures hirmus ja mu püksid sõelusid püüli. Tõusin püsti, tiirlesin kolm 
korda iseenda ümber ja tegin iga kord rinnale ristimärgi; siis sidusin endale niidi väikese 
juuksetuti ümber, et pahu vaime eemale peletada. Aga usku mul sellesse ei olnud. Seda tehakse 
siis, kui leitud hobuseraud jälle kaotatakse, selle asemel et naelutada see ukse kohale; kuid ma 
polnud iial kuulnud kedagi ütlevat, et see õnnetuse eest hoiab, kui oled tapnud ämbliku. 

Kõigest kehast värisedes istusin jälle ja tõin oma piibu välja, et suitsu teha, sest kogu 
majas oli nüüd surmavaikus ja seepärast ei võinud lesk sellest teada saada. Noh, tüki aja pärast 
kuulsin ma kella eemal linnas löövat: pim-pam, pim-pam, kaksteist. Siis oli kõik jälle vaikne, 
veel vaiksem kui enne. Äkki kuulsin oksa naksatust all pimedas puude vahel; keegi liikus seal. 
Ma istusin tasa ja kuulatasin. Ja otsekohe kuulsin alt tasast kassi näugumist. Oli see aga õnn! 
Ma näugusin vastu nii tasa kui sain, siis kustutasin tule ja ronisin aknast välja kuurikatusele. 
Siis libisesin maha ning roomasin puude all edasi, ja muidugi ootas mind seal Tom Sawyer. 


2. PEATÜKK 


Läksime kikivarbail mööda puudevahelist rada lese aia tagumise osa poole, kummardudes, et 
oksad ei kratsiks me nägusid. Kui me köögist mööda läksime, kõmistasin vastu puujuurt, 


kukkusin ja tegin veidi kära. Kükitasime maha ja olime tasa. Miss Watsoni suur neeger Jim istus 
köögiuksel; nägime teda üsna selgesti, sest ta selja tagant paistis valgust. Ta tõusis püsti ja 
kuulatas, käel õieli, umbes minut aega. Siis ta ütles: 

«Kes seal on?» 

Ta kuulatas veel, tuli siis kikivarbail alla ja jäi just meie vahele seisma; oleksime võinud 
peaaegu teda puudutada. Noh, mitmel ja mitmel minutil ei kuuldunud ainustki häält, ja ometi 
olime kolmekesi nii ligistikku. Üks koht mu kederluu kohal hakkas kihelema, aga ma 


216 


ei julgenud kratsida; siis hakkas mu kõrv kihelema ja selle järel mu selg, just õlgade vahelt. 
Oli, nagu peaksin surema, kui ma ei saa kratsida. Noh, ma olen sihukest asja pärastpoole 
mitu ja mitu korda tundnud. Kui oled peente inimeste seas või matustel või kui katsud uinuda, 
kui und ei ole; kui oled kuskil, kus kratsida kuidagi ei tohi, siis kiheleb sul igal pool tuhat 
kohta. Varsti Jim ütles: 

«Ütle, kes sa oled? Kus sa oled? Pagan võtaks, kui ma ei kuulnud siin kära! Noh, ma tean, 
mis teen. Istun siia maha ja ootan, kuni kuulen jälle.» 

Ta istuski maha minu ja Tomi vahele. Toetas selja vastu puud ja sirutas jalad välja, kuni ta 
teine jalg peaaegu puudutas minu oma. Mu nina hakkas kihelema; sügeles, kuni mul pisarad 
silma tulid. Aga ma ei julgenud kratsida. Siis hakkas nina seest kihelema. Selle järel hakkas 
mul altpoolt kihelema. Ma ei teadnud enam, kuidas vaikselt paigal istuda. See häda kestis 
kuus või seitse minutit, aga minu meelest oli see palju kauem. Viimaks kiheles mul 
üheteistkümnest mitmesugusest kohast. Arvasin, et ma ei suuda seda enam silmapilkugi 
kannatada, aga ma litsusin hambad kokku ja katsusin veel vastu panna. Just siis hakkas Jim 
sügavasti hingama; selle järel hakkas ta norskama, ja siis oli mul kohe jälle parem. 

Tom andis mulle märku — tegi suuga pisut häält — ja me roomasime neljakäpakil minema. 
Kui olime kümne jala kaugusel, sosistas Tom mulle kõrva, et me seoksime Jimi naljaviluks 
puu külge; aga ma ütlesin ei. Ta oleks võinud ärgata ja kära teha, ning siis oleks leitud, et 
mind pole kodus. Siis Tom ütles, et tal pole küllalt küünlaid kaasas, ja tahtis lipsata kööki 
neid tooma. Ma ei tahtnud; ütlesin, et Jim ehk ärkab ja tuleb vaatama. Aga Tom tahtis riskida. 
Me hiilisime siis .kööki ja võtsime kolm küünalt. Tom pani tasuks viis tsenti lauale. Siis 
läksime välja ja mul oli kange kure minema saada; aga midagi polnud parata, Tom pidi vägisi 
neljakäpakil sinna roomama, kus oli Jim, ja temaga mõne tembu tegema. Ma ootasin; aeg tundus 
õige pikk, kõik oli nii vaikne ja üksildane. 

Niipea kui Tom tuli tagasi, pistsime jooksu mööda rada 

ümber aiatara ja ronisime varsti järsule künkatipule maja taga. Tom ütles, et oli võtnud Jimi kübara 
peast ja riputanud selle puuoksale tema köhal; Jim oli natuke liigutanud, aga polnud ärganud. 
Hiljem Jim rääkis, etnõiad olid ta ära nõidunud ja olid ta kunstunesse pannud ja olid ta seljas 
läbi kogu osariigi ratsutanud ning ta siis jälle puude alla pannud ja ta kübara oksade riputanud, et 
näidata, kes seda oli teinud. Teine kord rääkis Jim, et nad olid ta seljas ratsutanud kuni New 
Orleans'*ini; ja siis tegi ta iga kord, kui sellest rääkis, loo järjest keerulisemaks; viimaks ta rääkis, 
et nad ratsutasid ta seljas läbi kogu maailma ja väsitasid ta peaaegu surnuks ja et ta selg oli 
sadulast juba puha puru. Jim oli kole uhke selle peale ja teisi neegreid pani ta vaevalt veel tähele. 
Neegreid tuli mitme miili tagant kuulama, kuidas Jim sellest jutustas, ja temast peeti rohkem lugu 
kui ühestki teisest neegrist ümbruskonnas. Võõrad neegrid seisid, suud ammuli, ja vahtisid teda, 
nagu oleks ta olnud mõni ime. Neegrid jutustavad alati nõidadest pimedas, köögiko'de-paistel; aga 
niipea, kui mõni hakkas rääkima ja laskis paista, nagu teaks ta kõiki neid asju, tuli Jim vahele 
ja ütles: «Mh! mis sina ka tead nõidadest?» Ja teisel neegril oli suu kinni pandud ning ta pidi 
alla vanduma. Jim kandis alati seda viietsendist nööriga kaelas ja ütles, et see oli 

talisman, .mille kurat oli talle andnud oma käega ja öelnud, et sellega võib iga häda arstida ja 
vaime välja kutsuda igal ajal, kui neid vaja on, — tarvis ainult teatud sõnu lausuda. Aga Jim 
ei öelnud iialgi, mis sõnu tuli lugeda. Neegreid tuli kogu ümbrusest; nad andsid Jimile kõik, mis 
neil oli, et aga viietsendist näha. Aga nad ei puudutanud seda, sest et kurat oli seda oma käega 
katsunud. Jim muutus teenrina päris kõlbmatuks: nii uhke oli ta selle peale, et oli kuradit näinud 
ja et nõiad olid ta seljas ratsutanud. Noh, kui Tom ja mina jõudsime künka servale, vaatasime 
alla külasse ja nägime kolme või nelja vilkuvat tuld; võib-olla olid seal mõned inimesed haiged. 
Ja tähed me kohal särasid väga ilusasti ning all küla juures oli jõgi, terve miili laiune ja kole 
vaikne ja tore. Me läksime künkast alla ja leidsime Joe Harperi ja Ben Rogersi ja veel 
kaks või kolm poissi, .kes olid vanas 

nahaparkimistöökojäs peidus. Me päästsime paadi valla ja sõudsime jõge mööda kaks ja pool miili 
alla suure kaljuni kõrgel kaldal, kus tulime maale. 

Läksime põõsastikku ja Tom käskis igaüht vanduda, et ta saladust hoiab; siis näitas ta meile 
koobast mäes, just kõige paksemas tihnikus. Selle peale läitsime küünlad ja roomasime 
neljakäpakil koopasse. Me läksime paarsada sammu edasi, siis koobas avardus. Tom nuuskis 
käikudes ja lipsas varsti ühe seina alla; keegi poleks teadnud aimata, et seal oli koobas. Läksime 
kitsast käiku mööda edasi ning jõudsime niiskesse, ligedasse ja külma ruumi; sinna jäime seisma. 
Tom ütles: 

«Nüüd asutame röövlisalga ja nimetame selle Tom Sawyeri jõuguks. Igaüks, kes tahab liikmeks 
astuda, peab vande andma ja verega oma nime alla kirjutama.» 

Kõik olid nõus. Tom võttis siis paberi, kuhu ta oli vande kirja pannud, ja luges selle ette. Seal 


seisis, et iga poiss peab salga eest seisma ega tohi iial salga saladusi teistele rääkida; ja kui keegi 
midagi teeb mõnele salga poisile, siis peab iga poiss, keda kästakse, selle inimese ja ta perekonna 
tapma ega tohi süüa ega magada, enne kui ta nad on tapnud ja nende rinnale risti lõiganud; rist 
oli salga märk. Ja keegi, kes salka ei kuulunud, ei tohtinud tarvitada seda märki; ja kui keegi 
seda tegi, siis tuli teda karistada, ja kui ta veel kord tegi, siispidi tatapetama. Ja kui keegi, kes 
salka kuulus, andis välja salga saladusi, siis pidi ta kõri läbi lõigatama ja siis ta laip ära 
põletatama ja tuhk laiali pillutama ja ta nimi nimestikust verega maha kustutatama; ja salgas 
ei tohitud teda enam iial mainida, vaid ta pidi neetud olema ja igavesti unustatud. 

Igaüks ütles, et see oli tõeline ja ilus vanne, ja kõik küsisid, kas Tom oli selle omast peast 
välja mõelnud. Ta ütles, et muist omast peast, aga muist mereröövli-juttudest; ja etigal õigel 
salgal on sihuke vanne. 

Mõned arvasid, et oleks hea tappa ka nende poiste omaksed, kes saladusi on edasi rääkinud. 
Tom ütles, et see on hea mõte, võttis pliiatsi ja kirjutas ka selle paberile. Siis Ben Rogers ütles: 
«Siin on Huck Finn, tal pole perekonda; mis temaga saab?» 

«Noh, kas tal pole isa?» ütles Tom Sawyer. 

«Jah, tal on isa, aga viimasel ajal pole teda kunagi näha. Ta oli alati purjus ja magas parkali 
õues sigade juures: aga aasta otsa või veel kauem pole teda seal nähtud.» 

Nad arutasid asja ja pidid mu välja heitma, sest nad ütlesid, et igal poisil peab olema 
perekond või keegi, keda tappa, muidu poleks asi teiste suhtes õiglane. Noh, nad ei osanud 
midagi välja mõelda; kõik olid nõutud ja istusid vait. Ma pidin peaaegu nutma hakkama; aga 
äkki tuli mulle hea mõte ja ma pakkusya neile miss Watsonit, — nad võisid tappa tema. Kõik 
ütlesid: 

«Oo, temast jätkub! Asi on korras. Huck võib liikmeks astuda!» 

Siis torkas igaüks endale nõelaga sõrme, et saada allkirjaks verd, ja mina tegin paberile oma 
märgi. 

«Noh,» ütles Ben Rogers, «mis laadi asju salk ajama hakkab?» 

«Muudkui röövib ja tapab,» vastas Tom. 

«Aga kuhu me läheme röövima? Majadesse — või lautadesse — või...» 

«Lollus! Kariloomi ja sihukesi asju varastada — see pole röövimine, see on murdvargus,» 
ütles Tom Sawyer. «Me pole murdvargad. See pole kellegi õige asi. Me oleme teeröövlid. 
Peatame postitõllad ja vankrid maanteel, näokatted ees, ja tapame inimesed ning võtame neilt 
uurid ja raha.» 

«Kas peame inimesed alati ära tapma?» 

«Oo, muidugi. See on kõige parem. Mõned asjatundjad mõtlevad teisiti, kuid enamasti 
peetakse parimaks nad tappa. Välja arvatud mõned, keda siia koopasse tuuakse ja kinni 
hoitakse, kuni nad välja lunastatakse.» 


«Välja lunastatakse? Mis see on?» 

«Ma ei tea. Aga seda tehakse. Ma olen raamatutest lugenud, ja me hakkame seda muidugi 
ka tegema.» 

«Aga kuidas me saame seda teha, kui me ei tea, mis see on?» 

«Pagana pihta, me peame seda tegema. Kas ma ei öelnud teile, et nii seisab raamatutes? 
Kas tahate teha teisiti kui raamatutes ja sellega kogu loo ära solkida?» 

«Oo, seda on kõik väga kena öelda, Tom Sawyer, aga 


220 


kuidas kirevase pärast neid lunastada, kui me ei tea, mismoodi seda teha? Seda tahaksin mina 
teada. Noh, mis see lunastamine siis teie arvates on?» 

«Noh, ma eitea. Võib-olla, kui me peame neid kinni, kuni nad on välja lunastatud, siis see 
tähendab seda, et me peame neid kinni, kuni nad on surnud.» 

«Noh, see võib-olla on juba sinnapoole. Nii see ehk on. Miks sa ei võinud seda enne öelda? 
Hoiame neid, kuni surm nad lunastab. Küll neid koguneb aga sus hirmus hulk! Söövad meil 
kõik ära ja katsuvad aina putku panna.» 

«Ara räägi tühja, Ben Rogers. Kuidas nad saavad putku panna, kui vaht on juures, kes on 
valmis neid maha laskma, kui nad oimugi liigutavad?» 

«Vaht? Noh, see on küll tore. Siis peab keegi öö otsa üleval istuma ega saa üldse magada; et 
aga neid valvata. Ma arvan, et see on lollus. Miks ei või mõni kaigast võtta ja neid lunastada 
kohe, kui nad tulevad?» 

«Sest et raamatutes pole nii, — sellepärast. Ben Rogers, kas tahad asja korralikult ajada või 
mitte, — seda ma küsin. Arvad sa, et need, kes raamatuid kirjutavad, eitea, kuidas asju 
aetakse? Arvad sa, et sina võid neid õpetada? Mitte põrmugi! Ei, sir, teeme nagu kord ja 
kohus ja lunastame nad nii nagu peab.» 

«Hüva. Mul ükskõik; aga ma ütlen ikkagi, see on lollus. Kuule — kas me naised ka 
tapame?» 

«Noh, Ben Rogers, kui ma oleksin nii rumal nagu sina, siis ma ei teeks üldse seda asja 
kaasa. Naisi tappa? Ei, keegi pole iial raamatutes midagi säärast näinud. Naised veetakse 
koopasse ja nendega ollakse alati imeviisakas; ja varsti nad armuvad meisse ega taha üldse 
enam iial koju minna.» 

«Noh, kui asi on nii, siis olgu, aga mina sellest küll suuremat midagi ei arva. Hiiglavarsti on 
koobas nii pungil täis naisi ja lunastamist ootavaid mehi, et röövlitele ei jätku ruumi. Kuid 
laske aga käia, mul pole midagi ütlemist.» 

Väike Tommy Barnes oli magama jäänud, ja kui teised ta äratasid, siis ta ehmus ning 
hakkas nutma ja ütles, et tahab koju oma mamma juurde, ega tahtnudki enam röövel olla. 

Siis nad kõik heitsid tema kulul nalja ja hüüdsid teda viripilliks. See tegi ta vihaseks ja ta 
ütles, et läheb otsekohe ja jutustab kõik saladused ära. Aga Tomandis talle viis tsenti, et ta 
oleks vait, ja ütles, et me läheme kõik koju ja kohtume nädala pärast ja röövime kedagi ja 
tapame mõne inimese. 

Ben Rogers ütles, et ta saab ainult pühapäevüi välja tulla, ja tahtis järgmisel pühapäeval 
pihta hakaia; aga kõik poisid ütlesid, et oleks patt seda pühapäeval teha, ja nii otsustatigi. Jäi 
sellega, et niipea kui saadakse, tullakse kokku ja määratakse päev kindlaks; ja siis valisime Tom 
Sawyeri salga esimeseks pealikuks ja Joe Harperi teiseks pealikuks ja hakkasime koju minema. 

Ma ronisin jälle kuurikatusele ja roomasin oma aknast sisse just enne päikesetõusu. Mu uued 
riided olid üleni mudased ja savised ja ma olin väsinud nagu koer. 


3. PEATÜKK 


Noh, ma sain hommikul alles hea peapesu vanalt miss Watsonilt oma rõivaste pärast. Aga lesk 
ei tõrelnud, vaid ainult puhastas pori ja savi ära ning oli nii kurb, et ma mõtlesin: olen tükk aega 
korralik, kui saan. Siis viis miss Watson mu kambrisse ja palvetas, aga sellest ei tulnud midagi 
välja. Ta käskis mind palvetada iga päev, siis pidin saama kõik, mis ma iganes tahtsin. Aga nii see 
ei olnud. Ma katsusin. Sain kord õngeridva, aga see oli ilma õngeta. Mul polnud temast midagi 
käsu ilma õngeta. Palvetasin õngede pärast kolm või neli korda, aga sellest eitulnud mitte kui 
midagi. Viimaks ühel päeval palusin, et miss Watson katsuks mu eest palvetada; aga ta ütles, et 
ma olevat loll. Ta ei öelnud mulle sugugi, miks, ja ma ei saanudki seda teada. 

Läksin kord metsa, istusin maha ja mõtlesin hulk aega selle üle. Ütlesin endamisi, kui 
inimene saab kõik, mille pärast ta palvetab, miks ei saa siis köster Winn tagasi oma raha, 
mille ta sigu müües kaotas? Miks ei saa lesk tagasi hõbetubakatoosi, mis talt varastati? Miks ei 
lähe miss Watson paksemaks? Ei, ütlesin iseenesele, sel asjal pole põhja all. Tulin ja rääkisin 
sellest lesele, ning 

ta ütles, et inimene saab palvetades amult «vaimseid kingitusi». See käis üle minu mõistuse; aga 
ta ütles mulle, mis ta sellega arvas: ma pidavat teisi inimesi aitama ja tegema teiste heaks kõik, mis 
saan, ning alati nende eest muretsema ja mitte ilmaski enda peale mõtlema. Kui ma õieti aru sain, 
siis puutus see ka miss Watsonisse. Läksin metsa ja arutasin seda mõttes kaua. aega; aga ma ei 
näinud sellest mingit käsu, — kasu oli sellest ainult teistel. Siis arvasin viimaks, et ei maksa selle 


kallal üldse pead murda, ja jätsin selle niisama. Mõnikord võttis lesk mu enda kõrvale ja rääkis 
jumalast, nii et kuulates hakkas suu vett jooksnia. Aga päev hiljem hakkas miss Watson pihta ja 
viskas kõik uperpalli. Ma hakkasin taipama, et oli kaks jumalat. Iga mehikese käsi oleks hästi 
käinud lese jumalaga, aga miss Watsoni omalt polnud tal midagi head oodata. Ma otsustasin siis 
oma mõttes, et jään lese jumala juurde, kui ta mind tahab, olgugi et ma ei mõistnud, mis tal 
sellest võis kasu olla, sest ma olin nii rumal ja paha ja lihtlabane poiss. 

Taati polnud juba enam kui aasta otsa näha olnud ja see oli mulle mõnus; ma poleks tahtnud 
teda üldse enam näha. Ta aina tagus mind, kui kaineoli ja mu kätte sai; ma putkasin enamasti 
metsa, kui ta oli läheduses. Noh, kord leiti ta jõest uppunult, umbes kaksteist miili linnast 
üleval pool, nagu rahvas rääkis. Igatahes arvati, et see oli tema; räägiti, et uppunud «mees oli 
räbalates ja väga pikkade juustega. See kõik oli küll just taadi moodi, aga laiba näost ei saadud 
mingit seigust: see oli nii kaua vees olnud, et polnud enam näo moodigi. Räägiti, et laip oli 
ujunud vees selili. Ta toodi välja ja maeti kaldale. Aga mu meel polnud kuigi kaua rahulik, sest 
mulle tuli üks mõte. Teadsin enam kui hästi, et uppunud mees ei uju selili, vaid rinnuli. Niisiis 
teadsin, et see polnud taat, vaid mõni mehe riietes naine. Ja mu meeloli jälle rahutu. Arvasin, 
et mu vanamees ilmub varsti lagedale, kuigi ma seda ei soovinud. 

Mängisime nüüd aeg-ajalt röövleid umbes kuu aega, siis ma loobusin. Teised poisid ka. Me 
polnud kedagi röövinud, me polnud kedagi tapnud, vaid tegime kõike mängult. Tormasime 
metsast välja ja kihutasime sea- 

karjaste ja naiste kallale, kes kärudega aiakraami turule viisid, kuid me ei vangistanud iial 
kedagi neist. Tom Sawyer nimetas sigu «kullakangideks», naereid ja muud säärast kraami 
«kalliskivideks»; me läksime siis alati koopasse ja lobisesime sellest, mis me olime teinud: kui 
palju inimesi tapnud ja haavanud. Aga ma ei näinud sellest mingit kasu. Kord Tom saatis ühe 
poisi põleva peeruga mööda linna ringi jooksma, ta nimetas seda «sõtta-kutseks» (see oli 
märgiks, et salk pidi kokku tulema). Ja siis ta ütles, et oli saanud oma nuuskureilt salateateid, 
et järgmisel päeval jääb terve hulk hispaania kaupmehi ja rikkaid araablasi «suurel õõnesteel» 
laagrisse kahesaja elevandi ja kuuesaja kaameliga ning enam kui tuhande hobueesliga, kõigil 
teemandikoormad seljas. Kaitseks olevat neil kõigest nelisada sõdurit, ja me pidavat neid 
varitsema, nagu ta ütles, ning kõik mehed tapma ja asjad ära vedama. Ta ütles, et me oma mõõ- 
gad ja püssid puhtaks teeksime ning valmis oleksime. Isegi naerikäru kallale ei tohtinud me 
minna enne, kui mõõgad ja püssid olid puhtaks tehtud, kuigi need olid ainult latid ja luuavarred 
ja neid võis nühkida kas või hulluksminekuni, ilma et nad kriipsuvõrragi paremaks oleksid 
läinud. Ma ei uskunud, et me sihukese hulga hispaanlasi ja araablasi maha lööme, kuid tahtsin 
näha 

kaameleid ja elevante. Seepärast olin järgmisel päeval varitsemas; oli laupäev. Käsu peale 
tormasime metsast välja ja künkast alla. Aga seal polnud hispaanlasi ega araablasi, polnud 
kaameleid ega elevante. .Polnud muud kui üks pühapäevakool jalutuskäigul, ja veel 
väikeste klass pealegi. Hirmutasime nad üles ja kihutasime neid läbi kifsastee: aga muud me ei 
saanud, kui mõned pannkoogid ja moosi, ainult Ben Rogers sai räbalatest nuku ja Joe. , Harper 
sai lauluraamatu ja kõlblusõpiku. Siis lõi õpetaja sekka ja me pidime kõik sinnapaika jätma 
ja putku panema. Ma ei näinud ühtki teemanti ja ütlesin seda Tom Sawyerile. 

Tema aga seletas, et neid olnud seal ilmamaa-hulgad, ja araablasi 
225 


olnud seal ka ja elevante ja muid niisuguseid asju. Ma küsisin, miks ma neid siis ei näinud. Tema 
ütles, et kui ma poleks nii rumal, vaid oleksin lugenud raamatut nimega «Don Ouijote», siis oleksin 
teadnud küsimatagi. Ta seletas, et kõik olevat olnud võlutud. Ütles, seal olnud sadasid sõdureid ja 
elevante ja «aardeid» ja nii edasi, aga meil olevat vaenlasi, keda ta nimetas «maagikuteks», need 
olevat muutnud kogu krempli väikelaste pühapäevakooliks just meie kiuste. Ma arvasin, et hea küll, 
siis pole muud kui läki «maagikute» kallale. Tom Sawyer ütles sellepeale, et ma olevat puupea. 
«Sihuke maagik,» seletas ta, «võib terve karja vaime välja kutsuda ja need teevad su lömaks 
nii kui midagi, enne kui sa jõuad kolmenigi lugeda. Nad on puude-pikkused ja kirikusuurused.» 
«Hüva,» ütlesin ma, «oletame, et me saame ka endale vaimusid, kes meid aitavad, — kas siis 
saame teiste vaimude vastu?» 
«Kust sa neid vaimusid saad?» 
«Ma ei tea. Aga kuidas nemad saavad?» 
«Noh, nad hõõruvad vana tinalampi või raudsõrmust, siis ilmuvad vaimud pikse ja 
müristamisega, nii et suits taga; ja nad teevad kõike, mis neil kästakse. Neile on tühi asi mõni 
kivitorn katustpidi õhku tõsta ja sellega mõnele pühapäevakooli juhatajale või mõnele teisele 
mehele lagipähe kopsata.» 
«Kes neid siis käsib sihukesi asju teha?» 
«Eks see, kes hõõrub lampi või sõrmust. Nad peavad kuulama igaüht, kes hõõrub lampi või 
sõrmust, ja peavad tegema kõike, mis ta ütleb. Kui ta käsib ehitada neljakümne miili pikkuse 
teemantidest lossi ja täita see närimiskummiga või ükskõik millega ja tuua sulle hiina keisri tütar 
naiseks, siis nad peavad seda tegema — ja koguni veel enne järgmist päevatõusu. Ja veel enamgi: 
nad peavad laskma lossi läbi kogu maa lennata, kuhu sa tahad. On selge?» 
«Noh,» ütlesin mina, «ma arvan, nad on lollpead, kui nad ei jäta lossi endile, selle asemel et 
endid niiviisi narrida lasta. Ja kui mmna oleksin üks nendest, siis võiks mõni mees kas või 


viimsepäevani vana tinalampi hõõ- 

ruda, — ma ei mõtlekski ennast segada lasta ega tema juurde minna.» 

«Kuidas sa räägid, Huck Finn! Sa pead minema, kui ta lampi hõõrub, — ükskõik, kas tahad või 
ei.» 

«Mis? Kui ma oleksin puukõrgune ja kirikusuurune? Hea küll siis, ma läheksin, aga usu mu sõna: 
ma paneksin selle hõõruja ronima kõige kõrgema .puu otsa kogu maal.» 

«Lollus, sulle ei maksa midagi rääkidagi, Huck Finn. Sul ei näi millestki aimu olevat. Läbi ja 
läbi tainapea!» 

Ma mõtlesin selle kõige üle kaks või kolm päeva ja arvasin siis, et vaatan õige, kas asjal on ikka 
põhja all. Võtsin vana tinalambi ja räudsõrmuse ning läksin metsa ja hõõrusin, muudkui hõõrusin, 
kuni olin üleni higine nagu märg kass; ise aga lootsin, et ehitan lossi ja müün selle maha. Aga 
kõik oli tühi töö, ühtki vaimu ei tulnud. Siis oli mulle selge, et kogu see krempel oli jälle üks 
Tom Sawyeri valesid. Mõtlesin, et tema võis ju uskuda araablastesse ja elevantidesse, aga minuga 
oli teine lugu. Kõik oli ikkagi liiga palju pühapäevakooli moodi. 


4. PEATÜKK 


Noh, kolm või neli kuud läks mööda ja südatalv oli nüüd käes. Käisin peaaegu kogu aeg koolis 
ja oskasin veerida ja lugeda ja natuke kirjutadaja teadsin ükskordühte kuni selleni, et 6 X 7 = 35. 
Arvasin, et ma kaugemale ei saa. kas või elagu ma igavesti. Matemaatikast ei pea ma niikuinii mitte 
kui midagi. 

Esiti ma vihkasin kooli, aga viimaks harjusin ära ja asi polnudki enam nii hull. Kui ma vahel 
hoopis tüdinud olin, siis tegin poppi, ja keretäis järgmisel päeval oli päris hea ning värskendav. Nii 
et mida kauem ma koolis käisin, seda kergem see oli. Ma harjusin ka kuidagi lese kommetega ja 
need polnud mulle enam nii vastumeelt. Majas elada ja voodis magada oli mulle ju ikkagi ränk 
küllalt, kuid enne külmade tulekut ma mõnikord lipsasin välja ja magasin metsas: see oli 
vahelduseks. Endine elu meeldis mulle kõige enam, aga uus hakkas mulle ka juba natuke meeldima. 
Lesk rääkis, et saan pikkamisi, aga 

kindlasti edasi, ja et ta oli minuga väga rahul. Ta ütles, et ta ei tarvitsevat enam minu pärast 
häbeneda. 

Kord hommikul lükkasin eine ajal kogemata soolatoosi ümber. Tahtsin veel ruttu natuke soola 
võtta ja üle vasema õla visata, et õnnetust ära hoida, aga miss Wat-son oli kärmem ja takistas mind. 
Ta ütles: «Käed eemale, Huckleberry! Kui korratu sa alati oled!» Lesk kostis mu eest hea sõna, aga 
see ei võinud õnnetust ära hoida, teadsin seda väga hästi. Pärast einet läksin kurvalt ja 


kartlikult välja ja ootasin, kust mulle õnnetus tuleb ja missugune see on. On ju võimalusi mõnd 
laadi õnnetust ära hoida, aga siin polnud midagi parata; ma siis ei katsunudki midagi teha ning 
luusisin nukralt ringi ja olin valvel. 

Läksin alla aeda ja ronisin üle kõrge plangu. Maas oli tollipaksuselt värsket lund ja ma nägin 
kellegi jälgi. Need tulid kivimurrust ja peatusid pisut trepi juures ja läksid siis edasi ümber aia. 
Oli veider, et nad ei läinud sisse, kuigi neid oli mulgu juures. Ma ei saanud sellest tolku. See oli 
kuidagi väga kummaline. Pidin jälgi mööda edasi minema, aga enne kummardasin, et neid uurida. 
Esiti ei märganud ma midagi, aga siis märkasin. Vasema kontsa all oli jämedatest naeltest rist, et 
kuradit eemal hoida. 

Silmapilk olin püsti ja leekisin künkast alla. Vaatasin ühtepuhku üle õla, aga ei näinud kedagi. 
Olin kohtunik Thatcheri juures 'nii ruttu kui sain. Ta küsis: 

«Noh, mu poiss, miks sa nii hingeldad? Kas tulid oma intresside järele?» 

«Ei, sir,» ütlesin, «on siis neid mulle tulnud?» 

«Oo ja, poole aasta intressid tulid eileõhtul? Üle saja viiekümne dollari. Terve varandus sulle. 
Oleks kõige parem, kui laseksid mind panna selle su kuue tuhande juurde; sest kui see sul käes 
oleks, siis raiskakid sa selle ara.» 

«Ei, sir» ütlesin, «ma eitaha seda raha raisata. Maeitaha seda üldse, — kuut tuhandet ka 
mitte. Olgu see teie oma. Tahan selle teile kinkida, kuus tuhat ja kõik.» 

Kohtunik oli üllatatud ega saanud sellest aru. Ta küsis: 

«Mis sa tahad öelda, mu poiss?» 

Ma ütlesin: 

«Palun, ärge küsige mult midagi selle kohta. Võtke raha. Kas jah?» 

Ta kostis selle peale: 

«Noh. ma olen hämmastatud. On's midagi juhtunud?» 

«Palun, võtke see,» ütlesin ma, «ja ärge küsige mult midagi, — siis pole mul tarvis valetada..» 

Ta mõtles natuke ja ütles siis: 

«Ahaa. Arvan, et mõistan. Tahad müüa mulle kogu oma omanduse, mitte kinkida. Siis on see 
korrektne asi.» 

Siis kirjutas midagi paberile, luges üle ja ütles: 

«Nii, näed, siin seisab: «Tasu eest.» See tähendab, et ma selle sult ostsin ja sulle selle eest 
maksin. Siin on sulle dollar. Nüüd kirjuta alla.» 

Ma kirjutasin ja tulin tulema. 
Miss Watsoni neegril Jimil oli rusikasuurune karvakera; see oli kord härja kõhust välja võetud ja 
Jim nõidus sellega. Ta ütles, et seal sees elab vaim ja see vaim teab kõik. Läksin siis õhtul Jimi 
juurde ja ütlesin, et taat on jälle tagasi, sest leidsin lumes ta jäljed. Tahtsin teada, mis ta teeb ja kas 
ta mõtleb linna jääda. Jim tõi välja oma karvakera ja pomises midagi selle kohal, siis tõstis ta 


selle kõrgele ja laskis põrandale kukkuda. Kera kukkus potsti maha ja veeres vaevalt tolli 
kaugusele. Jim katsus uuesti ja siis veel kord, kera ei liikunud ikka paigast. Jim põlvitas 
põrandale, pawi kõrva kera juurde ja kuulas.- Aga sellest polnud käsu midagi; ta ütles, et kera ei 
taha rääkida. Ütles, et kera mõnrkord ei räägi ilma rahata. Mina ütlesin, et mul on vana libe 
võlts veeranddolfariline, mis midagi ei maksa, sest vask paistab hõbedast natuke läbi; seda poleks 
kuskil vastu võetud, isegi kui vask poleks paistnud, sest see oli nii libe, et tundus rasvasena, ja 
igaüks oleks seda kõhe märganud. (Arvasin, et ma parem ei räägi midagi kohtunikult saadud 
dollarist.) Ütlesin, et see oli hoopis vilets raha, aga võib-olla karvakera võtaks selle, sest ta ei 
märkaks ehk vahet. Jim nuusutas seda raha, katsus hammastega, nühkis ja ütles, et teeb nii, et 
karvakera arvab selle hea raha olevat. Ta ütles, et lõikab toore kartuli pooleks ning paneb 
veeranddollarilise üheks ööks kahe kartulipoole 

vahele, ja hommikul ei paista vask enam läbi ega tundu raha enam rasvasena, nii et igaüks 
linnas võtab selle jalamaid vastu, mitte üksnes karvakera. Noh, ma teadsin ennegi, et kartuliga 
saab seda teha, aga mul oli see meelest läinud. 

Jim pani raha karvakera alla ja kükitas põrandale ning kuulas jälle. Ta ütles, et kera oli nüüd 
rahul. Ütles et kera jutustab mulle kogu mu saatuse, kui ma tahan. Ma ütlesin, et lasku ao-, 
käia. Niisiis rääkis kera Jimile ja Jim rääkis mulle. Ta rääkis: 

«Su vana papa ei tea nüüd, mis teha. Mõnikord ta mõtleb, et läheb ja siis jälle mõtleb, et jääb. 
Kõige parem on vakka olla ja lasta vanameest teha, mis ta tahab. Kaks inglit lendab ta ümber. 
Üks on valge ja hele, teine on must. Valge käsib teda teha, mis hea; siis tuleb must ja ajab kõik 
uppi. Keegi ei tea praegu, kumb viimaks võidu saab. Aga sinuga on kõik korras. Sul tuleb 
elus suuri muresid ja suuri rõõmusid. Mõnikord saad viga ja mõnikord jääd haigeks, aga iga 
kord lõpeb kõik hästi. Knks tüdrukut ilmub su elusse. Üks on valgetverd ja teine on 
mustaverd. Üks on rikas ja teine on vaene. Enne saad vaese endale naiseks ja siis rikka. Sa 
pead ennast veest eemale hoidma nii palju .kui saad ega tohi hädaohtudesse tikkuda, sest on 
kirjutatud, et sa sured poomissurma.» 

Kui ma õhtul küünla süütasin ja üles oma tuppa läksin, siis istus seal taat — jah, tema ise! 


5. PEATÜKK 


Panin ukse kinni. Siis pöördusin ümber ja seal ta oligi. Mul oli alati suur hirm taadi ees, ta ju 
kolkis mind nii palju. Mn tundsin nüüd ka hirmu, aga varsti sain aru, et olin eksituses. 


Esimese ropsuga jäi mul süda seisma, nagu öeldakse, aga siis nägin kohe, et polnud asja teda 
karta. 

Taat oli viiekümne ligi ja ka seda naga. Ta juuksed olid pikad ja vanunud ja võidunud ja 
rippusid üle näo, silmad paistsid juuste vahelt nagu padrikust. Juuksed olid üleni mustad, 
mitte hallid, niisama kata pikad pulstunud vurrud. Nägu oli —nii palju kui seda paistis — 
sootuks värvitu, valge. Mitte sedamoodi valge nagu teistel inimestel; see oli nii valge, et ajas 
kananaha ihule: kärnkonna või käia kõhu moodi valge. Mis puutub ta riietesse, siis need olid 
ainult räbalad. Ta oli jala põlvele pannud. Saabas ses jalas oli irvakil ja kaks varvast 
paistsid sealt välja; ta liigutas neid aeg-ajalt. Kübar oli maas; see oli vana must kaabulätu, 
pealt lömmi löödud nagu pajakaas. 

Seisin ja vahtisin teda; ta istus ja vahtis mind ning kallutas tooli pisut tahapoole. Ma panin 
küünla käest. Nägin, et aken oli lahti; ta oli siis kuurikatuselt sisse roninud. Taat aina vahtis 
mind peast jalgadeni ja ütles viimaks: 

«Uhked riided — tõesti. Arvad vist, et kuulud nüüd suurte härraste sekka, rnis?» 

«Võib-olla kuulun, võib-olla ei kuulu ka,» vastasin ma. 

«Ära sa mulle vastu haugu,» käratas ta, «oled kenad kombed omandanud, sestsaadik kui ma 
ära olen. Aga küllap ma need sust välja pargin. Räägitakse, et oled õpetatud ka, oskad lugeda 
ja kirjutada. Arvad, et oled nüüd parem kui su isa, mis, sest tema ei oska? Küll mina sust selle 
kõik välja ajan. Kes pani sind sihukesi purulollusi tegema, eeh? Kes lubas?» 

«Lesk. Tema käskis.» 

«Lesk, eeh? Ja kes ütles lesele, et ta tohib oma nina toppida asjadesse, mis ei puutu temasse?» 

«Keegi pole talle midagi öelnud.» 

«Noh, ma õpetan teda teiste asjadesse segama. Vaata siia, — kooli jätad kooliks, kas kuuled? 
Küll ma neid õpetan poisile kärbseid pähe ajama, nii et see hakkab ennast oma isast paremaks 
pidama. Hoia, et sa enam oma jalga ei tõsta kooli juurde; kas kuuled? Su ema ei osanud lugeda 
ega kirjutada surmatunnini.. Keegi perekonnas pole seda osanud eluilmaski. Mina ei oska; ja 
sina tahad nüüd sellega uhkustada, et oskad. Ma pole mees, kes sellega lepiks; kas kuuled? No 
eks lase siis kuulda, kuidas sa loed!» 

Võtsin raamatu ja lugesin midagi kindral Washingtonist ja sõdadest. Kui ma olin umbes pool 
minutit lugenud, andis ta raamatule niisuguse hoobi, et see lendas teise toanurka. 

«Tõepoolest,» ütles ta, «sa oskad lugeda. Ma kahtlesin, kui sa mulle ütlesid. Nüüd kuula: sa 
lõpetad kõhe need tembud. Ma ei salli neid. Küll ma su kinni püüan, sa kekats, ja kui ma su kooli 
lähedalt kätte saan, siis pargin s;nd mehemoodi. Usklikuks tahad sa' ehk ka veel hakata? Tõsijutt 
—ma pole iial näinud sihukest poega.» 

Ta võttis väikese sinise ja kollase värviga pildi, kus olid peal lehmad ja poisid, ning küsis: 

«Mis see on?» 

«See anti mulle selle eest, et ma hästi õppisin.» 

Ta käristas pildi puruks ja ütles: 

«Minult saad midagi paremat, saad piitsa.» 

Ta istus natuke aega urisedes ja torisedes ning lisas siis: 

«Oled sina aga vänge keigar! Voodi, ja voodiriided, ja peegel, ja vaibatükk põrandal, — aga su 
lihane isa peab parkalihoovis sigadega magama. Ma pole iial näinud . sihukest poega. Tõesõna, ma 
nahutan sust hea hulga narrusi välja, enne kui sa asjast arugi saad, .Su tempudel pole ju otsa ega 
äärt. Räägitakse, sa oled rikas. Eeh? On'snii?» 

«Valejutt, muud midagi.» 

«Kuule, vali oma sõnu. Mu kannatus on otsakorral, nii et ära lora. Olen juba kaks päeva 
linnas ja muud ei kuulegi, kui aina seda, et sina oled .rikas. Kuulsin seda juba kaugel mööda 
jõge allpool. Seepärast ma tulingi. Homme annad raha mulle. Mul on seda vaja.» 

«Mul pole mingit raha.» 

«Vale. Raha on kohtunik Thatcheri käes. Annad selle mulle. Mul on vaja.» 

«Ütlen sulle, mul ei ole raha. Küsi kohtunik Thatcherilt, ta ütleb sulle sedasama.» 

«Hea küll. Küsin talt; küllap ta raha lagedale toob, — ja kui mitte, siis saan teada, miks. Ütle, 
kui palju sultaskus .on? Mul on vaja.» 

«Mul pole rohkem kui üks dollar, ja seda läheb mul vaja, et...» 

«Mul ükskõik, milleks sul seda vaja läheb, anna aga raha siia.» 

Taat võttis dollari ja proovis hamba all, kas raha on õige. Siis ta ütles, et läheb linna ja 
ostab viina, sest et ta polevat päev otsa joonud. Kui ta väljas kuurikatusel seisis, pistis ta pea 
uuesti sisse ja vandus mu tembutusi ja seda, et ma tahtsin olla temast parem. Kui arvasin, et ta 
on juba läinud, tuli ta jälle tagasi ning pistis uuesti pea sisse ja hoiatas, et ma kooli enam ei 
läheks; küll ta juba mu kätte saavat ja läbi kolkivat, kui ma seda nalja ei jäta. 

Järgmisel päeval oli taat purjus ja läks kohtunik Thatcheri juurde ning käratses seal ja katsus teda 
sundida raha välja andma, aga see ei läinud tal korda. Siis ta vandus, et sunnib kohtuga. 

Kohtunik ja lesk läksid kohtusse, et saada õigust mind taadi käest ära võtta ja ühte nendest mu 
hooldajaks määrata. Aga parajasti oli saabunud uus kohtunik ja see ei tundnud vanameest,; 
seepärast ütles ta, et kohus ei tohi perekonnaasjadesse segada ega perekonnaliikmeid lahutada, kui 
see pole paratamatu; ta eitahtvat last isa juurest ära võtta. Nii pidid kohtunik Thatcher ja lesk asja 


niisama jätma. 

See meeldis vanamehele; ta ei andnud mulle hingerahu. Ta ütles, et vemmeldab mu siniseks nagu 
pajapõhja, kui ma ei muretse talle raha. Laenasin kolm dollarit kohtunik Thatcherilt; taat 
võttis need ja jõi ennast täis ning kõlas kiideldes, vandudes ja möirates mööda linna; ta kõlistas 
tlnapanniga ligi keskööni, siis pandi ta pokri ja järgmisel päeval oli ta kohtus ja pandi siis veel 
nädalaks kinni. Aga ta ütles, et on üsna rahul; ütles, et on oma poja peremees, ja lubas mul põrgu 
palavaks kütta. 

Kui taat lahti lasti, ütles uus kohtunik, et teeb tast inimese. Siis ta võttis taadi oma majja, andis 
talle puhtad kenad riided ja laskis teda oma perekonna seltsis hommikueinet, lõunat ja õhtust süüa; 
ühe sõnaga: hoidis teda kohe nagu silmatera. Ja pärast õhtusööki rääkis talle karskusest ja 
sihukestest asjadest, kuni vanamees hakkas nutma ja ütles, et oli narr olnud ja oma elu untsu 
ajanud, kuid ettahabuut elu alustada ja saada inimeseks, kellest kellelgi ei oleks tarvis häbi 
tunda. Ta lootvat, et kohtunik teda aitab ega põlga teda. Kohtunik ütles sellepeale, etta teda 
nende sõnade eest hea meelega kaelustaks, ja hakkas ise nutma, ning tanaine nuttis ka. Taat ütles, 
et ta oli inimene, keda enne pole iial mõistetud, ja kohtunik ütles, et la usub seda. Vanamees sele- 
tas, etnii allakäinud inimene vajab kaastunnet, ja kohtunik ütles, et see on õige; siis nad nutsid 
jälle. Ja kui aeg oli magama minna, siis tõusis vanamees püsti, sirutas käe välja ja ütles: 
«Vaadake seda kätt, džentlmen, ja teie, leedid. Võtke see käsi, raputage seda. See käsi oli sea käsi, 
aga nüüd 

pole ta seda enam. Nüüd on see inimese käsi, kes alustab uut elu, ja ennem sureb, kui taganeb. Pidage 
need sõnad meeles; ärge unustage, et ma need ütlesin. See on nüüd puhas käsi; raputage seda, ärge 
kartke.» 

Nii nad siis raputasid seda kõik üksteise järel ja nutsid. Kohtuniku naine isegi suudles ta kätt. 
Siis andis vanamees karskustöotusele allkirja — tegi oma kolm risti. Kohtunik ütles, et see on 
kõige pühalikum päev ta elus, või midagi sellesarnast. Siis nad panid vanamehe ilusasse tuppa; see 
oli nende külalistetuba. Öösel hakkas tal kange janu ja ta ronis väravapealsele, libistas ennast 
mööda väravaposti alla, pantis oma uue kuue, ostis pudeli haljast, ronis tuppa tagasi ja tegi endale 
mõnusa olemise. Koidu ajal ronis ta uuesti välja, täis kui tint, veeres väravapealselt maha, 
murdis oma vasema käeluu kahest kohast ja oli peaaegu surnuks külmunud, kui ta pärast päikesetõusu 
leiti. Ja kui kohtuniku omad läksid külalistetuppa, pidid nad enne mustust rookima, kui said seal 
liikuda. 

Kohtunik oli väga pahane ja ütles, tema arvates võivat vanameest ehk haavlipüssiga parandada, — 
muud vahendit ta ei teadvat. 


6. PEATÜKK 


Noh, varsti oli vanamees jälle vaba ja kaebas kohtunik Thatcheri kohtusse, et raha kätte saada. 
Minu kallale asus ta ka-, et ma kooliskäimist ei lõpetanud. Ta sai mu paar korda kinni ja kolkis 
mind, aga ma käisin ikkagi koolis ja enamasti vedasin teda ninapidi või jooksin tal käest ara. 
Varemini ma suurt ei tahtnud koolis käia, aga nüüd mõtlesin, et käin taadi kiuste. Kohtuprotsess 
oli aeglane edenema; näis nagu ei saaks nad sellega üldse edasi. Aeg-ajalt laenasin kohtunikult 
kaks või kolm dollarit, et vanamehelt mitte kere peale saada. Iga kord, kuita sai raha, jõi ta 
ennast purju, ja iga kord, kuita oli purjus, märatses ta linnas, ja iga kord, kui ta märatses, pandi 
ta pokri. See talle meeldiski; niisugune elu oli just tema maitse järgi. 

Ta hulkus liiga palju lese maja ümber. Siis ütles lesk talle viimaks, et kui ta ei lõpeta seal 
luusimast, siis tuleb 

tal vastust anda. Kas ta hull olevat? Aga tema ütles, et tahab näidata, kes on Huck Finni 
peremees. Ükskord kevadel varitses ta mind ja püüdis mu kinni ja viis mu paadis kolm 
miili vastuvoolu üles, sõitis seal Illinoisi-poolsele kaldale, kus on suured metsad. Maju 
seal ei ole, ainult üks vana palkonn nii paksus tihnikus, et keegi seda onni ei leia, kuita ei 
tea, kus see on. 

Ta hoidis mind kogu aja kinni ja mul polnud kordagi võimalust plehku panna.. Elasime 
ses vanas onnis, ja ta pani ukse alati lukku ja võtme ööseks pea alla. Tal oli püss — ma 
mõtlen, ta oli selle kusagilt varastanud — ja me käisime kalal ja jahil ning elasime sellest. 
Alatasa pani ta mu luku taha ja läks kolme miili taha parve juurde, kus oli pood, ning 
müüs kalu ja jahisaaki viina vastu. Ta tõi viina koju, jõi ennast purju, tegi endale 
mõnusa olemise ja peksis mind. Lesk sai pikapeale teada, kus ma olin, ja saatis ühe mehe, 
kes pidi katsuma mind ära viia, aga taat ajas selle püssiga minema. Mõne aja pärast 
harjusin selle eluga nii ära, et see koguni meeldis mulle; ainult need keretäied tegid muret. 

Oli laisklemise ja lõbutsemise elu, päevad otsa võis vedelda, suitsetada ja kalu püüda; 
polnud ei raamatuid ega õppimist. Kaks kuud või rohkem läks mööda, ja mu riided 
olid puha närud ja mustad. Ma ei mõistnud enam, kuidas mulle võis nii meeldida 
lesejuures, kus pidi ennast pesema, taldrikult sööma ja pead kammima, õigel ajal 
magama minema ja jälle tõusma, aina raamatutes puurima ja laskma vana miss Watsoni 
ennast alatasa pinnida. Ma ei tahtnud enam tagasi minna. Olin vahepeal vandumise 
maha jätnud, sest et see lesele ei meeldinud, aga nüüd vandusin jälle, sest taadil polnud 
midagi selle vastu. Nii üldiselt võttes oli seal metsas väga kena olemine. 

Aga pikapeale muutus taat oma piitsaga liiga osavaks ja ma ei suutnud seda enam 
kannatada. Olin üleni vermeid täis. Ta käis ka liiga palju ära, pidas mind luku taga. 
Kord pani ta mu luku taha ja jäi kolmeks päevaks ara. Oli kole igav. Arvasin, et ta on 
uppunud ja et ma onnist iial enam välja ei pääse. Tundsin suurt hirmu. Otsustasin oma 


meeles, et lõpetan kuidagi seal elamise. Olin mitu korda katsunud sellest onnist välja 
pääseda, 

ei leidmid ühtki võimalust, polnud niigi suurt akent, et koer oleks läbi pugeda 
saanud. Ma ei saanud ka minna läbi korstna, see oli liiga kitsas. Uks oli paksudest 
tugevatest tammeplankudest. Taat oli väga ettevaatlik ega jätnud onni nuga või midagi 
muud, kui ta ära läks . Usun , ma olin ruumi juba sada korda läbi tuhninud . Tegin seda 
ikka jälle, sest see oli ainus võimalus aega viita Aga seekord leidsin viimaks midagi 
leidsin Vana roostetanu.d puusae ilma käepidemeta; see oli sarika ja katusekivi vahel. 
Määrisin sae rasvaga ja asusin tööle. Onni teises otsas, laua taga oli vana hobusetekk 
plankude külge naelutatud, et .tuul ei puhuks läbi pragude ega kustutaks küünalt. Läksin 
laua alla, kiskusin hobuseteki lahti ja saagisin jämedast alumisest palgist pikkamisi nii 
suure tüki välja, et august läbi pääsesin. Noh see oli hea tükk tööd, aga ma hakkasin 
sellega lõpule jõudma, kui kuulsin taadi püssi metsas. Koristasin oma töö jäljed, lasksin 
hobuseteki augu ette ja peitsin sae; varsti taat tuligi. 

Taat polnud heas tujus; ta oli kaine. ütles, et oli käinud all linnas ja kõik oli läinud 
viltu. Ta advokaat oli öelnud et ta protsessi võidab ja raha kätte saab, kui asi kunagi 
kohtus arutusele tuleb; kuid olevat võimalusi seda veel kaua venitada ja kohtunik 
Thatcher teadvat, kuidas seda teha. Ta ütles, rahvas olevat rääkinud, et tuleb veel 
teine protsess, et mind tema käest ära saada ja lese hoole alla anda; Ja selles protsessis 
ei olevat tal võitu oodata. See andis mulle tugeva hoobi, sest ma ei tahtnud enam 
minna tagasi lese juurde eg« tahtnud ennast lasta pitsitada ja tsiviliseerida, nagu nad 
seda nimetasid. 

Vanamees hakkas sus vanduma ja vandus kõike ja kõiki mis tal meelde tuli, siis 
vandus ta veel kord kõiki, et kindel olla, et ta polnud kedagi vahele jätnud; lõpuks 
vandus ta veel üldse kõiki kokku, muu seas neid paljusid kelle nimesid ta ei 


teadnud. Ta nimetas neid «kes ta nüüd oligi» kui nii kaugele jõudis, ja vandus aina 
edasi. 


Ta ütles, et tahaks näha, kuidas lesk tuleb mind võtma. Ütles, et passib peale, ning kui 


tullakse ja katsutakse teha temaga sihukest nalja, siis ta teab kuue või 

seitsme miili taga kohta, kuhu ta mu topib; sealt võivat nad mind otsida, kuni väsimusest 
ümber kukuvad, ega leidvat siiski. Seda kuuldes oli mul jälle jube, kuid ainult üheks minutiks; 
mõtlesin, et mind poleks enam seal, kui ta tahaks seda võimalust teostada. 


Vanamees käskis mind paadi juurde minna ja onni kända, mis ta oli kaasa toonud. Seal oli 
viiekümnenae-lane kott maisijahu, suitsutatud seakülg, padruneid, viie-teistkümneliitrine 
ankur viina ja küljealuseks vana raamat, kaks ajalehte ja natuke takku. Ma punnisin ühe 
koorma ara, läksin tagasi ja istusin paadininasse puh- 

kama. Mõtlesin kõik läbi ja arvasin, et pistan plehku püssi ja mõne õngega ja lippan metsa. 
Arvasin, et ma eijää ühte kohta, vaid aina hulgun mööda maad — enamasti öösi — ja kütin 
ja kalastan, et süüa saada, ning lähen nii kaugele ara, et vanamees ega lesk mind iial 
enam ei leia. Arvasin, et saen öösi augu valmis ja lähen, kui taat on parajasti purjus; ja 
ma uskusin, et ta nina viltu võtab. Olin nii mõttes, et ei märganudki, kui kauaks ma paati 
jäin. Viimaks vanamees hõikas ja küsis, kas ma olin magama jäänud või uppunud. 

Viisin asjad kõik onni ja siis oligi peaaegu pime. Sel ajal, kui ma õhtuks süüa keetsin, 
rüüpas vanamees paar korda, sulas üles ja hakkas jälle lärmama. Ta oli linnas ka purjus 
olnud ja oli öö otsa rentslis vedelnud. Seda nägu ta oligi. Mõni oleks arvpnud, ettaoli 
Aadam: paistis teine üleni mullast tehtud.-Iga kord, kui märjuke hakkas mõjuma, kippus ta 
valitsuse kallale. Seekord ta ütles: 

«Seda hüütakse valitsuseks! Pruugib seda vaid kord vaadata, ja kohe on näha, mis see on. 
Seadused on sihukesed, et inimeselt võetakse poeg ara, — inimese lihane poeg, kellega tal 
onniipalju vaeva ja muret ja igasugu kulu olnud. Jah, parajasti kui mimene on viimaks 
poja üles kasvatanud, et see võiks hakata tööd tegema ja tema eest hoolitsema, nii et isa 
saaks puhata, — siis tuleb seadus ja võtab poja ara. Ja seda nimetavad nad valitsuseks! Aga 
see pole veel kõik. Seadus ajab va kohtunik Thatcheri kangust täis ja aitab tal mu varandust 
röövida. Seda teeb seadus. Seadus võtab inimeselt kuus tuhat dollarit ja veel enamgi ja 
pistab ta sihukesse vanasse onnilobudikku ja laseb teda käia riietes, mis ei kõlba sealegi. 
Seda hüütakse valitsuseks! Sihandse valitsuse juures ei leia inimene õigust. Mõnikord on mul 
kange himu siit maalt alatiseks ära minna. Jah. Ja ma ütlesin neile seda. Ütlesin seda va 
Thatcherile näkku. Terve kari inimesi kuulis mind ja võib kinnitada, mis ma ütlesin. 
Ütlesin, et ma kahe tsendi eest jätaksin maha selle neetud maa ega tuleks iial enam tagasi. 
Seda ma just ütlesin. Ütlesin: vaadake mu kübarat — kui te nimetate seda kübaraks: keskkoht 
on luppis ja servad ripuvad alla kuni lõuani, — on's see veel üldse mõni kübar, kui 

pea paistab nagu korstnalõõrist. Vaadake seda, ütlesin ma, sihukest kübarat pean kandma 
mina — rikkamaid mehi linnas, kui mulle õigust tehtaks. 


Oo jah, see valitsus on tore küll. Kuula! Siin käis üks vaba neeger Ohiost; mulatt', 
peaaegu niisama valge kui valge inimene. Tal oli kõige valgem särk, mida sa iial oled 
näinud, ja kõige nooblim kübar; ja siin linnas pole ühtki inimest, kel oleksid nii ilusad 
riided kui temal. Tal oli kulduur ja kett ja hõbenupuga kepp. Ühe sõnaga — kõige koledam 
vana halli peaga naabob Ühendriikides. Ja mis sa arvad? Räägiti, et ta olla prohvus 
ülikoolis ja oskavat igasugu keeli ja teadvat kõtk. Aga see pole veel kõige hullem. Räägiti, 
et ta võib oma kodukohas valida. Noh, nüüd jään mina mängust välja. Kuhu me maa sel 
moel läheb? küsin ma. Oli valimispäev, ja ma pidin just ise valima minema; ma polnud 
veel liiga täis sinna minemiseks; aga kui mulle öeldi, et Ameerikas on osariik, kus 
lastakse ka neegreid valida, siis jätsin minemata. Ma ütlen, mitte iial ma enamei vali. 
Just seda ma ütlesin, kõik kuulsid mind; minu pärast mingu riik hukka, — mina enam ei 
vali eluilmaski. Sa oleksid pidanud nägema selle neegri häbematust, — noh, ta poleks mu 
eest kõrvale astunud, kui ma poleks teda teelt tõuganud. Ütlesin rahvale: miks seda 
neegrit ei viida oksjonile ega müüda maha? Seda ma tahaksin teada. Ja mis sa arvad, mis 
mulle öeldi? Noh, nad ütlesid, A teda ei saa enne müüa, kuita pole viibinud pool aastat 
siin osariigis, ja nii kaua pole ta veel siin olnud. Säh sulle nüüd lopsu! Seda nimetatakse 
valitsuseks, kui ei saa maha müüa vaba neegrit enne kui ta on kuus kuud siin osariigis 
elanud. See nimetab ennast ise valitsuseks ja tahab olla valitsus ja peab ennast 
valitsuseks! Ja ei tohi suudki lahti teha, tervelt kuus kuud ei tohi sihukest kuradi hulkuvat 
valge särgiga neegri-varganägu kinni võtta ja ...» 

Taat latras aina nii edasi ega pannud tähele, kuhu ta vanad kanged köndid ta viisid. 
Äkki ta kukkus ülepeakaela soolalihatünni otsa ja lõi endal mõlemad sääred marraskile. 
Ta kõne lõpp oli vängem kui kõige ropem 


1 Valget tõugu inimese ja neegri segavereline järeltulija. 
2 Kuberneri aunimi Indias; rikas mees. 

sõim; enamasti see keerles neegri ja valitsuse ümber, aga lihatünn sai vahepeal sekka ka 
oma osa. Taat keksles mööda onni tähtsalt ringi, esiti ühel jalal, siis teisel, hoides enne üht 
säärt ja siis teist. Viimaks ajas ta äkki vasema jala õieli ja andis tünnile hoobi, nii et 
raksatas. Aga see polnud tark tegu, sest ta lõi selle jalaga, mille saapa-otsast kaks varvast 
välja vaatasid. Seepärast ta röögatas nüüd nii, et igaühel oleksid juuksed peas püsti 
kerkinud seda kuuldes, ning prantsatas maha porisse ja püherdas seal oma varbaid hoides. 
Ja vandus nii, et see kõigest endisest üle käis. Seda ütles ta pärast ise. Ta oli kuulnud vana 
Sowberry Hagariit tema õitseajal ja ütles, et trumpas nüüd temagi üle. Aga ma arvan, see 
oli ehk omamoodi kiitlemine. 

Pärast söömist võttis taat kannu ja ütles, et tal on viina küllalt kaheks joomaajaks ja 


üheks deliirium tremensiks. Nii ta ütles alati. Arvasin, et ta tunni aja pärast on purutäis; 
siis varastan võtme või saen augu lõpuni, — ükskõik kumba. Ta jõi ja jõi ning tuikus 
viimaks oma vaibale. Aga õnne mul ei olnud. Ta ei jäänud nagu nott magama, vaid oli 
rahutu. Ta ägas ja oigas ja rabeles siia-sinna hulk aega. Viimaks ma jäin nii uniseks, et 
kuidagi ei saanud silmi lahti hoida; enne kui ma asjast arugi sain, olin sügavas unes, ja 
küünal jäi põlema. 

Ei tea, kui kaua ma magasin, aga äkki kuulsin kõledat karjatust ja olin jalul. Taat 
vahtis metsikult ringi, kargas ümber toa ja karjus midagi madudest. Ta ütles, et nad 
roomasid mööda ta jalgu. Siis hüppas ta kõrgele ja kiljus ja ütles, et üks neist hammustas 
teda põsest. Aga ma ei näinud ühtki madu. Taat jooksis ja jooksis aina onnis ringi, 
rõkates: «Võta ta ara! võta ta ara! Ta hammustas mu kukalt!» Ma pole iial näinud kedagi 
nii metsikute silmadega vahtivat. Varsti oli ta nii otsas, et kukkus hingeldades maha. Siis 
ta veerles imeruttu ringiratast, paiskas asjad ümber, vehkles ja rabeles kätega õhus, 
kiljus ja rääkis, et kuradid olid ta kallal. Viimaks ta väsis ja lamas tükk aega vaikselt, 
ainult ägades. Siis ta jäi veel vaiksemaks ega teinud enam häält. Kuulsin öökulle ja 


hunte kaugel metsas, aga onnis tundus kõhutavalt vaikne. Taat lamas nur- 

gas. Viimaks upitas ta enese istukile ja jäi pea viltu kuulatama. Siis ütles ta väga tasa: 

«Tramp-tramp-tramp; see on surm; tramp-tramp-tramp; nad tulevad mulle järele; aga ma ei 
taha minna — oi! nad on siin! Ärge puutuge minusse! Ei! käed eemale, — nad on külmad! 
Minge! — Oi, ärge mind, vaest meest, enam piinake!» 

Siis ta laskus neljakäpuli, roomas ja palus, et nad jätaksid ta rahule. Ta mässis ennast 
oma vaipa ja veeretas ennast vana männipuulaua alla, ise aina palus. Siis hakkas ta 
nutma. Kuulsin seda läbi vaiba. 

Viimaks ajas ta vaiba pealt ära ja hüppas püsti, metsikult ümber vahtides; nägi mind ja 
tuli mu kallale. Nuga käes, kihutas ta mind ümber toa, hüüdes mind . surmamngliks ja 
öeldes, et ta mu tapab; siis ei saavat ma talle enam midagi teha. Palusin teda ja ütlesin, et 
ma olen Huck; aga ta naeris nii kriiskavalt, möirgas ja vandus ning kihutas järjest mu 
kännul. Kui ma kord ümber pöörasin ja tahtsin ta käe alt läbi lipsata, haaras ta mu 
kuueturjast kinni. Mõtlesin, et nüüd on ots käes. Aga ma lipsasin kuuest välja ruttu kui 
välk ja pääsesin. Varsti oli ta päris väsinud, kukkus maha, selg vastu ust, ja ütles, et puhkab 
natuke ja siis tapab mu. Ta pani noa oma istumise alla ja ütles, et ta magab ja kogub 
jõudu, siis katsub, kes on kangem. 

Nii ta jäigi magama. Varsti võtsin ma vana lagunetud põhjaga tooli, ronisin selle peale 
nii tasa kui sain ja võtsin seinalt püssi. Tõmbasin kuke alla, et näha, kas püss oli laetud; 
siis panin selle naeritünni peale, ots taadi poole; istusin ise tünni taha ja jäin ootama, kuni 
taat liigutab. Küll aga aeg venis tasa ja aeglaselt edasi! 


7. PEATÜKK 


«Tõuse! Mis sa siin teed!» 

Avasin silmad ja vaatasin ümber, katsudes aru saada, kus ma. olen. Päike oli tõusnud ja 
ma olin tugevasti maganud. Taat seisis mu ees, hapu ja haige nägu peas. Ta küsis: 

«Mis sa selle püssiga teed?» 

Arvasin, et ta ei tea midagi sellest, mida ta oli teinud, ja ütlesin seepärast: 

«Keegi katsus sisse tulla, ma varitsesin teda.» 

«Miks sa mind üles ei äratanud?» 

«Noh, ma katsusin, aga ei saanud; sa ei ärganud.» 

«Hea. küll. Ära lobise seal päev otsa; katsu, et saad välja, ja vaata, kas hommikusöögiks on 
mõni kala õnges. Ma tulen kohe järele.» 

Ta tegi ukse lukust lahti ja ma läksin jõekaldale. Nägin puuoksija muud sihukest mööda 
ujuvat; vees oli ka hulk puukooretükke. Sellest teadsin, et vesi hakkas jões tõusma. 
Mõtlesin, mis .hea põli mul oleks nüüd olnud, kui ma oleksin linnas oinad. Juunikuu 
uputused tõid mulle alati õnne, sest niipea kui veetõus algab, tuleb terveid puusüldasid 
allavett ja suuri parve-tükke, — mõnikord terve tosin palke koos: pole muud kui püüa kinni 
ja müü puuhoovi või saeveskisse. 

Käisin mööda kallast, ühe silmaga taati vahtides ja teisega piiludes, kas veetõus midagi 
kaasa toob. Noh, äkkituli paat, — ilus kolmeteistkümne või neljateistkümne jala pikkune 
paat, ujudes kergelt nagu part. Ma hüppasin nagu konn pea ees vette kõigi rõivastega ja 
tüürisin paadi poole. Ootasin, et keegi on seal sees pikali, sest seda tehakse sageli, et 
inimesi narrida; kui mõni loll siis paadi õnnelikult kinni saab, tõustakse üles ja naerdakse ta 
välja. Aga seekord polnud nii. Oli tõesti tühjalt pärivett ujuv paat, ning ma ronisin sisse ja 
sõudsin. kaldale. Mõtlesin: küll on vanamehel hea meel, kui ta seda näeb, — see maksab 
oma-kümme dollarit. Aga kui ma kaldale jõudsin, polnud taati näha; sõudsin paadi 
väikesesse oja moodi lahesoppi, mis üleni kadus viinapuuväätidesse ja pajuokstesse; seal tuli 
mulle teine mõte. Arvasin, et peidan paadi hästi ära ja sõidan pärast umbes viiskümmend 
miili allavett ja löön laagri üles, selle asemel et metsa putkata; siis poleks tarvis nii pöörast 
maad jala käia. 

Lahesopp oli üsna onni lähedal, ja ma kujutlesin aina, et kuulen vanameest tulevat. Aga 
sain siiski paadi peitu. Siis tulin välja ning vaatasin pajuokste vahelt ringi, ja vanamees oli 
all teeraja juures ning sihtis parajasti püssiga lindu. Ta polnud siis näinud midagi. 

Kui ta lähemale tuli, hakkasin sörki jooksma. Ta sõimas mind natuke, et olin nii 


aeglane; aga ma ütlesin talle, et kukkusin vette ja seepärast jäingi nii kauaks. Teadsin, et 
ta näeks mu märgi riideid ja hakkaks pärima. Võtsime veel viis käia õngede otsast ja 
läksime koju. 

Kui me pärast söömist pikali heitsime, et magada, sest mõlemad olime väsinud, hakkasin 
mõtlema, kuidas teha, et taat ega lesk ei katsuks mulle järele tulla. Oleks ikkagi kindlam 
mitte head õnne ootama jääda, vaid võimalikult kaugele eemale jõuda, enne kui nad 
leiavad mind puudu olevat, — kes võis teada, mis kõik juhtub. Noh, tükil ajal ei tulnud 
mulle ühtki head mõtet; aga viimaks tõusis taat üles, et jälle kord terve tünni--täis vett 
juua; ja ta ütles: 

«Kui teine kord veel mõni mees tuleb siia röövimise mõttega luusima, siis äratad mind, 
kas kuuled? Head see mees siit ei tahtnud. Ma oleksin ta maha lasknud. Teine kord' äratad 
mind üles; kas kuuled?» 

Siis ta heitis pikali ja magas edasi; aga see, mis ta ütles, andis mulle just selle mõtte, 
mida mul oli vaja. Arvasin endamisi: nüüd võin asja nii korraldada, et keegi ei mõtlegi mulle 
järele tulla. 

Kella kaheteistkümne ajal läksime välja ja luusisime piki kallast ülespoole. Vesi tõusis 
õige kiiresti ja hulk ajupuid ujus mööda. Varsti tuli tükk parve, üheksa kokkuseotud palki. 
Läksime paadiga jõele ja tõime nad kaidale. Siis sõime lõunat. Iga teine mees oleks päev 
otsa oodanud ja vaadanud, et rohkem kraami saada, aga see polnud taadi-viis. Üheksa 
palki oli seks korraks küll; ta pidi kohe linna minema ja nad ära müüma. Ta pani mu 
luku taha, võttis paadi ja sõitis parvetükki järele vedades umbes kella poole nelja ajal minema. 
Otsustasin, et ta sel õhtul tagasi ei tule. Ootasin, kuni arvasin, et ta küllalt kaugel oli, siis 
võtsin oma sae ja hakkasin jälle palgi kallal tööle. Enne kui taat oli teisel pool jõge, olin 
august väljas. Taat ja ta parv paistsid veel kaugelt teiselt poolt nagu täpid veepinnal. 

Võtsin jahukoti ja viisin sinna, kuhu väike paat oli peidetud; lükkasin väädid ja oksad 

eemale ja panin kot paati. Siis tegin sedasama suitsulihaga, siis viina 

ankruga; võtsin kogu suhkru ja kohvi, mis seal oli, ja kogu laskemoona; võtsin takud; võtsin 
ämbri ja plasku, võtsin kopsiku ja kruusi, oma vana sae ja kaks vaipa, katla ja kohvikannu. 
Võtsin õnged ja tikud ja muid asju; võtsin kõik, mis midagi väärt oli. Tegin onni lagedaks. 
Mul oli tarvis kirvest, aga kirvest polnud; oli üksainus kirves väljas puupinu juures ja ma 
teadsin, miks ma selle sinna jätsin. Tõin välja püssi; ja nüüd oli kõik tehtud. 

August välja roomates ja nii palju asju välja tassides olin mulla õige ära sõtkunud. 
Tegin maa siledaks nii hästi kui sain, raputasin selle üle mullaga, mis kattis ka jäljed ja 
saepuru. Siin panin palgitüki tagasi oma kohale, panin kaks kivi selle alla ja ühe toeks vastu, 


— sest palk oli sealt kohalt kõver ega puutunud päris vastu maad. Kes nelja või viie sammu 
kaugusel seisis ega teadnud, et tükk oli välja saetud, see poleks seda iial märganud. Pealegi 
oli see onni tagakülg ja polnud oodata, et keegi läheks sinna nuuskima. 

Paadini oli igal pool rohumaa; nii ei jäänud must jälgi. Käisin kogu tee veel kord ja 
vaatasin järele. Seisatasin kaldal ja vaatasin jõele. Kõik oli korras. Võtsin siis püssi ja 
läksin veidi maad metsa, et mõnda lindu lasta. Äkki nägin metsikut siga. Sead muutuvad 
ruttu metsikuks, kui nad rohtlataludest põgenevad. Lasksin selle poisi maha ja viisin ta 
laagrisse. 

Siis võtsin kirve ja lõin ukse sisse. Tagusin ja raiusin sealjuures tublisti. Viisin sea sisse 
ja kandsin taha laua juurde; siis lõin talle kirvega kõrisse ja panin ta maha, et veri maha 
jookseks — ütlen maha, sest see oli maa: kõvaks tambitud maapind, mitte laudpõrand. Hea 
küll, seejärel võtsin vana koti ja panin sinna hea hulga suuri kive — nii palju kui ma 
Jaksasin kanda — ja vedasin koti sea juurest ukseni ja läbi metsa alla jõe aarde. Sinna 
uputasin koti, ja see vajus põhja, nii et midagi ei paistnud. Oli selgesti näha, et midagi oli 
üle rohu veetud. Tahtsin kangesti, et Tom Sawyer oleks seal olnud; teadsin, teda oleks seda 
laadi asi huvitanud. Tema arust oleks see pööraselt põnev olnud. Keegi ei võinud 
niisugustest asjadest rohkem lõbu tunda kui Tom Sawyer. 

Hüva. Viimaks kitkusin endal mõned juuksed välja, tegin kirve hästi veriseks, kleepisin 
juuksed sinna külge ja viskasin kirve nurka. Siis võtsin sea, litsusin ta kõvasti vastu rinda ja 
kuube, et veri maha ei tilguks, läksin tüki maad onnist eemale ja viskasin sea jõkke. Siis tuli 
mulle veel üks mõte. Läksin veel kord tagasi, tõin jahukoti ja vana sae paadist ja tassisin 
onni. Panin koti vanale kohale ja tegin saega augu põhja, — nuga ega kahvlit onnis ei olnud: 
taat tegi kõik toimetused oma taskunoaga, kui ta keetis. Siis kandsin kotti umbes sada 
sammu läbi rohu ja pajuvõsa majast ida poole, seal oli madal järv, viis miili pikk ja täis 
kõrkjaid ja ka parte, kui nende aeg oli. Teiselt poolt jooksis järvest veenire või oja välja; 
see läks mitme miili kaugusele, ma ei tea kuhu, igatahes mitte jõkke. Jahu pudenes maha ja 
jättis jäljed järveni. Taadi kõvasi pillasin ka seal maha; näis, nagu oleks see sinna 
unustatud. Siis sidusin augu jahukotis nööriga jälle kinni, nii et jahu enam välja ei 
jooksnud, ning viisin koti ja sae jälle oma paati. 

Nüüd oli juba pimedik. Lükkasin paadi jõe juurde pajude alla, mis üle kalda rippusid, ja 
ootasin kuu tõusu. Paadi sidusin paju külge; siis sõin natuke ja viimaks heitsin paati, et 
suitsetada ja plaani pidada. Arvasin, et teised lähevad mööda kividega täidetud koti jälgi 
kaldale ja otsivad mind võrguga jõest. Ja et nad jõuavad jahujälgi mööda järveni ja 
otsivad piki oja, mis järvest välja jookseb, et leida röövleid, kes mu tapsid ja asjad äfa 
varastasid. Jõest ei otsi nad muud kui mu laipa. Sellest nad tüdivad varsti ega väsita 
endid enam minu pärast. Tubli, võisin peatuda igal pool, kus tahtsin. Jacksoni saar oli 


mulle paras koht. Tundsin seda saart väga hästi, ja keegi ei käinud seal iialgi. Öösiti võisin 
sealt linna sõuda ja seal ümber luusida ja näpata asju, mida ma vajasin. Jacksoni saar oli 
mulle paras paik. 

Olin õige väsinud, ja enne kui seda märkasin, jäin magama. Kui ärkasin, ei teadnud ma esiti, 
kus olin. Tõusin istukile ja vaatasin ümber; tundsin natuke hirmu. Siis tuli mulle meelde. Jõgi 
näis miilidelaiune olevat. Kuu oli nii hele, et võisin lugeda möödaujuvaid 

ajupuutükke. Mustade ja vaiksetena ujusid nad mitusada sammu kaldast eemal. Kõik oli 
surmvaikne. Näis hilja olevat; lõhnas hilise öö järgi. Te teate, mis ma tahan öelda, — ma 
ei leia õigeid sõnu. Sirutasin ja ringutasin tublisti; pidin just paadi lahti päästma ja 
minema hakkama, kui kuulsin mingit häält eemalt, teiselt poolt jõge. Kuulatasin. Varsti 
taipasin. Oli tuhm ja korrapärane naksumine, mida aerud vaiksel ööl tullides tekitavad. 
Piilusin pajuokste vahelt välja; ja seal see oligi: paat, mis tuli eemalt üle jõe. Ma ei 
näinud, mitu inimest oli paadis. See lähenes, ja kui ta minu kohale jõudis, nägin, öt.seal oli 
üksainus mees. Mõtlesin, et on võib-olla taat, kuigi ma polnud teda oodanud. Ta liikus 
minust allpool pärivoolu edasi, jõudis viimaks madalasse kaldalähedasse vette ja möödus 

nii lähedalt, et ma oleksin võinud teda puudutada, kui oleksin püssi välja sirutanud. Noh, 
oligi taat, päris kindlasti. Ja kaine koguni: seda nägin sellest, kuidas ta sõudis. 

Ma ei viitnud enam aega. Järgmisel silmapilgul liikusin kalda varjus tasa, kuid ruttu allavett. 
Sõitsin kaks ja pool miili ja sõudsin siis veerand miili või rohkem jõe keskpaiga suunas, sest 
varsti tuli mul mööduda parvesi lakesest, kus mind oleks võidud näha ja hõigata. Sattusin 
otse ajupuude sekka, heitsin paadipõhja ja lasksin end veest edasi kanda. Lamasin seal ja 
pidasin puhkust ning suitsetasin oma piipu vahtides taevasse, kus polnud ühtki pilve. 
Taevas näib nii sügav, kui kuupaistel selili lamada; ma ei teadnud seda varemini. Ja kui 
kaugele inimene kuuleb veepinnal sihukesel ööl! Kuulsin, kuidas rahvas parvesilla juures 
kõneles. Kuulsin isegi, mis nad ütlesid, — iga sõna. Üks ütles, et nüüd on juba pikad päevad 
ja lühikesed ööd. Teine ütles, et see öö polnud tema arvates küll lühike. Siis nad naersid, ja 
ta ütles seda veel kord, ja nad naersid jälle. Siis nad äratasid veel ühe mehe ja ütlesid 
seda temale ja naersid, aga tema ei naernud, ta käratas midagi järsult ja ütles, jäetagu teda 
rahule. Esimene mees jutles, et jutustab seda oma eidele, — et eidele meeldiks see väga; 
aga et see ei ole veel midagi selle kõrval, mis ta omal ajal vahel oli öelnud. Kuulsin, kuidas 
üks mees 

ütles, et kell on kolme ligi ja et loodetavasti päevavalgeni ei kulu nüüd enam nädalat aega. 
Pärast seda kuuldus kõnelus järjest kaugemalt, ja ma ei saanud sõnadest enam aru, kuid 
kuulsin kõminat; aeg-ajalt ka naeru, aga see tundus õige kaugelt kostvat. 


Nüüd olin parvest möödas. Tõusin üles, — ja seal oligi Jacksoni saar, umbes kaks ja 
pool miili pärivett. Kohmakalt ja raskelt seisis paksu metsaga laetud saar 
keset jõge, suurena, tumedana ja tugevana nagu aurik ilma tuledeta. Liivaleedet saare ees 
polnud sugugi näha; see oli nüüd üleni vee all. 

Ei kestnud kaua, siis olingi seal. Kiire sõiduga kihutasin saare otsast mööda; vool oli nii 
tugev. Siis jõudsin vaiksesse vette ja maabusin Illinoisi-poolse külje vastas oleval kaldal. 
Peitsin paadi sügavasse kalda-soppi, mida ma tundsin; pidin pajuoksad laiali lükkama, et 
sisse pääseda. Kui paat oli kinni pandud, siis ei võinud keegi seda väljast näha. 

Läksin kaldast üles ja istusin puutüvele saare tipul ja vaatasin suurt jõge ja mustavaid 
ajupuid ning linna eemal, kolme miili kaugusel; seal vilkus kolm või neli tuld. Määratu 
suur palgiparv ujus umbes miili kaugusel keset jõge allapoole, latern keskel. Jälgisin, 
kuidas parv pikkamisi lähenes; kui see oli umbes minu köhal, kuulsin üht meest ütlevat: 
«Tüür välja! Keera pakboordi!» Kuulsin seda nii selgesti, nagu oleks mees mu kõrval 
olnud. 

Taevas oli nüüd juba pisut hall; ma läksin metsa ja heitsin maha, et enne söömist veel 
magada. 


8. PEATÜKK 


Kui ärkasin, oli päike nii kõrgel, et ma arvasin kella kaheksa läbi olevat. Lamasin rohus 
jahedas varjus; mõtlesin igasugu asju ja tundsin, et olin puhanud ja et mul oli õige mõnus ja 
et olin rahul. Nägin päikest läbi paari augu lehestikus; muidu aga oli kõik hämar — nii 
suured olid puud ümberringi. Maas oli valguselaike, kuhu päike lehtede vahelt paistis, ja 
valguselaigud liikusid pisut üles-alla, näidates, et ülal oli 

natuke tuult. Paar oravat istusid oksal ja lobisesid mu poole väga sõbralikult. 

Olin nii kangesti laisk ja mul oli nii mugav, et ma ei tahtnud tõusta ega süüa keeta. 
Noh, tukkusin veel, siis kuulsin jõelt nagu sügavat kõminat. Tõusin üles, toetusin 
küünamnukile ja kuulasin; varsti kuulsin seda jälle. Hüppasin üles ja läksin vaatasin 
lehtede vahelt; nägin kaugel, umbes parve kohal suitsukobärat veepinnal. Samas oli 
praamlaev rahvast täis ja sõitis allavett. Teadsin nüüd, mis seal oli. «Põmm!» Nägin 
valget suitsu praamlaeva küljel õhku tõusvat. Nad paugutasid vee kohal kahurit, et mu 
laip veepinnale kerkiks. 

Olin üsna näljane, aga ei võinud tuld teha, sest nad oleksid suitsu näinud. Niisiis 
istusin seal ja vaatasin kahurisuitsu ja kuulasin kõminat. Jõgi oli sealt miili-laiune ja 
suvehommikul on ta alati ilus. Nii oleks mul päris kena olnud vaadata, kuidas nad mu 
jäänuseid püüavad, kui mul aga oleks olnud natuke süüa. Noh, siis tuli mul meelde, et 


alati pannakse elavhõbedat leivapätsidesse ja visatakse vette, sest need leiavad alati tee 
uppunu juurde ja jäävad sinna seisma. Arvasin siis, et panen tähele, ja kui mõni 
leivapäts mu lähedale tuleb, õngitsen selle välja. Läksin saare Illinoisi-poolsele kaldale 
vaatama, kas mul veab, ega pettunudki. Suur leivapäts tuli ujudes; sain ta kepiga 
peaaegu kätte, aga mu jalg libises ja leib ujus kaugemale. Muidugi seisin seal, kus vool 
kaldale kõige lähemale tuli — nii tark ma olin. Varsti tuli teine päts ja seekord mul 
vedas. Võtsin prundi välja, viskasin väikess elavhõbeda-tilga ära ja lõin hambad leiva 
sisse. Oli «pagarileib», missugust söövad rikkad, mitte aga vaeste vilets maisi-päts. 
Leidsin hea koha okste vahel, istusin sinna puutüvele, mugisin leiba ja vahtisin 
praamlaeva. Olin väga rahul. Siis tuli mulle mõte. Arvasin, et lesk või kirikuõpetaja 
või mõni muu oli palvetanud, et see leib mu leiaks, ja näe, see tuli ja leidiski. Polnud 
kahtlust, et palvetamine aitab. See tähendab, siis kui palvetavad niisugused inimesed 
nagu lesk või kirikuõpetaja; aga minu juures see ei aita, ja ma arvasin, et-see aitab 
ainult nende juures, kes oskavad seda õieti teha. 

Süütasin piibu, suitsetasin kaua mõnuga ja varitsesin edasi. Praamlaev ujus 

allavett; arvasin, et näen, kes seal peal on, kui praam möödub, sest see pidi üsna 

lähedalt mööduma, niisama kui leibki. Kui nad olid õige ligi jõudnud, panin piibu ära ja 

läksin sinna, kust ma leiva välja õngitsesin; heitsin seal, kus võsa harvem oli, kaldale 

puu taha. Sealt võisin läbi puu harudevahe piiluda. 

Viimaks nad tulid, ja nii ligidale, et oleksid võinud plangu välja heita ja maale 
astuda. Peaaegu kõik olid praamil. Taat ja kohtunik Thatcher, Becky Thachter ja Joe 
Harper, Tom Sawyer ja ta vana tädi Polly, Sid ja Mary ning palju teisi. Kõik rääkisid 
mõrtsukast, aga kapten hüüdis vahele: 

«Vaadake nüüd teraselt. Vool on siin kõige tugevam. Võib-olla on vesi laiba siin 
kaldale heitnud ja ta on põõsaste varjus vee pinnale jäänud. Loodan seda igatahes.» 

Mina seda ei lootnud. Nad kogunesid kõik ühte kobarasse, kummardasid üle reelingu 
peaaegu mulle näkku ja vahtisid liikumatult nii palju kui jaksasid. Näginneid väga hästi, 
aga nemad mind ei näinud. Siis hüüdis kapten: 

«Hoidke alt!» 

Ja kahur läks just mu ninamees niisuguse kärakaga lahti, et ma jäin paugust kurdiks ja 
suitsust peaaegu pimedaks; arvasin, et mul on ots käes. Oleks kahuril kuul sees olnud, siis 
nad oleksid arvatavasti leidnud selle laiba, mida nad taga ajasid. Noh, nägin, et mul 
polnud viga, tänu taevale. Aurupraam sõitis edasi ja kadus mu silmist saarenuka taha. 
Kuulsin aeg-ajalt kahurimärinat; aina kaugemalt ja kaugemalt. Ja umbes tunni aja pärast 
ei kuulnud ma seda enam. Saar oli kolm miili pikk. Arvasin, et nad olid jõudnud saare 15- 
puni ja asjast tüdinud. Aga ei. Nad käänasid ümber saarenuka ja sõitsid kanalisse 
Missouri-poolse kalda juures, seekord auru all ja aeg-ajalt põmmutades. Läksm saare 


teisele kaldale ja varitsesin neid. Kuinad saare teise otsani jõudsid, lõpetasid nad laskmise 
ja sõitsid üle jõe Missouri-poolsele kaldale ning läksid linna tagasi. 

Teadsin, et mul polnud nüüd midagi karta. Keegi ei tuleks mind enam taga otsima. Võtsin 
oma asjad paadist välja ja tegin endale kena laagri paksus metsas. Meisterdasin vaipadest 
midagi telgitaolist, et asjad märjaks ei saaks, kui sadama hakkab. Püüdsin endale kala, 
lõikasin selle saega lõhki ja päikeseloojaku ajal süütasin laagritule ning tegin õhtuks süüa. 
Siis heitsin õnge vette, et hommikuks kalu püüda. 

Kui pimedaks läks, istusin suitsetades oma laagritule juures ja olin hästi rahul. Aga 
pikapeale hakkas nagu igav; seepärast läksin ja istusin kaldale ning kuulasin, kuidas vesi 
mööda voolas. Lugesin taevatähti ja mööda-ujuvaid ajupuid ning allasõitvaid parvi; siis 
läksin magama. Pole paremat ajaviitmise viisi, kui inimesel on igav; jääd magama ja 
igavus ongi nagu käega pühitud. 

Nii elasin kolm päeva ja ööd. Polnud mingit vaheldust, ikka seesama. Aga järgmisel 
päeval läksin uurimisretkele läbi kogu saare. Olin saare isand; kõik seal kuulus nii öelda 
mulle ja rna tahtsin kõike tundma õppida. Aga peamiselt tahtsin aega viita. Leidsin hulga 
maasikaid — küpsi ja alles rohelisi, toorest puuvilja. ja rohelisi vabarnaid; ka toored 
mustikad olid parajasti nähtavale tulnud. Arvasin, et mul läheb neid aja jooksul kõiki tarvis. 

Noh, luusisin sügaval metsas, kuni arvasin, et saare-tipp pole enam kaugel. Mul oli püss 
kaasas, aga ma polnud midagi lasknud; püss oli mul kaitseks, mõnda looma kavatsesin maha 
lasta alles kõdu lähedal. Peaaegu oleksin astunud suure mao peale; ta lipsas läbi rohu ja 
lillede minema, mina järel, katsudes ta pihta lasta. Pidin talle teele ette ruttama — ja 
äkki sattusin alles suitseva laagrituleaseme juurde. 

Mul jäi süda seisma. Ei julgenud lähemalt vaadatagi, vaid lasksin püssikuke alla ja 
hiilisin varbaotstel minema nii ruttu kui vähegi sain. Alles paksus tihnikus jäin aeg-ajalt 
silmapilguks seisma ja kuulatasin; aga ma hingeldasin nii väga, et ei kuulnud midagi muud. 
Ruttasin veel tüki maad eemale, kuulasin siis jälle, ja nii edasi ja nii edasi. Kui nägin 
kändu, pidasin seda meheks, kui mõne oksa peale astusin ja see murdus, siis oli mul tunne, 
nagu oleks keegi mul hinge kinni pannud 

ja ainult poole järele jätnud — väiksema poole veel pealegi. 
Kui ma oma laagrisse jõudsin, siis oli mu julgus päris otsas; peas polnud mõistuse 
raasugi. Ütlesin enesele, et polnud sugugi õige aeg ümberluusimiseks. Viisin siis kõik 
oma kolud jälle paati tagasi, nii et nad hästi peidus olid; kustutasin tule ja puistasin tuha 


laiali, nii et näis, nagu oleks seal mitme aasta ees laagrikoht olnud. Siis ronisin puu 
otsa. 

Arvasin, et olin kaks tundi puu otsas; aga ma ei näinud midagi ega kuulnud midagi, - 
ainult mõtlesin, et näen ja kuulen tuhandeid asju. Non, ma ei võinud igavesti sinna üles 
jääda; ronisin siis viimaks alla, kuid jäin paksu metsa ja olin kogu aeg valvel. Süüa oli 
mul ainult marju ja seda, mis hommikust oli järele jäänud. 

Kui öö tuli, olin päris näljane. Kui siis pime ja julge oli, lipsasin enne kuu tõusu 
kaldalt minema ja sõudsin üle jõe Illinoisi-poolsele kaldale — umbes veerand miili. 
Läksin metsa ja keetsin süüa; olin juba otsustanud ööks sinna jääda, kuikuulsin: kappadi- 
kapp, kappadi-kapp; ütlesin endamisi: hobused tulevad! Siis kuulsingi inimeste hääli. 
Panin kõik paati nii ruttu kui sain ja hiilisin siis läbi metsa vaatama, mis seal oli. Ma ei 
jõudnud kuigi kaugele, kui kuulsin üht meest ütlevat: 

«Kõige parem on siia laagrisse jääda, kui leiame hea .köha. Hobused on puruväsinud. 

Vaatame ringi.» 

Ma ei hakanud ootama; tegin sääred ja sõudsin tasa minema. Panin paadi vanasse 
kohta kinni ja arvasin, et magan paadis. 

Palju ma ei maganud. Ei saanud, pidin aina mõtlema. Iga kord kui ärkasin, uskusin, 
et keegi oli mul kõrist kinni haaranud. Nii polnud mul magamisest käsu midagi. 
Viimaks ütlesin enesele, et ma ei või nii edasi elada; tuli teada saada, kes oli minuga 
koos saarel; pidin seda välja uurima iga hinna eest. Noh, selle mõtte juures tundsin 
endal kohe parema olevat. 

Võtsin siis oma aeru ja tõukasin paadi paar sammu kaldast eemale ja lasksin puude 
varjus allavett libiseda. Kuu paistis ja puudealusest väljaspool oli peaaegu niisama 
valge kui päeval. Nii liikusin edasi umbes tund aega; igal pool oli sügav vaikus, kõik 
magas. Noh, jõud- 

sin siis peaaegu saare otsani. Kerge veepinda kibrutav jahe tuul hakkas puhuma; see 
tähendas, et öö oli niisama hästi kui möödas. Andsin paadile aeruga teise suuna ja käänasin 
ta nina käida poole; siis võtsin oma püssi ja lippasin välja metsa serva. Istusin sinna 
puutüvele ja vaatasin okste alt välja. Nägin, kuidas kuu looja läks; pimedus võttis jõe oma 
võimusesse. Aga natukese aja pärast silmasin kahvatut joont puulatvade kohal ja teadsin, et 
päike varsti tõuseb. Siis võtsin püssi ja hiilisin sinnapoole, kus'olin laagrituleasemele 
sattunud; seisatasin iga silmapilk, et kuulatada. Aga mul ei vedanud: ma ei leidnud seda 
kohta. Kuid viimaks nägin päris selgesti tulekuma eemalt puude vahelt. Läksin sinnapoole 
ettevaatlikult ja pikkamisi. Viimaks olin küllalt lähedal, et näha. Maas lamas mees. Ma 


otse jahmusin. Tal oli vaip üle pea tõmmatud ja pea oli peaaegu tules. Istusin sinna 
tihedate põõsaste taha, umbes kuue jala kaugusele temast ja pidasin teda aina silmas. 
Päev köitis juba. Varsti mees haigutas, sirutas ennast, puges vaiba alt välja — ja see oli 
miss Watsoni Jim! Küll mul oli hea meel teda nähes! Hüüdsin: 

«Hallo, Jim!» ja hüppasin põõsaste tagant välja. 

Ta kargas üles ja vahtis mind kui sõge. Siis langes ta põlvili, pani käed kokku ja ütles: 
«Ara tee mulle paha, ära tee! Ma pole iial ühelegi vaimule kurja teinud. Ma kangesti 
armastan surnud inimesi ja teen nende heaks kõik, mis saan. Mine jälle jõkke tagasi, seal. 

on su kõht. ära tee midagi vanale Jimile; ta oli alati su sõber.» 

Noh, varsti tegin talle selgeks, et ma polnud surnud. Olin ju nii rõõmus, et Jimi nägin. 
Nüüd polnud ma enam üksi. Ütlesin talle, et ma ei kartnud, et tema inimestele räägib, kus 
olen. Rääkisin aina edasi, tema aga muudkui istus ja vahtis mind ega öelnud midagi. Siis 
sõnasin: 

«On päris valge. Hakkame sööma. Puhu oma tuli hästi lõkkele.» 

«Milleks tuld teha, kui pole muud keeta kui maasikaid ja sihukesi asju? Aga sul on püss, 
eks? Siis võime saada paremat kui maasikaid.» 

«Maasikad ja sihukesed asjad,» ütlesin ma. «Kas sa sellest eladki?» 

«Ma ei saanud midagi muud,» ütles ta. 

«Kui kaua sa oled siis juba saarel, Jim?» 

«Tulin samal ööl, kui sind tapeti.» 

«Mis, juba nii ammu?» 

«Jah, seda küll.» 

«Ja sul polnud midagi süüa peale selle rämpsu?» 

«Ei, mässal — mitte midagi.» 

«Noh, siis oled nälja kätte peaaegu surnud, eks ole?» 

«Arvan, et võiksin ära süüa terve hobuse. Kindlasti võiksin. Kui kaua sina oled saarel?» 

«Sellest ööst saadik, kui mind tapeti.» . 

«Tõesti? Aga millest sa elasid? Kuid sul on püss. Oo jah, sul on püss. See on hea. Nüüd 
lased midagi ja ma teen tule.» 

Läksime siis sinna, kus paat oli, ja kuni ta puude vahele väikesele murule tule tegi, tõin 
ma jahu, suitsuliha, kohvikannu, praepanni, suhkru ja tinakruusid. Neeger oli kanges 
ärevuses, sest ta arvas, et kõik see oli nõidus. Püüdsin ka hea suure kala; Jim puhastas selle 
oma noaga ja küpsetas pannil. 

Kui söök oli valmis, sõime seda tulikuumalt ja lesisime rohus; Jim sõi mehemoodi, sest ta 
oli peaaegu nälga suremas. Siis, kui olime põhjalikult söönud, hakkasime laisklema. 

Tüki aja pärast ütles Jim: 


«Aga kuule, Huck, kes see oli, kes onnis tapeti, kui sina see ei olnud?» 

Siis jutustasin talle kogu loo ja ta ütles, et see oli peenike temp. Ta ütles, et Tom 
Sawyer poleks seda ka paremini teinud. Siis mina küsisin: 

«Kuidas sina siia sattusid, Jim, ja mis moodi sa siia tulid?» 

Ta oli õige kohmetu ega öelnud esiti midagi. Siis ta seletas: 

«Ma ehk parem ei räägi.» 

«Mis, Jim?» 

«Noh, on põhjust. Ega sa ei ütle teistele, kui ma sulle räägin? Ega, Huck?» 
«Olgu ma neetud, kui räägin.» 

«Noh, usun sind, .Huck. Ma — ma jooksin ära.» 

«Jim!» 

«Aga pea meeles, sa ütlesid, et teistele ei räägi. Sa tead, sa ütlesid, et teistele ei räägi, 
Huck.» 

«Jah, ma ütlesin. Ütlesin ja pean sõna. Indiaanlase ausõna,selle peale. Teised sõimaksid 
mind küll alatuks abolitsionistiks' ja põlgaksid mind orjavarjajaks, — aga sellest pole mul 
midagi. Ma ei räägi midagi ja tagasi ma linna niikuinii ei lähe. Lase siis kuulda, kuidas see 
kõik oli.» 

«Noh, näed, see oli sedamoodi. Vanamoor — see on miss Watson — painas mind-kogu 
aeg ja oli minuga hirmus paha, aga ta ütles alati, et. ta ei müü mind ära alla Orleans'i. Kuid 
siis märkasin, et üks neegrikaupmees lonkis ikka meie lähedal, ja hakkasin kartma. Noh, 
ükskord öösi ma roomasin üsna hilju ukse juurde — uks polnud üsna kinni — ja kuulsin, 
vanamoor ütles lesele, et ta müüb mu Orleans'i aga ainult siis, kui saab kaheksasada 
dollarit mu eest, sest see on nii palju raha, et ta ei saa vastu panna. Lesk katsus talle 
öelda, et ta ei teeks seda; aga ma ei hakanud enam kuulama. Tegin õige ruttu sääred, kas 
tead. 

Jooksin künkast alla, et varastada mõni paat kuskilt kaldalt linna ligidalt, aga ikka tuli 
mõni inimene ja ma läksin peitu tündersepa vanasse, lagunenud töökotta, et oodata, kui kõik 
on ära läinud. Noh, olin seal siis öö otsa. Ikka tuli inimesi. Hommikul kell kuus tuli paate ja 
kella kaheksa või üheksa ajal räägiti igas paadis, mis mööda läks, aina sellest, kuidas su 
taat tuli linna ja ütles, et sa oled tapetud. Need paadid olid täis leedisid ja džentlmene; 
kõik tahtsid minna tapmiskohta vaatama. Mõnikord nad läksid välja kaldale ja puhkasid, 
enne kui üle jõe sõitsid; nii ma kuulsin nende jutust kõik tapmise kohta. Olin kangesti kurb, 
et sa olid tapetud, Huck, aga nüüd ma enam ei ole. 

Lamasin seal prahi sees kogu päeva. Kõht oli tühi, aga hirmu ei olnud, sest ma teadsin: 
vana miss ja lesk lähevad kõhe pärast hommikusööki vabaõhujumalateenistu-sele ja jäävad 
kogu päevaks ara; ja nad teadsid, et ma 


massa — isand. Nii kõnetasid orjad oma peremehi. 


abolitsionist — orjade vabastamise pooldaja. 
255 


pidin karjaga vara hommikul ära minema. Seepärast nad ei hakkaks mini otsima maja 
ligidalt ega ootaks mind enne ööpimedat. Teised teenijad mind ka ei otsiks: nad läksid ära 
ja hakkasid püha pidama kohe, kui vanad olid kodunt läinud. 

Noh, kui pime oli, hakkasin minema mööda jõeäärset teed ja käisin umbes kaks miili või 
rohkem, kuni enam maju eiolnud. Ma mõtlesin, mis teha. Tead, kui oleksin katsunud jala 
ära minna, siis oleksid koerad mu üles otsinud; oleksin ma varastanud paadi ja üle jõe 
sõitnud, siis oleks leitud paat puudu olevai ja oleks teatud, kust ma sõitsin üle jõe ja kust 
mu jälgi otsida. Siis ma arvasin: mul on parve vaja; ma ei tohi jälgi jätta. 

Viimaks nägin, et eemalt jõelt paistis tuli; läksin vette ja lükkasin üht palki enda ees ja 
ujusin poolpõiki jõe keskpaiga poole ja jõudsin ajupuude vahele, hoidsin pea viltu ja ujusin 
vooluga koos edasi, kuni üks parv tuli lähedale. Siis ujusin selle taha ja hakkasin tagant 
kinni. Taevas läks pilve ja natuke aega oli üsna pime. Siis ronisin parvele ja heitsin 
plankudele. Mehed olid kõik parve keskel, kus latern põles. Vesi oli tõusnud ja vool tugev. 
Arvasin, et sõidan kakskümmend viis miili allavett ja siis libisen vette, enne kui valgeks 
läheb, ujun kaldale ja lähen Illinoisi-poolsetesse metsadesse. 

Aga mul polnud õnne. Kui me olime umbes saareotsa kohal, hakkas üks mees laternaga taha 
tulema. Ma nägin, et ei maksnud oodata, lipsasin vette ja ujusin saare poole. Noh, 
arvasin, et võin kaldale minna, kus tahan; aga ei võinud, — kallas oli liiga järsk. Jõudsin 
peaaegu saare lõpuni, enne kui leidsin hea koha. Läksin metsa ja mõtlesin, et enam ma 
parvele ei lähe, kui nad niimoodi laternaga ümber kõlavad. Mul oli piip ja tubakat ja tikku 
mütsis, ja nad olid kuivad, nii oli kõik hea.» «Sul polnud siis kogu aeg liha ega leiba 

süüa? Miks sa ei püüdnud mõnd kilpkonna?» 

«Kuidas püüda? Ei saa ju nende juurde minna ja neist kinni hakata. Kiviga ei saa ju 
neile midagi teha. Ja. mis sa öösel nendega ikka peale hakkad. Oli nii pime, et ma ei näinud 
iseennastki.» 

«Seda küll. Sa pidid muidugi kogu aeg metsas olema. Kas kuulsid, kuidas nad kahurit 
põmmutasid?» 
256 


«Oi jah. Teadsin, see oli sinu pärast. Nägin neid: varitsesin põõsastes.» 
Mõned noored linnud tulid eemalt, lendasid sada või kakssada sammu ja laskusid jälle 
maha. Jim ütles, et see tähendab vihma. Ta ütles, kui kanapojad nii lendavad, siis tähendab 


see vihma, ja tema arvates tähendab sedasama, kui noored metslinnud nii lendavad. Tahtsin 
mõne linnupoja kinni võtta, aga Jim ei lubanud. Ta ütles, et see tähendab surma. Seletas, et 
ta isa oli kord kangesti haige olnud ja keegi neist oli linnu kinni võtnud ja elatanud 
vanaema oli öelnud, et isa sureb, ja isa oligi surnud. 

Jim ütles ka, et ei tohi lugeda mitmest asjast lõuna keedetakse: see toob õnnetust. Niisama 
see, kui keegi pärast päikese loojakut laudlina. välja raputab. Ja kui kellelgi on mesipuu ja 
ta sureb, siis peab seda mesilastele veel enne päikesetõusu ütlema; muidu jäävad mesilased 
kõik haigeks, ei tööta enam ja surevad. Jim ütles, et mesilased ei nõela nõdrameelseid; aga 
ma ei uskunud seda, olen ise mitu ja mitu korda katsunud, ja nad pole mind ka nõelanud. 

Mõnda niisugust asja olin enne kuulnud, aga mitte kõike. Jim teadis iga asja tähendust. 
Ta ütles, et teab peaaegu kõik. Ma ütlesin, et mulle näis, nagu tähendaksid kõik märgid 
õnnetust; ja küsisin, kas mõni märk ei tähenda ka õnne. Jim seletas: 

«Hirmus vähesed ja neistki pole kasu. Milleks sa pead teadma, et sulle õnn on tulemas? 
Tahad sa õnne ära ajada?» Ja ta ütles: «Kui kellelgi on karvased käsivarred ja karvane rind, 
siis tähendab see, et ta saab rikkaks. Noh, niisugusest märgist on kasu, sest see näitab kauget 
tulevikku. Inimene võib kaua aega vaene olla ja meelt heita ja ennast tappa, kuita 
märkide tõttu ei tea, et ta viimaks saab rikkaks.» 

«Kas sul on karvased käsivarred ja karvane rind, Jim?» 

«Mis sa sellest küsid? Kas sa ei näe, et on?» 

«Noh, kas oled rikas?» 

«Ei. Aga ma olin kord rikas ja saan jälle rikkaks. Ükskord muloli neliteist dollarit, aga ma 
hakkasin hangeldama ja kaotasin kõik.» 

«Millega sa hangeldasid, Jim?» 

«Noh, ma panin raha loomadesse.» 

«Mis loomadesse?» 

«Noh, elusatesse loomadesse. Kariloomadesse, tead küll. Panin kümme dollarit ühte lehma. 
Aga enam ma loomadega ei riskeeri. Lehm võttis kätte ja kõnges mul ara.» 

«Nii sa kaotasid siis kümme dollarit.» 

«Ei, ma ei kaotanud kõike. Kaotasin kõigest üheksa. Müüsin naha ja rasva dollari ja 
kümne isendi eest.» 

«Siis oli sul viis dollarit ja kümme tsenti järel. Kas hangeldasid veel?» 

«Jah. Sa tunned seda ühejalgset neegrit? Vanahärra 

Bradishi oma? Noh, ta asutas panga ja ütles, et igaüks, kes paneb dollari panka, saab aasta 
lõpul viis dollarit. Noh, kõik neegrid panid; aga palju nejl ei olnud panna. 

Ma olin ainus, kel oli rohkem. Võtsin siis enam kui neli dollarit ja ütlesin, kui ma palju käsu 
ei saa, siis avan ise panga. Noh, muidugi see neeger ei tahtnud, et ma 

ärist välja jään, ta ütles, et kahe panga jaoks pole küllalt tegemist ja et ma võin oma viis 
dollarit sisse maksta ja saan aasta lõpul kolmkümmend viis. 

Nii ma siis tegin. Arvasin, et jätan kolmkümmend viis dollarit sisse ja saan aina rohkem. 
Aga seal oli neeger nimega Bob, sel oli puutagavara, millest ta peremees midagi ei teadnud. 
Ostsin talt selle ja ütlesin, võtku aasta lõpul mu kolmkümmend viis dollarit. Aga keegi 
varastas öösi puud ära ja teisel päeval ütles ühejalgne neeger, et pank on lõhki. Nii ei saanud 
keegi meist oma raha.» 

«Mis sa tegid kümne tsendiga, Jim?» 

«Noh, ma pidin nad ära kulutama, aga siis nägin und ja unes kästi mind need kümme tsenti 
anda neegrile nimega Balum. Balumi eesliks hüütakse teda; ta on tobu, tead. Aga lollidel on 
õnne, nagu räägitakse; aga minul, nagu näha, ei ole õnne. Unes öeldi mulle, las Balum paneb 
raha sinu eest kasvama. Noh, Balum võttis raha ja kui ta oli kirikus, siis ta kuulis, et 
jutlustaja ütles: kes annab vaestele, see laenab Jumalale ja saab oma raha tagasi 
sajakordselt. Siis Balum võttis ja andis, selle raha vaestele, et saab näha, mis sellest tuleb.» 

«Noh, ja mis sellest siis tuli, Jirn?» 

«Mitte midagi sellest ei tulnud. Ma ei saanud raha kuidagi enam kätte ja Balum ka mitte. 
Aga enam ma ei laena raha, kui pole kindlustust. Öpetaja-isand ütleb küll, et saab tagasi 
sajakordselt, aga õnn oleks, kui ma saaksin tagasi oma kümme tsentigi.» 

«Noh, aga häda pole siiski midagi, Jim, sest sa saad jälle rikkaks varem või hiljem.» 

«Jah, ja ma olen praegugi rikas, näed. Olen iseenda omanik ja olen kaheksasada dollarit 
väärt. Tahaksirt, et mul oleks see raha; rohkeni ma ei soovikski.» 


9. PEATÜKK 


Tahtsin minna ja lähemalt vaadata üht kohta saare keskel, mille leidsin oma uurimisretkel. 
Niisiis asusime teele ja jõudsime varsti sinna, kuna saar oli ainult kolm miili pikk ja 
veerand miili lai. 

See koht oli kaunikesti pikk ja järsk küngas või kink, umbes neljakümne jala kõrgune. 
Polnud hõlbus üles saada, — nõlvad olid nii järsud ja põõsad nii tihedad. Ronisime ümber 
kogu künka ja leidsime viimaks kaljust hea suure koopa. See oli tipu länedal, Illinoisi-poolsel 
küljel. Koobas oli nii suur nagu kaks või kolm tuba kokku ja Jim võis seal vabalt püsti seista. 
Siin oli jahe. Jim tahtis kõhe me asjad sisse tuua, aga ma ütlesin, et alatine üles- ja 
allaronimine poleks ka midagi väärt. 


Jim ütles, kui paat oleks heasse kohta peidetud ja kõik me asjad koopas, siis võiksime 
ruttu sinna peitu minna, kui keegi saarele tuleks, ja keegi ei leiaks meid ilma koerteta. 
Peale selle, ütles ta, olid väikesed linnud öelnud, et hakkab sadama, — ja kas ma 
tahaksin, et asjad saavad märjaks? 

Niisiis läksime tagasi, võtsime paadi, sõudsime koopa lähedale ja tassisime kõik asjad 
sinna üles. Siis otsisime lähedalt tihedate pajude vahelt koha, kuhu paadi peitsime. 
Võtsime kalad õngede otsast ja lasksime õnged jälle sisse; siis hakkasime süüa tegema. 

Koopasuu oli nii suur, et sinna oleks võinud vaadi sisse veeretada; süü kõrvalt oli 
põrand pisut kõrgem ja sile; sinna oli hea tuld teha. Tegime siis sinna tule ja 
keetsime süüa. 

Oma vaibad laotasime maha põrandariieteks ja sõime nende peal lõunat. Kõik muud 
asjad panime käepärast koopa tagumisse ossa. Varsti läks pimedaks ja hakkas 
müristama ning välku lööma; nii oli siis lindudel ses asjas õigus olnud. Kohe seejärel 
hakkas vihma sadama ja sadas päris koledasti; ja ma polnud iial sihukest tuult näinud. 

Oli päris südasuvine torm. Läks nii pimedaks, et väljas paistis kõik olevat sinkjasmust. 
Ilus oli see! Vihma valas nii tugevasti, et puud natukese maa tagant paistsid nagu läbi 
ämblikuvõrgu; tuulehood painutasid 

puid ja käänasid lehed pahupidi, kahvatud küljed väljapoole. Siis tuli jälle sihuke tore 
puhang, et puud vehkisid okstega nagu pöörased, ja parajasti, kui kõige pimedam oli, — 
säuh! äkki läks helevalgeks ja tormis kummarduvaid puudelatvu paistis mitmesaja gammu 
kauguselt — palju kaugemalt kui enne. Silmapilgu pärast oli jälle kottpime ja müristas 
hirmsa kärgatusega; siis veeres mürin parinaga ja kärinaga taevast alla maailma teisele 
küljele, nagu oleks tühje tõrsi trepist alla veeretatud, — pikast trepist, teate, kus nad aina 
astmelt astmele; põrkasid. 


«Jim, see on tore,» ütlesin ma. «Ei tahaks kuskil mujal olla kui ainult siin. Anna mulle 
veel üks tükk kala ja kuuma kakku.» 

«Noh, sind poleks siin, kui Jimi poleks olnud. Oleksid väljas metsas ilma lõunasöögita ja 
läbimärg, — seda sa oleksid, kullake. Kanapojad teavad, millal vihma tuleb, ja linnud ka, 
pojuke.» 

Jõgi tõusis ja tõusis, kümme või kaksteist päeva, kuni ajas viimaks üle kallaste. Vett oli 
kolm või neli jalga saare madalamatel kohtadel ja Illinoisi-poolses otsas. Sealtpoolt oli jõgi 
mitu head miili lai; kuid Missouri-poolsel küljel oli ta niisama lai kui enne — pool miili —, 
sest Missouri-poolne kallas on kõrge kaljusein. 

Päeva ajal sõudsime paadiga mööda kogu saart. Oli kangesti külm ja varjuline sügavas 
metsas isegi siis, kui päike lagedal kõrvetas. Liikusime loogeldes puude vahel; mõnikord oli 
viinapuuväätide rägastik nii tihe, et pidime taganema ja teist teed minema. Iga murdunud puu 
peal oli jäneseid ja madusid ja muud sihukest; kui saar oli paar päeva üle ujutatud olnud, 


siis muutusid nad nälja pärast nii taltsaks, et võis sõuda üsna nende juurde ja neid käega 
katsuda, kui tahtis, — ainult mitte madusid ja kilpkonni: need lipsasid vette. Seljak me 
koopas oli loomi täis. Meil oleks võinud koduloomi küllalt olla, kui me oleksime tahtnud. 
Ühel ööl püüdsime suure ehitusmaterjali-parvetüki kinni: kenad kuuseplangud. Parvetükk oli 
kaksteist jalga lai ja umbes viisteist või kuusteist jalga pikk ja seisis kuus või seitse tolli 
üle veepinna nagu tugev ühetasane põrand. Mõnikord nägime päevavalgel palke mööduvat, 

aga me lasksime need minna; ei tahtnud endid päeval näidata. 
Teisel ööl, kui olime saare ülemise otsa juures — just enne koitu — ulus terve palkmaja 
saare idapoolsest küljest mööda. See oli kahekordne maja ja tublisti viltu vajunud. Sõudsime 
välja ja haakisime ennast ülemise korra akna külge. Kuid oli liiga pime, et midagi näha; 
panime siis paadi kinni ja ootasime seal päevavalgust. 


Hakkas valgenema, enne kui jõudsime 

saare teise otsani. Siis vaatasime aknast sisse. Nägime lauda, voodit, kaht vana tooli ja 
hulka igasugu asju maas laiali; seinal rippus riideid. Kaugemas nurgas maas lamas 
nagu inimene. Jim hõikas siis: 
«Hallo, teie!» 
Aga inimene ei liikunud. Siis hõikasin mina ka; ja viimaks ütles Jim: 
«Mees ei maga; ta on surnud. Ole sa paigal, ma lähen vaatan.» 
Ta läks ja kummardus maha, vaatas ja ütles: 


«On surnud mees. Jah, tõesti. Ja paljas. Talle on kuul selga lastud. Arvan, ta on kaks või 
kolm päeva surnud olnud. Tule sisse, Huck, aga ära vaata ta nägu, — see on liiga kole.» 

Ma ei vaadanud teda üldse. Jim kattis ta mõne vana räbalaga, aga seda poleks tarviski 
olnud: ma ei tahtnud teda näha. Maas laiali olid vanad võidunud kaardid, tühjad viinapudelid 
ja kaks mustast riidest tehtud näokatet; ja seinad olid söega üleni rumalaid sõnu ja pilte täis 
kritseldatud. Seinal rippus kaks vana määrdinud kalingurkleiti, õlgkübar ja mõned naiste 
alusrõivad; ka mõned meesterõivad. Me panime kõik paati, seda võis tarvis minna. Põrandal 
oli vana määrdinud õlest poisi-kübar; võtsin selle ka. Ja seal oli pudel, milles piima oli 
olnud, sel oli nartsust lutt otsas. Pidime pudeli ka võtma, aga see oli kätki. Siis oli seal 
kulunud vana kast ja vana kohver katkiste käepidemetega. Need seisid lahti, aga neisse 
polnud jäetud midagi, millel oleks olnud väärtust. Sellest, kuidas asjad olid segi paisatud, 
võis näha, et inimesed olid rutuga põgenenud ega olnud saanud kuigi palju kraami kaasa 
viia. 


Saime vana tinalaterna, peata lihunikunoa ja tuliuue taskunoa, mis igas poes oleks kaks 
tsenti maksnud; hulga rasvaküünlaid, tinast küünlajala, plasku ja tina-kruusi, vana näruse 
voodivaiba, käsitöökasti õmblus-nõeltega ja nööpnõeltega ja vahatükiga ning nööpidega ja 
niidiga ja kõigi sihukeste asjadega; siis kirve ja mõned naelad ja mu väikese sõrme jämeduse 
õngenööri määratu suurte haakidega ja rulli kuradinahka', koera kaelarihma, hobuseraua ja 
mõned siltideta pudelid rohuga. Ja parajasti, kui. me hakkasime minema, leidsin ma 
kaunikesti hea hobuseharja, ja Jim leidis katkise vana viiulipoogna ja puujala. Rihmad olid 
sel küljest ära, aga muidu oli see veel hea jalg, kuigi mulle liiga pikk ja Jimile liiga lühike. 
Teist jalga me ei leidnud, kuigi otsisime igalt poolt. 

Nii saime kõik kokku hea saagi. Kui tahtsime minema hakata, olime veerand miili saarest 
möödas ja päike oli suurel kõrgel. Seepärast käskisin Jimi paadi põhja heita ja katsin ta 
vaibaga, sest kui ta oleks istunud, oleksid inimesed kaugelt näinud, et ta oli neeger. Sõudsin 
teisele poole Illinoisi kaldale ja vesi kandis mu sealjuures 
1 Tugev puuvillriie. 

umbes pool miili allapoole. Kaldaäärses vaikses vees sõudsin jälle vastuvett tagasi. Midagi ei 
juhtunud ega näinud me kedagi. Jõudsime tervelt koju tagasi. 


10. PEATÜKK 


Pärast söömist oleksin hea meelega rääkijiud surnud mehest ja sellest, kuidas ta võis tapetud 
ollji; kuid Jim ei tahtnud. Ta seletas, et see tooks õnnetust; pealegi võis surnu tulla 
kummitama, ütles ta. Ja rääkis, et matmata surnu tulevat palju ennemind kummitama kui see, 
kes on mõnusasti maha maetud. See kõlas üsna mõistliku jutuna, seepärastki öelnud ma enam 
midagi; aga tahtmata pidin selle kallal juurdlema ja oleksiti soovinud, et ma oleksin teadnud, 
kes mehe maha laskis ja mispärast. 

Otsisime kaasatoodud riided läbi ja leidsime kaheksa dollarit hõbedat, mis oli vana 
villase ülekuue voodrisse õmmeldud. Jim ütles, et tema arvates maja inimesed olid ülekuue 
varastanud, sest kui nad oleksid teadnud, et raha oli seal, siis poleks nad seda maha jätnud. 
Ütlesin, et nad minu arvates olid ka mehe tapnud; aga Jim ei tahtnud sellest rääkida. Ma ei 
jätnud siiski järele: 

«Sa arvad, see toob õnnetust. Aga mis sa ütlesid, kui ma koju tõin ussinaha, mis tunaeile 
künkatipult leidsin? Ütlesid, et see toob kõige suuremat õnnetust, kui inimene usslnahka käega 
katsub. Noh, seal see õnnetus on! Saime kõik need asjad ja kaheksa dollarit raha pealegi. 
Tahaksin, et meil oleks sihukesi õnnetusi iga päev, Jim!» 


«Ara ütle, kullake, ära ütle! Ära ole ülemeelik. Küllap õnnetus tuleb. Pea meeles, mis ma 

sulle ütlen: see tuleb.» 
Ja tuligi. Teisipäeval oli meil see rääkimine. Noh, reedel pärast lõunat lesisime künkatipul 
rohus, ja siis sai meil tubakas otsa. Läksin koopasse tubakat tooma ja leidsin sealt 
latsutajamao. Tapsin ta ja käänasin kerasse Jimi vaiba jalutsisse. Madu oli kui elav, ja ma 
arvasin, et saab nalja, kui Jim ta sealt leiab. Noh, õhtul polnud mul madu enam meeleski, 
ja kui Jim vaibale heitis, kuna 

ma tuld süütasin, oli emane madu seal ja hammustas teda. Jim hüppas kisendades üles ja 
esimene, mis ma nägin, oli madu, kes end püsti oli ajanud ja uuesti salvata tahtis. 
Silmapilk lõin ta kaikaga surnuks, Jim aga haaras mu taadi viinapudeli ja hakkas viina 
kõrri kallama. 

Jim olipalja jalu, ja madu oli just tema kända hammustanud. See kõik tuli nüüd sellest, 
et ma olin olnud sihuke loll ega olnud meeles pidanud, et emane madu tuleb alati sinna, 
kuhu isane on maha löödud, ja keerab ennast tema ümber. Jim käskis rrynd mao pea maha 
lüüa ja ära visata, kehalt naha maha tõmmata ja siis ühe tüki mao liha küpsetada. Tegin 
seda; ta sõi selle ja ütles, et see aitab teda paraneda. Jim käskis ka maol sabarõngad maha 
võtta ja talle randme ümber siduda. Ta ütles, et see ka aitab. Siis lippasin tasa välja ja vis- 
kasin maod kaugele põõsastesse. Ma parem ei tahtnud, et Jim saaks teada, et kõik oli minu 
süü. 

Jim imes ja imes pudelist. Mõnikord läks ta meeletuks, rabeles ja kisendas; kuid iga 
kord, kui ta meelemärkusele tuli, jõi ta jälle. Ta jalg paistetas õige jämedaks ja säär ka, 
kuid pikapeale jäi ta purju, ja ma arvasin, et hädaoht on möödas. Aga mina oleksin ennem 
tahtnud mao hammustust kannatada kui taadi viskit Juua. 

Jim lamas neli päeva ja ööd. Siis paistetus alanes ja ta oli jälle terve. Otsustasin, et ma 
eluilmas enam oma käega ussinahka ei katsu; olin nüüd näinud, mis sellest tuleb. Jim 
arvas, et ma nüüd teinekord usun teda. Ja ta ütles, ussinaha katsümine toovat nii kole 
palju õnnetusi, et meie omad võib-olla veel otsas polegi. Ta seletas, et ta tuhat korda 
ennem vaataks kuud üle vasema õla, kui võtaks ussinaha kätte. Noh, ma hakkasin sedasama 
arvama, kuigi olin alati uskunud, et see on kõige kergemeelsem ja rumalam asi, kui keegi 
vaatab noort kuud üle vasema õla. Vana Hank Bunker tegi seda kord ja kiitles sellega; ja 
ei läinud kaht aastatki mööda, kui ta purjus peaga torni otsast alla kukkus ja kohe nii 
puruks, et oli päris löma. Ta lükati külgepidi kahe reheukse vahele ja maetigi nii, ilma 
puusärgita. Nii räägiti, mina teda ei näinud. Taat jutustas mulle. Aga ükskõik, 

seda saab see inimene, kes nagu sõge niimoodi kuud vaatab. 


Noh, päevad läksid ja jõgi vajus jälle kallaste vahele. Esimene asi oli meil ajada nülitud 
jänes ühe päratu suure õngekonksu otsa. Püüdsime kala, mis oli mehe-suurune; ta oli kuus 
jalga kaks tolli pikk ja kaalus üle kahesaja naela. Me muidugi ei saanud teda välja tõm- 
mata; ta oleks meid Illinoisi kaldale virutanud. Võisime ainult istuda ja teda valvata ja 
vaadata, kuidas ta rebis ja sikutas, kuni suri. Leidsime ta kõhust vasknööbi, ümmarguse kera 
ja hulga rämpsu. Lõime kera kirvega pooleks ja seal sees oli pool. Jim ütles, et see pidi 
kaua kala kõhus olnud olema, — muidu poleks selle ümber niisugune kera tekkinud. Ma 
arvan, see oli kõige suurem kala, mis iial Mississipist on püütud. Jim ütles, et ta polnud iial 
näinud suuremat. Linnas üle jõe oleks selle eest hulga raha saanud. Seal müüakse sihukesi 
kalu turukaubamajas naelaviisi. Igaüks ostab natuke, liha on lumivalge ja sellest saab head 
praadi. 

Teisel hommikul ütlesin Jimile, et jääb igavaks ja üksluiseks ning et ma tahaksin kuhugi 
luusima minna. Ütlesin, et lipsaksin üle jõe ja vaataksin, mis seal tehakse. Jim oli sellega 
nõus, soovitas aga mul minna pimedas ja hoolega ette vaadata. Siis ta mõtles järele ja 
ütles, et kas ma ei võiks mõned neist vanadest rõivastest selga panna ja end moonutada 
tüdrukuks. See oli ka hea mõte. Me siis tegime ühe neist sitskleitidest lühemaks, ma käärisin 
püksisääred põlvini üles ja ajasin kleidi selga. Jim pani haagid seljatagant kinni ja kleit 
istus toredasti. Panin ka kübara pähe ja sidusin lõua alt kinni. Mu nägu vahtis nagu 
korstnast välja. Jim tähendas, et keegi ei tunneks mind, — vaevalt päeva-valgelgi. Ma 
harjutasin kogu päeva neis rõivastes olemist ja viimaks võisin neis üsna hästi liikuda; Jim 
ainult ütles, et ma ei kõnni nii nagu tüdruk. Ta ütles ka, et ma ei tõstaks kleiti üles ega 
pistaks kätt püksitaskusse. Pidasin seda meeles ega teinud enam nii. 

Kohe, kui pimedaks läks, hakkasin paadiga Illinoisi-poolsele kaldale minema. 

Pisut allpool aurupraami-silda pöördusin otse linna suunas ja vool viis mu linnaservani. 
Panin paadi kinni 

ja läksin mööda kallast edasi. Tuli põles ühes väikeses onnis, kuhu alles hiljuti olid inimesed 
kolinud; tahtsin teada, kes seal nüüd elavad. Hiilisin juurde ja piilusin läbi akna. Onnis oli 
umbes neljakümne-aastane naine, ta kudus küünlavalgel; küünal oli värvimata laual. Ma ei 
tundnud ta nägu; ta oli võõras, sest linnas ei lejdunud nägu, mida ma poleks tundnud. See oli 
mulle õnneks, sest mul polnud süda rahul: hakkas hirm, et ma linna olin tulnud — keegi 
võis mu häälest ära tunda. Aga kui see naine sihukeses väikeses linnas oli paar päeva ela- 
nud, siis võis ta mulle jutustada kõik, mis ma teada tahtsin. Koputasin seepärast uksel* ja 
otsustasin mitte unustada, et olin tüdruk. 


11. PEATÜKK 


«Sisse!» ütles naine ja ma läksin sisse. 


«Võta tool.» 

Tegin seda. Naine uuris mind oma väikeste hiilgavate silmadega ja küsis: 

«MIS su nimi on?» 

«Sarah Williams.» 

«Kus sa elad? Siin lähedal?» 

«Ei, Hookerville'is, seitse miili siit! Käisin kogu tee jala ja olen väsinud.» 

«Ma arvan, et ka näljane. Otsin sulle midagi süüa.» 

«Ei, ma pole näljane. Olin nii näljane, et peatusin ühes talus, kaks miili allpool. Seepärast 
ei taha ma enam süüa. Sellesama pärast ma jäingi nii hiljaks. Mu ema on haige maas ja raha on 
otsas ja kõik. Ma tulin oma onu Abner Moore'i juurde. Ema ütles, ta elab teises linna otsas. 
Ma pole siin iial enne käinud. Kas tunnete teda?» 

«Ei, aga ma ei tunne siin veel kõiki. Elan selles linnas alles teist nädalat. On pikk tee sinna 
linnaotsani. Jää parem ööks siia. Võta kübar peast.» 

«EL,» vastasin ma. «Arvan, et puhkan natuke ja lähen edasi. Ma ei karda pimedas.» 

Ta ütles, et ta ei lase mind üksi minna; et ta mees tuleb varsti, võib-olla poolteise tunni 
pärast; ja et ta 

laseb mehe mind saatma tulla. Siis hakkas ta jutustama oma mehest ja sugulastest jõge 
mööda allapoole ja sugulastest jõge mööda ülespoole ja sellest, kui palju paremini nad olid 
enne elanud ja kui suur viga see oli olnud, et nad olid meie linna elama tulnud, selle asemel, 
et endfst viisi edasi elada — ja nii edasi ja nii edasi, kuni ma hakkasin kartma, et mina olin 
teinud vea, kui tulin tema juurde, et teada saada, mis linnas oli uudist. Aga viimaks hakkas 
ta rääkima mu taadist ja mõrtsukast; siis lasksin teda hea .meelega edasi jahvatada. Ta 
rääkis, kuidas mina ja Tom-Sawyer leidsime kaksteist-tuhat dollarit (tema jutu järgi küll 
kakskümmend tuhat); jutustas kõik mu taadist ja missugune hukka-läinud inimene ta oli ja 
kui hukkaläinud mina olin. Lõpuks ta jõudis selleni, kuidas mind oli tapetud. Ma siis küsisin: 

«Kes ta tappis? Me oleme Hookerville'is neist asjust palju kuulnud, aga me ei tea, kes 
tappis Huck Finni.» 

«Noh, ma arvan, siingi tahaksid inimesed kangesti teada, kes ta tappis. Mõned arvavad, et 
vana Finn tegi seda ise.» 

«Kas tõesti?» 

«Alguses arvasid seda peaaegu kõik. Ta ei oleks võinud iial arvata, kui vähe puudus, et 
teda oleks lintsitud. Aga õhtuks muudeti arvamist ja otsustati, et seda tegi põgenenud neeger 
Jim.» 


«Miks tema...» 

Peatusin. Arvasin, et on parem, kui olen vakka. Naine vadistas edasi, ega pannud tähele, et 
ma üldse olin vahele rääkinud. 

«Neeger põgenes samal ööl, kui Huck Finn tapeti. Tema tabajale määrati tasu: kolmsada 
dollarit. Ja vana Finni leidjale on ka tasu määratud: kakssada dollarit. Tead, ta tuli 
hommikul pärast tapmist linna, rääkis sellest ja käis teistega koos aurupraamiga laipa 
otsimas, aga siis ta. läks ja kadus. Õhtu eel tahtis rahvas teda lintsida, aga ta oli läinud, 
tead. Noh, järgmisel päeval leiti, et neeger oli kadunud; leiti, et teda polnud nähtud 
tapmisöö kella kümnest saadik. Siis arvati tema peale, tead, ja kuna kogu ümbrus sellest 
kõmu täis oli, tuli 

järgmisel päeval va Finn jälle nähtavale ja läks kisaga kohtunik Thatcheri juurde, et raha 
saada ja neegrit otsida kogu Illinoisist. Kohtunik andis talle raha, ja õhtul ta oli purjus ning 
kõlas keskööni kähe kangesti kahtlase tundmatu mehega ja läks siis nendega ara. Noh, ta 
pole sestsaadik enam tagasi tulnud. Teda ei oodatagi tagasi, enne kui see asi veidi ununeb; 
inimesed arvavad nüüd, et ta tappis oma poja ja tegi nii, et teised arvaksid, et röövlid seda 
tegid. Arvatakse, et ta tahtis saada Hucki raha, ilma et oleks tarvitsenud pikalt protsessida. 
Arvatakse, et temasuggne võis sellega hakkama saada. Oo, ma arvan, ta on kaval. Kui ta 
aastaks ära jääb, siis ei tehta talle midagi. Midagi ei saa ta kohta tõendada, tead; seks ajaks 
jääb kõik rahule ja ta saab Hucki raha kätte nii kui midagi.» 

«Jah, ma arvan ka. Nüüd pole tal enam mingit takistust. Ega ometi nüüd keegi enam ei 
arva, et neeger seda tegi?» 

«Oo ei. Paljud arvavad siiski. Aga küllap saadakse neeger varsti kätte ja siis ehk saab 
seda temalt välja pressida.» 

«Kas teda siis veel taga aetakse?» 

«Oled jsina aga lapsik! Ega's kolmsada dollarit pole maast võtta. Mõned arvavad, et 
neeger pole kaugel. Mina ka — aga ma pole sellest rääkinud. Mõne päeva eest rääkisin 
vanapaariga, kes siin kõrval laudhütis elab; nad juhtusid ütlema, et vaevalt keegi iial käib 
seal vastas saarel — seda nimetatakse siin Jacksoni saareks. Kas keegi ei ela seal? küsisin. 
Ei, mitte keegi, ütlesid nad. Ma ei rääkinud enam midagi, aga mul olid omad mõtted. Olen 
peaaegu kindel, et nägin paari päeva eest suitsu umbes saare ülemises otsas. Mõtlesin siis 
omaette, et väga hästi võib neeger seal varjul olla. Igatahes — arvasin — maksab minna ja 
otsida. Ma pole pärastpoole suitsu näinud, seepärast mõtlen, et ta ehk on läinud, — kui see 
oli tema. Mu mees läheb üle jõe vaatama koos ühe teise mehega. Ta oli jõgepidi alla sõit- 
nud, aga tuli täna tagasi, ja ma jutustasin talle kohe sellest. See oli paari tunni eest.» 

Mul oli nii paha, et ma ei saanud paigal istuda. Pidin midagi näpu vahel tegema, võtsin 
seepärast laualt nõela 

ja hakkasin niiti nõelasilma ajama. Mu käed aga värisesid ja ma ei saanud sellega kuidagi 
hakkama. Kui naine enam edasi ei rääkinud, vaatasin üles: ta silmitses mind õige veidralt 
ja naeratas natuke. Panin nõela ja niidi ära ja tegin, nagu oleksin väga huvitatud — ja 
seda ma olingi. Ütlesin: 

«Kolmsada dollarit on maailmatu hulk raha. Tahaksin, et mu ema selle saaks. Kas te mees 
veel täna saarele läheb?» 

«Oo jah. Ta läks linna teise mehega, kellest ma rääkisin; nad katsuvad paadi saada ja 
teise püssi laenata. Pärast keskööd nad lähevad.» 

«Kas poleks parem oodata hommikuni? Nad näeksid siis paremini.» 

«Seda küll, aga neeger näeks ka paremini! Pärast keskööd ta arvatavasti magab; nad 
võivad läbi metsa hiilida ja leiavad pimedas ennemini ta laagritule, kui tal tuli on.» 

«Selle peale ma ei tulnud.» 

Naine vaatas mind aina imelikumalt ja mul polnud sugugi mugav. Varsti ta ütles: 

«Kuidas sa ütlesid oma nime olevat, kullake?» 

«M... Mary Williams.» 

Mulle tundus kuidagi, et ma ennist ei öelnud Mary. Ma ei julgenud üles vaadata. Näis, et 
olin öelnud Sarah. Tundsin, et olen kimbatuses, ja kartsin, et võib-olla seda on näha. Oleksin 
tahtnud, et naine «oleks öelnud veel midagi; mida kauem ta vaikis, seda ebamugavam mul 
oli. Aga viimaks ta küsis: 

«Kullake, ma arvan, sa ütlesid Sarah, kui ennist sisse astusid?» 

«Oh jah, ütlesin küll. Sarah Mary Williams. Sarah on mu esimene nimi. Mõned kutsuvad 
mind Sarah, mõned kutsuvad Mary.» 

«Ahnii on asi.» 

«Jah.» 

Mul oli natuke parem, aga ma soovisin, et oleksin sealt kuidagi välja saanud. Ma ei 
julgenud veelgi üles vaadata. 

Noh, naine hakkas nüüd rääkima, kui rasked ajad olid ja kui viletsasti nad elasid ja kuidas 
rotid vabalt ümber 

jooksid, nagu oleks maja nende päralt olnud, ja nii edasi ja nii edasi. Siis oli mul jälle 

kergem. Rottide poolest oli tal õigus. Iga silmapilk võis näha, kuidas mõni pistis oma nina 
välja nurgas olevast august. Ta ütles, et tal üksi olles pidi ikka midagi käepärast olema, et 
neid pilduda; muidu ei andnud nad rahu. Näitas mulle tina-tükki, mis oli kõveraks keeratud, 
ja ütles, ta tabavat sellega harilikult hästi, kuid paari päeva eest olevat ta oma käe nikastanud 
ega teadvat, kas ta nüüd märki saab. Ta ootas parajat juhust ja viskas siis üht rotti, ei tabanud 


aga kaugeltki ja ütles «Ai!», nii valus oli ta käel. Siis ta ütles mulle, et mina katsuksin 
järgmine kord. Pidin kuidagi minema saama, enne kui mees koju tuleb, aga muidugi ma ei 
näidanud seda. Võtsin tinatüki ja viskasin, niipea kui esimene rott oma nina välja pistis; oleks 
ta paigal püsinud, oleks' ta kindlasti otsa saanud. Naine ütles, et hoop oli suurepärane olnud; ta 
uskus, et ma järgmine kord taban. Läks siis ja tõi tinatüki, tõi lõngavinu ja palus mind aidata 
kerida. Ajasin käed õieli, ta pani vihi mu kätele ja lobises aina iseenda ja oma mehe asjust. 
Äkki hüüdis ta vahele: . «Pea rotte silmas. Parem hoia tinatükk käepärast.» 

Naine viskas tinatüki mulle kohe sülle; ma surusin põlved kokku ja ta lobises edasi. Kuid 
ühe ainsa minuti. Siis ta võttis mult lõngavihi ara, vaatas mulle otse näkku ja ütles väga 
lahkesti: 

«Ütle nüüd, kuidas su nimi päriselt on!» 

«Ku-kuidas?» 

«Kuidas su nimi on päriselt? Bill või Tom või Bob? Võikuidas?» 

Ma värisesin kui haavaleht ega teadnud õieti, mis teha. Aga viimaks sain sõna suust: 

«Palun, ärge pilgake vaest tüdrukut, emand. Kui ma siin tüliks olen, siis ma .. » 

«Ei ole tüliks. Istu ja jää, kus oled. Ma ei taha sulle paha teha ega taha sinust kellelegi 
rääkida. Ütle ainult mulle oma saladus ja usalda mind. Mina hoian su saladust; ja veelgi 
enam: aitan sind. Niisama mu vanamees, kui tahad. Oled ärajooksnud õpipoiss — see on kõik. 
Sellest pole midagi. Selles pole paha. Sind on halvasti koheldud ja sa oled plehku pannud. 
Jumal hoidku, laps, 

ma ei räägi sellest kellelegi. Jutusta mulle nüüd kõik, ole hea poiss.» 

Ütlesin siis, et polnud mõtet kauem valetada; et teen puhta töö ja jutustan talle kõik, aga 
ta ei tohi oma lubadust murda. Siis jutustasin, et isa-ema olid mul surnud ja et kohus oli 
andnud mu vana kitsi talupoja juurde kolmekümne miili kaugusele jõest, ja mees oli olnud 
minuga nii paha, et ma ei suutnud seda kauem kanna-tada. Ta oli paariks päevaks kodunt 
ära läinud ja ma olin juhust kasutanud, ta tütre vanad riided varastanud ja sääred teinud. 
Olin kolm ööd käinud seda kolmekümmend milli, öösiti rännanud ja päeval peidus olnud 
ja maganud. Lihast ja leivast, mis olin kaasa võtnud, oli mulle kogu teeks jätkunud, 
puudust ei olnud mul olnud. Arvasin, et mu onu Abner Moore mu eest hoolitseb, ja 
seepärast olingi siia Gosheni tulnud.» 

«Goshen, kulla laps? Siin pole Goshen. See on St. Petersburg. Goshen on jõge mööda 
kjjmme miili ülespoole. Kes ütles sulle, et see on Goshen?» 
«Üks mees, keda ma kohtasin täna hommikul koidu ajal, parajasti kui tahtsin metsa 
pöörata, et magada nagu päeval ikka. Ta ütles, kui tee haruneb kaheks, siis tuleb minna 


paremat kätt, ja viis miili on veel minna.» 
«See mees pidi vist purjus olema. Ta ütles just tõele vastupidist.» 
«Noh, ta oli küll nagu purjus, aga mis sellest nüüd enam. Tuleb edasi minna. Tahan enne 
hommikut Gosheni jõuda.» 
«Oota üks silmapilk. Annan sulle paar suutäit süüa. Sul läheb seda vaja.» 
Ta siis tõi mulle süüa ja ütles: 
«Kui lehm on maas, kumma otsa ta ajab enne üles? Vasta kohe, ära kaua mõtle. Kumb 
ots enne?» 
«Tagumine.» 
«Hüva. Ja hobusel?» 
«Esimene.» 
«Missugusel küljel kasvatab puu .kõige rohkem sammalt?» 
«Põhjapoolsel.» 
«Kui viisteist lehma künkanõlval söövad, mitmel neist 

on süües pead ühes suunas?» 


«Kõigil.» 
«Hea küll, ma näen, sa oledtõesti maal elanud. Arvasin, et katsud mind jälle petta. 
Kuidas on siis su õige nimi?» 
«George Peters.» 

«Hüva. Katsu seda meeles pidada, George. Ära unusta ega ütle Aleksander, enne kui 
minema hakkad, ja siis lõpuks George-Aleksander, kui ma sind tüssamisel taban. Ja ära mine 
naiste lähedusse ses vanas sitskleidis. Mängid tüdrukut väga viletsasti; aga võib-olla tüssad 
mehi. Jumal hoidku, laps, kui tahad niiti nõelasilma ajada, siis ära hoia niiti paigal ega 
liiguta nõela niidi järele: pea nõel paigal ja liiguta niiti nõela poole — nii teevad naised, aga 
mehed teevad ikka teisiti. Ja kui rotti või muud midagi tahad tabada, siis tõuse varvastele ja 
hoia käsi nii kohmetult pea kohal kui aga saad ja viska kuus või seitse jalga märgist 
kõrvale. Viska paindumata käsivarrega ja õlast kangena, nagu liiguks käsi hingede küljes — 
nii teevad tüdrukud — rnitte randme ja küünarnukiga ja kätt ühele poole kõrvale hoides nagu 
poisid. Ja pea meeles, kui tüdruk midagi sülle püüab, siis ajab ta põlved laiali, mitte ei suru 
neid kokku, nagu sina tegid, kui tinatükki püüdsid. Noh, ma teadsin, et poiss oled, juba kui sa 
niiti nõela taha ajasid; kõik muu tegin ainult, et kindel olla. Nüüd jookse oma onu juurde, 
Sarah Mary Williams George Aleksander Peters; ja kui hätta jääd, saada sõna missis Judith 
Loftusele, see olen mina, ja ma teen, mis saan, et sind hädast välja aidata. Mine aina 
jõeäärset teed mööda; ja kui järgmine kord rändama lähed, võta sukad-kingad kaasa. 
Jõeäärne tee on kaljune; ma arvan, kui Gosheni jõuad, on su jalad viletsas seisukorras.» 

Läksin umbes viiskümmend sammu jõe äärt mööda ülespoole, siis hiilisin sama teed 


tagasi ja sinna, kus mu paat o!i, — hea hulk teispool maja. Hüppasin paati ja olin 
jalamaid läinud. Liikusin pärivett küllalt kaugele, et jõuda saare tipuni, siis sõudsin risti 
üle. Võtsin kübara peast, sest nüüd ei vajanud ma enam katteid. Kui umbes keset jõge olin, 
kuulsin, et kell hakkas lööma; peatusin ja kuulatasin: helid tulid nõrgalt üle vee, kuid 
selgesti, — oli üksteist. Kui jõudsin saare tipule, ei 

hakanud ma hinge tõmbama, kuigi tugevasti hingeldasin, vaid ruttasin tihnikusse, kus enne 
mu laager oli olnud, ja süütasin hea tule kõrgele ja kuivale köhale. 

Siis hüppasin paati ja sõudsin nii ruttu kui sain, poolteist miili edasi, meie praeguse kõdu 
juurde. Tulin kaldale, ruttasin läbi tihniku, läksin üles künkale ja astusin koopasse. Jim 
lamas maas ja magas. Ajasin ta üles ja hüüdsm: 

«Tee, et sa maast lahti saad, Jim! Pole minutitki kaotada! Meil ollakse kännul!» 

Jim ei küsinud midagi ega lausunud sõnagi; aga sellest, kuidas ta järgmise pooletunni 
jooksul töötas, oli näha, kui ehmunud ta oli. Poole tunni pärast oli kõik me maine varandus 
parvel ja parv minekuvalmis lahes, kuhu ta oli peidetud. Kustutasime kõigepealt veel ruttu 
tule koopas ega süüdanud väljas ka enam kordagi tuld. 

Ma sõudsin paadiga pisut kaldast eemale ja vaatasin ümber; aga kui mõni paat oleks 
lähedal olnud, ma poleks seda näinud, sest tähtedevalgusest saare varjus ei jätkunud 
nägemiseks. Siis tõmbasime parve lahest välja ja libisesime saare lõpust mööda pimedasse. 
Olime tasa kui hiired ega rääkinud kogu aeg ühtki sõna. 


12. PEATÜKK 


Kell pidi ligi üks olema, kui viimaks jõudsime saarest mööda. Parv näis kangesti aeglaselt 
liikuvat? Oleks paat vastu tulnud, siis oleksime oma väikesesse paati istunud ja katsunud 
lillinoisi kaldale jõuda. Oli hea, et võõrast paati vastu ei tulnud, sest meil polnud meeles 
olnud püssi oma paati võtta, ka mitte üht õnge ega midagi söödavat. Olime liiga väga rutanud 
ega jõudnud kõigele mõelda. Tark see polnud, et me kõik asjad parvele panime. 

Kui mehed saarele läksid, siis pidid nad mu süüdatud tule leidma ja kogu öö valvama Jimi 
tagasitulekut. Igatahes nad meile järele ei tulnud; ja kui mu süüdatud tuli neid ei tüssanud, siis 
polnud see minu süü. Olin teinud, mis võisin. 

Kui esimene nõrk päevavalgus paistma hakkas, sidusime parve suures lahes Illinoisi pool 
tõkke külge kinni, raiusime kirvega villpapli oksi ja katsime parve nendega, nii et näis, nagu 


oleks seal kaljus lohk olnud. Tõke on liivaleede, kus äkkepulgajämedusi villpapleid kasvab. 

Missouri-poolsel kaldal oli mägesid ja Illinoisi-poolsel paks tihnik; sõidutee käib parajasti 
vastasooolse kalda lähedalt; nii me ei kartnud, et keegi meile vastu tuleb. Olime seal päev 
otsa paigal, vahtisime parvi ja auru-praame, mis teispool jõge, Missouri käida lähedal, päri- 
vett edasi ruttasid; ja vastuvett sõitvaid aurikuid, mis keset suurt jõge endile teed rajasid. 
Jutustasin Jimile kõik, mis too naine oli padistanud; Jim arvas, et see oli nupukas naine. Kui 
ta ise me kannul oleks olnud — tema poleks jäänud laagrituld valvama —, ei, sir, ta oleks 
koera kaasa võtnud. Noh, ütlesin ma, miks ei võinud ta siis oma mehele öelda, et see võtaks 
koera kaasa? Jim seletas, et naine oli kindlasti sellele mõttele tulnud, kui mehed minekut 
tegid. Jim uskus, et mehed pidid linna läinud olema koera otsima ja et nad olid niiviisi aega 
raisanud, muidu ei oleks me neist kuusteist või seitseteist miili ette jõudnud, vaid oleksime 
juba kindlasti jälle oma vanas linnas viibinud. Ma ütlesin, et mulle oli ükskõik, mispärast 
nad meid kätte ei saanud. 

Kui ilm hakkas pimedaks rmnema, patsime pead vill-paplite tihnikust välja ja vaatasime 
siia-sinna ning üle jõe. Polnud midagi näha. Jim võttis lahti paar ülemist lauda parvest ja 
ehitas mugava vigvami” kaitseks tormi ja vihma vastu ja et asjad märjaks ei saaks. Ta tegi 
vigvamile umbes jalg maad parvetasemest kõrgema põranda, nii et aurikute lained enam ei 
ulatunud me vaipadeni ega riieteni. Otse vigvami keskele puistasime viie või kuue tolli 
paksuse mullakorra ja tegime sellele raami ümber, et see laiali ei valguks; seal võisime 
tuld teha niiske või külma ilmaga. Väljapoole ei oleks tuli läbi vigvami paistnud. Tegime 
veel ühe tüürimisaeru varuks valmis, sest teistest võis mõni kätki minna vastu mõnd oksa või 
midagi muud. Püstitasime lühikese kahe-harulise teiba, et selle otsa riputada latern, sest meil 
1 vigvam — indiaanlaste telk. 

276 


tuli latern süüdata iga kord, kui nägime mõnd aurikut pärivett tulevat — muidu oleks ta 
meile otsa ajanud. Vastuvett liikuvate aurikute pärast ei tarvitsenud tuld süüdata, välja 
arvatud siis, kui nägime, et oleme nende teel ees. Jões oli vesi nimelt ikka veel õige kõrge, 
ja väga madalad kaldakohad olid alles vee all; seepärast ei liikunud vastuvoolu minevad 
paadid tavalist sõiduteed mööda, vaid otsisid endale igaüks ise kohase tee. 

Sel teisel ööl liikusime umbes seitse või kaheksa tundi ühes vooluga, mis meid enam kui 
neli miili tunnis edasi viis. Püüdsime käiu ja lobisesime; aeg-ajalt suplesime, et und eemale 
peletada. Oli.kuidagi pühalik mööda määratu suurt, vaikset jõge edasi liikuda selili lamades 
ja tähti vahtides. Me ei julgenud valjusti rääkida ja naersime harva, ainult tasakesi 
kõhista.des. Oli kangesti ilus ilm — see oli peaasi! — ja mitte midagi ei juhtunud meiega 
sel ööl, ei ka järgmisel ega sellele järgnenud ööl. 

Igal ööl möödusime linnadest; mõned neist asetsesid eemal tumedail künkanõlvadel ja 


paistsid ainult helendavate valguselaikudena; ühtki maja polnud näha. Viiendal ööl 
möödusime St.-Louisist; see säras, nagu oleks kogu maailm tules olnud. St.-Petersburgis 
olid inimesed alati rääkinud, et St.-Louisis on kakskümmend tuhat elanikku, aga ma polnud 
seda iial uskunud, kuni nägin 

imetaolist tuledesära tol ööl kella kahe ajal. Polnud ühtki häält kuulda; kõik magasid. 

Igal õhtul- kella kümne paiku hiilisin nüüd kaldale mõnda väikesesse külla ja ostsin 
kümne või viieteistkümne tsendi eest jahu või sealiha või muid söögiai-neid; kui mõnikord 
kuskil mõni kanapoeg veel väljas oli, võtsin ja viisin ta kaasa. Taat ütles alati: kui juhust 
on, võta kanapoeg kaasa, sest kui sa teda ise ei vaja, siis leiad hõlpsasti mõne teise, kes 
vajab — ja heategu ei unustata iialgi. Ma ei ole näinud, et taat kunagi kana-poega ise poleks 
vajanud; aga nii tal igatahes oli kom-beks öelda. 

Hommikuti, enne kui valgeks läks, lipsasin põldudele ja laenasin mõne arbuusi, või 
meloni, või kõrvitsa, :või natuke maisi või muud sihukest. Taat ütles alati, et laenamises pole 
midagi halba, kui inimene kavatseb laena- 

tud asjad tagasi anda; aga lesk ütles küll, et see pole muud kui pehmem sõna 
«varastamise» asemel ja et ükski korralik inimene ei tee seda. Jim ütles, et tema arvates 
oli lesel osalt õigus ja taadil kah osalt õigus; olevat kõige parem laenatavate asjade seast 
kaks või kolm asja kustutada ja öelda, et me neid enam iial ei laena — ülejäänuid laenata 
ei olevat siis »patt. Rääkisime selle üle pikalt ja laialt ühel ööl jõge mööda alla sõites; 
katsusime jõuda otsusele, kas jätta laenamata arbuusid, melonid, kõrvitsad või midagi 
muud. Kui valgeks hakkas minema, oli asi rahuldavalt lahendatud: otsustasime paigale 
jätta metsõunad ja datliploomid. Enne seda olid me südamed rahutud, aga nüüd oli kõik 
korras. Mul oli hea meel, et asi oli sel kombel lahendatud, sest metsõunad pole head ja 
datliploomid pidid veel paar kuud küpsema. 

Aeg-ajalt lasksime mõne vesilinnu, kes hommikul liiga vara oli ärganud või õhtul õigel 
ajal polnud magama läinud. Üldiselt elasime väga hästi. 

Viiendal ööl oli teisel pool St.-Louisi suur torm parast keskööd, müristas tugevasti ja lõi 
välku, ja vihma valas kui käpast. Olime vigvamis ja lasksime parve omapead minna. 
Välgu valgusel nägime laia jõeriba endi ees ja kõrgeid kaljusid mõlemal pool. Äkki 
hüüdsin: «Halloo, Jim, vaata sinna!» Seal oli aurik kalju otsa jooksnud. Liuglesime otse 
sinnapoole. Välguvalgel paistis see väga selgesti. Aurik oli küljeli, osa ülemisest tekist 
oli vee all; kui välku lõi, paistis väga selgesti iga väike laternaklaasi, tahk, tool 
laevakella kõrval ja vana viltkübar toolikorjul. 

Noh, oli südaöö ja torm ja kõik nii salaparane —nul oli just niisamasugune tunne 
nagu igal teisel poisil oleks olnud, nähes hukkunud laeva seal nii haledasti ja üksi keset 
Jõge seisvat. Oleksin heameelega läinud laevale, natuke ringi kõlanud ja vaadanud, mis 


seal oli. Ütlesin seepärast: «Peatume siin, Jim.» 
Aga Jim oli sellele lausa vastu. Ta ütles: «Ma ei taha sihukesele hukkunud laevale 
hulkuma minna. Kes hädaohtu läheb, see saab hädaohus otsa, ütleb pühakiri. Võib- 
olla on mõni vaht laevas.» 

«Vaht — heldeke!» ütlesin ma, «seal pole midagi vahtida, peale laudade ja 
kaardikambri. Arvad sa, et keegi riskeerib eluga laudade ja kaardikambri pärast 
sihukesel ööl, kui laevakere võib iga silmapilk puruneda ja jõkke vajuda?» 

Jim ei osanud selle peale midagi öelda, seepärast ta ei katsunudki. 

«Ja pealegi,» ütlesin ma, «võime ehk kapteni kajutist laenata midagi väärtuslikku. 
Vean kihla, seal on sigareid, mis maksavad kõvasti oma viis tsenti tükk. Aurikute 
kaptenid on alati rikkad, saavad kuuskümmend dollarit kuus; nemad ei küsi, kui .mõnd 
asja tahavad, kas see maksab tsent rohkem või vähem, tead. Pista küünal taskusse; ma 
ei saa Tahu, enne kui me laevakere oleme läbi kõlanud. Arvad sa, et Tom Sawyer oleks 
iial sihukesest asjast ära ütelnud? Mingi hinna eest. Ta oleks nimetanud seda seikluseks 
— seda ta oleks teinud; ja ta oleks laeva läinud, kui-see ka ta elu oleks maksnud. Ja 
kas ta poleks sellega uhkustanud? Poleks laiutanud sellega? Noh, oleks võidud arvata, et 
ta on Kolumbus ja taevariigi üles leidnud. Tahaksin, et Tom Sawyer oleks siin.» 

Jim torises natuke, kuid andis järele. Ta ütles, et me peame rääkima nii vähe kui 
võimalik, ja kui räägimegi, siis ainult üsna tasa. Välk valgustas parajasti jälle 
laevakeret; hakkasime tüürpoordist kinni ja panime parve seisma. 

Laevatekk oli siitpoolt kõrgel veest väljas. Roomasime mööda kallakut pinda alla, 
pimedas kõmistades, pikkamisi jalgadega teed kobades ja käsi õieli ajades, et mitte 
kuhugi vastu põrgata, sest oli nii pime, et me ei näinud mitte midagi. Varsti jõudsime 
luugi esiotsani ja ronisime luugile; järgmised sammud viisid meid kapteni ukse ette. 

Uks oli lahti, — ja taeva pärast! eemalt suurest kajutist paistis valgust. Samal 
silmapilgul tungis ka sealt tasaseid hääli kuuldavale. 

Jim sosistas, et ta tunneb ennast hirmus haige olevat, ja ütles, et ma ära tuleksin. Olin 
juba nõus ja'pidin hakkama parvele minema, kui äkki kuulsin üht häält oigavat ja 
ütlevat: 

«Oh, palun, ärge seda tehke, poisid. Ma vannun, et iial kellelegi midagi ei räägi!» 
Teine hääl ütles üsna valjusti: 
«Valetad, Jim Turner. Seda oled sa ennegi teinud. Sa tahad alati suurema osa saagist 
kui õigus, ja oled saanud ka, sest sa vandusid, et annad meid ara, kui ei saa. Aga nüüd 
on küllalt. Oled kõige alatum ja äraandlikum koer kogu maal.» 


Jim oli juba vahepeal parvele läinud. Ma viivitasin uudishimust; mõtlesin endamisi, 
et Tom Sawyer poleks nüüd putku pannud, ega tahtnud seepärast ka putku panna. 
Tahtsin minna vaatama, mis seal tehakse. Laskusin siis käte ja jalgadega kinni hoides 
kitsasse vahekäiku ja roomasin pimedas edasi, kuni üksainus kajut oli minu ja 
ühiskajuti vahel. Siis nägin seal üht jalust ja kätest seotud meest maas lamavat ja kaht 
meest ta ees seisvat, — ühel oli tuhm latern käes ja teisel püstol. Too teine sihtis 
maaslamajale püstoliga pähe ja ütles: 

«Tahaksin seda teha! Ja peaksin tegema, sa alatu lojus!» 

Maaslamaja tõmbus kägarasse ja ütles: 

«Oh, palun, ära tee, Bill, ma ei ütle iial midagi.» 

Ja iga kord, kui ta seda ütles, naeris laternaga rnees ja ütles: 

«Muidugi ei ütle! Iial pole sf puhtamat tõtt rääkinud, vean kihla selle peale.» 

Pärastpoole ta lisas: 

«Kuula, kuidas ta nurub! Aga kui me poleks temast jagu saanud ega oleks teda 
kinni sidunud, siis oleks ta meid mõlemaid tapnud. Ja mispärast? Mitte millegi pärast. 
Ainult et me oma õiguse eest seisime — sellepärast. Aga enam ei lase ma sind kedagi 
ähvardada, Jim Turner. Pane oma püstol ara, Bill.» 

Bill ütles: 

«Ei ma taha seda ühtigi, Jake Packard. Olen ta tapmise poolt. Kas ta ei tapnud vana 
Hatfieldi just sama moodi? Ja kas tema surma ei vääri?» 

«Aga ma ei taha, et sa ta tapad; ja mul on oma põhjused seks.» 

«Jumal õnnistagu sind nende sõnade eest, Jake 

Packard! Ma ei unusta sind iial, ükskõik kui kaua ma elan!» ütles maaslamaja nagu 
nuuksudes. 

Packard ei pannud seda tähelegi, vaid riputas laterna naela otsa ja hakkas tulema 
sinnapoole, kus ma pimedas olin. Ta andis Billile märku, et see ka tuleks. Taganesin nii 
ruttu kui sain mõne sammu, kuid laev õõtsus nii, et ma kuigi ruttu edasi ei saanud. Et 
teised mulle otsa ei jookseks, ronisin vastasolevasse kajutisse peitu. Mees tuli pimedas 
kobades järele; kui Packard jõudis kajutini, ütles ta: 

«Tule siia sisse.» 

Ja tuli ise sisse, Bill tema järele. Aga enne kui nad sisse said, olin ma ülal kois 
kägaras ja kahetsesin, et üldse olin laevale tulnud. Mehed jäid seisma, käed koi serval, 
ja rääkisid. Ma ei näinud neid, aga tundsin viinahaisust, kus nad olid. Olin rõõmus, et 
mina viina ei joo; kuid sel polnud siiski suurt tähtsust — enamasti oli mul hing kinni, nii 
et nad ikkagj poleks viinahaisu tundnud. Mul oli kange hirm. Ega keegi poleks võinud 
hingata sihukest kõnelust kuulates. Nad rääkisid tasa ja tõsiselt. Bill tahtis Turnerit 


tappa. Ta ütles: 

«Tema ütles, et räägib ja ta räägibki. Kui me nüüd ka mõlemad oma osa temale 
annaksime — sellest poleks mingit kasu pärast, seda janti. See on kindlam kui kindel, ta 
annab meid üles, usu mu sõna. Mina olen selle poolt, et ta tuleb vaikseks teha.» 

«Mina ka,» ütles Packard väga rahulikult. 

«Kuradi pihta, ma hakkasin juba arvama, et sa ei ole nõus. Noh, siis on kõik korras. 
Lähme ja teeme talle lõpu peale.» 

«Oota üks silmapilk, ma ei lõpetanud veel. Kuula mind. Püstol on hea riist, aga 
nihukest asja võib tasemini toimetada. Mina tutlen nõnda: pole hea palju kära teha, kui 
saab asja toimetada tasemini ja vähema hädaohuga. Kas pole nii?» 

«Vean kihla, et on. Aga kuidas mõtled seda siis teha?» 

«Noh, minu mõte on niisugune: kolame kõik läbi ja otsime kokku kogu rämpsu, mis 
meil kajutites veel on kahe silma vahele jäänud; siis lähme kaldale ja peidame kõik ära. 
Sest me võime oodata. Kestab vaevalt 

kaks tundi, kuni see logu puruks läheb ja vesi tükid 'ara uhab. Saad aru? Ta upub ega ole 
tal kedagi süüdistada peale iseenda. Arvan, et see on märksa parem viis teda tappa. Ma 
pole tapmise poolt, kui saab vähegi sellest kõrvale hoida. Sel pole mõtet ja see pole mo- 
raalne. Kas mul pole õigus?» 

«Jah, arvan, et on. Aga oletame, et laev ei lagune ega upu?» 

«Noh, me võime need kaks tundi kuskil oodata ja vaadata, eks?» 

«Hea küll siis, tule!» 

Sellega nad läksid; ma lipsasin välja, üleni külma-higine ja ronisin edasi. Oli pime kui 
kotis. Käheda häälega sosistasin «Jim!» ja ta vastas üsna rnu küünarnuki lähedalt mingi 
oigamisega. Ütlesin: 

«Ruttu, Jim, pole aega lollusi teha ega oiata. AIl on röövlisalk. Kui me ei saa nende 
paati lahti teha ja alla vett saata, nii et mehed laevalt ära ei pääse, siis on ühel neist 
viimane häda käes. Aga kui me nende paadi leiame, siis on neil kõigil häda käes, sest siis 
saab šeriff nad kätte. Tee ruttu! Ruttu! Ma otsin pakpoordi-pidi, otsi sa tüürpoordi-pidi. 
Mine parvele ja ...» 

«Oh jumal, jumal! Parvele! Parve pole enam, see läks lahti ja kadus. Ja siin me nüüd 
oleme!» 


13. PEATÜKK 


Noh, mul jäi hing kinni ja ma kaotasin peaaegu meelemärkuse. Olla hukkuval laeval 
ühes säärase jõuguga! Kuid polnud aega haledust tunda. Nüüd pidime leidma selle paadi, 
vajasime seda juba iseendile. Vabisedes ja värisedes läksime parda äärt pidi edasi, — 
õige pikkamööda: tundus, nagu oleks terve nädal möödunud, enne kui tüürini jõudsime. 


Polnud märkigi paadist. Jim sosistas, et ei uskuvat, et suudab edasi minna; ütles, ta olevat 
nii hirmunud, et vaevalt jätkub tal jõudu. Aga ma kihutasin teda edasi; ütlesin, et me 
viimasesse hätta satume, kui laeva jääme. 

Siis kobasime edasi. Põrkasime väliskajuti tagaseina vastu, siis ronisime edasi luugini; 

koperdasime seal 

kätega kinni hoides klapi juurest klapi juurde, sest luugiserv oli vees. Jõudsime üsna 
ülemise väliskajuti ukseni; — ja seal oligi paat, polnud kahtlust! Nägin seda veel 
parajasti. Mu meel oli nii tänulik. Järgmisel sekundil oleksin paadis olnud, kuid just siis 
uks avanes. Paari sammu kaugusel minust pistis üks meestest pea välja; arvasin, et mu 
viimne tund on käes, aga ta tõmbus jälle tagasi ja ütles: 

«Korista see neetud latern, Bill!» 

Ta viskas mingi koti paati, läks siis ise sisse ja istus. See oli Packard. Siis tuli Bill ja 
läks ka paati. Packard ütles tasa: 

«Valmis — ärasõit!» . 

Ma suutsin vaevalt veel luugiklappide küljes rippuda, nii nõrk olin. Aga Bill ütles: 
«Oota! Kas otsisid ta läbi?» 

«Ei. Kas sina otsisid?» 

«Ei. Siis on tema osa rahast tal alles taskus.» 

«Noh, siis tule, — pole mõtet koli kaasa viia ja raha maha jätta.» 

«Kuule — kas ta viimaks ei taipa, mis me kavatseme?» 

«Võib-olla. Aga raha peame kuidagi kätte saama. Tule.» 

Nad ronisid paadist välja ja läksid. Uks kukkus paukudes kinni, sestta oli 
allatuule. Poole sekundiga olin paadis, Jim» tuli kukerpalli mu järele. Võtsin noa, 
lõikasin köie läbi — ja olimegi läinud! Me ei puutunud aerudesse, me ei rääkinud ega 
sosistanud, vaevalt hingasimegi. Surmavaikuses libisesime kiiresti edasi, 

rattakastist ja tüürist mööda — paari sekundiga olime juba sada jalga vrakist allpool. 
Pimedus neelas laeva — viimse jäljegi laevast — ja me olime pääsenud ning teadsime 
seda. 

Kui me kolm- või nelisada jalga pärivett edasi olime läinud, nägime silmapilguks 
laternat ühiskajuti uksel nagu sädemekest välgatavat ja teadsime, et roimarid leidsid 
nüüd endi paadi puudu olevat ja hakkasrd aru saama, et nad olid samasuguses hädas kui 
Jim Tumergi. 


Nüüd võttis Jim aerud ja me kihutasime oma parvele 

järele. Alles nüüd hakkas mind hukkunud laevale jäänute saatus piinama, varemini polnud 


seks aega olnud. Hakkasin mõtlema, kui kole oli isegi mõrtsukatel olla sihukeses hädas. 
Ütlesin enesele, et ei võinud teada, kas minust endastki ei saa kord mõrtsukas, — ja mis 
mina siis tunneksin sihukeses seisukorras? Ütlesin seepärast Jimile: 

«Kohe, kui tuld näeme, maabume sada jalga ülal- võiallpool, — kuskil, kus on hea 
peidukoht sinu ja paadi jaoks; siis ma lähen ja luiskan midagi, nii et kedagi saadetakse 
selle salga juurde ja päästetakse nad hädast. Pärast poodagu nad kas või üles, kui nende 
lõõg on täis.» 

Aga see plaan ei läinud korda, sest varsti muutus ilm jälle maruseks ja seekord veel 
hullemini kui enne. Vihma valas ja kordagi ei paistnud tuld; ma arvan, igaüks oli voodis. 
Õõtsusime pärivett alla, otsides tulesid ja oma parve. Hulga aja pärast jäi vihm üle, kuid 
pilves oli ikkagi ja välgud sähvisid. Viimaks nägime välguvalgel midagi tumedat endi ees 
ujuvat ja suundusime selle poole. 

See oli parv ja meil oli kangesti hea meel, kui võisime jälle oma parvele minna. Nüüd 
nägime vasakul kaldal tuld. Ütlesin siis, et lähen sinna. Paat oli pooleni täis koli, mis laeva 
jäänud röövlisalk oli varastanud. Me loopisime asjad kõik parvele ühte hunnikusse, ning ma 
käskisin Jimi edasi liikuda ja tulega märku anda, kui ta on oma arvates umbes kaks miili 
edasi jõudnud; käskisin teda tuld põleda lasta, kuni ma tulen. Siis võtsin aerud ja sõudsin 
kaldalt paistva tule suunas. Kui lähemale jõudsin, hakkas ülal künka nõlval veel kolm või 
neli tuld paistma. Seal oli küla. Suundusin kaldalt paistva tule poole, tõmbasin aerud sisse 
ja lasksin voolust ennast kända. Kui lähemale jõudsin, nägin, et põles latern suure 
aurupraami mastis. Piilusin ringi, valvurit otsides. Mõtlesin, kus ta küll võis magada. 
Viimaks leidsin ta. Mees istus ninas trossidel, pea põlvede vahel, ja norskas. Andsin talle 
paar kerget müksu õla pihta ja hakkasin nutma. 

Ta võpatas ehmunult; kui ta aga nägi ainult' mind, haigutas ja ringutas ta tublisti ning 
ütles siis: 

«Hallo, mis on? ära nuta, poiss. Mis on juhtunud?» 

Ma oigasin: 

«Taat ja memm ja õde ja . ..» 

Siis langesin kokku. Mees kostis: 

«Oh pagan, ära pirise, meil kõigil on oma mured. Küll asi paraneb. Mis nendega juhtus?» 

«Nad — nad on ... kas olete parve valvur?» 

«Jah,» ütles ta, enesega väga rahul olles. «Olen kapten ja omanik ja tüürimees ja loots ja 
valvur ja pootsman; ja mõnikord olen laadung ja reisija kah. Ma pole nii rikas kui vana Jim 
Hornback ega saa nii helde ega hea olla igale vastutulijale kui- tema. Ma ei saa oma raha 
tema kombel tuulde loopida. Aga ma olen talle mitu korda öelnud, et ma temaga ei 
vahetaks, sest ütlen alati: meremehe elu on mulle loodud, ja ma mitte kuidagi ei saaks elada 


kaks miili linnast eemal, kus iial midagi ei juhtu. Ei tema rikkuse ega ühegi hinna eest. Ma 
ütlen...» 

Ma laususin vahele: 

«Nad on koledasti hädas ja .. .» 

«Kes?» 

«Noh, taat ja memm ja õde ja miss Hooker. Ja kui te oma paadiga neile appi ei lähe...» 

«Kuhu? Kus nad on?» 

«Hukkunud laevas.» 

«Missuguses?» 

«Noh, üksainus seal ongi.» 

«Ah, sa arvad, et «Walter Scott»?» 

«Jah.» 

«Heldene aeg! Jumala pärast, mis nad seal teevad?» 

«Ega nad meelega sinna ei läinud.» 

«Seda ma usun. Halastaja taevas, sealt pole pääsemist, kui nad jalamaid tulema ei tule. 
Kuidas pagan nad ometi sattusid nihukese loo sisse?» 

«Päris lihtsalt. Miss Hooker tegi külaskäigu linna, sinna . ..» 

«Jah, Booth's Landing. Edasi!» 
«Ta tegi siis külaskäigu sinna Booth's Landingisse ja õhtu eel tuli ta ühes neegrinaisega 
tulema hobuseparvel, et ööks jääda oma tuttava juurde. Preili mis ta'nd oli, mul pole nime 
enam meeles. Aga nad kaotasid tüüri 

ja parv pööras otsa ümber ja ujus allavett, pära ees. Umbes kaks miili. Ja põrkas 
laevakerega kokku. Parve-juht ja neegrinaine ja hobused olid kohe läinud, aga miss 
Hooker haaras kinni ja ronis laevale. Noh, tund aega pärast päikeseloojakut tulime meie 
oma praamiga, ja ilm oli nii pime, et me hukkunud laeva ei näinud, enne kui päris juures 
olime. Ja nii me jooksime ka vastu laevakeret. Kõik pääsesid, afhult Bill Whipple mitte, 
— ja oh, ta oli kõige parem inimene! Parem oleksin mina võinud uppuda.» 

«Taevas! See on kõige segasem lugu, mis ma iial olen kuulnud. Ja mis te siis tegite?» 

«Noh, me karjusime ja hüüdsime, aga olime nii kaugel, et keegi meid ei kuulnud. Siis 
ütles taat, et keegi peab kaldale minema ja abi tooma. Ma olin ainus, kes oskas ujuda, 
hüppasin siis sisse. Ja miss Hooker ütles, kui ma enne abi ei leia, siis pean siia tulema ja 
ta onu otsima. Et onu juba aitab. Ma jõudsin umbes miili kaugusel siit rannale ja käisin 
igal pool sees. Palusin, et inimesed midagi teeksid, aga nad ütlesid: «Mis, sihukese ööga ja 
sihukese vooluga? Sel pole mõtet, mine aurupraami juurde.» Kui teie nüüd läheksite ja...» 

«Pagan võtku, läheksin küll; taga paremat, kui ma ei tahaks minna. Aga kes mulle küll 
maksab? Arvad sa, et su taat...» 

«Noh, küll sellega hakkama saab. Miss Hooker ütles mulle veel eriti, et ta onu 


Hornback .. .» 

«Tuhat ja tuline! Kas see on ta onu? Näe, vaata: kas näed seal seda tuld? Mine 
sinnapoole ja kui tule juurde jõuad, pööra vasemat kätt ja kui veel veerand miili edasi 
lähed, siis jõuad kõrtsini. Ütle seal, et nad juhataksid su Jim Hprnbacki juurde, küll 
tema maksab. Ja ära aega viida, vii ruttu teadet. Ütle talle, et ma ta sugulase päästan, 
enne kui ta ise linna jõuab tulla. Tee nüüd kähku. Ma lähen siit ümber nurga ja ajan oma 
masinisti üles.» 

Läksin valguse suunas, aga niipea kui mees käändus nurga taha, tulin tagasi ja läksin 
oma paati. Kühveldasin vee välja ja sõudsin siis kaldaäärses vaikses vees umbes 
kuussada jalga edasi. Siis peitsin enese puuveo- 

venede taha, sest ma ei saanud rahu, enne kui nägin aurupraami minekut. Üldiselt oli mul 
südames hea meel, et olin nii palju vaeva näinud röövlisalga pärast; igaüks poleks seda 
teinud. Oleksin soovinud, et lesk oleks seda teadnud. Arvasin, ta oleks olnud uhke mu 
peale, et aitasin neid võllaroogi, sest võllaroogadest ja teistest säärastest tühipaljastest on 
lesk ja teised head inimesed ikka kõige rohkem huvitatud. 

Noh, tüki aja pärast tuli hukkunud laev tumedalt ja ähmaselt mu ees jälle nähtavale! 
Külm judin jooksis minust läbi, aga ma lähenesin siiski. Laevakere ujus üsna madalas; 
nägin kohe, et seal ühtki elavat hinge enam olla ei saanud. Sõitsin ümber laeva ja hõikasin 
mõned korrad, aga keegi ei vastanud; igal pool oli surmavaikus. Mul läks süda pisut 
raskeks salga pärast, aga mitte väga, sest ma arvasin: kui nemad sest üle said, siis saan 
mina ka. 

Siis tuli aurupraam; sõudsin siis poolpõiki jõe keskele, ja kui arvasin, et olin vaatepiirist 
väljas, siis tõmbasin aerud sisse ja vaatasin tagasi. Nägin, kuidas praam ümber 
laevakere nuuskis ja miss Hookeri jäänuseid otsis, kuna kapten teadis, et onu Hornback 
maksab. Varsti loobus praam otsimisest ja läks kalda suunas tagasi. Mina hakkasin jälle 
sõudma ja ruttasin allavett, nii et jõgi vahutas. 

Tundus, nagu oleks kangesti palju aega möödunud, enne kui Jimi tuli hakkas paistma. Ja 
kui see siis paistis, tundus, nagu oleks see tuhande miili kaugusel. Kui ma sinna jõudsin, 
oli taevas idas pisut heledamaks minemas. Sõitsime siis ühele saarele ja panime parve peitu 
ning uputasime paadi. Siis läksime saarele ja magasime kui surnud. 


14. PEATÜKK 


Kui me viimaks ärkasime, vaatasime üle saagi, mille röövlid olid laevast varastanud; 


leidsime saapaid, vaipu, riideid ja igasuguseid muid asju ning hulga raamatuid, pikksilma 
ja kolm kästi sigareid. Me polnud kumbki kogu eluajal veel kunagi nii rikkad olnud. 
Sigarid olid 

priima kaup. Kogu pärastlõuna lamasime lobisedes metsas; ma lugesin raamatuid; üldse oli 
suurepärane elu. Rääkisin Jimile kõik, mis oli juhtunud laevas ja hiljem aurupraami 
juures. Ütlesin, et seda laadi asjad on seiklused, aga tema seletas, et ta enam seiklusi ei 
taha. Ütles, et, ta peaaegu oleks surnud, kui ma ühiskajutisse läksin ja ta tagasi roomas, et 
parvele minna, ja leidis, et parv oli kadunud. Ta oli arvanud, et tal nüüd ots käes on, 
ükskõik kuidas asi lõpeb: kui ta ei pääse, siis ta upub, ja kui ta pääseb, siis päästja 
saadab ta koju, et lubatud tasu kätte saada, — ja siis müüb miss Watson ta kindlasti 
Lõunasse. Noh, selles oli tal õigus; tal oli enamasti alati õigus; neegri kohta oli tal 
haruldaselt selge pea. 

Lugesin Jimile õige palju kuningatest ja hertsogitest ja krahvidest ja muudest 
sihukestest inimestest ja kui uhkesti nad riides käivad ja kui peened kombed neil on: 
kutsuvad üksteist majesteetideks ja kõrgusteks ja hiilgusteks ja nii edasi, selle asemel et 
öelda «mister». Jim ajas silmad pungi, oli väga huvitatud ja ütles: 

«Ma eiteadnud, et sihukesi on nii palju. Ma pole muist kuulnud kui vanast kuningast 
Saalomonist või neist, mis mängukaartide peale on trükitud. Kui palju üks kuningas ka 
teenib?» 

«Teenib?» ütlesin ma. «Noh, ta saab tuhat dollarit kuus, kuitahab. Ta saab just nii 
palju kuita tahab. 

Kõik on tema päralt.» 

«Kas pole. tore! Ja mis tal teha on, Huck?» 

«Teha pole neil meestel midagi! Mis sa siis arvad, nad muudkui istuvad aga niisama.» 

«Kas tõesti?» 

«Muidugi. Nad muudkui istuvad. Muidugi siis, kui sõda pole. Kui sõda on, siis nad 
lähevad sõtta. Aga muulajal nad vedelevad niisama või käivad kulliga jahil. Muudkui 
jahil ja... Ssst! ... kas kuulsid krabinat?» 

Hiilisime peidust välja ja vaatasime; aga kuulda polnud muud midagi kui kaugel eemal 
käänaku tagant tuleva auriku rataste pahinat. Läksime siis jälle tagasi. 

«Jah,» ütlesin ma, «ja teinekord, kui neil igav on, siis tülitsevad nad parlamendiga. Ja 
kui mõni mees ei tee, 

mis nad tahavad, siis raiutakse sel pea maha. Aga enamasti kõlavad nad ringi haaremis.» 

«Kus kohal?» 

«Haaremis.» 

«Mis see haarem on?» 

«Koht, kus nad oma naisi peavad. Kas sa pole midagi kuulnud haaremist? Saalomonil 
oli haarem, tal oli ligi miljon naist.» 

«Ai jah, nii küll. Ma — ma olin selle unustanud. Haarem on siis umbes võõrastemaja 
moodi, eks ole? Kindlasti on seal lastetoas palju kära. Ja ma arvan, naised tülitsevad 
tublisti omavahel, see suurendab kära veelgi. Ja ometi räägitakse, et Saalomon on kõige tar- 
gem mees, kes iial on elanud! Mina ei taha seda uskuda. Sest kas tark mees tahaks elada 
alati sihukese vaterdamise keskel? E1, kindlasti mitte. Tark mees teeks parem pesuvabriku; 
selle võiks ta kinni panna, kui tahaks rahu.» 

«Jah, aga ta oli ikkagi kõige targem mees; lesk ise ütles seda mulle.» 

«Mul ükskõik, mis lesk ütleb. Tark mees ta ei olnud! Ta tegi palju suuri lollusi. Kas sa 
pole kuulnud sellest lapsest, kelle ta tahtis kaheks lahata?» 

«Jah, lesk jutustas mulle kõik sellest.» 

«Noh, näed, kas see polnud kõige rumalam mõte maa peal? Kuula, ma kohe ütlen. See 
känd seal on üks neist kahest naisest, sina oled teine. Ma olen Saalomon. Ja see dollar 
siin on laps. Te mõlemad tahate seda saada. Mis ma teen? Ma lähen kuulan naabritelt 
järele, kelle dollar see on, ja annan siis õigele omanikule tagasi täitsa tervelt, nagu teeks 
iga täie aruga inimene, eks? Ei, ma ei rebi raha katki ega anna poolt sulle, poolt teisele 
naisele. Nii oleks pidanud Saalomon ka lapsega tegema. Nüüd küsin sult: mis kasu on 
inimesel poolest rahast? Osta ei saa sellega midagi. Ja mis käsu on poolest lapsest? Ma ei 
maksaks krossigi terve miljoni poolikute laste eest.» 

«Pagana päralt, Jim, nüüd lõid aga viltu, rahmasid hullupööra viltu!» 

«Kes? Mina? Taga paremat. ära sa seda minule ütle. Ma arvan, ma saan asjast aru, kui on, 
millest aru 

saada. Ses asjas ei olnud mingit mõtet. Ei vaieldud poole lapse pärast, vaieldi terve lapse 
pärast. Ja mees, kes arvab, et ta võib lõpetada tüli terve lapse pärast pooliku lapsega, — see 
mees ei oska asju ajada. ära räägi mulle Saalomonist, Huck, mul on temast villand.» 

«Aga jn a ju ütlen, sa lõid märgist mööda.» 

«Pagan võtaks neid märke! Ma arvan, et tean, mis ma tean. Sa mõtled, et asi on lihtsam; ei, 
see on hoopis keerulisem. Asi seisab selles, kuidas Saalomoni kasvatati. Kujuta ette meest, 
kellel on üks või kaks last. Kas see mees on lastega hooletu? Ei ole, ta hoiab neid. Teab nende 
väärtust. Aga võta mees, kel on lapsi umbes viis miljonit majas ringi jooksmas... Seal on 


hoopis teine asi. Sihuke mees lööb varsti lapse pooleks nagu kassi. Tal neid ju küllalt. Paar 
last enam või vähem ei tähenda Saalomoni juures midagi.» 

Ma pole iial sihukest neegrit näinud. Kui ta endale kord mõne mõtte pähe võtab, siis ei saa 
seda sealt enam kuidagi välja. Ta oli Saalomonist halvemal arvamusel kui ükski neeger kunagi 
enne. Rääkisin siis parem teistest kuningatest ja jätsin Saalomoni kõrvale. Jutustasin Louis 
XVI-st, kelle pea Prantsusmaal ammu maha löödi, ja tema väikesest pojast, dauphin'ist/, kes 
oleks kuningaks saanud, aga.keda võeti ning pandi vangi, ja mõned ütlevad, et ta sinna surigi. 

«Vaene väike poiss!» 

«Aga mõned ütlevad, et ta pääses põgenema ja tuli Ameerikasse.» 

«See on hea. Agatal on siin väga igav. Siin pole kuningaid; ega ole, Huck?» 

«EL» 

«Siis ta ei saa siin kohta. Mis ta peaks tegema?» 

«Noh, ma ei tea. Mõned neist teenivad politseis ja mõned õpetavad inimesi prantsuse keelt 
rääkima.» 

«Ai, Huck, kas prantsuse inimesed ei räägi siis nii nagu meie?» 

«Ei, Jim. Sa ei saaks sõnagi aru sellest, mis nad räägivad — mitte ühtainustki sõna.» 

«Noh, see on ju kole lugu. Kuidas see siis nii on?» 


1 Dauphin — Prantsusmaa kroonprints, troonipärija. 


291 


«Ma ei tea. Aga nii see on. Ma oskan pisut nende pobinat ühest raamatust. Kujutle, et 
keegi tuleb su juurde ja ütleb: Polli-vuu-fraanzi'. Mis sa arvaksid?» 

«Ma ei arvaks midagi. Ma annaksin talle mööda pead. Kui ta ei oleks valge. Ma ei 
lubaks ühtki neegrit endale seda öelda.» 

«Lollus. Ta ei ütleks midagi paha. Ta ainult küsiks, kas sa oskad prantsuse keelt?» 

«Noh, miks ta siis seda ei küsi?» 

«Aga ta ju küsibki. Prantslane küsib seda niiviisi. » 

«Noh, see on pagana naljakas viis. Ma ei taha sellest enam kuulda. Ses pole mingit 
mõtet!» 

«Kuule, Jim! Kas kass räägib nii nagu sina?» 

«Eiräägi.» 

«Noh, ja lehm?» 

«Ei, lehm ka mitte.» 

«Kas kass räägib lehma viisi või lehm kassi viisi?» 

«EL» 

«Kas on loomulik ja õige, et kass ja lehm räägivad kumbki iseviisi?» 


«Muidugi.» 

«Ja kas pole loomulik ja õige, et kass ja lehm räägivad teisiti kui meie?» 

«Noh, muidugi on.» 

«Aga miks pole siis loomulik ja õige, et prantslane räägib teisiti kui meie? Vasta mulle 
selle peale.» 

«On's kass inimene, Huck?» 

«Ei ole.» 

«Noh, siis pole kassil mõtet rääkida nagu inimene. On's lehm inimene? Või on's lehm 
kass?» 

«Ei ole see ega teine.» 

«Noh, siis pole tal vaja rääkida ei seda ega teist viisi. On's prantslane inimene?» 

«Jah.» 

«No näed! Miks pagana pärast ei või ta siis rääkida nagu inimene? Vasta sina mulle 
selle peale!» 

Nägin, et polnud mõtet sõnu raisata, — neegrile ei saa midagi selgeks teha. Jätsin siis 
järele. 


1 Parlez-vous francais (parlee vuu fransee) = räägite prantsuse keelt? 


292 
15. PEATÜKK 


Arvasin, et veel kolm ööd — ja me jõuame Cairosse Illinoisi lõpul, kus Ohio jõgi 
suubub Mississipisse. Sinna me tahtsimegi jõuda. Mõtlesime seal parve ära müüa ja 
aurikuga mööda Ohiot üles sõita vabadesse osariikidesse, kus meil enam midagi poleks 
karta olnud. 

Noh, teisel ööl tõusis udu ja me suundusime leete poole, sest udus ei võinud edasi 
liikuda. Aga kui ma paadiga ees sõudsin, et köit kinni panna, siis polnud luitel muud 
kui väikesi puukesi. Viskasin köie ümber ühe puukese just leete tipul, kuid vool oli tugev, 
ja parv liikus nii kange hooga, et kiskus puukese välja kogu juurtega ja läks. Nägin teda 
udusse kaduvat ja tundsin end nii haigena ja kohkununa, et ma vähemalt pool minutit — 
nagu mulle näis — ei suutnud liikuda. Ja siis oli parv mu silmist kadunud, ei näinud 
paarikümne küünragi kaugusele. Hüppasin paati, ruttasin pärasse, haarasin aeru ja 
andsin tugeva tõuke. Kuid paat ei liikunud paigast. Olin rutuga jätnud paadi lahti 
päästmala. Tõusin ja katsusin sõlme lahti päästa, olin aga nii ärritatud ja mu käed 
värisesid nii, et vaevalt midagi sain teha. 

Niipea kui minema sain, ruttasin tulise kiirusega parvele järele, aina leetseljaku 


kõrval liikudes. See oli hea küll, nii kaua kui seljakut jätkus; kuid leede polnud 
kuutkümmend küünartki pikk ja niipea kui ma selle otsast möödusin, sattusin tihedasse 
valgesse uttu. Mul polnud enam aimugi, kuhu ma kihutasin. 

Parem mitte sõuda, mõtlesin, muidu lendad kaldasse või mõne leete vastu või kes teab 
kuhu. Istusin liikumatult ja vesi kandis mind; aga kangesti erutav on sihukesel juhul 
istuda, käed süles. Huikasin ja kuulatasin. Kuulsin üsna kauget huiget, ja mu meeleolu 
paranes. Sõudsin ses suunas, teravasti kuulates, kas huige veel kord kostab. Kui ma huiget 
jälle kuulsin, teadsin, et ma ei liikunud huike suunas, vaid paremale poole huikest 
mööda. Ja kui ma huiget siis jälle kuulsin, liikusin vasemale poole huikest mööda, — ja 
ilma et ma oleksin 


1 Osariigid, kus enam orjapidamist ei olnud. 

sugugi lähemale jõudnud, sest tiirlesin ringi siia-sinna, huikaja aga liikus aina otse edasi. 

Oleksin soovinud, et Jim, see eesel, oleks taibanud tinapanni taguda — ja 
vahetpidamatult taguda! —, aga ta ei taibanud, ja vaikus huigete vahel ajas mu segadusse. 
Noh, möllasmn edasi, ja äkki kuulsin huiget enda taga. Nüüd läks mu pea hoopis segi. 
Keegi võõras pidi huiganud olema, — või ma olin ringi teinud. 

Panin aeru käest. Kuulsin jälle huiget; see oli nüüd mu taga, kuid teises kohas. Huikamine 
kestis edasi, kuid kostis eri paigust; ma vastasin, kuni see jälle mu eest kostis. Teadsin 
nüüd, et vool oli pööranud paadinina pärivett ja et ma liikusin õiges suunas, kui huikaja 
oli Jim, mitte mõni teine huikav parvetaja. Võimatu oli udus häält tunda, sest udus ei näi 
ega kuuldu miski loomulikuna. 

Huikamine kestis edasi ja umbes minuti pärast lendasin mühinal leetele, kus 
suitsutaolisi, tonte meenutavaid suuri puid kasvas; vool käänas mu vasemale ja, paiskas 
mu edasi, okste vahelt läbi, mis otse raksatasid, kui vool mu sihukese kiirusega edasi viis. 

Paari järgneva sekundi pärast oli jälle tihe valge udu ja vaikus mu ümber. Istusin täitsa 
liikumatult, kuulates oma südame tuksumist; usun, m.a julgesin saja südamelöögi jooksul 
vaevalt kord hing»ta. Siis läksin meeleheitele. Teadsin, milles asi seisis. See leede oli saar 
olnud, ja Jim oli saarest möödunud teiselt poolt. See polnud leede, — muidu oleksin 
sellest palju rutemini möödunud. See oli korralik saar suurte puudega, võis viis või kuus 
miili pikk olla ja üle poole miili lai. 

Istusin arvatavasti umbes viisteist minutit tasa, kõrvad kikkis. Vesikandis mind 
muidugi edasi, —neli või viis miili tunnis; aga seda eitule inimese! meeldegi. Ei, tundub, 
nagu lamaksid täitsa liikumatult veepinnal; ja kui mõni puutüvi suure kiirusega mööda 
ujub, siis ei taipagi, kuiruttu saiseliigud, vaid hoiad hinge kinni ja mõtled: oh sa mu meie, 
kuidas see kihutab! Kui arvate, et ei ole kohutav sel kombel öösi uduga olla ja etinimene 


seal üksi olles ei tunne end mahajäetuna, siis katsuge kord ise — küllap näete. 


294 


Järgmise poole tunni jooksul huikasin aeg-ajalt; viimaks kostis vastus õige kaugelt. ma 
katsusin sellele järgneda, kuid ei. saanud, otsustasin, etolin sattunud leetseljakute 
rägastikku, sest nägin neid hämarikus vilkuvat mõlemal pool; — vahest kitsas renn viis para- 
jasti nende vahelt läbi. Mõningaid ma ei näinud, kuid teadsin nende sealolekust, sest kuulsin, 
kuidas vool kõhises üle kallaste rippuvates vanades kuivanud põõsastes. Noh, ma siiski varsti 
kuulsin huikeid seal leedete vahel; katsusin ainult kuidagi neid pisut jälgida, — see oli raskem 
kui sootulukest püüda. Iial pole ma kuulnud ühtki häält niiviisi siia-sinna hüplevat, nii 
ruttu ja nii sageli paigast paika liikuvat! .- 

Neli või viis korda pidin paadi õige kähku mõne saare kaldast eemaletõukama, et vool 
mind maale eipaiskaks; arvasin siis, et parv niisama pidi aeg-ajalt vastu kaldaid põrkama, 
muidu oleks see kiiremini edasi liikunud ja väljapoole kuuldepiirkonda jõudnud.- Parv 
liikus agaainult natuke kiiremini kui mina. 

Noh, viimaks näis, etolenjälle vabas vees; knid kuskilt eikuu'dnnud vähimatki huiget. 
Mõtlesin, et Jm ehk oli mõne palgi otsa kihutanud ja hukkunud. Olin nii puruväsinud, et 
heitsin paadipõhja ja ütlesin: enam ma eiliiguta kätt ega jalg-a. Muidugi ei olnud mul 
himu magada, kuid olin nii unine, et tahtmata uinusin. Mõtlesin siis, et teen üsna väikese 
uinaku. 

Arvan aga, et see oli enam kui väike uinak, sest kui ärkasin. paistsid tähed heledasti, udu 
oli kadunud ja paat liikus, pära ees, suurt jõekääru rnööda-edasi. Esiti ma eiteadnud, kus 
maolin; arvasin, etnäen und. Kuimulle kõik hakkas meelde tulema, siis olid mälestused nii 
segased, nagu oleks vahepeal terve nädal möödunud. 

Jõgi oli siin kole lai; mõlemal kaldal knsvas kõige kõrgemaid ja jämedamaid puid. Seeoli 
palgimets. tihe nagu müür, nii palju kui seletasin tähtede valgel. Vaatasin pärivett ja 
nägin musta laiku veepinnal. Sõudsin selle suunas, aga kui sinna jõudsin, polnud seal 
muud kui paar kokkuseotud palki. Siis nägin teist laiku ja kihutasin sellele järele; siis veel 
üht — ja seekord seda õiget. See oli parv. 

Kui ma lähedale jõudsin, istus Jim, pea põlvedele vajunud, ja magas. Ta parem käsi rippus 
üle tüürimis-aeru. Teine aer oli purunenud, parv oli täis lehti ja oksi ja muda. Niisiis oli parv 
näinud viletsaid aegu. 

Sidusin paadi kinni, heitsin Jimi nina alla parvele ja hakkasin haigutama; ringutasin 
nii, et mu rusi.kad puudutasid Jimi, ja ütlesin: 

«Hallo, Jim, kas magasin? Miks sa mind ei äratanud?» 


«Halastaja Jumal, oled sina see, Huck? Sa polegi surnud — pole uppunud — oled tagasi 
tulnud? See on liiga hea, see ei või tõsi olla, kullake. Las ma vaatan sind, laps, las ma 
katsun sind. Ei, sa pole surnud! Oled jälle siin, elus ja terve. Oled endine Huck, tänu 
taevale!» 

«Mis sinuga on juhtunud, Jim? Oled sa purjus?» 

«Purjus?Mina purjus? Kus ma võisin end purju juua?» 

«Mis sa siis ajad nii sõgedat juttu?» 

«Kuidas, sõgedat juttu?» 

«Kuidas? Noh, kas sa ei rääidnud, et ma olen tagasi tulnud ja muud sihukest, nagu oleksin 
kuhugi ära läinud?» 

«Huck — Huck Finn, vaata mulle silma! Vaata mulle silma! Kas sa siis ei käinud ära?» 

«Ara? Mis sa ometi tahad öelda? Mina pole kuskil käinud. Kuhu ma pidin minema?» 

«Noh, vaata siia, poiss. Miski ei klapi. Olen ma mina — või kes ma olen? Olen ma siin — 
või kus ma olen? Seda tahaksin teada.» 

«Noh, arvan, sa oled siin, see on selge. Kuid ma arvan, sa oled põrunud vana narr, Jim.» 

«Kas olen? Vasta mulle ühe asja peale. Kas võtsid trossi paadist, et seda leetel puu ümber 
siduda?» 

«Ei. Mis leede? Ma pole mingit leedet näinud.» 

«Sa pole mingit leedet näinud? Vaata siia, — kas tross ei läinud lahti ja parv ei ujunud 
allavett? Ja kas sa ei jäänud paadiga udusse maha?» 

«Mis udusse?» 

«Noh, udusse. Sesse udusse, mis kogu öö me ümber oli. Ja kas sa ei huiganud, kas ma ei 
huiganud, kuni sattusime saarte vahele ja kaotasime teineteise ega teadnud kumbki, kus teine 
oli? Kas ma ei põrganud pal- 

jude saarte vastu, kas mul polnud kole häda, kas ma peaaegu ei uppunud? Kas pole nii, 
poiss, kas pole nii? Vasta mulle selle peale.» 


«Noh, see on mulle liig, Jim. Ma pole näinud mingit udu ega saari ega häda ega midagi. 
Istusin siin ja lobisesin sinaga kogu öö, kuni sa kümne minuti eest magama jäid. Arvan, et 
mina magasin ka. Purju sa selle ajaga ei võinud jääda, siis oled muidugi und näinud.» 


«See ei või olla. Kuidas sain kümne minutiga kõike seda unes näha?» 


«Noh, pagan võtku, sa nägid seda unes, sest midagi sihukest pole olnud.» 
«Aga, Huck, nägin kõike nii selgesti kui...» «Pole tähtis, kui selgesti, — see on täitsa 


ükskõik. Tean, et seda pole olnud; olin kogu aja siin.» 
Jim eirääkinud umbes viiel minutil midagi, vaid istus ja mõtles. Siis ta lausus: 


«Noh, ütleme siis, et ma nägin und, Huck; aga võtku mind see ja teine, kui see pole kõige 
vägevam unenägu mu elus. Ja iial pole mul olnud unenägu, mis oleks mind nii kangesti 
väsitanud.» 


«Noh, selles pole midagi imelikku — mõnikord väsitab unenägu inimest kangesti. See 
oli õigetublisti väsitav unenägu — jutusta mulle sellest kõik, Jim.» 

Jim asus pihta ja jutustas mulle kogu loo just nii, nagu seeoli olnud, ainult toredamini 
kirjeldades. Siis ta ütles, et peab seda unenägu seletama, kuna selles on hoiatusi. Ta ütles, 
esimene leede tähendavat meest, kes püüdvat meile head teha, aga vool olevat teine mees, 
kes meid temast eemale kiskuvat. Huiked olevat hoiatused, mida meile aeg-ajalt 
läkitatavat; ja kui me hoolega ei püüdvat neid mõista, siis viivat nad.meid otse õnne- 
tusse, selle asemel, et meid õnnetuste eest hoida. Saarte hulk tähendavat pahandusi, mis 
meid ootavat, kui satume riiakate inimeste sekka ja igasugu alatu rahva hulka; aga kui me 
omaette olevat, neile vastu hakkamata ja neid pahandamata, siis ei juhtuvat meile midagi ja 
me pääsevat udust ja jõudvat suurele lagedale jõele, mis tähendavat vabasid osariike, kus meil 
mingit häda enam ei olevat karta. 

Kui ma parvele jõudsin, oli taevas paksult pilves olnud; nüüd aga läks ilm jälle 
selgemaks. 

«Noh, hüva, seni on kõik hästi seletatud, Jim,» ütlesin ma, «aga mis see tähendab?» 

Näitasin lehti ja risu parvel ja purunenud aeru. Kõik oli nüüd selgesti näha. 

Jim vaatas risu, vaatas siis mind ja uuesti risu. Unenäo oli ta nii tugevasti pähe 
võtnud, et näis, nagu ei suudaks ta sellest vabaneda ega tõde uuesti mõista. Kuita 
viimaks kõigest jälle aru sai, vaatas ta mulle ainiti silma, sugugi naeratamata, ja ütles» 

«Mida see tähendab? ütlen sulle. Kui ma töötamisest ja sinule huikamisest puruväsinud 
olin ja magama jäin, siis oli mu süda peaaegu murtud, sest et sa olid kadunud. Ja ma ei 
hoolinud enan sellest, mis minust parvel saab. Aga kui ma ärkasin ja leidsin, et sa olid 
jälle siin, elus ja terve, siis tulid mulle pisarad silma ja ma oleksin põlvili langenud ja 
sujalgu suudelnud, —nii tänulik olin. Aga sul polnud muud mõtet kui see, kuidas vana Jimi 
valedega narriks teha. See seal on praht; ja praht tähendab inimesi, kes pori pilluvad 
oma sõprade pähe janeid häbistavad.» 

Siis tõusis ta pikkamisi püsti ja läks vigvami, sõnagi enam lausumata. Aga sellest oli 
küllalt. Tundsin endnii alatuna, et oleksin suudelnud tema jalgu, kui oleksin võinud 
oma sõnad tagasi võtta. 

Möödus viisteist minutit, enne kui ma endast jagu sain ja läksin ja ennast alandasin 
neegri ees, — kuid ma tegin seda ega ole seda hiljemini iial kahetsenud. Ma ei 


narrinud teda 'iial enam alatute tempudega ega oleks seda ka tol korral teinud, kui 
oleksin teadnud, et see teda niiviisi kurvastab. 


16. PEATÜKK 


Magasime peaaegu päev otsa ja sõitsime öösel edasi. Natuke maad meist ees liikus 
määratu suur parv; võttis aega, kuni sellest mööda jõudsirrfe. Parvel oli neli pikka aeru 
kummaski otsas; järeldasime sellest, et see kandis vististi umbes kolmekümmend meest. 
Parvel oli viis 

suurt vigvami, üksteisest tükk maad eemal; keskel oli lahtine laagrituli ja otstes kõrged 
lipuvardad. Oli kangesti tore parv. Oleks suur asi olnud sihukesel parvel parvepoisiks olla. 

Ujusime suurde jõekääru; taevas läks pilve ja öö muutus teitsaseks. Jõgi oli väga lai, 
mõlemal kaldal kasvas tugev palgimets nagu müür; vaevalt kunagi nägime ses lagedat 
kohta või valgust. Rääkisime Cairost ja olime uudishimulikud, kas tunneme ta ara, kui sinna 
jõuame. Ütlesin, et arvatavasti ei tunne, sest olin kuulnud, et seal oli kõigest umbes, tosin 
maju. Ja kui need on valgustamata, kuidas me siis teame, et möödume linnast? Jim ütles, 
et kui sealkaks suurt jõge kokku voolavad, siis pidi see näha olema. Aga ma ütlesin, et 
ehk me mõtleme, et oleme möödunud mõnest saarest ja jõuame endisse jõkke tagasi. See 
tegi Jimi rahutuks, — ja minu ka. Küsitav oli, mis teha. Ma ütlesin, et sõuan maale esi- 
mese tule juures, mis nähtavale ilmub, ja jutustan, et taat tuleb kaubavenega järele, et 
ta pole neis paigus veel käinud ja tahaks teada, kui kaugel on Cairo. Jim arvas, et see oli 
hea mõte. Siis me tegime ühe suitsu ja ootasime. 

Nüüd polnud muud teha kui teravalt vahtida, kas linn paistab, et mitte sellest 
tähelepanematult mööduda. Jim ütles, ta olevat kangesti kindel, et näeb linna, sest ta 
saavat vabaks meheks, niipea kui seda näeb; kui ta aga sinna eisaavat, siis olevat ta 
jälle orjusemaa! ega võivat enam vabadusele loota. Alatasa hüppas ta üks ja ütles: 

«Seal see on!» 

Aga ei olnud. Oli virvatuluke või jaaniuss; siis istus ta jälle ja ootas nagu ennegi. Jim 
ütles, see ootamine panevat ta üleni värisema; tal olevat palavik, tundes end nii lähedal 
vabadusele. Noh, võin teile öelda, seepani ka minu üleni värisema, ja mul oli teda 
kuulates ka palavik, sest hakkasin mõtlema, et ta oli juba peaaegu vaba mees, — ja 
kelle süü pärast? Noh, minu. Ma eisaanud kuidagiviisi oma südametunnistust rahule 
sundida. See tegi mu nii ärevaks, et ma ei suutnud paigal püsida. Mulpolnud varemini 
iial mõttesse tulnud, mis ma tegin. Aga nüüd tuli; ja see püsis mul meeles ja kõrvetas 
mind järjest enam. Katsusin enesele selgeks 

teha, et mina pole süüdi, sest mitte mina polnud Jimi ta seaduspärase omaniku juurest 
ära meelitanud; kuid see eiaidanud midagi, südametunnistus ei andnud mulle rahu, vaid 
aina kordas: «Aga sa teadsid, et ta ära jooksis, et vabaneda; sul oleks tarvitsenud ainult 
kaldale sõuda ja kellelegi öelda.» Nii see oli; sellest ei pääsenud kuidagi mööda. 
Seepärast südametunnistus mind näpistaski. Ta ütles mulle: «Mis on vaene miss Watson 
sulle teinud, et sa võid ta neegri otse oma silma all lasta ära minna, ilma et sa ühtki 
sõna ütleksid? Mis see vaene vana naine tegi sulle, et sa võid teda nii alatult kohelda? Ta 
katsus sind lugema õpetada, katsus sulle kombeid õpetada, katsus sulle hea olla, kuidas 
aga oskas. Seda ta tegi!» 

Tundsin end nii alatu ja viletsana, et ma oleksin tahtnud parem surnud olla. Hulkusin 
mööda parve edasi-tagasi, iseennast siunates; ja Jim luusis mu kannul edasi-tagasi. Me ei 
suutnud kumbki paigal olla. Igakord, kui Jim üles kargas ja hüüdis: «Seal on Cairo!», 
käis see minust läbi kui tuli. Mõtlesin, et kui see on Cairo, siis arvatavasti suren 
ahastusest. 

Jim rääkis kogu aeg valjusti, mina aga endamisi. Ta rääkis, et kui ta jõuab vabasse 
osariiki, siis hakkab kõigepealt raha koguma ega raiska iial tsentigi; ja kui tal on raha 
küllalt, siis ostab ta vabaks oma naise, kes oli miss Watsoni lähedal elava 
taluperemehe oma; ja siis töötaksid nad mõlemad, et osta vabaks oma mõlemad lapsed; 

ja kui nende omanik ei tahaks neid müüa, siis laseksid nad mõnd orjapidamisvastast nad 
varastada. 

Mu süda läks külmaks sihukesi sõnu kuuldes. Iial elus poleks ta varemini julgenud 
niisugust juttu ajada. Näete, mihukese muudatuse tekitas temas silmapilk, mil ta arvas, et 
on peaaegu vaba. Nagu vanasõna ütleb: «Anna neegrile toll, ta võtab küünra.» See tuleb 
mu mõtlematusest, mõtlesin ma. Siin oli neeger, kelle ma olin niihästi kui põgenema 
aidanud, ja rääkis laia suuga, et ta varastab oma lapsed, — lapsed, kes kuulusid 
mehele, keda ma ei tundnudki; mehele, kes polnud mulle üal paha teinud. 

Olin nii kurb, kui kuulsin Jimi seda rääkivat, — see alandas teda nii väga. Mu 
südametunnistus piinas mind 

veel kõrvetavamalt kui enne, kuni ma sellele viimaks ütlesin: «Jäta mind rahule — pole veel 
liiga hilja — sõuan kaldale esimese tule kohal ja ütlen.» Mul oli kohe parem; olin 
õnnelik ja mu süda oli kerge kui sulg. Kogu mu rahutus oli läinud. Vahtisin teravasti mõnd 
tuld oodates ja laulsin endamisi. Jim hõiskas: 

«Oleme päästetud, Huck, oleme päästetud! Hüppa üles ja teeme vehkat, see on viimaks va 
hea Cairo, ma tean kindlasti!» 

Mina ütlesin: 


«Võtan paadi ja lähen vaatama, Jim. Ehk see ei ole Cairo, tead.» 

Jim hüppas üles, pani paadi valmis, laotas oma vana mantli paadipõhja mulle alla, 
andis mulle aeru ja ütles, kui ma minema hakkasin: 

«Nüüd hõiskan varsti rõõmu pärast ja ütlen: kõige eest pean Hucki tänama! Olen vaba 
mees ja ma poleks iial vabaks saanud, kui Hucki poleks olnud. Hucki tegu on kõik. Jim ei 
unusta sind iialgi, Huck; oled alati Jimi kõige parem sõber olnud ja nüüd oled vana Jimi 
ainuke sõber.» 

Olin rutanud, et teda ära anda; aga kui ta seda ütles, siis tundus, nagu oleks ta kõik 
rumalad mõtted mu peast võtnud. Sõudsm aeglaselt ega teadnud kindlasti, kas olin 
rõõmus, et tulema tulin, või ei olnud. Kui ma viiekümne jala kaugusel olin, ütles Jim: 

«Seal sa sõidad, vana truu Huck; ainus valge džentlmen, kes iial on vana Jimi vastu sõna 
pidanud.» 

Noh, mul hakkas päris paha. Aga ma üflesin: teen seda siiski, ma ei saa seda tegemata 
jätta. Sel silmapilgul tuli suur paat kahe mehega, meestel olid püssid. Nad peatusid, ja 
ma peatusin ka. Teine neist ütles: 

«Mis see seal on?» 

«Parvetükk,» ütlesin ma. 

«Kuulud sa sinna?» 

«Jah, sir.» 

«Ons seal veel mehi?» 

«Üksainus mees, sir.» 

«Noh, täna öösi põgenes viis neegrit sinna käänu taha. Ons su mees valge või must?» 
Ma ei vastanud kohe. Katsusin küll, aga sõnad ei 

tulnud suust. Paar sekundit ahmisin õhku, püüdes oma kavatsust teostada, kuid mul polnud 
julgust, — mitte niigi palju kui jänesel. Nägin, et olin nõrkemas; niisiis loobusin katsetest 
ja ütlesin: 

«Ta on valge.» 

«Arvan, et läheme ja vaatame ise.» 

«Tahaksin, et tuleksite,» ütlesin ma. «Sest taat on seal ja te ehk aitate mul parve kaldale 
viia, — sinna, kust tuli paistab. Ta on haige, ja ema ja Mary-Ann ka.» 

«Ah, kurat! meil on rutt, poiss. Aga ma arvan, et läheme. Noh, rõhu aerule ja läki!» 

Võtsin aeru; nemad hakkasid oma pikkade aerudega sõudma. Kui paar aerulööki oli 
tehtud, ütlesin: 

«Taat oleks teile kangesti tänulik, seda ma võin öelda. Keegi eitulnud, kui ma kutsusin, et 


nad aitaksid mul parve kaldale vedada; ja üksi ma ei saa seda teha.» 

«Noh, see on pagana alatu. Ja veider. Ütle, poiss, mis lugu su isaga on?» 

«Ta — ta on — on — pole just suurt viga.» 

Nad ei sõudnud edasi. Me polnud kuigi kaugel parvest. Teine mees ütles: 

«Poiss, see on vale. Mis su taadiga on? Vasta ausalt, see on sulle kõige parem.» 

«Ja-jah, sir, vastan ausasti. Kuid ärge jätke meid abita, palun. Talon — on — 
džentlmenid, kuiteainult natuke edasi sõuaksite ja laseksite mind köie teie kätte visata, 
—teil ei tarvitsekski parve ligi tulla, — palun.» 

«Tagasi, John, tagasi!» ütles teine meestest. Nad taandusid. «Eemale, poiss, hoidu allatuule! 
Neetud, mulle näib, tuul puhus just parve poolt. Su taadil on rõuged, ja sa tead seda väga 
hästi. Miks sa ei tulnud ega öelnud seda? Kas tahad, et me kõik haigeks jääme?» 

«Noh,» ütlesin ma nuttes. «Enne ma ütlesin igaühele, aga siis nad läksid ära ega 
aidanud meid.» 

«Vaene poiss, nii see on. Meil on sinust kangesti kahju, aga me — noh, pagana pihta, me 
ei taha rõugetesse jääda, tead. Kuula, ma ütlen sulle, mis teha. ära katsu üksi kaldale 
tüürida, ajad parve tükkideks. Sõida pärivett umbes kakskümmend miili edasi, siis jõuad lin- 
nani jõe vasemal kaldal. Hulk aega pärast päikesetõusu jõuate sinna. Kui sa abi palud, siis 
ütle, et su omadel 

on külmavärinad ja palavik. ära ole jälle loll ega ära lase inimesi aru saada, mis lahti on. 
Nüüd katsusime sulle head nõu anda; selle eest sõida meist kakskümmend miili kaugemale, 
ole hea poiss. Pole mõtet maale minna seal, kust see tuli paistab, — seal on ainult puuladu. 
Kuule, su isa on vist vaene mees; pean ütlema, ta on väga õnnetus seisukorras; siin, — 
panen kahekümne-dollarise kuldraha siia lauale, võta see, kuilaud sinust mööda ujub. 
Kangesti paha tunne on, et me sind ei aita, — aga jumaluke! — rõuged pole naljaasi, eks?» 

«Pea, Parker,» ütles teine mees, «pane see kahekümneline minu poolt ka lauale. 
Jumalaga, poiss, tee, nagu mister Parker õpetas, ja kõik on hea.» 

«Just nii, mu poeg, jumalaga, jumalaga. Kui näed põgenenud neegreid, pea nad kinni, 
saad raha.» 

«Jumalaga, härrad,» ütlesin, «ma ei lase ühtki põgenenud neegrit mööda, kui 
võimalik.» 

Nad läksid ara, ja ma läksin tagasi parvele. Mul oli sant ja vilets tunne, sest ma 
teadsin väga hästi, et olin paha teinud ja et polnud mõtet mul katsuda õieti talitada. Kes 
lapseeast saadik pole hakanud õieti talitama, ei tee seda iialgi, kui kedagi pole, kes teda 
toetaks ja aitaks. Ikka ta jääb alla. Mõtlesin natuke aegaja ütlesin endamisi: Pea! Oleta, et 


tegid õieti ja andsid Jimi ara, — kas sul siis oleks parem tunne? Ma ütlesin ei; ikkagi 
oleks paha tunne, just niisama paha kui nüüd. Noh, mis kasu siis on sellest, kui inimene 
õpib õieti talitama, kui õietitegemine on raske ja pahategemine ei ole, aga tasu on ikka 
ühesugune? Kohkusin. Selle peale ei osanud ma vastata. Seepärast otsustasin, etei hakka 
enam selle kallal aru pidama, vaid teen edaspidi ikka seda, mis parajasti kõige 
mugavam. 

Läksin telki; Jimi polnud seal. Vaatasin igale poole; teda poinud kuskil. Ma ütlesin: «Jim!» 

«Siin ma olen, Huck. On nad kadunud? ära valjusti räägi.» 

Ta oli jões, tüüriaeru all, ainult nina paistis välja. Ütlesintalle, et mehed olid läinud, 
siis ta tuli veest välja ja ütles: 

«Ma kuulsin kõik, mis nad rääkisid, ja lipsasin jõkke; mõtlesin; et ujun kaldale, kui nad 
parvele tulevad, ja kui nad ära lähevad, siis ujun jälle tagasi. Aga toredasti sa vedasid 
neid ninapidi, Huck! See oli kõige kavalam temp! Ma ütlen, laps, minu arvates sa 
päästsid vana Jimi. Vana Jim ei unusta seda, kullake.» 

Siis rääkisime rahast. Oli tubli saak, kakskümmend dollarit kummalegi. Jim ütles, et 
võiksime nüüd aurikuga sõita ja et rahast jätkuks ükskõik kui kaugele sõitmiseks vabal 
pinnal. Taütles, et veel kakskümmend miili parvega sõita polnud palju, kuid et parem 
oleks, kui me oleksime juba päral. 

Koidu ajal panime parve kinni; Jim hoolitses eriti, et parv oleks hästi peidetud. Siis ta 
töötas kogu päeva, asju kimpudesse sidudes ja kõigiti parvelt lahkumise vastu 
valmistudes. 

Samal õnjul kella kümne paiku hakkasid vasemal käänakukaldal linnatuled paistma. 

Sõudsin paadiga sinna küsima, mis linn see on. Varsti leidsin jõelt paadis õngitseva 
mehe. Sõudsin lähemale ja küsisin: 

«Mister, kas see linn on Cairo?» 

«Cairo? Ei. Oled vist purupõrunud.» . 

«Mis linn see on, mister?» 

«Kui teada tahad, mine ja vaata järele. Kui sa veel pool minutit siin mu lähedal 
tolgendad, siis saad midagi pähe, mis sulle ei meeldi.» 

Sõudsin parve juurde. Jim oli hirmsasti pettunud, aga ma ütlesin: «Po.e viga, järgmine 
linn arvatavasti on Cairo.» 

Enne kui valgeks läks, möödusime veel ühest linnast; pidin jälle lähemale sõudma, 
aga linn asetses mägisel maal ja ma ei läinud: Jim ütles, et Cairo lähedal pole 
mägesid. Mul oli see meelest läinud. Päev otsa olime paigal üsna vasema kaldä lähedal 
oleva saarekese juures. Mul hakkas kahtlusi tekkima. Jimil ka. Ütlesin: 

«Veib-olla möödusime Cairost tol udusel ööl.» 


Jim ütles: 


«Ei maksa sellest rääkida, Huck. Vaesel neegril ei või õnne olla. Arvasin ikka, et ega 
see ussinaha mõju veel pole lõppenud.» 

«Tahaksin, et ma poleks iial näinud seda ussinahka, Jim. Tahaksin, et see poleks mulle 
iial silma puutunud.» 
«See pole sinu süü, Huck; sa ei teadnud. ära süüdista ennast selle pärast.» 

Päevavalgel nägime küllalt selgesti puhast Ohio vett kalda ääres; keset jõge voolas 
vana sogane Mississipi vesi. Nii oli siis lootus Cairo peale lõp,penud. 

Arutasime seda igapidi. Kaldale minna ei maksnud ja parvega vastuvett tagasi minna 
muidugi ei saanud. Polnud muud teha kui oodata, kuni pimedaks läheb, ja siis paadiga 
tagasi minna ja õnne katsuda. Niisiis magasime päeva läbi villpajutihnikus, et värske 
jõuga tööle hakata. Aga kui me pimedikus parve juurde tagasi läksime, oli paat läinud! 

Tükil ajal me ei rääkinud sõnagi. Ei olnud midagi öelda. Teadsime mõlemad väga 
hästi, et seegi oli ussinaha tegu, — mis kasu oleks siis olnud sellest rääkida? Oleks ainult 
tundunud, nagu oleksime saatust laita tahtnud — ja see oleks võinud uusi õnnetusi tuua 
ja ikka aina uusi, kuni me oleksime taibanud vait olla. 

Viimaks rää,kisime selgest, mis oleks kõige parem teha; ja leidsime, et polnud muud 
parata, kui parvega edasi minna, kuni leidub võimalus uus paat osta. Meil polnud 
kavatsust paati laenata, kui kedagi lähedal poleks, — nagu mu taat harilikult tegi. See 
oleks inimesed me kannule kihutanud. 

Läksime siis pimedas parvega teele. Igaüks, kes pärast kõike seda, mis ussinahk meile 
tegi, veel ei usu, et ussinaha katsumine on rumalus, hakkab seda uskuma, kui ta edasi 
loeb, ja näeb, rnis õnnetusi ussinahk meile veel tõi. 

Paate saab harilikult osta sealt, kus parved kalda ääres seisavad. Kuid me ei näinud 
parvi kalda ääres; niisiis liikusime enam kui kolm tundi edasi. Noh, öö muutus pimedaks 
ja õhk paksuks! — polnud küll päris läbipaistmatu udu, aga küllalt tihe siiski. Ei näinud 
enam jõge ees ega saanud kaugusi mõõta. Oli juba väga hilja ja üsna vaikne; siis tuli 
äkki aurik vastuvett. Süütasime laterna ja arvasime, et ta tuld näeb. Vastuvett 


õhk on paks = meremeeste keeles: õhk on sompus, udune. 

minevad laevad ei tulnud meile harilikult väga ligi, vaid liikusid kalda lähedal ja otsisid 
vaiksemat vett. Kuid sihukesel ööl nad müdistasid otse sõiduvees just keset jõge. 


Kuulsime ratta solinat, kuid ei näinud laeva selgesti, enne kui ta oli üsna me juures. Ta 
suundus otse meie poole. Seda nad teevad sageli, katsudes, kui lähedale nad võtvad tulla, 
parvesse puutumata. Mõnikord riivab ratas parve, siis pistab tüürimees pea välja ja naerab 
ja arvab, et ta on kangesti nutikas mees. Noh, laev tuli, ja me mõtlesime, et ta katsub meid 
riivata; igatahes ta nähtavasti ei mõelnudki meile teed anda. Oli suur laev ja tuli ruttu, 
sarnanedes musta pilvega, millel jaaniussid ümberringi äärtes. Äkki ta kerkis suurena ja 
kõhutavana me ette, pikk rida pärani avatud katlaluuke kumas nagu rida tulipunaseid 
hambaid; määratu suur kere oli otse me kohal. Ülalt karjuti meile midagi, kuuldus 
kellahelinat, mis käskis masinad toppama panna; vannuti läbisegi, aur sisises, — ja kui 
Jim ühelt poolt vette hüppas ning mina teiselt poolt, siis sõitis ta mühinal otse parvest läbi. 

Sukeldusin ja püüdsin kõigest väest põhjani jõuda, sest kolmekümne jala suurune ratas 
pidi minust üle minema, — ja parem oli, kui talle küllaldaselt ruumi jätkus. Harilikult võisin 
minutiks vee alla jääda, aga seekord jäin vist poolteiseks minutiks. Siis sööstsin tulise 
kiirusega veepinnale, sest olin peaaegu lämbumas. 

Ajasin end kaelani veest välja, puhusin vett ninast ja turtsusin pisut. Muidugi oli vool 
tugev; ja laev muidugi pani masinad otsekohe jälle käima, sest parvetajatest 

ei hoolitud kunagi. Müdistades läks aurik jõge mööda edasi ja kadus udus kohe silmist, 
kuigi ma teda veel kuulsin. 

Umbes kaksteist korda hüüdsin Jimi, kuid ei saanud vastust. Haarasin siis kinni plangust, 
mis mind riivas, kui ma «vett tampisin», ja ujusin kalda suunas, planku ees lükates. 
Märkasin varsti, et vool kiskus vasema kalda poole, mis tähendas, et olin keerises; võtsin 
siis teise suuna. 

Olin sattunud pikka, viltuvedavasse, paari miilisesse keerisesse: nii kestis hulk aega, enne 
kui ma üle sain. 

Jõudsin tervelt kaldani ja ronisin maale. Ei näinud kuigi kaugele, kobasin veerand miili võrra 
või rohkem üle ebatasase pinna, siis jooksin vastu suurt vanamoelist palkmaja, enne kui seda 
märkasin. Tahtsin kõrvale hiilida ja eemalduda, kuid palju koeri jooksis välja, nad hakkasid 
haukuma ja ulguma, ning ma pidasin paremaks liikumatult paigale jääda. 


17. PEATÜKK 


Umbes poole minuti pärast hakkas keegi aknast rääkima, pead välja pistmata; ta ütles: 

«Jätke nüüd, poisid! Kes seal on?» Ma ütlesin: «Mina.» «Kes mina?» «George Jackson, sir.» 

«Mis sa tahad?» «Ei midagi, sir. Tahaksin ainult mööda minna, aga koerad ei lase.» 
«Mis sa kolad siin ringi nüüd südaöösi, mis?» 


«Ma ei kõla ringi, sir; kukkusin laevalt üle parda vette.» 

«Oh, kas tõesti? Süüdaku keegi seal tuli. Kuidas sa ütlesid, et su nirni on?» 

«George Jackson, sir. Olen ainult poisike.» 

«Kuule, kui sa räägid tõtt, siis ei tarvitse sul karta, keegi ei tee sulle paha. Aga ära sa 
katsu paigast liikuda; jää sinna, kus oled. Äratagu keegi Tom või Bob! Ja tooge püssid! 
George Jackson, ons seal veel keegi su juures?» 

«Ei ole kedagi, sir.» 
Kuulsin nüüd mnimesi majas liikuvat ja nägin valgust. 
Mees hõikas: 
«Korista see tuli, Betsy, sa vana tola, — kas oled aru kaotanud? Pane küünal põrandale 
eesukse taha. Bob, kui te Tomiga valmis olete, siis asuge kohtadele.» 
«Valmis.» 
«Nüüd, George Jackson, ütle, kas tunned Shepherdsone?» 

«Ei, sir, ma pole neist iial midagi kuulnud.» «Hea küll, võib-olla on see nii, võib-olla 
mitte. Olge nüüd valmis! Astu edasi, George Jackson. Aga pea meeles, ära rutta, — tule 
üsna pikkamisi. Kui keegi sul kaasas on, siis jäägu ta maha, — kui ta end näitab, siis 
laseme. Tule nüüd. Tule pikkamisi. Tõuka uks lahti. Tõuka ise, — parajasti nii, et sa läbi 
mahud; kas kuuled?» 

Ma ei rutanud; poleks saanudki rutata, kuigi oleksin tahtnud. Astusin ikka üheainsa 
aeglase sammu korraga. Kõik oli vaikne, mulle tundus üksnes, nagu kuuleksin oma 
südamelööke. Koerad olid sama tasa kui inimesed, kuid kõndisid mu kännul. Kui ma 
jõudsin kolme palkidest trepiastmeni, kuulsin, kuis uks lukust lahti keerati, riivid ja 
poldid eest ära lükati. Panin käe vastu ust ja lükkasin seda vähehaaval laiemale, kuni keegi 
ütles: «Nüüd on küll, pista pea sisse.» Tegin seda. kuid arvasin, et nad mul pea maha 
võtavad. 

Küünal oli põaandal ja inimesed seisid kõik selle ümber. Nad vaatasid mind, ja ma 
vaatasin neid; see kestis umbes veerand minutit. Kolm suurt püssimeest sihtis mu poole; 
uskuge, see pani mu võpatama. Kõige vanem oli halli peaga, umbes kuuekümne aastane; 
teised kaks olid kolmekümneaastased või vanemad, — kõik kenad, ilusad mehed. Ja väga 
armas vana halli peaga daam ning ta selja taga kaks noort naist, keda ma hästi ei näinud. 
Vana džentlmen ütles: 

«Ma arvan, kõik on korras. Tule sisse.» Niipea kui sees olin, lukustas vana džentlmen ukse, 
pani riivid ja poldid ette, ütles, et noormehed püssidega sisse tulekski, ja kõik läksid suurde 
elutuppa, kus uus lappidest vaip oli põrandal. Nad astusid kõik koos nurka, esikülje akendest 
eemale; külje seintes aknaid ei olnud. Küünal tõsteti kõrgele- ja silmitseti mind põhjalikult; 
«Ta pole Shepherdson, — ei, tas pole midagi Shepherdsonidest.» Siis ütles vanahärra, ta 


lootvat, et mind ei tülita, kui nad mu läbi otsivad relvade suhtes, — nad ei mõtlevat sellega 
midagi paha, seda tehtavat ainult, et asi kindlam oleks. Ta ei sorinud mu taskutes, vaid ainult 


kobas väljastpoolt kätega ja ütles, et kõik oa korras, Ütles, tehku ma enesele olemine 
mugavaks ja tundku end 

nagu kodus. Käskis mind oma lugu jutustada, kuid vana daam ütles: 

«Jumala pärast, Saul, vaene poiss on nii märg kui vähegi võimalik; ja kas sa ei 
arva, et ta ehk on näljane?» 

«Sul on õigus, Rahel, — mul ei tulnud meelde.» 

Siis ütles vana daam: 

«Betsy,» (see oli neegrinaine) «mine ruttu ja too talle süüa. Nii kähku kui saad. 
Vaene poiss! Ja, tüdrukud, teine teist äratagu Buck ja öelgu talle — oh, siin ta ongi 
ise! Buck, võta see väike võõras ja aita tal märjad riided seljast ja anna talle oma 
riietest midagi 
kuiva.» 

Buck näis olevat umbes minuvanune — kolmeteistkümne või neljateistkümne 
aastane —, kuigi ta oli minust natuke suurem. Tal polnud muud seljas kui särk; ja 
ta pea oli õige sassis. Ta haigutas tulles ja. hõõrus rusikaga silmi; teise käega vedas 
ta püssi järele. «Kas Shepherdsone pole lähedal?» küsis ta. Teised ütlesid, ei, see 
olevat eksitus olnud. «Noh,» ütles ta, «ma arvan, kui mõni oleks lähedal olnud, siis 
ma oleksin talle kuuli pihta saatnud.» Kõik naersid ja Bob ütles: 

«Kuule, Buck, nad oleksid võinud meid kõiki skalpeerida', — sul läks tulemisega nii 
palju aega.» 

«Noh, keegi ei tulnud mind kutsuma. See oli ülekohus. Mind ei võeta ilmaski kaasa ja 
ma ei saa midagi teha.» 

«Pole viga, Buck, mu poiss,» ütles vana džentlmen, «küll sa jõuad omal ajal küllalt 
teha, ära muretse. Mine nüüd ja tee, mis ema käskis.» 

Kui jõudsime ülemisele korrale. ta magamistuppa, andis ta mulle kareda särgi, kuue ja 
püksid ning raa panin need selga. Ta küsis mult sel ajal mu nime, aga enne kui ma 
jõudsin vastata, hakkas ta mulle jutustama pasknäärist ja noorest jänesest, kelle ta tunaeile 
oli metsast püüdnud, ja küsis mult, kus Mooses oli, kui küünal kustus. Ütlesin, et ma ei 
tea; ma pole sellest veel kuskilt midagi kuulnud. 

«Noh? arva!» ütles ta. 


1 Skalpeerima — vaenlaste peanahka maha nülgima. 

«Kuidas ma arvan,» ütlesin ma, «kui ma pole sellest iial kuulnud?» 


«Aga sa võid ometi arvata, eks? See on ju nii kerge.» 

«Mis küünal?» ütlesin ma. 

«Ükskõik mis küünal,» ütles ta. 

«Ma ei tea, kus ta oli,» ütlesin ma, «kus ta oli siis?» 

«Noh, ta oli pimedas! Pimedas oli ta!» 

«Noh, kui sa tead, kus ta oli, mis sa siis minult küsid?» 

«Jumal, see on ju mõistatus, kas sa aru ei saa? Kuule, kui kauaks sa siia jääd? Pead 
alatiseks jääma. Mul oleks tore, — kooli parajasti pole. Kas sul on koer? Mul on, — ta läheb 
Jõkke ja toob välja iga laastu, mis sisse visata. Meeldib sulle pühapäeviti pead kammida ja 
muud sihukesed narrused? Võid arvata, et mulle ei meeldi, aga ema sunnib. Neetud vanad 
püksid! Peaksin nad vist jalga panenja, aga parema meelega ei teeks seda, on nii soe. Oled 
sa valmis? Tore, tule siis, va vennas.» 

All oli vahepeal mulle külma maisiputru, külma härjaliha, võid ja petipiima valmis 
pandud; midagi paremat pole ma iial söönud. Buck ja ta ema ja kõik teised suitsetasid 
maisipeadest piipe; neegrinaised olid ära läinud ja mõlemad noored tüdrukud ei suitsetanud. 
Teised suitsetasid ja rääkisid, ja mina sõin ja rääkisin ka. Tüdrukud olid suured rätikud 
ümber võtnud, nende juuksed rippusid lahtiselt seljal. Igaüks küsis midagi, ning ma 
jutustasin, kuidas taat, mina ja kogu perekond olime elanud väikeses talus kaugel 
Arkansase! kolkas, ja mu õde Mary Ann jooksis ära ja naitus ega kuuldud temast enam 
iialgi ja Bill läks teda taga ajama ega kuuldud temast ka iial enam; riing Tom ja Mort 
surid, nii et siis etjäänud enam muud kedagi kui mina ja taat. Aga taadist polnud enam 
midagi asja ta murede pärast; ja kui ta suri, võtsin ma, mis järele oli jäänud, sest talu 
polnud meie oma, ja sõitsin laevalael jõge mööda üles ja kukkusin üle parda; ja nii ma 
sattusin nende juurde. Nad ütlesid, et ma võin nende juures kui kodus olla nii kaua kui 
tahan. Vahepeal oli peaaegu valgeks läinud, ja kõik läksid magama, ja mina ka Buckiga. Aga 
kui ma hommi- 


1 Arkansas — P.-A, Ühendriikide osariik 

kui ärkasin — pagan võtku! — olin om« nime unustanud. Lamasin umbes tund aega, 
katsudes meelde tuletada; ja kui Buck ärkas, küsisin: 
«Kas sa veerida oskad?» 
«Jah,» vastas ta. 
«Vean kihla, et sa ei oska mu nime veerida,» ütlesin ma. 
«Vean kihla ükskõik mille vastu, et oskan,» kostis ta. 
«Hea küll,» ütlesin, «hakka pihta!» «G-e-o-r-g-e J-a-c-k-s-o-n, näed nüüd!» hüüdis ta. 


«Noh,» olin ma nõus, «sa oskasid, — ma poleks seda arvanud. On teine küllalt keeruline 
nimi, et seda nii järsku veerida pikema peamurdmiseta.» 

Salaja kirjutasin nime üles, sest keegi võis teinekord lasta mind seda veerida, — siis 
pidin valmis olema ja tähed ette vuristama, nagu oleksin sellega ammu harjunud. 

Oli kangesti meeldiv perekond ja kangesti meeldiv maja ka. Ma polnud kogu maal veel 
näinud ühtki maja, mis oleks olnud nii meeldiv ja nii peenike. Eesuksel polnud raudkäepidet 
ega ka puukäepidet nahknööriga, vaid vasknupp, kust keerati, — niisama nagu linnama- 
jades. Elutoas polnud voodit, polnud jälgegi voodist, aga linnas on kole paljudes 
elutubades voodid. Seal oli suur telliskividest müüritud kamm, ja kivid peeti puhtad ja 
punased vett peale valades ning neid teise telliskiviga nühkides; aeg-ajalt küüriti kaminat 
punase vesivärviga, mida hüütakse hispaania pruuniks. Just niisama kui linnas tehakse. 
Kaminas oli suur vasest rest, mis tervet palki oleks kandnud. Keset kaminasimssi seisis 
kell, ja kella klaasist esiküljele oli alla linnapilt maalitud, ja keskele oli ruumi jäetud 
päikesele, ja selle taga liikus pendel. Ilus oli kuulata selle kella tiksumist; ja mõnikord, 
kui rändkaupmees parajasti oli seal käinud ning kella üles keeranud ja korda seadnud, 
hakkas kell lööma ja lõi sada viiskümmend korda, enne kui ta väsis. Nad poleks seda kella 
ühegi hinna eest ära andnud. 

Noh, kummalgi pool kella oli millestki kriiditaolisest ainest kirjuks maalitud suur 
papagoi, välismaalt toodud. Ühe papagoi juures oli savist kass ja teise juures savist koer; 
kui neid vajutati, siis nad vääksusid, kuid ei ava- 


311 


nud suud ega teinud teist nägu ega olnud asjast huvitatud. Nad vääksusid seestpoolt. Nende 
asjade taga oli kaks suurt metskalkuni laialilaotatud tiibadest lehvikut. Laual keset tuba oli 
ilus savikorv, kuhu oli õunu ja apelsine ja persikuid ja viinamarju kuhjatud; need olid 
punasemad ja küllasemad ja kaunimad kui tõeline puuvili, kuid nad polnud tõelised, sest 
oli näha, kust mõni tükike oli ära pudenenud, nii paistis välja valge kriit, — või mis see oli. 
Sel laual oli lina ilusast vahariidest, kuhu punane ja sinine kotkas laotatud tiibadega oli 
maalitud; ümberringi oli maalitud veer. Nad ütlesid, et laudlina oli 
Philadelphiast. Toas oli ka raamatuid, mis lauanurkadele väga korralikult riita olid laotud. 
Uks oli suur perekonna piibel, pilte täis. Üks oli «Rändaja teekond-», seal jutustati mehest, kes 
oma perekonna maha jättis, aga raamat ei öelnud, miks. Ma lugesin sealt aeg-ajalt õige 
palju. Kirjeldus oli huvitav, kuid igavene keeruline. Ühe raamatu nimi oli «Sõpruse ohvrid», 
see oli täis luulelisi aineid ja laule; kuid ma laule ei lugenud. Siis «Henry Clay kõned» ja dr. 
Gunni «Koduarst», — see 
jutustas kõik, mis teha, kui mõni oli haige või surnud. Oli lauluraamat ja hulk muid 
raamatuid. Ja toas oli ilusaid ja täitsa terveid õlgpõhjaga toole, — mitte keskelt lohku 
vajunud ega välja veninud nagu mõni vana korv. 


Seintel rippus pilte — peamiselt Washingtonid ja Lafayette'id ja lahingud ja Šoti mägede 
Maryd; ühe pildi nimi oli «Iseseisvusaktile allkirja andmine». Seal oli pilte, mida nimetati 
pliiatsijoonisteks, need oli üks tütar ise teinud, kui ta kõigest viieteistkümne aastane oli; ta 
oli surnud. Need olid teistsugused kui kõik muud pildid, mis ma iial olen näinud: enamasti 
tumedamad kui harilikud pildid. Ühe' peal oli naine õhukeses mustas kleidis, mis kaenla alt 
vööga oli kinni seotud; käised olid keskelt laiad kui kapsad; peas oli naisel lai must 
torukujuliste servadega kübar musta looriga; valgetel õhukestel sukkadel olid mustad paelad 
ristamisi; jalas olid üsna väikesed mustad teravate ninadega kingad; ja naine toetus 
mõtiskelles parema küünarnukiga hauakivile leinapaju all, teine käsi rippus ja hoidis valget 

taskurätti ja käekotti. Pildi alla oli kirjutatud: «Ah, kas ma sind iialgi enam ei näe?» Teisel 
pildil oli noor daam ümberringi siledasti üles pealaele kammitud juustega, mida seal 
kamm kinni hoidis; kamm oli nagu tooli seljatugi. Ja daam nuttis taskurätikusse ning teises 
käes oli tal surnud lind seljali, jalad püsti; ja pildi alla oli kirjutatud: «Ah, iialgi ei kuule 
ma enam su magusat laulu!» Ühel pildil oli noor daam akna juures ja vaatas kuud, ning 
pisarad voolasid ta põski mööda; käes oli tal avatud kiri musta vahapitseriga; teise käega 
surus ta keti otsas olevat medaljoni vastu suud, ja pildi alla oli kirjutatud: «Sa oled läinud, 
ah, sa oled läinud!» Ma usun, need olid kõik ilusad pildid, aga mulle nad ei meeldinud, 
sest kui mul kurvavõitu tuju oli, tegid nad ma alati hoopis kurvaks. Kõigil oli kahju, et 
see tütar oli surnud, sest ta oli kavatsenud veel hea hulga sihukesi pilte teha; — ja nende 
järele, mis la juba oli teinud, võis igaüks arvata, kui suur oli kaotus. Aga ma usun, temal oli 
niisuguse meelelaadi juures surnuaias parem. Kui ta haigeks jäi, töötas ta pildi kallal, mida 
nad nimetasid ta suurimaks teoseks; iga päev ja iga öö ta palvetas, et teda lastaks elada, kuni 
ta selle pildi valmis saab, aga ta ei jõudnud seda enam valmis teha. Sel pildil oli noor naine 
pikas valges kleidis; ta seisis sillal ja oli valmis iga silmapilk alla hüppama. Ta juuksed olid 
lahti seljal ja ta vaatas üles kuu poole; pisarad voolasid mööda nägu ja kaks kätt oli 
rinnal koos, kaks kätt õieli ja kaks kätt üles kuu poole tõstetud. Tütar oli tahtnud katsuda, 
missugune kätepaar on kõige sobivam, et siis teised maha kustutada; aga nagu ma ütlesin, ta 
suri enne, kui jõudis oma kavatsuse teostada. Nüüd hoiti seda pilti ta toas voodipeatsis, ja ta 
sünnipäeval riputati alati lilli selle ümber. Muul ajal varjas seda väike eesriie. Noorel naisel 
sel pildil oli ilus armas nägu, aga nii palju käsi, et ta minu arvates oli nagu liiaks ämbliku 
moodi. 

Kui tütarlaps alles elas, kirjutas ta päevikut, kuhu ta kleepis hingepalveid ja 
õnnetustekirjeldusi ja pikameelse kannatuse lugusid «Kiriku Teatajast»; nende järgi tegi ta 
omast peast luuletusi. Need olid väga head luuletused. Järgneva luuletuse ta kirjutas ühest 
poisist, kelle nimi oli Stephen Dawling Bots ja kes kukkus kaevu ja uppus. 

Ood kadunud Stephen Dawling Botsile. 

Kas Stephen oli haige. 
Kui hinge heitis ta 
Ja vanemad jäid valus 
Nii üksi leinama? 
Ei, polnud seeta saatus; 
Noor Stephen Dawling Bots 
Siit ilmast äkki lahkus, 
Tal järsku tuli ots. 
Ei piinand teda köha, 
Ei leetrid vaevanud, 
Ka palaviku kuumus 
Ei närtsitand ta suud. 

Ei armuvalu murdnud 

Ta südant muretut, 

Ei seedimiserikked 


Noort hinge hukanud. 
Ah ei. Vaid pisarsilmi 
Nüüd kuulge, sõbrad ka: 
Ta lahkus siit maailmast. 
Sest kaevu uppus ta. 


Arst äratada proovis 

Veest välja tiritut. 

Polnud kasu tema soovist — 
Haud ohvri pärinud. 

Kui Emmeline Grangerford võis sihukesi luuletusi teha, enne kui ta neljateistkümne aastane 
oli, siis võib arvata, mis ta edaspidi oleks võinud teha. Buck ütles, ta olevat luuletusi otse 
käisest puistanud. Tal ei olevat tarvitsenud peatuda, et mõelda. Ta olevat ühe rea paberile 
visanud, ja kui ta ei olevat sellele riimi leidnud, siis olevat ta selle otsekohe maha 


kustutanud ja uue rea — laks! paberile visanud, — ja ikka nii edasi. Ta ei olevat palju 
valinud, vaid olevat kirjutada võinud iga asja kohta, kui see aga kurb oli. Iga kord kui mõni 


mees või naine või laps suri, oli ta oma «tribuudiga» platsis, enne kui surnu jõudis külmaks 
minna. Ta nimetas seda tribuudiks. Naabrid rääkisid, et esimeseks tuli arst, siis tuli Emme- 

line ja siis surnumatja. Üksainus kord jõudis surnumatja ette; seekord ei leidnud Emmeline 
kuidagi riimi surnud mehe nimele, — mis oli Whistler. Pärast seda oli ta hoopis muutunud; 
ta ei kurtnud, aga ta nagu kustus pikkamisi ega elanud enam kaua. Vaene laps, mitu korda 
käisin ise ülal ta väikeses toas, võtsin ta vaese vana päeviku ja lugesin seda, kui ta pildid 
olid mu tuju kurvaks teinud ja ma olin tema peale pisut tusane. Ma armastasin kogu seda 
perekonda, ka surnuid, ja soovisin, et midagi me vahele ei tuleks. Vaene Emmeline tegi 
luuletusi kõigi surnute kohta, kuita elas; tundus ülekohtusena, et nüüd polnud kedagi, 
kes oleks mõne luuletuse teinud tema kohta, kui ta surnud oli. Katsusin ise paar salmi 
valmis higistada, aga asi ei tahtnud sugugi edeneda. Emmeline tuba hoiti puhas ja ilus, 
ja kõik asjad seisid just nii, nagu talle meeldis, kui ta elas; ja keegi ei maganud iial ses 
toas. Vanaproua hoolitses ise toa eest, kuigi majas oli neegreid küllalt. Ta istus seal sage- 
dasti ja luges enamasti piiblit. 
Noh, mis puutub võõrastetoasse, siis olid seal ilusad kardinad akende ees: vaiged, 
maalitud lossidega ja viinaväätidega ümber müüride ja kariloomadega, kes jooma tulid. 
Seal oli ka vana väike klaver, selle sees olid vist plekkpannid. Polnud midagi meeldivamat, 
kui kuulata, kuidas noored daamid laulsid «Viimne side on murdunud» ja klaveril 
mängisid «Praha lahingut». Kõigi tubade seinad olid krohvitud, ja enamasti kõigis olid 
vaibad põrandal. Ja väljast oli kogu maja valgeks lubjatud. 
See oli kahe poolega maja ning suurel õuel kähe poole vahel oli katus peal ja põrand all; 
mõnikord kaeti keskpäeval laud sinna — seal oli jahe ja mugav. Ei võinud midagi 
paremat olla. Ja kui hea oli söök! Ja kui rohkesti seda oli! 


18. PEATÜKK 


Kolonel Grangerford oli džentlmen, teate. Ta oli läbi ja läbi džentlmen, ja ta perekond ka. Ta 
oli kõrgest soost, nagu öeldakse, ja see tähendab inimese juures 

sama palju kui hobuse juures, ütles lesk Douglas alati, — ja keegi pole iial eitanud, et ta 
kuulus me linna kõige kõrgemasse aristokraatiasse. Ka mu taat ütles seda, kuigi ta ise oli 
hoopis alamast soost. Kolonel Grangerford oli väga pikk ja väga sale, tal oli tõmmukas 
kahvatu nägu, mis kuskilt põrmugi ei punetanud. Ta ajas igal hommikul habet üle kogu 
kõhna näo; tal olid kõige õhemad huuled ja kõige õhemad sõõrmed ja kongus nina ja tihedad 
kulmud. Ja .kõige tumedamad silmad nii sügaval peas, et näis, nagu vaataksid nad kuskilt 


koobastest välja. Ta otsaesine oli kõrge, juuksed olid mustad ja siledad ja rippusid 
õlgadeni. Käed olid pikad ja kõhnad. Ja iga jumala päev pani ta puhta särgi selga ja kandis 
peast jalgadeni linasest riidest tehtud ülikonda, — see oli nii valge, et silmadel oli valus 
vaadata.. Pühapäeviti ta kandis sinist sabakuube vasknööpidega. Tal oli punasest puust kepp 
hõbenupuga. Temas polnud midagi kergemeelset — mitte kõige vähematki — ega käratsenud 
ta ka iialgi. Ta oli nii lahke kui võimalik; igaüks tundis seda ja usaldas teda. Mõnikord ta 
naeratas ja seda oli armas näha; aga kui ta end sirgu ajas nagu lipuvarras ja kui ta kulmude 
alt välgud hakkasid sähvima, siis oleksite kõige parema meelega puu otsa roninud ja alles 
hiljemini katsunud ta viha põhjuse jälile jõuda. Tal ei tarvitsenud iial kellelegi öelda, et ta 
korralikult käituks — igaüks käitus alati korralikult seal, kus tema oli. Igaüks armastas ka 
tema lähedust; ta oli enamasti alati kui päikesepaiste, tema juures tundus ikka ilus ilm 
olevat. Kui ta pilve läks, siis oli pool minutit koledasti pime; ja sellest jätkus. Nädal otsa ei 
teinud siis keegi midagi pahasti. 

Kui ta ühes vana leediga hommikul alla tuli, siis tõusid kõik perekonnaliikmed toolidelt 
püsti ja teretasid neid ega istunud enne, kui nemad olid istunud. Siis Tom ja Bob läksid 
puhveti juurde, kus viinapudelid seisid, ja segasid talle klaasi kibedat; ta hoidis klaasi 
käes, kuni Tomi ja Bobi klaasid oli täidetud; siis nad kummardasid ja ütlesid: «Soovime 
aupaklikult tervist, majaisand ja -emand.» Siis kummardasid vanemad õige natuke ja ütlesid: 
«Tänan,» ja siis nad jõid kõik kolmekesi.Ma Tom ja Bob kallasid lusikatäie vett suhkrule ja 
viski või õuna- 

viina tilgakesele endi klaasides ja andsid mulle ja Buckile, ja me jõime ka vanade 
terviseks. 

Bob oli vanim ja Tom tema järgmine. Nad olid pikad ilusad mehed, väga laiade 
õlgade ja pruunide nägudega, pikkade mustade juustega ja mustade silmadega. Nad 
riietusid valgesse peast jalgadeni, niisama kui vana džentlmen; peas kandsid nad laiu 
panama kübaraid. 

Siis oli veel miss Charlotte, ta oli kahekümne viie aastane, pikk, tore ja uhke, kuid nii 
hea kui vähegi saab olla, kui ta erutatud polnud. Kui ta aga erutatud oli, siis oleks 
igaüks ta ees hea meelega õhuks muutunud; ses asjas sarnanes ta oma isaga. Ta oli 
väga ilus. 

Niisama ta õde, miss Sophia, kuid teist laadi. Sophia oli mahe ja tasane nagu tuvi, ja 
kõigest kahekümne aastane. 

Igal isikul oli oma neeger, kes ta eest hoolitses, ka Buckil. Minu neegril oli kole 
kerge, sest ma polnud harjunud kedagi enese eest midagi teha laskma; aga Bucki omal 


oli aina tegemist. 


See oli tol ajal kogu perekond; aga see oli varemini suurem olnud. Kolm poega oli 
tapetud ja Emmeline oli surnud. 

Vanal džentlmenil oli palju farme ja üle saja neegri. Mõnikord tuli hulk inimesi ratsa 
kümme või viieteistkümne miili tagant ümberkaudu ja jäi viieks või kuueks päevaks. Siis 
pidutseti siin-seal lähikonnas ja jõel, tantsiti ja lõbutseti päeval metsas ja öösi oli majas 
ball. Need inimesed olid enamasti perekonna sugulased. Mehed tõid püssid kaasa. Oli 
kenake hulk peeni inimesi, teate. 

Lähikonnas elas veel teine aristokraatlik sugukond — viis või kuus perekonda — 
enamasti Shepherdsoni-nimelised. Nad olid sama õilsad ja kõrgest soost, sama rikkad ja 
tähtsad kui Grangerfordide sugukond. Shepherdsonid ja Grangerfordid tarvitasid oma 
laevasilda, mis oli umbes kahe miili kaugusel me majast; mõnikord, kui ma sillal käisin 
meie omade salgaga, siis nägin seal harilikult hulga Shepherdsone uhketel hobustel. 


Kord olime, Buck ja mina, eemal metsas jahil ja kuulsime h«buse lähenemist. Läksime 
just üle tee, kui Buck ütles: 


«Kähku! Hüppa metsa!» 


Tegime seda ja siis piilusime läbi lehestiku, õige pea tuli tore noormees teed mööda 
traavides; ta istus vabalt sadulas ja oli sõjamehe moodi. Püss oli tal põiki sadulas. Olin teda 
enne näinud. See oli noor Harney Shepherdson. Kuulsin, kuidas Bucki püss mu kõrva ääres 
lahti läks; Harney kübar lendas peast. Ta haaras püssi ja ratsutas otse sinnapoole, kus me 
peidus olime. Kuid me ei oodanud. Pistsime jooksu läbi metsa. Mets polnud tihe; vaatasin 
üle õla tagasi, et kuuli eest hoiduda, ja nägin kaks korda, kuidas Harney Bucki peale sihtis. 
Siis ratsutas ta ära nagu oli tulnud, arvan, ta läks oma kübara järele, aga ma ei näinud seda. 
Me jooksime peatumata koduni. Vana džentlmeni silmad välkusid silmapilguks — ma 
arvan, see oli rõõmuvälgatus — siis muutus ta nägu pehmeks ja ta ütles hellasti: 

«Ma ei armasta sellist põõsa tagant laskmist. Miks sa ei astunud teele, mu poeg?» 

«Shepherdsonid ei tee seda, isa. Nad poevad alati peitu.» 

Miss Charlotte hoidis pea püsti nagu kuninganna, kui Buck oma lugu jutustas; ta sõõrmed 
laienesid ja silmad läksid pärani lahti. Mõlemad noormehed vaatasid süngelt, kuid ei 
öelnud midagi. Miss Sophia kahvatus, kuid värv valgus ta näkku tagasi, kui ta kuulis, et 
mees polnud viga saanud. 

Niipea, kuime Buckiga väljas puude all viljaaida juures kahekesi olime, ütlesin ma: 

«Kas tahtsid teda tappa, Buck?» 

«Jah. Muidugi tahtsin.» 

«Mis ta on sulle teinud?» 

«Tema? Ta pole mulle iial midagi teinud.» 

«Noh, miks sa siis tahtsid teda tappa?» 


«Ainult vaenu pärast.» 

«Mis vaenu?» 

«Noh, kust sina siis välja pugenud oled? Kas sa ei tea, mis on vaen?» 

«Pole kuulnud. Jutusta mulle sellest.» 

«Noh,» ütlels Buck, «see on sedasi. Ühel mehel on tüli teise mehega ja ta tapab tema; siis 
teise mehe vend tapab jälle tema; siis teised vennad mõlemalt poolt lähe- 

vad vastamisi; siis segavad onupojad end asjasse — ja viimaks on kõik tapetud ja 
vaen on otsas. Aga see läheb pikkamööda ja võtab palju aega.» 

«Kas see vaen siin kestab juba kaua, Buck?» 

«Noh, seda ma küll usun! See kestab kolmkümmend aastat või kauem. Tekkis tüli 
millegi pärast ja siis protsess, at tüli lahendada. Teine meestest kaotas protsessi, ta 
läks ja tappis selle, kes protsessi võitis. See oli loomulik. Igaüks oleks seda teinud.» 

«Mille pärast tüli siis tekkis, Buck? Maa pärast?» 

«Võib-olla, ma ei tea.» 

«Noh, ja kes laskis teise maha? Oli see Grangerford või Shepherdson?» 

«Heldeke, kust mina tean? See oli nii ammu.» 

«Kas keegi teab?» 

«Oo jah, ma arvan, isa teab ja veel mõned vana rahva seast. Aga nad ei tea enam, 
kuidas tüli algas.» 

«Kas paljud on tapetud, Buck?» 

«Jah! On küllalt matuseid olnud. Kuid iga kord ei tapeta. Isal on hulk haavleid 
kehas, kuid need ei sega teda, ta ei kaalu niikuinii palju. Bobi haavati kord pussiga ja 
Tom on paar korda viga saanud.» 

«Kas tänavu on keegi tapetud, Buck?» 

«Jah, meie poolt üks ja nende poolt üks. Umbes kolme kuu eest ratsutas mu 
neljateistkümne-aastane onupoeg Bud läbi metsa teisel pool jõge; tal polnud relva kaasas 
— see oli päratu rumalus! — ja ühes üksildases paigas ta kuulis kedagi enda taga 
ratsutavat ja nägi: vana Baldy Shepherdson tuleb ta järele, püss käes, valged juuksed 
lehvivad tuules. Selle asemel et maha karataja tihnikusse joosta, mõtles Bud vanamehe 
käest ratsa ära lipsata. Nii nad lahutasid siis miili või rohkem, vanamees aina lähenes, 
kuni Bud viimaks nägi, et midagi polnud parata, peatus ja ümber pöördus, et kuuli mitte 
selga saada, tead ja vanamees ratsutas ta juurde ja laskis ta maha. Aga kaua ta ei 
saanud oma õnne üle rõõmu tunda, sest nädala jooksul lõpetasid meie omad tema elu.» 

«Ma arvan, see vanamees oli argpüks, Buck.» 


«Mina arvan, ta ei olnud kellegi argpüks. Sugugi mitte. Shepherdsonide seas ei ole 
argpükse, — mitte 

ühtki. Ja Grangerfordide seas ei ole ka argpükse. Tead, see vana mees võitles kord pool 
tundi kolme Grangerfordi vastu ja võitis. Nad oli kõik ratsa, tema tuli hobuse seljast maha ja 
läks väikese puupinu taha ja pidas hobuse enda ees kaitseks kuulide vastu. Aga 
Grangerfordid jäid hobuste selga ja ratsutasid kogu aeg ümber vanamehe ning lasksid kogu 
aeg, ja tema laskis neid vastu. Tema ja ta hobune jõudsid mõlemad küll õige auklikult ja 
jõuetult koju, kuid Grangerfordid tuli koju viia, — ja üks neist oli surnud, teine suri 
järgmisel päeval. Ei, sõber, kui keegi otsib argpükse, siis ärgu aega raisaku Shepherdsonide 
juures — seda laadi taimi nende seas ei kasva.» 

Järgmisel pühapäeval läksime kõik kirikusse; sinna oli umbes kolm miili. Sõitsime kõik 
ratsa. Mehed võtsid püssid kaasa, ka Buck, ja hoidsid neid põlvede vahel või panid nad seina 
najale, kus nad käepärast olid võtta. Shepherdsonid tegid niisama. Oli üsna harilik jutlus — 
vennalikust armastusest ja muist sihukestest igavatest asjadest. Aga igaüks ütles, et see oli 
ilus jutlus, ja kõik rääkisid sellest koduteel; neil oli kangesti palju rääkida headest tegudest 
ja halastusest ja ma ei tea millest kõik, nii et mulle tundus, nagu oleks see olnud kõige 
väsitavam pühapäev mu elus. 

Tund aega pärast lõunat tukkusid kõik, mõned oma toolidel, teised oma magamistubades; 
oli päris igav. Buck ja üks koertest olid päikesepaistel rohus siruli ja magasid. Läksin üles 
me magamistuppa ja mõtlesin, et teen ka uinaku. Armas miss Sophia seisis parajasti oma 
uksel — ta tuba oli meie toa kõrval — ja kutsus mu oma tuppa. Ta pani ukse õige tasa kinni 
ja küsis, kas ma armastan teda; ma ütlesin, et jah. Ja ta küsis, kas ma tahan midagi teha ta 
heaks ja kas ma ei räägi sellest kellelegi; ma ütlesin, et jah. Siis ta ütles, et oli unustanud 
oma testamendi kirikusse oma pinki kähe teise raamatu vahele; kas ma lipsaksin tasa välja 
ja läheksin kirikusse ja tooksin testamendi talle ära ega ütleks kellelegi midagi? Ütlesin, et 
lähen ja toon ega ütle midagi. Hiilismn siis välja ja lipsasin maanteele; kirikus polnud 
kedagi, ainult paar siga, sest uksel polnud lukku ja sigadele meeldib suvel kivipõrandal, sest 
see on jahe! Ini- 

mesed enamasti lähevad kirikusse, kui nad peavad sinna minema; sigadega on teine lugu. 
Mõtlesin endamisi, et selle taga pidi midagi peituma — pole loomulik, et tütarlaps satub nii 
suurde ärevusse testamendi pärast. Raputasin siis raamatut ja välja kukkus väike sedel, selle 
peale oli pliiatsiga kirjutatud: «Pool kolm». Otsisin raamatu läbi, kuid ei leidnud muud midagi. 
Ma ei osanud sellest midagi arvata, panin siis sedeli raamatusse tagasi —ja kui ma koju 
jõudsin ja trepist üles läksin, ootas miss Sophia mind oma ukse ees. Ta vaatas testamenti, 


kuni leidis sedeli; ja kohe, kui ta seda oli lugenud, muutus ta rõõmsaks. Ja enne kui ma 
asjast aru sain, haaras ta mu kaenlasse ja pigistas mind ja ütles, et ma olen parim poiss 
maailmas ja et ma kellelegi midagi ei ütleks. Silmapilguks oli ta näost kangesti punane ja ta 
silmad särasid, — see tegi ta kangesti ilusaks. Ma imestusin tublisti, aga kui ma sain jälle 
hinge tõmmata, küsisin talt, mis see sedel tähendas. Ta küsis, kas ma olin seda lugenud, ja 
ma ütlesin ei, ta küs;s, kas ma oskan kirjutatud tähti lugeda, ja ma ütlesin: «Ei, ainult 
trükitud tähti»; siis ta ütles, et sedel on ainult märgiks raamatu vahel, et ta ei unustaks, 
kuhu ta lugemisjärjega jäi. Siis ta käskis mind mängima minna. 

Läksin alla jõe äärde, asja üle järele mõeldes; varsti märkasin, et mu neeger tuli mu 
järele. Kui meid majast enam ei võidud näha, vaatas ta korraks taha ja ümberringi, 
tuli siis joostes ja ütles: 

«Mister George, kui te minuga alla sohu tuleksite, siis näitaksin teile terve hunniku 
vesimadusid.» 

Mõtlesin: kui huvitav, seda ta ütles eile ka. Ta peaks teadma, et vesimadusid ei 


armastata nii väga, et hakatakse neid sood mööda taga ajama. Mis tal mõttes oli? Ütlesin 
Siis: 


«Hea küll, mine ees.» 


Käisin ta järel p«ol milli, siis ta läks sohu ja sumpas veel pool miili edasi. Jõudsime 
väikese sileda ja kuiva köhani, mida ümbritses õige paks 'puude ja põõsaste ja väätide 
tihnik. Ta ütles: 

«Mingi otse edasi, ainult mõned sammud, mister, seal nad on. Ma olen neid enne näinud, ma 
ei hooli enam nende vaatamisest.» 

Ta pöördus ümber ja läks ara, varsti polnud teda puude tagant enam näha. Ma kobasin edasi 
ja jõudsin väikese lageda kohakeseni. See oli nii suur kui magamistuba, ümberringi rippus 
viinapuuvääte; leidsin sealt lamava ja magava mehe, — ja tõesõna: see oli mu vana Jim! 

Äratasin ta ja arvasin, et talle mu nägemine on suureks üllatuseks, aga ei olnud. Ta nuttis 
peaaegu, nii rõõmus oli ta, kuid üllatatud ta ei olnud. Ta jutustas, et oli tol ööl mu järele 
ujunud ja kuulnud mind aeg-ajalt hüüdvat, kuid ei ole julgenud vastata, sest ei tahtnud, et 
keegi oleks ta välja õngitsenud ja jälle orjaks teinud. Ta ütles: 

«Olin väikese hoobi saanud ega võinud ruttu ujuda, nii jäin sinust viimaks tükk maad maha. 
Kui sa kaldale läksid, arvasin, et jõuan sulle järele ega tarvitse hüüda. Aga kui ma seda 
maja nägin, hakkasin aeglaselt käima. Olin nii kaugel, et ma ei kuulnud, mis sa neile 
rääkisid — ma kartsin koeri —, aga kui kõik jälle vaikne oli, siis teadsin, et sa jäid sinna 
majja, ja läksin metsa, et hommikut oodata. Vara hommikul tulid mõned nende neegrid ja 
läksid põllule; nad võtsid mu ja juhatasid mulle selle koha, kuhu mind koerad ei saa 

jälgida, sest vesi on ürnber. Ja nad toovad mulle öösiti süüa ja räägivad, kuidas su käsi käib.» 
«Miks sa ei käskinud Jacki mind varemini siia tuua?» 


«Ah, ei maksnud sind tülitada, Huck, enne kui me võisime midagi ette võtta. Aga nüüd on 
kõik korras. Ostsin potte ja panne ja toitu, kui võimalust oli. Ja parandasin parve öösiti, 
kui...» 

«Mis parve, Jjm?» 

«Meie vana parve.'» 

«Sa tahad öelda, et me vana parv ei purunenud kududeks?» 

«Ei purunenud. Ta oli tublisti puru — üks ots oli katki — aga suurt viga tal polnud, ainult me 
asjad olid peaaegu kõik kadunud. Poleks me nii sügavale sukeldunud ega vee all nii 
kaugele ujunud, ja poleks öö olnud nii pime, ja poleks me nii ehmunud ega pead kaotanud, 
siis oleksime parve näinud. Aga üsna hea, et me ei näinud! Sest nüüd on ta jälle korras ja 
peaaegu nagu uus, ja meil on hulk asju ka nende asemel, mis kaotsi läksid.» 

«Aga kuidas sa parve jälle kätte said, Jim, — kas õngitsesid ta välja?» 

«Kuidas ma sain õngitseda, kui olin metsas? Ei, mõned neegritest leidsid ta: parv oli 
puutüve taha kinni jäänud siin lähedal kalda juures. Nad peitsid ta pajuvõsastikku 
lahesopis. Vaidlesid kangesti, kelle oma parv kõige rohkem oli, ja ma läksin ruttu ja 
lahendasin nende tüli, ütlesin, et parv ei kuulunud kellelegi neist, vaid kuulus sulle ja 
mulle. Küsisin, kas nad ehk tahavad varastada valge noorhärra varanduse ja selle eest 
peksa saada? Siis andsin neile igaühele kümme tsenti, ja neil oli kangesti hea meel ja nad 
soovisid, et tuleks veel parvesid, nii et nad jälle saaksid raha. Nad olid mulle kangesti 
head, need neegrid; ja kui nad midagi mu heaks said teha, siis ei tarvitsenud mul neid kaks 
korda paluda, kullake. See Jack on hea neeger ja kole kaval.» 

«Jah, on küll. Ta ei öelnud mulle midagi sellest, et sa siin olid; kutsus mind ja lubas 
näidata terve kuhja vesi-madusid. Kui midagi juhtub — tema pole asjasse segatud. Ta 
võib öelda, et pole iialgi näinud meid kahekesi koos, ja see oleks tõsi.» 

Ma ei taha pikalt rääkida, mis järgmisel päeval sündis. Arvan, et teen õige lühidalt. 

Ärkasin, kui köitis, ja pidin teise külje keerama ja edasi magama; siis märkasin, kui 

vaikne oli, — tundus, nagu poleks midagi liikumas. See oli ebaharilik. Järgmiseks 

märkasin, et Buck oli läinud. Noh, tõusin imestunult ja läksin alumisele korrale. Kuskil 

polnud kedagi; igal pool täieline vaikus, õues niisama. Mis see tähendab? mõtlesin. 

Puupinu juures tuli mulle mu Jack vastu; küsisin: «Mis on juhtunud?» Ta ütles: 

«Kas te ei tea, mister George?» 

«EL» ütlesin ma, «ei tea.» 

«Noh, miss Sophia ju põgenes! Põgenes jah. Öösi põgenes; keegi ei tea, millal. Põgenes, 
et naituda noore Harney Shepherdsoniga — teate küll. Nii vähemalt räägitakse. Poole tunni 


eest perekond sai teada — võibolla ka enam kui poole tunni eest — ja siis nad aega ei 
viitnud. Nii ruttu olid püssid käes ja mehed sadulas — seda pole enne nähtud. Naispere 
läks sugulasi jalule 

ajama. Vana džentlmen Saul ja noored džentlmenid ratsutasid püssidega jõe äärde 
maanteele, et katsuda tabada seda noormeest ja tappa ta, enne kui ta jõuab miss Sophiaga üle 
jõe. Arvan, et tulevad kangesti rasked ajad.» 

«Buck läks minema, mind äratamata?» 

«Noh, seda küll. Nad ei taha teid sellesse segada. Mister Buck laadis oma püssi ja vandus, 
et toob mõne Shepherdsoni kaasa või sureb. Noh, küllap seal on Shep-herdsone küllalt; vean 
kihla, et ta mõne tabab, kui hästi läheb.» 

Läksin maanteele nii ruttu kui sain. Viimaks hakkas eemalt kuulduma püssipauke. Kui 
ma nii kaugele jõudsin, et ulatusin nägema laualadu ja puuriita auriku silla juures, pugesin 
puude all ja põõsaste vahel edasi, kuni leidsin hea koha; siis ronisin villpapli harude 
vahele, kuhu kuulid, etulatunud, ja vaatasin sealt. Lähikonnas villpapli ees oli nelja jala 
kõrgune puudevim, esiti pidin selle taha peitu minema; võib-olla oli mu õnn, et ma seda ei 
teinud. 

Neli või viis meest ratsutasid kui hullud laualao ees lagedal platsil, vandudes ja 
karjudes ja püüdes läheneda kahele noormehele teisel pool puuriita aurikusilla juures. Mehed 
ei saanud nende ligi. Iga kord kui mõni neist ennast puuriida jõepoolsel küljel näitas, 
lasti ta pihta. Mõlemad noormehed kükitasid, seljad vastamisi, riida taga; nii võisid nad 
mõlemaid teeosi silmas pidada. 

Viimaks lakkasid mehed ümber ratsutamast ja karjumast. Nad sööstsid laualao poole. Siis 
hüppas teine noormees püsti, nii etta natuke üle puuriida ulatus, ja laskis ühe meestest 
sadulast maha. Kõik mehed hüppasid hobustelt rnaha, haarasid haavatu ja hakkasid teda laua- 
lao poole tirima; samal hetkel pistsid noormehed jooksu. Nad jõudsid pool teed minu puuni, 
enne kui mehed neid märkasid, sadulasse hüppasid ja neile järele kihutasid. Nad jõudsid 
noormeestele lähemale, aga sellest polnud kasu, poisid olid liiga palju ette jõudnud. Nad 
jõudsid puuvirnani mu puu ees ja lipsasid selle taha; nii oli neil jälle parem seisukoht kui 
tagaajajatel. Üks noormeestest oli Buck, teine oli umbes üheksateistkümne-aastene sale 
noor Poiss. 

Mehed vandusid tükk aega, ratsutasifl siis ara. Niipea kui nad olid silmist kadunud, hüüdsin 
Bucki ja ütlesin seda talle. Ta ei taibanud esiti, mis hääl see puu otsast kostis, ja oli hirmsasti 


üllatatud. Käskis mind teraselt varitseda ja talle öelda, kui mehed jälle nähtavale tulevad. 
Ütles, et neil on kuratlik kavatsus ja kauaks nad vist ära ei jää. Soovisin, et ma oleksin 
kaugel sest puust, kuid ei julgenud alla tulla. Buck hakkas nutma ja vanduma ja tõotas, et 
tema ja ta onupoeg Joe (teine noor-mees) veel selle päeva eest kätte maksavad. Ütles, et ta 
isa ja mõlemad vennad olid tapetud, ja kaks või kolm vaenlast ka. Seletas, et 
Shepherdsonid olevat neid peidust varitsenud ja et isa ja vennad oleksid parem pidanud 
sugulasi ootama, — Shepherdsonid olevat ülekaalus olnud. Küsisin, mis oli saanud noorest 
Harneyst ja miss Sophiast. Ta ütles, nad olevat üle jõe läinud ja pääsenud. See rõõmustas 
mind. Aga ma pole iial kuulnud kedagi nii kurtvat kui Bucki selle üle, et tal korda ei läinud 
Harneyd tappa tol päeval, kui ta tema pihta laskis. Äkki: põmm! põmm! põmm! kolm või 
neli püssipauku. Mehed olid tasa teiselt poolt läbi metsa tulnud ja lähenesid, olles hobused 
metsa jätnud. Poisid kihutasid joostes jõe poole — mõlemad olid haavata saanud — ja kui 
nad käreda vooluga pärivett ujusid, jooksid mehed piki kallast, tulistasid neid ja kisendasid: 
«Tapke nad! Tapke nad!» Mul hakkas nii paha, et peaaegu oleksin puu otsast maha kukkunud. 
Ma ei hakka jutustama, mis veel juhtus, — see teeks mu jälle haigeks. Sooviksin, et ma tol 
ööl poleks tulnud kaldale, kus sihukesi asju pidin nägema. Ma ei unusta seda iialgi; 
arvutu hulga kordi olen seda unes näinud. 

Jäin puu otsa, kuni pimedaks läks; kartsin alla tulla. Aeg-ajalt kuulsin püssipauke 
kaugel metsas: kaks korda nägin väikesi meestesalku püssidega laualao tagant ratsa mööda 
kihutavat; sellest arvasin, et võitlus käis aina edasi. Mu meeleolu oli kangesti vilets; 
otsustasin seepärast, et ma iialgi enam selle maja lähedusse ei lähe, — tundsin, et mina 
olin kuidagi kõiges süüdi. 

Arvasin, et pühapäevane sedel tähendas, et miss Sophia pidi Harneyd kuskil kohtama 
kell pool kolm ja põgenema; ja arvasin, et oleksin pidanud ta isale rääkima 

sellest sedelist ja sellest, kui imelikult miss Sophia talitas, siis võib-olla oleks ta miss 
Sophia luku taha pannud, ja seda koledat tapmist poleks iial tulnud. 

Kui ma puu otsast alla tulin, roomasin tükk maad mööda jõekallast edasi ja leidsin 
mõlemad laibad vee äärest; vedasin nad kaldale, katsin nende näod kinni ja läksin ära nii 
ruttu kui sain. Nutsin natuke, kui ma Bucki näo kinni katsin, sest ta oli mulle kangesti hea 
olnud. 

Nüüd oli päris pime. Ma ei läinud maja lähedale, vaid rändasin läbi metsa ja läksin sohu. 
Jimi polnud saarel; ruttasin siis pooljoostes jõekääru juurde. Pugesin läbi pajuvõsastiku, 
ihates ruttu parvele hüpata ja sealt hirmsast paigast eemale jõuda, aga parve ei olnud! 
Jumal, kui kohkunud ma olin! Vähemalt minutiks jäi mul hing kinni. Siis karjatasin. 
Vähem kui kahekümne sammu kauguselt ütles kellegi hääl: 


«Jumala pärast! Kas sina oled, kullake? ära tee kära.» 

See oli Jimi hääl. Ükski hääl enne polnud mu meelest nii armsalt kõlanud. Jooksin mööda 
kallast edasi ja hüppasin parvele. Jim haaras mu kaenlasse ja pigistas mind, ta oli nii 
rõõmus mind nähes. 

«Jumal õnnistagu sind, laps,» ütles ta, «olin kindel, et sa oled ka surnud. Jack käis siin, ta 
ütles, et arvab, et sa oled maha lastud, sest sa eitulnud enam koju. Ma tahtsin parajasti 
läbi tihniku jõesopist välja tüürida ja pidin just parve kaldast eemale tõukama, et ära 
sõita, niipea kui Jack oleks tulnud ja öelnud, et sa oled kindlasti surnud. Jumal, rna olen 
kangesti rõõmus, et sa jälle tagasitulid, kullake.» 

Ma ütlesin: 

«Jah, see on kangesti hea. Nad ei leia mind ja arvavad, et olen tapetud ja et jõgi on mu ära 
viinud, — on midagi, mis seda arvamust kinnitab. Ära aga viida aega, Jim, katsu lagedasse 
vette jõuda nii ruttu kui saad.» 

Mu süda läks kergemaks alles siis, kui parv oli kaks miili sealt eemale jõudnud ja ujus 
keset Mississipit. Siis riputasime endi märgulaterna välja ja otsustasime, et oleme jälle 
vabad ja pääsenud. Ma polnud eilsest saadik suutäit sööhud, seepärast tõi Jim mõned 
maisikoogid ja petipiima ja sealiha kapsaste ja aedviljaga — maailmas pole midagi 
paremat, kui see õieti on keedetud! — 

ja me lobisesime, kuna mina sõin. Oli väga mõnus. Mul oli päratu hea meel, et olin tulema 
pääsenud kõigi vaenude seast; niisama rõõmutses Jim, et oli soost välja saanud. Ütlesime, 
et pole paremat kõdu kui parv. Igal pool mujal on kitsik ja lämmatav, ainult parvel mitte. 
Parvel tunneb inimene ennast kangesti vabana, tal on mugav ja mõnus. 


19. PEATÜKK 


Läks mööda kaks või kolm päeva; arvan, et võiksin öelda: ujus mööda kaks või kolm 
päeva — need kadusid nii vaikselt ja pehmelt ja armsalt. Me viitsime aega järgmiselt: jõgi 
oli sealt koledasti suur, — mõnikord poolteist miili lai; sõitsime öösi ja päeval peatusime 
ja olime peidus; niipea kui öö oli lõppemas, katkestasime sõidu ja panime parve kinni, — 
enamasti alati seisvasse vette mõne leetseljaku all; siis raiusime noori villpapleid ja pajusid 
ja varjasime nendega parve. Siis heitsime õnged vette. Selle järel lipsasime jõkke ja 
suplesime,.et endid värskendada ja jahutada; siis istusime liivasele põhjale, kus vesi oli 
umbes põlvekõrgune, ja ootasime päeva algust. Kuskil polnud ühtki heli — valitses täius- 
lik vaikus, otsekui õleks kogu maailm maganud; ainult härgkonnad ehk mõnikord 
krooksusid. Esimene, mis vee kohalt hakkas paistma, oli kahvatu joon: metsad teisel 


kaldal; muud midagi polnud näha. Varsti tekkis taevasse heledam laik, siis levis 
rohkem heledust ümberringi ja jõgi hakkas kaugemalt pehmesti paistma; ta polnud enam 
must, vaid hall. Kaugusest oli näha väikesi ujuvaid tumedaid täppe — need olid vened ja 
muud sihukesed — ning pikki musti jooni — need olid parved; mõnikord kuuldus aeru 
kriiksumist või segaseid hääli — oli nii vaikne ja hääled kostsid kaugelt. Viimaks tekkis 
mõnda kohta veepinnale kriips, mida nähes me teadsime, et seal ujus palk käredas voolus, 
mis tema vastu põrkas. Udu keerles vee köhal, idataevas hakkas punetama, ka jõgi punas; 
metsaservalt paistis palkidest onn, — kaugel teisel jõekaldal; vist oli seal puuladu. Siis 
tõusis kerge tuuleke ja lehvitas nii meeldivalt jahedust ja värskust; lõhnas nii magusasti 
metsade ja lillede järele. Mõnikord 

aga tuli tuul teistsuguse lõhnaga, — kuhugi oli surnud kalu vedelema jäetud ja need olid 
mädanema läinud. Viimaks tuli päevavalgus, kõik naeris päikesepaistel ja laululinnud 
hakkasid häälitsema. 

Nüüd ei võinud kerge suits enam tähelepanu äratada, seepärast võtsime mõned kalad õngede 
otsast ja keetsime sooja hommikusööki. Siis vaatlesime üksildust jõel ja laisklesime, kuni 
laiseldes lõpuks magama jäime. Kui me viimaks ärkasime ja ümber vaatasime, mis meid võis 
äratanud olla, siis võib-olla nägime mõnd aurupraami ähkides mööda jõge liikuvat nii kaugel 
teise kalda läheduses, et temast midagi ei näinud peale selle, kas ta tuli või läks. Siis polnud 
umbes tund aega midagi kuulda ega näha, — täieline üksildus. Selle järel libises parv mööda 
eemalt kaugelt, ja võib-olla mõni parvepoiss raius puid, sest seda enamasti tehakse parvedel. 
Nägime kirve välgatusi, kirves langes alla, — aga kuulda polnud midagi; siis oli näha, 
kuidas kirves jälle tõusis, ja kui see mehe pea kohal oli, siis kuuldus raks! Nii kaua tuli hääl 
üle vee. 

Nii saatsime päevi mööda vedeldes, vaikust kuulates. Kord oli tihe udu ja mööduvatel 
parvedel ning alustel taoti plekkpotte vastamisi, etaurikud neile otsa ei ajaks. Praam või 
parv möödus meist nii lähedalt, et kuuldus inimeste rääkimist ja vandumist ja naermist, — 
kuuldus täitsa selgesti, kuid näha polnud möödujaist vähimatki. Oli õudne; tundus, nagu 
oleksid tunnid õhus möödunud. Jim seletas, ta uskuvat, et need on vaimud; aga mina seletasin: 

«Ükski vaim ei ütleks: võtku pagan seda neetud udu!» 

Niipea kui öö tuli, läksime jälle teele. Kui olime parve keset jõge juhtinud, siis lasksime 
teda omapead minna, kuhu vool ta kandis. .Süütasirhe piibud, lasksime jalad vette rippu ja 
rääkisime igasugu asjust. Olime ikka alasti, päevad ja ööd, kui moskiitod meile rahu andsid, 
—uued riided, mis Bucki vanemad mulle kinkisid, olid liiga head, et mugavad olla; pealegi 
pole ma iial riietest palju hoolinud. 

Mõnikord oli kogu jõgi kaua aega ainuüksi meie päralt. Teisel pool vett oli kallas ja oli 
saari; mõnikord paistis sealt tulesäde — küünal mõne auriku aknal — 

teinekord jälle veepinnalt säde või kaar — kuskilt parvelt või praamilt, teate; ja mõnikord 
ehk kuuldus viiulimängu või laulu mõnelt aluselt. Armas on elada parvel. Ülal me kohal 
oli taevas, üleni tähtedest kirendav; lamasime selili ja vahtisime üles tähtede poole ning 
vestlesime sellest, kas nad olid tehtud või ise tekkinud. Jim arvas, et nad olid tehtud; mina 
aga mõtlesin, et nad olid ise tekkinud: arvasin, et nii paljude tegemine oleks kestnud liiga 
kaua. Jim arvas, et kuu võis nad munenud olla; noh, see näis mõistlik, nii ei öelnud ma 
midagi selle vastu, sest ma olen näinud, et konn muneb niisama palju, —nii oli muidugi seegi 
võimalik. Jälgisime ka langevaid tähti ja vaatasime, kuidas nad alla sadasid. Jim arvas, et 
need olid mädamunad ja visati pesast välja. 
Paar korda öö jooksul nägime aurikut pimedas mööda libisevat; aeg-ajalt mõni neist 
Jjaiskas terve sädemete-vihu oma korstnatest; sädemeid sadas kui vihma alla jõkke, see 
oli hirmsasti ilus. Siis läks aurik mõne käänaku taha, ta tuled kustusid, ta ähkimine kadus ja 
Jõgi jäi jälle vaikseks. Viimaks, kui aurik olijuba ammu läinud, jõudsid ta lairied 
meienf ja õõtsutasid parve pisut! Pärast seda ei kuuldud mine tea kui kaua mitte 
midagi, ehk olgu võib-olla konnade krooksumist või midagi sihukest. Pärast keskööd 
läksid inimesed kaldal magama, siis jäid kaldad kaheks või kolmeks tunniks täitsa 
pimedaks, — onnide aknad ei paistnud enam tulesädemetena. Need sädemed olid 
meile ajanäitajaks, — esimene, mis jälle paistma hakkas, ütles, et hommik oli lähedal; 
siis otsisime koha, kuhu peitu minna, ja panime parve kinni. Ühel hommikul pärast 
koiduvalgust leidsin paadi, läksin üle jõe teisele kaldale — see oli kõigest kahesaja 
küünra laugusel — ja sõudsin umbes miili võrra mööda oja küpressimetsa; otsisin marju. 
Parajasti, kui möödudes nägin kohta, kus kariloomade-rada üle oja viis, nägin kaht meest 
mööda rada jooksvat nii ruttu kui jalad kandsid. Arvasin juba, et olen kadunud, sest alati, 
kui kedagi taga aeti, arvasin, et tagaaetav olen mina, — või ehk on Jim. Pidin ruttu 
katsuma, et minema saan, aga nad jõudsid üsna mu ligi ja hüüdsid mind ja palusid, et 
ma nende elu päästaksin, — ütlesid, et nad polnud midagi teinud ja et neid aeti taga. 
Ütlesid, et mehed ja koerad 

olid neil kännul. Nad tahtsid kohe paati hüpata, kuid ma ütlesin: 

«Ärge seda tehke. Ma ei kuule veel koeri ega hobuseid; teil on aega. Pugege läbi põõsaste ja 
minge mööda ojakallast natuke üles. Siis minge vette ja sumage mu juurde ja siis alles tulge 
sisse. See ajab koerad eksiteele.» 

Nad tegid nii ja niipea kui nad paadis olid, sõudsin meie leete poole; viie või kümne 
minuti pärast kuulsime koeri ja hõikavaid mehi. Kuulsime, kuidas nad tulid oja suunas, kuid 


ei näinud meid; nad näisid peatuvat ja tükk aega ümber luusivat; siis, kuna me aina 
kaugemale ja kaugemale läksime, võisime neid vaevalt veel kuulda. Olime selle aja peale 
metsa mööda terve milli edasi jõudnud ja suubusime jõkke; kõik oli vaikne ja me sõudsime 
leetele, läksime paplipuude vahele peitu ja olime pääsenud. 

Teine meestest oli umbes seitsmekümne aastane või veel vanem; tal oli paljas pea ja hall 
põskhabe. Peas oli tal vana kulunud viltkübar, seljas määrdunud sinine villane särk; närused 
vanad sinised püksid olid saapasäärtesse topitud; püksitraksid olid omatehtud, — ei, pool 
traksi tal oligi. Käsivarrel oli tal vana pikk sinine mantel libedate vasknööpidega; mõlemal 
mehel olid suured võidunud ja kulunud riidest reisikotid. 

Teine mees oli umbes kolmekümne aastane ja harilikkudes riietes. Pärast hommikusööki 
hakkasime lobisema ja esimese asjana tuli välja, et mehed teineteist ei tundnudki. 

«Mis teid hätta viis?» küsis paljaspea teiselt. 

«Noh, ma müüsin vahendit, mis hambakivi hävitab — ja see hävitab tõesti hambakivi ja 
enamasti hambaglasuuri ühes sellega —, aga jäin üheks ööks kauemaks kui oleksin pidanud 
jääma. Tahtsin parajasti sääred teha, kui teerajal siinpool linna teile risti vastu juhtusin ja te 
ütlesite: «Tagaajajad tulevad!» ja mind palusite, et ma teid edasi aitaksin. Ütlesin siis, et ma 
ise ka olin hädas ja tahtsin teiega koos ära aurata. See on kogu lugu, — kuidas on teiega?» 
«Noh, ma pidasin umbes nädal aega karskusesisulisi koosolekuid ja olin suurte ja väikeste 
naiste lemmikuks, 

sest kütsin joomaven,dadele põrgu palavaks, uskuge mind. Teenisin viis-kuus dollarit õhtus — 
kümme tsenti nina pealt, lapsed ja neegrid hinnata — ja äri suurenes iga päevaga. Aga kuidagi 
läks eile õhtul kõma laiali, et ma vabadel tundidel keelekaste rüüpamisega aega viidan. Üks 
neeger teatas mulle hommikul, et rahvas salaja koerte ja hobustega kokku kogunes. Nad 
tahtsid mu pool tundi endist ette jõuda lasta ja siis mulle kallale tormata, kui saavad, ja mul 
vaeseomaks peksta. Ma ei hakanud hommikusööki ootama — mul polnud isu.» 

«Ma arvan,» ütles noorem mees, «me sobiksime kokku, vana; mis te arvate?» 

«Ma pole selle vastu. Mis te õige amet on?» 

«Ameti poolest trükiladuja; ajan äri patenteeritud arstimitega; olen näitleja — tragöödiates, 
teate, kui juhtub; mu ala on mesmerism ja frenoloogia, vahelduseks õpetan maateadust; 
mõnikord pean kõne maha, — 00! ma teen paljugi; kõike, mis ette juhtub. Mis on teie ala?» 

«Omal ajal olen suuresti arstimisega tegutsenud. Soonetasumine on mu tugevam külg — 
vähi, halvatuse ja niisuguse kraami puhul. Tuleviku ennustamisega saan kah hästi hakkama, 
kui leian inimese, kes mulle tarvilikud teated soetab. Võin ka jutlustada, vabaõhu-jumala- 
teenistusi korraldada ja sisemisjoni alal töötada.» 

Tükk aega ei rääkinud kumbki, siis ohkas noorem mees ja ütles: 

«Ah!» 


«Mis te õhkate?», küsis paljaspea. 

«Mõelda, et ma pean sihukest elu elama ja end sihukeses seltskonnas viibimisega 
alandama.» Ja ta hakkas mingi räbalaga oma silmanurka hõõruma. 

«Neetud molkus, kas seltskond pole teile hea küllalt?» tähendas paljaspea õige ninakalt ja 
kõrgilt. 

«Jah, see on mulle hea küllalt; paremat pole ma väärt. Kes paiskas mu nii madalasse, kui 
ma olin kõrgel? Mina ise! Ma ei laida teid, džentlmenid — kaugeltki mitte; ma ei laida 
kedagi. Olen kõike seda teeninud. Tehku küll maailm kõige pahemat; üht ma tean: kuskil on 
haud mu jaoks. Mingu maailm oma teed, nagu alati ja võtku mult kõik: armastatud isikud, 
vara — kõik. Seda üht ei saa ta võtta. Kord leban seal sügaval mulla all ja unus- 

tan kõik, ja mu vaene murtud süda saab rahu.» Ta Ta hõõrus jälle-silmi. 

«Käige põrgusse oma vaese murtud südamega,» hüüdis paljaspea, «mis te meile oma 
vaest murtud südant pakute? Meie pole midagi teinud.» 
«Ei, ma tean. Ma ei laida teid, džentlmenid. Olen ennast ise alla viinud, — jah, ma ise. 
On õige, et ma selle eest kannatan — täitsa õige — ma ei kaeba.» «Alla — kust kohast? 
Kust te olete alla tulnud?» 
«Aa, te ei usuks mind. Maailm ei usu iialgi. Vaikigem, — see pole tähtis. Mu sünnisaladus 
...» «Te sünnisaladus? Kas tahate öelda, et... » 
«Džentlmenid,» ütles noormees väga pidulikult, «paljastan teie ees selle saladuse, sest ma 
tunnen, et võinteid 'usaldada. Öigupärast olen hertsog!» 

Jimi silmad läksid pungi, kui ta seda kuulis, ja ma arvan, minu silmad ka. Siis ütles 
paljaspea: 

«Kuulge, ega te seda tõsiselt mõtle?» 

«Jah. Mu vanaisa-isa, Bridgewateri hertsogi vanim poeg, põgenes omalt maalt möödunud 
sajandi lõpul, et hingata vabaduse puhast õhku. Ta naitus siin ja suri, poega järele jättes. Ta 
enda isa suri samal ajal. Surnud hertsogi teine poeg omandas aunime ja varanduse — 
alaealisest tõelisest hertsogist ei küsinud keegi. Ma olen õigustest ilma jäetud alaealise 
pärija otsene järeltulija, — olen õige Bridgewateri hertsog. Ja siin ma olen, hüljatud, oma 
suurest varandusest ilma jäetud, inimestest taga aetud, külmast maailmast põlatud, räbalates, 
väsinud, murtud südamega, sunnitud alanduses elama hulkurite seas parvel!» 

Jimil oli temast väga kahju ja mul ka. Katsusin teda lohutada, kuid ta ütles, et see on 
asjatu, et teda ei saavat enam lohutada. Ta ütles, kui ma nõus olevat ta õigusi tunnustama, 
siis mõjuvat see temasse paremini kui ükski muu asi. Ütlesime siis, et tunnustame, kui ta sele- 
tab, kuidas seda teha. Ta ütles, me pidavat kummardama, kui temaga räägime, ja ütlema: 


«Hiilgus» või «Mylord»' või «Kõrgeausus». Ta ütles, et ei pane pahaks, kui me teda 
nimetame lihtsalt «Bridgewater», mis oli niisama hästi tiitel kui nimi. Ja üks meist pidi 
teda teenima söögiajal ja tegema kõik, milleks ta soovi avaldab. 

Noh, see oli kõik kerge, seepärast tegime ka seda. Kogu lõunasöögi ajal Jim teenis teda ja 
ütles: «Kas Hiilgus soovib seda või soovib toda?» ja nii edasi. Oli näha, et see mehele 
kangesti meeldis. 

Aga vanamees muutus järjest vaiksemaks. Ta ei öelnud enam midagi ega tundunud tal 
kuigi mugav olevat, nähes kogu askeldust tolle hertsogi ümber. Tal paistis midagi südamel 
olevat. Pealelõuna jooksul ta ütles: 

«Vaadake, Bilgewater (nii ta ütles), mul on teist väga kahju, aga te pole ainus isik, kel on 
sihukesi muresid.» 

«Mitte ainus?» 

«Ei ole. Te pole ainus, kes ülekohtuselt on kõrgelt kohalt alla tõugatud.» 

1 Inglise aunimi. 

«Ah!» 
«Ei, te pole ainus, kel on sünni-saladus.» Ja tõe- 
poolest, ta hakkas nutma. 
«Kuulge! Mis te tahate öelda?» 
«Bilgewater! Kas võin teid usaldada?» küsis vanamees 
nuuksudes.» 
«Kibeda surmatunnini!» Ta haaras vanamehe käe, 
surus seda ja ütles: «Te sünni-saladus — kõnelge!» 
«Bilgewater, ma olen endine dofään!» 
Võite arvata, kuidas Jim ja mina silmad pärani 
ajasime Siis ütles hertsog: «Mis te olete?» 

«Jah, mu sõber, see on enam kui tõsi — te silmad näevad sel hetkel õnnetut kadunud 
troonipärijat, Louis XVII-ndat, Louis XVI ja Marie Antoinette'i? poega.'» 

«Teie! Teie vanuses! Ei! Tahate öelda, et olete onnis Karl Suur; peate olema vähemalt 
kuus- või seitsesada aastat vana!» 

«Seda on mured teinud, Bilgewater, seda on mured teinud! Mured tegid need juuksed 
halliks ja võtsid enneaegu mu pea paljaks. Jah, dženthnenid, te näete endi ees — sinises 
kuues ja viletsuses võõrsil rändavat pagulast, 

1 loe: Lui. 

3 loe: Maru Antuanet. 

saatusest purustatud ja paljukannatanud seaduspärast Prantsuse kuningat.» 

Noh, ta nuttis ja seletas nii, et mina ja Jim vaevalt teadsime, mis teha. Meil oli nii 
kahju ja me olime nii rõõmsad ja uhked, et ta oli meie juures. Niisiis nägime vaeva ja 
katsusime nüüd teda lohutada, nagu me ennist olime katsunud hertsogit lohutada. Aga ta 
ütles, et sellest pole käsu midagi; teda võivat lohutada üksnes surm. Siiski, ütles ta, sageli 
olevat tal tükk aega kergem ja parem, kui inimesed teda kohtlevat vastavalt ta seisusele, 
kui nad temaga rääkides laskuvat teisele põlvele ja nimetavat teda alati «majesteediks», 
teenivat teda söögiaegadel esimesena ega istuvat ta juuresolekul, enne kui ta seks luba 
annab. Niisiis Jim ja mina hakkasime teda majesteeditama, tegime ta heaks üht ja teist ja 
kolmandat ja jäime püsti seisma, kuni ta ütles, et me istuksime. See mõjus temasse 
ilmatu hästi, ta muutus lõbusaks ja sattus heasse tujju. Aga hertsog oli nagu tusane ega 
tundunud sugugi jahul olevat selle asjaga. Kuningas oli temaga siiski tõsiselt sõbralik ja 
ütles, hertsogi vanaisa-isa ja kõik teised Bilgewateri hertsogid olevat tema isa juures 
heas lugupidamises olnud ja teda sageli külastada tohtinud. Kuid hertsog jäi tükiks 
ajaks vihaseks, kuni viimaks kuningas ütles: 

«Näib, nagu tuleks meil neetud kauaks ajaks koos siia pagapa parvele jääda, 
Bilgewater; mis mõtet on siis teil tusane olla? See teeb ainult elamise ebamugavaks. Pole 
minu süü, et ma ei sündinud hertsogina, ega ole teie süü, et te ei sündinud kuningana, 
milleks siis õnnetu olla? Vaadake asju kõige paremast küljest — nii ütlen mina: see 
on mu põhimõte. Pole paha, et me siia sattusime; süüa on küllalt ja elu kerge! Andke 
käsi, hertsog, ja olgem kõik sõbrad:» 

Hertsog andis käe ja Jim ja mina olime väga rõõmsad seda nähes. Kogu tusatuju 
kadus ja meil oli kan-gesti hea meel, sest vilets oleks olnud, kui parvel mõni oleks 
ebasõbralik olnud: peaasi, mida parvel vajatakse, on see, et igaüks oleks rahul ja lahke ja 
sõbralik teiste vastu. 

Ei kestnud kaua, kui mulle selgus, et need valelikud polnud mingid kuningad ega 
hertsogid, vaid päris vilet- 

sad tüssajad ja petised. Kuid ma ei öelnud midagi ega lasknud midagi märgata, vaid 
pidasin kõik enda teada. See on kõige parem, sest nii ei teki tülisid ega tule segadusi. Kui 
nad tahtsid, et me nimetaksime neid kunigateks ja hertsogiteks — mul polnud midagi selle 
vastu, kuni rahu majas oli. Jimile ei tarvitsenud seda öelda; ja ma ei öelnudki. Kui ma oma 
taadilt midagi muud polnud õppinud — seda ometi olin õppinud, et temasuguste 
inimestega saab kõige paremini hakkama, kui lasta nad omapead talitada. 


20. PEATÜKK 


Nad küsisid meilt õige palju; tahtsid teada, miks me oma parve ikka niiviisi kinni 
katame ja miks päeval paigal oleme, selle asemel et sõita. Kas Jim oli põgenenud neeger? 
Ma ütlesin: 

«Jumal hoidku, kas põgenenud neeger sõidaks lõuna poole?» 

Ei, nad arvasid, et ei sõidaks. Pidin asja kuidagi seletama; ütlesin siis: 

«Mu omaksed elasid Pike Countys, Missouris, kus ma sündisin. Kõik surid, peale minu ja 
taadi ja mu venna Ike'i. Taat tahtis ära, rännata ja minna lõunasse ja elama asuda meie onu 
Beni juurde; tal on väike ühehobusekoht jõe ääres — nelikümmend viis milli teisel pool 
Orleansi. Taat oli üsna vaene ja tal oli võlgasid. Kui ta need ära maksis, ei jäänud rohkem 
järele kui kuusteist dollarit ja me neeger, Jim. Sellest ei jätkunud, et tuhat nelisada miili 
maha sõita, olgu laevaga või muud viisi. Noh, kui vesi jões tõusis, vedas taadil kord; ta 
püüdis selle parvetüki. Arvasime siis, et sõidame sellega Orleansi. Taadil ei vedanud kuigi 
kaua; aurik kihutas kord öösi parve esimese nurga puruks, me sadasime kõik vette ja 
rataste alla. Jim ja mina jõudsime pinnale, aga taat oli purjus, ja Ike kõigest nelja aastane, 
— nemad ei kerkinud kumbki enam pinnale. Noh, paar päeva tülitati meid rohkesti; 
inimesed tulid aina paatidega ja katsusid Jimi mu juurest ära viia; nad ütlesid, et ta on 
nende arvates põgenenud neeger. Nüüd me enam ei sõida päeval; öösi nad meid ei sega.» 

Hertsog ütles: 

«Jätke asi minu hooleks, ma katsun leida, kuidas me võiksime sõita ka päeval, kui 
tarvis. Ma mõtlen selle üle, — leiutan plaani, kuidas asjaga hakkama saab. Jätame täna 
selle küsimuse, sest muidugi me ei möödu sellest linnast seal päevavalgusel — see 
poleks võib-olla meie tervisele kasulik.» 

Õhtul läks taevas pimedaks ja näis, nagu hakkaks sadama. Heledad välgud sähvisid 
õige madalas taeva all; puulehed hakkasid sahisema. Oli selgesti näha, et ilm läheb õige 
pahaks. Seepärast kõlasid hertsog ja kuningas meie vigvamis, et näha, missugused me 
magamisasemed on. Mu asemeks oli õlekott; see oli parem kui Jimi maisikõlgaste-kott. 
Maisikõlgastes on alati ka tõlvikuid, need vajutavad ja pigistavad; ja kui inimene teise 
külje keerab, siis kuivad kõlkad kähisevad, nagu püherdataks kuivanud lehtede kuhjas — 
kahin on sihuke, et magaja ärkab. Noh, hertsog arvas, et heidab minu asemele; kuid 
kuningas arvas, et tema heidab. Ta ütles: 

«Ma usun, meie seisustevahe pärast peaksite taipama, et maisikõlgastest ase ei kõlba 
mulle magamiseks. Hiilgus võtku kõlgastest ase endale.» 

Jimil ja minul oli silmapilguks jälle suur hirm — kartsime, et nad lähevad uuesti riidu. 
Olime seepärast õige rõõmsad, kui hertsog ütles: 

«See on mu saatus, et rõhujate raudkang mind alati põrmu tallab. Õnnetused on 


murdnud minu endise uhke vaimu; ma annan järele, ma alistun. See on mu saatus. Olen 
üksi maailmas — las ma kannatan; võin seda taluda.» 

Hakkasime minema, niipea kui pimedaks läks. Kuningas käskis meid just keset jõge 
tüürida ja ütles, et me tuld ei näitaks, kuni.linnast hulk maad eemal oleme. Varsti 
jõudsime väikese tuledekobara kohale — seal oli linn, teate — ja libisesime mööda umbes 
poole miili kauguselt. Kui me kolmveerand miili kaugusel olime, heiskasime 

märgulaterna üles. Ja kella kümne paiku hakkas sadama, puhuma, müristama ja välku 
lööma nii et lase aga pila. Kuningas käskis siis meid mõlemaid valvata, kuni. ilm 
paraneb; siis ronisid nad hertsogiga telki ja heitsid puhkama. Minu kord oli pärast 
keskööd 

valvata, aga ma poleks ka siis magama heitnud, kui mul oleks voodi olnud, sest mitte iga 
päev ei näe sihukest tormi, — ammugi mitte! Heldeke, kuidas tuul ulgus! Ja iga sekundi 
tagant käis üle taeva hele juga, mille valgustusel olid näha valged laintepead poole miili 
kauguselt. Saared paistsid ähmaselt läbi vihma ja puud õõtsusid tuules. Siis kostus trahh! 
-.. põmm! põmm! põmm-rõmm-rõmm-rõmm-rõmm-rõmm! Ja kõu läks mürinal ja parinal 
eemale ning kadus. Ja siis tuli säuh! uus välk ja uus kärgatus. Lained pidid mu mõnikord 
peaaegu parvelt vette uhtuma, aga mul polnud riideid seljas ja sellest poleks midagi 
olnud. Ajupalgid ei teinud meile seekord muret: välgud sähvisid ja kumasid alatasa, nii 
et neid aegsasti nägime ja võisime nad eemale tõugata või nende eest hoiduda. 

Minu vahikord oli pärast keskööd, teate, aga seks ajaks olin hästi unine, seepärast ütles 
Jim, et ta valvab mu eest esimese poole mu ajast. Ta oli ses asjas alati kangesti hea. 
Roomasin vigvami, aga kuningas ja hertsog olid oma jalad sirgu ajanud, nii et mulle 
ruumi ei jätkunud. Heitsin siis välja, — vihmast ma ei hoolinud, sest see oli soe, ja lained 
ei käinud enam nii kõrgelt. Kella kahe ajal paisusid nad jälle; Jim pidi mu äratama, kuid 
ei teinud seda”, sest arvas, et nad polnud küllalt kõrged, et kurja teha. Aga ta eksis selles, 
sest varsti tuli päris tugev voog ja uhtis mu jõkke. Jim pidi naeru kätte peaaegu surema. 
Teda oli väga kerge naerma panna ükskõik millega. 

Jäin valvama ja Jim heitis pikali ning hakkas norskama. Pikapeale vaikis torm täiesti. 
Kui esimene tuluke rannalt paistma hakkas, äratasin Jimi, ja me viisime parve päevaks 
peitu. 

Pärast hommikusööki võttis kuningas vanad kulunud kaardid ja mängis tükk aega 
hertsogiga, viis tsenti mäng. Siis nad tüdinesid sellest ja otsustasid valmistada 
«sõjaplaani», nagu nad seda nimetasid. Hertsog otsis oma reisikoti, põhjast ja tõi välja 
terve pataka väikesi trükitud sedeleid ning luges neid valjusti. Ühel sedelil oli, et «kuulus 
dr. Armand de Montalban Pariisist» teatud kohas ja paigas «peab loengu frenoloogia üle»; 
sissepääs kümme tsenti ja «iseloomu eritlus kaks- 

kümmend viis tsenti tükist». Hertsog tähendas, et loengute pidaja oli tema. Teisel 
sedelil oli «Maailmakuulus Shakespeare'! mängija Garrick' noorem Drury Lane'i teatrist 
Londonist». Muil sedelitel oli tal hulk teisi nimesid ja ta tegi teisi imeasju, — näiteks 
leidis vett ja kulda «võlurivitsakesega», «kaitsvate nõiasõnadega» ja nii edasi. Viimaks ta 
ütles: 

«Kuid näitekunsti muus? on mu lemmik. Kas olete iial laval olnud, majesteet?» 

«Ei.» vastas kuningas. 

«Lähete sinna enne, kui kolm päeva möödub, langenud suurus!» hüüdis hertsog. 
«Esimeses viisakas linnas, kuhu jõuame, üürime saali ja kanname ette mõõgavõitluse 
stseeni «Richard III» ja palkonistseeni «Romeost ja Juliast»*. Kuidas see teile meeldib?» 

«Olen kõigiks valmis, kui see raha toob, Bilgewater; aga näete, mul pole näitlemisest 
aimu ega ole ma sellest kuigi palju näinud. Olin liiga väike, kui taat oma lossis laskis 
näitemängu teha. Kas usute, et saate õpetada?» 

«Tühi asi!» 

«Suurepärane. Olekski himu midagi uut õppida. Hakkame siis kohe pihta.» 

Siis jutustas talle hertsog, kes on Julia, ja ütles, et ta ise oli harjunud Romeo olema, 
nii et kuningas pidi mängima Juliat. 

«Aga kui Julia on nihuke noor tüdruk, siis mu paljaspea ja valge põskhabe oleksid ehk 
temale haruldaselt veidrad, hertsog.» 

«Ei, ärge muretsege, — need maamatsid ei taipa sellest midagi. Pealegi-, teate, 
mängite kostüümis ja see teeb inimese hoopis teiseks; Julia on palkonil, naudib 
kuuvalgust enne magamaminekut, tal on öösärk seljas ja kroogitud öötanu peas. Siin on 
osaliste kostüümid.» 

Ta võttis kohvrist paar-kardinakalingurist ülikonda — need olid, nagu ta ütles, 
Richard III ja ta kambamehe keskaegsed raudriided — pika valge puuvillase öösärgi 
ühes sinna juurde kuuluva kroogitud öötanuga. Kunin- 

gas oli rahuldatud; siis võttis hertsog oma raamatu ja luges osad ette kõige toredama 
pidulikkusega, rinda ette ajades ja näideldes, et õpetada, kuidas seda teha. Siis andis ta 
raamatu kuningale ja käskis teda oma osa pähe õppida. 

Umbes kolme milli kaugusel oli jõekäänaku taga pisitilluke linn; pärast lõunat ütles 
hertsog, et ta oli välja mõelnud, kuidas päeval sõita, ilma et see Jimile kardetav oleks; ta 
lubas linna minna ja selle asja joonde ajada. Kuningas arvas, et ta läheb ka ja vaatab, kas 
saab midagi ette võtta. Meil oli kohv otsas, seepärast ütles Jim, et mingu ma parem 


nendega kaasa ja ostku natuke kohvi. 

Kui me linna saime, polnud seal kedagi näha; tänavad olid tühjad ja täitsa surnud ning 
vaiksed nagu pühapäeval. Leidsin haige neegri ühest hoovist päikesepaistelt; ta ütles, et 
kõik peale pisikeste laste, raukade ja hajgete olid läinud vabaõhu-jumalateenistusele kähe 
miili kaugusele metsa. Kuningas laskis juhatada, kuidas sinna minna, ja ütles, et läheb ja 
pöab seda jumalateenistust nii palju kui saab. Mind käskis ta kaasa tulla. 

Hertsog ütles, et tema vajab trükikoda. Leidsime selle; oli üsna väike asutis puusepa töötoa 
peal. Ladujad ja puusepad olid kõik jumalateenistusele läinud; ükski uks polnud lukus. Oli 
räpane ja koristamata ruum; igal pool olitindipritsmeid; seinu katsid sedelid hobuste ja 
põgenenud neegrite piltidega. Hertsog võttis kuue seljast ja ütles, et nüüd on asi joones. 
Me läksime siis kuningaga jumalateenistusele. 

Jõudsime sinna umbes poole tunni pärast higist tilkudes, sest oli koledasti palav päev. 
Seal oli üle tuhande inimese, kes olid kahekümne miili kauguselt ümberkaudu kokku tulnud. 
Mets oli täis sõidu- ja veovankreid, puude külge seotud hobuseid, kes vankritest sõid ja 
sabadega kärbseid eemale peletasid. Oli vaiadest tehtud ja okstega käetud telke, kus müüdi 
limonaadi ja piparkooke ning virnade kaupa arbuuse, rohelist maisi ja muud sihukest kraami. 

Jutlustati samasuguste telkide all; need olid ainult suuremad ja neisse mahtus hulk 
inimesi. Pingid olid pikuti läbi saetud palkidest; nende ümmargustesse külgedesse olid 
puuritud augud, kuhu toikad olid jalgadeks pistetud. Seljatuge neil pinkidel polnud. 
Jutlustaja jaoks oli kõrge lava teises telgiotsas. Naistel olid laiad kübarad päikesevarjuks 
peas; mõnedel olid poolvillased kleidid, teistel ruudulised puuvillasest riidest rõivad, üksi- 
kutel noortel olid sitskleidid. Mõned noormehed olid palja jalu ja paljudel lastel polnud muid 
riideid kui takune särk. Mõned vanad naised kudusid ja noored inimesed kurameerisid 
salaja. 

Esimeses telgis, kuhu me läksime, ütles jutlustaja parajasti laulusõnu ette. Ta ütles kaks 
rida, siis laulsid kõik koos, ja seda oli uhke kuulda — inimesi oli nii palju ja nad laulsid 
nii valjusti. Siis ütles ta jälle kaksrida ette, ja nad laulsid; ja nn edasi. Rahvas sattus ikka 
enam hoogu ja laulis aina kõvemini ja kõvemini; lõpupoolel hakkasid mõned õhkama ja 
mõned hakkasid karjuma. Siis hakkas jutlustaja kõnelema. Ta hakkas tõsiselt pihta; õõtsus 
enne ühele poole lava servale ja teisele poole, kummardus siis üle lava esikülje — ta keha ja 
käed liikusid kogu aja, ja sõnu karjus ta kõigest jõust. Aeg-ajalt ta aina tõstis oma piibli 
kõrgele, avas selle, 

näitas siiapoole ja sinnapoole ja hüüdis: «Seesinane on vaskmadu kõrves! Vaadake seda ja 
elage!» Ja rahvas karjus: «Au olgu Jumalale! Aamen!» ja nii läks see edasi, ja rahvas aina 
õhkas ja nuttis ja ütles aamen. 

«Oh, tulge patukahetsejate pinki! Tulge, kes te olete patust mustad! (aamen!) tulge, kes te 
vaevatud ja koormatud olete! (aamen!) tulge, kes te jalutud ja pimedad olete! (aamen!) tulge, 
kes te vaesed ja viletsad olete ja need, kes häbisse on langenud! (aamen!) tulge, kõik, kes te 
väsinud ja rüvetatud olete ja kes te kannatate! tulge, kes te vaimust vaesed olete! tulge, kes te 
oma pattu kahetsete! tulge oma räbalates, patus ja mustuses! Puhastav vesi ootab teid, 
taevavärav seisab lahti, — oh, astuge sisse ja puhake! (aa-men! hosianna, hosianna, 
halleluuja! )» 

Ja nii edasi. Ei saanud enam aru, mis jutlustaja ütles — nii tugev oli karjumine ja nutt. 
Inimesed tõusid hulgana püsti; tungisid kõigest jõust patukahetsejate pingi poole; pisarad 
voolasid mööda nägusid alla. Kui kõik patukahetsejad rüsinal esimeste pinkideni jõudsid, 
hakkasid nad laulma ja kisendama, heitsid meeletult ja pööraselt põlvili maha. 

Noh, siis nägin, et kuningas tegi kaasa; ta hääl kostis teistest üle. Selle peale kobis ta üles 
lavale ja jutlustaja palus teda rahvale rääkida, ja ta tegi seda. Ta ütles neile, et oli 
mereröövel, — et oli olnud mereröövliks kolmkümmend aastat kaugel India ookeanil. 
Möödunud kevadel olevat ta meeskond lahingus tublisti vähenenud ja ta olevat nüüd 
kodumaale tulnud uusi mehi koguma. Aga tänu taevale olevat ta öösi paljaks röövitud, 
teda olevat ühegi tsendita aurikult kaldale heidetud. Ta olevat rõõmus selle üle, see olevat 
kõige õndsam, mis talle iial olevat juhtunud, sest nüüd olevat ta teiseks inimeseks saanud 
ja olevat esimest korda elus õnnelik. Vaesena nagu ta nüüd olevat, tahtvat ta kohe teele 
minna ja India ookeani tagasi rännata ja elulõppu käsutada, et katsuda mereröövleid õigele 
teele juhtida: tema võivat seda teha paremini kui keegi muu, sest ta olevat tuttav kõigi 
mereröövlite salkadega sel ookeanil. Võtvat küll kaua aega, enne kui ta ilma rahata sinna 
saab; aga ta 

katsuvat siiski kuidagi sinna saada; ja iga kord, kui ta mõne mereröövli õigele teele 
pööraks, ütleks ta talle: «Ara täna mind, ära kiida mind; tänu ja kiitus kuulub armsale 
rahvale, kes Pokeville*i vabaõhu-jumalateenistusele oli tulnud — tõelistele inimsoo 
vendadele ja heategijatele — ja sellele armsale jutlustajale siin, — kõige ustavamale 
sõbrale, keda mereröövlil iial on olnud!» 

Siis purskas ta nutma ja kõik teised nutsid ka. Siis hüüdis keegi: «Korjandus tema heaks! 
korjandus!» Noh, pool tosinat inimest oli kohe valmis korjama; aga keegi hüüdis: «Las ta 
ise korjab oma kübarasse!» Siis ütlesid kõik seda, jutlustaja ka. 

Kuningas hakkaski siis rahva hulgas oma kübaraga kõndima, silmi hõõrudes, rahvast 
õnnistades, kiites ja tänades headuse eest nii kaugel võõrsil olevate mereröövlite vastu. 


Aeg-ajalt kõige ilusamad tüdrukud tõusid püsti, pisarad nirisesid neil mööda põski, ja nad 
palusid, et ta laseks neid ennast mälestuseks suudelda. Ta laskis iga kord; mõnda neist 
kaelustas ja suudles koguni viis või kuus korda. Teda paluti nädalaks sinna jääda ja igaüks 
soovis, et ta tema majja elama tuleks; nad ütlesid, et see oleks neile auks. Aga ta ütles, et 
see olevat viimne vabaõhu-jumalateenistuse päev, siis ei võivat ta enam head teha; pealegi 
olevat tal rutt, et peatselt India ookeani jõuda ja mereröövlite seas tööle asuda. 

Kui me parve juurde tagasi läksime ja ta raha hakkas lugema, siis selgus, et ta oli 
korjanud kaheksakümmend seitse dollarit ja seitsekümmend viis tsenti. Peale selle oli ta 
näpanud kaheteistkümnelittrilise viinaanuma, mille ta oli leidnud.vankri alt, kui me 
hakkasime läbi metsa koju tulema. Kuningas ütles, kõike kokku võttes olevat see päev üle 
löönud kogu ta senise tegevuse mis-jonialal. Ta ütles, erolevat kahtlust, et paganad ei saa- 
vat võistelda mereröövlitega, kui asi seisvat vabaõhu-jumalateenistuse koorimises. 

Hertsog oli arvanud, et ta suuri asju oli teinud, — kuni kuningas tuli ja ta üle lõi; siis ei 
pidanud ta oma tegemisest enam nii palju. Ta oli trükkinud seal trükikojas kaks välkest 
hobusepassi talupoegadele ja töö eest neli dollarit võtnud. Ta oli kümne dollari väärtuses 
kuulutusi lehe jaoks vastu võtnud ja öelnud, et ta need nelja 

dollari eest sisse paneb, kui nad kohe maksavad, — nad. olidki maksnud. Ajalehe hind 
oli kaks dollarit aastas, aga ta oli vastu võtnud kolm tellimist poole dollariga tükist, 
tingimusega, et tellijad ette maksavad. Nad tahtsid maksta küttepuude ja sibulatega 
nagu harilikult, aga ta ütles, et oli ettevõtte äsja ostnud ja hinnad maha löönud, nii 
kuidas ta vähegi võis, kuna vajas raha. Ta ladus väikese omatehtud luuletuse — kolm 
salmi, hästi armsad ja haledad. Luuletuse nimi oli «Jah, murra, külm maailm, see 
vaevlev süda!» Ta jättis ladu trükivalmis seisma ega nõudnud selle eest midagi. Noh, 
ta oli kokku üheksa ja pool dollarit teeninud ja ütles, et oli selle eest ilusa päevatöö 
teinud. 

Siis näitas ta meile veel midagi, mis ta oli ilma hinnata trükkinud, sest see oli 
meile. See oli sedel põgenenud neegri pildiga, neegril.oli pamp kepiga õlal, ja selle 
alla oli kirjutatud «200 dollarit vaevatasu». Kirjutis käis Jimi kohta ja kirjeldis 
passis täpselt. Seal oli öeldud, et ta oli talvel põgenenud St. Jacgues'i istandikust, 
nelikümmend miili teisel pool New-Orleansi, ja et ta oli arvatavasti läinud põhja 
poole; ja et see, kes ta püüab ja tagasi saadab, saab vaevatasu, ja kõik kulud kaetakse. 

«Nüüd,» ütles hertsog, «võime siitpeale päeval sõita, kui tahame. Kui näeme kedagi 
lähenemas, seome Jimi käed-jalad nööriga kinni, paneme ta vigvami, näitame seda 
kuulutust ja ütleme, et püüdsime, ta ülalpool, et oleme liiga vaesed ega saa aurikuga 


sõita ja laenasime seepärast sõpradelt selle väikese parve ja läheme vaevatasu järele. 
Raudus ja ahelais mõjuks Jim paremini, aga 

see ei sobiks me jutuga, et oleme nii vaesed. Oleks nagu liiga tore. Nöör on kohasem 
— peame hoolitsema ühtluse eest, nagu laval räägitakse.» 

Ütlesime kõik, et hertsog oli väga nupukas, ja et enam polnud kardetav päeval sõita. 
Uskusime, et jõuame öö jooksul nii palju edasi, et oleme väljas segaduse piirkonnast, 
mille hertsogi tegevus selles väikelinnas arvatavasti tekitas. Siis võisime, kui tahtsime, 
edasi sõita, nii et vesi vahutas. 

Püsisime paigal ja olime tasa ega näidanud endid kella kümneni; siis lasksime 
parve liikvele ja läksime lin- 

nast õige kaugelt mööda. Laternat ei süüdanud me enne kui linn oli kaugel seljataga. 

Kui Jim mind hommikul kell neli äratas, et mind valvama jätta, küsis ta: 

«Huck, mis sa arvad, kas me sel teekonnal kohtame veel sihukesi kuningaid?» 

«E1,» vastasin ma, «arvan, et mitte.» 

«Noh,» ütles ta, «see on siis hea. Olgu üks kuningas või kaks, aga sellest jätkub. See üks on 
kõvasti purjus ja hertsog mitte vähem.» 

Selgus, et Jim oli katsunud panna teda prantsuse keelt rääkima, et kuulda, kuidas see 
kõlab, aga kuningas oli öelnud, ta olevat nii kaua meie maal elanud ja tal olevat nii palju 
muresid olnud, et ta prantsuse keele olevat unustanud. 


21. PEATÜKK 


Päike oli tõusnud, kuid me sõitsime edasi ega pannud parve kinni. Viimaks tõusid kuningas 
ja hertsog magamast, mõlemad õige haigete nägudega; aga kui nad olid üle parda hüpanud ja 
supelnud, hakkasid nad kaunikesti toibuma. Pärast hommikusööki istus kuningas parvenurgale, 
võttis saapad jalast, kääris püksid üles, laskis jalad mõnusasti vees kõlkuda, läitis piibu ja 
hakkas oma Romeod ja Juliat pähe õppima. Kui see tal kaunikesti selge oli, hakkasid nad 
hertsogiga koos harjutama. Hertsog pidi talle aina uuesti õpetama, kuidas iga lauset öelda. Ta 
laskis teda õhata ja kätt südamele panna; ja mõne aja pärast tegi kuningas seda üsna hästi. 
«Ainult,» tähendas hertsog, «te ei pea nagu härg möirgama: Romeo! Peate seda ütlema 
mahedasti ja raugelt ja igatsevalt, — nii: R—o o—meo! Nii on see mõeldud, sest Julia õa 
armas, magus nooruke tütarlaps, teate, ta ei kisenda nagu eesel!» 

Noh, seejärel võtsid nad kaks pikka mõõka, mis hertsog oli tammelattidest teinud, ja hakkasid 
vehklemist harjutama. Hertsog nimetas ennast Richard III. Suurepärane oli vaadata, kuidas 
nad mööda parve uhkeldasid. Aga viimaks kuningas libises ja kukkus vette; selle järel nad 
puhkasid ja rääkisid igasugustest seiklustest, 

mis neil varematel aegadel oli olnud mööda jõe kaldaid hulkudes. 

Pärast lõunasööki ütles hertsog: 

«No, Capet' » peame korraldama esmajärgulise etenduse, teate, arvan, et tuleb veel 
midagi juurde panna. Meil peab mõni.lisapala olema.» 

«Mis lisapala, Bilgewater?» 

Hertsog seletas talle ja ütles siis: 

«Ma annan lisapalaks Šoti laulu või meremehe toru-pillilaulu; ja teie — noh, noh, oot', 
ma mõtlen — 00! leidsin: te võite anda Hamleti monoloogi.» 

«Hamleti — mis asja?» 

«Hamleti monoloogi, teate, Shakespeare'! kõige kuulsam asi. Ah, see on jumalik! 
Vaimustab alati. Mu raamatus seda pole — mul on üksainus anne — aga ma arvan, et 
lapin selle kokku mälu järgi. Kõnnin silmapilgu edasi-tagasi ja vaatan, kas saan selle 
tagasi kutsuda mälu koobastest.» 

Ta hakkaski edasi-tagasi käima, mõeldes ja aeg-ajalt hirmsasti kulme kortsutades. 
Siis tõstis ta kulmud kõrgele, pani käe otsa ette, tuikus ja oigas. Siis õhkas, seejärel valas 
ühe pisara. Ilus oli teda vaadata. Viimaks tuli talle kõik meelde. Ta käskis meid tähele 
panna. Siis võttis ta väga õilsa seisaku, üks jalg ees, käsivarred õieli, pea kuklas. 
Taevasse vahtides hakkas ta karjuma ja padisema ja hambaid krigistama; seejärel ulgus 
ta, vehkis kätega, ajas rinna ette ja etendas nii, et mina sihukest etendust veel polnud 
näinud. Kõne oli järgmine, — õppisin selle kerge vaevaga pähe, kui ta seda kuningale 
õpetas: 


«Olla või mitte olla, see on küsimus, 
Mis nii pika elu teeb õnnetuks. 
Kes tahaks kannatada, kuni Birnami mets tuleb Dunsinane'1? 
Hirm selle ees, mis pärast surma tuleb, 
Viib süütute rahu, 
Suure looduse abimehe, 
Ja teeb meist koleda saatuse nooled, 
Mis lendavad tundmatusse. 
1 Prantsuse vana dünastia nimi. 

See mõte siin meid peatagu! 
Duncan su koputusest ärgaku! 
Kes taluks aja viha, 


Vägevate ülekohut, uhkete vägivalda, 
Seaduse pikalisust ja ta piina rahu 
Keset surmavat kõrbe ja südaööd, kui 
Hauad haigutavad pühalikus pimeduses? 
Seal on maa, kust ükski tagasi ei tule, 
kust tuleb mürk, mis tervet ilma täidab, 
kus rahvas kõigub kahevahel. 

Kõik õnnepilved meie peade kohalt 

Ta soovi mõjul ära pöörduvad 

Veel enne, kui nad teoks end muutnud on. 
Oh eesmärk, mille poole püüdvad kõik! 
Ent vaiki, kaunis Ophelia: 

Ei, ära ava rasket kivikurku, 

Vaid mine kloostrisse, — jah, mine!» 


Noh, vanamehele meeldis see kõne, ta õppis selle kole ruttu ära ja kandis suurepäraselt 
ette. Näis, kui oleks ta just selle jaoks sündinud; kui ta täitsa asja juures ja erutatud oli, 
siis oli päris liigutav, kuidas ta ägas ja puhkis ja väänles seejuures. 


Niipea kui seks võimalust oli, trükkis hertsog mõned müürilehed; pärast seda oli parvel 


kaks või kolm päeva ebatavaliselt rahutu, sest polnud enam muud, kui alatasa 
vehklemisharjutused ja proovid, — nagu hertsog ütles. Ühel hommikul, kui olime õige 
kaugele Arkansase osariigi südamesse jõudnud, nägime eemalt väikest linna suure 
jõekääru juures. Peatusime umbes kolmveerand miili ülalpool ojasuudmes, mis kadus 
küpresside vahele nagu tunnelisse.- Istusime kõik peale Jimi paati ja läksime linna 
vaatama, kas seal on võimalust etendust korraldada. 

Meil vedas suuresti: pärast lõunat pidi seal tsirkuseetendus olema ja maarahvas oli juba 


hakanud linna tulema igasuguste vanade logisevate vankritega ja ratsa. Tsirkus pidi e.nne 
õhtut jälle edasi sõitma, nii võis meie etendusel hea menu olla. Hertsog üüris kohtumaja, 


me käisime ringi ja kleepisime müürilehti. Need olid järgmised: 

SHAKESPEARE! UUESTISÜND!!! 
IMETAOLINE ATRAKTSIOON! = AINULT TÄNA ÕHTUL! = 
Maailmakuulsad näitlejad 


David Carrick noorem Drury Lane'i Teatrist Londonist, 
ja 
Edmund Kean vanem Royal Haymarket'l Teatrist, Whitechapel*is, Pudding Lane'il, 


Piccadilly's, Londonis, ja kuninglikkudest mandri teatritest ülevas Shakespeare"! 
näidendis 


PALKONISTSEEN!! 


6.1. mr. GARRICK 
TOTT mr. KEAN 


S Kõigi näiteseltskonna jõudude koostegevusel! Uued kostüümid, uus 
lavastus, uued dekoratsioonid! 


TEISEKS: 
Jube, meisterlik ja verd tarduma panev 
MÕÕGAVÕITLUS 
Richard III-ndast! 
Rehard II. s 44 6 56 4 6 4 mr. GARRICK 
Richmond ......... mr. KEAN 


Peale selle: 


(erilise soovi peale) 
Hamleti surematu monoloog)! 
Kannab ette kuulus Kean! 


300 õhtut ühtejärge Pariisis ette kantud! 
Ainult täna Stitul, [edasilikkamatute etteastete parast Euroopas! 
Pääsetähtede hind 25 tsenti, lastele ja teenijatele 10 tsenti. 


Siis luusisime mööda linna. Kauplused ja majad olid enamasti vanad logisevad ja 
pragunevad plankhooned, mida iial polnud värvitud, nad seisid kolm või neli jalga 
maapinnast kõrgemal — postidel, et vesi nendeni ei ulatuks, kui jõgi üle kallaste tuleb. 
Majade ümber olid väikesed aiad, kuid neis nähtavasti vaevalt muud kasvatati kui 
umbrohtu, päevalilli ja tuhahunnikuid, vanu krimpsu-tõmbunud saapaid ja kingi, pudelikilde, 
närusid ja kõlbmatuks muutunud köögiriistu. Plangud olid mitmesugustest laudadest, mis eri 
aegadel olid kokku löödud; nad rippusid igapidi viltu, ja väravatel oli harilikult üksainus 


hing, — seegi nahast. Mõni plank oli kunagi valgeks lubjatud — hertsog ütles, et vist 
Kolumbuse ajal. Enamasti oli aedades sigu ja inimesed ajasid neid välja. 

Kõik poed olid ühe tänava ääres. Ees olid neil kõigil valged lõuendist aknakatused, mille 
lattide külge maainimesed oma hobused olid kinni sidunud. Aknakatuste all seisis igal pool 
tühje riidekaste. Hulkurid puhkasid kogu päeva kastidel, lõikudes neid oma taskunugadega, 
närides tubakat, haigutades ja ringutades — see oli kangesti labane rahvas. Neil olid enamasti 
kollased õlgkübarad, laiad nagu päevavarjud; kuubi ega veste neil polnud. Nad hüüdsid 
üksteist: Bill! ja: Buck! ja: Hank! ja: Jõe! ja: Andy! ja lobisesid laisalt ja sõnu venitades 
ning tarvitasid õige palju vandesõnu. Ka iga aknakatuseposti najale toetus üks hulkur, 
enamasti käed püksitaskutes, kust nad ainult siis välja võeti, kui tarvis oli kelleltki tubakat 
laenata või ennast kratsida. Muud nendelt ei kuulnud kui: 

«Anna mulle põsetäis tubakat, Hank.» 

«Ei saa, mul endal üksainus põsetäis järel. Küsi Billilt.» 

Vahel Bill andis, vahel valetas ja ütles, et tal enam pole. Paljudel sihukestel hulgustel 
pole iial tsenti taskus ega ühtki põsetäit oma tubakat. Tubakat nad alati laenavad. Nad 
ütlevad teisele: «Hea oleks, kui sa laenaksid mulle põsetäie, Jack; ma just praegu andsin Ben 
Thompsonile oma viimase ... », mis on vale peaaegu alati; ainult võõras võib selle peale 
sisse kukkuda, Jack aga pole võõras, seepärast ta ütleb: 

«Sina andsid teisele tubakat? Räägi seda oma õe vanale kassile! Maksa enne tagasi need 
põsetäied, mis sa mult juba oled laenanud, Lafe Buckner, siis laenan sulle tonni või paar 
tagasi ega võta sinult intressi selle pealt kah mitte.» 

«Noh, ma ju kunagi maksi sulle tagasi kah.» 

«Jah, kuus suutäit ehk. Aga laenanud oled laevatäie. Sa laenad poetubakat ja tagasi 
maksad neegrimusta.» 

Poetubakas on lame must kämp, kuid need mehed närivad enamasti rulli palmitsetud 
loomulikke lehti. Kui nad põsetäie laenavad, siis ei lõika nad seda noaga rulli otsast, vaid 
võtavad rulli hammaste vahele, rebivad hammastega ja sikutavad kätega, kuni rull kätkeb 
— mõnikord vaatab siis tubakaomanik kurvalt oma rulli, kui selle tagasi saab, ja ütleb 
kuiva pilkega: 

«Teinekord anna põsetäis tagasi, tead, ja jäta rull endale.» 

Tänavad ja teed ses linnas olid läbini porised — seal polnudki muud kui pori: must tõrv ja 
mõnes köhas ligi jalasügavune. Kahe ja kolme tolli sügavune oli see igal pool. Sigu luusis 
ja röhkis kõikjal. Mudane emis tuli põrsakarjaga laisalt piki tänavat ja külitas otse inimeste 
Jalgu, nii et rahvas pidi ringi minema; emis heitis siruli, pani silmad kinni ja liigutas kõrvu; 


porsad imesid, ja vanal oli nii õnnelik nägu, nagu oleks talle seal olemise eest makstud. 
Varsti hõikas mõni hulgustest: «Hoo! Võta! Naksa, Tige!» Ja koledasti kisades pistis emis 
minema, sest paar koera sikutas teda kõrvust ja kolm või neli tosinat olid lähenemas. Siis 

tuli elu kõigisse hulgustesse, nad jälgisid asjakäiku, naersid seda nalja ja olid kära eest 
tänulikud. Siis jäid nad vaikseks, kuni kuskil koerad hakkasid purelema. Miski ei ergutanud 
nii ega teinud neid nii õnnelikuks kui koertevõitlus. 

Jõe ääres kükitasid mõned majad kalda köhal, küürus ja kummargil, valmis iga silmapilk 
vette kukkuma. Inimesed olid neist välja kolinud. Mõne maja nurga alt oli kallas õõnes, nii 
et nurk rippus õhus. Enamasti elasid inimesed nende sees, kuid see oli hädaohtlik, sest mõni- 
kord langeb äkki majasuurune tükk kallast sisse. Mõnikord hakkab veerandi miili suurune 
maalapp libisema ja vajub ja vajub, kuni see suve jooksul jõkke langeb. 

Sihuke linn peab aina taganema ja taganema ja taganema, sest jõgi aina sööb kallast. 
Mida lähemale jõudis pärastlõuna, seda rohkem oli tänavatel vankreid ja hobuseid, ja 
alatasa tuli neid juurde. Perekonnad olid maalt lõunasöögi kaasa toonud ja sõid 
vankrites. Joodi õige palju viina ja ma nägin kolme löömingut. Äkki hõikas keegi: 

«Sealt tuleb vana Boggs! Tuleb maalt, et ennast kord kuus täis juua! Sealt ta tuleb, 
poisid!» 

Kõik hulgused olid rõõmsad; arvan, nad olid harjunud Boggsiga nalja saama. Üks nendest 
ütles: 

«Tahaks teada, kellele ta seekord kallale läheb. Oleks la kõigile naha peale andnud, 
kellele ta viimase kahe-kümne aasta jooksul on anda tahtnud, ta oleks kuulus mees.» 

Teine ütles: 

«Tahaks, et va Boggs ähvardaks mind, siis oleks kindel, et ma sajal aastal ei sure.» 

Boggs tuli oma hobuse seljas tormates, röökis ja kisendas nagu indiaanlane ja hõikas: 
«Hoidke alt! Olen sõjaretkel! Kirstuhinnad tõusevad!» Ta oli purjus ja tuikus sadulas. Ise oli 
enam kui viiekümne aastane, nägu oli väga punane. Igaüks karjus talle vastu, teda naerdi 
ja nöögiti, ja tema nöökis vastu. Ta ütles, et näitab neile ja annab neile, nii et küll saab; 
vaga et praegu pole tal aega, sest ta olevat linna tulnud, et tappa kolonel Sherbumn, ja ta 
põhimõtteks olevat: «Enne liha ja siis kartulid takkapihta.» Ta nägi mind, ratsutas lähemale 
ja ütles: «Kust sa tuled, poiss? Oled valmis surema?» Siis ratsutas ta edasi. Mul oli hirm, 
aga üks mees ütles: 

«Ta ei mõtle midagi paha; nii ta lärmab alati, kui purjus on; ta on kõige 
pehmeloomuliseni vana tola me maal — ei tee kellelegi paha, ei purjuspäi ega kai-nelt.» 

Boggs ratsutas kõige suurema poe ette linnas, kummardas pea aknakatuse alla ja karjus: 
«Tule välja, Sherburn! Tule välja ja astu mehe ette, keda sa tüssasid! Sind koera ma otsin 


ja küllap ma su taban ka!» 

Nii ta lärmas edasi, karjudes Sherburnile, mis aga keele otsa juhtus. Kogu tänavatäis 
rahvast kuulas ja naeris. Viimaks tuli poest uhke ilmega umbes viiekümne viie aastane mees 
—taolilisaks kõige paremini riietatud mees linnas — ja rahvasumm taganes kahele poole, 
et teda läbi lasta. Ta ütles Boggsile kole rahulikult ja pikkamisi: 

«Olen sellest tüdinud, kuid kannatan kella üheni. Kella üheni — mitte kauem. Kui te pärast 
kella üht veel kordki suu mu vastu avate, siis leian teid, ükskõik kuhu te ka kaoksite!» 

Ta pöördus ümber ja läks poodi. Rahvasumm oli tublisti kainemaks jäänud, keegi ei 
naernud enam. Boggs ratsutas edasi ja vandus Sherburni nii valjusti kui ta jaksas kisendada. 
Ta ratsutas tänava lõpuni, tuli varsti tagasi ja peatus poeukse ees, aina vandudes. Mitu meest 
kogunes ta ümber ja katsus teda vaikima panna; ta ei vaikinud. Talle öeldi, et kell saab 
umbes viieteistkümne minuti pärast üks, ja et ta peab koju minema — ja nimelt otsekohe. 
Aga ei aidanud midagi. Ta vandus kõigest jõust edasi, paiskas oma kübara mutta, ratsutas 
sellest üle ja kihutas lehvivate hallide juustega mööda tänavat edasi. Igaüks, kes ta ligi 
pääses, katsus kõigest väest teda hobuse seljast maha vedada, et teda luku taha panna, kuni 
ta jälle kaine oleks. Aga ükski asi ei aidanud; ta kihutas mööda tänavat tagasi ja sõimas 
uuesti Sherburni. Viimaks ütles keegi: 

«Kutsuge ta tütar! Ruttu kutsuge ta tütar! Mõnikord ta kuuleb tütre sõna. Tütar on ainus, 
kes võib tast jagu saada!» 

Keegi läks joostes. Ma läksin mööda tänavat natuke maad edasi ja jäin seisma. Umbes 
viie või kümne minuti pärast tuli Boggs jälle — kuid mitte ratsa. Ta tuikus palja peaga 
mööda tänavat minu poole, kummalgi pool sõber, kes ta kätest kinni hoidsid ja teda ruttu 
edasi talutasid. Ta ei märatsenud enam ja näis rahutu; ta ei pannud enam vastu, vaid 
püüdis ise ka rutata. Keegi hõikas: 

Vaatasin, kes see oli, ja see oli kolonel Sherburn. Ta seisis täitsa liikumatult keset tänavat, 
parem käsi õieli 

ja käes püstol. Ta ei sihtinud, vaid hoidis püstoli suu vastu taevast. Samal silmapilgul nägin, 
kuidas noortütarlaps tuli joostes ja kaks meest ühes temaga. Boggs ja ta kaaslased 
pöördusid ümber, et näha, kes oli hüüdnud; kui nad nägid püstolit, kargasid mehed kõrvale: 
püstoli suu langes aeglaselt ja ühtlaselt madalamale — mõlemad kuked olid vinnas. 
Boggs tõstis mõlemad käed üles ja ütles: «Oh jumal, ärge laske!» Põmm! käis esimene pauk. 
Boggs haaras kätega õhku ja tuikus. Põmm! käis teine pauk ja ohver kukkus selili maha — 
raskelt jaliikumatult, käedlaiali. Tütarlaps kiljatas, ruttas ligi ja heitis kummuli oma isa 
köhale, nuttes ja öeldes: «Oo! ta tappis tema; ta tappis tema!» Rahvasumm valgus . nende 


ümber kokku üksteist tõugates ja lükates, kael ad õieli, näha püüdes. Seespoololijad 
katsusid teisi taga trügida ja hüüdsid: «Tagasi! tagasi! Laske tal ometi hingata! andke 
talle õhku!» 

Kolonel Sherburn viskas püstoli maha, pööras kanna peal ringi ja läks ära. 

Boggs kanti väikesesse rohupoodi. Rahvas trügis aina samaviisi ligi. Kogu linn käis 
viijate kannul; ma läksin ruttu ka ja sain hea koha akna juurde, kus ma üsna lähedal - 
olin ja võisin sisse vaadata. Taasetati põrandale, suur piibel pandi ta pea alla, teine 
piibel lahtiselt ta rinnale. Enne avati ta särk ja ma nägin, kust teine kuul oli sisse 
läinud. Ta tõmbas veel umbes kaksteist korda vaevaliselt hinge; kui ta õhku ahmis, 
kerkis piibel rinnal ja langes jälle, kui ta õhku välja hingas. Siis oli ta tasa; ta oli 
surnud. Mehed kiskusid tütre ta juurest ara; see kiljus ja nuttis; teised viisid ta 
minema. Tütar oli umbes kuueteistkümne aastane, väga armas ja lahke-näoline, kuid 
hirmus kahvatu ja kohkunud. 

Noh, varsti oli kogu linn seal; trügiti ja tõugeldi, rüseldi ja tungiti, et' pääseda akna ligi 
ja sisse vaadata, kuid need, kel head köhad olid, eitahtnud neid ära anda, ja nende taga 
olijad ütlesid kogu aeg: «Kuulge, poisid, te olete nüüd küllalt vahtinud. Pole kellegi 
kord ega kohus, et teie vahite kogu aeg ja kedagi muud ligi ei lase. Teistel on niisama 
suur õigus vaadata kui teil.» 

Teised haukusid tublisti vastu, seepärast ma, lipsasin minema — arvasin, et ehk tuleb 
rassimine. Tänavad olid 

täis ja igaüks oli ärritatud. Kõik, kes laskmist nägid, jutustasid, kuidas see juhtus; iga 
sihukese mehe ümber oli suur rahvasumm rüsinal koos, kõik ajasid kaelad õieli ja kuulasid. 
Pikk sale mees . pikkade juustega ja suure valge karvase torukübaraga kuklas näitas oma 
kõveraotsalise kepiga, kus kohas Boggs oli seisnud ja kus kohas Sherburn oli seisnud; ja 


rahvas käis ta kannul ühest kohast teise ja jälgis kõike, mis ta tegi. Noogutati päid 


märgiks, et saadi aru, kummarduti maa poole, käsi kintsudele toetades, ja vahiti, kuidas ta 
kepiga maas näitas üht ja teist kohta. Siis ajas mees ennast sirgu, jäi sinna seisma, kus 

Sherburn oli seisnud, kortsutas kulme, lükkas kübara silmile ja hõikas: «Boggs!» Tõstis 
siis kepi pikkamisi mehepea kõrgusele ja ütles: «Põmm!», tuikus, ütles veel kord: «Põmm!» ja 
kukkus selili. Need, kes asja olid näinud, ütlesid, et ta seda suurepäraselt tegi; ütlesid, 
et just täpselt nii oli kõik juhtunud. Siis võttis vähemalt tosin mehi pudelid taskust ja 


pakkus talle rüübata. 


Noh, viimaks ütles keegi, et Sherburn tuleks lintsida. Mintuti pärast rääkisid seda kõik. 
Niisiis hakati pööraselt karjuma ja kõiki ettejuhtuvaid pesunööre kaasa viies minema, et 


teda puua. 


22. PEATÜKK 


Mindi suure trobikonnaga mööda tänavat Sherburni maja poole, märatsedes, karjudes ja 
käratsedes nagu indiaanlased. Iga vastutulija pidi teed andma, kui ei tahtnud jalgu jääda ja 
puruks trambitud saada; kole oli seda näha. Lapsed pistsid inimestekarja eest ptehku, pujudes ja 
katsudes, et eest minema said. Kõik aknad tee ääres olid täis naistepäid, iga puu otsas oli 
neegri-g poiss; noorhärrasid ja preilnasid vahtis igast aiast. Niipea kui rahvakari lähenes, 
taganesid kõik ja kadusid kaugemale. Paljud naised ja tüdrukud nutsid ja vadistasid surmani 
hirmunult. 


Sherburni lattaia ees trügiti nii tihedasse mütsakusse kui vähegi saadi; kära oli nii suur, et 
oma häält ei kuuldud. Oli väike paarikümne küünrane hoov. Keegi hõikas: 

«Aed maha! aed maha!» Siis kuuldus raginat, rebimist, sikutamist, purustamist — ja aed 
oligi maas. Rahvasumma esimesed read veeresid õue nagu lained. 

Just siis astus Sherburn oma väikese majaesise veranda katusele, kaheraudne püss käes; ta 
seisis täitsa rahulikult ja vabalt, sõnagi lausumata. Kära vaikis ja inimestelaine taganes. 

Sherburn ei öelnud ikka sõnagi, ainult seisis ja vaatas alla. Vaikus oli hirmsasti rusuv ja 
ebamugav. Sherburni pilk libises pikkamisi üle rahvahulga; kui pilk peatus, katsus rahvas iga 
kord talle näkku vaadata, kuid ei suutnud: kõik langetasid silmad ja tegid näo nagu 
peksasaanud koerad. Õige varsti hakkas Sherburn nagu naerma; see polnud meeldiv naer, 
vaid naer, mis tekitab tunde, nagu pureksite liivast leiba. 

Siis ta ütles aeglaselt ja põlglikult: 

«Teie mõtlete kah kedagi lintsida! Naljakas. Arvate, teil on julgust meest lintsida! Olete 
küllalt julged, et tõrvata ja sulgedesse kästa mõnd vaest, sõpradeta, hüljatud naist — ja 
arvate siis, et suudate käed mehe külge panna? Ei, mehel pole midagi karta kümne tuhande 
teiesuguse käes, — kuni valge on ja te tal selja taga pole. 

Kas ma teid tunnen? Tunnen teid läbi ja läbi. Sündisin ja kasvasin Lõunas, olen elanud 
Põhjas; tunnen keskpäraseid inimesi siin ja seal. Keskpärased inimesed on argpüksid. Põhjas 
lasevad nad endid tallata, niipalju kui keegi tahab, ja lähevad koju, et paluda endale aland- 
likku vaimu ja kännatlikku meelt. Lõunas peatas üksainus mees üksipäini südapäeval 
postitõllatäie mehi ja röövis paljaks. Te ajalehed kutsuvad teid vapraks rahvaks, nii et 
peategi endid vapramaks kui ükski teine rahvas. Olete täpselt sama vaprad kui teised, mitte 
põrmugi vapramad. Miks te kohtunikud ei mõista mõrtsukaid surma? Sest nad kardavad, et 
poodu sõbrad nad pimedas selja tagant maha lasevad — ja seda nad teevadki. 

Parem mõistetakse süüdlased vabaks; ja siis läheb mõni mees öösi, sada näokattes 
pelgurit selja taga, ja poob roimari. Tegite vea, et te ühtki meest kaasa ei toonud. See on 


üks viga, ja teine on see, et te ei tulnud 

pimedas ega võtnud näokatteid kaasa. Üks teie seast on osalt mees, Buck Harkness siin; 
poleks tema teid liikvele ajanud, siis poleks te sõnadest kaugemale saanud. 

Teil polnud tahtmist tulla. Keskpärane inimene eiarmasta sekeldusi ega hädaohtu. 
Teie ei armasta raskusi ega hädaohtu. Aga kui mõni poolik mees — nagu Buck Harkness 
— hüüab: «Lintsige ta! lintsige ta!», siis kardate taganeda; kardate, et tuleb ilmsiks, mis te 
olete: argpüksid! Seepärast hakkate rõkkama ja riputate endid selle pooliku mehe sappa, 
tulete märatsedes siia, vandudes, 'mis suuri asju te kõik mõtlete teha. Kõige viletsam asi on 
mõistmatu inimestekari. Sõjavägi on niisugune kari; ei võidelda loomupärasest julgusest, 
vaid julgusest, mida tekitab oma arvu teadmine, ohvitseride käsk. Inimestekari ilma juhtiva 
meheta on enam kui haletsusväärne. Mis nüüd puutub teisse, siis pole teil muud teha kui 
sabad sorgu tõmmata, koju minna ja urgu pugeda. Kui tõesti peaks keegi poodama, siis 
tehakse see pimedas, Lõuna kommete kohaselt. Ja kui peaks tuldama, siis näokatetega, — 
mõne mehe eestvõttel. Minge nüüd — ja võtke oma poolik mees kaasa.» Ta heitis püssi 
vasemale käsivarrele ja tõmbas kuke vinna, seda öeldes. 

Inimestesumm voolas äkki tagasi, pudenes siis laiali ja pani liduma mitmele poole. 
Buck Harkness sibas teiste järele; nägi teine õige hale välja. Ma oleksin võinud paigale 
jääda, kui oleksin tahtnud, aga ma ei tahtnud. 

Läksin tsirkuse juurde ja luusisin tagaseina läheduses, kuni valvur möödus; siis lipsasin 
telgiserva alla. Mul oli mu kahekümnedollarine kuldraha ja muud jaha ka, aga ma arvasin, 
et parem hoian seda, sest ei või teada, kui peatselt võib raha tarvis minna kodust kaugel ja 
võõraste seas olles. Ei suuda küllalt ettevaatlik olla. Ma pole tsirkuses rahakulutamise 
vastu, kui muu nõu ei aita; kuid pole mõtet raha raisata. 

Oli tõesti tore tsirkus. Oli kõige hiilgavam etendus, mida.ma olin iial näinud, kui 

kõik paaridekaupa välja ratsutasid — aina džentlmen ja leedi kõrvu, mehed ainult pükste 

ja särgi väel, ilma kingadeta ja jalusteta, käed puusas, vabalt ja rahulikult. Neid võis 

kakskümmend 

olla. Daamid olid kõik armsate nägudega ja väga ilusad; nad sarnanesid kõik päris tõeliste 
kuningannadega, riided maksid neil miljoneid ja olid üleni teemantidega kaetud. Oli kangesti 
ilus pilt; ma polnud iial midagi nii meeldivat näinud. Siis tõusid nad ükshaaval kõik püsti 
ja hõljusid ümber areeni nii armsalt ja õõtsuvalt ja painduvalt — mehed olid nii pikad ja 
kerged ja sirged orria nõksuvate ja kiikuvate peadega ülal kõrgel telgi-katuse all, ja iga daami 


roosiõiesarnane kleit õõtsus pehmelt ja siidselt puusade ümber; nad olid nagu kõige 
ilusamad päevavarjud. 

Siis ratsutasid nad aina kiiremini ja kiiremini; kõik tantsisid, tõstsid enne ühe jala õhku, 
siis teise. Hobused jooksid järjest enam viltu jatallmeister käis keskelringi, piitsa 
plaksutades ja hõigates: «Hei! hei!» Ja tola teginendetaga nalja. Viimaks lasksid kõik 
ratsutid langeda, daarsid panid käed puusa, ja mehed käed vaheliti rinnale, — kuidas siis 
hobused vidakile ja kaares jooksid! Siis hüppasifl nad üksteise järele kõik maha ja tegid kõige 
ilusama kummarduse, mida ma iial olin näinud, ja jooksid minema. Ja kõik plaksutasid 
käsi ja olid kui pöörased. 

Noh, kogu etenduse ajal tehti kõige imestusväärsemaid asju; ja tola tegi nalja, nii et naera 
kas või katki. Vaevalt sai tallmeister mõne sõna öeldud, kui ta jala maid vastas nii 
naljakalt, et naljakamat ei saa maa peal enam olla. Ma ei saa aru, kuidas ta võis nii 
naljakas olla ja nii ruttu ja tabavalt vastata. Mina oleksin pidanud terve aasta mõtlema 
ja poleks sellega siiski toime saanud. Äkki hakkas üks purjus mees areenile kippuma, ütles, 
et tahab ratsutada, — et ta võibratsutada niisama hästi kui iga teme. Talle vaieldi vastu ja 
katsuti temast lahti saada, agata ei tahtnud kuulata ja kogu etendus jäi seisma. Siis 
hakkasid vaatajad ta peale karjuma ja ta üle nalja heitma; see vihastas teda, ta hakkas 
kisendama ja käratsema. See tegi vaatajad pahaseks, hulk mehi tõusis pinkidelt püsti ja 
jooksis areenile, hüüdes: «Lööge ta maha! Lööge ta maha!» Ja paar naist hakkas kiljuma. 
Siis pidas tallmeister väikese kõne ja ütles, ta lootvat, et ei teki segadust; ja kui mees tõotab, 
et ta enam ei käratse, siis laseb ta teda ratsutada, kui ta 

arvab, et suudab hobuse seljas püsida. Siis naersid kõik ja ütlesid: hea küll! ja mees läks. 
Niipea kui ta hobuse selga sai, hakkas hobune tagant üles lööma ja ringi keksima ja 
tantsima; kaks tsirkuseteenrit rippusid ta ohjade küljes, katsudes teda kinni hoida, purjus 
mees aga rippus hobuse kaelas ja ta kannad lendasid hobuse iga hüppe juures õhku. Kogu 
rahvahulk seisis püsti, kisas ja naeris, nii et pisarad jooksid silmist. Ja viimaks kiskus 
hobune ennast kõigi tsirkuseteenrite kiuste lahti ja pistis kihutama, aina ringi ümber areeni. 
Joobnu rippus hobuse kaelas, esitirippus üks jalg ligi maad, siis rippus teiselt poolt teine 
jalg ligi maad; ja inimesed olid kui hullud. Mu meelest see polnud naljakas; ma värisesin 
üleni, nähes, missuguses hädaohus mees oli. Aga varsti ta upitas enda sadulasse ja sai 
ratsmed kätte, siia-sinna tuikudes. Minuti pärast ta viskas ratsmed käest ja seisis sadulas 
püsti! Ja hobune kihutas kui tuli-kahjule. Mees seisis vabalt ja rahulikult, nagu poleks ta 
eluilmaski purjus olnud; siis hakkas ta endal riideid seljast kiskuma ja ära loopima. Ta 
loopis neid, nii et õhk täis oli, — kokku kiskus ta endal seitseteist kuube seljast. Siis seisis 


ta sadulas — sale ja ilus — kõige toredamad ja kaunimad riided seljas. Ta andis hobusele 
piitsa ja pani ta veel kiiremini jooksma. Lõpuks hüppas ta maha, tegi kummarduse ja läks 
hüpeldes riietusruumi. Kõik karjusid heameelest ja imestusest. 

Siis tallmeister nägi, kuidas teda oli tüssatud, ja oli nii õnnetu kui vähegi võib olla. See 
oli üks ta enda mehi! Ta oli kogu selle nalja omast peast välja mõelnud ega olnud sellest 
kellelegi rääkinud. Noh, minu meelest oli rumal küll sedasi sisse kukkuda; ma poleks 
tahtnud selle tallmeistri köhal olla mitte tuhande dollari eestki. Ma ei tea — võib-olla on 
toredamaid tsirkusi olemas, mina pole juhtunud neid nägema. Igatahes oli see minule hea 
küll; ükskõik, kus ma seda tsirkust jälle kohtan — vaatama lähen seda kindlästi jälle igal 
ajal. 

Noh, õhtul oli meie etendus. Aga seal oli ainult umbes tosin inimesi, nii et parajasti 
kulud olid kaetud. Naerdi kogu aeg, see tegi hertsogi vihaseks. Ja kõik läksid ara, enne 
kui etendus oli otsas; peale ühe poisi, kes magama oli jäänud. Hertsog ütles, need 
Arkansase lollpead ei 

saavat Shakespeare'st aru; nad vajavad kerget naljamängu — ja võib-olla midagi veel 
halvemat kui kerge naljamäng, arvas ta. Ta ütles, et võib kohaneda nende maitsega. 
Järgmisel hommikul ta võttis mõned suured poognad kirjutuspaberit ja musta värvi ja 
joonistas mõned müürilehed, mis ta seintele kleepis. Need olid järgmised: 


KOHTUHOONES 
Ainult 3 päeva! ATUlt 3 päeva! 
Maailma kuulsad näitlejad 
DAVID GARRICK NOOREM 
ja , 
EDMUND KEAN VANEM 


Londoni ja mandri teatritest 
Oudses kurbmängus 


KUNINGA KAELKIRJAK 
ehk 
KUNINGLIK VÕRRATU 


Sissepääs 50 tsenti. Ja lõpul kõige suuremate 
tähtedega: 


DAAMIDELE JA LASTELE SISSEPÄÄS KEEIATUD. 
«N 1,» ütles ta, «kui see ka ei tõmba, siis ei ftmne ma Arkansase rahvast!» 

23. PEATÜKK 


Noh, päev otsa oli hertsogil ja kuningal tegemist, lava ehitades, eesriiet paigale pannes ja 
küünlarida rambituledeks sättides; sel õhtul oli teater lühikese ajaga tungil täis. Kui ühtki 
inimest enam sisse ei mahtunud, läks hertsog uksehoidja kohalt ära, tuli tagant ringi lavale, 
jäi eesriide ette seisma ja pidas väikese kõne. Ta kiitis oma kurbmängu ja ütles, et see on 
kõige õudsem, mida tial elus nähtud. Nii ta lobises hulk aega kurbmängust ja Edmund Kean 
vanemast, kes pidi mängima ses peaosa. Viimaks, kui kõigi ootus oli küllalt üles kruvitud, 
tõmbas ta eesriide üles. Järgmisel silmapilgul tuli kuningas neljakäpuli lavale, täitsa alasti, 
üleni triibuliseks maalitud, iga värvi vöödiline ja kirendav kui vikerkaar. Ja — kuid parem 
vaikida ta välimusest, see oli metsik küll, kuid kole naljakas. Inimesed naersid endid 
poolsurnuks; ja kui kuningas oli küllalt keksinud ja keksis näitelavalt minema, siis mörrati ja 
plaksutati käsi ja märatseti ja kriisati, kuni ta tuli tagasi ja tegi kõike veel kord. Selle'peale 
lasti teda kõike kolmandat korda teha. Noh, vana tobu tembud oleksid lehmagi naerma 
pannud. Siis laskis hertspg eesriide alla, kummardus rahvale ja ütles, suurt kurbmängu 
mängitavat veel ainult kahel õhtul tungiva kutse tõttu Londonisse, kus kõik piletid seks 
Drury Lane'i teatris olevat juba nüüd ära ostetud. Siis ta tegi teise kummarduse ja ütles, kui 
tal olevat korda läinud neile meeldida ja õpetlik olla, siis olevat ta üliväga tänulik, kui nad 
etendust soovitaksid oma sõpradele ja saadaksid ka nemad seda vaatama. Paarkümmend 
inimest hüüdis: «Mis, etendus on otsas? Ja see oli kõik?» Hertsog ütles jah. Siis tekkis suur 
kära. Kõik karjusid «tüssamine!», tõusid püsti ja kippusid lavale näitlejate kallale. Aga üks 
suur, peene välimusega mees hüppas pingile ja hüüdis: 

«Pidage! Üks ainus sõna, dzentlmenid!» Teised jäid kuulama. «Meid on tüssatud — 
koledasti tüssatud. Kuid ma arvan, meil ei tarvitse saada kogu linna naerualusteks ega kuulata 
teiste pilkeid eluotsani. Ei! Peame siit rahulikult väljuma, etendust ülistama ja kõik teised ka 
sisse 

vedama. Siis oleme ühed head kõik! On's mul õigus või mitte? («Oh! Kohtunikul on õigus!» 
hüüdsid kõik.) «Hüva! Siis — mitte sõnagi tüssamisest. Minge koju ja soovitage igaühele 


tulla kurbmängu vaatama.» 

Järgmisel päeval ei räägitud linnas muust kui selle etenduse toredusest. Maja oli õhtul 
jälle puupüsti täis ja me tüssasime rahvast samal viisil. Kui mina ja kuningas ning 
hertsog läksime koju parvele, sõime kõik õhtust; umbes kesköö paiku käskisid nad meid 
Jimiga parve keset jõge viia ja teises kohas, umbes paar miili linna taga ära peita. 
Kolmandal õhtul oli teater ka puupüsti täis; seekord polnud uusi tulijaid, vaid kõik olid 
etendust eelnenud õhtutel juba näinud. Seisin hertsogi lähedal ukse juures ja nägin, et igal 
sisseminejal olid taskud pungis või oli midagi kuue all peidus. Mul oli taipu küllalt, et 
märgata: need polnud just hea lõhnaga asjad. Tundsin tugevat mädamunade haisu, roiskunud 
kapsaste haisu ja muude sihukeste asjade lehka. Kui läheduses on surnud kass, siis vean 
kihla, et ma seda ometi haisust tunnen — kuuskümmend neli surnud kassi toodi sisse. 
Läksin korraks sisse, aga haisude mitmekesisus oli nii suur, et ma ei suutnud seda 
kannatada. Noh, kui enam inimesi sisse ei mahtunud, andis hertsog ühele nolgile veerand 
dollarit ja käskis teda tema eest natuke aega ukse juures olla; siis läks ta tagant lavaukse 
poole, mina ta kannul. Aga niipea kui me nurga taha pimedasse jõudsime, ütles ta: «Käi 
nüüd kähku, kuni majade juurest eemale jõuad; siis plaga parve poole, nagu oleks kurat sul 
kannul!» 

Tegin seda ja tema tegi sedasama. Jõudsime ühel ajal parve juurde; ja vähem kui kahe 
sekundi pärast libisesime pärivett. Kõik oli pime ja vaikne; tüürisime jõe keskpaiga poole, 
ilma et ükski oleks sõna lausunud. Arvasin, et vaene kuningas oli nüüd saalitäie rahva käes 
hädas; aga ei sugugi: varsti roomas ta vigvamist välja ja ütles: 

«Noh, kuidas lugu lõppes, hertsog?» 

Ta polnud üldse linnas käinudki! 

Me ei süüdanud tuld, enne kui olime kümne miili kaugusel sest linnakesest. Siis tegime 
tuld ja valmistasime õhtusöögi; kuningas ja hertsog naersid nii et kõhud katki selle üle, 
kuidas nad olid inimesi ninapidi vedanud. Hertsog ütles: 

«Kollanokad, lollpead! Ma teadsin, et esimene maja-täis peab suu ja laseb teised ka 
sisse kukkuda; ja tead- 

sin, et nad kolmandal õhtul katsuvad me naha kallale kippuda, arvates, et nüüd on meie 
kord! Noh, oli ikkagi nende kord, ja ma annaksin paljugi, et teada saada, kuidas nad 
hakkama said. Tahaksin kangesti teada, kuidas nad juhust kasutasid. Nad võisid ju lõbusa 
õhtusöögi korraldada — toiduaineid oli neil kaasas küllalt.» 

Kelmid olid kolme õhtuga nelisada kuuskümmend viis dollarit sisse teinud. Ma pole 
varemini näinud, et keegi oleks raha nende viisi kühvliga kokku ajanud. 


Viimaks, kui nad norsates magasid, ütles Jim: 

«Kas sind ei pane imestama nende kuningate teod, Huck?» 

«Ei,» ütlesin ma, «ei pane.» 

«Miks mitte, Huck?» 

«Noh, sellepärast mitte, et nad on niiviisi kasvatatud. Arvan, nad on kõik ühesugused.» 

«Aga, Huck, need kuningad on ju päris kelmid — seda nad on. Päris õiged kelmid!» 

«Noh, seda minagi ütlen; kõik kuningad on kelmid, niipalju kui ma tean.» 

«Kas tõesti?» 

«Loe kord kuningatest — siis näed. Loe Henry VIII-ndat. Tollega võrreldes on meie oma 
päris süütu ingel. Loe Charles II-st, Louis XVI-ndat, Louis XV-ndat, James II-st, Richard III- 
ndat ja paljudest muudest, — rääkimata neist saksi valitsejatest, kes vanasti elasid hullemini 
kui Kain. Oi, sa oleksid pidanud nägema Henry VIII-ndat ta õitseajal. See oli alles õis! Ta 
võttis iga päev uue naise ja laskis tal teisel hommikul pea maha raiuda. Ja tegi seda sama 
ükskõikselt nagu oleks ta käskinud paar muna tuua. «Tooge Nel Gwynn!» ütles ta. Teisel 
hommikul: «Raiuge ta . pea maha!» Raiuti. «Tooge Jane Shore!» ütles ta ja toodigi. Teisel 
hommikul: «Pea maha!» ja võetigi pea maha. «Helistage, et tuleks ilus Rosamund.» Ilus 
Rosamund tuleb helina peale. Teisel hommikul: «Pea maha!» Ja igaüht neist laskis ta endale 
öösr ühe jutu jutustada. Kui ta sel korribel oli tuhat üks juttu kokku saanud, tegi ta neist 
raamatu ja nimetas selle Põhiseaduse raamatuks', — see oli hea ja asjakohane 


1 Domesday-Book = Põhiseaduse raamat, a. 1089* alustatud inglise vanim riigi 
seadustekogu. 

nimi. Sa ei tunne kuningaid, Jim, aga mina tunnen neid; ja see meie va kuninga-kaabakas on 
parem kui enamik kuningaid ajaloos. Ütleme, Henry tahab meie maaga äkki sõdima hakata. 
Kuidas ta seda toimetab, mis sa arvad? Annab etendusi? Ei, järsku laseb ta kogu teetagavara 
Bostoni sadamas üle parda loopida, laseb mõne iseseisvusekuulutuse lendu ja ütleb, et tulge 
aga! .. . Nii tegi tema — ta ei lasknud iialgi teisi ka midagi teha. Kord kahtlustas ta oma isa, 
Wellingtoni hertsogit. Hüva, mis ta siis teeb? kutsub tema etendusele? Ei — uputab ta 
viinatoobrisse nagu kassi. Oleta, et inimesed jätsid raha ta lähedale laokile, ja mis ta tegi? 
Näppas raha ara. Oleta, et ta tegi mõne lepingu, sa maksid talle, aga ei seisnud just kogu aeg 
ta kõrval lepingu täitmist nõudes, — mis ta tegi? Ta tegi iga kord otse vastupidist. Oleta, et 
ta avas suu, — mis siis? Kui ta jalamaid ei pannud suud kinni, siis tuli sealt tingimata vale. 
Sihuke elukas oli Henry. Kui tema siis oleks meie kuninga asemel, siis oleks selle linna käsi 
tuhat korda sandimini käinud. Ei taha öelda, et meie omad on tallekesed. — seda nad pole, 
kui asja lähemalt vaadata; aga tolle vana jäära vastu nad ei saa. Ma ei ütle muud kui: 
kuningad on kuningad, seal pole midagi parata. Alatud mehed on nad läbi ja läbi. Sedasi on 
neid kasvatatud.» 


«Aga meie omad lehkavad just niisama kui lihtrahvas, Huck.» 

«Seda nad teevad kõik, Jim. Me ei saa sinna midagi parata; ajalugu ei räägi, kuidas sellest 
lahti saada.» 

«Hertsog on mõnes asjas päris hea mees.» 

«Jah, hertsog — see on teine asi. Kuigi just suurt vahet pole. Meie oma on hertsogi kohta 
kaunis keskmine mees. Kui ta purjus on, siis ei leiaks lühikese nägemisega inimene mingit 
vahet tema ja kuningate vahel.» 

«Noh, igatahes ma rohkem sihukesi džentlmene siia ei tahaks, Huck. Neist on parajasti 
küllalt.» 

«Seda arvan minagi, Jim. Aga nad on kord meil kaelas; ja me peame meeles pidama, kes 
nad on, ja nende eest hoolitsema. Mõnikord sooviksin, et me satuksime maale, kus pole 
kuningaid.» 

Mis kasu oleks olnud Jimile öelda, et nad polnud tõeline kuningas ega hertsog? Sellest 
poleks mingit kasu 

olnud; pealegi oli nii nagu ma ütlesin: polnud mingit vahet nende ja õigete kuningate, 
hertsogite vahel. 

Läksin magama. Jim eiäratanud mind, kui minu kord oli valvata. Nii tegi ta sageli. Kui 
ma just koidu ajal ärkasin, istus ta pea põlvede vahel ning ägas ja oigas omaette. Ma ei 
hoolinud sellest ega pannud seda tähele. Teadsin, mis tal oli. Ta mõtles oma naisele ja 
lastele eemal kaugel; ta meel oli hale ja ta igatses koju, sest iial enne oma elus polnud ta 
kodunt ära olnud. Usun, ta armastas oma perekonda just niisama kui valged. See ei näi 
loomulik, aga ma arvan, nõnda see oli. Nii ta ägas ja oigas öösiti sageli, kui arvas, et ma 
magan. Ta kordas ainult: «Vaene väike Lizabeth! vaene väike Johnny! see on kole ränk! usun, 
et ma ei näeteid iialgi enam ... iialgi enam!» Kangesti hea neeger oli Jim. 

Aga seekord hakkasime kuidagi Jimiga rääkima ta naisest ja väikestest; muu seas ta ütles: 

«Mu meel on praegu nii hale, sest. kuulsin teiselt jõekaldalt nagu laiasu ja mulle tuli 
meelde, et ma ükskord andsin oma väikesele LizabethHe ka sihukese laksu. Ta oli kõigest 
nelja-aastane ja jäi sarlakitesse ja oli rängasti haige, aga sai terveks ja tõusis ühel päeval 
üles ja ma ütlesin talle: 

«Pane uks kinni.» 

Tema ei pannud, vaid seisis ja naeratas mulle. Ma sain vihaseks ja ütlesin uuesti — 
ütlesin hästi kõvasti: 

«Kas sa ei kuule? Pane uks kinni!» 

Ta seisis ikka niisama ja naeratas. Ma läksin maruvihaseks. Ütlesin': 

«Oot! Küll ma sulle näitan!» 


Ja andsin talle mööda kõrvu, nii et sädemed lendasid. Siis läksin teise tuppa ja olin 
umbes veerand tundi ara. Ja kui ma tulin tagasi,'oli uks ikka veel lahti ja laps seisis ukse 
lähedal, vaatas maha, oli kurb ja valas pisaraid. Noh, aga ma olin hull ja pidin jälle lapse 
kallale minema, aga siis —uks käis sissepoole — siis tuli tuulepuhang ja viskas ukse lapse 
taga mürtsti kinni. Ja — oh mu elu! — laps ei liikunudki. Mul jäi hing seisma ja mul oli 
sihuke — sihuke — ma ei tea öelda mihuke tunne. Hiilisin välja, üleni värisedes, hiilisjn 
ümber maja, avasin tasakesi ukse, pistsin pea lapse selja tagant 

tasa sisse ja hõikasin äkki nii valjusti kui jaksasin. Ta ei liikunudki! Oo, Huck, ma hakkasin 
valjusti nutma,, võtsin ta käte vahele ja ütlesin: «Oh sind vaest väetikest! Andku issanda 
jumala arm andeks vaesele vanale Jimile, sest ta ise ei suuda endale eluilmaski andeks 
anda!» Oo, ta oli haigusest täitsa kurt ja tumm, Huck, täitsa kurt ja tumm — ja mina olin tema 
vastu nii paha!» 


24. PEATÜKK 


Järgmisel päeval jäime õhtu eel jälle peatuma väikese pajudega kaetud saare varju peaaegu 
keset jõge. Kummalgi kaldal oli küla ning hertsog ja kuningas hakkasid nõu pidama, kuidas 
neid külasid pügada. Jim rääkis hertsogiga ja ütles, et loodetavasti kestab see ainult mõned 
tunnid, kuna tal oli kangesti tüütav ja igav päev otsa nööriga kinni seotult vigvamis lamada. 
Kui me ta üksi jätsime, pidime ta ju kinni siduma, sest kui keegi oleks juhtunud teda nägema 
omapead ja kinni sidumata, siis oleks võidud arvata, et ta oli põgenenud neeger, teate. Hertsog 
ütles, et oli tõesti ränk päev otsa kinni seotud olla, ja lubas midagi välja mõelda, et asja 
parandada. 

Hertsog oli haruldaselt nupukas ja leidiski varsti hea mõtte. Ta rõivastas Jimi kuningas Leari 
kostüümi — see oli pikk kalingurist rüü valge hobusejõhvidest paruka ja vurrudega, võttis siis 
oma teatrivärvid'ja värvis Jimr näo, käed, kõrvad ja kaela üleni siniseks: ta oli kui üheksa 
päeva vees ligunenud uppunu. Tõepoolest, ta oli koledam kui ükski asi, mida ma olen iial enne 
näinud. Siis võttis hertsog ja kirjutas veel puulaastule sildi järgmise pealkirjaga: 


HAIGE ARAABLANE, KUID OHUTU, KUI TA VAIM ON SELGE. 


Ta naelutas selle sildi lati külge ja püstitas lati nelja või viie jala kaugusele vigvami ukse 
ette. Jim oli rahuldatud. Ta ütles, et see oli palju parem kui iga päev tun- 

dide kaupa kinni seotud olla ja üleni väriseda iga krõbina juures. Hertsog ütles talle, 


et tehku oma olemine mugavaks, ja kui keegi peaks tulema ja lähikonnas kõlama, siis 
karaku vigvamist välja, märatsegu ja röögatagu paar korda nagu metsloom — ta 
arvas, et siis igaüks katsub, et kaob, ja jätab ta rahule. See oli täitsa õige arvamine; 
harilik inimene poleks röökimist oodanudki — Jim polnud mitte üksnes surnu nägu, 
vaid veel kaugelt koledam, 

Kelmid oleksid veel kord «kaelkirjakuga» katset teinud, sest see tõi nii palju raha, 
otsustasid aga, et see võis kardetav olla, sest kuulujutud võisid vahepeal kaugele 
levinud olla. Nad ei leidnud ühtki head mõtet, seepärast ütles hertsog viimaks, et läheb 
välja ja laseb oma ajud paar tundi töötada — ehk leidub mõni vemp ka selle küla jaoks. 
Kuningas otsustas sõuda teise külasse ühegi kindla kavatsuseta, lootes, et saatus (minu 
arvates kurat) juhatab talle õige tee. Viimases peatuspaigas olime eadile kõik riided 
ostnud; kuningas pani nüüd omad selga ja käskis mind panna omad. Tegin seda 
muidugi. Kuninga vatid olid üleni mustad, ta näis tõesti uhke ja tähtis. Ma ei teadnud 
seni, kuidas riided võivad inimest muuta. Enne ta näis kõige tavalisem ) vana hulgus; 
nüüd aga, kui ta onja valge viltkübara peast võttis, kummardas ja naeratas, näis ta nii 
õilis, hea ja vaga, et tundus, nagu oleks ta tulnud otse Noa laevast ja olnud vana Noa 
ise. Jim pani paadi korda ja ma võtsin aeru. Eemal käänaku juures oli käida ääres suur 
aurik — umbes kolm miili linnakesest allpool. See oli seal juba paar tundi ja võttis 
kaupa peale. Kuningas ütles: 

«Ma arvan, mu praeguste riietega on ehk parem, kui ma tulen St. Louisist või 
Cincinnatist või mõnest muust suurlinnast. Sõua auriku juurde, Huckleberry, sõidame 
laevaga linna.» 

Kaks korda ei tarvitsenud mulle seda öelda — aurikusõit! Jõudsin kalda juurde poole 
miili kaugusel linnast ja lasksin siis paati vaikses vees pärivoolu libiseda. Varsti 

jõudsime ühe meeldiva süütu näoga noore maamehe juurde, kes istus puutüvel ja pühkis 
higi näolt, sest ilm oli kangesti soe. Ta kõrval oli kaks suurt käsitaskut. 

«Sõida kaldale!» käskis kuningas. Tegin seda. «Kuhu te sooviksite minna, 
noormees?» 

«Aurikule, et Orleansi sõita.» 

«Tulge paati,» ütles kuningas, «kannatage üks silmapilk, mu teener aitab teil 
reisikotte kända. Hüppa välja ja aita härrat, Adolphus,» sellega mõtles ta mind, nagu 
nägin. 

Tegin, mis ta käskis, siis sõitsime kolmekesi minema. Noormees oli kangesti 
tänulik, rääkis, et oli kibe sihukese ilmaga pakke maad mööda tassida. Ta küsis 
kuningalt, kuhu ta sõitis; kuningas seletas, ta olevat jõgepidi alla tulnud ja 
hommikul teises linnas maabunud; nüüd minevat ta mõni miil edasi, et seal teisel 


pool üht sõpra ta farmis külastada. Noormees ütles: 

«Kui ma teid eemalt nägin, mõtlesin: «See on kindlasti mister Wilks, ta on pisut 
hiljaks jäänud.» Aga siis mõtlesin jälle: «Ei, ma arvan, see pole tema, muidu ei 
sõidaks ta sinnapoole. Ega te ei ole tema?» 

«Ei, mu nimi on Blodgett — Alexander Blodgett — pastor Alexander Blodgett 
pean küll ütlema kui Issanda vaene sulane. Aga sellegipärast on mul kahju, et mister 
Wilks ei jõudnud õigel ajal pärale — kui ta sellega midagi kaotab, mida ma ei tahaks 
loota.» 

«Noh, maist vara ta sellega ei käota, sellepoolest on asi korras. Aga ta venna Peteri 
surm jäi tal nägemata, mis talle võib-olla on ükskõik — kes teab? Vend oleks küll ei 
tea mis andnud, et teda enne surma veel näha. Kogu sel kolmel nädalal ei rääkinud ta 
muust; ta polnud teda poisikesepõlvest saadik näinud ega olnud oma venda Williamit 
üldse tundnud — William on kurttumm — alles kolmekümne või kolmekümne viie 
aastane. Peter ja George üksi tulid siia; George'ist vend oli naisemees, tema ja ta naine 
surid mõlemad möödunud aastal. Harvey ja William üksi on nüüd veel järel; ja nagu 
ma ütlesin: nad jäid õigel ajal tulemata.» 

«Kas neile keegi saatis sõna?» 

«Oo, jah. Kuu või paari eest, kui Peter haigeks jäi, — Peter ütles siis, tal olevat tunne, et 
ta enam ei tõuse. Ta oli õige vana, teate, ja George'i tütred olid liiga noored ega sobinud 
talle seltsilisteks, — peale punaste juustega Mary Jane'1. Ta oli õige üksik pärast George'i 
jata naise 

surma ega hoolinud nähtavasti elust enam suuremat. Ta soovis kõigest hingest Harveyd 

näha. Ja ka Williamit. Sest ta oli seda laadi inimesi, kes ei suuda testamenti teha. Ta 
jättis Harveyle kirja ja ütles, et ta kirjas juhatab, kuhu raha oli peidetud ja kuidas muu 
varandus tuleb jagada, et George'l tütardele ülekohut ei sünniks, — sest George'il ei 
jäänud maha midagi. See kiri oli kõik, milleks saadi teda sundida. Muud ta ei kirjutanud 
midagi.» 

«Aga miks ei peaks siis Harvey tulema? Mis te arvate? Kus ta elab?» 

«Oh, ta elab Inglismaal — Sheffieldis — jutlustab seal — pole meie maal iial käinud. Võib- 
olla pole tal aega olnud sõita. Ja võib-olla pole ta kirja kättegi saanud, teate.» 

«Paha lugu, paha lugu, et vaene hing ei suutnud elada, kuni ta oma venda oleks jälle 
näinud. Ütlesite, et sõidate Orleansi?» 

«Jah, aga see on alles reisi algus. Sõidan tuleval kolmapäeval laevaga Rio de Janeirosse, 
kus mu onu elab.» 

«Õige pikk teekond! Aga väga meeldiv; tahaksin, et võiksin kaasa tulla. Kas Mary Jane on 
vanim? Kui vanad on teised?» 

«Mary Jane on üheksateist, Susan on viisteist ja Joanna on neljateistkümne ümber; Joanna 


on agar heategevusele, tal on lõhkine mokk.» 

«Vaesed lapsed! niiviisi külmas maailmas üksi jää nud.» 

«Noh, nende käsi oleks võinud halvemini käia. Vanal Peteril on sõpru; need hoolitsevad, 
et tüdrukutel poleks midagi häda. Seal on Hobson, baptisti jutlustaja; seal on 
vaestehoolekandja Lot Hovey ja Ben Rucker ja Abner Shackleford ja Levi Bell, advokaat. Ja 
doktor Robinson. Ja nende naised. Ja lesk Bartley ja — noh, neid on hea hulk. Aga nendega 
elas Peter kõige suuremas sõpruses; nendest ta jutustas ikka, kui koju - kirjutas. Nii teab 
Harvey, kust ta sõpru leiab, kui siia tuleb.» 

Noh, vanamees aina küsis, kuni noormehelt enam midagi polnud teada saada. Ta uuris 
kõike ja kõiki ses õnnistatud linnas ja kõike kõigi Wilkside kohta, Peteri 

äri kohta — ta oli parkal — ja George'i äri kohta — see oli tisler — ja Harvey ameti kohta 
— see oli lahkusuliste jutlustaja — ja nii edasi ja nii edasi. Siis ta küsis: 

«Miks te laevale nii kaugele vastu läksite ega oodanud?» 

«See on ju suur Orleansi laev; ma kartsin, et see meil ei peatu. Suured laevad ei peatu 
soovi peale. Cincinnati omad küll, aga see on St. Louisi oma.» 

«Kas Peter Wilks oli jõukas mees?» 

«Oo jah, hästi jõukas. Tal oli maju ja maad; arvatakse, et temast jäi kolm või neli tuhat 
puhtas rahas kuhugi peitu.» 

«Mis te ütlesitegi — millal ta suri?» 

«Ma küll ei öelnud, aga see oli eile öösi.» 

«Matused on arvatavasti homme?» 

«Jah, keskpäeval.» 

«Noh, see on kõik hirmus kurb. Aga meil tuleb kõigil minna varemini või hiljemini. 
Seepärast peame valmis olema, siis on kõik korras.» 

«Jah, sir, nii see on. Ema ütles seda ka alati.» 

Kui me laeva juurde jõudsime, oli see laadimise peaaegu lõpetanud; varsti hakkas minema. 
Kuningas ei rääkinud laevale minekust enam midagi, nii jäin oma lõbust ilma. Kui laev oli 
läinud, käskis kuningas mind sõuda veel ühe miili — üksildase köhani, kus ta maale läks ja 
ütles: 

«Nüüd mine kähku tagasi ja too hertsog siia ja uued reisikotid. Ja kui ta on teisele 
kaldale läinud, siis mine sinna ja otsi ta üles. Ütle, et ta otsekohe tuleks. Mine nüüd!» 

Taipasin, mis ta kavatses; aga ma ei öelnud muidugi midagi. Kui ma hertsogiga sinna 
tagasi tulin, peitsime paadi; siis nad istusid palgile ja kuningas jutustas hertsogile kõik just 
nii nagu noormees oli rääkinud — viimse kui sõna. Ja kogu aeg püüdis ta rääkida nagu 


inglane; hulguse kohta tegi ta seda küllalt hästi. Ma ei saa seda järele teha ega katsugi; 
aga ta tegi seda tõesti päris hästi. Siis ta ütles: 

«Kuidas oleks kurttummaga, Bilgewater?» 

Hertsog ütles, argu ta selle pärast muretsegu, ta ole- 

vat laval kurttumma mänginud. Siis jäid nad mõnd aurikut ootama. 

Pärast lõunat tuli paar väikest aurikut, aga need ei tulnud kuigi kaugelt. Viimaks tuli 
üks suur, ja nad hõikasid. Laevast saadeti julla ja me läksime laevale. See tuli 
Cincinnatist. Kui nad kuulsid, et me tahtsime sõita kõigest nelja või viie miili kaugusele, 
siis olid nad maruvihased, vandusid ja ütlesid, et nad meid maale ei lase. Aga kuningas jäi 
rahulikuks. Ta ütles: 

«Kui härrased võivad maksta dollari miilist isiku pealt ja jullas toomise-viimise eest 
eraldi, siis võib aurik neid sõidutada, eks?» 

Siis läks nende meel pehmemaks ja nad ütlesid: hea küll! Ja kui me linnakese lähedate 
jõudsime, saatsid nad meid paadiga maale. Umbes paar tosinat mehi ruttas ligi, kui nähti 
jullat lähenevat. Kui kuningas ütles: 

«Võib keegi teist, džentlmenid, mulle öelda, kus härra Peter Wilks elab?» vaatasid nad 
üksteise poole ja noogutasid päid nagu öelda tahtes: «Mis ma ütlesin?» Siis ütles üks neist 
nii mahedasti ja pehmelt: 

«Kahju, sir, aga me võiksime teile öelda ainult seda, kus ta elas eile õhtuni.» 

Äkki langes vana hulgus kokku, kukkus võõra najale, pani lõua ta õlale, nuttis üle ta 
selja ja ütles: 

«Oh häda! Oh häda! Me vaene vend! Läinud — ja me ei saanud teda enam näha. Oh, see 
on liiga, liiga ränk!» 

Siis pöördus ta tönnides ümber, tegi käega hertsogi suunas igasugu lolle liigutusi — ja 
pagan võtaks: hertsog laskis reisikoti maha kukkuda ja hakkas ka nutma. Need kaks 
kaabakat olid kõige suuremad sulid, keda ma olen iialgi näinud. 

Noh, võõrad mehed kogunesid nende ümber, tundsid neile kaasa, ütlesid neile igasuguseid 
lahkusi, kandsid nende reisikotid mäest üles, lasksid neid endi najale toetuda ja nutta, 
jutustasid kuningale kõik ta venna viimseist minuteist, ja kuningas jutustas kõik käeliigu- 
tustega hertsogile, ja mõlemad leinasid surnut parkalit, nagu oleksjd nad tõesti lihase 
venna kaotanud. Noh, olgu ma neeger, kui ütlen, et olen enne midagi sihukest näinud. 
Sellest jätkus, et häbi tunda kogu inimsoo pärast. 

25. PEATÜKK. 


Kahe minutiga oli uudis kogu linnas teada. Rahvast ruttas kõiki teid mööda kokku, 
mõni tõmbas tulles kuube selga. Varsti saime suure rahvasumma keskele; jalgade-müdin 
tuletas meelde sõdurite marssimist. Aknad ja uksepealsed olid inimesi täis ja iga silmapilk 
küsis mõni üle aia: 

«On's need nemad?» 

Ja kõik, kes summaga kaasas käisid, vastasid: «Muidugi on.» 

Kui me majani jõudsime, oli tänav selle ees inimestest tulvil; kolm tütarlast oli ukse 
juures. Mary Jane oligi punapea, aga sellest polnud midagi, ta oli kangesti ilus, ta nägu ja 
silmad särasid ja hiilgasid, — nii rõõmus oli ta onude tuleku üle. Kuningas ajas käed 
laiali, Mary Jane hüppas ta käte vahele, lõhkise mokaga tüdruk hüppas hertsogi käte 
vahele — nüüd olid nad üksteist leidnud! Peaaegu kõik, eriti naised, nutsid rõõmu pärast, 
nähes neid viimaks koos ja nii õnnelikkudena. 

Siis müksas kuningas salaja hertsogit — nägin seda — ja see vaatas ümber ning märkas 
puusärki nurgas kahe tooli peal. Tema ja hertsog, teine käsi teise õlal ja teine silmade ees, 
astusid pikkamisi ja pühalikult sinna; kõik taandusid, teed -andes, kära ja rääkimine 
vaikis, inimesed tegid: «Šš!» ja kõik mehed võtsid kübarad peast ja langetasid pea. Oli nii 
vaikne, et oleks võinud nööpnõela kukkumist kuulda. Kui kuningas ja hertsog said 
puusärgi juurde, kummardusid nad ja vaatasid sisse; kui nad olid sinna pilgud 
heitnud, pistsid nad töinama, nii et vähemalt Orleansini pidi kuulda olema. Siis panid nad 
käed teineteise kaela ümber ja lasksid lõuad üle teineteise õla rippuda. Umbes kolm 
või ehk neli minutit voolas neist nii palju vett, et ma polnud sitkest asja veel näinud. Ja 
mis te arvate, teised kõik nutsid ka; põrand oli päris märg. Siis läks teine neist teisele 
poole puusärki, nad põlvitasid maha, toetasid otsaesised vastu puusärki ja tegid nagu 
palvetaksid nad omaette. Noh, kui asi selleni jõudis, siis mõjus see rahvasse nagu ei tea 
mis; kõik langesid põlvili ja nuuksu- 

sid valjusti — vaesed tütarlapsed ka. Ja peaaegu iga naine läks tütarlaste juurde, suudles 
neid sõna lausumata pühalikult otsaesisele, pani käe nende pähe ja vaatas üles taeva poole. 
Pisarad voolasid neil mööda nägusid, nad õhkasid, eemaldusid nuttes ja nuuksudes, et 
järgmisele naisele ruumi teha. Ma pole iialgi midagi nii vastikut näinud. 

Noh, viimaks kuningas tõusis püsti, tuli natuke lähemale, võttis enese kokku ja pidas 
pomisedes kõne täis pisaraid. Ta loras midagi, et see oli raske katsumine temale ja ta 
vaesele vennale, et nad olid kadunu kaotanud ja polnud kadunut enam elusalt näinud 
pärast pikka nelja tuhande miili pikkust teekonda, aga et seda katsumist pehmendas ja 
pühitses see armas kaastunne ja püha pisaratekaste, mis eest ta kõiki südamest tänas, ka 


oma venna nimel. Nad ei suutvat rääkida, sõnad olevat liiga nõrgad ja külmad — ja muud 
sihukest plära ja jama, mis viimaks pani südame läikima.. Lõpuks pomises ta vagalt ja 
pailt: aamen, andis endale vaba voli ja nuttis kui meeletu. 

Niipea kui ta sai viimase sõna öeldud, hakkas keegi rahvasumma seast «aukiitust» 
laulma ja teised laulsid kohe kõigest väest kaasa, nii et päris soe hakkas ja tundus, nagu 
oleks kirikus jumalateenistus lõppenud. Muusika on hea asi; pärast kõike seda hingejoru ja 
mulinat värskendas see rohkm kui miski muu ja tundus nii aus ja tüse — ma poleks seda 
uskunudki. 

Siis pani kuningas uuesti suuvärgi jahvatama ja rääkis, kui rõõmus la oleks ja kui rõõmsad 
oleksid ta vennatütred, kui kõige lähemad perekonnasõbrad nendega koos seal õhtusi 
sööksid ja aitaksid kadunu põrmu juures valvata. Ta ütles, et teab küll, keda ta vaene 
laudsilolev vend nimetaks, kui võiks rääkida: need nimed olevat talle väga kallid, neid 
olevat sageli venna kirjades mainitud. , Ja ta nimetas neid: pastoriisand Hobson ja 
vaestehool-daja Lot Hovey ja mister Ben Rucker ja Abner Shackleford ja Levi Bell ja 
doktor Robinson ja nende naised ja lesk leedi Bartley. 

Pastor Hobson ja doktor Robinson olid parajasti teises linnaotsas «jahil», s. t. doktor 
saatis üht haiget meest teise ilma ja pastor juhatas haigele teed. Advokaat Bell 

oli äriasjus Louisville'i sõitnud. Aga teised olid käepärast, tulid kõik ja raputasid kuninga kätt 
ja tänasid teda ja vestlesid temaga. Siis raputasid nad hertsogi käsi ega öelnud midagi, vaid 
ainult naeratasid ja nõksutasid päid nagu lollidekari, kuna tema tegi kätega igasuguseid 
liigutusi ja ütles aina «gu-gun, gu-gu-gun» nagu . tita, kes rääkida ei oska. 

Kuningas laskis aga järjest edasi, küsis iga hingelise järele, iga kassi ja koera järele 
linnas, teadis igaühe nime öelda ja mainis igasugu asju, mis üks või teine kord olid 
juhtunud linnas või Peteri või George'i perekonnas. Ja ikka andis ta mõista, et Peter oli 
talle neist asjust kirjutanud, aga see oli vale, ta oli need välja nuhkinud noorelt tobupealt, 
kelle rne paadiga aurikule viisime. 

Siis tõi Mary Jane kirja, mille ta onu oli maha jätnud; kuningas luges seda valjusti ja 
nuttis. Kiri määras maja ja kolm tuhat dollarit kullas tütarlastele ja andis parkali-töötoa 
(mis head kasu tõi) ühes veel mõne maja ja maaga (mille hind oli seitsme tuhande ümber) 
ja kolm tuhat dollarit kullas Harveyle ja Williamile ning ütles, kuhu need kuus tuhat olid 
all keldris peidetud. Mõlemad petised ütlesid siis, et lähevad ja toovad raha ära, et kõik 
oleks korras ja joones; mind käskisid nad küünlaga kaasa tulla. Panime keldriukse endi 
taga kinni; kui nad leidsid koti rahaga, puistasid nad raha välja põrandale. Oli ilus vaadata 
seda suurt kullahulka. Oi, kuidas kuninga silmad hiilgasid! Ta lõi hertsogile laksudes õla 


pihta ja ütles: 

«No, see on alles tore lugu! Ei paremat saa olla. Noh, Bilgewater, see lööb «kaelkirjaku» 
üle; eks?» 

Hertsog arvas sedasama. Nad kobasid kuldmünte, lasksid neid läbi sõrmede libiseda ja 
kõlinal põrandale kukkuda. Kuningas ütles: 

«Mis seal rääkida, olla rikka surnu vennad ja ta pärijate hooldajad — see on paras amet 
mulle ja teilej, Bilge. See tuleb kõik sellest, kui inimene loodab saatuse peale. See on alati 
kõige parem. Olen nii mõndagi katsunud, kuid see on kõige parem.» 

Mõni teine oleks rahahunnikuga rahul ja selle umbes vastu võtnud, aga ei: nemad pidid 


rahad üle lugema. Nii 

nad siis lugesid ja nelisada viisteist dollarit jäi puudu. Kuningas ütles: ' 

«Pagan võtaks, tahaksin teada, mis ta tegi selle neljasaja viieteistkümne dollariga.» 

Nad torisesid selle üle tükk aega ja juurdlesid aina selle kallal. Siis ütles hertsog: 

«Noh, ta oli väga haige ja eksis vist, — mina arvan, et nii see oli. Kõige parem on asi 
niisama jätta ja vait olla. Saame selletagi läbi.» 

«Oh, paganat, muidugi saame läbi. Ma ei räägi sellest, mulle teeb arvepidamine muret. 
Peame siin olema kole ausad ja avameelsed, teate. Peame raha üles kaasa viima ja teiste 
ees üle lugema — siis ei teki mingit kahtlust. Aga kui surnu ütleb, et siin on kuus tuhat 
dollarit, teate, siis ma ei...» 

«Pidage,» ütles hertsog, «katame puudujäägi,» ja ta hakkas taskust kuldrahasid 
välja laduma. 

«See ori imestusväärt hea mõte, hertsog .— teil on tõesti nutikas pea,» ütles kuningas. 
«Pagana pihta, va «kaelkirjak» peab meid välja aitama!» Ja ta hakkas samuti 
kuldrahasid välja laduma, pannes nad ülestikku. 

Taskud said peaaegu tühjaks, aga kuus tuhat oli täpselt täis. 

«Kuulge,» ütles hertsog, «mulle tuli uus hea mõte. Lähme trepist üles, loeme raha üle ja 
anname tütarlastele.» 

«Tont võtku, hertsog, las ma kaelustan teid! See on kõige hiilgavam mõte, mida iial on 
nähtud. Ma pole veel näinud nii imestusväärset pead kui teil. Oh, see on alles temp, 
selles pole kahtlust. Las nad kahtlustavad nüüd veel, kui tahavad, — see temp rahustab 
nad.» 

Kui me trepist üles läksime, kogunesid kõik ümber laua. Kuningas luges raha ja ladus 
virnadesse, kolmsada dollarit igasse virna; sai kakskümmend ilusat väikest virna. Kõik 
vahtisid neid aplasti ja limpsasid keelt. Siis pandi raha kotti tagasi ja ma nägin, et 
kuningas valmistus uut kõnet pidama. Ta ütles: 


«Sõbrad, mu vaene vend oli suuremeelne nende vastu, kes maha jäjd hädaorgu. Ta oli 
suuremeelne nende vaeste väikeste tallekeste vastu siin, keda ta armastas ja varjas ja kes 
on jäänud isata ja emata. Jah, ja meie, kes teda 

tundsime, teame, et ta oleks teinud Veel enam nende heaks, kui ta poleks kartnud haavata 
armast Williami ja mind. Kas pole nii? Minu arvates ei saa siin mingit kahtlust olla. Noh, 
ja mis vennad siis need oleksid, kes sihukese ta soovi vastu talitaksid? Ja mis onud need 
oleksid, kes rööviksid — jah, rööviksid! — sihukesel ajal sihukesi vaeseid tallekesi nagu 
need siin, keda ta armastas? Kui ma Williamit tunnen — ja ma arvan, et tunnen! — noh, 
küsin talt kohe.» Ta pöördus ümber ja tegi hertsogile igasuguseid käeliigutusi. Hertsog 
vahtis teda juhmilt ja puupäiselt, näis siis äkki mõistvat, hüppas talle kaela, rõõmu 
pärast kõigest väest kuristades, ja pigistas teda viisteist korda, enne kui ta tema lahti 
laskis. Siis kuningas ütles: «Teadsin seda; arvan, et nüüd kõik teavad, mis ta asjast arvab. 
Siin, Mary Jane, Susan, Joanna, võtke raha, — võtke see kõik! See and tuleb temalt, kes 
puhkab seal külmalt, kuid täis rõõmu.» 

Mary Jane lähenes temale, Susan'ja lõhkine mokk lähenesid hertsogile; ja siis tuli 
jälle niisugune kaelustamine ja suudlemine, mihukest ma enne polnud näinud. Ja kõik 
trügisid lähestikku, pisarad silmis, raputasid neil petistel peaaegu käed otsast ja ütlesid 
aina: 

«Te armsad head hinged! Kui ilus! Kuidas te võite!» Noh, siis hakkasid kõik jälle 
rääkima kadunust, — kui hea ta oli olnud, kui suureks kaotuseks ta surm neile oli ja muud 
niisugust. Mõne aja pärast tungis väljast suur tõsise näoga mees sisse, seisis ja kuulas 
ega öelnud midagi. Temale ei öelnud ka keegi midagi, kuna kuningas kõneles ja kõigil oli 
tegu kuulamisega. Kuningas patras mingi jutu sekka: 
«... kes kadunu erilised sõbrad olid. Seepärast on nad täna õhtuks siia kutsutud. 
Homme aga tulgu kõik — igaüks. Sest ta pidas lugu igaühest, armastas igaüht; 
seepärast peab ta matuseorgia' olema avalik.» Nii ta jahvatas järjest edasi, talle meeldis 
kuulata iseenese kõnet; ja iga silmapilk ta patras oma matuse-orgiast, kuni hertsog 
enam ei suutnud seda kannatada. Ta kirjutas paberitükikesele: «matusetalitus, vana loll», 


1 Orgia — metsik vanajumala teenimine, ohjeldamatu lõbutsemine, pöörane 
hullamine. 

pani paberitüki kokku, hakkas häälitsema «gu-gun» ja ulatas paberitüki üle teiste peade 
kuningale. Kuningas luges, pistis paberitüki taskusse ja ütles: 
«Vaene William, kuigi ta kõrvad ei kuule, — süda on tal korras, palub, et ma kutsuksin 


kõiki matusetalitusele; tahab, et igaüks oleks tervitatud külaline. Aga tal poleks tarvitsenud 
paluda, — meil oli just sestsamast jutt.» 

Siis jahvatas ta üsna rahulikult edasi ja hakkas jälle oma matuseorgiaid siia-sinna jutu 
vahele puistama, — just niisama kui enne. Kui ta oli seda kolmandat korda teinud, ütles ta: 

«Ütlen orgia, mitte et tavaliselt nii öeldakse, seda mitte— tavaliselt öeldakse peied — vaid 
sellepärast, et see on õige. Muud sõna Inglismaal enam ei tarvitata — ei, mitte sugugi. Me 
ütleme nüüd Inglismaal orgia. Orgia on parem, sest see nimetab asja täpsemalt. Orgia tuleb 
kreekakeejsest sõnast orgo, mis tähendab: väljas, lahti, võõrsil; ja heebreakeelsest Zisum, see 
tähendab mullasse istutama, varjagia, niisiis: maha matma. Nagu näete, sõbrad, matuseorgia 
on lahtine või avalik matusetalitus.» 

Midagi nii hullu pole enne nähtud. Noh, tõsise näoga mees naeris talle otse näkku.. Kõigil 
oli piinlik. Kõik hüüdsid: «Oi, doktor!» Ja Abner Shackleford ütles: 

«Aga, Robinson, kas te uudist pole kuulnud? See on Harvey Wilks.» 

Kuningas naeratas kõigest väest, ajas käpad laiali ja ütles: 

«On's see mu; vaese venna armas hea sõber ja arst? Ma...» 

«Hoidke oma käed minust eemale!» ütles doktor. «Arvate, et räägite nagu inglane, — teie! 
Nii halba jäljendust pole ma iial kuulnud. Teie olevat Peter Wilksi vend! Petis olete, muud 
midagi!» 

Noh, siis alles läks lahti. Kõik trügisid rüsmal doktor Robinsoni ümber, katsusid teda 
rahustada, katsusid talle seletada, katsusid jutustada, kuidas Harvey oli .sadat viisi 
näidanud, et ta oli tõesti Harvey, et ta tundis iga nime, teadis isegi iga koera nime. Aina 
paluti ja nuruti, et ta ei haavaks Harvey tundeid ega vaeste tüdrukute tundeid, ja nii edasi; 
kuid kõik ilmaaegu, doktor Robinson mässas edasi, seletas, et mees, kes ütleb end olevat 

inglase ega oska paremini jäljendada» inglise keelt, on petis ja valelik. Vaesed tütarlapsed 
rippusid kuninga küljes ja nutsid; äkki läks doktor nende kallale. Ta ütles: 


«Olin te isa siiber ja olen teie sõber; ja ma hoiatan teid kui sõber ja aus mees, kes tahab 
teid kaitsta ja teid murede ja rahutuste eest hoida: pöörake selg sellele lurjusele; ärge tehke 
temaga tegemist, — selle harimatu hulkurtga ja ta idiootliku kreeka ja heebrea keelega. Ta 
on vilets petis — tuleb siia hulga õõnsate nimede ja teadmistega, mis ta kuskil on kuulnud; 
ja teie peate neid 

tõendusteks. Ja te narrid sõbrad siin, kes peaksid olema targemad, aitavad koguni teid 
petta. Mary Jane Wilks, teate, et olen te sõber —ja omakasupüüdeta sõber. Nüüd kuulake 
mind: visake see hale kelm välja — palun teid seda teha. Kas teete?» 


Mary Jane ajas enda sirgu; oh sa mu meie, kui ilus ta oli! Ta ütles: 

«Siin on mu vastus!» Ning võttis rahadekoti, pani kuninga kätesse ja ütles: «Võta need 
kuus tuhat dollarit ja valitse neid minu ja mu õdede eest nii kuidas ise tahad, ilma 
meile aru andmata.» 

Siis ta pani ühelt poolt käe kuninga ümber ja Susan ning lõhkine mokk tegid sedasama 
teiselt poolt. Kõik plaksutasid käsi; trambiti vastu põrandat nii mis mürises, kuningas aga 
seisis, pea püsti, ja naeratas uhkelt. Doktor ütles: 

«Hea küll, ma pesen oma käed puhtaks. Aga ma hoiatan teid kõiki. Tuleb aeg, mil süda 
hakkab iiveldama, kui mõtlete sellele päevale.» Ja ta läks ära. 

«Hüva, doktor,» ütles kuningas, teda pilgates, «kuiasi nii kaugel, siis saadame teie 
järele.» See pani kõik naerma; öeldi, et see oli suurepärane vastus. 


26. PEATÜKK 


Noh, kui kõik olid läinud, küsis kuningas Mary Jane'ilt, kuidas lugu oli vabade tubadega, 
ja Mary Jane ütles, et neil oli üksainus vaba tuba, selle saavat onu William; onu 
Harveyle andvat ta oma toa, see olevat natuke suurem. Ta. ise tahtis minna õdede tuppa ja 
magada ajutisel asemel. Ja üleval pööningul oli väike kamber lihtsa sängiga. Kuningas 
ütles, see olevat paras ta teenrile — ta mõtles mind. 

Mary .Jane läks meiega ülemisele korrale ja näitas meile meie tube; need olid lihtsad, 
aga meeldivad. Ta ütles, et viib oma riided ja igasugused, muud asjad toast välja, kui 
need tülitavad onu Harveyd; aga kuningas üttes, et ei tülita. Kleidid rippusid seinal, 
nende ees oli kalingurist eesriie, mis ulatus põrandani. Ühes nurgas oli vana nahkkohver, 
teises nurgas kitarrikasf, igal pool 

laiali oli kõiksugu väikest kribu-krabu ja tühja-tähja, millega tüdrukud tube ehivad. 
Kuningas ütles, et oli kodusem ja lõbusam kogu selle krempliga ja et ei maksnud midagi 
paigast liigutada. Hertsogi tuba oli oige väike, kuid hea küllalt, ja mu kamber niisama. 

Õhtul oli suur sööming, kõik mehed ja naised olid seal, ma seisin kuninga ja hertsogi 
tooli taga ja teenisin neid; teisi teenisid neegrid. Mary Jane istus laua ülemises otsas, 
Susan tema kõrval. Ta rääkis aina, et küll oli sai vilets ja küll olid keedised pahad ja küll 
oli kanapraad kole kõva ja muud sihukest juttu, mida naised ikka räägivad, et sundida end 
kiitma. Inimesed teadsid, et kõik oli kõige paremas korras, ja rääkisid aina, et: «Kuidas 
te küll saate saiad nii kenasti krõbedaks?» ja «Kust te taeva pärast küll olete saanud nii 
toredaid piparkurke?» ja muud sihukest tühja, just nagu õhtusöökidel ikka, teate. 

Kui söömine oli söödud, siis mina sõin köögis ühes lõhkise mokaga jäänuseid, kuna 
teised olid neegritel koristamise juures abiks. Lõhkine mokk hakkas minult pitsitama 


«teateid Inglismaa kohta ja mõnikord oli mul pagana kitsas käes. Ta ütles: 

«Kas oled kunagi kuningat näinud?» 

«Keda? William-IV? Noh, muidugi et olen, ta käib meie kirikus.» Teadsin, et ta oli juba 
mitu aastat surnud, kuid ei teinud sellest väljagi. Kui ma sain öeldud, et ta käib meie 
kirikus, ütles lõhkine mokk: 

«Kuidas — alati?» 

«Jah, alati. Ta tool on just meie tooli vastas, teisel pool kantslit.» 

«Ma arvasin, et ta elab Londonis.» 

«Noh, elab jah. Kus ta siis peaks elama?» 

«Aga ma mõtlen, teie elate Sheffieldis?» 

Nägin, et olin sees. Teesklesin, nagu olüxs mulle kana-kont kurku läinyd, et aega võita 
ja mõelda, kuidas hädast välja saada. Siis ütlesin: 

«Tahtsin öelda, ta käib alati me kirikuii, kui ta on Sheffieldis. Seal on ta ainult suvel, 
kui ta luleb merevanne võtma.» 

«Oi, mis sa räägid, Sheffield pole mere ääres.» 
«Noh, kes ütles, et on?» 
«Aga sina ju ütlesid.» 

«Pole iial öelnud.» 
«Ütlesid!» 
«Eiöelnud.» 
«Ütlesid!» 
«Pole iial midagi sihukest öelnud.» 
«Noh, mis sa siis ütlesid?» 
«Ütlesin, ta tuleb merevanne võtma, seda ütlesin.» 
«Tohoo hullu! Kuidas ta võtab merevanne, kui seal pole rnerd?» 
«Kuule,» ütlesin ma, «kas oled kunagi näinud mõnd tervisvett?» 


«Jah olen.» 

«Noh, on's sul vaja iga kord minna tervisvee-allikate juurde, et seda näha?» 

«EL» 

«Noh, niisama pole William IV-1 tarvis mere aarde minna, et merevanne võtta.» 

«Kuidas ta neid siis võtab?» 

«Talle tuuaksy seda niisama nagu teistele tervisvett — pudelites. Sheffieldi lossis on 
head ahjud, ja ta tahab, et vesi oleks kuum. Mere ääres ei saa nii suurt hulka vett kuumaks 
ajada. Seal pole sellekohast sisseseadet.» 

«Oh, nüüd ma mõistan. Sa oleksid seda kohe võinud öelda, mitte nii palju aega viita.» 


Kui ta nii ütles, nägin, et olin jälle hädast väljas. Mu süda oli rahul ja meel hea. 
Seejärel ta ütles: 

«Kas käid ka kirikus?» 

«Jah, alati.» 

«Kus sa istud?» 

«Noh, meie pingis.» 

«Kelle pingis?» 

«Noh, meie pingis, te onu Harvey pingis.» 

«Tema pingis? Milleks vajab tema pinki?» 

«Istumiseks. Mis sa siis arvasid, milleks ta pidi seda vajama?» 

«Noh, ma arvasin, ta on kantslis.» 

Võtaks küll! mul oli meelest läinud, et ta oli pastor. Nägin, et olin jälle sees, teesklesin 
siis, et olin teise kanakondi kurku ajanud, ja mõtlesin jälle. Siis ütlesin: 

«Heldeke, kas arvad, et kirikul on üksainus õpetaja?» 

«Milleks siis rohkem?» 

«Milleks! Et kuninga ees jutlustada. Ma pole iialgi näinud sinusugust tüdrukut. Iial 
pole neid vähem kui kokku seitseteist.» 
«Seitseteist jutlustajat! Taevake! Niipalju jutlusi ühtejärge ma ei suudaks kuulata, 
saagu ma siis taevasse või ärgu saagu. See peab ju nädal otsa kestma.» 
«Tühja ka, nad ei jutlusta kõik samal päeval, ikka üks korraga.» 
«Noh, mis teevad siis teised?» 
«Oh, suurt midagi. Laisklevad niisama, annavad rahakorjamiskotti edasi — teevad üht ja 
teist. Aga enamasti nad ei tee midagi.» 
«Noh, milleks nad siis on olemas?» 
«Toreduseks. Sa ei tea ka midagi!» 
«Ma ei tahagi teada sihukesi lollusi. Kuidas Inglismaal teenijaid koheldakse? Kas 
paremini kui meil neegreid?» 
«Ei! Teenija pole seal mitte kui midagi. Neid kõheldakse halvemini kui koeri.» 
«Kas neile ei anta puhkust nagu meil: jõuluks ja uueks aastaks ja neljandaks juuliks'?» 
«Oh, kuula nüüd! Kõhe on näha, et sa pole iial Inglismaal olnud. Oi, Joanna, neil pole 
ühtki puhkepäeva kogu aastas. Iial ei käi nad tsirkuses ega teatris ega neegri-kometit 
vaatamas ega kuskil.» 
«Ega kirikus?» 
«Ega kirikus.» 


«Aga sa ju käid alati kirikus?» 
Noh, jälle olin sees. Olin unustanud, et olin vanamehe teener. Aga järgmisel silmapilgul 
pistsin seletama, missugune vahe oli kammerteenri ja tavalise teenija vahel, et 
kammerteener pidi minema kirikusse, kas ta tahtis või ei, ja istuma pererahvaga koos: 
niisugune oli seadus. Aga mu seletus polnud suurem asi, ja kui ma lõpetasin, siis nägin, 
et lõhkine mokk polnud rahuldatud. Ta ütles: 

«Tunnista nüüd ise, et jutustasid mulle terve kuhja valesid!» 

«JInenaani ausõna, et ei.» 


Ühendriikide iseseisvuspäev. 

«Mitte sugugi?.» 

«Mitte sugugi. Mitte üht valet,» ütlesin. 

«Pane käsi siia raamatule ja korda seda.» 

Nägin, et see oli ainult sõnaraamat, seepärast panin käe raamatule ja kordasin. Siis näis 
ta pisut enam rahuldatud olevat ja ütles: 

«Noh, ma siis usun mõnda; aga kõike ei usu ma ilma-pealgi.» 

«Mida sa ei usu, Joe?» ütles Mary Jane, sisse astudes, Susan kannul. «Pole õige ega 
sõbralik sinust, et sa temaga nõnda räägid; ta on võõras ja nii kaugel omastest. Kuidas 
sulle meeldiks, kui sind nii koheldaks?» 

«See on juba sinu viis, Maim: ikka lähed mõnele appi, enne kui tal häda on. Ma ei 
teinud talle midagi. Ta rääkis valejuttu, minu arvates; ja ma ütlesin, et ei usu kõike. See 
on kõik ja puha, mis ma ütlesin. Arvan, et see natuke ei tee talle midagi.» 

«Ükskõik, kas seda oli vähe või palju, — ta on meie majas ja on külaline: polnud ilus 
sinust nii öelda. Kui sa oleksid tema asemel, siis tunneksid nüüd häbi; sa ei tohi öelda 
midagi, mis paneb teised häbi tundma.» 

«Aga, Maim, ta ütles ... » 

«Ükskõik, mis ta ütles, — mitte see pole tähtis. Tähtis on see, et sa kohtleksid teda 
sõbralikult ega räägiks midagi, mis talle meelde tuletab, et ta pole kodumaal ega omaste 
seas.» 

«Ja sellelt tüdrukult lasen ma vana kaabakat ta raha ära röövida!» mõtlesin endamisi. 

Siis 1õj Susan ka sekka; ja uskuge, ta küttis lõhkisele mokale õige kuuma sauna. 

«Ja see on teine,» mõtlesin endamisi, «kellelt sa lased raha ära röövidal» 

Siis hakkas Mary Jane jälle omakorda pihta, rääkis pehmesti ja armsalt; nagu-ta viis 
oli, aga kui ta lõpetas, siis polnud vaesest lõhkisest mokast enam suurt järel. Ta hakkas 
nutma. 

«Hea küll siis,» ütlesid mõlemad teised tüdrukud, «palu nüüd andeks.» 


Seda ta tegigi. Ja tegi väga ilusasti. Tegi nii ilusasti, et hea oli kuulata. Oleksin tahtnud 
talle tuhal korda valetada, et ta jälle andeks paluks. 

«See on kolmas,» mõtlesin endamisi, «kellelt ma lasen ta raha ära röövida!» 

Seejärel tegid nad, mis võisid, et mul oleks kodune tunne ja ma teaksin, et olen 
sõprade seas. Tundsin, et olin nii paha, ja mu meel oli nii nukker ja sant, et ütlesin 
enesele: «Asi on otsustatud, muretsen neile nende raha tagasi või kõngen!» 

Siis aurasin ara. Ütlesin, et lähen magama — ja mõtlesin edaspidi minnagi magama. 
Kui üksi jäin, hakkasin asja üle järele mõtlema. Arutasin endamisi, kas minna salaja 
tolle doktori juurde ja paljastada petised? Ei, see ei läinud. Ta oleks öelnud, kes talle 
asjast rääkis, ja siis oleksid kuningas ja hertsog mu elu kibedaks teinud. Kas pidin 
minema ja salaja rääkima Mary Jane'iga? Ei, seda mitte. Ta nägu oleks ta kindlasti 
reetnud, raha oli kelmide käes, nad oleksid minema lipsanud ja rahaga põgenenud. 

Kui aga Mary Jane kutsuks abi, oleks mind asjasse segatud, enne kui kõigele lõpp' 
tuleks. Ei, oli üksainus hea võimalus. Pidin raha kuidagi varastama ja pidin selle 
varastama kuidagi nii, et kelmide kahtlus ei langeks minule. Neil oli majas hea põli; 
nad ei läheks enne ära, kui õed ja kogu linn oleks paljaks pöetud. Nii oli mul aega 
küllalt head juhust otsida. Mõtlesin'raha varastada, ära peita ja hiljem, kui jõgi mu 
kaugele on viinud, kirja kirjutada ja Mary Jane'ile jutustada, kuhu see oli peidetud. 
Parem oleks siiski, mõtlesin, raha juba täna öösi ära näpata, kui saab, sest doktor võib- 
olla ajas meestele hirmu peale ja peletas nad linnast ära. 

Mõtlesin siis minna ja nende toad läbi otsida. Ülemise korra esik oli pime, kuid ma 
leidsin hertsogi toa ja hakkasin kätega ümber kobama. Siis tuli meelde, et kuningas 
polnud seda laadi mees, kes oleks jätnud raha kellegi teise hoolde, seepärast läksin tema 
tuppa ja hakkasin seal kobama. Märkasin, et küünlata polnud midagi teha; ja küünalt mt 
muidugi ei julgenud süüdata. Otsustasin, et peab kuhugi peitu pugema ja katsuma nende 
juttu kuulata. Siis kuuldusid nende lähenevad sammud, ja ma pidin voodi alla lipsama. 
Katsusin kätega, aga voodi polnud seal, kus ma arvasin. Tundsin käte all kardinat, mis 
varjas Mary Jane'i kleite, hüppasin selle taha, pugesin riiete vahele ja olin seal üsna 
vakka. 

Nad tulid tuppa ja panid ukse kinni. Esimene asi oli hertsogil kükitada ja vaadata 
voodi alla. Siis olin rõõmus, et ma ennist voodit ei leidnud. Loomulikult minnakse ikka 
voodi alla peitu, kui mõni sala-asi ees on. teate. Nad istusid siis, ja kuningas ütles: 

«Noh, mis on? Aga tehke lühidalt, sest on parem, kui me all leinajatega nuuksume, 

selle asemel et siin üleval aega viita ja neile võimalust anda me üle läbi rääkida.» 

«Noh, asi on nii, Capet. Mul pole hea olla, pole hingerahu. See doktor ei lähe mul 


meelest. Tahaksin teada, mis te kavatsete. Mul on üks mõte ja minu arvates hea mõte.» 

«Mis mõte see on, hertsog?» 

«Et on parem, kui me enne kella kolme hommikul siit sääred teeme ja mööda jõge 
minema pistame sellega, mis meil käes. Seda enam, et see on nii kergesti saadud: on 
meile tagasi antud, nii-öelda meile sülle visatud, kui me kavatsesitie selle tagasi 
varastada. Mina olen selle poolt, et teeme lühikese lõpu ja kaome kui õlitatud välk.» 

Seda kuuldes oli mul õige sant tunne. Paar tundi tagasi oleks olnud teine asi,-aga nüüd 
mul oli sant. Olin pettunud ja tusane. Kuningas röhatas ja ütles: 

«Mis! Ja kõik muu jääb maha müümata? Vehkat teha nagu lollid ja maha jätta 
kaheksa või üheksa tuhande dollari eest varandust, mis aina ootab, et nad rahaks 
tehtaks? Kõik hõlpsasti müüdav krempel!» 

Hertsog urises; ta ütles, et kotitäiest kullast jätkus, ja et ta ei tahtnud kaugemale 
minna, — ei tahtnud vaeslastelt riisuda kõike, mis neil on. 

«Säh sulle!» ütles kuningas. «Me ei röövi neilt mitte midagi peale selle raha. Inimesed, 
kes meilt ostavad, kan-natavad kahju, sest niipea kui .selgub, et me müüsime, mis meie 
oma polnüdjd — see juhtub varsti pärast seda, kui me ära aurame — tühistatakse kaup ja 
varandus läheb endisele omanikule tagasi. Vaeslapsed saavad oma maja jälle tagasi, 
sellest on neile küllalt: nad on noored ja tugevad ja võivad vaevata endile ülalpidamist 
teenida. Nemad selle all ei kannata. Mõelda: on tuhandeid ja tuhandeid, kel pole 
kaugeltki nii hea. Heldeke, neil pole põhjust kurta.» 

Noh, kuningas rääkis talle augu pähe, nii et ta viimaks järele andis ja ütles: 
olgu! Ta arvas aga siiski, et oli neetud lollus paigale jääda, ja et seda doktorit 
pidi tõsiselt kartma. Aga kuningas ütles: 

«Pagan võtku doktorit! Mis meil temast on? Kas pole kõik linna lollid meie poolt? Ja 
kas lollid pole igas linnas suures enamikus?» 

Nad valmistusid jälle alumisele korrale minema. Hertsog ütles: 

«Ma mõtlen, me ei peitnud raha heasse kohta.» 

See tegi mu meele rõõmsamaks, sest olin kartnud, et ma ei saagi mingit 
näpunäidet, mis mulle abiks oleks. Kuningas ütles: 

«Kuidas?» 

«Sest Mary Jane vajab leinariideid ja neegrist toa-koristaja saab kõigepealt 
käsu need hilbud kokku korjata ja ära panna. Ja kas te arvate, et mõni neeger 
läheb rahast mööda, ilma et ta sealt natuke ei laenaks?» 

«Teil on jälle õigus, hertsog,» ütles kuningas. Ta hakkas paari sammu Jcaugusel 


minust kardina all kobama. Litsusin ennast kõvasti vastu seina ja olin üsna tasa, 
kuigi värisesin. Mõtlesin, mis mehed küll ütleksid, kui nad mu leiaksid; ja 
arvasin, mis oleks kõige parem teha, kui nad mu leiaksid. Aga kuningas sai koti 
kätte, enne kui ma oma mõtte jõudsin lõpule mõelda, ega aimanudki, et ma olin 
lähedal. Nad lükkasid koti sulgpadja all oleva õlgkoti praost sisse, toppisid selle 
paari jala sügavusele õlgedesse ja ütlesid: «Tehtud! Neeger raputab ainult 
sulepatja ja liigutab õlgkotti ainult ehk paar korda aastas; nii pole rahapaun nüüd 
enam hädaohus.» 

Aga ma teadsin asja paremini. Mul oli kott käes, enne kui nad jõudsid trepist täiesti 
alla. Läksin käsikaudu kobades üles oma kambrisse ja peitsin koti parema peidukoha 
leidmiseni esialgu sinna. Arvasin, et parem on kott peita kuhugi väljapoole maja, sest 
kui nad leiaksid selle puudu olevat, otsiksid nad kogu maja põhjalikult läbi. Teadsin seda 
väga hästi. Heitsin riietega voodisse, 
kuid ei saanud uinuda, kuigi tahtsin, — nii suures ärevuses olin selle asja pärast. Viimaks 
kuulsin, et kuningas ja hertsog tulid trepist üles; hüppasin oma sängist 

välja, kuulatasin, lõug pööninguredelil, ja ootasin, kas midagi juhtub. Kuid ei juhtunud 
midagi. 

Valvasin, kuni viimased õhtused hääled vaikisid, esimesed hommikused häälitsused aga 
veel polnud alanud, ja lipsasin siis redelist alla. 


27. PEATÜKK 


Roomasin nende ukse taha ja kuulasin; mõlemad norskasid. Läksin siis kikivarbail edasi 
Ja jõudsin õnnelikult alla. Kuskil polnud ühtki häält kuulda. Piilusin läbi prao söögitoa 
ukses ja nägin, et surnuvalvajad kõik magasid toolidel. Vaheuks elutuppa, kus laip puhkas, 
oli lahti, kummaski toas põles küünal. Läksin edasi; teine elutoauks oli ka lahti; nägin, et 
seal polnud kedagi peale Peteri jäänuste. Hiilisin mööda. Kuid majauks oli kinni ja võtit 
polnud ees. Just siis kuulsin kedagi mu taga trepist alla tulevat. Jooksin elutuppa, vaatasin 
ruttu ringi — ainus kõht, kuhu ma võisin rahakoti peita, oli puusärk. Puusärgikaas oli umbes 
jalg maad kõrvale lükatud, nii et surnu märja rätikuga ka.etud nägu ja surisärk olid näha. 
Lükkasin rahakoti kirstu, kaane alla, just sinna, kus surnu kokkupandud käed olid. Käed 
olid nii külmad, et mul judin üle selja käis. Siis jooksin läbi toa ja peitsin enda ukse taha. 

Tulija oli Mary Jane. Ta tuli õige tasa kirstu juurde, põlvitas ja vaatas sisse. Siis ta 
võttis taskurätiku; nägin, et ta nuttis, kuigi ma seda ei kuulnud, ja ta selg oli minu poole. 
Lipsasin välja; kui ma läbi söögitoa läksin, arvasin, et parem on veenduda, kas valvajad 
nägid mind või ei. Vaatasin läbi prao, kõik oli korras. Nad polnud paigast liikunud. 


Lipsasin oma sängi; meeleolu oli mul õige tume, sest et asi oli nõnda läinud, kuigi ma nii 
palju vaeva olin näinud ja nii paljuga riskinud. Mõtlesin, kui raha sinna jääb, siis on 
hea: kui me jõge mööda sada või paarsada miili- oleme edasi jõudnud, võin Mary Jane'ile 
kirjutada, ta võib puusärgi jälle välja kaevata lasta ja rahakoti ära võtta. Aga juhtub vist 
teisiti: juhtub nii, et rahakott leitakse, kui tullakse kirstnkaant kinni kruvima. Siis saab 
kuningas raha jälle oma kätte ja kes- 

tab kaua, enne kui tuleb teine võimalus seda temalt ära näpata. Muidugi oleks mul himu 
olnud alla hiilida ja raha kirstust ära võtta, kuid ma ei julgenud. Iga minutiga lähenes 
nüüd hommik, varsti võisid mõned valvajad ärgata ja mind oleks tabatud, — tabatud 
kuue tuhande dollariga, mida keegi polnud mu hoole alla andnud. Sihukese loo sekka ei 
taha ma segatud saada, mõtlesin endamisi. 

Kui ma hommikul alumisele korrale läksin, oli elutoa uks kinni ja valvurid olid läinud. 
Majas polnud kedagi, ainult majarahvas ja lesk Bartley ja meie kamp. Uurisin nende 
nägusid, et näha, kas midagi oli juhtunud, aga polnud midagi näha. 

Keskpäeva paiku tuli surnumatja oma meestega; puusärk tõsteti keset tuba kahele 
toolile; siis pandi kogu maja toolid mitmesse ritta, naabritelt laenati veel toole juurde, 
kuni esik ja elutuba ja söögituba olid täis. Nägin, et kirstukaas oli niisama kui ennegi, 
kuid ei julgenud minna vaatama kaane alla teiste nähes. 

Siis hakkas inimesi sisse tulema. Kuningas, hertsog ja tütarlapsed istusid esimesse ritta 
kirstu peatsisse ning pool tundi käisid inimesed ükshaaval aeglaselt kirstust mööda ja 
vaatasid natuke aega surnule näkku, mõni laskis silmist pisara veereda, kõik oli väga 
vaikne ja pühalik. Ainult tütarlapsed, kuningas ja hertsog hoidsid taskurätid silme ees 
ning pidasid pead norus ja nuuksusid natuke. Polnud muud kuulda kui jalgade kähinat 
põrandal ja ninanuuskamist: inimesed nuuskavad matusel alati rohkem kui kuskil mujal, 
ehk olgu siis kirikus. 

Kui kõik kohad olid tungil täis, libises surnumatja oma mustade kinnastega vaikselt mööda 
tuba, viimaseid toimetusi tehes, inimesi ja esemeid korraldades; ta liikus tasa kui kass. Ta 
ei rääkinud, ta juhtis inimesi, aitas hilinenud sisse, avas läbikäigutee, ja tegi seda kõike 
peanoogutuste ja käeliigutustega. Siis läks ta jälle oma kohale sema ääres. Ta oli kõige 


vaiksem, hiilivam, vargsi liikuvam mees, keda ma tialgi olen näinud, ta näol polnud 
naerunatukestki. 


Oli harmoonium üüritud — katkine harmoonium —- ja kui kõik oli valmis, istus üks noor 
naine harmooniumi 

ette ja hakkas seda sõtkuma, nii et see viiksus ja kiunus. Kõik laulsid kaasa ja minu 
arvates oli Peter ainus, kel oli hea olla. Siis tõusis pastor Hobson pikkamisi ja pühalikult 
ja hakkas kõnelema. Ja samal silmapilgul 
algas keldris kõige kõledam kära. Kärategijaks oli ainult koer, aga ta tegi nii kanget müra ja 
see kestis nii kaua, et teei oska arvata, missuguse näoga pastor seisis kirstu ees ja 
ootas. Oli päris piinlik ja keegi nähtavasti ei teadnud, mis teha. Kuid õige pea nägime, 
kuidas pikkade jalgadega surnumatja andis pastorile märku, nagu oleks ta öelda tahtnud: 
«Ärge muretsege, kohe korral 
dan selle asja!» Kummargil libises ta piki seina edasi, nii et ainult ta õlad paistsid üle 
inimeste peade. Nii ta hiilis edasi, aga kära ja müra muutus aina suuremaks. Viimaks, kui 
ta ümber poole toa oli libisenud, kadus ta keldrisse. Paari sekundi pärast kuuldus mürts 
ja siis lõpetas koer kisa paarikordse kõige imestusväärsema ulgumisega, ja kõik oli 
jälle surmvaikne ning pastor 
jätkas oma pühalikku kõnet sealt, kus see oli kätkenud. Paari minuti pärast hakkasid 
surnumatja selg ja õlad jällepiki sema libisema; ta libises ja libises ümber kolme seina, ajas 
end siis sirgu, pani käed suu ette, sirutas kaela üle rahva peade pastori poole õieli ja ütles 
kähedalt sosistades: «Tal oli rott!» Siis vajus ta jälle kühma ja hiilis piki seina oma 
kohale. Oli näha, et inimesed olid väga rahuldatud, sest muidugi taheti teada, mis oli olnud. 
Säärane tühme asi ei maksa midagi, aga just need tühised asjad teevad inimese lugupeetavaks 
ja armastatuks. Kogu linnas polnud meest, kel oleks olnud suurem poolehoid kui surnu- 
matjal. 

Noh, matusejutlus oli väga hea, kuid hirmus pikk ja väsitav. Ja selle järel hakkas 
kuningas jahvatama, nagu tal oli viisiks. Viimaks oli kõik möödas ja surnumatja hakkas 
kruvikeerajaga, kirstu poole looklema. Olin suures hirmus ja jälgisin teda õige teraselt. 
Agata ei teinud muud kui tõmbas kaane tasakesi peale ja kruvis tugevasti kinni. Seal ma 
nüüd olin! Ma ei teadnud, kas raha oli sees või ei olnud. Oletades, et keegi võttis rahakoti 
salaja välja — kas pidin ma Mary Jane'ile kirju-tama või mitte? Kui mõelda, et ta laseb 
kirstu välja 

kaevata ega leia midagi - mis ta siis minust arvab? Pagana pärast, ütlesin endamisi: mind 
ehk otsitakse üles ja pannakse vangi. Parem olla tasa ja vakka, üldse mitte kirjutada, 
asjad olid nüüd koledasti sassis: katsudes neid parandada olin nad sada korda pahemaks 
teinud Soovisin kõigest hingest, et oleksin kogu neetud loo rahule jätnud. 


Surnu maeti ja me tulime koju tagasi. Ma uurisin jälle nägusid, - ei suutnud midagi 
parata ega saanud rahu. Aga midagi ma ei saanud, teada; näod ei öelnud midagi. 


Õhtul tegi kuningas külaskäike, mehkeldas igaühega ja oli kangesti lahke. Ta andis 
mõista, et ta kogudus Inglismaal oli mures ta pärast, nii et ta pidi ruttama, 
pärandusasjad kähku korraldama ja koju sõitma la ütles et kahetseb väga, et tal on nii 
kiire, ja kõik teised ütlesid sedasama. Nad soovisid, et ta vöiks kauemaks jääda; ütlesid 
aga, nad saavat aru, et see on võimatu Ta ütles et nad Williamiga muidugi viivad 
tütarlapsed koju kaasa; see meeldis ka kõigile, sest sus poleks tütarlastel mingit muret ja 

nad elaksid omaste seas. See meeldis ka tütarlastele; erutas neid nn et neil enam 
meeleski polnud, et neil maailmas muret oli olnud. Nad ütlesid kuningale, et müügu aga 
kõik maha nii ruttu kui saab; nemad olevat reisivalmis. Vaesed tüdrukud olid nii rõõmsad 
ja õnnelikud, et mu süda valutas, nähes kuidas neid narriti ja neile valetab Ma ei näainud 
aga ühtki soodsat võimalust, kuidas sekka luua ja asjalugu muuta. 


Noh, kuningas laskis tõesti maja, neegrid ja kogu varanduse üles kirjutada ning oksjoni välja 
kuulutada; see pidi toimuma kaks päeva pärast matuseid. Soovi korral võis igaüks ka enne 
midagi osta. 

Nii tabas matustele järgnenud päeval parast lõuna tütarlapsi esimene hoop. Tuli paar 
neegritega kauplejat ja kuningas müüs neile neegrid mõistliku hinna eest, kolmepäevase 
maksutähtajaga, nagu nad ütlesid. Kaks poega saadeti ülesvett Memphisesse ja nende ema 
pärivett Orleansi. Mõtlesin, et vaestel tütarlastel ja neil neegritel murdub süda valu kätte; 
nad nutsid üksteise kaelas ja olid nii õnnetud, et mul oli hale vaadata. Tütar- 

lapsed ütlesid, nad ei olevat võinud uneski näha, et see perekond lahutatakse ja linnast 
välja müüakse. Ma ei suuda iialgi unustada, kuidas vaesed õnnetud tütarlapsed ja neegrid 
üksteise kaelas rippusid ja nutsid; usun, ma poleks suutnud seda kannatada, vaid oleksin 
suu lahti teinud ja me kelmid paljastanud, kui ma poleks teadnud, et müük pole maksev ja 
et neegrid nädala või paari pärast tulevad linna tagasi. Lugu äratas ka linnas suurt 
tähelepanu; hulk inimesi tuli kokku ja ütles, et oli häbiasi sel viisil ema ja lapsi lahutada. 
Kelmide kuulsusele mõjus see halvasti, kuid vana narr jäi kangekaelseks kõige kiuste, 
mis hertsog ütles või tegi. Uskuge, hertsogi meeleolu oli kangesti sant. 

Järgmisel päeval oli oksjon. Hommikul vara tulid kuningas ja hertsog üles pööningule; nad 
äratasid mu ja ma nägin nende nägudest, et midagi oli juhtunud. Kuningas ütles: 

«Kas käisid mu toas tunaeile õhtul?» 

«Ei, majesteet!» nii nimetasin teda alati, kui kedagi kõrvalist juures polnud. 

«Kas käisid seal eile päeval või õhtul?» 

«Ei, majesteet.» 

«Ausõna? ära nüüd valeta.» 

«Ausõna, majesteet, räägin tõtt. Ma pole sest saadik te toas käinud, kui Mary Jane 


seda teile ja hertsogile näitas.» 

«Kas oled näinud kedagi teist sinna minevat?» 
«Ei, hiilgus, ma ei mäleta, et oleksin näinud.» 
«Pea! Mõtle järele.» 


Pidasin aru. Mulle tuli hea mõte ja ma ütlesin: «Noh, mõnikord .nägin, et neegrid käisid 
sees.» Mõlemad võpatasid, näis, nagu poleks nad seda oodanud; siis näis, nagu oleksid nad 
seda oodanud. Hertsog ütles: 

«Mis! Kõik koos?» 
«Ei, mitte kõik koos. See tähendab, ma usun, et ma pole näinud neid koos toast välja tulevat. 
Üks ainuskord...» 
«Millal see oli?» 

«Matusepäeval. Hommikul. Polnud vara, sest ma; magasin kaua. Hakkasin just alla 
minema, siis nägin neid.» 
«Noh, edasi, edasi! Mis nad tegid?» 
«Nad ei teinud midagi, niipalju kui ma nägin. Nad läksid varbaotstel minema; arvasin, et 
nad olid läinud majesteedi tuba koristama või nii, oletades, et te olete tõusnud; ja et te 
polnud tõusnud, ja et nad katsusid tasa olla ja teid mitte äratada — kui nad juba polnudki 
teid äratanud.» 
«Pagan võtaks, see on alles tükk!» ütles kuningas; ja mõlemad olid kui puuga pähe 
löödud. Nad seisid natuke aega mõeldes ja päid kratsides, siis naeris hertsog lühidalt ja 
kähisevalt ja ütles: 
«Tulise pihta, kui osavasti need neegrid oma mängu mängisid! Tegid, nagu oleksid nad 
kurvad olnud, et siit lahkuvad; ja ma uskusin, et nad olidki kurvad. Uskusite teie ja, uskus 
igaüks. Argu keegi enam minule tulgu ütlema, et neegril pole näitlejaannet. See etendus oli 
nii hea, et oleks petnud igaüht. Minu arvates peitub neis terve varandus. Oleks mul raha ja 
teater, ma ei otsiks paremaid näitlejaid. Me aga müüsime nad ju jumala-muidu. Ja nüüd ei 
tohi asja isegi avalikuks teha! Muuseas, kus see .maksutäht õieti on?» 
«Pangas, kust see välja makstakse. Kus mujal see peaks olema?» 
«Noh, tänu taevale, see asi on korras.» Ma ütlesin nagu arglikult: «Kas miski on untsu 
läinud?» Kuningas kargas mulle näkku ja kisendas: «Pole sinu asi! Sina pea suu ja hoolitse 
oma asjade eest — kui sul neid on. ära seda unusta, nii kaua, kui siin oled, kas kuuled?» 
Siis ta ütles hertsogile: «Tuleb sellega leppida ja vait olla; ei aita muud, kui mokk maas 
pidada.» 

Kui nad hakkasid alla minema, naeris hertsog jälle kähisedes ja ütles: 


«Kiire tehing ja väike kasu! Ilus äri, jah.» Kuningas urises ja vastas: 
«Katsusin teha nii, kuidas kõige parem, seepärast müüsin nii ruttu. Kui tuleb välja, et 
kasu ei olegi, vaid 

ainult kahju, — on's see siis minu süü rohkem kui teie süü?» 

«Kui minu nõu oleks kuulatud, siis oleksid neegrid alles siin ja meie oleksime läinud!» 

Kuningas porises vastu, nii palju kui ta julges, pöördus siis ringi ja kargas jälle mulle 
ninna. Ta võttis mu läbi, et ma polnud talle kohe öelnud, kui nägin neegreid ta toast 
tulevat; ütles, et iga loll oleks taibanud, mis teoksil oli. Siis vandus ja sõimas ta tükk aega 
iseennast; ütles, kõik olevat tulnud sellest, et ta tol hommikul ei lamanud ega puhanud nagu 
kord ja kohus. Ta ütles, et olgu ta neetud, kui veel sedasi teeb. Lõuates läksid nad minema 
ja mul oli kõledasti hea meel, et ajasin kõik neegrite kaela, ilma et oleksin sellega neeg- 
ritele midagi paha teinud. 


28. PEATÜKK 


Viimaks oli aeg tõusta. Läksin siis redelist alla ja hakkasin alumisele korrale minema, 
aga kui ma tütarlaste toani jõudsin, oli uks lahti, ja ma nägin, et Mary Jane istus oma 
vanal nahkkohvril, mis oli avatud ja kuhu ta asju pakkis — valmistudes Inglismaale 
reisima. Ta oli parajasti pakkimises peatunud, kokkupandud kleit põlvedel, nägu käte 
vahel, ja nuttis. Mul oli hirmus paha seda nähes; igaühel oleks kindlasti olnud. Läksin 
tuppa ja ütlesin: 

«Miss Mary Jane, te ei suuda näha, kui mõni inimene mures on; ja ma ka enamasti ei 
suuda. Jutustage mulle oma murest.» 

Ta tegi seda. Põhjuseks olid neegrid — seda olin just oodanudki. Ta ütles, ilus 
Inglismaa reis olevat talle rikutud; ta ei teadvat, kuidas ta võib seal õnnelik olla, 
teades, et ema ja lapsed enam iialgi üksteist ei näe. Siis nuttis ta veel kibedamini kui 
enne, lõi käed üle pea ja ütles: 

«Oh, heldust, heldust, mõelda, et nad iialgi enam üksteist ei näe!» 

«Aga nad näevad! Ja kahe nädala jooksul Ma tean seda!» ütlesin ma. 

Nüüd oli see väljas, enne kui ma asjast arugi sain! Ja enne kui ma jõudsin paigast 
liikuda, pani ta käed mu kaela ümber ja käskis mind, et ma ütleksin seda veel ja veel 
ja veel! 


Nägin, et olin olnud liiga läbematu ja öelnud liiga palju; nüüd olin kimbus. Palusin, et 
ta lubaks mind natuke mõelda. Ta istus väga kärsitult ja ärevalt, oli väga ilus ja näis 
õnnelikum ja rahulikum — nagu inimene, kel hammas on välja tõmmatud. Mõtlesin 
põhjalikult. Arvasin, et kui kitsikusse jäänud inimene räägib tõtt, siis ta riskib suuresti — 
kuigi mul ses asjas polnud kogemusi ja ma ei teadnud midagi kindlat. Nii mulle igatahes 
näis; siin oli asi siiski niisugune, et mulle õigem ja kindlam tundus tõtt rääkida, selle 
asemel et valetada. Lugu oli nii kummaline ja ebaharilik, et oleksin pidanud selle kallal 
omas meeles mõtisklema ja tükk aega seda juurdlema; ma polnud midagi säärast iialgi 
näinud. Noh, mõtlesin viimaks: ma katsun; võtan kätte ja räägin seekord tõtt, kuigi näib, 
et sellega istun püssirohutünnile, süütan tünni ja jään ootama, kuhu lendan. Ütlesin 
siis: 

«Miss Mary Jane, kas on mõni koht linnast pisut eemal, kuhu te võiksite minna ja 

kolmeks või neljaks päevaks jääda?» 
«Jah — Lothropside juurde. Aga miks?» 
«Ükskõik. Kui ma teile ütlen, kust ma tean, et neegrid üksteist kähe nädala jooksul 
jälle näevad siinsamas majas; ja kui ma tõendan, miks ma seda tean — kas lähete siis 
Lothropside juurde ja jääte sinna neljaks päevaks?» 
«Neljaks päevaks!» vastas ta. «Jään aastaks!» 

«Hea küll,» tähendasin, «ma ei nõua teilt rohkem kui teie sõna; usun seda rohkem kui 
mõne teise inimese vannet piibli köhal.» Ta naeratas j« punastus väga armsasti; ja ma 
ütlesin: «Kui teil midagi selle vastu pole, siis panen ukse kinni — ja riivi.» 


Siis tulin tagasi, istusin uuesti ja alustasin: 


«Ärge kiljatage. Olge tasa ja kuulatage nagu mees. Ütlen jtõtt, peate vapper olema, miss 
Mary, sest see on halb tõde ja raske kanda, kuid parata pole midagi. Need 

te onud pole üldse onud, nad on petised, päris võllaroad Nii, nüüd oleme'kõige halvemast 
üle; muud võite võrdlemisi rahulikult kuulata.» 

See andis talle muidugi tugeva hoobi; aga mul oli nüüd kõige rängem seljataga, seepärast 
rääkisin edasi; ta silmad hakkasid järjest heledamini särama ja ma jutustasin talle kogu 
100, sestsaadik kui me kohtasime noort lollpead, kes aurikule läks, ning sinnamaale, kus ta 
ise majaukse ees kuningale kaela langes ja teda viis-kuuskümmend korda suudles. Siis 
kargas ta üles, ta nägu punetas nagu päikeseloojak ja ta ütles: 

«See elajas! Tule — ärgem viitkem silmapilkugi aega — mitte üht sekunditki — teda tuleb 
tõrvata ja sulgedesse kästa ja jõkke visata!» 


Ma ütlesin: 

«Kindlasti. Aga kuidas te arvate, kas enne kui te Lothropslde juurde lähete või...» 

«Oo!» ütles ta. «Kus mu mõtted olid!» ütles ta ja istus uuesti: «Ära hooli sellest, mis ma 
ütlesin — palun, ära hooli — ega hooli?» Ta pani oma siidise käe niiviisi mu käele, et ma 
ütlesin: «Ennem sureksin.» 

«Ma poleks uskunud, et niivõrd ärritun,» ütles ta. «Jutusta nüüd edasi, enam ma nii ei tee. 
Ütle mulle, mis teha, ja ma teen kõik, mis sa ütled.» 

«Noh,» ütlesin ma, «nad on rängad kelmid, need kaks petist, ja ma olen sunnitud nendega 
veel tükk maad edasi rändama — ükskõik, kas ma tahan või ei. Ma parem ei jutusta teile, 
miks. Kui te nüüd linna nende kallale kihutate, siis pääseksin küll mina nende küüsist ega 
poleks minul midagi; aga on veel üks isik, keda te ei tunne ja kelle pärast ma olen mures. 
Päästame tema, eks? Muidugi. Noh, siis ei.saa me praegu kelmide vastu midagi ette võtta.» 

Kuna ma seda rääkisin, tuli mulle hea mõte. Taipasin, kuidas ma võisin enese ja Jimi 
petistest vabastada. Tuli lasta nad siin vangi panna ja siis ära sõita. Kuid ma ei tahtnud 
parvega päevavalgel sõita, kui seal peale minu polnud kedagi, kes oleks võinud küsimustele 
vastata. Mu kavatsust ei saanud siis enne teostada kui üsna hilja õhtul. Ütlesin: 


396 


«Miss Mary Jane, ütlen teile, mis me teeme; teil ei tarvitsegi nii kauaks Lothropside 
juurde jääda. Kui kaugel nad elavad?» 
«Natuke vähem kui neli miili.» 
«Noh, see on hea. Minge nüüd sinna ja olge seal õhtu kella üheksani või poole kümnen;; siis 
laske ennast jälle koju tuua — öelge, et teil on midagi meelde tulnud. Kui enne kella 
ühtteist siia jõuate, siis pange küünal siia aknale; kui ma siis ei tule, oodake kella 
üheteistkümneni: ja kui ma siis ka ei tule, siis on kindel, et ma olen läinud ja et mul pole 
midagi karta. Siis võite välja minna ja uudist igal pool teatada ja lasta võllaroad vangi 
panna.» 
«Hea küll,» ütles ta. «Teen nii.» 
«Ja kui juhtub, et ma ei saa ära minna, vaid et mind nendega koos tabatakse, siis peate 
ütlema, et ma teile kõik juba enne jutustasin, ja peate mu eest seisma, kuidas vähegi võite.» 
«Muidugi seisan su eest. Nad ei tohi ühtki juust su peas puudutada,» ütles ta, ja ma 
nägin, kuidas ta ninasõõrmed avardusid ja silmad välkusid seda öeldes. 
«Kui ma saan minema,» ütlesin, «siis pole mind siin tõendamas, et need petised pole te 
onud. Aga ma ei saaks seda ka siis tõendada, kui siin oleksin. Võiksin vanduda, et nad on 
võllaroad ja hulgused; see on kõik, kuigi ka see on midagi väärt. Noh, on teisi, kes seda 
paremini võivad tõendada kui mina ja keda rohkem usaldataks kui mind.. Ütlen teile, kuidas 


neid leida. Andke mulle pliiatsiots ja tükk paberit. Nii: «Kuninglik kaelkirjak», 
Bricksville. Pange sedel ara, ja ärge seda kaotage. Kui kohus tahab lähemaid teateid 
nende kähe kohta, siis saatku kedagi Bricksville'i ja lasku öelda, et on tabatud mehed, kes 
mängisid «kuninglikku kaeikirjakut», ja et vajatakse tunnistajaid. Kogu linn on siin, enne 
kui te jõuate silmi pilgutada, miss Mary. Ja nad m tulevad maruvihaselt pealegi.» Arvasin, 
et kõik oli nüüd kindlaks määratud. Ütlesin seepärast: 
«Oksjon laske rahulikult mööduda ja ärge muretsege. Asjade eest maksma peavad 
ostjad alles oksjonile järgneval päeval ja petised ei kao, enne kui neil raha käes. Pealegi 
pole ju müük maksev ja nad ei saa üldse raha 

Just sama lugu on neegritega — nad polegi müüdud ja tulevad varsti tagasi. Neegrite eest 
saada olevat raha nad ka kätte ei saa; nad on hullupööra sisse kukkunud, miss Mary.» 

«Hea küll,» ütles ta, «ma lähen nüüd alla sööma ja siis otsekohe Lothropside juurde.» 

«Ei, nii see ei lähe, miss Mary Jane,» ütlesin ma, «mitte mingit moodi; minge enne 
hommikusööki.» 

«Miks?» 

«Mis te arvate, miks ma üldse tahan, et te ära läheksite, miss Mary?» 

«Noh, ma pole selle üle mõelnud. Ma ei tea. Miks siis?» 

«Noh, seepärast et teil pole nii paks nahk kui teistel. Te näost võib lugeda nagu kõige 
paremast raamatust. Pole muud kui istu maha ja loe nagu jämedat trükki. 

Kas usute, et võite minna ja onudele silma vaadata, kui nad tulevad teid suudlema ja tere 
hommikust ütlema...» 

«Pea, pea, küllalt! Jah, ma lähen enne hommikusööki, lähen rõõmuga. Ja õed jäävad 
nendega?» 

«Jah. Ärge nende pärast muretsege. Neil tuleb veel natuke aega kannatada. Mehed 
võivad kahtlema hakata, kui te kõik lähete, ara. Tahaksin, et te üldse kedagi enam täna ei 
näe — ei neid ega õdesid ega ühtki inimest siin linnas; kui mõni naaber küsiks, kuidas te 
onude käsi käib, siis oleks te näost kohe midagi näha. Ei, minge otsekohe, miss Mary Jane; 
küll mina saan kõikidega hakkama. Ütlen miss Susanile, et ta tervitaks onusid ja ütleks, et 
te läksite mõneks tunniks ara, et natuke puhata ja meelt lahutada või et mõnd sõpra 
külastada. Ütlen, et õhtul või, vara hommikul tulete tagasi.» 

«Hea küll, ütle, et läksin sõpru vaatama; aga tervitada ma neid ei taha.» 

«Olgu, siis mitte.» Temale võisin siin öelda, ses polnud midagi paha. See oli tühine asi 
ega teinud raskusi; ja tühised asjad siluvad inimeste teerädasid kõige paremini siin maa 
peal; see tegi Mary Jane'i meele lahedaks ega maksnud midagi. 

Siis lisasin: 


«On veel midagi: see kott rahaga.» 

«Oo, selle said nad ka; ja mul on piinlik mõelda, kuidas nad selle said.» 

«Seal eksite. Neil pole kotti.» 

«Oi, kelle käes see siis on?» 

«Tahaksin teada, kuid ei tea. See oli minu käes, sest ma varastasin selle nendelt. — 
Varastasin, et teile anda. Tean ka, kuhu ma koti peitsin; kardan aga, et seda enam seal 
ei ole. Mul on kole kahju, miss Mary Jane, nii kahju kui vähegi võimalik. Tegin, mis 
võisin, päris tõesti. Mind oleks peaaegu tabatud, pidin koti esimesse parajasse kohta 
pistma ja põgenema — kuid see polnud sobiv koht.» 

«Oo, ära laida ennast — see on liiga suur ülekohus — ma ei luba seda — sa ei 
saanud midagi parata — polnud sinu süü. Kuhu sa peitsid koti?» 

Ma ei tahtnud talle uuesti ta muresid meelde tuletada. Ei suutnud suud avada, et 
jutustada lugu, mis pidi ta silmade ette tooma surnu, kes lamas kirstus 
rahakott kõhu peal. Tükk aega ei öelnud ma midagi, siis ütlesin: 

«Ma parem ei jutusta teile, kuhu ma selle panin, miss Mary Jane, kui te lubate. Aga ma 


kirjutan paberitükile, ja te võite seda lugeda teel Lothropside juurde, kui tahate. Kas 
olete nõus?» 


«Oo jah.» 


Niisiis kirjutasin: «Panin koti puusärki. See oli puusärgis, kui te seal öösi nutsite. 
Ma olin ukse taga ja mul oli teist kangesti kahju, miss Mary Jane.» 

Mu silmad läksid pisut märjaks, kui meelde tuletasin' kuidas ta üsna üksi öösi nuttis, 
ja need kaks pärglit viibisid ta enda majas, teda pettes ja röövides. Kui ma sedeli 
kokku panin ja temale andsin, nägin, et ka tema silmadesse tulid pisarad. Ta raputas 
tugevasti mu kätt ja ütles: 

«Ela hästi. Teen kõik täpselt nii nagu sa ütlesid. Ja kui ma sind enam iialgi ei näe, 
siis ei unusta ma sind kunagi. Mõtlen su peale ikka ja ikka jälle. Ja palvetan su eest!» 
Siis oli ta läinud. 

Minu eest palvetada! Arvasin, et kui ta mind oleks tundnud, siis oleks ta 
jõukohasema ülesande valinud. Aga ei, ta oleks seda kindlasti ikkagi teinud — ta oli 

just seda laadi inimene. Minu arvates oli temas enam tublidust kui üheski teises tüdrukus, 
keda ma olen tialgi näinud; minu arvates.oli ta läbi ja läbi tubli. See kõlab kui meelitus, 
kuid ei ole seda. Ja kui veel võtta ilu — ja headus — siis oli ta kõigist üle. Ma pole teda 
enam näinud pärast seda, kui ta uksest välja läks; ei, ma pole teda sestsaadik iialgi enam 
näinud; kuigi usun, et ma ta peale olen mõtelnud mitu miljonit korda — ka selle peale, et ta 
ütles, et palvetab mu eest. Ja ikka, kui mulle tuleb mõte, et kuidagiviisi hea oleks, kui mina 


palvetaksin tema eest, siis teeksin seda, tont võtku — kõige kiuste! 

Noh, Mary Jane lipsas tagauksest välja, ma usun, sest keegi ei näinud ta minekut. Kui 
kohtasin Susanit ja lõhkist mokka, ütlesin: 

«Kuidas on nende inimeste nimi teisel pool jõge, keda te .mõnikord külastate?» 

Nad ütlesid: 

«Külastame mitmeid, kuid enamasti käime Proctorite juures.» 

«Nii jah,» ütlesin, «mul oli nimi meelest läinud. Noh, miss Mary Jane käskis mind teile 
öelda, et ta läks suure rutuga sinna; keegi neist on haige.» 

«Kes?» 

«Ma ei tea, mul on meelest läinud, aga ma arvan, see on...» 

«Jumala pärast, ega ometi Hanna?» 

«Kahjuks pean ütlema, et just Hanna.» 

«Oh halastust, ja alles mineval nädalal oli ta nii terve. On ta raskesti haige?» 

«Ma ei tea. Miss Mary Jane ütles, et öö otsa oli ta juures valvatud ja et ta vist üle mõne 
tunni enam ei ela» 

«Oh, mõelda! Mis-tal on?» 

Mul ei tulnud midagi mõistlikku meelde, ütlesin siis: 

«Mumps.» 

«Mumps, lollpea! Keegi ei valva öö otsa selle juures, kel on mumps.» 
«Kas ei valva? Aga kui see on hoopis isesugune mumps? See pole harilik mumps. See on uut 
laadi haigus, ütles miss Mary Jane.» 

«Kuidas uut laadi?» 

«Sest sellega koos on veel muud.» 

«Mis muud?» 

«Noh, leetrid ja läkaköha ja roos ja tiisikus ja kolla-tõbi ja peaajupõletik ja ma ei tea, 
mis kõik.» 

«Taevas! Ja seda nad nimetavad mumpsiks!» 

«Nii ütles miss Mary Jane.» 

«Aga miks nad ometi nimetavad seda mumpsiks?» 

«Noh, sest et see on mumps. Sellega see algas.» 

«Aga ses pole mingit mõtet. Ütleme, et keegi oma varbale haiget teeb ja siis mürki võtab 
ja kaevu kukub ja kaela murrab ja pea purustab — kui siis keegi tuleb ja küsib, millesse ta 
suri, siis oleks ju lollus vastata: ta varvas sai haiget. Kas selles oleks mingit mõtet? Ei! Ja 
ses mumpsijutus ka .pole mõtet. Kas see haigus on nakkav?» 


«Kas see nakkav on! Oi, kuidas te küsite. Kas reha on «nakkav»? Pimedas? Kui te ei 
komista ühe pulga otsa, siis kõmistate teise otsa, eks? Ja kaasa viia te ka ei saa üht pulka, 
ilma et kogu reha kaasa ei tuleks; eks ole? Noh, seda laadi mumps on nagu reha, kui nii 
võib öelda; ja kaugeltki mitte igapäevane reha. Kui see kaasa tuleb, siis annab see ennast 
tunda.» 

«Noh, see on kole, minu arvates,» ütles lõhkine mokk. «Lähen onu Harvey juurde ja ...» 

«Oo, jah,» ütlesin ma. Mina sinu asemel läheksin ka. Muidugi läheksin. Ja otsekohe.» 

«Miks?» 

«Kuula üks silmapilk, ehk taipad. Eks pea te onud Inglismaale tagasi sõitma nii ruttu kui 
võimalik? Ja kas, te arvate, et nad on nii alatud ja jätavad teid maha ja lasevad teid selle 
pika teekonna üksi teha? Teate küll, et nad teid ootaksid. Noh, hea küll. Te onu Harvey on pas- 
tor, eks? Hüva. Kas pastor tohib petta laevaametnikke, et nad laseksid miss Mary Jane'i 
laevale? Teate küll, et ei tohi. Mis ta siis peab tegema? Noh, ütlema, et: hea küll, mu kiriku 
asjad arenegu, kuidas tahavad, mu vennatütar on võib-olla kohutavast mitmekordsest mumpsist 
nakatatud, seepärast on mu kohus siin istuda ja kolm kuud oodata, kas ta jääb haigeks või ei 
jää. Mul ükskõik, kui arvate, et parem on öelda onu Harveyle .. .» 

«Lollus! Siin hapneda, kui meil kõigil vöiks Inglismaal hea põli olla! Selle asemel 
oodata, kas Mary Jane on nakatatud või ei ole! Räägid lausa rumalusi.» 

«Noh, siis ehk räägite naabritele.» 

«Kuula nüüd! Sinu rumalus käib küll üle kõige. Kas sa ei saa aru, et nemad räägiksid 
edasi? Pole muud teha kui üldse mitte kellelegi rääkida.» 
«Noh, võib-olla on teil õigus — jah, ma arvan, teil ongi õigus.» 

«Kuid usun, et peame onu Harveyle ütlema, et ta mõneks ajaks välja läks — et ta mures 
ei oleks.» 

«Jah, miss Mary Jane paluski teid seda teha. Ta ütles: räägi neile, et nad onu Harveyd 
ja onu Williami tervitaksid ja suudleksid ja ütleksid, et ma läksin üle jõe härra — härra 
— kuidas on selle .pikka perekonna nimi — te onu Peter pidas neist nii suurt lugu — ma 
mõtlen jieid, kes ...» 

«Oo, sa mõtled: härra Apthorps, eks?» 

«Muidugi; pagan võtku neid nimesid, ükski inimene ei jaksa neid meeles pidada. Jah, 
ta käskis öelda, et ta läks paluma, et härra Apthorps kindlasti tuleks oksjonile ja ostaks 
selle maja, sest ta arvab, et onu Peter näeks meelsamini teda selle omanikuna kui kedagi 
muud. Ta lubas sinna jääda kuni nad kindlasti ütlevad, et oksjonile tulevad; siis tuleb 
ta koju, kuita liiga väsinud pole. Ja kui ta on väsinud, siis ta tuleb hommikul igatahes. Ta 
ütles, et te midagi ei räägiks Preetoritest, vaid ainult Apthorpsitest, — selles pole mingit 
valet, kuna ta tõesti läks nende juurde majaostmisest rääkima. Tean seda, sest ta. ise ütles 
mulle.» 


«Hea küll,» ütlesid tütarlapsed ja läksid onudele tervitusi ja suudlusi edasi andma ja 
uudist teatama. 

Kõik oli nüüd korras. Tüdrukud ei öelnud midagi, sest kippusid Inglismaale; ja 
kuningale ning hertsogile oli meelepärast, et Mary Jane viibis eemal ja kutsus inimesi 
oksjonile, selle asemel et olla doktor Robinsoni läheduses. Mul oli väga hea meeleolu; 
arvasin, et see oli mul väga ilusti tehtud — uskusin, et Tom Sawyer ise ka poleks 
paremini teinud. Muidugi oleks ta asja ajanud uhkemini, aga sellega ma ei saa hakkame: 
pole seda õppinud. 

Noh, oksjon peeti linnapuiestikus; ja veel hilise pealelõunani; ei tulnud ega tulnud lõppu. 
Kuningas seisis oksjonipidaja kõrval, olitalle abiks, luges mõnikord mõne väikese 
piiblisalmi või ütles mõne vaga lause; hertsog käis ringi ja häälitses: «Gun-gun», laiutas 
ennast ja püüdis kõigile meelepärane olla. 

Viimaks oli lugu läbi ja kõik müüdud. Kõik, peale vana väikese krundi kalmistul. Siis 
nad tahtsid sellest ka lahti saada — ma pole iialgi näinud sihukest ahne-päitsu, nagu see 
kuningas oli: kõik ta tahtis neelata. Noh, kui alles selle krundi juures oldi, randus aurik ja 
umbes kahe minuti pärast tuli rahvasumm, kisades ja karjudes ja naerdes ja käratsedes ja 
hüüdes: 

«Siin on vastasrind! Siin on veel kaks Peter Wilksi pärijat. Nüüd võite valida, 
kummale paarile te raha maksate!» 


29. PEATÜKK 


Inimeste vahel liikus väga meeldiv vanahärra ja meeldiv noorem härra, kelle parem käsi 
oli sidemes. Ja oh sa mu meie, kuidas rahvas kisendas ja naeris ja käratses! Aga ma ei 
näinud ses midagi naljakat ning arvasin, et kuningal ja hertsogil kukub süda saapasäärde 
seda nähes. Uskusin, et nad kahvatuvad. Aga ei nemad kahvatunud kedagi. Hertsog tegi, 
nagu ei aimakski ta, milles asi seisab, vaid gu-gun'tas õnnelikult ja enesega rahul olles 
edasi; kuuldus nagu oleks petipiim võikirnus loksunud. Mis puutub kuningasse, siis vahtis 
ja vahtis ta tulijaid kurvalt, nagu oleks tal süda sees valutanud mõtte juures, et võis sihukesi 
petiseid ja kelme olla maailmas. Oh, ta tegi seda imestusväärselt. Hulk tähtsamaid elanikke 
kogunes kuninga ümber, soovides näidata, et nad olid tema poolt. Äsjasaabunud vanahärra 
näis surmani kohmetu olevat. Varsti hakkas ta rääkima ja ma nägin kõhe, tema hääldas 
sõnu inglise moodi, mitte nii nagu kuningas, kuigi kuningas jäljendaja kohta küllalt hästi 
rääkis. Ma ei suuda vanahärra sõnu korrata ega oska neid järele teha; ta pöördus rahva 
poole ja ütles umbes järgmist: 

«See on mulle ootamatuks üllatuseks ja ma pean avameelselt tunnistama, et ma selleks 
polnud ette valmistatud ega oska vastata. Mu vennal ja mul oli äpardusi; vend murdis käeluu, 
me pakid läksid kaotsi: viidi möödunud ööl kogemata ühte teise linna. Ma olen Peter Wilksi 
vend Harvey ja see on vend William, ta ei kuule ega saa rääkida — ei saa isegi märkide 
varal väljenduda, kuna ta parem käsi on liikumisvõimetu. Oleme need, kelleks endid 
nimetame; paari päeva pärast, kui endi pakid kätte saame, võin seda tõendada. Seni aga ei 
ütle ma enam midagi, vaid lähen võõrastemajja ja ootan.» 

Ta läks ühes oma tummaga; kuningas naeris ja ägetses: 

«Käeluu murdunud! Väga tõenäoline, eks? Ja ka väga mõnus petisele, kes peab märkide 
keelt rääkima, kuid ei oska! Pakid kaotanud! See on suurepärane! Ja väga leidlik mõte 
praeguses olukorras!» 

Ta naeris jälle. Teised naersid ka, peale kolme-nelja, võib-olla viie-kuue mehe. Üks neist 
oli doktor, teine oli kavala näoga mees vanamoelise vaibariidest tehtud reisikotiga. Ta oli 
parajasti aurikult tulnud ja rääkis tasa doktoriga; nad vaatasid aeg-ajalt kuninga poole ja 
noogutasid päid. Mees oli Levi Neil, advokaat, kes vahepeal oli Louisville*is olnud. Kolmas 
oli suur käheda häälega karm mees, kes ligi oli tulnud ja kuulas, mis vanahärra rääkis; siis 
kuulas ta kuningat. Ja kui kuningas lõpetas, ütles ta: 

«Kuulge, öelge, kui te olete Harvey Wilks, millal te siia linna tulite?» 

«Päev enne matuseid, sõber,» ütles kuningas. 

«Mis ajal?» 

«Õhtul, tund või paar enne päevaloojakut.» 

«Kuidas te tulite?» 

«Tulin Susan Powelliga Cincinnatist.» 

«Noh, ja kuidas te siis hommikul lootsikuga siin lähedal olite?» 

«Pole olnud.» 

«Vale!» 

Mõned kuulajaist hüppasid vahele ja palueid, et ta nii ei räägiks elatanud mehe ja pastoriga. 

«Pole tühi kellegi pastor. Ta on petis ja valelik. Ta oli jõel selle päeva hommikul. 
Nägin teda. Ta tuli lootsikuga ühes Tom Collinsi ja poisikesega.» 

Doktor astus ette ja ütles: 

«Kas tunneksite poisi ara, kui teda näeksite, Hines?» 

«Usun, et tunneksin, kuigi ma ei tea. Oi, seal ta ongi. Tunnen teda väga hästi.» 

Ta näitas mulle. Doktor ütles: 

«Naabrid, ma ei tea, kas mõlemad uued on petised või pole; aga kui need mõlemad 
pole petised, siis olen lollpea. Ma arvan, me kohus on vaadata, et nad siit ära ei lähe, 
enne kui see asi on selgitatud. Tulge, Hines, tulge kõik. Viime need mehed 


võõrastemajja ja paneme nad teise paariga vastamisi; ma usun, et ei kesta kaua, kui 
asjasse selgus tuleb.» 

Rahvale pakkus see lõbu — .kuigi ehk mitte kuninga sõpradele. Hakkasime siis kõik 
minema. Doktor hoidis mu käest kinni; ta oli väga lahke, ei lasknud aga mu kätt 
kordagi lahti. 

Võõrastemajas läksime kõik suurde tuppa, süüdati mõned küünlad ja loitsuti 
äsjasaabunud paar sisse. Doktor ütles kõigepealt: 

«Ma ei taha liiga vali olla nende kahe vastu, kuid minu arvates on nad petised ja neil 
võib olla kaassüüdlasi, keda me ei tunne. Kui on, siis ehk lähevad kaas-süüdlased Peter 
Wilksist maha jäänud kullakotiga oma teed. See pole ebatõenäoline. Kui nad ei ole 
petised, siis poleks neil midagi selle vastu, kui me saadame kedagi selle raha järele ja 
jätame selle oma hotu alla, kuni nad tõendavad, et nad on õiged pärijad. Kas pole 
nii?» 

Kõik olid päri. Arvasin, et kuningas ja hertsog, on paugupealt jännis. Aga kuningas 
tegi ainult kurva näo ja ütles: 

«Härrad! Sooviksin, et raha oleks alles, sest mul pole kavatsust takistada ausat, avalikku 
ja põhjalikku uurimist ses õnnetus asjas. Kuid oh häda! Raha ei ole enam olemas; — saatke 
kedagi vaatama, kui soovite.» 

«Kus see raha siis on?» 

«Noh, kui mu vennatütar andis selle mu hoole alla, peitsin selle oma voodisse 
õlekotti; ei tahtnud seda panka viia seks mõneks päevaks ja pidasin voodit jul- 

geks kohaks, sest me pole harjunud neegritega, ja ma uskusin, et nad on ausad nagu 
inglise teenijad. Neegrid varastasid raha juba järgmisel hommikul, kui ma olin 
trepist alla läinud; ja kui ma nad müüsin, siis ei olnud ma veel raha kadumist 
märganud, nii võisid nad selle vabalt kaasa viia. Mu teener siin on tunnistajaks ses 
asjas.» 

Doktor ja mõned teised ütlesid: «Tühi jutt!» Nägin, et keegi ei uskunud kuningat. Üks 
mees küsis minult, kas ma nägin, kui neegrid raha varastasid. Ütlesin: «Ei, aga ma nägin, 
kuidas nad toast välja hiilisid ja eemale ruttasid, ega mõelnud midagi paha, vaid 
arvasin, et nad kartsid, et olid mu isanda äratanud, ja katsusid eemale pääseda, enne kui ta 
hakkab tõrelema.» Muud mult ei küsitud. Äkki pöördus doktor mu poole ja küsis: «Oled 
sina ka inglane?» 

Ütlesin jah; ta naeris ja teised naersid ka ja ütlesid: «Lori!» 

Noh, siis algas suur ülekuulamine; küsiti üht ja teist, tundidekaupa; keegi ei lausunud 
sõnagi õhtusöögist, näis, nagu ei tuleks neil seda mõttessegi. Nii kestis pärimine aina 
edasi; asi oli kõige keerulisem maailmas. Lasti kuningat oma jutt maha vuristada, siis 
lasti vanahärrat jutustada; igaüks peale eelarvamustega lollpeade võis näha, et vanahärra 


rääkis tõtt ja teine valetas. Viimaks kästi mind jutustada, mis ma teadsin. Kuningas vahtis 
mind silmanurgast — teadsin seepärast väga hästi, kelle käsuks rääkida. Jutustasin siis 
Scheffieldist ja kuidas me seal elasime ja inglise Wilksidest ja nii edasi; aga ma ei 
jõudnud kuigi kaugele, siis hakkas doktor naerma. Ja advokaat Levi Bell ütles: 
«Lõpeta, poisu, mina sinu asemel ei näeks nii palju vaeva. Usun, sa :pole harjunud 
valetama, sa pole ses kuigi osav. Puudub harjumus. Valetad õige viletsasti.» Kiitmisest 
rrm ei hoolinud midagi, kuid mul oli hea meel, et mind rahule jäeti. Doktor pöördus 
advokaadi poole ja ütles: «Oleksime alguses kohe linnas olnud, Levi Bell...» Kuningas 
astus vahele, sirutas käe ja ütles: «Oi, on see mu vaese surnud venna vana, sõber, kellest 
ta nii sagedasti kirjutas?» 

Advokaat ja tema raputasid teineteise käsi, advokaat naeratas ja näis heas tujus olevat, 
nad vestlesid natuke aega, läksid siis kõrvale ja rääkisid tasa; äkki ütles 
advokaat valjusti: 
«See on siis otsustatud. Võtan teie tšeki ja lasen selle ära saata ühes teie venna 
omaga; siis nad teavad, et asi on korras.» 
Nad võtsid paberi ja sule, kuningas istus, käänas pea viltu, näris keelt ja 
kritseldas midagi; siis andis ta sule hertsogile — ja esimest korda näis hertsogil 
ebamugav olevat. Ta võttis siiski sule ja kirjutas. Siis pöördus advokaat uue 
vanahärra poole ja ütles: 
«Palun, kirjutage paar rida ja te vend ka, andke oma 
allkirjad.» 
Vanahärra kirjutas, kuid keegi ei osanud seda lugeda. Advokaat näis kangesti 
imestunud olevat ja ütles: 
«Noh, see käib mul üle jõu,» .ja võttis taskust hulga vanu kirju, silmitses neid, 
silmitses vanamehe käekirja, siis teda ennast, ütles siis: «Need vanad kirjad on 
Harvey Wilksilt. Siin on nende kahe käekirjad — igaüks võib näha, et kirjad pole 
nende kirjutatud» (kuningas ja hertsog olid kui puuga pähe löödud, nähes, kuidas 
advokaat oli nad sisse vedanud), «ja siin on selle vanahärra käekiri, ja selgesti on 
näha, et ka tema pole neid kirjutanud. Tõepoolest ei saa üldse kirjutuseks nimetada 
ta kritseldust. Siin on mul veel mõned kirjad.. .» Uus vanahärra ütles: 
«Palun, lubage mind seletada. Keegi ei oska mu käekirja lugeda peale mu venna 
siin, seepärast kirjutab ta mu kirjad ümber. Kirjad on tema käega kirjutatud, mitte 
minu käega!» 
«Hüva!» ütles advokaat, «see oleks seletus. Mul on siin ka mõned Williami kirjad; 
kui lasete teda paar rida kirjutada, siis näeme .. .» 
«Ta ei saa oijieti vasema käega kirjutada!» ütles fvanahärra. «Kui ta saaks 
paremat kätt tarvitada, siis näeksite, et ta on kirjutanud iseenda kirjad ja minu kirjad 


ka. Vaadake, palun, tema ja minu kirju, eks ole üks käekiri?» 
Advokaat vaatas ja ütles: 
«Ma usun, et on, ja kui mitte, siis on sarnasus väga 

suur, mida ma varemini pole märganud. Hüva, hüva, hüva! Arvasin, et asi on selgumas; 
kuid lootus pettis mind. Igatahes, üks asi on tõendatud: neist kahest pole kumbki Wilks,» 
«ta osutas peaga kuningale ja hertsogile. 

Noh, mis te arvate? Vana kangekaelne hull ei jätnud veelgi oma jonni! Mitte ei jätnud. 
Ütles, et katse polnud aus. Ütles, et ta vend William oli kõige hullem nalja mees 
maailmas ega olnud katsunudki kirjutada; niipea kui William sule paberile pani, olevat 
ta näinud, et ta tahab nalja teha. Ta sattus hoogu ja padises ja padises aina edasi, kuni 
hakkas ise uskuma, mis ta rääkis. Aga varsti tuli uus vanahärra vahele ja ütles: 

«Mulle tuli mõte. On's siin keegi, kes aitas mu ven... aitas kadunud Peter Wilksi 
laipa pesta?» 

«Jah,» ütles keegi, «mina ja Ab Turner tegime seda. Oleme mõlemad siin.» 

Siis pöördus vanamees kuninga poole ja ütles: 

«Võib-olla võib see džentlmen mulle öelda, mis oli ta rinnale tätoveeritud?» 

Kirevase pärast, poleks kuningas ruttu endast jagu saanud, ta'oleks kokku langenud nagu 
õõnes kallas, mille jõgi on alt ära uuristanud —.nii äkki tuli see küsimus. See hoop 
oleks igaühe ümber visanud oma ootamatusega, eks ole? Sest kust tema pidi teadma, mis 
surnu rinnale oli tätoveeritud! Tahtmata läks ta näost valgemaks; toas oli kangesti vaikne, 
igaüks ajas ennast natuke ettepoole õieli ja vahtis talle näkku. Mõtlesin endamisi:- nüüd ta 
vannub alla, enam ei maksa puigelda. Aga ei! Vaevalt keegi seda usub, aga ta ei vandunud 
alla. Ma mõtlen, ta tahtis asja venitada, kuni inimesed oleksid tüdinud ja muist neist 
oleks ära läinud; siis oleks ta ühes hertsogiga lahti rabelnud ja putket teinud. Seal ta 
igatahes istus, hakkas varsti naeratama ja ütles: 

«Mh! See on väga kaval küsimus, eks ole? Jah, džentlmen, ma võin teile öelda, mis ta 
rinnale oli tätoveeritud. Väike peen sinine nool — vaat mis! Kui just lähedalt ei 
vaadanud, siis see ei paistnudki. Mis te nüüd ütlete, — eeh?» 

Noh, mina küll polnud veel näinud midagi sihukest kui see häbematus, millega vana 
valelik ennast hädast välja rääkis. 

Uus vanahärra pöördus järsku Ab «Turneri poole; ta silmad välgatasid, nagu oleks 
ta otsustanud, et seekord oli kuningas sees; ja ta ütles: 
«Nii, te kuulsite, mis ta ütles! Kas oli säärane märk Peter Wilksi rinnal?» 


Mõlemad ütlesid otsekohe: 

«Me pole sihukest märki näinud.» 

«Hea küll!» ütles vanahärra. «Te nägite järgmist: esiti väike kahvatu P, siis B 

(esimene täht eesnimest, mida ta noorpõlvest saadik pole tarvitanud), ja siis W, nende 

vahel kriipsud — nii: P-B-W,» ja ta märkis tähed paberile: «Eks ole, seda te nägite?» 

Mõlemad võtsid jälle sõna ja ütlesid: 

«Ei näinud. Me ei näinud üldse mingit märki.» 

Noh, nüüd alles olid kõik erutatud; hüüti: 

«Kõik kokku on nad petised! Uputame nad! Viskame nad vette! Laseme nad redelil 

ratsutada!» Kõik kisasid korraga, tuba oli kära täis. Advokaat aga hüppas lauale ja 

ütles: 

«Džentlmenid, džentlmenid! Laske ma ütlen ainult ühe sõna — ühe ainsa sina — kui 
lubate! Pole enam muud teed — lähme kaevame laiba välja ja vaatame järele!» 

See tõmbas. 

«Hurraa!» karjusid kõik ja olid kõhe valmis minema, kuid doktor ja advokaat 
hüüdsid: 

«Pidage! pidage! Võtke neil neljal ja poisil kraest kinni ja viime nad kaasa!» 

«Seda teeme!» karjusid kõik, «ja kui -me neid märke ei leia, siis poome kogu 
salga!» 

Uskuge, nüüd oli mul kange hirm. Aga polnud ühtki pääsemist, teate. Nad haarasid 
meist kõigist kinni ja hakkasid kõhe minema, otse käimistule, poolteist miili allapoole. 
Kogu linn käis me kännul, sest kära tehti laialt ja kell oli alles üheksa. 

Kui me tütarkiste majast mööda läksime, soovisin, et ma poleks Mary Jane'i linnast 
ära saatnud, sest kui ma nüüd oleksin saanud talle märku anda, siis oleks ta tulnud ja 
mu päästnud ja mõlemad petised paljastanud. 

Noh, mindi kisades ja käratsedes mööda jõeäärset teed, lärmates kui metsalised; et 
asi oleks veel õudsem, 

läks taevas pilve, välgud sähvisid ja sirasid ja tuul sahistas puulehti! Nii kõledas hirmus 
ja hädaohus polnud ma veel olnud; olin otsekui oimetu; kõik läks hoopis teisiti kui ma 
kavatsesin: selle asemel et olla julges köhas ja õrna lõbuks kõike vaadata, kui oleksin 
tahtnud; ja selle asemel et olla Mary Jane'i kaitse all, kes oleks mu päästnud ja 
vabastanud — selle asemel olin nüüd surmasuus ja aidata võisid ainult veel tätoveeritud 
märgid. Kui neid ei leitaks ... 

Ma ei suutnud selle peale mõelda, ja ometi ei saanud ma mingipärast millegi muu 
peale mõelda. Läks.pimedamaks; oleks olnud paras plehku panna, kuid suur käheda 
häälega mees — Hines — hoidis mu randmest kinni; sama hästi oleks keegi võinud 


Koljati käest ära lipsata. Ta otse vedas mind kaasa oma.ärevuses ja ma pidin jooksma, et 
järele jõuda. 

Kui kalmistuni jõuti, tungisid kõik rüsinal sisse ja otseujutasid selle üle. Ja kui hauani 
Jõuti, siis leiti, et labidaid oli sada kgrda rohkem kui vaja, aga kellelgi polnud meelde 
tulnud laternat kaasa tuua. Hakati siiski välgu-valgusel kaevama ja saadeti üks mees 
poole miili kaugusele kõige lähemasse majja laternat laenama. 

Kaevati ja kaevati mehemoodi. Läks kole pimedaks, hakkas vihma sadama, tuul vuhises 
ja tuhises, välku lõi järjest eredamini ja kõu mürises. Inimesed aga ei hoolinud sellest 
midagi, nii kangesti olid nad ametis. Kord oli kõik näha — iga asi ja nägu suures 
rahvamurrus, ja hauast välja paisatud labidatäied mulda — ning järgmisel silmapilgul 
kadus kõik pimedasse ja näha polnud mitte midagi. 

Viimaks oli kirst välja kaevatud, hakati kaant lahti kruvima. Uus trügimine ja 
rüselemine ja kaelte õieliaja-mine, et ometi natukegi näha. kole oli see ses pimeduses. 
Hines tegi mu randmele hirmsasti haiget, rebides ja sikutades; usun, tal polnud enam 
meeleski, et mind oli olemas; nii ärevil oli ta: otse hingeldas. 

Äkki sähvas välk terve joa valget kuma taevasse ja keegi hüüdis: 

«Jumala pärast, rahakott on ta rinnal!» 

Hines karjatas — nagu kõik teisedki — laskis mu randme lahti ja tegi pika hüppe, et 
lähemale saada ja ka 

midagi näha; sel kombel pääsesin lattu ja lidusin pimedas maantee poole nii ruttu kui 
sain. 

Kogu tee oli minu päralt, ma otse lendasin, ainsateks kaaslasteks pilkane pimedus ja 
aeg-ajalt välgusähvatus, peale selle vihmavalang ja piitsutav 'tuul ja kõueraksatused. 
Uskuge mind, ma andsin jalgadele valu! 

Kui linna, jõudsin, siis nägin, et selle tormiga polnud kedagi väljas; seepärast ei 
hakanud ma kõrvalisi tänavaid otsima, vaid kihutasin otse mööda peatänavat. Kui ma 
tütarlaste maja lähedale jõudsin, siis vahtisin, silmad pinevil; aga ei paistnud mingit 
valgust, kogu maja oli pime — see tegi mu kurvaks ja valmistas pettumust, ma ei tea, 
miks. Ja viimaks, just siis, kui ma mööda tormasin, süttis tuli Mary Jane'i aknas ja mu 
süda tuksus äkki kiiremini. Järgmisel silmapilgul jäi maja ja kõik mu selja taha 
pimedasse. Iialgi enam pole ma teda näinud siin maailmas. Ta oli kõige parem tüdruk, 
keda ma olen näinud — ja kõige nupukam. 

Niipea kui ma olin küllalt kaugel teisel pool linna ja võisin loota, et saarele jõuan, 

nakkasin teraselt ringi vaatama, kas ei saaks kuskilt paati laenata; jalamaid, kui välgu 


paistel nägin paati, mis ahelas polnud, näppasin selle ja kadusin. See oli süst ja ainult 
köiega kinni seotud. Saareni oli hea hulk maad, see oli kaugel jõe keskel, kuid ma ei 
viitnud aega ja kui viimaks parveni jõudsin, siis olin nii väsinud, et hea meelega oleksin 
pikali heitnud ja hinge tõmmanud, kui see oleks võimalik olnud. Kuid ma ei teinud seda. 
Hüppasin parvele ja hüüdsin: «Välja, Jim, ja minema! Tänu taevale, oleme neist lahti!» 

Jim tormas välja ja tuli mu poole, käed õieli, nii rõõmu täis oli ta. Aga kui ma teda 
välgu paistel nägin, hüppas mul süda kurku ja ma kukkusin tagurpidi vette, sest olin 
unustanud, et ta oli vana kuningas Lear ja uppunud araablane kokku, — oleksin 
ehmatuse kätte peaaegir surnud. Kuid Jim õngitses mu välja ja hakkas mind kallistama 
ja õnnistama ja nii edasi — nii hea meel oli tal, et nja tagasi tulin ja et me kuningast ja 
hertsogist lahti olime. Aga ma ütlesin: 

«Mitte praegu — jäta see hommikuks, jäta see hommikuks! Tee parv lahti ja lase 

käia!» 

Paari sekundiga olime läinud; ujusime pärivett ja nii hea tundus olla jälle vaba ja 
omaette määratu suurel jõel, ilma et keegi oleks meid tülitanud. Tahtmata pidin natuke 
keksima ja hüppama ja tantsima; aga kolmanda hüppe juures kuulsin häält, mida väga hästi 
tundsin; pidasin hinge kinni, kuulasin ja ootasin, ja kui välk jälle vee kohal sähvatas, 
nägin selgesti neid tulevat! Nad sõudsid kõigest väest, nii et paat aga vuhises. Kuningas ja 
hertsog kihutasid meile järele! 

Kukkusin kummuli plankudele ega liigatanud enam; see oli kõik, mis ma võisin teha, et 
mitte nutma hakata. 


30. PEATÜKK 


Kui nad parvele said, tuli kuningas mu kallale, raputas mind kaelu*est ja ütles: 

«Tahtsid me käest putku panna, mis, sa jõnglane? Oled me seltskonnast tüdinud, hee?» 

Ütlesin: 

«Ei, majesteet, ei olnud tüdinud; palun, laske lahti, majesteet!» 

«Siis tee kähku ja ütle, mis sul mõttes oli, või ma raputan su luud-kondid segi!» 

«Ausõna, ma räägin teile kõik just nii, nagu see oli, 
majesteet. Mees, kes mind kinni hoidis, oli mulle väga hea; jutustas, et tal oli 
minuvanune poeg, kes oli aasta eest surnud, ja et tal oli kahju näha mind nii kardetavas 
olukorras. Ja kui kõik ehmatasid kullakoti leidmise puhul ja tormasid kirstu poole, laskis 
ta mind lahti ja sosistas: «Jookse nüüd, muidu nad su poovad, see on kindel!» Ja ma 
pistsin punuma. Arvasin, et pole hea, kui ma aega viidan; teha, ei saanud ma midagi ja 
puua lasta ma ennast ei tahtnud, kui võisin sääred teha. Nii ei peatunud ma kordagi, vaid 


jooksin, kuni leidsin süsta; ja kui siia sain, siis käskisin Jimi rutata, et nad mind ei 
püüaks ega pooks, ja ütlesin, et kardan, et teie ega hertsog pole enam elus. Olin hirmus 
kurb ja Jim ka; ja olime hirmus rõõmsad, kui nägime teid tulevat. Küsige Jimilt, 

kui tahate.» 


Jim ütles, et nii see oli; kuningas käskis teda vait olla 

ja ütles: «Oo jah, väga usutav!» raputes mind jälle ja 

ütles, et ta hea meelega mu uputaks. Aga hertsog ütles: «Jätke poiss rahule, vana 
lollpea! Kas te ise oleksite teisiti talitanud? Kas teie temalt küsisite, kui kandadele 
tuld andsite? Mina küll ei mäleta.» 


Siis laskis kuningas mu lahti ja hakkas vanduma seda linna ja kõiki linnainimesi. Aga 
hertsog ütles: 

«Parem sõimake tublisti iseennast, sest teie olete seda kõige enam väärt. Algusest 
peale ei teinud te midagi mõistlikku — välja arvatud see külmavereline ja häbematu 
jutt kujuteldud sinisest noolest. See oli hiilgav, see oli otse suurepärane, ja see 
päästis meid. Kui seda poleks olnud, nad oleksid meid istuma pannud, kuni inglaste 
pakid oleksid saabunud — ja siis: karistusvangla! See vemp aga viis nad surnuaeda ja 
kuld tegi meile veel suurema heateo, sest kui need ärritatud tolad poleks pead 
kaotanud ega tormama hakanud, et midagi näha saada, siis oleks meil täna öösi 
kaelused kaelas olnud — ja neid oleksime kauemini kandnud kui meile oleks meel- 
dinud.» 

Nad olid natuke «ega vait ja mõtlesid; siis ütles kuningas nagu hajameelselt: 
«Mh! Ja me arvasime, et neegrid selle varastasid.» 

See ajas mul kananaha ihule. 

«Jah,» ütles hertsog pikkamisi, kaaludes ja pilkavalt. «Meie arvasime.» 
Umbes poole minuti pärast sõnas kuningas venitades: 

«Vähemalt — mina arvasin.» 

Hertsog ütles sama viisi: 

«Vastupidi — mina arvasin.» 

Kuningas nagu kargas viha täis ja ütles: 

«Kuulge, Bilgewater, mis te sellega tahate öelda?» 

Hertsog vastas õige järsult: 

«Kui asi nii, siis võib-olla lubate küsida, mis teie õieti öelda tahtsite?» 


«Lori!» ütles kuningas õige hammustavalt. «Ma ei tea — võib-olla magasite — ega 
teadnud, mis tegite...» 


Hertsog ajas end nüüd sirgu ja ütles: 
«Oh, jätke see neetud jama; kas peate mind pururumalaks? Kas te ei usu, et ma 
tean, kes raha puusärki pani?» 

«Jah, mu härra! Tean, et teie teate — sest tegite seda ise!» 

«See on vale!» ja hertsog lähenes talle. Kuningas hüüdis: 

«Käed eemale! Jätke mu kõri rahule! Võtan kõik tagasi!» 

Hertsog ütles: 

«Noh, enne tunnistage, et teie selle raha sinna peitsite. Kavatsesite lähemal, ajal ära 
aurata, hiljemini tagasi tulla, raha välja kaevata ja kõik endale võtta.» 

«Oodake üksainus minut, hertsog; vastake üheleainsale küsimusele, ausalt ja 
otsekoheselt. Kui te raha sinna ei pannud, siis öelge seda, ja ma usun teid ja võtan tagasi 
kõik, mis ma ütlesin.» 

«Te vana lurjus, ma ei pannud, ja te teate, et ma ei pannud. Nii!» 

«Noh, siis usun teid. Kuid vastake mulle veel ainult selle peale — ärge saage 
vihaseks! — kas teil polnud mõttes seda raha võtta ja peita?» 

Hertsog ei öelnud tükil ajal mitte midagi; siis ta lausus: 

«Noh, pole tähtis, kas mul oli see mõte; igatahes ma seda ei teinud. Teie aga mitte üksi 
ei mõelnud seda teha, vaid tegite.» 

«Surgu ma siiasamasse paika, kui tegin seda, hertsog; ausõna. Ma ei ütle, et ma pole 
tahtnud seda teha — tahtsin küll! aga teie — see tähendab, keegi teine — jõudis ette.» 

«See on vale! Te'tegite seda ja te peate ka ütlema, et tegite, muidu ...» 

Kuningas hakkas korisema, kähises siis: 

«Küllalt! Vannun alla!» 

Olin väga rõõmus, kuuldes, et ta seda ütles; mul oli palju kergem tunne kui enne. 
Hertsog laskis ta kõri lahti ja ütles: 

«Kui veel kord salgate, siis uputan teid. Teil on hea siin istuda ja tonnida kui tita — see 
sobib kõigega, mis te enne tegite. Pole ma veel näinud sihukest vana täit matut, kes «kõik 
tahab ära õgida, — ja mina usaldasin teid kui oma isa! Peaksite iseennast häbenema, et 
lasksite süüdistada vaeseid neegreid ega lausunud sõnagi 

nende kaitseks. Tunnen, et olen naeruväärne, kui mõtlen, et olin nii tobe ja uskusin 
seda röövlijuttu. Pagan teid võtaks, näen nüüd, miks teil oli nii suur himu puu- 
dujääki katta: tahtsite kätte saada selle raha, mis ma teenisin «kaelkirjakuga» ja kõige 


muuga, et siis kõik nahka panna!» 

Kuningas ütles aralt ja ikka veel nohisedes: 

«Aga, hertsog, teie ju tahtsite puudujäägi katta, mitte mina.» 

«Suu kinni! Ma ei taha teilt enam sõnagi kuulda!» ütles hertsog. «Nüüd näete, mis 
te sest saite. Nad said kogu oma raha tagasi ja meie oma peale paari krossi ka veel. 
Kasige magama, ja et te mul enam puudujääke ei kata; hoidke end!» 

Kuningas roomas vigvami ja otsis oma pudelist lohutust; varsti võttis ka hertsog 
oma pudeli ja umbes poole tunni pärast olid nad jälle kõige suuremad sõbrad. Mida 
enam nad purju jäid, seda suuremateks sõpradeks nad said. Viimaks jäid nad 
teineteise kaenlas norinal magama. Nad olid mõlemad purujoobnud; kuid, nagu ma 
märkasin, polnud kuningas siiski nii purjus, et oleks unustanud, et ta ei tohtinud eitada 
rahakoti peitmist. Seepärast oli mul meel kerge ja süda rahul. Muidugi oli meil pikk 
vestlus, kui nad norskama hakkasid, ja ma jutustasin Jimile kõik. 


31. PEATÜKK 


Mitmel päeval ei peatunud me üheski linnas, ujusime aina jõge mööda edasi. Olime 
nüüd lõunas, soojas ilmastikus ja kangesti kaugel kodust. Nägime puid hispaania 
samblaga, mis okstelt alla rippus pikkade hallide habemetena. Esimest korda nägin seda; 
metsad tundusid selle sambla mõjul pühalikud ja kurvad. Petised uskusid, et olid 
hädaohust väljas, ja hakkasid uuesti linnades tööle. 

Kõigepealt nad pidasid karskussisulise loengu, kuid sellest ei saanud niigi palju, et 
nad oleksid võinud endid purju juua. Siis asutasid nad teises linnas tantsukooli, 
kuid tantsimisest teadsid nad sama vähe, kui teab kän- 

guru; niipea kui nad hakkasid keksima, hüppas rahvas üles ja kihutas nad linnast välja. 

Siis katsusid nad õnne kõneoskuse-õpetamisega, ei saanud aga kuigi kaua oma kõneoskust 
näidata, kui rahvas nad põhjalikult läbi sõimas ja minema kihutas. Nad katsetasid 
misjonitööga, mesmerismiga, tohterdamisega, tulevikuennustamisega ja muuga, kuid neil ei 
näinud õnne olevat. Lõpuks oli nende tarkus otsas; nad vedelesid liikuval parvel, mõtlesid ja 
mõtlesid, ei rääkinud poolte päevade kaupa, olid hirmsasti nõutud ja vihased. 


Viimaks muutus asi; nad pistsid jälle vigvamis pead kokku, rääkisid omavahel sosinal 
kaks või kolm tundi järjestikku. Jimil ja mul läks süda rahutuks. Meile see ei meeldinud. 
Arvasime, et nad hauvad mõne ved pahema kuriteo kallal kui kõik eelmised. Kaalusime 


seda igapidi 

ja otsustasime viimaks oma meeles, et nad tahtsid sisse murda mõnda majja või kauplusse 
või hakata valeraha tegema või muud nihukest. Meil oli õige suur hirm ja me tegime otsuse, 
et me ei tahtnud mingit tegemist teha sihukeste toimetustega; otsustasime neile külma 
supluse valmistada, ära sõita ja nad maha jätta, kui vähimatki sihukest asja märkame. Noh, 
kord vara hommikul peitsime parve heasse julgesse kohta umbes paar miili ülalpool väikest 
närust küla nimega Pikesville; kuningas läks kaldale ja käskis meid peidus olla, kuni ta 
linna läheb ja ümber nuusib, kas seal on keegi iial midagi «kuninglikust kaelkirjakust» 
kuulnud. («Tahad öelda,» mõtlesin endamisi, «et vaatad, kus saaks mõne maja tühjaks 
röövida. Kui tagasi tuled, siis imesta, mis minust ja Jimist ja parvest on saanud. Küllap sul 
asja onimestada!») Ta ütles, kui ta lõunaks tagasi ei tule, siis teadku me hertsogiga, et 
asjad on korras, ja tulgu järele. 

Jäime siis paigale. Hertsog luusis tusaselt ringi ja oli hirmus pahas tujus. Ta tõreles 
meiega iga asja pärast; näis, nagu poleks me midagi õieti tehtud saanud: ta leidis vigu 
igas tühises asjas. Midagi oli kindlasti teoksil. Mul oli hea meel, kui kuningas lõunaks ei 
tulnud; võis vähemalt vaheldust saada — ja võib-olla tuli põhjalik muutus. Läksin siis 
hertsogiga linna; otsisime kuningat ja leidsime ta viimaks väikese viletsamat sorti kõrtsi 
tagatoast; ta oli üsna purjus ja kari hulguseid noris käratsedes ta kallal, ja tema sõimas 
ja vandus kõigest väest; ta oli nii täis, et ei suutnud käia ega saanud neile midagi teha. 
Hertsog hakkas riidlema ja ütles, et ta on vana narr; kuningas sõimas vastu. Kui nad 
kõige paremas hoos olid, tegin sääred; andsin jalgadele tuld Ja kihutasin mööda 
maanteed jõe poole kui põder, sest uskusin, et meil vedas. Otsustasin oma meeles, et nad nii 
pea enam mind ega Jiwi ei näe. Jõudsin pärale hingeldades, kuid täis rõõm, ja hõikasin: 

«Tee parv lahti, Jim, nüüd on kõik hea!» 

Kuid keegi ei vastanud ja vigvamist ei tulnud kedagi. 

Jim oli läinud! Hüüdsin teda, siis hüüdsin veel kord, ja siis kolmandat korda; jooksin metsas 
siia-sinna huigates ja kisendades, kuid ei mingit kasu — vana Jim oli läi- 

nud. Siis istusin maha ja nutsin — ei saanud midagi parata. Kuid kaua ma ei võinud 
istuda. Varsti läksin maanteele, katsudes mõelda, mis kõige parem 01 eks teha; jooksin 
ühele poisile vastu ja küsisin, kas ta oli näinud võõrast neegrit nii- ja niisugustes riietes. 
Ta ütles: 

«Jah.» 


«Kus?» küsisin ma. 

«Siias Phelpsi maja juures, kähe miili kaugusel siit. See oli põgenenud neeger, ta püüti 
kinni. Kas otsisid teda?» 

«Muidugi otsisin. Jooksin talle metsas vastu paari tunni eest; ta lubas mul noa kõrri 
torgata, kui ma häält teen; käskis mind maha heita ja sinnapaika jääda. Ma tegin seda. Olin 
seal praeguseni, ei julgenud välja tulla.» 

«Noh,» ütles poiss, «enam ei tarvitse sul karta, sest ta võeti kinni. Ta on kuskilt lõunast 
põgenenud.» 

«Kinnivõtjad tegid siis hea püügi.» 

«Noh, ma arvan! Ta eest makstakse kakssada dollarit vaevatasu. Raha kui maast võetud.» 

«Jah, seda kull. Ja mina oleksin võinud selle saada, kui oleksin suur küllalt: mina nägin 
teda kõige enne. Kes ta kinni võttis?» 

«Üks vanamees — keegi võõras; ta müüs oma eesõiguse neljakümne dollari eest ara, sest 
ta peab edasi sõitma ega saa oodata. Mõtle ometi! Mina oleksin kas või seitse aastat 
oodanud.» 

«Mina niisama,» ütlesin. «Aga võib-olla polegi tasu suurem, kui ta oma õiguse nii 
odavasti ära müüs. Võibolla pole asi päris korras.» 

«Asi on korras — nii korras kui vähegi võimalik. Ma ise nägin kuulutust. Seal on neegri 
kirjeldus sees, täpne kui pilt. Ja istandik, kust ta põgenes, on teispool New Orleansi. Oh 
ei, karta pole midagi, asi on korras, usu mind. Kuule, anna muile põsetäis tubakat: kas?» .. 

Mul ei olnud ja poiss läks ära. Ma läksin parve juurde ja istusin vigvami, et mõelda. Kuid 
ma ei leidnud midagi. Mõtlesin, kuni mul pea valutas, kuid ei leidnud väljapääsu sest hädast. 
Pärast seda pikka teekonda ja kõike, mis me nende kelmide heaks olime teinud —.nüüd nii- 
sugune lõpp! Kõik oli kokku varisenud ja purunenud. 

sest neil oli südant olnud Jimile sihuke temp mängida ja ta uuesti orjaks teha ning 
eluajaks võõraste sekka jätta neljakümne näruse dollari pärast. 

Kord arvasin, et Jimil tuhat korda parem oleks olnud orjaks olla kõdus oma perekonna 
lähedal — kui ta üldse pidi orjaks olema. Mõtlesin, et parem kirjutan Tom Sawyerile ja 
käsin teda miss Watsonile öelda, kus Jim on. Aga varsti loobusin sest mõttest kahel 
põhjusel: miss Watson oleks vihastunud ja pahandunud Jimi alatuse ja tänamatuse üle ja 
selle üle, et ta tema juurest oli ära läinud; ja oleks ta otsekohe jälle lõunasse ära müünud 
— ja kui mitte, siis igaüks ikkagi loomulikult põlgab ja vihkab tänamatut neegrit: seda 
oleks Jimile alatasa tunda antud ja ta oleks end tundnud alatuna ja häbituna. Ja mõelda 
veel mind! Igal pool oleks kohe teatud, et Huck Finn aitas neegri vabadusse, ja kui ma 
oleksin veel kedagi kodulinnainimestest näinud, siis oleksin pidanud häbi pärast maha 


heitma ja nende saapaid lakkuma. Nii need asjad lähevad: inimene teeb midagi alatut, aga 
tagajärgi ta ei taha kända. Arvab, et see pole patt, nii kaua kui seda saab varjata. Just 
nii oli lugu minuga. Mida enam selle kallal juurdlesin, seda enam mind südametunnistus 
piinas, ja seda patusemana ja alatumana tundsin end. Lõpuks mõistsin äkki, et saatuse käsi 
ise oli mind näkku löönud ja mulle tunda andnud, et mu pattu ülalt taevast kogu aeg 
silmas peeti, kui ma varastasin neegri vaeselt vanalt naiselt, kes mulle iialgi polnud kurja 
teinud; nüüd näidati mulle, et oli Keegi, kes alati valvas ega tahtnud lubada, et sihukesed 
pahateod aina edasi kestaksid. Selle mõtte juures hakkasin nii väga kartma, et oleksin maa 
sisse vajunud. Noh, katsusin ennast kaitsta nii hästi kui sain, öeldes, et olin patus 
kasvatatud ega võidud mind seepärast nii väga laita. Kuid miski mu sees aina rääkis 
edasi: «Linnas oli pühapäevakool, võisid seal käia. Kui sa oleksid seal käinud, siis oleksid 
teadnud, et inimesed, kes nii teevad, nagu sina selle neegri suhtes, heidetakse igaveseks 
tulle.» 

See pni mu lõdisema. Otsustasin palvetada ja kat-suda, kas saan olla parem, mitte enam 
nii paha poiss: Põlvitasin siis maha. Kuid sõnad ei tulnud suust. Miks nad ei tulnud? Ei 
maksnud katsuda seda Tema ees salata. 

Ega ka mitte iseenda ees. Teadsin väga hästi, miks nad ei tulnud. Sest et mu süda oli kõva; sest 
et ma polnud õiglane; sest et ma mängisin kahepaikset mängu. Välispidiselt lubasin patust 
loobuda, aga seespidiselt olin pattu täis. Tahtsin suuga öelda, et hakkan elama õieti ja korralikult, 
et kirjutan neegri omanikule ja ütlen, kus neeger on; kuid sügaval südames teadsin, et see oli vale. 
Ja Jumal teadis ka. Palvetades ei saa valetada: see selgus mulle nüüd. 

Olin siis nii suures hädas, kui vähegi saab olla, ega teadnud, mis teha. Lõpuks tuli mulle hea 
mõte; ütlesin: võta kätte ja kirjuta kiri valmis, — ja katsu siis, kas saad palvetada. Noh, oli 
imestusväärt, kui kergeks mu süda kõhe läks — kergeks kui sulg — ja kõik mured olid kadunud. 
Võtsin siis paberitüki ja pliiatsi — ise rõõmu ja ärevust täis — istusin maha ja kirjutasin: 

«Miss Watson te ärajoosnud neger Jim on siin kaks mili emal linna nimi on Pikesville ja mehe 
nimi mister Phelps ta annab ta teile lubatud tasu eest kui tasu satate Huck Finn.» 

Esimest korda elus tundsin, et olin hea ja patust puhtaks pestud; teadsin, et nüüd võisin 
palvetada. Aga ma ei teinud seda otsekohe, vaid panin paberi ära ja jäin mõttesse. Mõtlesin, kui 
hea see oli, et kõik oli nii läinud; ja kuis ma peaaegu oleksin hukkunud ja põrgusse saanud. 
Mõtlesin aina edasi. Mõtlesin, kuidas me jõge mööda alla sõitsime. Nägin Jimi enda ees; nägin, 
kuidas me päevad ja ööd sõitsime, mõnikord kuupaistel, mõnikord tormiga — lobisedes, lauldes ja 
naerdes. Kuidagi ma ei leidnud midagi, mis- oleks mind ta vastu üles ässitanud; leidsin temas 
ainult head. Nägin, kuidas ta oma valvekorra lisaks valvas ka minu eest, selle asemel et mind 
äratada, nii et ma võisin edasi magada. Nägin, kui rõõmus ta oli, kui ma udust tagasi tulin ja kui 


ma tulin sohu, kui oli võitlus olnud vaenu tõttu. Ja muud niisugust nägin. Kuidas ta mind alati 
nimetas kullakeseks ja hellitas mind ja tegi mu heaks kõik, mis ta vähegi oskas. Ja kui hea ta oli 
alati. Ja viimaks mõtlesmn sellele, kuidas ma ta päästsin, öeldes, et parvel olid rõugehaiged; ja kui 
tänulik ta siis oli ja kuidas ta ütles, et rna olin kõige parem sõber, keda vanal Jimil maa peal oli 

olnud, ja praegu ta ainus sõber. Siis vaatasin juhtumisi ümber ja nägin kirja. 

Olin kitsikuses. Võtsin kirja ja hoidsin käes. Käsi värises, sest ma pidin jäädavalt otsustama 
kahe asja vahel; seda ma teadsin. Mõtlesin minut aega hinge kinni pidades, siis ütlesin: 

«Hea küll, saagu ma siis põrgusse!» ja rebisin kirja puruks. 

Need olid hirmsad mõtted ja hirmsad sõnad, aga nüüd nad olid öeldud. Jätsin siis selle asja 
nii ega mõelnud enam ilmaski meeleparandusele. Viskasin kogu loo oma peast välja ja ütlesin, 
et olen edasi patune, see oli mu loomuses, sest nii olin kasvatatud. Et kohe jälle algust teha, 
mõtlesin Jimi uuesti orjapõlvest vabaks varastada; oleksin ma osanud midagi veel pahemat 
välja mõelda, siis oleksin ka seda teinud, sest kui ma juba lõplikult hukatuses olin, siis polnud 
enam, midagi kaotada. 

Hakkasin nüüd mõtlema, kuidas oma kavatsust teostada, ja mõtlesin asja mitmetpidi läbi. Lõpuks 
jäin peatuma kava juurde, mis mulle sobis. Otsisin kõigepealt metsaga käetud saare tükk maad 
allpool; ja niipea kui oli päris pime, sõitsin parvega sinna, peitsin parve ja läksin siis magama. 
Magasin öö otsa ja tõusin enne kui valgeks läks; sõin hommikust, panin poeriided selga, teised 
riided ja veel muid asju sidusin pampu, võtsin süsta ja sõudsin kaldale. Läksin maale umbes seal, 
kus ma arvasin Phelpsi maja olevat, peitsin pambu metsa, täitsin siis süsta veega, ladusin kive täis 
ja uputasin niisugusesse kohta, kust ma ta jälle võisin leida, kui vaja oli. See oli umbes veerand 
miili allpool väikest aurusae-veskit. 

Siis läksin maanteele. Kui saeveskist möödusm, nagin silti «Phelpsi saeveski»; kui kolm-nelisada 
küünart kaugemale taludeni jõudsin, siis hoidsin silmad pärani, ei näinud aga kusku kedagi, kuigi 
nüüd juba oli päris valge. Mul polnud aga sellest midagi, sest ma ei tahtnudki veel kedagi näha; 
tahtsin ainult ümbrust uurida. Vastavalt oma kavatsusele tahtsin siia linna poolt tulla, mitte alt- 
poolt. Vaatasin põhjalikult ümber ja hakkasin siis otse linna suunas minema. Noh, esimene 
inimene, keda ma seal nägin, oli hertsog. Ta kleepis parajasti «kuningliku 

kaelkirjaku» kuulutust seinale: kolm õhtut järjestikku — just nagu eelnenud kordki. Oli aga 
häbematust neil petistel! Olin üsna ta juures, enne kui asjast arugi sain. Ta vaatas mind 
imestunult ja ütles: 

«Halloo! Kust sina tuled?» Siis ütles ta rõõmsasti ja huviga: «Kus parv on? Heas köhas?» 


Ma vastasin: 

«Oi, seda tahtsin just teilt küsida, hiilgus.» Siis ta ei olnud enam nii rõõmus ja ütles: 

«Kust sa selle peale tuled, et minult küsida?» 

«Noh,» ütlesin, «kui nägin kuningat seal kõrtsis eile, siis teadsin kohe, et teda mitmel tunnil 
koju ei saa, mitte enne, kui ta kainem on. Läksin siis ajaviiteks linna luusima ja ootasin. Üks 
mees pakkus mulle kümme tsenti, kui ma ta üle Jõe ja tagasi sõuan. Ta tahtis sealt lamba 
tuua. Ma siis läksin. Aga kui me lammast paati sikutasime ja mees nööri otsa minu kätte andis 
ja ise läks lammast iagant lükkama, siis ma ei jaksanud hoida, ja lammas kiskus enda lahti ja 
pistis jooksu; meie talle järele. Meil polnud koera, nii pidime teda järjest taga ajama, kuni ta 
väsis. Alles kui pimedaks läks, saime ta kätte; siis viisime ta üle jõe, ja ma läksin sinna, kus 
parv pidi olema. Sain sinna ja nägin, et parv oli läinud. Mõtlesin endamisi: «Teistel läks 
haprasti ja nad pidid sääred tegema ja viisid mu neegri kaasa; see oli mu ainuke neeger maa 
peal, ja nüüd olen võõras köhas, ei ole mul enam varandust ega midagi. Millest ma siis nüüd 
elan?» Istusin siis maha ja nutsin. Öö otsa magasin metsas. Kuid mis on siis parvega juhtunud? 
Ja Jim, vaene Jim!» 

«Pagan võtku, kust mina tean, mis parvega on juhtunud! Vana lollpea teenis kauplemisega 
nelikümmend dollarit; kui me ta kõrtsist leidsime, olid hulgused temaga kaarte mänginud ja olid 
ta viimse tsendini paljaks koorinud. Kui ma ta hilja öösi koju vedasin, oli parv läinud. 
Ütlesime: väike võllaroog on me parve varastanud ja meid maha jätnud ja plehku pannud.» 

«Aga ma poleks ometi oma neegrit maha jätnud; eks ole? ... Ainuke neeger, kes mul oli! Mu 
ainus varandus!» 

«Selle peale me ei mõelnud. Tõepoolest olime uskuma hakanud, et ta oli meie neeger. Jah, 
pidasime teda oma 

neegriks; taevas teab, meil oli temaga muret küllalt. Kui siis nägime, et parv oli läinud ja 
me istusime kuival, siis ei jäänud muud üle.kui veel kord «kuningliku kaelkirjakuga» katset 
teha. Olin nii plindris, et hullemini plindris ei saagi olla. Kas sul on kümme tsenti? Anna 
siia!» 

Mul oli üsna palju raha, kuid andsin talle vaid kümme tsenti, ja palusin veel, et ta ostaks 
sellega midagi süüa ja annaks mulle ka, kuna see olevat mu viimne raha ja ma ei olevat eilsest 
saadik midagi söönud. Ta ei vastanud midagi. Järgmisel silmapilgul pöördus ta äkki mu poole 
ja ütles: 

«Kas usud, et neeger meid ära annab? Kisume tal naha üle kõrvade, kui ta seda teeb!» 

«Kuidas ta saab teid ära anda? Kas tema siis pole ära jooksnud?» «Ei! Vana loll müüs ta ära, 
ei jaganud minugagi, ja raha on läinud.» 


«Müüs ara?» ütlesin ma ja hakkasin nutma. «Oi, ta oli ju minu neeger ja see oli minu raha. 
Kus ta on? Tahan oma neegri tagasi sa«da!» 

«Noh, oma neegrit sa ei saa, see on kõik. Niisiis ära tönni. Kuule, kas sa meid ära annad? 
Pagan võtku, sind eitohiusaldada! Kui sa julged meist sõnagi lausuda, siis...» 

Ta vaikis, kuid ma'polnud iial enne hertsogil nii koledaid silrni näinud. Virisesin edasi ja 
ütlesin: 

«Mul pole tarvis kellestki sõna lausuda ja aega pole mul ka. Lähen minema ja otsin oma 
neegri üles.» 

Ta näis tusane olevat; seisis, lipendavad müürilehed kaenlas, mõtles ja nühkis otsaesist. 
Viimaks ta ütles: 

«Ütlen sulle midagi. Jääme siia kolmeks päevaks. Kui sa tõotad, et suu pead ja käsid neegrit ka 
suu pidada, siis ütlen sulle, kust sa ta leiad.» Tõotasin, ja t» ütles: 

«Talumehe nimi on Siias Ph... » ta vaikis. Oli tahtnud mulle tõtt öelda, kuid peatus, hakkas 
uuesti kaaluma ja mõtlema — sain aru, et ta oli meelt muutnud. Nii see oligi. Ta ei usaldanud 
mind; tahtis mu kolmeks päevaks kindlasti eest ära koristada. Ütles siis üsna varsti: 

«Ostja nimi on Abram Foster — Abram G. Foster -- 

ja ta elab neljakümne miili kaugusel tagamaal, Lafayette'i tee ääres.» 

«Hea küll,» ütlesin ma. «Jõuan kolme päevaga sinna. Hakkan juba täna pärast lõunat 
minema.» 

«Ei, hakka kõhe minema. Ja ära aega viida ega lobise tee ääres. Pea keel hammaste taga ja anna 
jalgadele valu — muidu on sul meiega tegemist, kas kuuled?» 

Seda käsku olin soovinud. Seda olin arvestanud. Pidin vaba olema, et oma kavatsust teostada. 

«Hakka nüüd minema,» ütles hertsog. «Härra Fosterile võid rääkida, mis tahad. Võib-olla saab 
ta uskuma, et Jim oli sinu neeger. On lolle, kes dokumente ei nõua! Siin Lõunas vähemalt, nagu ma 
olen kuulnud. Võid ka öelda, et kuulutus ja tasuluba on võltsitud; võib-olla ta usub sind, kui ütled, 
mida selle naljaga taheti kätte saada. Mine nüüd ja jutusta talle kõik, mis tahad; aga pea meeles, 
et sa suud lahti eitee, enne kui seal oled.» 

Hakkasin siis sisemaale minema. Ei vaadanud ümber, kuid tundsin, et ta mind valvas. Teadsin, 
et ta seda igavesti ei saanud teha. Käisin umbes miili sisemaa suunas; siis jäin seisma ja hakkasin 
läbi metsa Phelpsi talu poole tagasi minema. Arvasin, et on parem otsekohe oma kavatsuse 
teostamist alustada, mitte enam aega viita, sest tarvis oli Jimil suu sulgeda seniks, kui kelmid 
oleksid läinud. Enam sekeldusi ma nendesugustega ei soovinud. Olin nendega enam kui küllalt 
läbi elanud; tahtsin neist lõplikult lahti saada. 


32. PEATÜKK 

Kui ma pärale jõudsin, oli kõik vaikne nagu pühapäeval. Ilm oli kuum ja päikesepaistene. 
Töölised olid väljadele läinud. Õhk oli täis putukate ja kärglaste suminat; sellest tekib sihuke 
üksindustunne, nagu oleksid kõik inimesed surnud ja maha maetud. Kui siis veel tuuleõhk tuleb ja 
lehtedes sahistab, läheb süda kurvaks, sest tundub, nagu sosistaksid vaimud, kes palju aastaid on 
surnud olnud. Ja siis arvad ikka, et nad just sinust räägivad! 

Enamasti tahaksid siis ise ka surnud olla, et kõik oleks möödas. 

Phelpsil oli sihuke väike puuvillaistandik; need on kõik ühesugused. Võredest vahe piiras 
kahe aakri” suurust õue. Üle aia viisid pakuotstest astmed — see trepp tuletas pikemate ja 
lühemate aamide riita meelde; sealt pealt võisid naised hobuse selga astuda. Suures õues 
kasvas mõni kidur rohututt, enamalt jaolt aga oli see lage ja sile nagu vana kulunud 
viltkübar. Õues oli suur kahe poolega palkmaja valgetele. Tahumata palkide vahed olid 
saviga ja lubjaseguga kinni pätsitud; kunagi ammu oli neid savitriipe valgeks lubjatud. 
Tahumata palkidest kööki ühendas majaga lai lahtine, kuid katusega käetud käik; köögi taga 
oli palkidest suitsutusruum. Teispool suitsuruumi oli kolm väikest palkidest neegriteonni 
reas. Väike hütt seisis üksikult eemal aiavõre juures; teispool olid mõned kõrvalhooned. Hüti 
juures oli pühkmehunnik ja suur seebikeetmise katel; köögiukse juures pink vee-toobriga ja 
kõrvitsast lähkriga. Koer magas sealsamas päikesepaistel, igal pool mujal magas veel koeri. 
Taga nurgas kasvas kolm puud, teises kohas aia lähedal mõned sõstra- ja karusmarjapõõsad. 
Teispool võret oli aed ja arbuusipeenar. Siis tulid puuvillaväljad ja väljade taga algas mets. 

Läksin ringi, ronisin pühkmehunniku juures tagatrepist üle aia ja suundusin köögi poole. 
Kui natuke maad olin edasi läinud, kuulsin vaheldumisi kõvemat ja vaiksemat vokivurinat. Siis 
soovisin lõplikult, et oleksin surnud, sest see on kõige rusuvam hääl maailmas. 

Läksin erilise kindla kavatsuseta aina edasi; lootsin, et saatus mulle parajal ajal õiged 
sõnad suhu paneb, sest olin märganud, et saatus paneb mulle alati õiged sõnad suhu, kui ma 
ise vahele ei seganud. 

Kui pool teed oli käidud, tõusis enne üks koer üles ja tuli mu juurde, siis teine; muidugi jäin 
seisma, vaatasin neile näkku ja olin vakka. Ja missugust lõrinat nad tegid! Mõne sekundi pärast 
olin kui mõni rattatelg, mille ümber koertering märatses. Neid oli tükki viisteist mu ümber 
rüselemas, haukudes ja ulgudes, ninad püsti ja kaelad 

Aaker — inglise pinnamõõt, 2/5 hektarit. 

mu poole õieli. Aina uusi koeri tuli juurde; neid tuli tormates üle aia ja iga nurga tagant. 

Neegrinaine jooksis rutates köögist, taignarullimise kurikas käes, ja karjus: «Vakka! vait, 
Tiiger! vait, Kirju! Vakka!» Ta andis enne ühele, siis teisele laksu, nii et nad ulgudes ära 
jooksid; teised jooksid järele. Järgmisel silmapilgul olid pooled neist tagasi, sabadega mu 


ümber vehkides ja sõprust otsides. Ega koerad pole pahad loomad. 

Naise järele tuli väike neegriplika ja kaks väikest neegripoissi. Neil polnud muud seljas kui 
takused särgid, nad hakkasid ema seelikust kinni ja piilusid mind ta selja tagant aralt nagu 
neegrilapsed kunagi. Siis tuli majast joostes valge naine, umbes neljakümne viie või viiekümne 
aastane, palja peaga, kedervars käes. Ja tema järele tulid väikesed valged lapsed; need tegid 
sedasama, mis neegrilapsedki. Naise nägu oli üleni naerul ja ta hüüdis mulle: 

«Viimaks ometi sa tuled!» 

Enne kui ma asjast arugi sain, pomisesin: 

«Jah, proua.» 

Ta haaras minust kinni ja kaelustas mind tugevasti; siis võttis ta mu käed ja raputas ja 
raputas. Pisarad tulid tal silmadesse ja jooksid mööda nägu alla; näis, nagu ei jõuaks ta 
küllalt kaelustada ega raputada. Seejuures rääkis ta vahetpidamatult: 

«Sa pole sugugi oma ema moodi; ma uskusin, et oled. Aga taevas teab, mulle on see ükskõik; 
olen nii õnnelik sind nähes! Heldeke, sööksin su kas või ära! Lapsed, see on te tädipoeg Tom! 
Öelge talle tere.» 

Aga nad tõmbasid pead õlgade vahele, pistsid näpud suhu ja peitsid endid ta selja taha. Ta 
rääkis edasi: 

«Liisa, ruttu! Tee talle sooja sööki. Või sõid sa laevas?» 

Ütlesin, et sõin laevas. Siis võttis ta mu käest kinni ja hakkas maja poole minema; lapsed tulid 
Jöntides järele. Kui majasse saime, pani ta mu roogpõhjaga toolile istuma, istus ise mu vastu 
väikesele madalale istmele, võttis mu kätest kinni ja ütles: 

«Nüüd vaatan sind õige hästi; taevake, kui hirmus kaua ma olen seda igatsenud — kõik need 
pikad aastad. 

Nüüd on see aeg ometi tulnud! Ootame, sind juba paar päeva. Kuhu sa jäid nii kauaks? 
Kas laev jäi põhja kinni?» 

«Jah, madam — laev ... » 

«Ara ütle: jah, madam. Ütle: tädi Sally. Kus kohal laev põhja kinni jäi?» 

Ma ei teadnud õieti, mis öelda, sest ma ei teadnud, kas laev oli pärivett või vastuvett 
tulema pidanud. Aga usun kaunikesti oma vaistu ja mu vaist ütles, et laev pidi tulema 
lõunast — Orleansi kandist. See ei aidanud mind siiski suuremat, sest ma ei teadnud 
sealsete kohtade nimesid. Mõistsin, et ma ei võinud kohanimesid luuletada ega unustanud 
olla selle köha nime, kus laev põhja kinni jäi egaka... Äkki tuli mulle hea mõte ja ma 
ütlesin: 

«Laev ei jäänud põhja kinni, — see poleks meid kuigi palju hiljaks jätnud. Meil lõhkes 
katlatoru.» 

«Helde taevas! Ega keegi viga saanud?» 


«Ei. Üks neeger sai surma.» 

«Noh, see läks hästi; mõnikord saab selle juures inimesi hukka. Kahe aasta eest jõulu 
ajal tuli su onu Silas New Orleansist vana «Lally Rookiga», katlatoru lõhkes ja vigastas 
raskesti üht meest. Ma arvan, see suri hiljemini. Ta oli baptist. Onu Siias tundis üht 
perekonda Baton Rouge'is; see perekond oli selle baptisti omastega väga hästi tuttav. Jah, 
ma nüüd mäletan: ta suri jah. Põletik lõi sisse, teda tuli lõigata, aga see ei aidanud 
enam. Jah, põletik oli jah; ta läks üleni siniseks ja suri õndsas lootuses ülestõusmisele. 
Räägiti, et oli meeltülendav seda näha. Onu käis iga päev linnas sul vastas. Ta läks 
tänagi, alles tunni aja eest; ta peab nüüd iga silmapilk tulema. Pidid ju teel talle vastu 
tulema, mis? Vanapoolne mees ja...» 

«Ei, ma ei näinud kedagi, tädi Sally. Laev maabus parajasti, kui valgeks läks, ma jätsin 
pakid silla juurde ja vaatasin natuke linnas ringi ja siis kõlasin natuke maal, et aega viita. 
Ei tahtnud liiga vara siia saada. Nii juhtus, et tulin tagatee kaudu.» 

«Kelle kätte sa andsid pakid hoiule?» 

«Ei kellegi kätte.» 

«Oi, laps, need varastatakse ära!» 

«Kindlasti mitte sealt, kuhu ma nad peitsin,» ütlesin ma. 

«Kuidas sa laevas nii vara süüa said?» Olin nüüd õige libedal teel; ütlesin siiski: «Kapten nägi, 
et seisin seal, ja ütles, et ma parem sööksin midagi, enne kui maha lähen. Ta saatis mu ohvit- 
seride ühiskajutisse ja andis kõik, mis tarvis.» 

Mul hakkas nii sant, et ma ei suutnud hästi kuulata. Kogu aeg olid mu mõtted laste juures; 
oleksin tahtnud nad kõrvale kutsuda ja neilt natuke teateid koguda — ehk oleksin siis jälile 
saanud, kes ma olin. Aga ma ei saanud midagi ette võtta: emand Phelps rääkis aina edasi. Mul käis 
külmavärin üle selja, kui ta viimaks ütles: 

«Ma muudkui vadistan siin ja sa pole saanud veel sõnagi lausuda, mis õde ja teised teevad. 
Panen nüüd oma suuvärgi natukeseks kinni, hakka nüüd sina pihta. Jutusta mulle kõik. Räägi 
kõik, mis igaüks teeb. Jutusta igast üksikust: kuidas nende käsi käib ja mis nad teevad ja mis nad 
käskisid mulle öelda. Jutusta igast väiksemast kui asjast!» 

Noh, nägin, et olin püsti hädas. Seni oli saatus mind aidanud, aga nüüd oli mul kitsas käes. 
Nägin, et ei maksnud mitte katsudagi sihukesest hädast välja rabelda; pidin paratamatult alla 
vanduma! Ütlesin siis endamisi, et nüüd tuleb riskida ja tõtt rääkida. Tegin suu lahti, et alustada; 
aga ta haaras minust kinni, toppis mu voodi taha ja ütles: 

«Sealt ta tulebki! Lase pea madalamasse, — nii, nüüd on küll; nüüd ta sind ei näe, ära sa 
endast märku anna. Tahan talle vembu mängida. Lapsed, ärge te lausuge sõnagi!» 

«Nägin, et nüüd olin sees. Aga mis käsu oleks olnud muretsemisest. Polnud müüd teha, — tuli 
vaikne olla ja katsuda vastu võtta, mis oli tulemas. 

Kui vanahärra sisse astus, nägin teda vaevalt raasukese, sest voodi varjas teda. Emand Phelps 


hüppas ta juurde ja ütles: 
«Kas ta tuli?» 
«Ei» ütles ta mees. 

«Helde taevas küll!» ütles emand, «mis temast küll võib saanud olla?» 

«Seda ma ei mõista arvata,» ütles vanahärra, «pean ütlema, see teeb mulle koledasti 
muret.» 

«Muret!» ütles emand. «Ma olen valmis meelt heitma! Ta pidi tulema; sa sõitsid tast teel 
mööda. Ma tean seda — miski ütleb mulle.» 

«Oi, Sally, ma ei võinud temast mööda minna; seda sa tead.» 

«Aga heldeke, heldeke, mis ütleb õde! Poiss pidi tulema! Sa oled tingimata mööda sõitnud. 
JA is) 

«Oh, ära tee mind veel õnnetumaks; olen niigi õnnetu küllalt. Ma ei tea, mis asja see 
ometi peab tähendama. Minu tarkus on otsas ja ma võin öelda, hirmunud olen küllalt. Mul 
pole lootustki, et ta on tulnud! Pole võimalik, et ta tuli ja mulle vastu ei tulnud. Sally, see on 
hirmus, otse hirmus, laevaga on kindlasti midagi juhtunud!» 

«Oi Silas! Vaata sinna! Vaata teele! Kas sealt keegi tuleb?» 

Mees hüppas akna juurde voodi peatsis; see andis emandale soovitud võimaluse. Ta 
kummardus ruttu voodi jalutsi taha, müksas mind, ma ronisin välja; ja kui mees akna juures 
ümber pöördus, seisis naine ta ees naeratades ja särades nagu päike, mina õnnetult ja 
hirmunult naise kõrval. Vanahärra vahtis mind ja ütles: «Noh, kes see's on?» «Mis sa arvad, kes 
see on?» «Pole aimugi. Kes see's on?» «See on Tom Sawyer!» 

Taevake, oleksin peaaegu põrandast läbi kukkunud. Kuid polnud aega pead murda; vanahärra 
haaras mu käest kinni ja raputas ja raputas. Ja emand aina tantsis me ümber ja naeris ja nuttis; ja 
siis hakkas mõlemalt küsimusi sadama Sidi ja Mary ja kõigi teiste perekonnaliikmete kohta. 

Aga nende heameel polnud midagi minu heameele vastu; olin nagu uuesti sündinud, nii 
rõõmus olin, et teadsin, kes ma olin. Noh, nad painasid mind paar tundi; viimaks olid mu 
lõualuud nii väsinud, et ma vaevalt suu lahti sain, sest olin jutustanud neile kõik oma 
perekonnast — see tähendab Sawyerite perekonnast — rohkem 

kui võis juhtuda kuuele Sawyerite perekonnale. Ja olin seletanud, kuidas meil White Riveri 
suudmes lõhkes katlatoru, mille paranduseks meil kulus kolm päeva. Seletus läks libedasti ja 
mõjus suurepäraselt; nemad ei teadnud midagi neist asjust ega ka seda, miks sihuke asi kestis 
kolm päeva. Sama hästi oleksin võinud öelda, et katki oli läinud mõni kruvimutter. 


Nüüd oli mul ühest küljest hästi mõnus ja teisest küljest hästi sant. Tom Sawyer olla oli hea ja 
mõnus; mul oli rahulik ja mugav olemine, kuni viimaks kuulsin auriku ähkimist alt jõelt. Siis 
ütlesin endamisi: oletame, et Tom Sawyer tuleb selle laevaga — ja oletame, et ta äkki astub siia 
sisse ja hõikab mu nime, enne kui ma saan märku anda, et ta suu peaks — sihukest asja ei võinud 
lasta sündida — see poleks sugugi klappinud. Pidin minema maanteele teda varitsema. Ütlesin 
siis, et lähen linna ja toou oma pakid. Vanahärra kippus kaasa tulema, aga ma ütlesin ei; ütlesin, 
et võin isegi hobust juhtida ja et ta parem ärgvi tülitagu ennast minu pärast. 

22 PEATIIKK 


Sõitsin tsiis vankriga linna; poolel teel sõitis mulle teine vanker vastu; olin kindel, et Tom 
Sawyer tuleb, peatasin hobuse ja jäin teda ootama. Ütlesin: «Pea!» Vanker peatus ja Tomi suu 
läks pärani lahti; ta neelatas kaks või kolm korda, nagu oleks tal kurk kuiv olnud, ja ütles siis: 

«Ma pole sulle ilmaski paha teinud. Sa tead seda. Miks sa siis tuled ennast mulle ilmutama?» 

Mina ütlesin: 

«Ma ei tule tagasi? — ma pole surnud olnudki.» 

Kui ta mu häält kuulis,, jäi ta natuke rahulikumaks, aga päris rahul ta veel polnud. Ta ütles: 

«Ara sa mind tüssa, mina ei tüssaks sind ka mitte. Indiaani ausõna, kas oled või ei ole vaim?» 

«Indiaani ausõna, ei ole,» ütlesin ma. 

«Hea küll — mina — ma — noh, see on muidugi siis hea; aga ma ei saa sest mitte mingit 
moodi aru. Kuule, kas sind siis üldse ei tapetudki?» 

«Ei. Mind ei tapetudki; ma ainult mängisin nii. Tule siia ja katsu mind, kui sa muidu ei 
Usu.» 

Ta tegi seda ja jäi rahule; ja tal oli nii hea meel mind jälle nähes, et ta ei teadnud, mis 
teha. Ta tahtis teada, kuidas see kõik oli olnud, sest see oli suur ja salapärane seiklus ja 
kangesti huvitav. Aga ma ütlesin, et jätame selle pärastiseks, ja käskisin ta kutsarit oodata, 
ja me sõitsime natuke maad edasi, ja ma jutustasin talle, mis hädas ma olin, ja küsisin, mis 
tema arvates kõige parem, oleks teha. Ta ütles, et ma jätaks ta üheks minutiks rahule ega 
segaks teda. Siis ta mõtles ja mõtles ja varsti ütleski: 

«Hea küll, ongi käes. Võta mu kohver oma vankrisse, las see olla sinu oma; pööra tagasi ja 
luusi õige pikkamööda, nii et sa umbes õigeks ajaks koju saad. Ma sõidan tükk maad linna 
poole, hakkan siis uuesti pihta ja jõuan veerand või pool tundi pärast sind sinna. Sa ära tee 
alguses väljagi, et tunned mind. Ma ütlesin: 

«Hea küll; aga oota natuke. Siin on veel midagi, — midagi, millest keegi peale minu ei 
tea. Nimelt siin on neeger, kelle ma tahan katsuda orjusest vabaks varastada — ja ta nimi 
on Jim — vana miss Watsoni Jim.» Ta ütles: 


«Mis! Kuidas, Jjm on...» Ta vaikis ja jäi mõttesse. Ma ütlesin: «Tean küll, mis sa tahad 
öelda. Tahad öelda, et see on räpane ja alatu tegu. Aga mis sellest? Mina olen alatu; ja ma 
varastan ta ja sa pead vait olema ja suu pidama. Kas oled nõus?» 

Ta silmad hakkasid särama ja ta ütles: «Aitan sul teda varastada!» 

Noh, minust oleks kui püssikuul läbi läinud. See oli kõige imestusväärseni jutt, mis ma iial 
olen kuulnud; ja ma pean ütlema, nyi lugupidamine Tom Sawyerist langes suuresti. Ainult ma 
ei uskunud seda. Tom Sawyer neegrivaras! 

«Oh, lollus,» ütlesin ma, «sa teed nalja.» «Ei tee ühti nalja.» 

«Hea küll siis,» ütlesin ma, «kas teed nalja või mitte, igatahes kui kuuled midagi põgenenud 
neegrist, siis 

ära unusta, et sa ei tea temast midagi ja et mina ei tea temast ka midagi.» 

Võtsime siis kohvri ja panime selle mu vankrisse; siis läks tema oma teed ja mina läksin oma 
teed. Aga muidugi unustasin aeglaselt sõitmise, sest olin nii rõõmus ja mõtteid täis; nii jõudsin 
koju kaugelt liiga vara teepikkuse kohta. Vanahärra oli ukse ees ja ütles: 

«Oi, see on ju ime! Kes oleks seda vanast kronust 'uskunud? Kahju, et ma seda enne ei teadnud. 
Ja ta pole mitte põrmugi märg. Päris ime. Noh, ma ei müüks seda hobust nüüd mitte saja dollarigi 
eest; ja ometi oleksin ta peaaegu müünud viieteistkümne eest ja arvasin, et ta rohkem väärt pole.» 

See oli kõik, mis ta ütles. Ta oli kõige süütum ja parem vana hing maailmas. Aga see polnud 
üllatav, sest ta polnud mitte üksi talupoeg, vaid ka jutlustaja. Tal oli väike palkidest kirik eemal 
istandiku taga; selle oli ta ise omal kulul ehitanud, et jumalateenistust ja kooli pidada. Tasu ei 
saanud ta oma jutlustamise eest iialgi, ja ega see polnud tasu väärtki. Sihukesi talupoegi- 
jutlustajaid oli Lõunas veel küllalt ja nad olid kõik ühesugused. 

Umbes poole tunni pärast sõitis Tomi vanker värava ette ja tädi Sally nägi seda läbi akna, sest 
värav oli kõigest umbes viiekümne küünra, kaugusel; ta ütles: 

«Oi, keegi on tulnud! Kes see küll võib olla? Usun, mõni võõras. Jimmy,» (see oli üks lastest) 
«jookse ja ütle, et Liisa katab veel ühe inimese jaoks.» 

Kõik ruttasid eesukse juurde, sest võõraid muidugi ei käi alati; kui mõni tuleb, siis on'ärevus 
suur. Tom tuli mulgust läbi ja lähenes majale; vanker sõitis mööda teed venides küla poole ja me 
seisime kõik mütsakus ukse ees. Tomil olid uued riided seljas ja teda vahiti, — see oli Tom 
Sawyerile alltti meelepärane. Sihukeses olukorras polnud tal raske toredust teha. Ta polnud neid 
poisse, kes aralt sisse tulevad kui tallekesed; ei, ta tuli rahulikult ja tähtsalt nagu vana jäär. Kui ta 
meie ette jõudis, kergitas ta kübarat nii peenelt ja kenasti, nagu oleks kübar olnud karbikaas ja 
kärbis liblikad maganud ja ta poleks tahtnud neid segada. Ta ütles: 


«Härra Archibald Nichols, eks ole?» 

«Ei, mu poiss,» ütles vanahärra. «Pean kahjuks ütlema, et voorimees pole teid õigesse kohta 
toonud. Nicholsite talu on veel kolm miili kaugemal. Astuge sisse, astuge sisse.» 

Tom vaatas korraks üle õla tagasi ja ütles: 

«Liiga hilja; teda ei näe enam.» 

«Jah, mu poeg,» ta on läinud, ja te peate sisse tulema ja meiega lõunat sööma. Siis paneme 
hobuse ette ja viime teid Nicholsite juurde.» 

«Oh, ma ei või ometi teile nii palju tüli teha; täitsa võimatif. Lähen jala; tee pole mulle pikk.» 

«Kuid me ei lase teid jala minna, seda ei luba Lõunamaa külalislahkus. Tulge aga sisse.» 

«Jah, tulge,» ütles tädi Sally, «see ei tee meile sugugi tüli, mitte põrmugi. Peate siia 
jääma. Tee on pikk ja tolmune; me ei või lasta teid jala minna. Pealegi käskisin juba teie 
jaoks taldriku lauale panna, kui nägin teid tulevat. Nii ei tohi te meile pettumust valmistada. 
Tulge aga sisse ja olge kui kodus.» 

Tom siis tänas väga südamlikult ja ilusasti, laskis ennast veenda ja astus sisse. Ja kui ta 
toas oli, ütles ta, et on võõras Hicksvillei*st Ohiost, ja et ta nimi on William Thompson, 
— ta kummardus uuesti. 

Noh, ta jahvatas ja jahvatas, jutustas Hicksville'ist ja selle elanikest, mis ta vähegi oskas 
välja mõelda. Ma läksin juba natuke närviliseks ja mõtlesin, kuidas see pidi mind mu hädast 
välja aitama. Lõpuks — ikka aina vadistades — ajas ta ennast õieli ja suudles tädi Sallyt 
otse suule; siis toetus ta jälle mugavalt tooli seljatoele ja rääkis edasi. Aga tädi hüppas üles, 
pühkis käeseljaga üle suu ja ütles: 

«Häbematu «jõmpsikas!» 

Tom tegi, nagu oleks ta haavunud, ja ütles: 

«Te üllatate mind, madam.» 

«Te olete... Ja mis te arvate: kas mina pole üllatatud? Mul oleks suur himu teile.... öelge, 
mis te õige mõtlete! Mind suudlema tulla!» 

Tonmäis alandlikum ja ütles: 

«Ei mõelnud midagi, madam. Ei mõelnud midagi paha. Ma — ma mõtlesin, et see meeldib 
teile.» 

«Mis, te olete puruhull!» Ta võttis kedervarre ja näis, nagu ei suudaks ta jätta Tomi selga 
kloppimata. «Miks te seda arvasite?» 

«Noh, ma ei tea. Teised — kõik — rääkisid, et — see meeldiks teile.» 

«Teised rääkisid!- See, kes seda rääkis, on teine hullumeelne. Ma pole veel niisugust asja 
kuulnud. Kes need teised olid?» 


«Noh, igaüks. Kõik ütlesid, madam.» Tädil oli tegemist, et endast jagu saada; ta silmad 
välkusid, sõrmed tõmblesid, nagu oleksid tahtnud küünistada. Ta ütles: 
«Kes — kõik? Nimed lagedale, — või asi läheb halvasti.» 

Tom tõusis õnnetu näoga püsti, muljus oma kübarat ja ütles: 

«Mul on kahju; seda ma ei oodanud. Mulle öeldi niiviisi. Kõik ütlesid. Kõik käskisid 
suudelda; ütlesid, et see teile meeldib. Kõik ütlesid — igaüks. Kahetsen, proua; ma ei tee 
seda iialgi enam. Ausõna.» 

«Ei tee! eitee! Noh, ma arvan, et ei tee!» 

«Ei, proua, ausõna. Ma ei tee seda iialgi enam. Kuni te ise palute.» 

«Kuni mina palun! Noh, niisugust asja pole ma eluilmaski veel näinud! Võite 
Metuusala vanuseks saada, kui jääte ootama, kuni mina palun teid — või teiesuguseid!» 

«Noh,» ütles Tom, «see on mulle nii suureks üllatuseks. Ma ei saa sellest kuidagi aru. 
Teised ütlesid, et ... ja ma ise arvasin ka, et... Aga...» Ta vaikis ja vaatas pikkamisi 
ümber, hagu oleks ta soovinud köhata sõbralikku pilku. Tabas vanahärra pilgu ja ütles: 
«Kas teie ei arvanud, et talle meeldib mu suudlus?» 

«Ei noh, ma — ma, noh, — ei — ma eiusu ...» Tom vaatas samaviisi edasi, vaatas 
mind ja ütles: «Tom, kas sina ei arvanud, et tädi Sally ajab käed laiali ja ütleb: «Sid 
Sawyer ... »» 

«Taevake!» ütles tädi vahele ja kargas ta juurde, «sa häbematu noor kelm, niiviisi 
inimest narrida ...» Ta tahtis Tomi ümbert kinni hakata, aga Tom tõrjus teda eemale ja 
ütles: 

«Ei, enne pead mind paluma.» 

Siis tädi ei viitnud enam aega, vaid palus. Ta kaelustas ja suudles teda ikka ja ikka 
jälle, lükkas ta siis vanahärra ette, ja vanahärra võttis, mis veel võtta oli. Kui nad jälle olid 
natuke rahulikumad, ütles tädi Sally: 

«Oh heldeke, mul pole ilmaski säärast üllatust olnud. Sind ma üldse ei oodanud; ootasin 
ainult Tomi. Õde ei kirjutanud sellest midagi, et keegi veel kaasa tuleb.» 

«Kavatsetud oligi nii, et ainult Tom tuleb,» ütles Tom, «aga ma nurusin ja nurusin, ja 
viimasel minutil laskis ema mind ka tulla. Jõge mööda alla sõites arvasime Tomiga, et 
oleks esimese järgu üllatus, kui tema tuleks enne siia ja mina sajaksin hiljemini sisse ja 
ütleksin, et 

olen võõras. Aga see oli eksitus, tädi Sally. Siin ei võeta võõraid kuigi hästi vastu.» 


«Ei, häbematuid poisinolke mitte, Sid. Sul tuleks kõrvad tuliseks teha; ma pole mõnel ajal 
enam nii ärritatud olnud. Aga ükskõik, ma ei hooli millestki, kanna-taksin tuhat säärast tempu 
ära, kui aga teie siin olete. Mõelda, missugune etendus see oli! Ma ei salga, olin imestusest 
soolasambaks muutumas, kui sa mulle selle musu andsid.» 

Sõime lõunat lahtises käigus maja ja köögi vahel; toitu oli laual, nii et .oleks seitsmele 
perekonnale jätkunud, ja kõik oli kuum. Polnud sihukest vindunud ega vintsket liha, mis öö otsa 
on niiskes keldris riiulil seisnud ja maitseb nagu va külm pastlanahk. Onu Silas pidas enne sööki 
õige pika palve, kuid söök oli seda väärt. Ja see ei olnud ka vahepeal sugugi jahtunud, nagu ma 
mujal olen sihukestel puhkudel mitu korda näinud. Kogu pealelõuna räägiti õige palju; mina ja 
Tom olime kogu aja valvel, aga sellest polnud käsu midagi: keegi ei juhtunud midagi ütlema 
põgenenud neegrist ja me ei julgenud sellest juttu teha. Aga õhtusöögi ajal üks väikestest poistest 
ütles: 

«Taat, kas Tom ja Sid ja mina võime minna etendusele?» 

«Ei,» ütles vanahärra, «ma arvan, et etendust ei tulegi. Ja kui tulekski — te ei lähe ikkagi, sest 
põgenenud neeger jutustas Burtonile ja mulle kõik sellest häbitust etendusest. Burton lubas rahvale 
edasi rääkida; arvan seepärast, et alatud hulgused enne etenduse algust linnast välja kihutatakse.» 

Nüüd oli siis asi nii kaugel! Aga mina ei saanud midagi parata. 

Tom ja mina pidime koos ühises toas ja ühises voodis magama. Olime väsinud; ütlesime 
seepärast head ööd kohe pärast õhtusööki ja läksime üles magamistuppa. Ronisime aknast välja, 
mööda piksevarrast alla ja pist-sime linna. Sest ma arvasin, et keegi polnud kuningale ja 
hertsogile märku andnud, ja et kui mina neile ruttu märku ei annaks, siis satuksid nad kindlasti 
hätta. 

Teel jutustas mulle Tom, kuidas kõik olid uskunud, et ma olen tapetud, ja kuidas mu taat oli 
varsti selle järel 

kadunud ega olnud enam tagasi tulnud; ja missuguses ärevuses oli oldud, kui Jim 
põgenes. Ma jutustasin Tomile kõik me «kuningliku kaelkirjaku» kelmidest ja nii palju 
me parvesõidust kui jõudsin. Kui me linna saabusime ja kesklinnast läbi läksime — kell oli siis 
pool kaheksa — tuli meile märatsev rahvasumm vastu tõrvikutega, koleda kisendamise, 
karjumisega, plekkpottide tagumisega ja pasunate puhumisega. Hüppasime teelt kõrvale, et 
lasta neid mööda minna. Ja kui nad mööda läksid, siis nägin, et kuningas ja hertsog olid 
ratsa redelil — see tähendab: ma teadsin, et need olid kuningas ja hertsog, kuigi nad olid üleni 
tõrva ja sulgedega käetud ega olnud põrmugi inimeste sarnased, vaid sarnanesid kahe 
koletisliku suure sõdurikiivri sulega. Noh, mul oli sant seda vaadata; ja mu meel oli hale 
nende kähe viletsa kelmi pärast; tundus, nagu ei võiks ma neile enam iialgi paha olla. Kohutav 
oli seda vaadata. Inimesed võivad üksteise vastu koledasti julmad olla. 

Nägime, et olime hiljaks jäänud ega saanud enam midagi parata. Küsisime mõnedelt 


järelsörkijatelt, mis lahti oli. Nad ütlesid, et kõik olid hästi süütute nägudega etendusele 
läinud ja olid tasa olnud, kuni vaene vana kuningas oli laval kõige paremas kekslemishoos. 
Siis oli märku antud ja kogu majatäis oli üles hüpanud ja nende kallale läinud. 

Kõbisime siis koju tagasi; mu tuju polnud enam nii sant nagu enne; aga tundsin ennast 
kuidagimoodi pahana ja alatuna ja laiduväärsena, — kuigi mina polnud midagi teinud. Aga nii on 
ikka; pole mingit vahet, kas inimene teeb head või paha, südametunnistusel pole mõistust, see 
annab ennast alati tunda. Oleks mul valvekoer ja ta poleks targem kui inimeste südametunnistus — 
ma annaksin talle mürki. Südametunnistus võtab rohkem ruumi kui kogu muu sisikond ja head pole 
sellest ometi midagi. Tom Sawver ütles sedasama. 


24 PEATIIKK 


Lõpetasime rääkimise ja hakkasime mõtlema. Viimaks Tom ütles: 

«Tead, Huck, me olime lollid, et enne selle peale ei mõtelnud! Vean kihla, et ma tean, kus Jim 
on.» 

«Kus?» 

«Seal onnis pühkmehunniku juures. Oi, kuule ometi. Kui me lõunat sõime, kas sa ei näinud, et üks 
neeger läks toiduga sinna onni?» 

«Jah.» 

«Mis sa arvasid, kellele ta toitu viis?» 

«Koerale.» 

«Ma arvasin ka. Aga see polnud koerale.» 

«Miks?» 

«Sest muu seas oli seal arbuus.» 

«Seda kjill, ma nägin ka. Pagan võtku, meil ei tulnud meeldegi, et koer ei söö arbuusi. See näitab, 
et inimene võib korraga näka ja ometi mitte näha.» 

«Noh, neeger tegi rippluku lahti, kui ta sisse läks, ja keeras jälle lukku, kui välja tuli. Kui laua 
juurest üles tõusime, andis ta onule võtme; vean kihla, see oli sama võti. Arbuus näitab, et onnis on 
inimene; lukk näitab, et ta on vang. Vaevalt saab kaht vangi olla nii väikeses istanduses, kus pealegi 
inimesed on nii lahked ja head. Jim on see vang! Hüva, rõõmutsen, et saime seda teada 
salapolitseinikkude kombel; ega ma muul kombel midagi teada saada ei tahagi. Mõtle nüüd järele ja 
tee mõni kava, kuidas Jim varastada. Ma teen teise; siis valime, kumb meile rohkem meeldib.» 

On aga sel poisil pea! Oleks mul Tom Sawyeri pea, ma ei vahetaks ühegi hertsogiga ega auriku 
madrusega ega tsirkusetolaga ega mitte millegagi. Hakkasin kava välja mõtlema, kuid ainult 
ajaviiteks; teadsin väga hästi, kust õige kava tuleb. Varsti Tom ütles: 

«Valmis?» 

«Jah,» ütlesin mina. 

«Hüva, lase kuulda.» 


«Minu kava on niisugune,» ütlesin ma, «saame kergesti teada, kas see on Jim seal onnis. Siis 
võtame homme öösel mu paadi jälle veest välja ja toome saare 

juurest mu parve üle. Esimesel pimedal ööl varastame võtme vanahärra pükste taskust, kui 
ta on magama läinud. Siis sõidame Jimiga parvel jõge mööda alla, oleme päeval peidus ja 
sõidame öösiti edasi, nagu me Jimiga ennegi tegime. Kas see kava kõlbab?» 

«Kõlbab? Muidugi see kõlbaks nii kui midagi. Aga see on liiga lihtne; sellest pole midagi 
asja. Mis kava see on, kui sellega niisama natuke ongi vaeva? See on kui lapsemäng. Ei, Huck, 
sellest tuleks sama vähe juttu kui kõige lihtlabasemast vargusest.» 

Ma ei öelnud midagi, sest ma polnud muud midagi oodanud; aga teadsin väga hästi, et kui 
tema oma kavaga lagedale tuleb, siis selle vastu ei saa sihukest moodi 

vaielda. 

Ega saanudki. Ta jutustas mulle oma kava ja ma nägin otsekohe, et see oli sama palju väärt 
kui viisteist minu kava. Selles oli stiili ja see tegi Jimi niisama hästi vabaks kui minu oma ja 
surma saada võisime selle juures kõik pealegi. Olin siis rahul ja ütlesin, et hakkame pihta. Mul 
ei tarvitse veel öelda, missugune see kava oli, sest teadsin, et see niisuguseks ei jää. Teadsin, et 
Tom seda mitmet viisi muudab, kui me tööle hakkame, ja et ta veel uued vembud sisse lööb, kui 
vähegi saab. Ja seda ta tegigi. 

Noh, üks asi oli surmkindel; nimelt see, et Tom Sawyeril oli tõsi taga ja etta tõesti tahtis 
aidata Jimi orjusest vabaks varastada. See käis mul üle mõistuse. Siin oli lugupeetav ja 
hästikasvatatud poiss; tal oli hea kuulsus kaotada, ja ta omakseil oli ka hea kuulsus; ta oli tark 
ega olnud puupäine; ta oli haritud, mitte harimatu; ta polnud alatu, vaid oli hea; ja siin ta nüüd 
oli ja tegi iseendale ja oma perekonnale kogu ilma ees häbi; polnud tal uhkustunnet ega 
õigustunnet ega arusaamist. Ma ei suutnud seda kuidagiviisi mõista. See oli kole; teadsin, et 
oleksinpidanud seda talle ütlema; et oleksin pidanud olema truu sõber, sundima teda asja 
niisama jätma ja ennast päästma. Pidingi seda ütlema; aga ta käskis mind vait olla ja ütles: 

«Kas arvad, et ma eitea, mis ma teen? Et ma alati ei tea, mis ma teen?» 

«Jah, tead.» 

«Kas ma ei öelnud, et aitan teda varastada?» 

«Jah.» 

«Noh, siis... » 

See oli kõik, mis ta ütles; ja see oli kõik, mis mina ütlesin. Ei maksnud muud midagi öelda, 


sest kui ta ütles, et ta teeb midagi, siis ta tegi ka alati. Aga ma ei saanud aru, kuidas tal oli 
tahtmist ennast sihukesesse asja segada; jätsin siis selle niisama ega lausunud selle kohta enam 
sõnagi. Kui ta teisiti ei tahtnud — mis siis minagi sain parata? 

Kui me koju jõudsime, oli kogu maja pime ja vaikne; läksime siis onni juurde pühkmehunniku 
kõrval, et onni uurida. Läksime läbi õue, nagu oleksime tahtnud vaadata, mis koerad teevad. Nad 
tundsid meid ega teinud rohkem kära kui maakoerad harilikult, kui mõni inimene öösi mööda 
läheb. Kui me onni juurde jõudsime, vaatasime seda esiti eest ja siis kahest küljest; üht külge ma 
veel ei tunelnud — see oli põhjapoolne külg. — sealt leidsime neljanurgelise aknaavause. See oli 
kaunis kõrgel: põiki üle avause oli tugev laud naelutatud. Ma ütlesin: 

«Siin ongi paras paik. See auk on suur küllalt, et Jim siit läbi pääseb, kui me laua ära 
kisume.» 

Tom ütles: 

«See on lihtsam kui lihtne ja kergem kui lapsemäng. Loodetavasti leiame midagi keerulisemat, 
Huck Finn!» 

«Noh,» ütlesin ma, «võiks ju laua eest ära saagida nagu ma siis tegin, kui mind tapeti.» 

«See oleks juba parem,» ütles ta, «see on tõesti salapärane ja raske, "aga vean kihla, me 
leiame midagi, mis kaks korda nii palju aega võtab. Ruttu meil pole; vaatame enne veel 'natuke 
ringi.» 

Onni ja aia vahel oli onni taga laudadest sara, mille katuseräästas puutus, onni katusega 
kokku. Saraalune oli sama pikk kui onn, kuid kitsas — kõigest umbes kuus jalga lai. Sara uks oli 
Kuna pool; sel oli ripplukk ees. Tom läks seebikeetmise kööki, kõlas seal ringi ja tõi seatt 
raudkonksu, millega seebikeetmiskatla kaant kergi-tatakse. Sellega kangutas ta teise lukukrambi 
lahti. Lukk kukkus eest,, me avasime ukse, läksime sisse, panime ukse kinni, tõmbasime tikust 
tuld ja nägime, gt sara oli ehitatud küll onni külge, kuid polnud sellega ühenduses. 

Saral polnud põrandat ja sees polnud midagi peale mõne vana roostetanud tarvituseks 
kõlbmatu Kabli, mõne labida, mõne kirka ja katkise saha. Tikk kustus, me läksime välja, 
lükkasime krambi jälle sisse ja uks oli lukus nagu ennegi. Tom oli rõõmu täis. Ta ütles: 

«Nüüd oleme õigel teel. Kaevame ta välja. See võtab umbes nädal aega!» 

Siis läksime maja poole tagasi: ma läksin tagumise ukse juurde, seal polnud muud tarvis kui 
kuradmnahksest rihmast tõmmata ja uks oligi lahti. Aga see polnud Tom Sawyerile 
«romantiline» küllalt; tema pidi tingimata piksevarrast mööda üles ronima. Aga kui ta kolm 
korda oli poole teeni jõudnud ja iga kord alla kukkunud — viimast korda nii, et oleks äärepealt 
oma pea lõhki kukkunud —- siis pidi ta sellest juba loobuma. Kuid ta puhkas ja arvas siis, et 
katsub veel kord õnne ja saigi seekord üles. 


Hommikul tõusime koidu ajal üles ja läksime alla neegrihüttide juurde, silitasime koeri ja 
tegime sõprust neegriga, kes toitis Jimi, — kui see oli Jim, keda ta toitis. Neegrid olid parajasti 
hommikust söönud ja hakkasid põldudele minema. Jimi neeger täitis plekkpoti leiva ja lihaga ja 
muu toiduga; parajasti, kui teised minema hakkasid, toodi majast võti. 

Sel neegril oli hea, rumalavõitu nägu, ja ta villamoodi juuksed olid niidiga väikesteks 
kimpudeks kokku seotud. Seda tehti selleks, et vaime eemale ajada. Ta ütles, et vaimud olid teda 
öösel hirmsasti painanud ja käskinud teda kõiksugu veidraid asju teha; ja ta oli kõiksugu veid- 
raid sõnu ja hääli kuulnud; ta ei uskunud,-et vaimud teda eluilmaski nii kauaks olid ära 
nõidunud. Rääkis sellest nii palju ja seletas nii pikalt oma hädadest, et ta hoopis unustas, mis 
ta oli pidanud tegema. Tom ütles: «Kellele see toit on? Kas lähed koeri söötma?» Neegri nägu 
läks üleni naerule ja ta ütles: «Jah, noorhärra Sid, koera jah. Naljakas koer. Kas. tahate teda 
kord näha?» «Jah.» 

Müksasin Tomi ja sosistasin: «Lähed juba nüüd koidu ajal? Seda polnud kavas.» «Ei olnud. 
Aga nüüd on.» 

Läksime siis, aga, pagan võtaks, mulle see asi põrmugi ei meeldinud. Kui onnis olime, 
nägime vaevalt midagi, nii pime oli seal; aga Jim oli sees ja tema nägi meid; ja ta hüüdis: 

«Oi, Huck! Heldekene! Ja kas see pole mister Tom?» 

Teadsin, et see nii läheb; seda ma just ootasingi. Ma ei mõistnud midagi teha; ja kui ma 
oleksin mõistnud, siis ei oleks ma saanud midagi teha, sest neeger hüüdis vahele: 

«Oi, helde taevake! Sa tunned neid džentlmene?» Nägime nüüd väga hästi. Tom vaatas 
neegrile rahulikult ja nagu imestudes näkku ja ütles: «Kes tunneb meid?» «Noh, see 
põgenenud neeger.» «Ma ei usu, et tunneb. Kust sa selle peale tulid?» «Kust ma tulin? Kas ta's 
just praegu ei hüüdnud, nagu oleks ta teid tundnud?» 

Tom ütles nagu jahmunult: 

«Noh, see on kangesti huvitav. Kes hüüdis? Millal hüüdis? Mis ta hüüdis?» Ta pöördus täitsa 
rahulikult minu poole ja ütles: «Kas sina kuulsid, et keegi hüüdis?» Muidugi oli üks ainus 
vastus võimalik; ütlesin siis: «Ei mina küll pole kuulnud, et keegi oleks midagi öelnud.» 

Tom pöördus siis Jimi poole, silmitses teda, nagu poleks ta teda iial enne näinud, ja ütles: 

«Kas sina hüüdsid?» 

«Ei, mässa,» ütles Jim, «ma pole öelnud midagi, mässa.» 

«Mitte sõnagi?» 

«Ei, mässa, mitte üht sõnagi.» 

«Kas oled meid enne näinud?» 

«Ei, mässa, minu teada mitte.» 

Tom pöördus nüüd neegri poole — neeger vahtis metsikult ja meeleheitlikult — ja ütles nagu 


kurjasti: 

«Ütle õige, mis sinuga on? Mispärast sa arvasid?» 

«Oh, mässa, need on, jälle neetud vaimud; varsti ma vist suren. Nad piinavad mind alati, 
mässa; nad painavad mind nii, et nad mu tapavad. Palun, ärge rääkige sellest, kellelegi, mässa, 
muidu isand Silas, tõreleb minuga, sest ta ütleb, et vaime polegi. Tahaksin, et ta 

praegu siin oleks olnud — mis ta oleks siis öelnud! Vean kihla, et ta seekord poleks saanud 
vastu vaielda. Aga nii see on, inimesed on kangekaelsed, nad ei taha millestki aru saada, ja 
kui teine neile seletab, siis nad ei usu,» 

Tom andis talle tsendi ja lubas mitte kellelegi rääkida. Ta käskis teda osta veel niiti ja veel 
juukseid tuttidesse siduda. Siis ta vaatas Jimi ja ütles: 

«Tahaksin teada, kas onu Silas laseb selle neegri puua. Mina pooksin kindlasti säärase 
tänamatu neegri, kes ära jookseb.» Aga sel ajal kui neeger läks ukse juurde, et raha vaadata ja 
hammastega katsuda, kas see on õige raha, ütles Tom sosinal Jimile: «Ara tee väljagi, et meid 
tunned. Ja kui sa öösi kuuled, et keegi kaevab, siis tea: seda teeme meie. Tahame su 
vabastada.» . 

Jimil oli vaevalt aega me kätest kinni haarata ja neid suruda, siis tuli neeger tagasi; 
ütlesime talle, et tuleme teinekord jälle, kui ta tahab; ta ütles, et tahab, eriti pimedas, sest 
vaimud piinasid teda enamasti pimedas ja siis oli hea, kui oli teisi inimesi lähedal. 


25 PEATIIKK 


Hommikusöögini võis veel kõige rohkem tund aega olla, seepärast läksime ja luusisime metsas, 
sest Tom ütles, et meil on kaevamise juures valgust vaja, aga et latern annab liiga palju valgust 
ja võib meid hätta viia ja et me seepärast vajame kõdunenud puutükke, mis pimedas mahedasti 
kumavad. Korjasime sületäie kõdunenud puud, peitsime rohu sisse, istusime siis puhkama ja 
Tom ütles pahaselt: 

«Pagan võtaks, kogu see asi on nii kerge ja lihtne, et iga käpard sellega hakkama saaks. On 
kole raske kee-. rulist kava teha. «Pole siin valvurit, kelle võiks mürgitada, ega midagi, kuigi 
peaks olema. Pole mitte koeragi, kellele võiks unerohtu anda. Ja Jim oli ainult üht jalga pidi 
kümne jala pikkuse keti küljes; ja keti ots on voodi samba hüljes, — pole muud kui kergita voodit 
ja keti ots ongi vaba. Ja onu Silas usaldab igaüht; saadab võtme kõlupäisele neegrile ega saada 
kedagi neegrit 

valvama. Jim oleks võinud ammugi aknaaugust välja ronida, kui oleks maksnud hulkuma 
minna, kümne jala pikkune kett jalas. Oi, Huck, see on kõige rumalam lugu, mida ma iialgi 
olen näinud. Kõik raskused tuleb alles leiutada. Noh, pole midagi parata, peame katsuma teha, 


mida olukord lubab. Igatahes on ausam, kui me päästame ta raskuste ja hädaohtude varal, ja kui 
need, kelle kõhus see oleks, raskusi ja hädaohte ei valmista, siis peame need omast peast välja 
mõtlema. Võtame nüüd kas või selle laterna-asja. Külmi tõsiasju vaadeldes on laternaga 
töötamine muidugi mõista hädaohtlik. Noh, aga siin võiks töötada kas või terve tõrvikute 
rongkäiguga. Ah, praegu tuleb mul meelde: peame katsuma kuskilt sae muretseda nii ruttu kui 
saab.» 

«Milleks on meil saagi vaja?» 

«Milleks vaja? Eks me pea ju maha saagima Jimi voodijala, et ketti vabastada?» 

«Noh, sa ometi just praegu ütlesid, et võib voodit kergitada ja kett ongi vaba!» 

«Noh, kui see sinu teha oleks, Huck Finn... Sa tahad iga asjaga kõige lapsikumal kombel 
valmis saada. Kas sa siis iialgi ühtki raamatut ei ole lugenud? Ei parun Trencki, ei Casanovat, ei 
Öenvenuto Cellinit, ei Henri IV?' Kas sa ühestki kangelasest pole lugenud? Kes oleks iialgi 
kuulnud, et mõni vang nii lihtlabasel viisil vabastatakse? Ei! Kõige paremad asjatundjad ütlevad, 
et voodijalg tuleb pooleks saagida ja saepuru alla neelata, nii et keegi seda ei leia; siis tuleb 
jalatükid jälle kokku panna ja pragu mulla ja rasvaga ära määrida, nii et kõige kavalam 
vanglaülem saagimise jälgi ei märkaks ja arvaks,- et voodijalg on täitsa terve. Kui siis ühel ööl 
kõik valmis on, antakse voodijalale kerge hoop, nii et see ümber .lendab, ja ketiots ongi vaba. 
Siis pole enam muud teha kui köisredel kindlusemäürilt alla lasta, seda mööda alla ronida, 
vallikraavis jalaluu murda — sest redel on üheksateist jalga lühem kui müürf tead — all on 
hobused ja ustavad vasallid, need 

1 Trenck, preisi parun, Casanova, itaalia seikleja, — XVIII saj. aferistid. Cellini, itaalia 
kujur, seikleja, Henri TV, Navaifa kuningas, hiljem Prantsuse kuningas. Suri XVII saj. algul. 

korjavad su üles, heidavad su põiki sadulasse ja kihutavad sinuga minema su sünnimaale 
Languedoc'ki' või Navarrasse või ükskõik kuhu. Tore, Huck! Tahaksin, et selle onni küljes 
oleksid kindlusevallid. Kui meil põgenemisööl aega on, siis kaevame paar vallikest.» 

Ma ütlesin: 

«Milleks meil valle vaja, kui me ta onni seina alt välja kougime?» 

Agata ei kuulnud mind. Ta oli unustanud minu ja kõik muu, istus, lõug pihus, ja mõtles. 
Natukese aja pärast ta ohkas ja raputas pead; siis ohkas jälle ja 


ütles: «Ei, see ei lähe, seks pole mingit vajadust.» 

«Milleks?» 

«Noh, Jimi jala alt ära saagimiseks,» ütles ta. «Helde taevas!» ütlesin ma. «Ei, seks pole 
tõesti mingit vajadust. Milleks tahaksid sa'taljala alt ära saagida?» 

«Noh, mõned kõige parematest asjatundjatest on nii teinud. Nad ei saanud ketti kuidagi 


ära, siis nad raiusid endil käe maha ja viskasid minema. Jalg oleks veel palju toredam. Aga 
see tuleb tegemata jätta. Seks pole praegusel korral küllaldast vajadust; Jim on pealegi neeger 
ega saaks asja põhjusest aru; ta ei tunne Euroopa kombeid. Jäägu see siis pealegi. Aga meil on 
teine võimalus: võime Jälle nöörredeli teha; võime oma voodilinad puruks käristada, nii 
saame hõlpsasti nöörredeli. Redeli saadame talle piruka sees; nii seda harilikult tehakse. Ma 
olen hullemaidki pirukaid söönud.» 

«Oi, Tom Sawyer, mis sa räägid!» ütlesin ma. «Jimil pole mingit nöörredelit vaja.» 

«Küllap tal on vaja. Mis sa üldse räägid! Parem ütle, et sa asjast mitte midagi ei tea. Ta 
vajab nöörredelit, kõik vangid vajavad.» 

«Aga taeva pärast, mis ta siis sellega peab tegema?» 

«Tegema? Ta võib selle oma voodisse peita; eks ole? 

Seda teevad kõik ja tema teeb ka. Huck, sa nähtavasti ei taha mitte midagi korralikult teha; 
sa tahad aga kohe pihta hakata. Oletame, et ta seda tõesti ei vaja. Siis 


1 Provints Lõuna-Prantsusmaal. 

leitakse see pärast, põgenemist süütõendina ta voodist. Ja kas sa arvad, et süütõendeid pole 
tarvis? Muidugi on. Ja sa ei taha neid jätta! See oleks alles lugu. Ma pole iialgi midagi 
niisugust kuulnud.» 

«Hea küll,» ütlesin ma, «kui kord seda nõuab ja kui see peab nii olema, siis olgu; las ta 
saab nöörredeli, ma ei taha korrast kõrvale kalduda. Aga tead, Tom Sawyer, kui me linad 
puruks rebime, et Jimile redelit teha, siis tuleb meil tüli tädi Sallyga, see on kindlam kui 
kindel. Minu arvates oleks niinekoorest redel sama hea, see ei maksaks midagi, ei tülitaks 
kedagi ja piruka sisse võiks selle niisama hästi küpsetada; ja õlest voodikotti võiks selle 
niisama hästi peita kui riideräbalatest redeli. Ja mis puutub Jimisse, temal pole ses asjas 
kogemusi, seepärast oleks tal ükskõik, missugune ...» 

«Oh lollus, Huck Finn! Oleksin ma niisama rumal kui sina, sris peaksin suu. Jah, tõesti. 
Kes on iial kuulnud, et keegi põgeneb riigivanglast niinest redeliga? See on ju täitsa 
naeruväärne.» , 

«Noh, hea küll, Tom, tee, nagu tahad. Aga kui sa minu nõu kuuleksid, siis laseksid mind 
parem pesunöörilt lina laenata.» 

Tom ütles, et võib ka nii. See viis ta uuele mõttele ja ta ütles: 

«Laena üks särk ka.» «Milleks meil on särki vaja, Tom?» «Särgi peale peab Jim oma 
päeviku kirjutama.» «Päeviku? Narr! Jim ei oska kirjutada.» «Oletame, et ta oskab. Ta võib 
särgi märkidega katta, eks ole? Kui me talle pliiatsi teeme vanast tinalusikast või vanast 
raudvitsast.» 


«Noh, Tom, me võime hanetiivast sule tõmmata, see oleks veel parem ja see läheks rutemini 
ka.» 

«Vangidel pole hanesid, kes jookseksid ümber vangitorni, et lasta endalt sulgi kitkuda, sa 
toll. Siin pole kelleltki sulgi välja kitkuda. Siin tehakse suled alati kõige kõvemast ja 
tugevamast vana vaskküünlajala tükist või muust niisugusest asjast, mis parajasti käepärast on. 
Töö kestab mitu nädalat ja mitu k«ud, kuni need valmis on viilitud, sest viilima peab neid vastu 

müüri hõõrudes. Hanesulge ei tarvitaks vangid ka siis, kui neil see oleks. See poleks 
korralik.» 

«Noh, ja millest me siis talle tindi teeme?» 

«Paljud teevad roostest ja pisaratest; seda teevad enamasti alamat sorti mehed ja naised. 
Kõige paremad asjatundjad tarvitavad oma verd. Seda võib Jim teha. Ja kuital on tarvis saata 
väike lihtne harilik salapärane teade, et maailm kuuleks, kuhu ta on vangistatud, siis võib ta 
kahvliga tinataldrikule kirjutada ja taldriku aknast välja visata. Raudse maskiga mees' tegi 
seda alati; see on pagana hea viis.» 

«Jimil pole tinataldrikuid. Talle viiakse toitu plekk-potis.» 

«Sellest pole midagi; võime talle tinataldriku muretseda.» 

«Keegi ei oska tema taldrikut lugeda.» 

«Mis tähtsust sellel siis on, Huck Finn! Temal pole muud muret kui kirjutagu taldrikule ja 
visaku aknast välja. Ega seepärast veel keegi tarvitse seda lugeda. Enam kui üks kord on 
juhtunud, et ei osatud lugeda, mis vangid olid kirjutanud tinataldrikule või mujale.» 

«Noh, mis mõtet on siis taldrikuid rikkuda?» 

«Helde aeg, ega need pole vangide taldrikud.» 

«Aga kellegi omad nad ometi on?» 

«Noh, oletame, et on! Mis puutub see vangidesse,. kui...» 

Sellega ta lõpetas, sest sarve märguanne kutsus hommikust sööma. Hakkasime siis majasse 
minema. 

Hommiku jooksul laenasin pesunöörilt lina ja valge särgi; leidsin vana koti ja pistsin lina 
ja särgi kotti; siis läksime tõime kõdunenud puutükid ja panime need ka kotti. Nimetasin asja 
laenamiseks, sest taat ütles alati nii: aga Tom ütles, et see'polnud laenamine, vaid oli 
varastamine. Ta ütles, et me esindasime vangistatuid, ja vangistatuile on ükskõik, milviisil nad 
saavad tarvilikke asju; keegi ei laida neid, kui nad need varastavad. Tom ütles, et ei ole 
kuritegu, kui vangistatu varastab 


1 «Raudne mask» — salapärane vang, keda peeti XVII sajandil 'Partisi vanglas Bastille's. 


Vangi nägu oli alati varjatud raudse maskiga. 

asju, mida ta pogepemiseks vajab; see on täitsa korras. Ja nii kaua, kui me esindame vangi, 
oli meil täieline õigus varastada kõike, mida me vähegi vajasime vanglast vabanemiseks. Ta 
ütles, et kui me ei esindaks vangistatut, siis oleks hoopis teine asi; ainult üsna alatud ja 
labased inimesed varastavad, kui nad pole vangid. Otsustasime siis varastada kõik, mis ette 
juhtub. Ja siiski tegi Tom mõni päev kanget kära, kui ma ühe neegri peenralt arbuusi 
varastasin ja ära sõin; ta käskis mind sinna minna ja viia neegrile kümme tsenti, ütlemata 
mis eest. Tom ütles, tema arvamine olevat olnud, et me võisime varastada kõike, mida 
vajasime. Noh, ma ütlesin, et vajasingi arbuusi. Aga ta ütles, et ma ei vajanud seda vanglast 
põgenemiseks — selles oli vahe. Ta ütles, et asi oleks korras olnud, kui ma oleksin kõrvitsat 
vajanud, et peita sellesse nuga ja toimetada salaja Jimi kätte, kes .oleks noaga tapnud 
vanglaülema. Jätsin siis asja niisama, kuigi ma ei saanud aru, mis-käsu mul oli vangistatu 
esindamisest, kui ma aina pidin istuma ja puurima sihukeste kole peenikeste vahetegemiste 
kallal — isegi siis, kui juhtub olema võimalus mõnd arbuusi näpata. 

Noh, nagu ma juba ütlesin, ootasime sel hommikul, kuni igaüks oli oma töö juurde läinud 
ja hoovis enam kedagi näha polnud. Siis kandis Tom koti sara alla; mina pidasin tükk maad 
eemal vahti. Kui ta viimaks välja tuli, läksime ja istusime puupinule, et juttu ajada. Tom 
ütles: 

«Kõik on nüüd korras peale tööriistade; aga need saame hõlpsasti.» 

«Tööriistade?» küsisin ma. 

«Jah.» 

«Milleks neid?» 

«Noh, et kaevata. Ega me ometi hammastega käiku seina alla ei pure?» 

«Kas need vanad katkised kirkad ja labidad pole head küll, et neegrit välja kaevata?» 
küsisin ma. 

Tom vaatas mind nii haletsevalt, et hakka või nutma, ja vastas: 

«Huck Finn, oled sa iialgi kuulnud, et ühdgi vangil oleks olnud kirkasid, labidaid ja 
muud säärast moodsat 

mugavust enese väljakaevamiseks? Kui sut vähegi taipu peas on, siis tahaksin sult küsida, 
kuidas sääraste asjadega ühestki inimesest võiks saada kangelane. Sama hästi võiks keegi 
talle võtme laenata ja lool oleks lõpp. Kirkad ja labidad — need ei kõlba mingi hinna eest.» 

«Noh, siis,» ütlesin ma, «kui me ei vaja kirkasid ja labidaid, mida me siis vajame?» 

«Paar pussnuga.» 

«Nugadega kaevame augu onni seina alt läbi?» 


«Jah.» 

«Pagan võtku, see on narrus, Tom.» 

«Pole tähtis, kas see on narrus või ei; nii tehakse ja nii on õige. Ja muud võimalust ei ole 
minu teadmist mööda olemas; ja ma olen lugenud kõiki raamatuid, kust sääraste asjade kohta 
teateid saab. Maa-alused käigud kaevatakse alati pussnoaga; ja ära arva, et läbi mulla; 
harilikult läbi tugeva kalju. Ja see kestab mitmeid-mitmeid-mitmeid nädalaid; kestab otse 
igavesti. Mõtle, kuidas lugu oli d'If'11 kõige sügavamas vangikongis vaevlevate vangidega 
Marseille'i sadama juures, tead; mis sa arvad, kui kaua kestis, enne kui nad müüri läbi 
kaevasid?» 

«Ma ei tea.» 

«Noh, arva.» 

«Ma eitea. Poolteist kuud?» 

«Kolmkümmend seitse aastat — ja välja jõudsid nad Hiinasse. Nii on need lood. 
Sooviksin, et see kindlus siin oleks ehitatud tugevale kaljule.» 

«Jimil pole Hiinas tuttavaid.» 

«Mis sellest siis on? Ega neil teistel, kes põgenesid, ka ei olnud. Aga sa lähed alati asjast 
kõrvale. Miks sa ei või peaasja juurde jääda? 

«Olgu; mul ükskõik, kuhu nad jõudsid, kui nad üldse välja jõudsid, ja ma usun, Jimil on 
ka ükskõik. Aga pea meeles: Jim on liig vana pussnoaga väljakaevamiseks. Ta ei elaks nii 
kaua.» 

«Küllap ta elab. Ega sa ometi arva, et mullast vallide läbikaevamine kestab ka 
kolmkürnmend seitse aastat?» 

«Kui kaua see kestab, Tom?» 

1 Vangla Dumas' romaanist «Krahv Monte Christo». 

«Noh, me ei või kaevata nii kaua kui vaja oleks, sest onu Silas saab ehk enne teateid New 
Orleansist. Kuuleb, et Jim ei olegi sealt. Siis ta kõigepealt paneb Jimi lehte või nii. Seepärast me 
ei või riskida ega kaevata nii kaua kui tarvis oleks. Õigusepärast tuleks kaevata paar aastat; aga 
me ei või. Asjade seisukord on nii ebakindel, et soovitan järgmist: tõeliselt kaevame ta välja nii 
ruttu kui saame; pärast võime ette kujutada, et see kestis kolmkümmend seitse aastat. Siis toome 
Jimi välja ja laseme ta lipata niipea kui kära tehakse. Jah, ma arvan, see on kõige parem.» 

«Noh, selles on mõtet,» ütlesin ma. «Ettekujutus ei maksa midagi ega tülita kedagi. Minu 
poolest võime ette kujutada, et see kestis sada viiskümmend aastat. Lähen nüüd luurama ja katsun, 
kas saan paar pussnuga näpata.» 


«Näppa kolm,» ütles Tom. «Ühest teeme sae.» 

«Tom,» ütlesin ma, «kui see pole korravastane ja patune, — suitsutuskambri taga veelaua all 
on vana roostetanud saag.» 

Tom vaatas mind tüdinult ja nagu lootusetult ja ütles: 

«Ei maksa katsuda sulle midagi õpetada, Huck. Jookse ja näppa kolm nuga. Kolm!» 

Seda ma siis tegingi. 

26 PEATIIKK 

Niipea kui arvasime, et kõik magavad, läksime õhtul piksevarrast rriööda alla, pugesime sarasse, 
võtsime kotist kõdunenud puutükid ja hakkasime tööle. Koristasime kõik eest ara, nii et põrand oli 
umbes nelja või viie jala pikkuselt alumise palgi juurest lage. Tom ütles, et nüüd olime just Jimi 
voodi taga, kui me saame augu läbi kaevatud, siis ei näe onnis keegi, et auk on olemas, sest Jimi 
vaip rippus peaaegu maani; see oleks tulnud üles tõsta ja voodi alla vaadata, et auku näha. Kaeva- 
sime ja kaevasime nugadega ligikaudu keskööni; siis olime väsinud kui koerad ja me käed olid 
rakkus, aga polnud märgata, et midagi suuremat oli tehtugi. Viimaks ma ütlesin: 

«Tom Sawyer, see ei kesta kolmkümnrend seitse aastat, vaid tingimata kauem.» 

Tom ei öelnud midagi. Aga ta ohkas, varsti ta lõpetas kaevamise ja siis mõtles tükk aega. 
Seejärel ta ütles: 

«Sest ei tule midagi, Huck, nii see asi ei lähe. Oleksime vangid, siis küll, sest siis poleks meil 
ruttu, aega oleks laialt. Ja meil tarvitseks iga päev ainult mõned minutid kaevata — sel ajal kui 
vahte vahetatakse — nii et me käed ei läheks rakku ja võiksime töötada hulk aastaid korralikult ja 
nii nagu peab olema. Aga meil pole aega viita, me peame ruttama; meie aeg on napp. Kui me veel 
teise öö niiviisi tööd teeme, siis peame nädal otsa vahet pidama ja käsi parandama ega või nuga 
kätte võttagi.» 

«Noh, mis me siis teeme, Tom?» 

«Seda ma ütlen. See pole küll õige ega viisakas — ja ma ei tahaks, et keegi seda teada saab, 
aga meil ei jää muud üle kui peame ta kirkadega välja kaevama ja ette kujutama, et kaevasime 
nugadega.» 

«See oli mehesõna!» ütlesin ma. «Su nupp läheb aina targemaks, Tom Sawyer. Viisakas või 
mitte, aga kae-vame kirkadega; mis puutub minusse, siis vilistan viisakusele. Kui ma tahan 
varastada neegri või arbuusi või lauluraamatu, siis' ma ei küsi, mis moodi on viisakam. Vajan oma 
neegrit või arbuusi või lauluraamatut — ja kui kirka on kõige kohasem tööriist, siis kae-van 
kirkaga välja selle neegri või arbuusi või lauluraamatu. Ja mis asjatundjad ütlevad, see ei huvita 
mind mitte mõhkugi.» 

«Noh,» ütles Tom, «praegusel juhul on kirka vabandatav, muidu ma seda ei pooldaks ega 
laseks korda rikkuda. Sest kord on kord, ja mis ei kõlba, see ei kõlba; ja kui inimene asja tunneb ja 
teab, kuidas talitada, siis ei tohi valesti teha. Sinusugune võib vähemagi kahtluseta Jimi kirkaga 


välja kaevata, ilma et sul oleks tarvis midagi ette kujutada, sest sa ei tea, mida kord nõuab. Aga 
mina tean ja minust pole see õige. Anna mulle nuga.» 

Tal oli oma nuga käes, aga ma andsin siiski. Ta viskas selle minema ja käsutas: 

«Anna mulle nuga.» 

Ma ei teadnud äkki, mis teha, aga siis taipasin. Kolasin vanade tööriistade seas, leidsin 
kirka ja andsin talle; ta võttis ja hakkas tööle ega öelnud enam sõnagi. 

Ta oli alati nii veider. Põhimõtteid täis. 

Ma võtsin siis labida; siis kopsisime ja kaevasime võidu, nii et pead aurasid. Nii kestis 
see umbes pool tundi. Enam me ei suutnud, aga nüüd oli meil ka kertake auk valmis. Kui rna 
trepist üles läksin, vaatasin aknast välja ja nägin, kuidas Tom piksevarda kallal vaeva 
nägi. Ta ei saanud üles, ta käed olid nii kätki. Viimaks ta ütles: 

«Ei aita midagi, ma ei saa hakkama. Mis sa arvad, mis ma peaksin tegema? Kas tead nõu 
anda?» 

«Jah,» ütlesin ma, «aga ma usun, see on korra vastu. Tule trepist üles ja kujuta ette, et 
ronisid, mööda piksevarrast.» 

Seda ta tegigi. 

Järgmisel päeval varastas Tom majast tinalusika ja vaskküünlajala, et teha nendest Jimile 
sulgi; peale selle kuus rasvaküünalt. Ma luusisin neegrionnide ümber, leidsin paraja juhuse 
ja varastasin kolm tinataldrikut. Tom ütles, et nendest ei jätku aga ma ütlesin, et keegi ei näe 
iialgi neid taldrikuid, mis Jim välja loobib, sest nad kukuvad koerputkedesse ja 
umbrohupuhmastesse aknaavause taga. Nii et me võisime nad sealt üles otsida ja ta võis neid 
uuesti tarvitada. Sellega jäi Tom rahule. Siis ta ütles: 

«Nüüd tuleb meil aru pidada, kuidas asjad Jimile kätte toimetada.» 

«Võime nad läbi augu anda,» soovitasin, «kui auk on valmis.» 

Ta vaatas mind põlglikult, ütles, et keegi polnud veel kuulnud nii lollakat-mõtet — või 
umbes nii; siis ta mõtles edasi. Viimaks teatas, et oli välja mõelnud kaks või kolm viisi, 
kuidas seda teha; aga et polnud vajadust praegu valida, missuguse viisi juurde jääda. Ta 
ütles, et pidime enne Jimile sõna saatma. 

Sel õhtul läksime pisut pärast kella kümmet pikse-varrast möö"da alla; ühe küünla 
võtsime kaasa. Kuulasime aknaavause taga ja kuulsime, kuidas Jim norskas. Viskasime 
küünla sisse, ilma et ta oleks ärganud. Siis 

töötasime kirka ja labidaga, ja umbes kahe ja poole tunni pärast oli töö tehtud. Roomasime 
Jimi voodi alla, sealt onni, kobasime ringi, leidsime küünla, süütasime selle põlema ja 
vaatasime Jimi tükk aega. Nägime, et ta oli tubli ja terve, siis äratasime ta tasakesi ja ettevaat- 
likult. Ta oli meid nähes nii rõõmus, et peaaegu nuttis; kutsus meid kullakesteks ja kõiksugu 


meelitusnimedega, mida ta suutis välja mõelda; kõige parema meelega oleks ta tahtnud, et me 
oleksime kõhe keti ta jala ümber läbi viilinud, nii et ta oleks võinud otsekohe sääred teha. Aga 
Tom seletas, kui korravastane see oleks olnud; ta istus maha ja jutustas kõik me kavadest ja sel- 
lest, kuidas me võime neid silmapilk muuta, kui kära tekiks. Ja ta ütles, et ärgu kartku, sest me 
vabastame ta kindlasti. Jim ütles siis, et hea küll, ja me istusime ja rääkisime endistest 
aegadest. Tom aina küsis kõiksugu asju; ja kui Jim ütles, et onu Silas käis iga päev või 
ülepäeviti temaga palvetamas ja et tädi Sally käis vaatamas, kas tal oli hea olla ja küllalt 
süüa, ja et mõlemad olid nii lahked kui vähegi võimalik, siis ütles Tom: 

«Nüüd ma tean, mis me teeme. Saadame sulle nendega mõned asjad.» 

Ma ütlesin: 

«Ara midagi sihukest tee. Nii napakat mõtet pole ma veel kuulnud.» 

Aga ta ei pannud mind tähelegi; rääkis aina edasi. Nii ta tegi ikka, kui tal mõni kava oli 
kindel. 

Ta jutustas Jimile, kuidas me talle saadame nöörredeliga piruka ja muid suuremaid asju 
Natiga, neegriga, kes talle süüa tõi. Ta käskis Jimi tähelepanelik olla, mitte imestada ega Nati 
ees pirukat pooleks murda, Ütles siis, et väikesed asjad paneme onu kuue taskutesse, ja ta peab 
nad sealt varastama. Ja et mõned asjad seome tädi põlle paelte külge või pistame põue- 
taskusse, kui saame. Ja et me talle ette teatame, kust ta peab asjad ära võtma. Siis ta ütles, 
kuidas Jim pidi särgi peale oma verega päevikut kirjutama ja nii edasi. Ta jutustas talle kõik. 
Jim ei näinud mingit mõtet kõiges selles, arvas aga, et me olime valged ja tundsime asja 
paremini. Ta oli siis rahul ja ütles, et teeb kõik just nii, kuidas Tom käskis. 

Jimil oli hulk maisipeadest piipe ja tubakat, nii oli meil hästi mõnus temaga aega viita. Siis 
roomasime läbi augu välja ja läksime koju magama. Käed olid meil nagu nülitud. Tomil oli hea 
tuju. Ta ütles, et see oli kõige parem ja toredam nali ta elus; et kõige parema meelega ta oleks seda 
mängu edasi mänginud eluotsani ja Jimi vabastamise pärandanud oma lastele. Ta uskus, et .mida 
rohkem Jim asjaga harjub, seda rohkem see hakkab talle meeldima. Ta ütles, et siis võiks lugu 
kesta kas või kaheksakümmend aastat ja et sel kombel tuleks sellest rekord. Ja siis saaksid kõik 
asjaosalised kuulsaks. 

Hommikul läksime puupinu juurde ja raiusime küünlajala parajateks tükkideks; Tom pani tükid 
ja tinalusika oma taskusse. Siis läksime neegrite onnide juurde ja seni kui ma Nati tähelepanu 
kinni pidasin, pistis Tom küünlajalatüki Jimile määratud maisileiva sisse. Läksime Natiga kaasa, 
et näha, kuidas asi läheb, ja see läks toredasti; Jim hammustas ja oleks peaaegu kõik hambad 
purustanud: toredamini see enam minna ei võinudki. Seda ütles Tomgi. Jim ei teinud väljagi, nagu 
oleks ta hammustanud kivi või muud sihukest, mis vahel leiva sisse satub. Aga pärast seda ei 
hammustanud ta enam midagi, vaid sorkis iga asja enne mitu korda kahvliga. 

Kui me seal nii poolpimedas seisime, tormas äkki paar koera Jimi voodialt välja; neidtuli aina 


juurde, viimaks oli neid üksteist tükki, ja ruum jäi nii kitsaks, et hing kippus kinni jääma. 
Pagana pihta, olime unustanud saraukse. lahti. Neeger Nat korraks kiljatas: «Vaimud!» ja kukkus 
pikali maha koerte sekka; seal hakkas ta oigama, nagu oleks tal surm suu juures. Tom kiskus 
ukse lahti, võttis Jimi potist tüki liha ja viskas välja, koerad tormasid, sellele järele. Silmapilk 
oli ka Tom väljas, tuli kohe jälle tagasi ja pani ukse kinni; teadsin, et ta oli käinud saraust 
lukku panemas. Siis ta hakkas neegrit silitama ja meelitama ja küsis, kas ta jälle oli arvanud 
midagi nägevat. Neeger tõusis püsti, vahtis silmi pilgutades ringi ja ütles: 

«Mister Sid, te ehk arvate, et ma olen hull, aga surgu ma siiasamasse paika, kui siin polnud 
terve miljon 

koeri või saatanaid või ma ei tea keda. Ma nägin neid päris kindlasti. Tundsin neid, noorhärra 
Sid, tundsin neid; nad tulid rüsinal mu peale. Tahaksin kõigest väest, et kord sihukese vaimu pihku 
saaksin. Üks ainus kordki. Aga veel enam tahaksin, et nad jätaksid mu rahule.» 

Tom seletas: 

«Noh, ma ütlen sulle, mis mina arvan. Kas tead, miks nad siia tulevad just selle põgenenud 
neegri söögi ajal? Sellepärast, et neil on nälg; see ongi see põhjus. Tee neile nõiutud pirukas; seda 
tuleb sul teha.» 

«Aga heldeke, mister Sid, kuidas ma oskan teha nõiutud pirukat? Ma ei oska teha. Ma ei ole 
sihukesest asjast veel kuulnudki.» 

«Noh, ma teen siis ise su eest.» 

«Teete, kullake? Kas tõesti? Suudleksin maad te jalge all selle eest!» 

«Hea küll, teen seda su meeleheaks, sest sa olid meile hea ja näitasid meile põgenenud neegrit. 
Aga sa pead kangesti ettevaatlik olema. Kui me tuleme, pead selja keerama; ja ükskõik, mis me 
potti paneme, sa ei tohi midagi vaadata. Ja ära sa vaata, kui Jim potti tühjendab; midagi võib 
juhtuda, ma ei tea mis. Ja peaasi, ära puuduta nõiutud asju.» 

«Puudutada, mister Sid? Kuidas te võite seda öelda? Ma ei katsuks neid näpuotsagagi; isegi 
musttuhande miljoni dollari eest mitte.» 


27 PFATIIKK 


Nii olid kõik ettevalmistused tehtud. Siis läksime rämpsukuhja juurde tagahoovis; sinna loobiti 
vanad saapad ja kaltsud ja pudelikillud ja tarvituskõlbmatud plekkasjad ja muu sihuke praht. 
Kolasime seal ringi ja leidsime vana plekist pesukausi, toppisime augud kinni ja kavatsesime selles 
piruka valmis küpsetada. Läksime keldrisse ja varastasime selle kausi täie jahu. Kui me hommikust 
sööma läksime, leidsime paar sindlinaela; Tom ütles, et need olid just parajad vangile oma nime 
kirjutamiseks ja oma murede kratsimiseks vanglamüüridele. Ta pistis ühe neist tädi Sally põlle 
taskusse — 


455 

põll rippus tooli seljatoel, ja teise torkasime onu Silase kübara paela vahele, kui nägime, 
et kübar oli kirjutus- ! puldil. Tegime seda, sest lapsed ütlesid, et taat ja memm olid lubanud 
minna põgenenud neegri onni. Enne söömist pani Tom tinalusika onu Silase kuue taskusse. 
Tädi Sally polnud veel tulnud, seepärast pidime natuke ootama. 

Kui ta siis tuli, oli ta näost lõkendav ning tige; vaevalt oli palve loetud, kui ta teise käega 
kohvi hakkas kallama ja teises käes oleva sõrmkübaraga kõige lähemal istuva lapse pead 
kloppima. Ta ütles: 

«Otsisin kõik köhad läbi; minu mõistus küll kinni ei võta, kuhu su teine särk on 
jäänud.» 

Mul kukkus süda saapasäärde ja tükk kõva leiva-koorikut läks mul kurku, pani mu köhima 
ja lendas üle laua ühele lapsele silma, nii et ta valu käes väänles ja röökima hakkas nagu 
indiaanlane enne sõttaminekut. Tom läks näost valgeks ja silmapilguks näis nii, nagu kipuks 
lugu hoopis sandiks minema. Aga siis läks kõik jälle joonde; ainult äkiline üllatus oli meid 
rööpast välja visanud. Onu Silas sõnas: 

«Haruldaselt imelik, ma ei suuda seda mõista. Tean selgesti, et ma särgi seljast võtsin, sest . 
» 

«Sest kaht särki sul seljas ei ole. Kuule nüüd sinu juttu! Tean, et sa särgi seljast võtsid, 
tean seda paremini kui sina oma lühikese mäluga. Särk rippus eile pesunööril; nägin seda oma 
silmaga. Nüüd on see läinud ja sul tuleb punane puuvillasärk selga panna, kuni ma aega 
saan strile uue valge särgi teha. Ja see oleks siis kolmas kahe aasta jooksul teha. See igavene 
särkidetegemine võtab -inimeselt viimase kannatuse. Mina küll ei mõista, kuhu sa oma 
särgid kõik paned. Võiksid ometi kord paremini, nende eest hoolitseda, vana oled selleks 
küllalt.» 

«Tean, Sally, ja teen, mis suudan. Aga see pole iga kord minu süü, mul pole ju särkidega 
midagi tegemist, kui neid mul seljas pole; ja ma ei usu, et oleksin seljast mõne särgi 
kaotanud.» 

«Noh, ega. seegi sinu süü pole, Silas; küllap oleksid kaotanud, kui see oleks võimalik. Aga 
mitte särk üksi pole kadunud. Mul on üks lusikas puudu ja see pole ka 

veel kõik. Lusikaid oli kümme ja nüüd on kõigest üheksa. Vasikas võib särgi võtnud 
olla; kuid vasikas ei võtaks iialgi lusikat, see on kindel.» «Noh, mis veel on kadunud, 
Sally?» «Kuus küünalt on kadunud, vaat mis! Rotid võisid küünlad ära viia ja ma usun, 
nad viisidki. Ime veel, et nad pole kogu maja tühjaks söönud. Sa lubad ja lubad nende 
augud kinni toppida ja ikka sa ei topi. Nad võiksid su juustesse pesa teha, Silas, kui 
tahaksid; sina ei näeks ega kuuleks midagi: Aga lusikaid ei võinud rotid ära süüa, seda 


ma tean.» 

«Noh, Sally, olen süüdi ja tunnistan seda; olen olnud hooletu; aga veel homme topin 
rotiaugud kinni.» 

«Oh, ega maksa rutata, küll ma tuleval aastal teen. Matilda Angelina Araminta 
Phelps!» 

Laks! langes sõrmkübar ühe lapse pähe ja silmapilk kadusid ta näpud suhkrutoosist. 
Samal ajal tuli neegrinaine ja teatas: 

«Missis Sally, üks lina on läinud.» 

«Lina läinud! Oh helde taevas küll!» 

«Topin rotiaugud veel täna kinni,» ütles onu Silas murelikult. 

«Oh, sind küll oma toppimisega! Arvad sa, et rotid viisid ära lina? Kuhu see siis jäi, 
Lize?» 

«Jumala eest, mul pole aimugi, missis Sally. Eilerippus nööril, aga nüüd on läinud; 
enam ei Tipu.» 

«Ma usun, nüüd on küll maailma ots käes. Niisugust asja pole ma veel eluilmaski 
näinud. Särk, lina, lusikas, kuus küü ...» 

«Missis Sally,» tuli üks väike neegripoiss sisse, «üks küünlajalg on kadunud.» 

«Tee, et sa käod, või ma peksan su vaeseomaks!» 

Tädi otse kees vihast. Varitsesin head juhust, et sääred teha ja metsa giinna seniks, kuni 
torm möödub. Tädi märatses edasi; muud polnud kuulda kui ta vihaseid seletusi. Teised olid 
kõik alandlikult tasa. Äkki tegi onu Silas totra näo ja võttis lusika taskust. Tädi jäi vait, suu 
lahti ja lõi käsi pea kohal kokku. Mis puutub minusse, siis soovisin, et oleksin teises maailma 
otsas. Aga mitte kauaks, sest tädi ütles: 

«Seda ma just arvasin. See oli sul kogu aeg taskus. Võib-olla on teised asjad ka! Kuidas lusikas su 
taskusse sai?» 

«Ma tõesti ei tea, Sally,» ütles onu nagu vabandust paludes, «muidu ütleksin kindlasti. Ertne 
söömist uurisin pühakirja salme, et jutlust valmis teha; võib-olla pistsin testamendi asemel kogemata 
lusika taskusse. Nii see peab olema, sest testamenti pole taskus. Lähen vaatan, ja kui testament on seal, 
kus see mul käes oli, siis 

tean, et ma seda taskusse ei pannud, ja sellest näeb, et ma jätsin testamendi sinna ja võtsin 
lusika ja ...» 

«Oh helde taevas küll! Jäta mu hing rahule! Tehke, et kaote kõik! Ja et mu ligi eitule, enne kui 
ma oma meelerahu tagasi saan.» 

Oleks ta seda sosinal öelnud, ma oleksin seda siiski kuulnud; poleks teda lõpuni rääkida 


lasknudki, oleksin sõnakuulelikult kadunud, isegi kui mul enam hinge sees poleks olnud. Kui me 
läbi elutoa läksime, võttis vana-isand oma kübara; sindlinael kukkus põrandale; ta võttis selle 
põrandalt, pani sõnalausumata kaminasimsile ja läks välja. Tom nägi seda, talle tuli lusikas 
meelde ja ta ütles: 

«Noh, temaga ei maksa asju saata, teda ei võiuskuda. Aga ta tegi meile siiski head, ilma et tal 
sellest aimugi oleks olnud, seepärast läheme ja teeme talle ka head tema teadmata: topime rottide 
augud kinni.» 

Auke oli keldris igavene hulk; nende kinnitoppimine võttis meil terve tunni aega, aga me 
tegime igapidi hea ja tubli töö. Siis kuulsime trepil samme, kustutasime küünla ja läksime peittft 
Vanahärra tuli, küünal käes, takutuust teises käes, nägu hajameelsem kui iialgi enne. Ta käis 
luusides ringi ühe rotiaugu juurest teise juurde, kuni kõik olid läbi käidud. Siis seisis umbes viis 
minutit paigal, näppis küünla küljest rasvapisaraid ja mõtles. Pöördus siis pikkamisi ja oimetult 
trepi poole ning lausus: 

«Tõesõna, ma ei mäleta, millal ma nad kinni toppisin. Nüüd võin talle tõeks teha, et ma polnud 
rottide suhtes süüdi. Kuid olgu pealegi, jäägu niisama. Usun, et sest ei tuleks head.» 

Ta läks pomisedes trepist üles ja me tegime sääred. Ta oli kangesti kena vanamees. Ja on 
praegugi. 

Tom oli kaunikesti mures, kust lusikat saada; ütles aga, et me peame selle saama. Siis ta jäi 
mõttesse. Kui küllalt oli mõelnud, ütles ta mulle, mis teha tuli; läksime siis ja ootasime 
lusikatekorvi juures, kuni nägime, et tädi Sally tuli. Siis hakkas Tom lusikaid lugema, pani nad 
korvi kõrvale, ma pistsin ühe salaja käisesse ja Tom ütles: 

«Oi, tädi Sally, siin on ikkagi ainult üheksa lusikat.» 

Tädi ütles: 

«Mine mängima ja ära vihasta mind. Tean paremini,, ma ise praegu lugesin.» 

«Noh, ma lugesin kaks korda, tädi, aga rohkem ei saanud kui üheksa.» 

Tädi näis kannatuse kaotanud olevat, aga tuli muidugi lugema — igaüks oleks seda teinud. 

«Hoidku mind halastaja taevas, ongi kõigest üheksa!» ütles ta, «mida hullu see siis 
tähendab? Võtku see ja teine need lusikad; loen veel kord.» 

Panin salaja tagasi selle, mis ma ennist võtsin; kui tädi oli lugenud, ütles ta: 

«Oh armu ja halastust küll, nüüd on kümme!» Ta näis vihane ja vaevatud ühtlasi. Aga Tom 
ütles: 

«Oi tädike, ma usun, neid pole kümme.» 

«Kas sa rumal ei näinud, et ma ise nad üle lugesin?» 

«Ma teari, aga ...» 

«Hea küll, ma loen veel kord.» 

Näppasin jälle ühe ja neid oli uuesti üheksa nagu enne. Noh, nüüd alles tädi sattus ärevusse; 
ta oli nii pöörane, et üleni värises. Luges ja luges, kuni ta jäi nii segaseks, et pidas korvi ka 


lusikaks; nii sai ta kolm korda õige arvu ja kolm korda vale arvu. Siis ta haaras korvi ja virutas 
põrandale; peksis kassi vaeseomaks; ütles, et jäetagu ta rahule, et kui me enne lõunat teda veel 
kord tuleme piinama, siis tõmbab ta meil naha üle kõrvade. 

Nii saimegi selle kummalise lusika ja pistsime selle ta põlle taskusse, kui ta meid toast 
välja kihuias. Veel enne keskpäeva. oli lusikas ühes sindlinaelaga Jimi käes. Olime selle asjaga 
väga hästi rahul, ja Tom arvas, et see oleks veel kaks .korda suuremagi vaeva väärt olnud, sest 
nüüd ei suutval tädi iial enam lusikaid õieti lugeda. Ta arvas, et tädi uskus neid valesti lugenud 
olevat, kui ta oli õieti lugenud, ja et .ta nüüd igatahes kolmel päeval enam ei tihkaks neid lugeda. 
Ta arvas, et tädi asjast loobub ja lubab maha lüüa igaühe, kes teda veel peaks käskima lusikaid 
üle lugeda. 

Lina panime öösi pesunöörile tagasi ja varastasime tädi kapist teise. Paaril järgmisel päeval 
aina panime selle tagasi ja varastasime selle uuesti, kuni tädi üldse 

enam ei teadnud, mitu lina tal on, ja ütles, et ta sellest ei hooligi ega taha end hulluks lugeda; 
ta ütles, et ei loe neid enam hingehinna eestki, ennemini sureb. 

Niisiis olid tänu vasikale ja rottidele ja sassiläinud lugemisele me asjad särgi poolest ja 
lina poolest ja lusika ja küünalde poolest korras; mis puutub küünla-jalasse, siis ei teinud ka see 
meile muret: arvasime, et see varsti ununeb. 

Aga pirukaga oli tegemist; sellega nägime otsata palju vaeva. Taigna segasime kaugel 
metsas valmis ja küpsetasime seda ka metsas. Pikema aja pärast saime sellega hakkama ja isegi 
päris rahuldavalt. Aga see võttis aega; ja kulus kolm pesukausitäit jahu, enne kui asjast asi sai. 
Põletasime endid mitmest kohast ja silmad pidid meil suitsust pimedaks jääma. Lugu oli nii, 
et me vajasime ainult koorikuid, aga taigen ei tahtnud kuidagi kerkida ja vajus alati lössi. 
Lõpuks muidugi taipasime õigest otsast peale hakata ja panime redeli kohe pirukaga koos 
küpsema. Jäime ööks otsaks Jimi juurde, kiskusime lina ribadeks, palmitsesime ribad kokku, ja 
ammu enne päevatõusu oli meil keftake' köis, mille otsas rahulikult igaüks oleks võinud rippuda. 
Kujutasime ette, et redeli valmistamine kestis üheksa kuud. 

Enne lõunat viisime redeli metsa kaasa, aga see ei mahtunud piruka sisse. Kuna olime ära 
tarvitanud terve lina, siis oleks sellega võinud viiskümmend pirukat täita, kui oleks tarvis olnud, 
ja sellest, mis järele jäi, oleks veel võinud suppi keeta või vorsti teha. Nii et oleks saanud kogu 
lõunasöök. 

Aga seda me ei vajanud. Vajasime parajasti nii palju kui pirukasse mahtus; ülejäänud osa 
viskasime minema. Pesukausis me pirukat enam ei küpsetanud, kartsime, et tina sulab lahti. Aga 
onu Silasel oli uhke vasest vee-soojendamiskatel, millest ta suuresti lugu pidas, sest see oli 
olnud ühe ta esivanema jagu, kes Inglismaalt ühes William Vallutajagal «Mayfloweril»2 või 
ühel teisel neist esimestest laevadest oli pärale jõudnud. Sel oli pikk puu- 


1 William Vallutaja, inglise normanni soost kuningas XI saj. 

2 «Mayflower» — esimene laev, mis tõi puritaanlastest koloniste Inglismaalt Ameerikasse 
(XVI saj.). 

vars ja seda hoiti pööningul hulga teiste vanade pottide ja asjade juures, mida suuresti hinnati. 
Mitte sellepärast, et nad oleksid suurt väärt olnud; väärt polnud nad midagi; aga sellepärast, et 
nad olid mälestusasjad, teate. Tõime siis selle salaja alla ja viisime metsa, aga esimestest 
pirukatest ei saanud asja, sest me ei teadnud, kuidas talitada. Kuid viimane oli pirukas mis 
pirukas. Me panime taigna sisse, sidusime nööriga kinni, ladusime söed ümber, toppisime oma 
redeli taignasse, tegime taignast katuse peale, tekli panime kõige peale, tekli 
peale panime kuuma tuhka; ise seisime viie jala kaugusel ja hoidsime pikast varrest kinni. Meil 
oli jahe ja mugav, ja veerand tunni pärast oli pirukas valmis, nii etlust oli vaadata. Aga et 
seda süüa, pidid elevandi hambad olema ja eelvandi kõht ka, sest kui nöörredel ei tee kõhuvalu, 
siis ma küll ei tea, mis asi see veel kõhuvalu teeb. 

Nat ei vaadanud sinnapoolegi, kui me nõiutud piruka Jimi potti panime. Kolm tinataldrikut 
panime ka veel kausipõhja toitude alla. Nii oli Jimil kõik korras; ja niipea kui ta üksi oli jäänud, 
koukis ta nöörredeli pirukast välja ja peitis oma aluskotti. Siis ta kratsis tinataldrikule mõned 
märgid ja viskas taldriku äknaaugust välja. 

28 PEATIIKK 


See sulgedetegemine oli kõledasti ränk töö ja see sae-tegemine ka; Jim arvas, et kõige raskem 
oli seintele kirjutamine. Aga seda pidi tegema; Tom ütles, et pidi: ükski riigivang polnud veel 
jätnud oma elulugu seintesse uuristamata, niisama ka oma vappi. 

«Võtke lady Jane Grey,» ütles ta, «võtke Gilford Dudley, võtke vana Northumberlandi 
hertsog!1 Olgu see pealegi tüükas, Huck! Mis sellest? Tegemata jätta seda ei või. Jim peab 
kirjutama ja oma vapi seinasse uuristama,: seda teevad kõik.» 


1 John Dudley, Northumberlandi hertsog, võttis oma pojale G:1-fordiie naiseks Inglise 
kuninga Henry VIII lapselapse Jane Grey, taotledes sel tee: pojale inglise trooni. 1553. a. 
laskis kftninganna Mary Verine nad kõik hukata. 

Jim ütles: 

«Oi, noorhärra Tom, mul ei ole vappi; mul pole muud kui see vana särk ja selle peale ma pean 
päeviku kirjutama.» 

«Oh, sa ei saa aru, Jim, vapp on hoopis midagi muud.» 

«Noh,» ütlesin ma, «Jimil on ikkagi õigus, kui ta ütleb, et tal pole vappi, sest tal tõesti ei ole 


seda.» 

«Arvan, et ma seda isegi tean,» ütles Tom, «aga sa võid uskuda, et ta saab vapi, enne kui ta 
siit minema läheb; sest minema peab ta nagu kord ja kohus. Tema elulukku ei tohi vigu teha.» 

Sel ajal, kui mina ja Jim katkise telliskivi tüki peal sulgi viilisime — Jim tegi neid 
küünlajala tükkidest ja mina lusikast —, hakkas Tom vappi välja mõtlema. Viimaks ta ütles, et 
oli neid välja mõelnud nii palju, et vaevalt teadis, missuguse juurde jääda; ta arvas aga, et 
nende seas oli üks, mille kasuks tuli vist otsustada. Taütles: 

«Vapikilbil peaks all paremal pool olema kullast rist ja, vapiloomaks peab olema lamav koer. 
Tema jalge all kett orjusemärgiks; vapipeaks peab olema roheline põikjoon ja kolm ristjoont 
helesinisel põhjal. Keskel peab olema kollasel põhjal põgenenud neeger, pamp õlal, ja vasemal 
pool kaks tuge, mis tähendaksid sind ja mind. Vapi-kiri oleks: Maggiore fretta, minore atto. See on 
ühest raamatust võetud ja tähendab seda, et kes vähem ruttab, see kaugemale saab.» 

«Hoidku küll,» ütlesin ma, «mis' see kõik kokku tähendab?» 

«Pole aega selle kallal pead murda,» ütles ta, «peame töötama, nii et tükid taga.» 

«Noh, mõnda asja võiksid ikka öelda. Mis see vapi-pea on?» 

«See on — see og — sul pole tarvis seda teada. Kui paras aeg tuleb, siis ma näitan talle, kuidas 
ta kõik tegema peab.» 

«Sa võiksid ometi midagi öelda, Tom. Mis need põikjooned on?» 

«Oh, ma ei tea. Aga ta peab nad saama. Need on kõigil aadlikkudel.» 

Nii ta tegi alati. Kui seletamine talle ei sobinud, sus ta ei seletanud. Ükskõik, kas teda 
oleks painatud või nädal otsa. 

Kui kogu see v.apiasi oli kindel, siis hakkas ta pead murdma kurva pealkirja kallal, mille 
Jim pidi seintesse kratsima nagu kõik teised olid kratsinud. Ta mõtles terve hulga pealkirju 
välja, märkis need paberile ja luges ette. Pealkirjad olid sihukesed: 


1. Siin murdus vangistatud süda. 

2. Siin lõpetas oma mureliku elu õnnetu vang, unustatuna maailmast ja sõpradest. 

3. Siin purunes üksiklase süda ja väsinud vaim läks puhkusele pärast kolmekümneseitsme- 
aastast üksikvangistust. 

4. Siin suri kodutuna ja sõpradeta pärast kolmekümneseitsme-aastast kibedat vangipõlve 
kõrgest soost välismaalane, Louis XIV vallaslaps. 


Tomi hääl värises seda lugedes; ta oleks peaaegu kokku langenud. Kui ta oli lugenud, ei 
suutnud ta kuidagi otsustada, missuguse kirja Jim pidi müürisse uuristama: kõik kirjad olid 
ühteviisi head. Lõpuks ta arvas, et laseb Jimi need kõik seinale kritseldada. Jim ütles, et tal 


kuluks terve aasta, kui ta peaks nii palju sõnu raudnaelaga palkseinale kratsima, ja et ta ei tunne 
tähti pealegi. Aga Tom ütles, et uuristab talle tähed ette ja tal pole siis muud, kui kratsib nad 
sügavamaks. Natukese aja pärast ta ütles: 

«Mul tuli meelde, et palksein üldse ei kõlba: vangikongis pole palkidest seinu. Pealkiri tuleb 
uuristada kaljusse. Peame siia kalju muretsema.» 

Jim ütles, et kalju on veel hullem kui palgid; ta ütles, et tähtede uuristamine kaljusse 
kestaks nii pagana kaua, et ta sellega üldse valmis ei saaks. Aga Tom ütles, et laseb mind teda 
aidata. Siis ta tuli vaatama, kuidas meil Jimiga sulgedetegemine edenes. Aga see oli koledasti 
tüütav ja. pikaldane töö; polnud lootustki, et rakud mu pihkudest kaovad. Olime vaevalt 
natukese edasi jõudnud. Tom ütles siis: 

«Tean nüüd, mis teha. Vajame kaljut vapi ja kurbade pealkirjade jaoks ja võime tabada kaks 
kärbest ühe hoo- 

biga. All veski juures on hästi suur käiakivi; toome selle ara, uuristame sinna sisse, mis tarvis, 
ja teritame sellega ühtlasi suled ja sae.» 

See polnud just halb mõte; aga käiakivi polnud ka just mitte väike; arvasime siiski, et saame 
asjaga hakkama. Ei olnud veel kesköögi, kui jätsime Jimi üksi tööle ja ise läksime veski juurde. 
Näppasime käiakivi ja hakkasime seda koju veeretama, kuid see oli hullupööra ränk töö. 
Mõnikord tahtis kivi meil vägisi ümber kukkuda, ja mitu korda pidi see meid peaaegu lömaks 
vajutama. Tom ütles, et teine meist jääb kindlasti alla, enne kui me koju saame. Kui poole teeni 
jõudsime, olime puruväsinud ja üleni higised. Nägime, et polnud midagi parata, pidime Jimi appi 
kutsuma. Jim tõstis siis oma voodiotsa üles, nii et kett voodijala ümbert vabanes, käänas 
endale keti ümber kaela, roomasime kõik august välja, siis veeretasime Jimiga kahekesi 
käiakivi koju nii kui midagi; Tom oli ülevaatajaks. Seda ta oskas paremini kui ükski teine poiss 
maa peal. Ta oskas kõike kangesti hästi. 

Me kaevatud auk oli hästi suur, aga polnud siiski nii suur, et käiakivi oleks sisse mahtunud: 
aga Jim võttis läbida ja tegi augu ruttu parajaks. Siis kratsis Tom naelaga kirjad kivisse ja pani 
Jimi kohe tööle. Naela meisliks ja sara alt risuhunnikust leitud raudpotti haamriks tarvitades 
pidi ta tähed kivvi raiuma. Tom käskis teda töötada, kuni küünal ära põleb; alles siis tohtis ta 
magama minna; käiakivi pidi ta oma õlgkoti alla peitma ja selle peal magama. Siis aitasime tal 
keti jälle ümber voodijala panna ja pidime ise ka magama minema. Aga Tomile tuli veel üks 
mõte, ta ütles: 

«Kas siin ämblikke on, Jim?» 


«Ei, mister Tom, tänu taevale, ei ole.» 

«Hea küll, me toome sulle mõned.» 

«Hoidku küll, kullake, mul pole neid vaja. Ma kardan neid. Sallin neid niisama vähe kui 
latsutajaid madusid.» 

Tom mõtles paar minutit ja ütles: 

«See on hea mõte. Ma arvan, seda tuleb teha. Seda peab tegema. Arusaadav! Suurepärane 
mõte. Kus sa neid hoiaksid?» 

«Keda, mister Tom?» 

«Noh, latsutajaid madusid.» 

«Halasta ja hoia küll, mister Tom! Oi, kui siia mõni j madu tuleks, siis lähen kas või peaga 
läbi seina, tõepoolest.» 


«Aga Jim, mõne aja pärast sa neid enam ei kardaks. Võid nad taltsaks teha.» 

«Taltsaks!» 

«Jah, üsna hõlpsasti. Iga loom on tänulik headuse ja lahkuse eest; nad ei teeks midagi paha 
inimesele, kes neid hoiab. Seda ütleb iga raamat. Katsu ainult, muud ma ei nõuagi; katsu ainult 
kaks või kolm päeva. Kui sa maoga hea oled, siis ta hakkab sind õige pea armastama; ta magaks 
su juures, ei tahaks sinust silmapilgukski lahkuda, käänaks ennast sulle ümber kaela ja pistaks 
oma pea sulle suhu.» 

«Palun, mister Tom, ärge rääkige nii! Ma ei suuda seda kannatada! Ta paneb oma pea mulle 
suhu? Ta võib kaua oodata, enne kui ma sellega nõus olen. Ja peale selle ma ei taha, et ta minu 
juures magab.» 

«Jim, ära ole niirumal. Vangil peab olema mõni tumm lemmik; ja kuigi madu selleks iialgi pole 
tarvitatud, noh, seda suurem au sulle, kui sa oled esimene, kes seda on katsunud. Midagi paremat 
sa ei Või soovidagi.» 

«Oi, mister Tom, ma eitaha sihukest au. Madu hammustab Jimi, mis kasu ontal siis aust? 
Ei, mister Tom, ma ei taha sihukest asja.» 

«Oh sind küll, kas sa ei või siis katsuda? Ma tahan ju ainult, et sa katsuksid, — võid käega 
lüüa, kuisa ei saa asjaga hakkama.» 

«Aga kõik see vaev oleks asjatu, kui madu mind hammustab, seni kui ma.katsun. Mister Tom, 
ma teen hea meelega kõik, mis on mõistlik, aga kui te Huckiga mulle siia madusid taltsutada 
toote, siis pistan plehku, see on kindel.» 

«Noh, olgu, jäägu siis pealegi, kui sa oled säärane puupea. Toome sulle paar nastikut, sa võid 
neile nööbid sappa riputada ja ette kujutada, et nad on latsutajad maod. Ma arvan, nii käib küll.» 

«Ma ei salli neid, mister Tom. Ma ütlen teile, et saan hakkama ilma nendetagi. Ma ei teadnud 
enne, et, nii palju vaeva ja tüli peab nägema vangis olles.» 

«Noh, nii on see alati, kui õieti asju aetakse. Kas sul siin rotte ei ole?» 

«Ei, mister Tom, ma pole ühtki näinud.» 

«Noh, me toome sulle mõned rotid.» 

«Ei, mister Tom, ma ei taha rotte. Need on kõige jäledamad loomad, ei anna inimesele rahu, 
sahistavad ümberringi ja hammustavad ta jalgu, kui ta katsub magada. Ei, mister Tom, olgu siis 
juba parem nastikud, ainult ärge tooge rotte, neid pole mul sugugi vaja.» 

«Aga Jim, sul peab neid o'ema! Kõigil on olnud. Ära siis nüüd enam vastu punni. Vangid pole 
iialgi ilma rottideta. Seda pole veel nähtud. Nad teevad need taltsaks, silitavad neid, õpetavad 
neile vigureid; ja rotid muutuvad sõbralikkudeks nagu koduloomad. Aga sa pead neile muusikat 
mängima. On sul siin midagi, millega sa võiksid muusikat mängida?» 

«Mul pole muud kui lihtne peakamm ja tükk paberit; aga ma arvan, nad sellest muusikast ei 
hooli.» 

«Küllap hoolivad. Neil ükskõik, missugune muusika see on. Kammimuusika on rottidele hea 
küllalt; kõik loomad armastavad muusikat; vanglas on nad kui hullud muusika järele. Eriti meeldib 
neile kurb muusika; ja kammiga sa ei saagi muud teha kui kurba muusikat. See huvitab neid alati; 
nad tulevad vaatama, mis sinuga lahti on. Jah, sul on õigus; kõik on korras. Õhtul, enne kui sa magama 
lähed, ja vara hommikul istu voodiäärele ja tee kammiga muusikat. Mängi «Viimast roosi», see toob 
rotid lagedale rutemini kui miski muu. Kui sa paar minutit oled mänginud, siis näed, kuidas kõik 
rotid ja maod ja ämblikud ja muud loomad sinust kahju tunnevad ja su juurde tulevad. Su voodi 
otse kihiseb siis neist ja neil on tore olemine.» 

«Jah, neil küll, seda ma arvan, mister Tom, aga Jimil? Kui ma ometi aru saaksin, milleks seda 
tarvis on! Aga ma teen seda, kui see nii peab olema. Olgu siis pealegi loomadel hea meel ja rahu 
majas.» 

Tom mõtles veel järele, kas midagi ei puudunud, ja ütleski Varsti: 

«Üks asi on mul meelest läinud. Mis sa arvad, kas võiksid siin mõnd lille kasvatada?» 

«Ma ei tea, aga võib-olla võiksin, mister Tom. Kuigi siin on õige pime; mul pole lilli tarvis ja 
sellega oleks kangestipalju tüli.» 

«Noh, sa igatahes katsu. Teised vangid on seda teinud.» 

«Mõni sihuke suur kassisaba moodi villpea ehk kasvaks siin, mister Tom, aga see poleks 
pooltki selle vaeva väärt.» 

«Ara sa seda arva. Me otsime sulle ühe väikese villpea; sa istuta see sinna nurka ja kasvata 
suureks. Ja ära nimeta seda villpeaks; nimeta seda «picciola»1; see on ta õige nimi, kui ta vanglas 
kasvab. Ja kastma pead teda oma pisaratega.» 

«Oi, mister Tom, mul on siin allikavett küllalt.» 

«Mitte allikaveega; pead pisaratega kastma. Nii tehakse alati.» 


«Oi, mister Tom, ma arvan, villpea kasvaks veega kaks korda rutemini kui pisaratega.» 

«Ega see pole tähtis. Sa pead pisaratega kastma.» 

«Siis ta kuivab mu kätte, mister Tom; kindlasti kuivab, sest ma ei nuta ilmaski.» 

Nüüd oli Tom hädas. Aga ta mõtles järele ja ütles siis, et Jim katsuks õnne sibulaga. Ta lubas 
hommikul neegrite hüttide juurde minna ja salaja sibula Jimi kohvi-kannu panna. Jim ütles, et 
parem siis võiks juba tubakat kohvi sees olla. Ta torises nii palju kõige selle töörohkuse üle ja 
kõige selle tüli üle, selle villpeade kasvatamise ja rottidele muusika mängimise ja madude ja 
ämblikkude silitamise üle. Ütles, et tal oli niigi tegemist küllalt sulgedega ja.pealkirjadega ja 
päevikutega ja kõige muu sihukese kraamiga. Et palju rohkem vaeva ja muret ja vastutust oli 
vangis olles kui iialgi enne üheski muus ametis. Tomil pidi peaaegu kannatus kätkema. Ta ütles, 
tal olevat rohkem kui ühelgi teisel vangil maa peal häid võimalusi kuulsaks saada; ja ta ei 
oskavat neid siiski hinnata ja jätvat nad kõik kasutamata. Jim jäi siis kurvaks ja ütles, et ta enarrt 
nii eitee. Siis me läksime Tomiga magama. 


1 Lill itaalia keeles. 


20 PFATIIKK 
Hommikul läksime linna, ostsime traadist rotilõksu, viisime keldrisse, tegime kõige suurema 
rotiaugu jälle lahti — ja umbes tunni aja pärast oli meil viisteist kõige toekamat rotti püütud. 
Võtsime siis lõksu ja peitsime julgesse kohta tädi Sally voodi alla. Aga sel ajal, kui me ämblikke 
otsisime, leidis väike Thomas Franklm Benja-min Jefferson Alexander Phelps lõksu, tegi loksuukse 
lahti ja tahtis näha, kas rotid tulevad välja. Ja nad 

tulidki. Ja tädi Sally.tuli parajasti tuppa; ja kui me koju läksime, siis ta seisis oma voodis 
püsti ja rotid tegid, mis tahtsid, et ta aega viita. Ta võttis ja kolkis meid mõlemaid 
sarapuukepiga; ja meil kulus paar tundi uue viieteistkümne või kuueteistkümne roti püüdmiseks. 
Need polnud kaugeltki nii toredad kui esimesed; esimesed olid seda kõige suuremat rotitõugu; 
sihukesi keni rotte, nagu need esimesed, pole ma veel eluilmaski näinud. 

Korjasime suurepärase tagavara ämblikke ja putukaid ja konni ja tõuke ja kõiksugu muid 
loomi; tahtsime üht herilasepesa ka, aga ei saanud. Kõik herilased olid parajasti pesas. Me ei 
jätnud seda siiski niisama, vaid ootasime pesa juures nii kaua kui saime; arvasime, et nii või 
naa: kas väsitame meie nemad või väsitavad nemad meid. Meie tüdisime enne. Läksime siis 
madusid otsima ja korjasime paar tosinat nastikuid ja vaskusse, toppisime nad kotti ja viisime 
oma tuppa. Siis oli aeg õhtust sööma minna. Olime päeva jooksul tubli tüki tööd teinud ja 
mehemoodi näljased. Kui me oma tuppa tagasi läksime, polnud seal mitte üht ainust ussi 
enam. Me polnud kotti küllalt tugevasti kinni sidunud, nad olid välja roomanud ja läinud. 


Meil polnud sest suuremat midagi, sest kuskil majas või maja ümbruses nad ikkagi alles pidid 
olema. Arvasime, et saame mõned neist uuesti kätte. Lähematel päevadel polnud majas tõesti 
madudest puudu. Alatasa kukkus neid laetalade vahelt ja mujalt alla. Ja enamasti ikka 
söögitaldrikusse või mõnele kuklasse — enamasti ikka sinna, kus neid vaja polnud. Noh, nad 
olid ilusad triibulised ussid ega teinud midagi paha; aga tädi Sally ei küsinud sellest 
«midagi. Ta vihkas madusid ja kogu nende sugu; ei suutnud neid silmaotsaski sallida; ja iga 
kord kui mõni ta peale kukkus, jättis ta kõik sinnapaika, ükskõik, mis tal parajasti käsil oli, 
ja pistis jooksu. Ma pole ilmaski sihukest naist, näinud. Tema kiljumist oleks maailma otsani 
kuulda võinud. Mitte tangidegagi ta ei julgenud ussist kinni hakata. Ja kui ta juhtus mõne 
oma voodisi leidma, hüppas ta välja ja karjus nagu oleks maja põlenud. Ta tüütas oma mehe 
nii ara, et see ütles, parem oleksid Võinud maod hoopis loomata jääda. Isegi siis, kui nädala 
pärast viimne kui madu oli majast»läinud, ei jäänud tädi Sally rahule. Kaugeltki mitte. Kui ta kus- 

kil istus ja mõtles, ja keegi ta selga või kukalt sulega puudutas, hüppas ta üles kui pöörane. 
See oli kangesti kentsakas. Aga Tom ütles, et kõik naised on sihukesed. Ta ütles, et nad on juba 
sihukesteks loodud, ei tea miks. Saime iga kord kõiki, kui mõni madu talle ette juhtus; ja ta 
ütles, et see kloppimine polnud veel midagi selle vastu, mis me saaksime, kui veel kord 
sihukesi loomi majja tooksime. Mina sest kloppimisest ei hoolinud, sest suurt asja sest polnud; 
oli kahju ainult vaevast, mida me nägime uute otsimisega. Aga viimaks olid nad meil käes ja 
kõik teised loomad ka. Küll oli aga naginat, kui nad kõik Jimi onnis koos olid ja Jimi ümber 
kihasid, kui ta muusikat tegi. Jim ei sallinud ämblikke ja ämblikud ei sallinud Jimi; nad aina 
varitsesid teda ja tegid tal elu kibedaks. Ja ta ütles, et tal rottide ja madude ja käiakivi pärast 
polnud enesel voodis ruumi; ja kui oligi, siis ei saanud magada, sest kõik seal elas ja kihas 
alatasa. Ta ütles, et loomad ei maganud iialgi ühel ajal, vaid kordamööda; kui maod magasid, 
siis olid rotid ärkvel, ja kui rotid magama läksid, siis valvasid maod. Nii olid ühed alati ta 
all ja teised mängisid ta peal tsirkust; ja kui ta teise köha otsis, siis tulid kõhe ämblikud jaole 
ja kippu-sid kallale. Ta ütles, et kui eluilmaski saab vabaks, siis enam vangiks ei hakka, 
makstagu või palka. 

Noh, kolme nädala pärast oli kõik korras. Särgi olime õigel ajal pirukaga ärä saatnud; ja iga 
kord kui mõni rott Jimi hammustas, kirjutas ta natuke oma päevikusse, kuni verd jooksis. Suled 
olid valmis, pealkirjad ja kõik muu käiakivisse uuristatud, voodijalg läbi saetud; ka saepuru 
olime ära söönud ja sellest koleda kõhuvalu saanud. Arvasime, et valu kätte sureme, aga ei 
surnud. See oli kõige seedimatum saepuru maa peal; Tom ütles seda-sama. Niisiis, nagu 
ütlesin, oli kogu töö lõpuks tehtud; ja me olime kõik koledal kombel väsinud, kõige rohkem 
Jim. Vana peremees oli paar korda kirjutanud Orleansi lähedal elavale istanduse omanikule, 


et ta tuleks ja oma põgenenud neegri ära viiks; aga ei saanud vastust, sest sihukest istandikku 
polnud olemaski. Ta arvas siis, et paneb Jimi kohta kuulutuse St. Louisi ja New Orleansi 
lehtedesse. Kui ta St. Louisi omi mainis, käisid mul külmad judinad üle selja ja ma taipasin, et 
enam ei Või- 

nud aega viita. Tom ütles siis, et nüüd tuleb «annoniim-kiri» kirjutada. 

«Mis see on?» küsisin ma. 

«Hoiatus, et midagi on tulemas. Mõnikord tehakse seda nii, teinekord teisiti. Kuid alati on 
keegi nuuskuriks ja annab kindluseülemale teateid. Kui Louis XVI tahtis Tülerii lossist vehkat teha, 
siis üks teenijatüdruk andis ta ara. Võib ka nii; aga võib ka «annoniimkirjaga». Me käsutame 
mõlemat. Ja harilikult vangistatu ema vahetab vangistatuga riided ja jääb tema asemele ja 
vangistatu läheb tema riietes minema. Me teeme seda ka.» 

«Aga kuule, Tom, milleks meil on tarvis kedagi hoiatada, et midagi on tulemas? Eks nad ise 
taibaku; see on nende asi.» 

«Jah, ma tean; aga ei või ju nende peale lootma jääda. Me oleme algusest peale pidanud kõik 
üksi tegema; kõik jäeti meie hooleks. Nad on nii usaldavad ja puupäised, et mitte midagi ei märka. 
Kui me neile sõna ei saada, siis ei tule keegi meid segama; ja nii läheks põgenemine kui lepase 
reega, pärast kõike seda ränka tööd ja vaeva. Poleks mingisuguseid sekeldusi ja kogu krempel 
poleks midagi väärt.» 

«Noh, minu meelest, Tom, oleks see just kõige parem.» 

«Lollus!» hüüdis ta ja tegi põlgava näo. Ma siis ütlesin: 

«Ega ma ju ei kaeba millegi üle; mis sulle hea on, see on hea ka mulle. Kuidas siis jääb selle 
teenijatüdrukuga?» 

«Teenijatüdruk oled sina. Sa pead südaöösi hiilides minema ja neegritüdruku kleidi 
varastama.» 

«Aga Tom, sellest tuleb hommikul suur kära, sest tal muidugi vist ei olegi rohkem, kui see üks 
kleit.» 

«Ma tean, aga sul on seda ainult veerand tundi vaja. Võtad ja viid ahnoniimkirja ja pistad 
ukse alt praost sisse.» 

«Hea küll, seda ma siis teen; aga kirja võin ma sama hästi oma riietes sinna viia.» 

«Siis sa poleks ju kellegi teenijatüdruku moodi!» 

«Ei, aga keegi ei näeks niikuinii, mis moodi ma olen.» 

«See on ometi ükskõik. Meil pole muud kui täidame oma kohust; kas keegi meid näeb või mitte, 
pole meie asi. Kas sul pole siis sugugi põhimõtteid?» 

«Hüva, ma ei ütle enam midagi, olen teenijatüdruk. Kes on Jimi ema?» 

«Mina olen ta ema. Ma näppan tädi Sally kleidi.» 

«Noh, siis pead onni jääma, kui mina Jimiga putket teen.» 

«Mitte kauaks. Ma topin Jimi riided õlgi täis ja panen voodisse. See on siis Jimi ümberriietatud 
ema. Jim võtab minu seljast neegrinaise riided ja paneb selga ja me läheme kõik koos minema. 
Kui väärt vang teeb sääred, siis nimetatakse seda ärakargamiseks. Näiteks kui mõni kuningas 
plehku paneb või mõni kuningapoeg; ükskõik, kas päris kuningapoeg või mõni, kellest arvatakse, 
et ta on» 

Tom kirjutas siis «annoniimkirja», ma näppasin öösi neegriplika kleidi, panin selga ja 
lükkasin kirja ukse alt tuppa, nagu Tom käskis. Kirjas seisis: 

«Ettevaatust! Hädaoht läheneb. Pidage silmad lahti. 

Tundmatu sõber.» 


Järgmisel ööl naelutasime ukse külge paberi, kuhu Tom verega joonistas pealuu ja selle alla 
ristipandud sääreluud; järgmisel ööl naelutasime tagaukse külge puusärgi pildi. Ma pole veel 
näinud ühtki perekonda nii suures hirmus olevat. Nad poleks ka siis hullemini võinud karta, kui kogu 
maja oleks täis tonte olnud ja tondid neid iga asja tagant ja voodite alt oleksid varitsenud ja läbi 
õhu lennanud. Kui mõni uks paugatas, siis võpatas tädi Sally ja ütles «oih!»; kui mõni asi maha 
kukkus, siis ta võpatas ja ütles «uih!»; kui keegi teda kogemata puudutas, siis ta kiljatas. Ta ei 
julgenud kuhugi enam vaadata, sest kartis aina, et keegi seisis ta taga. Järjest käänas ta ennast äkki 
ringi ja ütles «aih!»; ja veel enne kui ta oli ennast käänanud, käänas ta ennast teisipidi ringi ja 
ütles jälle «aih!». Ta kartis voodisse heita ega julgenud üles jääda. Tom ütles et asi edeneb 
toredasti; ütles, et ta nii rahuldavaid edusamme veel iialgi pole näinud. Ütles, see oli tõenduseks, et 
kõik oli õieti tehtud. 

«Nüüd siis tuleb suur hoop!» teatas ta. Järgmisel hommikul koidu ajal tegime teise kirja valmis ja 
pidasime aru, mida sellega kõige parem oleks peale hakata, sest eelmisel õhtul söögiajal olime 
kuulnud, et kummagi ukse 

juurde taheti ööks otsaks neegrid valvama panna. Tom läks mööda piksevardast alla, et väljas 
luurata; tagaukse juures oli neeger magama jäänud; Tom sorkas kirja talle krae vahele ja tuli 
tulema. Selles kirjas seisis: 


«Ärge mind ära andke, olen teie sõber. Häbemata kõrilõikajatesalk indiaanlaste maa-alalt kavatseb 
täna öösi te põgenenud neegri varastada ja teeb kõik, et teid sundida majja jääma, nii et neil oleksid 
käed vabad. Ma olen salga liige, kuid olen meelt parandanud ja tahan salgast lahkuda ja jälle ausat 
elu elama hakata, seepärast paljastan põrguliku kavatsuse. Täpselt keskööl hiilivad nad põhja poolt 


piki aeda lähemale ja lähevad valevõtmega neegri onni. Mina pean tükk maad eemal seisma ja 
sarve puhuma, kui näen mõnd hädaohtu. Selle asemel aga määgin lamba moodi, niipea kui nad on 
sees; sarve ma ei puhu üldse. Sel ajal kui nad teda kettidest vabastavad, lipsake sinna ja pange 
uks'lukku, siis võite nad rahulikult tappa. Tehke kõik just nii, nagu ma teile ütlen, muidu nad 
hakkavad kahtlema ja pistavad karjuma. Ma ei taha mingit tasu, kui ainult tean, et olen head 
teinud. 

Tundmatu sõber.» 

40 PFATIIKK 

Pärast hommikusööki oli meil kangesti hea tuju; võtsime mu paadi ja läksime jõele käiu 
püüdma. Süüa oli meil kaasas; oli tore olemine. Käisime parve vaatamas ja leidsime, et kõik. oli 
korras. Koju tulime alles õhtusöögi ajaks; leidsime kogu maja sihukeses hirmus ja ärevuses, et kõigil 
käisid pead ptsas ringi; jalamaid pärast sööki kästi meil voodisse minna; keegi ei öelnud, mis 
lahti on, ega lausunud uuest kirjast sõnagi. Aga seda polnud tarvis, sest me ju teadsime asjast 
rohkem kui ükski muu. Niipea kui pool treppi olime üles läinud jatädi oli selja pööranud, 
hiilisime keldrisse käpi kallale; ladusime hea hulga toitu kokku ja viisime üles oma tuppa. Siis 
läksime magama. Umbes kell pool kaksteist tõusime üles; Tom pani tädi Sallylt varastatud kleidi 
selga ja pidi söögikraamiga minema hakkama, aga ütles äkki: 

«Kus või on?» 

«Ma võtsin hea kamaka,» ütlesin ma, «panin maisi-leiva peale.» 

«Noh, siis jätsid selle alla; siin seda pole. » 

«Saame ilma võitagi läbi,» ütlesin ma. 

«Aga võiga veel paremini,» ütles ta. «Hiili alla keldrisse ja too võid. Siis tule piksevarrast 
mööda alla meie juurde. Ma lähen topin õled Jimi riietesse ja teen ta ümberriietatud ema valmis. 
Siis lähen määgin lamba moodi ja pistan jooksu, niipea kui te tulete.» 

Nii ta läks; ja ma hiilisin keldrisse. Rusikasuurune või-kamakas oli seal, kuhu ma ta jätsin; võtsin 
siis leivaviilu ühes võiga, kustutasin küünla ja hakkasin õige tasakesi trepist üles minema. 
Jõudsin päris õnnelikult eeskotta, aga siin tuli tädi Sally küünlaga; ma panin leiva ja või ruttu 
kübarasse, kübara pähe, ja siis ta nägi mind. Ta ütles: 

«Käisid keldris?» 

«Jah.» 

«Mis sa tegid seal?» 

«Ei midagi.» 

«Ei midagi?» 

«Ei.» 

«Noh, kes sind siis ajas südaöösi alla keldrisse?» 

«Ma ei tea.» 


«Sa ei tea? ära mulle niiviisi vasta, Tom; tahan teada, mis sa keldris tegid.» 

«Ma ei teinud mitte midagi, tädi Sally; uskuge mind.» 

Arvasin, et ta laseb mu nüüd minna nagu harilikult; aga vist oli nii palju kummalisi lugusid 
käimas, etta iga tühja asja pärast oli hirmu täis. Ta ütles üsna kindlasti: 

«Mine elutuppa ja ole seal, kuni ma tulen. Tahtsid midagi teha, mis sinu asi pole, küll ma selle 
jälile saan — ja siis hoia oma nahk.» 

Ta ei läinud enne ära, kui ma ukse lahti tegin ja elutuppa läksin. Oh sa mu meie, küll seal oli 
rahvast! Viisteist külameest, kõigil püssid kaasas. Mu meel läks kole sandiks, kõbisin ühe tooli 
juurde ja istusin. Mehed istusid mööda tuba; mõned rääkisid omavahel tasakesi; kõik olid kangesti 
ärritatud ja kõigil oli sant olla; aga kõik katsusid näidata, nagu poleks midagi olnud. Ma teadsin 

siiski, et oli, sest nad võtsid alatasa kübarad peast, panid jälle pähe, kratsisid pead, vahetasid 
istekohti ja näppisid oma nööpe. Mul oli ka hirm, aga kübarat ma ei võtnud siiski peast. 

Soovisin, et tädi Sally tuleks, oma jutu ära räägiks, mind klopiks, kui tahaks, ja laseks mu 
minna. Siis oleksin võinud Tomile öelda,, et olime asjaga liiga kaugele läinud; olime ise oma 
tahtel sumisevasse herilastepessa istunud; ei tohtinud enam aega viita, pidime jalamaid Jimiga 
sääred tegema, enne kui taadid oleksid kannatuse kaotanud ja me kaela peale tulnud. . Viimaks tädi 
tuli ja nakkas mult kõiksugu asju küsima; ma ei võinud kuidagi vastata, sest ei teadnud, mis oli õieti 
lahti. Mehed olid nüüd koledas ärevuses; mõned kippusid otsekohe minema, et kõrilõikajaid 
tabada; nad ütlesid, et ainult mõni minut puudub keskööst. Teised katsusid neid paigal pidada ja 
käskisid oodata, kuni lamba määgimist kuuldub. Tädi aga pitsitas mind küsimustega; olin nii hädas, 
et oleksin kas või maa alla vajunud. Ja tuba läks aina palavamaks ja palavamaks. Või hakkas 
sulama, jooksis mul kõrvade taha ja mööda kukalt alla. Parajasti kui keegi ütles: «Mina olen selle 
poolt, et läheme nüüd otsekohe ja võtame nad onnis kinni, kui nad tulevad,» siis pidin otse ümber 
kukkuma: üks võinire hakkas mööda mu otsaesist alla venima, tädi Sally nägi seda, läks näost 
lumivalgeks ja ütles: 

«Taeva pärast, mis selle lapsega ometi on! Tal on kindlasti peaaju põletik, muist valgub juba 
välja!» 

Kõik jooksid vaatama, tädi kiskus mul kübara peast; leidis leiva ja mis veel võist järel oli, 
haaras mu ümbert kinni, pigistas mind ja ütles: 

«Oh, kuidas sa rnind hirmutasid! Ja kui rõõmus ja tänulik ma olen, et polnud midagi halvemat. 
Õnn on meile selja pööranud, õnnetusi sajab kui kapaservast; kui 
ma seda võiniret nägin, 'siis uskusin, et oleme sust ilma. Sest värv ja kõik oli just seda moodi, 
nagu oleks see olnud su peaaju. — Oh heldeke, miks sa ometi ei öelnud mulle, et sellepärast keldris 
käisid; sest poleks midagi olnud. Tee nüüd, et voodisse saad ja hoia, et ma sind enne hommikut 


enam ei näe!» 
Silmapilk oim trepist üleval ja teise silmapilguga 

piksevardast all ja lidusin pimedas sara poole. Olin nii hirmu täis, et sain vaevalt sõna 
suust; jutustasin siiski Tomile nii ruttu kui sain, et peame nüüd vehkat tegema ega või enam 
minutitki kaotada: maja on mehi täis, meestel püssid käes! 

Tomil hakkasid silmad särama ja ta ütles: «Kas tõesti! Küll on tore! Tead, Huck, kui ma 
võiksin kõik veel kord teha — vean kihla, siis ajaksin paarsada meest kokku! Kui võiksime asja 
edasi lükata kuni...» «Ruttu! Ruttu!.» ütlesin ma. «Kus Jim on?» «Just su kõrval; kui käe välja 
sirutad, võid teda katsuda. Ta on ümber riietatud ja kõik on valmis. Nüüd lipsame välja ja teeme 
lamba häält.» 

Aga siis kuulsime, kuidas mehed müdmnal ukse poole tulid; selle järel kuulsime, kuidas nad 
rippluku kallal toimetasid. Üks meestest ütles: 

«Eks ma öelnud, et tuleme liiga vara; neid ei ole veel; uks on alles lukus. Kuulge, panen te 
seast paar meest onni luku taha; võite pimedas varitseda ja nad tappa, kui nad tulevad. Teised 
lähevad laiali ja kuulatavad, kas tulekut on juba kuulda.»o 

Nad tulidki sisse, kuid ei näinud meid pimedas; oleksid meile peaaegu peale astunud, kui me 
ruttu voodi alla lipsasime. Jõudsime siiski õigel ajal voodi alla ja august välja; tasa, kuid kähku — 
Jim kõigepealt, siis rnina, kõige viimaks Tom. Nii oli Tomi käsk. Nüüd olime sara all ja kuulsime 
väljas üsna ligidal jalgademüdinat. Roomasime ukse juurde; Tom käskis meid seal paigal olla ja 
piilus läbi ukseprao, kuid ei näinud midagi, sest oli pime. Ta sosistas meile, et kuulab, kas sammud 
on kaugemale .läinud; ütles, et kui ta meid müksab, siis peab Jim enne välja lippama ja selle 
järel mina. Ta pani kõrva vastu uksepragu ja kuulas ja kuulas ja kuulas. Väljast kostis kogu aeg 
samme. Viimaks ta müksas meid, me lipsasime välja, kükitasime hinge kinni pidades maha, olime 
üsna tasa; roomasime siis vargsi aia poole, reas nagu indiaanlased. Jõudsime õnnelikult sinna, mina 
ja Jim saime üle, aga Tomi püksid jäid orgi otsa kinni, kui ta ülemisest palgist üte ronis. Samal 
ajal kuulis ta lähenevaid samme, rebis enese lahti, ork läks pooleks ja naksatas. Kui ta me kännul 
jooksu pistis, hõikas keegi: 

«Kes seal on? Vasta, või ma lasen!» 

Aga me ei vastanud, andsime aga jalgadele valu ja ledisime edasi. Siis kuulsime mühinat, 
põmmud käisid ja kuulid aina vihisesid me ümber! Kuulsime, kuidas mehed hüüdsid: 

«Seal nad on! Jooksevad jõe poole! Neile järele, poisid! Ja laske koerad lahti!» 

Kihutades tülid nad meile järele. Kuulsime neid, sest neil olid saapad jalas ja nad karjusid, 
aga meil polnud saapaid ja me ei karjunud. Olime teerajal, mis veski poole viis; kui nad meile 


hästi ligi olid jõudnud, läksime teelt kõrvale põõsastesse ja lasksime nad mööda; siis jooksime nende 
järele. Koerad olid õhtul kõik kinni pandud, et nad röövleid ära ei hirmutaks; nüüd oli keegi nad 
lahti lasknud ja nad tulid hirmsa ragina ja lõrisemisega, nagu oleks neid terve miljon olnud. Aga 
need olid meie koerad; seisime siis paigal, kuni nad me juurde jõudsid. Ja kui nad nägid, et ainult 
meie olime ja midagi huvitavat ei olnud, siis liputasid saba ja kihutasid edasi sinnapoole, kust 
kostis laskmine ja kära. Me panime nüüd ka 

auru peale ja kihutasime nende järele, kuni jõudsime veski juurde; siis ronisime põõsaste 
vahelt läbi, sinna, kus mu paat oli peidus. Hüppasime paati ja sõudsime kõigest väest jõe 
keskpaiga poole, ei teinud aga rohkem kära kui hädapärast vaja oli. Siis sõitsime rahulikult ja 
mõnusasti saarele, kus mu parv oli. Kuulsime kisendamist ja koerte haukumist siin-seal mööda 
kallast, kuni jõudsime nii kaugele, et hääled järjest nõrgemaks jäid ja kadusid. Kui me 
parvele läksime, ütlesin ma: 

«Nüüd, vana Jim, oled jälle vaba mees; ja vean kihla, et sust iialgi enam ei saa orja.» 

«See oli kangesti tore plaan, Huck. Uhkesti välja mõeldud ja uhkesti tehtud. Keegi ei oska 
keerulisemat ega toredamat plaani teha.» 

Mel oli kõigil nii hea meel kui vähegi võib olla; aga Tomil oli kõige parem meel, sest tal oli 
kuul jalasääres. Kui mina Ja Jim seda kuulsime, siis polnud me sugugi enam nii rõõmsad. Haav 
valutas väga ja jooksis verd. Panime Tomi vigvami, käristasime ühe hertsogi särkidest puruks, et 
haava kinni siduda, aga Tom ütles: 

«Andke lapid siia, ma võin ise siduda. Nüüd mitte aega viita — ärge vedelge, kui põgenemine 
nii ilusasti on õnnestunud. Mehed aerude juurde ja teele! Poisid, seda tegime suurepäraselt! Tõesti 
suurepäraselt. Sooviksin, et Louis XVI põgenemine oleks olnud meie korraldada, siis ei seisaks ta 
eluloos: õndsat surma surnud Püha Louis' poeg. Ei, mu härrad, meie oleksime temaga üle piiri 
kihutanud — seda me oleksime — ja nii toredasti kui vähegi võimalik. Aerude juurde! Aerude 
juurde!» 

Aga me pidasime Jimiga nõu ja arutasime asja. Kui natuke aega olime mõelnud, ütlesin ma: 

«Ütle sina, Jim!» 

Ja ta ütles: 

«Noh, siis minu meelest on asi nii, Huck. Kui me oleksime tema vabastanud ja teine meist oleks 
kuuli jalga saanud, kas ta oleks siis öelnud: päästke aga mind, ükskõik, kas tuleb tohter haavatut 
aitama või mitte! Kas Tom Sawyer oleks nii öelnud? Vean kihla, et ei! Noh, kas siis Jim ütleb nii? 
Ei, härra, Jim ei liigu paigastki, enne kui tohter on toodud, kestku see või nelikümmend aastat.» 

Teadsin, et Jim oli seestpoolt valge; ja arvasin kohe, et ta ütleb nii. Kõik oli nüüd korras ja ma 
ütlesin Tomile, et lähen toon tohtri. Tom tegi muidugi kära ja hakkas vastu; aga me ei teinud sellest 


väljagi ega andnud järele. Siis ta tahtis vigvamist välja ronida ja ise parve käima panna; aga me 
ei lasknud. Viimaks ta sõimas meid tublisti, aga ka see ei aidanud midagi. 

Kui ta siis nägi, et ma jälle paadi valmis panin, ütles ta: 

«Noh, kui sa nii kangesti minna tahad, siis ma ütlen, mis sa pead tegema, kui linna jõuad. Pane 
uks lukku, seo tohtri silmad kõvasti kinni, lase teda vanduda, et ta vaikib kui haud; pista talle 
kotitäis kulda pihku, taluta ta siis kõrvalisi teid ja pimedaid kohti mööda paadi juurde, sõida enne 
saarte vahel ringi, siis alles.tule siia. Otsi ta läbi, vaata, et tal kriiti taskus ei oleks; kui on, siis 
võta ara, ära anna tagasi, enne kui ta on jälle linnas, — muidu ta teeb kriidimärgid parvele, et 
seda pärast ära tunda. Nii tehakse ikka.» 

Ütlesin, et teen kõik, ja sõitsin ara. Jim pidi metsa peitu minema, kui näeb, et tohter tuleb, ja 
metsa jääma, kuni tohter jälle ära läheb. 


ATPEATIIKK 


Tohter oli vana mees, hästi kena ja lahke näoga. Äratasin ta üles ja ütlesin, et käisime vennaga 
eile Hispaania saarel küttimas ja jäime ööseks parvetükile,-mille leidsime. Umbes kesköösi pidi 
vend unes püssi puudutanud olema, sest püss oli lahti läinud ja talle kuuli säärde kihutanud. 
Palusin, et tohter tuleks ja aitaks ja et ta asjast midagi ei räägiks ega teataks kellelegi, sest taht- 
sime õhtul koju minna ja omakseid üllatada. 

«Kes te omaksed on?» küsis ta. 

«Phelpsid seal all.» 

«Oo,» ütles ta. Ja minuti pärast: «Kuidas ta selle kuuli sai?» 

«Ta nägi und,» seletasin ma, «ja püss läks lahti.» 

«Imelik unenägu,» ütles ta. 

Ta pani laterna põlema, võttis oma arstimitekoti ja me hakkasime minema! Aga kui ta paati nägi, 
siis see nähtavasti ei meeldinud talle; ta ütles, et ühele on see suur küllalt, aga kahele kindlasti 
mitte. Ma lohutasm: 

«Oh, ärge kartke, härra, paat kandis meid kolmekesi väga hästi.» 

«Kuidas kolmekesi?» 

«Noh, mina ja Sid ja — ja — ja püssid; seda ma tahtsin öelda.» 

«Oo,» hüüdis ta. 

Ta pani jala paadiservale ja õõtsutas paati; raputas siis pead ja ütles, et otsib parem mõne 
suurema. Aga kõik paadid olid lukus ja toetis; viimaks ta istus mu paati, ütles, et ma teda 
oodaku või veel küttigu või parem mingu koju ja valmistagu teisi üllatuse vastu, kui tahan. Aga 
ma ütlesin, et ei taha. Juhatasin talle, kust ta parve leiab, ja ta läks. 

Akki tuli mulle mõte. Ütlesin enesele, et mis siis, kui ta jalaga kõhe hakkama ei saa? Kui see 
kestab kõhn või 

neli päeva? Mis siis teha? Vedelda ja oodata, kuni teised asjast teada saavad? Ei, ütlesin 
endamisi, tean, mis ma teen. Ootan, kuni ta tagasi tuleb; ja kui ta veel kord peab tulema, siis lähen 
kaasa, kas või ujudes. Siis võtame ta kinni, seome kinni ja läheme ühes temaga jõge mööda 
minema. Ja kui Tom on terve, siis maksame talle ta vaeva välja või anname kõik, mis meil on, ja 
laseme ta kaldale. 

Ronisin puudevirna vahele, et natuke magada; ja kui ärkasin, oli päike kõrgel mu pea kohal! 
Hüppasin üles ja läksin tohtri majja. Aga seal öeldi, et ta oli öösi ära läinud ega olnud veel tagasi 
tulnud. Noh, mõtlesin ma, Tomi asi näib kangesti halb olevat; tarvis otsekohe saarele minna. Asusin 
siis teele; ja niipea kui ümber nurga käänasin, jooksin peadpidi peaaegu onu Silase kõhtu! Ta 
ütles: 

«Tohoo, Tom! Kus sa olid kogu aeg, sa kelm?» 

«Kuskil ma ei olnud,» ütlesin ma, «ainult ajasin natuke rnaad seda põgenenud neegrit taga. Sid 
ka.» 

«Aga kus kohas te siis olite?» küsis ta. «Tädi on kangesti mures.» 

«Mis ta muretseb ilmaaegu,» ütlesin ma, «meil pole häda midagi. Jooksime meestele ja 
koertele järele, aga nad jõudsid ette ja me ei leidnud neid enam. Arvasime, et kuuleme jõelt nende 
hääli; võtsime paadi ja läksime järele; läksime üle jõe, aga ei leidnud kedagi. Sõitsime siis kalda 
lähedal edasi-tagasi, kuni olime puruväsinud; sidusime paadi kinni ja heitsime magama ja 
ärkasime alles tunni aja eest. Siis sõudsime siia, et uudiseid kuulda. Sid on postkontoris, et ehk saab 
sealt midagi teada; ma kõlan ringi, et ehk saab midagi süüa. Ja siis läheme koju.» 

Läksime siis postkontorisse Sidi otsima; aga teda polnud seal, nagu ma juba.olin arvanud. 
Vanaperemees sai kontorist kirja, siis ootasime veel natuke, aga Sid eitulnud. Vanaperemees ütles 
siis, et hakkame minema; tulgu Sid jala järele või võtku paat, kui ta nii kaua ümber logeleb; meie 
sõidame. Tahtsin küll, et ta jätaks mu sinna Sidi ootama; aga ta ei jätnud; ütles, et sellest pole kasu 
midagi ja et ma pean koju tulema; siis tädi Sally näeks, et kõik on korras. 


482 


Kui me koju saime, oli tädi Sally nii rõõmus mind nähes, et naeris ja nuttis korraga ja 
võttis mu kaelast kinni ja kloppis mind nagu alati, aga mul polnud sellest midagi; siis ta 
ütles, et Sid saab samasuguse keretäie, kui koju tuleb. 

Kogu maja oli täis naaberperemehi ja nende naisi; nad olid lõunaks kutsutud ja tegid 
maailma kära. Vana emand Hotchkiss oli kõige hullem; ta keel käis vahetpidamata. Ta ütles: 

«Noh, õde Phelps, ma kolasin kogu selle onni läbi ja usun, see neeger oli hull. Ütlesin juba 
Danmrelli emandale — eks ma öelnud, õde Danrell? — neeger oli hull; just nii ma ütlesin. 
Kuulake kõik: ma ütlen, ta on hull; iga asi näitab seda. Vaadake seda käiakivi; kas ükski 


täie aruga olend kritseldab sääraseid pööraseid asju käiakivi peale? Sihukesi lollusi murtud 
südamest ja kolmekümne seitsme aastasest vaevast ja mine tea mis Louis' pojast ja muid 
niisuguseid lollusi. Ma ütlen, ta on puruhull; seda ma ütlesin kõhe ja ütlen nüüd ja ütlen ikka 
jälle. Neeger on hull; hull nagu Nebukadneetsar.» 

«Ja siis vaadake kört seda nartsudest tehtud redelit, õde Hotchkiss,» ütles vana emand 
Danrell, «milleks taeva pärast oli neegril seda tarvis ...» 

«Just sedasama ütlesin mina alles paari minuti eest emand Utterbackile; küsige talt endalt. 
Ütlesin: Vaadake ometi seda nartsudest redelit; ütlesin, et milleks tal ometi seda vaja oli? 
Tema ütles, õde Hotchkiss ...» 

«Aga kuidas ta ometi selle käiakivi sinna sisse sai? Ja kes selle augu kaevas? Ja kes... .» 

«Just minu sõnad, vend Penrod! Ma ütlesin — olge head, andke soustikann edasi! — ütlesin 
emand Dunla-pile alles minuti aja eest, et kuidas ta ometi selle käiakivi sinna sisse sai. Ilma abita, 
mõelge ometi, ilma abita! See on küsimus. Ärge mind petta katsuge; tal pidi abilisi olema; ja palju 
abilisi pealegi; terve tosin abilisi pidi sel neegril olema. Ma kisuksin kogu talu neegritel naha üle 
kõrvade, kui aga saaksin teada, kes need abilised olid. Seda ma ütlen, olgu või...» 

«Te ütlete tosin! Nelikümmend abilist poleks ka selle kõigega hakkama saanud! Vaadake 
neid nugadest saage ja muid asju; kui tülikas pidi olema neid teha! Vaadake 

seda läbisaetud voodijalga; nende riistadega saagides kuue mehe nädalatöö! Vaadake seda 
õlgedest tehtud neegrit voodis ja vaadake...» 

«Teil on õigus, vend Hightower! Just sedasama ma praegu ütlesin vend Phelpsile endale. Mis 
teie sellest arvate, õde Hotchkiss? ütles ta. Millest, vend Phelps? ütlesin ma. Et voodijalg oli 
niimoodi läbi saetud, ütles ta. Ah, mis ma sest arvan, ütlesin ma. Ise ta seda ei saaginud, ütlesin 
ma; keegi teine saagis, ütlesin ma. See on minu arvamine, kas võta või jäta; seda ma ütlesin. 
Kui kellelgi on parem arvamine, siis öelgu. Ütlesin emand Dunlapile ka, et.. .» 

«Võtku see ja teine, terve külatäis neegreid pidi seal mitu nädalat ööd otsa tööd tegema, õde 
Phelps. Vaadake seda särki: iga toll sellest on täis verega tehtud salajasi aafrika märke! Terve hulk 
neegreid on alatasa selle kallal tööd teinud. Annaksin palju, kui keegi oskaks seda mulle lugeda. 
Ja need neegrid, kes seda kirjutasid, need laseksin läbi piitsutada .. .» 

«Kas tal aitajaid oli, vend Marleps! Noh, seda ma arvan; ja sina arvaksid sedasama, kui 
oleksid viimasel ajal siin majas elanud. Kõik nad varastasid, mis vähegi kätte said; ja kuidas 
me kõik valvasime! Särgi viisid nad otse pesunöörilt ara; ja ma ei oska öeldagi, mitu korda nad 
varastasid seda lina, millest redeli tegid. Nad varastasid jahu ja küünlaid ja küünlajalgu ja 
lusikaid ja vana veesoojendamispoti ja tuhandeid asju. Ma kõike ei mäleta; ja mu uue- 
kalingurkleidi varastasid ka. Ja ometi valvasime päevad ja ööd: mina ja Silas ja mu Sid ja Tom. 
Ütlesin juba, et keegi. meist pole kippu ega kõppu kuulnud, pole nende varjugi näinud. Kõige 


viimasel ajal käisid nad otse me nina all majas sisse ja välja. Narrisid meid ja mitte ainult 
meid, vaid indiaanlaste maa-ala röövleid ka. Ja läksidki minema terve nahaga, kuigi kuusteist 
meest ja kakskümmend kaks koera neil kogu aeg kännul oli. Ütlen teile, säärast asja pole veel 
enne nähtud. Vaimud poleks võinud seda paremini teha. Ma usun, need olidki vaimud, teate; te 
tunnete me koeri, paremaid koeri pole olemaski; noh, ja mitte me koeradki ei leidnud nende 
jälgi, seletagu seda, kes oskab!» 

«Noh, see on ometi...» 

«Helde taevas, ei mina pole ...» 

«Jumal appi, see on ju...» 

«Lausa vargad, nagu...» 

«Pühaissaristikesevägi, ei mina julgeks sihukeses majas elada .. .» 

«Ei julgeks elada! Noh, mul oli niisugune hirm, et ma ei julgenud voodisse heita ega üles 
tõusta, ei pikali olla ega istuda, õde Ridgeway. Nad ju varastasid meil riided seljast — oi 
kalüs aeg, võite arvata, mis mu süda sees ütles, kui kesköö hakkas kätte jõudma. Kartsin, et, 
taevas hoidku, varastavad mõne perekonnaliikme! Olin lausa niikaugel, et mõistus kippus 
seisma jääma. Nüüd 
päevavalgel on. see kõik narr küll; aga mõtlesin, et seal mu mõlemad vaesed poisid magavad 
üleval üksildases toas; uskuge või ärge uskuge, meel oli nii paha, et läksin üles ja panin nad 
luku taha! Seda ma tegin. Igaüks oleks minu asemel seda teinud. Kujutage ette, et inimene on 
nii suures hirmus ja hirm läheb aina suuremaks ja kogu aeg ikka hullemaks ja hullemaks ja 
peaaru läheb segi ja silma ees on järjest kõiksugu kõledad asjad, — siis viimaks mõtled, et kui 
ma nüüd oleks teine neist poistest ja oleks üleval seal toas ja uks oleks lukust lahti 
ja...» 

Ta jäi vait, tegi nagul imestunud näo, keeras tasakesi pead ja kui ta pilk mind tabas, siis tõusin 
üles ja läksin välja. Mõtlesin, et kui ma natuke ringi käin ja aru pean, siis oskan paremini 
seletada, kuidas see juhtus, et meid hommikul enam toas polnud. Jalutasin siis ringi ja mõtlesin. 
Aga kaugele ma ei julgenud minna, muidu ta oleks kedagi mulle järele saatnud. Hilja õhtupoolel 
läksid inimesed kõik ära; ma läksin siis tuppa ja jutustasin talje, et mina ja Sid olime kära ja 
laskmise peale ärganud; ja uks oli lukus olnud; ja rne olime seda nalja näha tahtnud; ja olime siis 
piksevarrast mööda alla läinud ja mõlemad natuke haiget saanud; ja et me enam seda ei teeks. 
Siis rääkisin edasi ja jutustasin talle kõik, mis ma ennist onu Silasele olin jutustanud; ja ta ütles, et 
annab meile andeks ia et võib-olla nii on üsna õige ja et mida muud võis koertelt poistelt ikka 
oodata. Et ega need inimesele hingerahu ei anna. Ja kuna midagi paha polnud juhtunud, siis parem 
tänulik olla, et poisid olid elus ja ter- 

ved. Ja ega maksnud selle üle enam pahandada, mis möödas oli. Siis ta andis mulle suud ja 


patsutas mu pead ja jäi sügavasse mõttesse; äkki ta hüppas üles ja ütles: 

«Aga taevake, varsti on õhtu käes ja Sid pole veel tulnud! Mis selle poisiga ometi on 
juhtunud?» 

Arvasin, et nüüd on paras aeg, kargasin püsti ja ütlesm: 

«Jooksen linna ja toon ta koju.» 

«Kus sa sellega,» ütles tema. «Jää aga sinna, kus sa oled; jätkub sellestki, et üks poiss on 
kadunud. Kui Sid söögiajaks koju ei tule, siis läheb onu teda otsima.» 

Noh, söögiajaks ta ei tulnud; onu läks siis kohe pärast sööki. 

Natuke pärast kella kümmet tuli ta tagasi ja oli kaunikesti mures; ta polnud Tomist jälgegi 
näinud. Tädi Sally oli õige suuresti mures; aga onu Silas ütles, et ei maksa olla: et poisid on 
poisid, ja et küllap Sid hommikul tagasi tuleb, terve ja priske kui midagi. Sellega pidi tädi rahule 
jääma. Aga ta ütles, et ootab teda veel tükk aega ja jätab tule põlema,.et poiss näeks. 

Kui ma läksin magama, tuli ta minuga koos üles, mässis mu ilusti vaibasse ja poputas mind nii, 
et mul oli päris närune tunne. Ma ei suutnud talle enam näk-kugi vaadata. Ta istus mu voodi äärele 
ja jutustas minuga kaua ja rääkis, mis tore poiss on Sid, ega tahtnud kuidagi lõpetada. Aeg-ajalt 
küsis ta minult ikka jälle, mis ma arvan, et ega ta ei olnud kadunud või haavatud või ehk uppunud: 
et ega ta ei lama kuskil haigelt või surnult, ilma et tema oleks saanud appi minna. Pisarad tilkusid 
tal tasakesi silmist, ja ma ütlesin, et Sidil polnud häda midagi ja et küllap ta hommikul kindlasti 
koju tuleb. Ja ta pigistas mu kätt ja mõnikord suudles mind ja käskis seda aina uuesti öelda, sest 
see rahustas teda — ja ta oli nii suures mures. Kui ta hakkas ära minema, siis ta vaatas mulle nii 
tõsiselt ja lahkesti silma ja ütles: 

«Ma ei pane ust lukku, Tom. Seal on aken ja piksevarras; aga sa oled hea poiss, eks? Sa ei lähe 
ara? Minu meeleheaks!» 

Taevas teab kui hea meelega ma oleksin läinud; mul oli kange himu Tomi näha ja olin kindlasti 
kavatsenud minna; aga pärast seda ei saanud ma mingi hinna eest minna. 

Tädi seisis mul aina meeles ja Tom ka; seepärast magasin väga rahutult. Kaks korda läksin 
mööda pikse-varrast alla ööpimedusse, hiilisin maja ette ja nägin, kuidas tädi küünlaga istus akna 
juures ja vahtis maanteele, pisarad silmis. Oleksin hea meelega midagi ta heaks teinud, aga ma ei 
saanud muud teha kui vanduda, et ma teda enam ilmaski ei kurvasta. Kui kolmandat korda 
ärkasin, siis oli koiduaeg, ronisin alla — ja ta istus ikka seal, küünal oli kustumas, ta vana hall pea 
puhkas kätel ja ta ise magas. 


42. PEATÜKK 


Vanahärra käis veel enne hommikusööki uuesti ülal linnas, kuid ei leidnud Tomist jälgegi. Siis 
istusid mõlemad mõeldes laua ääjres, ei rääkinud midagi ja nende näod olid kurvad. Nad lasksid kohvi 


jahtuda ega söönud midagi. Viimaks ütles onu Silas: 

«Kas andsin kirja su kätte?» 

«Mis kirja?» 

«Mis ma eile postkontorist sain.» 

«Ei, sa pole mulle mingit kirja andnud.» 

«Noh, siis olen unustanud.» 

Ta soris oma taskutes, otsis siis, kuhu ta selle oli pannud, leidis ja andis tädile. Tädi ütles: 

«Oi, see tuleb St. Petersburgist. See on õelt.» 

Arvasin jälle, et parem oleks jalutama minna; aga ei suutnud paigast liikuda. Aga enne kui ta 
jõudis kirja avada, pillas ta selle maha ja pistis jooksu. Ta oli midagi näinud. Ja mina samuti. See 
oli Tom Sawyer madratsil; ja vana tohter; ja Jim tema sitskleidis, käed seljatagant kinni seotud; ja 
siis hulk rahvast. Peitsin kähku kirja esimese ettejuhtuva asja taha ja tormasin välja. Tädi heitis 
Tomi köhale kummuli, nuttis ja ütles: 

«Oh, ta on surnud, ta on surnud, ma tean, ta on surnud!» 

Tom pööras natuke pead ja pomises midagi; oli näha, etta sonis. Siis lõi tädi käed üle pea 
ja ütles: 

«Jumal tänatud, ta elab! Rohkem ma ei soovigi!» Ta suudles teda ruttu, läks siis lennates 
majja aset tegema; ja kogu aeg andis ta käskusid siia-sinna neegritele ja igaühele, — nii ruttu 
kui keel vähegi liikus. 

Ma läksin võõraste meeste järele, sest tahtsin näha, mis nad Jimiga teevad; vana tohter ja 
onu Silas läksid Tomi järele majja. Mehed olid hästi vihased, mõned neist tahtsid Jimi puua, 
õpetuseks teistele ümberkaudsetele neegritele, et nad ei katsuks ära joosta nagu Jim ja nii 
hullupööra palju sekeldusi teha ja tervet perekonda päevade ja ööde kaupa surmahirmus 
pidada. Aga teised ütlesid, et ei maksa puua, et seda ei tohi, et Jim on võõras neeger ja omanik 
võib tulla ja nõuab siis kindlasti, et ta välja makstaks. Teised jäid siis natuke rahulikumaks, 
sest need, kes kangesti kipuvad mõnda neegrit ta pahategude eest pooma, need ei taha põrmugi ta 
eest maksta, kui nad kord oma meelepaha on jahutanud. 

Nad siiski sõimasid Jimi tublisti ja andsid talle paar korda kuklasse; aga Jim ei öelnud 
midagi ega näidanud ka, et ta mind tundis. Ta pandi jälle endisse onni, anti talle ta oma riided 
selga ja pandi jälle ketti; aga mitte enam voodijala külge, vaid põrandatalasse löödud jämeda 
raudpoldi külge. Mõlemad käed pandi tal ahelasse ja mõlemad jalad; ja öeldi, et ei anta talle 
muud süüa kui vett ja leiba, kuni ta omanik tuleb või kuni ta enampakkumisele läheb teatava 
tähtaja möödumisel. Meie kaevatud auk aeti ka kinni ja öeldi, et öösiti jääb paar naabrit 
püssidega onni juurde valvama, ja et päeval valvab ukse ees verekoer. Viimaks oli kõik tehtud, 
mehed vandusid veel kord õige tublisti ja kõbisid minema. Siis tuli vana tohter, vaatas ja ütles: 


«Ärge olge temaga karmimad, kui just peab olema, sest ta pole paha neeger.- Kui ma alguses 
haige poisi juurde tulin, siis nägin, et ei saa ilma abilisteta kuuli välja võtta; ja tema seisukord 
ei lubanud teda üksi jätta, et abi kutsuda. Poisiga läks asi pikkamisi ikka pahemaks ja. pahemaks, 
viimaks ta kaotas meelemärkuse, ei lasknud mind enam lähedale ja lubas mu tappa, kui ma teen 
parvele kriidimärgid. Ta räakis ala- 

tasa sääraseid rumalusi ning ma nägin, et mul polnud temaga midagi peale hakata; ütlesin 
sits, et vajan ükskõik keda abiks. Ja otsekohe roomas see neeger kuskilt välja ütles, et aitab 
mind; ja ta aitaski, tegi seda koguni väga hästi. Muidugi mõistsin, et see pidi olema põgenenud 
neeger, kuid mis sain ma parata! Pidin kogu päevaks ja järgmiseks ööks sinna jääma. Ilus 
seisukord, uskuge mind! Mul oli paar haiget raskes palavikus; muidugi oleksin hea meelega 
linna jooksnud neid vaatama aga ei võinud, sest neeger oleks ehk läinud ja mulle oleks 
etteheiteid tehtud. Ühtki laeva ei tulnud nii lähedale, et oleksin saanud hüüda. Pidin paratama- 
tult täna hommikuni sinna jääma; aga ma pole veel näinud ühtki neegrit, kes oleks olnud nii 
hea haigeravitseja- ometi riskis ta oma vabadusega ja oli väsinud pealegi: nägin selgesti, et ta 
oli viimasel ajal rängasti töötanud Mulle hakkas neeger meeldima; ütlen teile, džentlmenid 
säärane neeger on tuhat dollarit väärt ja teda tuleb pealegi veel hästi kohelda. Mul oli kõik, 
mis tarvis ja poisil oli seal sama hea kui koduski — võib-olla paremgi sest ümberringi valitses 
rahu. Aga mul oli muret nende kahega; olin seal kinni täna hommikuni; siis sõitis mitu meest 
venega mööda. Neeger magas parajasti, pea põlvedel; kutsusin mehed tasakesi sinna, nad 
hiilisid ta juurde, haarasid temast kinni ja sidusid ta enne kuita asjast arugi sai. Meil 
polnud temaga mingit vaeva. Poiss oli ka kerges unes, panime aerud liikuma sõitsime parvega 
tasakesi ja rahulikult üle jõe. Neeger eiteinud vähematki kära ega lausunud ühtki sõna Ta 
pole paha neeger, džentlmenid, see on minu arvamine.» 

«Noh, see kõlab ju üsna kenasti, tohtriisand, seda peab ütlema.» 

Teiste meeled läksid siis ka natuke pehmemaks; ma olin kangesti tänulik sellele vanale 
tohtrile, et ta Jimi asja sedamoodi paremaks käänas. Ja hea meel oli mul ka et ta oli Jimi kohta 
minuga ühel arvamusel; mina olin alalisest peale arvanud, et Jimil oli hea süda, ja et ta oli nea 
mees. Kõik olid nüüd nõus, et Jim oli kangesti hästi talitanud ja vääris tähelepanu ja isegi 
tasu. 

Kõik tõotasid siis avameelselt ja otsekoheselt, et nad teda enam ei sõima. 
Siis nad tulid onnist välja ja panid ukse lukku. Ma olin lootnud, et nad võtavad talt mõne 
keti ümbert ara, sest need olid hullupööra rasked, või et nad lubavad talle vee ja leiva kõrval 


natuke liha ja aedvilja; aga neil ei tulnud seda meelde, ja ma arvasin, et mina ennast parem 
sinna sekka ei sega. Otsustasin aga tohtri jutustust tädi Sallyle rääkida, niipea kui mul kõige 
pahem seljataga oleks. Mõtlen sellega seda, kuidas ma olin unustanud mainida, et Sid oli kuuli 
jalga saanud, kui me tol ööl põgenenud neegrit taga ajasime ja paadiga ringi kõlasime. 

Aega oli mul küllalt. Tädi Sally oli kogu päeva ja kogu öö haigetoas; ja niipea kui ma 
nägin, et onu Siias tuli lähemale, hoidusin kõrvale. 

Hommikul kuulsin, et Tomi tervis oli märksa parem ja et tädi Sally oli läinud väikest 
uinakut tegema. Lipsasin siis haigetuppa; arvasin, et kui Tom on ärkvel, siis luuletame teiste 
jaoks mõne keerulise loo. Aga ta magas ja väga rahulikult pealegi; näost oli ta kahvatu, mitte 
enam nii tulipunane nagu siis, kui ta koju toodi. Istusin ja jäin ootama, kuni ta ärkab. Umbes 
poole tunni pärast tuli tädi Sally tasakesi sisse; nüüd olin kimbus! Ta andis mulle märku, et 
ma tasa oleksin, istus mu juurde ja hakkas sosinal rääkima, et nüüd võisime kõik rõõmsad 
olla, sest kõik tundemärgid olid head: Tom oli juba hulk aega maganud, ta näoilme oli parem 
ja rahulikum olnud, ja võis peaaegu kindel olla, et ta ärgates oleks meelemärkusel. 

Nii me siis istusime, ja valvasime; ja viimaks Tom liigutas natuke, avas silmad, vaatas üsna 
mõistlikult ringi ja ütles: 

«Tohoo, ma olen kõdus! Kuidas nii? Kus parv on?» 

«Kõik on korras,» ütlesin ma. 

«Ja Jim?» 

«Tal pole ka viga,» ütlesin ma, kuid mitte väga kindlasti. Tom ei pannud seda tähele, vaid 
ütles: 

«Hea! Tore! Nüüd oleme kõik pääsenud ja vabad! Kas jutustasid tädile?» 

Pidin ütlema jah; aga tädi ütles vahele: 

«Millest, Sid?» 

«Noh, sellest, kuidas kogu see lugu oli.» 

«Mis lugu?» 

«Noh, terve see lugu. Polnud ju muud kui see üks lugu; kuidas me põgenenud neegri 
vabastasime — mina ja Tom.» 

«Helde taevas! Neegri vabastasite? Mida see laps räägib! Oh heldeke, tal on jälle pea segi!» 

«Ei, mul pole pea segi; tean kõik, mis ma räägin. Me vabastasime ta — mina ja Tom. 
Otsustasime, et teeme seda; ja tegime. Ja tegime toredasti.» Ta oli nüüd kord algust teinud ja tädi 
ei takistanud teda, aina istus ja vahtis talle näkku ja laskis teda edasi rääkida. Sain aru, et minul 
ei maksnud ennast asjasse segada. «Noh, tädi. see andis meile kolepalju tööd; töötasime mitu 
nädalat tundidekaupa ja öösi, kui teie kõik magasite. Pidime küünlad varastama ja lina ja särgi ja 
su kleidi ja lusikad ja tinataldrikud ja noad ja soojendamispoti ja käiakivi ja jahu ja otsata palju 
asju. Ja sa ei oska arvata, kui raske oli saagi teha ja sulgi ja pealkirju ja kõiksugu asju; ja sa ei 


oska pooltki arvata, kui lõbus see oli. Ja me pidime need puusärgipildid tegema ja kõik ja 
anoniimkirjad kirjutama ja mööda piksevarrast üles-alla ronima ja onni seina alla augu kaevama 
ja nöörredeli tegema ja piruka sees onni saatma; ja lusikad ja muud asjad saatsime su põlle 
taskus .. .» 

«Oh halastust küll!» 

«...Ja pidime onni rotte viima ja madusid ja muid loomi Jimile seltsiks; ja siis sa pidasid 
Tomi siin nii kaua kinni selle võitükiga kübaras ja kogu asi oleks peaaegu untsu läinud, sest 
mehed tulid, kui me alles onnis olime; ja me pidime sääred tegema, ja nad kuulsid meid ja 
lasksid, ja ma sain oma kuuli; siis läksime teelt kõrvale ja lasksime nad mööda; ja kui koerad 
tulid, siis nad ei hoolinud meist, vaid jooksid sinna, kus oli rohkem kära. Ja me võtsime paadi ja 
sõitsime parvele ja olirnegi julges kohas; ja Jim oli vaba mees; ja me tegime kõik üksipäini — eks 
see olnud tore, tädike!» 

«Noh, niisugust asja pole ma veel eluilmaski kuulnud! Siis teie, teie tegu oli kogu see segadus, 
te väikesed võllaroad; siis teie ajasite meil kõigil pead sassi ja 

hirmutasite meid poolsurnuks. Kõige parema meelega näitaksin teile jalamaid, mis ma 
sellest kõigest arvan! Mõelda, et ma kõik need ööd siin mures olin — saa aga ruttu terveks, sa 
noor kõrilõikaja, küll ma teid siis mõlemaid käsile võtan!» 

Aga Tomoli nii kangesti uhke ja õnnelik, et ei suutnud suud pidada, vaid aina jahvatas 
edasi. Tädi küsis järjelt üht ja teist, ja nii nad vuristasid vahetpidamata nagu kassikontsert, 
kuni tädi viimaks ütles: 

«Noh, rõõmusta nüüd nii palju kui tahad; aga seda ma ütlen: kui sa veel kord temaga 
tegemist teed. . .» 

«Kellega?» küsis Tom; ta nägu läks tõsiseks; ta vaatas ja imestas. 

«Kellega? Noh, muidugi selle põgenenud neegriga! Keda's sina arvasid?» 

Tom vaatas rnulle väga tõsiselt näkku ja ütles: 

«Tom, kas sa ei öelnud, et temaga on kõik korras? Kas ta pole läinud?» 

«Läinud?» ütles tädi Sally. «See neeger? Muidugi mitte! Ta toodi tervelt tagasi, ta on jälle onnis 
vee ja leiva peal, kätest ja jalust ahelais, kuni keegi talle järele tuleb või ta ära müüakse.» 

Tom kargas voodis istukile, ta silmad välkusid, ninasõõrmed käisid kinni ja lahti nagu käia 
oimud ja ta hüüdis mulle: 

«Neil pole õigust teda luku taha panna! Välja! ära viivita silmapilkugi! Lase ta lahti! Ta 
pole ori. Ta on niisama vaba kui iga teine elav olend.» 

«Mis see laps ometi mõtleb?» 

«Mõtlen seda, tädi Sally, et kui keegi muu ei lähe, siis lähen ma ise. Olen teda eluaeg tundnud 
ja Tom niisama. Vana miss Watson suri kahe kuu eest; tal oli häbi, et oli ta tahtnud Lõunasse 
müüa; ta ise ütles seda; ja oma testamendis andis ta talle vabaduse.» 


«Ja mis-hullu siis sinul oli tarvis teda vabastada, kui ta juba niigi oli vaba?» 

«Säh sulle küsimust. .Nii küsivad ainult naised. Ma tahtsin seiklust; oleksin kas või põlvini 
veres sumanud, et aga... Oh,, taevas küll, tädi Polly!» 

Ja tädi Polly seisis tõesti ukse vahel, nägu mahe ja rõõmus nagu suhkrust inglil! 

Tädi Sally hüppas püsti, kallistas tejia nii, et tal hing kinni jäi, ja nuttis. Lipsasin 
silmapilk voodi alla, sest mulle näis, et nüüd läheb meil haprasti. Piilusin voodi alt välja, ja 
natukese aja pärast tädi Polly raputas ennast tädi Sally käte vahelt lahti ja silmitses Tomi üle 
prillide, nagu oleks ta tahtnud teda maapõhja puurida. Siis ta ütles: 

«Jah, parem pööra pea kõrvale; mina sinu asemel teeksin sedasama, Tom.» 

«Oh, heldene aeg!» ütles tädi Sally. «Kas ta on nii väga muutunud? Ei, see pole Tom; see 
on Sid. Tom on... Tom on — jah, kus on Tom? Ta oli alles praegu siin.» 

«Sa tahad öelda, kus on Huck Finn! Eks ole? Ma arvan, et olen sihukest võllarooga, nagu 
mu Tom, küllalt kaua kasvatanud, ja tunnen ta ära, kui teda näen. Taga paremat, mina ei 
peaks Tomi tundma! Tule voodi alt välja, Huck Finn.» 

Ma siis tulin. Aga mul oli sant olla. 

Tädi Sally oli nii jahmunud kui veel vähegi olla võib: ma pole veel näijud, et keegi oleks nii 
jahmunud olnud, — ehk olgu siis onu Silas, kui ta tuppa tuli ja teised talle kõik jutustasid. 
Ta jäi nagu purju, kui nii võib öelda; oli päev otsa segane ja pidas õhtul sihukese jutluse, 
mille kallal veel kaua pead murti, sest taipu poleks sellest saanud isegi kõige vanem inimene 
maa peal. 

Tomi tädi Polly jutustas siis kõik, kes ja mis ma olin. Ja ma pidin jutustama, kuidas see kõik 
juhtus, et emand Phelps pidas mind Tom Sawyeriks. Seal ütles aga emand Phelps vahele: 

«Oh, hüüa mind edasi tädi Sallyks, ma olen sellega nüüd harjunud ja jäägu see pealegi 
nii.» 

Jutustasin siis edasi, et kui tädi Sally pidas mind Tom Sawyeriks, siis ei hakanud ma vastu 
vaidlema, sest polnud midagi parata; pealegi teadsin, et Tom ei paneks seda pahaks, sest temale 
meeldis kõik, mis oli salapärane — ta võis sellest seikluse treida ja suurt heameelt tunda. Nii siis 
kõik läks; ja Tom tegi endast Sidi ja aitas mind, kuidas vähegi oskas. 

Ja tädi Polly ütles, et Tomil oli õigus; et vana miss Watson oli oma testamendis Jimile 
tõesti vabaduse kin- 

kinud. Nii oli Tom Sawyer kogu seda vaeva ja kõiki neid raskusi näinud ainult selleks, et 
vaba neegrit vabastada. Ja mina ei olnud taibanud, kuidas temasugune korralikult kasvatatud 
poiss võis neegri vabastamise juures abiks olla! 


Tädi Polly ütles, kui tädi Sally olevat kirjutanud, et Tom ja Sid olid tervelt pärale 
jõudnud, siis olevat ta endamisi mõelnud: 

«Kae, mis see siis tähendab! Midagi säärast võis oodata, kui ta üksi teele läks, ilma et kedagi 
oleks olnud teda valvamas. Tahes või tahtmata pidin nüüd enam kui tuhat miili jõge mööda 
alla sõitma, et näha, millega see poiss oli seekord jälle hakkama saanud. Sinult ma ju vastust 
ei saanud.» 

«Aga sa pole mulle ju kirjutanudki,» ütles tädi Sally. 

«Taga paremat! Kirjutasin sulle kaks korda ja küsisin, mis sa sellega öelda tahtsid, kui 
teatasid, et Sid onsiin.» 

«Noh, mina pole sult kirja saanud, õde.» 

Tädi Polly käänas ennast pikkamööda ja tõsise näoga ümber ja ütles: 

«Kuule, Tom!» 

«Noh, mis siis?» ütles Tom tujukalt. 

«Ara aja jonni, sa häbematu poiss; kirjad siia!» 

«Mis kirjad?» 

«Tead küll, mis kirjad. Kui ma su veel käsile võtan, siis...» 

«Kirjad on kohvris. Nad on just samasugused nagu nad olid, kui ma nad postkontorist tõin. 
Mina pole neile sisse vaadanud ega ole neisse puutunud. Aga ma teadsin, et neist tuleb sekeldusi; 
ja arvasin, et ega sul suurt ruttu ole; ja...» 

«Noh, keretäis on sul soolas, selle juures pole kahtlust. Aga ma kirjutasin .veel kolmanda 
kirja ja teatasin, et tulen; See kiri on ka vist. . .» 

«Ei, selle sain eile kätte; ma pole seda veel lugenud, aga muidu on kõik korras, kiri on 
minu käes.» 

Oleksin hea meelega kähe dollari peale kihla vedanud, et kiri polnud tema käes; aga arvasin, 
et võib-olla on julgem, kui ma seda ei tee. Ma ei lausunud parem sõnagi. 

VIIMANE PEATÜKK. 


Niipea kui sain Tomiga nelja silma all rääkida, küsisin talt, mis ta oli õieti kavatsenud 
pärast põgenemist peale hakata. Mis tal oli meeles olnud, kui ta korraldas põgenemisloo ja 
vabastas neegri, kes oli niigi juba vaba. Ta ütles, et oli algusest peale kavatsenud parvega jõge 
mööda alla sõita, kui Jim oleks vabastatud; jõesuudmeni oleks meil siis võinud veel palju 
seiklusi olla; ja siis alles oleks ta Jimile öelnud, et ta oli vaba, ja oleks ta aurikuga uhkesti koju 
viinud ja talle kaotatud aja eest tasu maksnud; ja oleks enne koju kirjutanud ja oleks 
käskinud kõiki ümberkaudseid neegreid kokku tulla ja Jimi tõrvikute saatel ja 
puhkpilliorkestriga läbi linna viia. Siis oleks Jim kangelane olnud ja meie ka. Aga ma arvasin, 


et asi oli niigi hea küllalt. 

Saime Jimi kohe kettidest vabaks; kui tädi Polly ja onu Siias ja tädi Sally kuulsid, mis 
heaks abiliseks Jim oli tohtrile olnud ja aidanud Tomi põetada, siis tehti sellest suur number. 
Jim sai tasu ja võis süüa, mis ta tahtis, tal oli mugav olemine ja tööd mitte mingisugust. 
Lasksime ta üles haigetuppa tulla, siis oli rääkimist laialt. Ja Tom andis Jimile nelikümmend 
dollarit selle eest, et ta oli nii kannatlik vang olnud ja meie meeleheaks nii palju teinud. Ja 
Jim oli heameelest poolsurnud ja ütles: 

«Kas näed nüüd, Huck? Mis ma sulle ütlesin seal Jacksoni saarel? Ütlesin, et mul on 
karvane rind ja ütlesin, mis tähendus sel on. Ütlesin, et kord olin rikas, ja et saan jälle 
rikkaks; et see on tõsi; ja näe, oligi. Näed nüüd, usu mu juttu, märgid ei valeta. Pidage mu 
sõnu meeles; ütlesin, et saan jälle rikkaks ja nüüd 

olengi rikas!» 

Siis hakkas Tom rääkima ja rääkis ja rääkis; ütles, et teeme siit kolmekesi öösi sääred, 
muretseme endile varustuse ja läheme paari nädala pärast indiaanlaste sekka nende maa-alale 
seiklema. Ma ütlesin, et olgu, mina olen nõus, aga mul pole raha varustuse ostmiseks; ja ma 
arvan, et kodunt ka ei saa, sest taat on vististi ammu tagasi tulnud ja mu raha kohtunik 
Thatcheri juurest ära toonud ja maha joonud. 

«Ei ole,» ütles Tom. «Raha on kõik praegugi alles, kogu kuus tuhat dollarit ja veel enamgi. 


Su taat pole tagasi tulnud. Vähemasti seni, kui mina seal olin.» 
Jim ütles üsna pühalikult: 
«Ta ei tulegi enam tagasi, Huck.» 
Ma ütlesin: 
«Miks, Jim?» 
«Ükskõik miks, Huck, aga ta ei tule enam tagasi.» 
Ma ei andnud talle asu; siis ta viimaks ütles: 


«Kas mäletad seda maja, mis jõel ujus, ja seda surnud meest, kelle ma kinni katsin, et sa 
teda ei näeks? Noh, sa võid oma raha võtta igal ajal, kui tahad: sest see surnud mees oli su 


taat.» 


Tom on nüüd jälle terve; kuuli kannab ta uuriketi otsas kaelas ja vaatab sealt pealt alati, mis 
kell on. Sellest loost pole siis enam midagi kirjutada ja ma olen seepärast koledasti rõõmus, 
sest oleksin ma teadnud, kui tülikas on raamatuid kirjutada, siis ma poleks kirju-tamisega 
jändama hakanudki. Enam ma igatahes ei hakka. Aga ma arvan, et pean nüüd sääred tegema 
indiaanlaste maa-alale, sest tädi Sally tahab mind oma pojaks võtta ja tahab mind 


tsiviliseerida; seda ma ei. suuda kannatada. Sihukest asja ma juba tunnen. 


Aupaklikult Huck Finn. 


